
În vremea aceea 
18. Şi L-a întrebat un dregător, zicând: Bunule Învățător, ce să fac ca să moş- 
tenesc viaţa de veci? 
19. Iar lisus i-a zis: Pentru ce Mă numeşti bun? Nimeni nu este bun, decât unul 
Dumnezeu. 
20. Știi poruncile: Să nu săvârşeşti adulter, să nu ucizi, Să nu furi, Să nu măr- 
turiseşti strâmb, cinsteşte pe tatăl tău şi pe mama ta. 
21. lar el a zis: Toate acestea le-am păzit din tinereţile mele. 
22. Auzind Iisus i-a zis: Încă una îţi lipseşte: Vinde toate câte ai şi le împarte 
săracilor şi vei avea comoară în ceruri; şi vino de urmează Mie. 
23. lar el, auzind acestea, s-a întristat, căci era foarte bogat. 
24. Și văzându-l întristat, lisus a zis: Cât de greu vor intra cei ce au averi în 
împărăţia lui Dumnezeu! 
25. Că mai lesne este a trece cămila prin urechile acului decât să intre bogatul în 
împărăţia lui Dumnezeu. 
26. Zis-au cei ce ascultau: Şi cine poate să se mântuiască? 
27. Iar EI a zis: Cele ce sunt cu neputinţă la oameni Sunt cu putinţă la Dumne- 
zeu. 

Apostol 


Fraţilor 
12. Imbrăcaţi-vă, dar, ca aleşi ai lui Dumnezeu, Sfinţi şi prea iubiţi, cu milo- 
stivirile îndurării, cu bunătate, cu smerenie, cu blândeţe, cu îndelungă-răbdare, 





13. Îngăduindu-vă unii pe alţii şi iertând unii altora, dacă are cineva vreo 
plângere împotriva cuiva; după cum şi Hristos v-a iertat vouă, aşa să iertaţi şi 
voi. 

14. lar peste toate acestea, îmbrăcaţi-vă întru dragoste, care este legătura desă- 
vârşirii. 

15. Și pacea lui Hristos, întru care aţi fost chemaţi, ca să fiţi un Singur trup, Să 
stăpânească în inimile voastre; şi fiți mulțumitori. 

16. Cuvântul lui Hristos să locuiască întru voi cu bogăţie. Învăţaţi-vă şi 
povăţuiţi-vă între voi, cu toată înţelepciunea. Cântaţi în inimile voastre lui Dum- 
nezeu, mulțumindu-I, în psalmi, în laude şi în cântări duhovniceşti. 





Comentarii patristice - Evanghelia despre dregătorul bogat 


Duminica a 30-a după Rusalii (Dregătorul bogat - Păzirea poruncilor) Ev. Luca 
18, 18-27) 


(Lc. 18, 18) Şi L-a întrebat un dregător, zicând: Bunule Învățător, ce să fac ca să 
moştenesc viaţa de veci? 


Mulţimile evreiești... cu mai-marii şi învățătorii lor... priveau pe Hristos ca pe un 
simplu om asemenea nouă și nu ca pe Dumnezeu ce s-a făcut om. Aceştia au venit 
la Hristos ca să-L ispitească şi ca să întindă mrejele înțelepciunii lor... 


În Evanghelia aceasta, cel ce se apropie de Hristos este numit dregător. Credea 
despre sine că ştie Legea şi cugeta că îi şi învățase întocmai și pe alţii. Gândea că-L 
va putea osândi pe Hristos pentru că a adus legi noi, legi ale Sale, şi că a nesocotit 
poruncile date de prea înțeleptul Moise. Iudeii urmăreau cu înverşunare să 
dovedească că Hristos era împotriva poruncilor celor dintâi şi că, prin autoritatea 
Sa, a aşezat noi legi, care se împotrivesc celor ce existau înainte. Purtarea lor 
viclenească față de Hristos era zidită pe o piatră mincinoasă. Dregătorul vine la 
Hristos şi se preface că vorbeşte cu inimă bună. Îl numește Învăţătorule, spune că 
este bun şi se arată a fi dornic de a-l fi ucenic. Spune, ce să fac ca să moştenesc 





viața veşnică? Bagă de seamă, cum dregătorul amestecă măgulirea cu înșelăciunea 
şi viclenia, precum ar amesteca oţetul cu mierea, închipuindu-şi că în acest chip ar 
putea amăgi pe Hristos. 


(Sfântul Chiril al Alexandriei, Comentariu la Luca, Omilia 122, traducere 
pentru Doxologia.ro de Lucian Filip) 


(Lc. 18, 19)lar lisus i-a zis: Pentru ce Mă numeşti bun? Nimeni nu este bun, 
decât unul Dumnezeu. 


Ce răspunde Cel-a-toate-cunoscător despre care s-a spus că prinde pe înţelepţi în 
istețimea lor (lov. 5, 13)? Răspunde cu o altă întrebare: pentru ce Mă numeşti bun? 
Nimeni nu este bun, decât unul Dumnezeu. Vezi cum Hristos vădeşte de-ndată că 
dregătorul nu era nici înţelept, nici învăţat, deşi era mai-marele unei sinagogi 
iudaice. Hristos îi spune că veșmintele trupului Meu te-au dus pe căi greşite şi nu 
ai crezut că sunt Dumnezeu. De ce m-ai numit cu numele celor mai înalte făpturi 
dacă tu crezi că sunt un doar simplu om, asemenea ţie, şi tăgăduieşti că nu sunt mai 
presus de hotarele naturii umane? Prin firea care transcende totul, numai Dumne- 
zeu este bun prin natura Sa, adică este bine neschimbător ... 


Hristos spune despre Sine: Pentru tine, nu par a fi cu adevărat Dumnezeu. Dar 
nebunește și fără băgare de seamă, mi-ai atribuit caracterul şi virtuțile naturii 
dumnezeieşti. Atunci, de ce-ţi imaginezi că am puterea naturii neschimbătoare, 
fiind Eu un simplu om, care nu este niciodată învestit cu bunătate, ci o câştigă 
numai prin învoirea cu voia divină? Acesta a fost înțelesul a ceea ce vorbea 
Hristos. 


(Sfântul Chiril al Alexandriei, Comentariu la Luca, 122, traducere pentru 
Doxologia.ro de Lucian Filip) 


(Lc. 18, 19) lar lisus i-a zis: Pentru ce Mă numeşti bun? Nimeni nu este bun, 
decât unul Dumnezeu. 


Tatăl este bun. Fiul este bun. Sfântul Duh este bun. Totuşi, nu sunt trei buni, ci 
numai un singur bun. Hristos spune: Nimeni nu este bun, decât unul Dumnezeu. 
Domnul Hristos nu a răspuns la întrebarea dregătorului pentru ca acesta, vorbind ca 
şi cu un simplu bărbat prin cuvintele bunule Învățător, să nu-L considere doar un 
simplu om. De aceea nu i-a spus: Nimeni nu este bun, decât unul Tatăl, ci Nimeni 
nu este bun, decât unul Dumnezeu. Doar prin Tatăl, s-ar fi înţeles că doar Tatăl cel 





ceresc este bun. Dumnezeu,însă, include în sine atât pe Hristos, cât și pe Duhul 
Sfânt, pentru că întreaga Treime este bună. 


(Fericitul Augustin, Despre Sfânta Treime 8, traducere pentru Doxologia.ro de 
Lucian Filip) 


(Lc. 18, 22) Auzind lisus i-a zis: Incă una îţi lipseşte: Vinde toate câte ai şi le 
împarte săracilor şi vei avea comoară în ceruri; şi vino de urmează Mie. 


Tânărul a întrebat pe Domnul cum să moştenească viaţa veşnică şi i s-a răspuns că 
trebuie să vândă toate cele ce le are şi să le împartă săracilor şi astfel va avea 
comoară în cer. De ce a plecat de la Domnul mâhnit, decât pentru că, aşa cum 
spune Scriptura, era foarte bogat? Una este a nu dori să aduni cele de trebuinţă şi 
alta să împarţi ceea ce ai agonisit. Primul este ca şi cum ai refuza mâncarea, iar al 
doilea, ca și cum ţi-ai tăia un mădular. 


(Fericitul Augustin, Scrisoarea 31, traducere pentru Doxologia.ro de Lucian 
Filip) 


(Lc. 18, 25) Că mai lesne este a trece cămila prin urechile acului decât să intre 
bogatul în împărăţia lui Dumnezeu. 


Dregătorul era prea slab în cugetul său şi nu a putut fi convins nici măcar să asculte 
de sfatul de a-şi vinde averea, deşi i-ar fi fost mult folositor şi plin de răsplată. 
Domnul vădeşte boala care şi-a aflat casă în cei cu averi, spunând: Cât de greu vor 
intra cei ce au averi în împărăţia lui Dumnezeu! Că mai lesne este a trece cămila 
(camela) printre urechile acului, decât să intre bogatul în împărăția lui Dumnezeu. 
Prin cămilă, Hristos, nu se referă la animalul cu același nume, ci la un o funie 
groasă. Cei ce se îndeletnicesc cu navigatul pe mare obişnuiesc să numească aceste 
funii cămile. 

(Sfântul Chiril al Alexandriei, Comentariu la Luca, Omilia 123, traducere 


pentru Doxologia.ro de Lucian Filip) 


(Lc. 18, 25) Că mai lesne este a trece cămila prin urechile acului decât să intre 
bogatul în împărăţia lui Dumnezeu. 


Ce se spune aici este de o mare putere. O mare greutate se află în cuvintele acestea. 
Cu ce alte cuvinte ar fi putut Hristos arăta mai cu tărie că cel bogat n-ar trebui să-şi 
pună nădejdea în averile sale, decât prin acestea? ... Moral, acestea pot fi aplicate 





la orice păcătos sau orice bogat trufaș. Vameşul, când nu îndrăznea să-şi ridice 
ochii la Dumnezeu, recunoștea povara păcatelor sale şi era precum o cămilă. Prin 
mărturisirea păcatelor sale, mai uşor va trece vameșul prin urechile acului, decât va 
intra fariseul în Împărăţia cerurilor. Fariseul era mândru în rugăciune, lăudându-se 
cu nevinovăția sa şi mult prea încrezător în mărirea sa. El a nesocotit mila, s-a 
declarat pe sine drept şi l-a judecat pe celălalt. Mai degrabă l-ar fi înfruntat pe 
Domnul, decât să-l ceară mila Sa (Lc.18, 9-41). Dacă cineva se cutremură 
cugetând la cămilă, cu atât mai mult să se înfricoşeze la cel ale cărui fapte sunt mai 
urâte decât o cămilă. 


(Sfântul Ambrozie al Milanului, Tâlcuire la Evanghelia după Luca 8, 70-72, 
traducere pentru Doxologia.ro de Lucian Filip) 


(Lc. 18, 25) Că mai lesne este a trece cămila prin urechile acului decât să intre 
bogatul în împărăţia lui Dumnezeu. 


Cât de greu vor intra cei ce au averi în împărăţia lui Dumnezeu! Că mai lesne este 
a trece cămila printre urechile acului, decât să intre bogatul în împărăția lui 
Dumnezeu.Când au auzit porunca aceasta, sfinţii s-au hotărât să fugă de această 
greutate a bogățiilor, împărțindu-şi averile. Prin această împărțire a averilor către 
cei săraci, şi-au ridicat comori veşnice. Apoi au luat crucea și i-au urmat lui 
Hristos. Unii i-au urmat şi s-au desăvârşit prin mucenicia lor, precum v-am mai 
spus, în timp ce alţii, prin jertfa lor de sine, nu au fost mai prejos în virtutea 
adevăratei filozofii. Aminteşte-ţi că este poruncă a lui Hristos Împăratul nostru și 
Dumnezeu, care ne duce de la lucrurile vremelnice şi ne face părtași la cele 
veşnice. 


(Sfântul loan Damaschin, Varlaam şi Iosif 15.128 - 129, traducere pentru 
Doxologia.ro de Lucian Filip) 


(Lc. 18, 25) Că mai lesne este a trece cămila prin urechile acului decât să intre 
bogatul în împărăţia lui Dumnezeu. 


Se spune în Evanghelie că: lată, noi am lăsat toate şi Ți-am urmat Ție. Cu noi oare 
ce va fi? (Mt. 19, 27). 


Cred că la acesta unii ar răspunde: Ce au lăsat ucenicii? Ei erau oameni care 
câştigau cele de trebuinţă ale vieţii prin sudoare şi munca lor, fiind pescari, care 
poate aveau sau nu o barcă şi nişte mreje pe undeva. Nu aveau case bine zidite sau 
alte averi. Ce au lăsat sau pentru ce au cerut o răsplată de la Hristos? Ce răspundem 





noi la aceasta? Chiar pentru aceasta, au pus întrebarea aceasta mai mult decât 
necesară. Pentru că nu aveau nimic altceva decât câteva lucruri neînsemnate, au 
aflat că Domnul va răsplăti şi va veseli cu darurile Sale pe cei care la fel au lăsat nu 
numai puţinul lor pentru împărăţia lui Dumnezeu. Au dorit să fie găsiți vrednici 
pentru a intra în Împărăţia cerurilor, datorită dragostei pentru El. Cel bogat, ca unul 
ce a lăsat mult, va aștepta cu încredințarea unei răsplăți pe măsură. Cel care are 
puţin şi a lăsat şi puținul său, nu este şi el îndreptățit să întrebe cum i se va răsplăti 
fapta? Pentru aceasta, şi în numele lor şi a celorlalți care au făcut asemenea, lăsând 
şi puţinul lor, spun: lată noi am lăsat toate şi Ți-am urmat ie. 


Dar mai trebuie să înţelegem un lucru. Socotită cum se cuvine, durerea suferită la 
lepădarea de cele lumești este aceeași, fie că este vorba de mult sau puţin. Haideţi 
să vedem care este adevăratul înțeles al acestei exemplu atât de întâlnit. 


Să presupunem că doi oameni au trebuit să stea dezbrăcaţi. Unul s-a dezbrăcat de 
haine scumpe, în timp ce celălalt a trebuit să lepede numai dintre cele ieftine şi 
uşor de găsit. Oare durerea goliciunii nu va fi aceeaşi în ambele cazuri? Mai ră- 
mâne altceva de lămurit? Cât privește ascultarea şi dorinţa cea bună, cei ce, deşi în 
situaţii diferite, au arătat totuşi aceeași ușurință, şi dorind, au vândut ceea ce aveau, 
trebuie aşezaţi pe aceeași treaptă cu cei bogaţi. 


Chiar Pavel cel înţelept scrie: Căci, dacă este bunăvoință, bine primit este darul, 
după cât are cineva, nu după cât nu are (2 Cor. 8, 12). Astfel, întrebarea apostolilor 
a fost plină de rațiune. 


(Sfântul Chiril al Alexandriei, Comentariu la Luca, Omilia 124, traducere 
pentru Doxologia.ro de Lucian Filip) 





Părintele Cleopa Ilie - Predică la Duminica a XXX-a după Rusalii (Despre 
iubirea de averi ) 


Bogăția de ar curge, nu vă lipiţi inima de ea (Psalm 61, 10) 


Iubiţi credincioşi, aţi auzit în Sfânta Evanghelie de astăzi că un tânăr oarecare s-a 
apropiat de Mântuitorul, a îngenuncheat înaintea Lui şi I-a zis: Invăţătorule 
bun, ce voi face ca să dobândesc viaţa cea veşnică? (Luca 18, 18). 


Vedeţi, fraţilor, că acest tânăr a venit cu mare evlavie înaintea Mântuitorului nostru 
lisus Hristos să-l ceară un sfat: cum ar putea să intre în viaţa cea veşnică. 
Mântuitorul i-a arătat că pentru a intra în viaţa veşnică trebuie să păzească 
poruncile date de Dumnezeu lui Moise. Tânărul a zis că toate le-a păzit din 
tinereţile sale. Auzind Mântuitorul aceste cuvinte, a spus: Încă una îţi lipseşte. 
Vinde toate câte ai şi le împarte săracilor şi vei avea comoară în ceruri şi vino 
de-mi urmează Mie (Luca 18, 22). 


Prin aceste cuvinte Mântuitorul i-a arătat calea cea înaltă a desăvârşirii care este 
mai presus de poruncile Legii Vechi. Cu alte cuvinte Mântuitorul i-a spus: "Dacă 
vrei Să intri în viaţă, păzeşte poruncile cele date de Dumnezeu lui Moise. lar 
dacă voieşti să fii desăvârşit mergi, vinde-ţi averile tale şi le dă săracilor şi vino 
de urmează Mie. lar el auzind acestea, S-a dus întristat că avea avere multă 
(Luca 18, 23). Vedeţi cât de mare piedică în calea mântuirii, şi mai ales a 





desăvârşirii, este averea pentru acela care o iubeşte şi îşi lpeşte inima de ea? 
Vedeţi pentru care pricină Mântuitorul a zis: Căci cu anevoie va intra bogatul în 
Împărăţia Cerului (Matei 19, 23) şi că mai lesne este să treacă funia corăbiei 
prin urechile acului, decât bogatul să intre în Împărăţia lui Dumnezeu? (Luca 
18, 25). 


Dar să ne punem o întrebare: Oare toți bogaţii vor merge în iad? Nu, cu adevărat 
nu. La Dumnezeu este cu putință să mântuiască şi pe cei bogaţi, care vor avea 
bunăvoință a-şi chivernisi averea lor spre binele tuturor după plăcerea lui 
Dumnezeu, fără a-şi lipi inima de bogăţiile veacului de acum. Auzi ce zice 
dumnezeiasca Scriptură despre Avraam: lar Avraam era bogat foarte cu 
dobitoace şi cu argint şi cu aur (Facere 13, 2). Dar cine a plăcut în faţa lui 
Dumnezeu mai mult ca Avraam? Şi cine a fost mai binecuvântat de Dumnezeu 
decât el? Căci nimic nu l-a împiedicat să dea ascultare lui Dumnezeu, ajungând 
chiar să aducă jertfă lui Dumnezeu pe singurul său fiu, Isaac (Facere 22, 2-18). 


Să auzim încă şi de bogăţiile lui lov pe care le arată Sfânta Scriptură, zicând: Și 
erau vitele lui lov şapte mii de cămile, perechi de boi cinci sute şi cinci sute de 
asine ce păşteau în munte şi slugi multe foarte (lov 1, 3). Dar să auzim şi ce zice 
Dumnezeu despre lov către diavolul: Socotit-ai în cugetul tău despre robul Meu? 


Că nu este asemenea lui din cei de pe pământ, fără cusur, drept şi temător de 
Dumnezeu, care să se ferească de ce este rău? (lov 1, 8). Aşadar, fraţii mei, 
bogaţi au fost pe pământ şi Avraam şi lov, dar foarte drepți şi temători de 
Dumnezeu şi nu legaţi cu inima de averile pe care le aveau. Ca să dovedim acest 
lucru, este bine să auzim ce a zis dreptul lov când a pierdut toate averile sale: Gol 
am ieşit din pântecele maicii mele, gol mă voi întoarce. Domnul a dat, Domnul a 
luat; fie numele Domnului binecuvântat (lov 1, 21). 


Cât de mare lucru este necredinţa noastră, fraților. Atunci când ni se întâmplă o 
mică pagubă, plângem, ne întristăm şi cădem în mâhnire şi deznădejde. Iar dreptul 
Iov, după pierderea atâtor cârduri de vite şi a copiilor, n-a zis nici un cuvânt rău 
împotriva lui Dumnezeu, ci pentru toate mulțumea lui Dumnezeu. Aşadar, ru 
bogăţia este pricină de pierzare a celui bogat, ci lipirea inimii sale de avere, 
nemilostivirea şi reaua întrebuințare a bogăției sale îl duc la pierzare. Fericit este 
cel ce va face cele spuse de marele Apostol Pavel: Să fie acum cei ce au averi, ca 
şi cum nu le-ar avea şi cei ce au femei, ca şi cum nu le-ar avea şi cei ce se 
folosesc de lumea aceasta ca şi cum nu s-ar folosi de ea. Că chipul lumii acesteia 
trece (I Corinteni 7, 29-31). 





Să auzim şi pe Solomon cel preaînţelept şi preabogat ce zice în privinţa averilor 
sale: Mărit-am lucrurile mele, zidit-am case, săditu-mi-am vii, făcutu-mi-am 
grădini şi livezi şi mi-am Sădit în ele tot felul de pomi roditori; făcutu-mi-am 
iazuri ca să pot uda din ele o dumbravă unde creşteau copacii. Avut-am Slugi şi 
slujnice şi am avut feciori născuţi în casă. Avut-am cirezi şi turme multe, mai 
mult decât toţi cei ce au fost mai înainte de mine în Ierusalim... (Ecclesiastul 2, 
4-7) Și am căutat spre toate lucrurile mele şi spre toată truda mea cu care m-am 
ostenit a face şi iată toate sunt deşărtăciuni şi vânare de vânt şi nimic nu este 
prisosire sub soare (Ecclesiastul 2, 11). Și am urât viaţa, că vicleană este asupra 
mea faptă cea făcută sub soare că toate sunt deşertăciune şi vânare de vânt 
(Ecclesiastul 2, 17). Apoi filosofând despre moarte a zis: Precum am ieşit din 
pântecele maicii mele, gol mă voi întoarce în pământ şi precum am venit aşa mă 
voi duce şi nimic nu voi lua din agoniseala mea ca să duc în mâna mea 
(Ecclesiastul 5, 14). 


Iubiţi credincioşi, dacă din toate câte avem, vom face milostenie la săraci şi vom 
urma lui Hristos cu viaţă curată, cu post, cu rugăciune, cu înfrânare, cu 
priveghere şi cu toată lucrarea faptelor celor bune, ne vom face comoară în 
ceruri unde furii nu o sapă şi rugina şi molima nu o strică precum a zis Domnul 
şi Mântuitorul nostru lisus Hristos (Matei 6, 19). 


Aţi auzit în Sfânta Evanghelie de bogatul cel nemilostiv, care se chinuia în flăcările 
iadului şi care a cerut lui Avraam să trimită pe Lazăr să-i aducă un vârf de deget 
înmuiat în apă ca să-i răcorească limba sa în focul iadului; şi a auzit pe Avraam, 
zicându-i: Fiule, adu-ţi aminte că ai luat cele bune în viaţa ta, asemenea şi 
Lazăr, cele rele, iar acum el se bucură şi tu te chinuieşti. Și nici o mângâiere sau 
ajutor n-a dobândit (Luca 16, 24-25). 


Ce i-au folosit bogatului averea şi viaţa cea desfătată, vremelnică şi prea scurtă? 
Căci întrucât n-a fost milostiv, s-a dus în munca cea veşnică, înfricoşată şi prea 
greu de suferit. Şi aceasta nu pentru că a fost bogat, deoarece averea "agonisită cu 
dreptate" este "dată omului de Dumnezeu" (Psalm 131, 14-15; Facere 24, 35), ci 
reaua întrebuințare a averii şi nemilostivirea l-au dus pe el în munca cea veşnică. 
Deci nu bogăţia este pricina pierzării omului, ci întrebuinţarea ei, ca urmare a 
voinţei libere pe care o are omul de la crearea sa. 


Iubiţi credincioşi, cine poate să spună îndeajuns câtă dreptate are Dumnezeu 
când ne porunceşte în porunca întâia din Decalog: Să-L iubim cu toată inima 
noastră cu tot sufletul nostru şi cu tot cugetul nostru (Matei 22, 37; Deuteronom 
6, 5). El ne-a dat viaţă, minte, Simţiri şi tot ce avem. Pe acestea să le punem în 





slujba lui Dumnezeu, folosindu-le spre cele bune şi nu spre păcat. Cum putem da 
chipul nostru lui Dumnezeu? Privind zidirile Lui, Slăvindu-L neîncetat, şi 
depărtând ochii noştri de la orice sminteli şi deşertăciuni. 


Y Domnul ne-a dat mâinile. Pe acestea se cuvine să le punem în Slujba Lui, nu 
a diavolului, întinzându-le la furturi şi desfrânări, ci la faptele cele bune şi 
mai ales la rugăciune şi la milostenie. 

EI ne-a dat urechi. Pe acestea Lui să le dăm, ascultând cele sfinte, iar nu 
cântece de desfrânare, nici vorbe rele de ocară. 

El ne-a dat gură, dar să nu vorbească nimic din cele ce nu plac lui 
Dumnezeu, ci să cânte psalmi şi laude şi cântări dumnezeieşti. 

Dumnezeu ne-a făcut picioare, nu să alergăm cu ele pe calea pierzării, ci 
spre lucrarea celor bune. 

Ne-a făcut pântece, nu ca să-l îmbuibăm cu nesaţiu, ci să-l hrănim cu 
măsură şi cu înfrânare. Dumnezeu a pus iubire între soți spre facerea de 
copii, iar nu spre desfrânare. 

Ne-a dat minte spre a-L lăuda, iar nu spre hule sau alte fărădelegi a cugeta. 

Ne-a dat bani spre a-i întrebuința cum se cuvine. 

Ne-a dat sănătate şi putere spre a face cele bune spre slava lui Dumnezeu şi, 
în sfârşit, 

toate câte avem de la EI, ni le-a dat să le folosim spre binele nostru şi spre 


slava lui Dumnezeu (OOOOETOIOOE II, Impărțire de grâu, op. cât, 


p. 397-398). 


Deci, fraţii mei, nu se cuvine a iubi mai mult cele pământeşti, decât pe Făcătorul şi 
Dumnezeul nostru, Care ni le-a dat pe toate. lar dacă noi lăsăm iubirea Celui ce ne- 
a făcut şi ne-a dat toate, câtă nedreptate facem, iubind averile şi desfătările 
veacului de acum şi uitând noianul de binefaceri ale Ziditorului nostru? Dacă 
Dumnezeu lasă bogaţi şi săraci printre oameni (Psalm 74, 7; Pilde 22, 2), apoi pe 
cine trebuie să iubim mai mult? Averea sau pe Cel ce ne-a dat-o? Ştim că bogăția 
este vremelnică (Pilde 27, 24). Bogăția noastră este nestatornică (Psalm 38, 10), şi 
trecătoare (Pilde 13, 7). Apoi cât de mare păcat fac cei ce iubesc cele vremelnice 
şi trecătoare mai mult decât pe Dumnezeu cel Preaveşnic, Care ne-a dăruit 
toate? 


Citim într-o carte că împăratul Alexandru Macedon, după ce a cucerit atâtea ţări 
şi împărăţii, ajungând la moarte, a lăsat testament să-i facă la sicriul lui două guri 
şi pe acolo să-i scoată mâinile, dar să i le lase goale. Întrebat de ce doreşte să-l 
îngroape cu mâinile goale şi să fie scoase afară din sicriu, el le-a zis: "vreau să 
arăt la toţi împărații şi regii pământului care vor veni după mine să nu-şi lipească 





inima de nimic din această lume. Că toate câte avem aici rămân şi noi plecăm la 
veşnicie cu mâinile goale şi luăm cu noi numai ce am făcut în această viaţă, bune 
sau rele!" Cu adevărat, mare filosofie a arătat Alexandru Macedon prin această 
pildă a sa care nu trebuie uitată de noi cei de pe pământ. 


lată şi o istorioară adevărată: Mergând un monah pentru o trebuință la 
Constantinopol, a intrat într-o biserică. Tot atunci a intrat în biserică un iubitor de 
Hristos, şi văzând pe călugărul străin s-a închinat cu multă dragoste şi cucernicie 
şi a început a-l întreba cele despre mântuirea sufletului. 


Iar călugărul i-a zis: "Cel ce rânduieşte bine cele pământeşti, i se dăruiesc şi cele 
cereşti”. 


A zis acela: "Bine ai zis, părinte”. Fericit este acel ce îşi aruncă toată nădejdea sa 
spre Dumnezeu. 


Apoi i-a povestit lui, zicând aşa: "Eu am fost, zice, fiu al oarecăruia din cei slăviți 
în lume, însă tatăl meu era milostiv şi dădea mult la săraci. Într-una din zile m-a 
chemat şi mi-a arătat toate averile sale şi mi-a zis: "Fiule, ce îţi este mai de folos? 
Să-ţi dau ţie averile acestea, sau pe Hristos?" 


Iar eu, luând aminte la cele ce grăia, am zis: "Mai bine să-mi laşi mie pe Hristos. 
Pentru că aceste averi astăzi sunt şi mâine se duc şi trec”. După ce a auzit aceste 
cuvinte de la mine, a început a împărţi, încât când a murit la puţină avere a mai 
rămas şi eu am rămas sărac şi cu smerenie umblam având nădejdea mea numai 
spre Hristos, Căruia mă lăsase pe mine. 


lubiți credincioşi, când tânărul bogat din Evanghelia de astăzi a răspuns 
Mântuitorului că Toate poruncile le-am păzit din tinereţile mele (Luca 18, 21), a 
adăugat şi aceste cuvinte: Ce îmi mai lipseşte? lar Fiul lui Dumnezeu i-a zis: 
dacă voieşti să fii desăvârşit, du-te, vinde averea ta şi o împarte săracilor şi vei 
avea comoară în cer; apoi vino şi urmează Mie. Auzind cuvântul acesta, tânărul 
a plecat întristat, căci avea multe avuţii (Matei 19, 20-22). 


Deşi păzea cu sfinţenie poruncile Legii Vechi, tânărul nu era pregătit să urmeze lui 
Hristos, căci era lipit cu inima de averile sale şi nu voia să miluiască pe săraci. Or, 
Mântuitorul îl chema la desăvârşire, prin renunţarea la averile pământeşti şi 
agonisirea altor averi, cele duhovniceşti. 





i Căci bogăţia cea mai mare a creştinilor este păstrarea cu sfinţenie a 
dreptei credinţe ortodoxe. 

A Bogăția cea nemuritoare a noastră, a creştinilor, este sfânta rugăciune 
făcută cu post şi cu milostenie. 

A Bogăția duhovnicească a creştinilor este împlinirea cu sfinţenie a 
poruncilor Sfintei Evanghelii, trăirea în desăvârşita dragoste, iertarea 
vrăjmaşilor, participarea regulată la slujbele bisericii, ascultarea cu 
evlavie a Sfintei Liturghii în sărbători, deasa spovedanie şi împărtăşania 
cu Trupul şi Sângele Domnului. Apoi naşterea de copii, înfrânarea de la 
orice fel de păcate trupeşti, blândeţea, smerenia şi toate celelalte fapte 
bune. 


Acestea sunt averea şi lauda şi cununa creştinilor care ne asigură mântuirea 
sufletului. lar nu agonisirea de averi, de bani şi cinste trecătoare pe pământ, 
care ne îndepărtează de Dumnezeu şi ne aruncă în grele păcate şi în osânda 
veşnică. 


Să renunțăm la averile de prisos şi nefolositoare care aduc atâta tulburare şi robesc 
inimile slabe şi să ne lipim cu inima de Hristos. Să urmăm cu statornicie părinților 
noştri evlavioşi şi iubitori de Dumnezeu, care erau săraci de averi, dar bogaţi şi tari 


în credinţă, în rugăciune şi în milostenie. Să iubim pe săraci, pe bătrâni, pe copii şi 
pe văduve şi să-i ajutăm cu ce putem, că aceia nu au sprijin de nicăieri. Și să nu 
uităm ce spune psalmistul; Temeţi-vă de Domnul toţi Sfinţii Lui, că n-au lipsă cei 
ce se tem de EI (Psalm 33, 9). 


Să ne îmbogăţim duhovniceşte în Hristos, adică să părăsim păcatele şi să adunăm 
cât mai multe fapte bune. Acestea sunt averea noastră, nădejdea mântuirii noastre, 
bucuria noastră în Hristos. Să-l rugăm pe Mântuitorul şi Fiul lui Dumnezeu să ne 
îmbogăţească în cele cereşti, ca să putem cânta cu psalmistul David: Bogaţii au 
sărăcit şi au flămânzit, iar cei ce-L caută pe Domnul, nu se vor lipsi de tot binele 
(Psalm 33, 10). Amin. 





su. 


Sfântul loan Gură de Aur - Bogaţii şi împărăţia lui Dumnezeu 


> 3 


Nu există om mai lipsit de omenie decât iubitorul de arginţi. Pe toți îi urăşte, şi pe 


săraci şi pe bogaţi; pe săraci de frică, nu cumva să-i ceară ajutor, şi pe bogaţi de 
invidie, pentru că nu are banii lor. Nu ştie ce înseamnă milostenie, iubire de 
oameni, compătimire. Este împotriva oricărei încercări de ajutor social. Orice 
lucrare, chiar şi cea mai importantă, dacă nu-i aduce câştig îl lasă indiferent. Din 
contră, poate face orice ca să-şi mărească fie şi cu puţin bogăţia. 


Patima lui pentru bani nu-şi găseşte săturare, nu cunoaşte mulțumire. lar această 
patimă îl scufundă din ce în ce mai adânc în păcatul cel cu multe chipuri, în diverse 
răutăţi, în zădărnicia lumii. De aceea diavolul nu se osteneşte mult cu bogaţii. Îi 
încătuşează lesne cu bogății şi-i duce la pierzanie. lată, aşadar, de ce Domnul a 
spus că „celor ce se încred în bogății le este foarte greu să intre în Împărăţia lui 
Dumnezeu” şi că „mai lesne îi este cămilei să treacă prin urechile acului decât 
bogatului să intre în Împărăţia lui Dumnezeu ” (Marcu 10, 24-25). 


(Sfântul loan Gură de Aur, Problemele Vieţii, traducere de Cristian Spătărelu și 
Daniela Filioreanu, Editura Egumenita, pp. 44-45) 





Tânărul bogat. Predica Sfântului Luca al Crimeei despre cei bogaţi şi despre 
săracii care râvnesc la plăceri şi averi. Ce vrea de la noi Hristos? 


Aţi ascultat astăzi pericopa evanghelică despre tânărul bogat, care n-a dorit să îşi 
împartă averea pentru a moşteni Împărăţia Cerurilor. 


Atunci Domnul a spus că este mai greu pentru un bogat să intre în Împărăția 
Cerurilor decât o cămilă prin urechile acului. 


Parcă nu mai este oportun să vorbim despre avere, fiindcă în ţara noastră nu mai 
sunt bogaţi, ci toţi sunt egali. Totuşi cred că, ascultând cuvântul meu, veţi vedea că 
întotdeauna şi în toate timpurile este momentul să vorbim despre bogăţie. 


Înainte să vă tâlcuiesc cuvintele lui Hristos adresate tânărului bogat, fiţi atenţi la 
ceea ce a scris Sfântul apostol lacov despre cei bogaţi: “Ascultaţi acum voi 
bogaţilor: plângeţi şi vă tânguiţi de necazurile ce vor să vină asupra voastră. 
Bogăția voastră a putrezit şi hainele voastre le-au mâncat moliile. Aurul vostru şi 
argintul au ruginit, şi rugina lor va fi mărturie împotriva voastră, şi trupurile 
voastre ca focul le va mânca: aţi strâns comori în vremea din urmă. lată, plata pe 
care voi aţi oprit-o, lucrătorilor ce v-au secerat ţarinile strigă, şi strigătele seceră- 





torilor au ajuns la urechile Domnului Savaot. V-aţi desfătat pe pământ şi v-aţi 
dezmierdat; v-aţi îmbuibat inimile în ziua înjunghierii. L-aţi osândit pe cel drept şi 
L-aţi omorât; El nu va ţine piept“. (Iacov 5, 1-6) 


Vedeţi ce cuvinte cumplite a spus Sfântul apostol Iacov despre cei bogaţi, cât de 
înfricoşător i-a zugrăvit? Şi ce poate fi mai cumplit decât cuvântul Domnului lisus 
Hristos despre faptul că bogatului îi este greu să intre în împărăția lui Dumnezeu? 


De ce este aşa? In acele timpuri, când Domnul a venit pe pământ, în sânul po- 
porului israelit era dominantă părerea că bogăţia reprezintă binecuvântarea lui 
Dumnezeu: bogaţii erau cinstiţi, respectaţi, li se acorda o deosebită cinstire. 


Când Domnul a spus aceste cuvinte uimitoare despre bogăția care împiedică 
intrarea în Împărăţia lui Dumnezeu, ucenicii Lui cu mirare au întrebat: “Atunci 
cine poate să se mântuiască?“ Doar şi ei îi considerau pe bogaţi binecuvântaţi de 
Dumnezeu, prin urmare, dacă bogaţii nu se vor mântui, atunci cine? Domnul le-a 
spus: “Aceasta e cu neputinţă la oameni, dar la Dumnezeu toate sunt cu putință“. 


Să pătrundem sensul acestor cuvinte. Când tânărul şi-a exprimat dorinţa de a-L 
urma pe Domnul, acesta I-a întrebat: “Dar ştii poruncile?“ 


“Da - a spus el - desigur, ştiu toate poruncile, toate acestea le-am păzit din 
copilărie!“ 


Însă Domnul i-a arătat lui şi tuturor că nu este de ajuns doar să îndeplineşti 
poruncile Vechiului Testament, acele zece porunci pe care şi voi le cunoaşteţi. 


De ce nu este de ajuns? Doar evreii gândeau că totul se reduce la aceasta, că cel 
care le îndeplineşte va fi curat şi sfânt şi va intra în Împărăţia lui Dumnezeu. lar 
Hrisots le-a spus că lucrurile nu stau chiar aşa. 


Ce recomandă poruncile Vechiului Testament? 


— Prima poruncă recomandă să ne închinăm unui singur Dumnezeu şi doar pe 
EI să-L cinstim, ea interzice să cinstim oricare alți dumnezei, cu excepția 
Dumnezeului celui adevărat. 

— Cea de-a doua poruncă interzice să te închini idolilor. Dar cei care nu se 
închină idolilor şi zeilor sunt cumva sfinţi şi curaţi? Doar noi toţi Îl cinstim 
pe Unul Dumnezeu, nimeni dintre noi nu se închină la idoli! 





— Prin Moise, Dumnezeu a poruncit să-i cinsteşti pe tatăl şi pe mama ta, să 
nu-i superi. Oare suntem noi sfinţi dacă îi cinstim pe părinții noştri, nu-i 
supărăm şi nu-i alungăm din casă la bătrâneţe? Oare doar aceasta ne 
îndreptăţeşte în faţa lui Dumnezeu? 

— Moise a poruncit să nu desfrânăm, să nu ucidem, să nu furăm, Să nu dăm 
mărturie mincinoasă, să nu invidiem pe aproapele nostru şi să nu pofitm 
soția aproapelui nostru. Dar dacă noi nu suntem ucigaşi, nu suntem hoți, nu 
suntem martori mincinoşi, nu suntem desfrânaţi, dacă nu răpim din invidie 
averile fraţilor noştri, oare suntem sfinţi, oare suntem curaţi în faţa lui 
Dumnezeu? 


Toate poruncile Vechiului Testament au o exprimare negativă: nu fi aşa, nu fi 
altfel. Dar ele nu spun cum trebuie să fim. Ele doar interzic cele mai grave păcate. 
Au fost destinate unui popor barbar, care urma să fie îndreptat în cele elementare. 


Domnul nostru lisus a spus despre Sine că nu a venit să strice Legea, ci s-o 


împlinească. lar cuvântul “a împlini” în limba slavonă are două semnificaţii - “a 
împlini” şi “a plini“. 


Domnul nostru lisus Hristos ne-a adus Legea nouă, desăvârşită față de Legea veche 
a lui Moise. EI ne-a dat poruncile mântuirii, ne-a lăsat Fericirile. A spus că cei 
blânzi, sfinţi şi curaţi înaintea lui Dumnezeu vor moşteni Împărăţia Cerurilor, iar 
nu cei care nu sunt hoţi, ucigaşi, care au împlinit poruncile Legii din Sinai, ci aceia 
care au desăvârşirea duhovnicească, cei care sunt plini de smerenie, ai căror ochi 
varsa râuri de lacrimi de umilinţă în faţa acelor orori care ne împresoară tot timpul 
Vieţii noastre. 


EI a vorbit despre fericirea celor blânzi şi a celor care flămânzesc şi însetoşează de 
dreptate. El a vorbit despre fericirea celor milostivi şi făcători de pace. El a 
făgăduit Împărăţia Cerurilor celor care au suferit prigoană pentru dreptate, care au 
fost izgoniți şi ocărâţi, care au fost defăimaţi din pricina numelui Lui. lată cine este 
sfânt şi curat - cel care are desăvârşirea duhovnicească. Domnul cere de la noi toţi 
să fim desăvârşiţi, precum Tatăl nostru Cel ceresc desăvârşit este. 


Domnul, în predica sa de pe munte, a dat astfel de prescripţii, încât inima noastră 
se cutremură. Cum să nu ne îngrijim pentru ziua de mâine, cum să ne iertăm 
duşmanii, cum să-i iubim, cum să dăm cămaşa de pe noi? Dar toate acestea trebuie 
să le îndeplinim ca să putem fi desăvârşiţi. 





Domnul lisus Hristos i-a spus tânărului care căuta desăvârşirea şi care împlinise 
toată Legea cea Veche: “Dacă vrei să fii desăvârşit, du-te, vinde-ţi averile, dă-le 
săracilor şi vei avea comoara în cer, şi vino de-Mi urmează Mie!“ 


ŞI a plecat tânărul bogat cu tristeţe, pentru că era mare averea lui şi nu putea să 
îndeplinească această cerinţă a lui Hristos. 


De ce anume i-a prezentat o astfel de cerință Domnul? De ce a cerut EI ca băiatul 
să vândă totul şi să împartă săracilor? Deoarece a avea mare bogăţie este incom- 
patibil cu împlinirea poruncilor lui Hristos. Oare poate omul, ai cărui ochi izvorăsc 
lacrimi la vederea necazurilor şi a amarului fraţilor săi, oare poate cel milostiv şi 
smerit să vadă toate acestea şi în continuare să-şi înmulțească averea, să con- 
struiască casă, să strângă bani, să cumpere cai şi obiecte luxoase care nu-i sunt 
necesare? 


Desigur, nu poate, pentru că în cazul în care acesta este milostiv, el va da totul. lar 
dacă păstrează pentru sine bogăţia sa, înseamnă că se iubeşte pe sine mai mult 
decât pe aproapele său, iar Domnul ne-a poruncit să-l iubim pe aproapele nostru ca 
pe noi înşine. Dacă îi vom iubi pe apropiații noştri astfel, oare nu vom da celui care 
are nevoie şi celui flămând tot ceea ce avem? Oare vom putea trăi cu acea viaţă 
necreştină, cu care trăiesc miliardarii americani, care au depozite pline cu aur? Pe 
luxul nebun îşi risipesc aceste bogății, pe distracţii absurde, revoltătoare îşi risipesc 
banii dobândiţi cu sudoarea şi sângele celor care au muncit pentru ei. lar Domnul îi 
pedepseşte pentru aceasta prin copiii lor, pentru că ştim din cărțile miliardarilor că 
nu există oameni mai dispreţuiţi, mai neînsemnaţi în ochii oamenilor decât fetele şi 
fiii lor - aceste stârpituri, aceşti oameni pervertiţi, care nu au nici un ideal înalt, 
ocupați doar cu distracţiile şi cu plăcerile de care s-au plictisit, de care s-au săturat. 


lată că şi Domnul lisus Hristos spune că, dacă nu vrem să ne despărțim de bogăţia 
noastră, atunci nu vom putea intra în Împărăţia lui Dumnezeu, fiindcă rămânem 
cruzi la inimă, egoişti şi aspri. 


Dar este oare locul unora ca aceştia în Împărăţia lui Dumnezeu? Aflăm că-i este 
mai uşor cămilei să treacă prin urechile acului decât unui bogat să intre în 
Impărăţia Cerurilor. 


Ce legătură au aceste cuvinte ale lui Hristos, toate aceste lămuriri, cu noi, cei care 
nu avem bogății? Răspunsul este: una directă. Observaţi ce dăunează sufletului 
celor bogaţi. Le dăunează faptul că bunurile pământeşti, plăcerile, luxul sunt puse 
mai presus de orice, mai presus decât bunurile duhovniceşti pe care le apreciază 





oamenii care nu au bogaţii pământeşti, materiale, dar care sunt bogaţi de dragostea 
de Dumnezeu, de dragostea de aproapele. 


Cine este stăpânit de bunurile pământeşti, cine caută plăcerea, suferă tocmai de 
păcatul care îl împiedică să intre în Impărăţia lui Dumnezeu. 


Dar puţini sunt oare printre noi cei care nu au bogății, care trăiesc în mizerie sau 
care au un venit mediu - oare puţini sunt printre noi cei care însetează după 
bunurile materiale, distracții şi plăceri, cei care nu se fac vinovaţi de păcatul 
bogaţilor pentru că n-au bogăţie, dar dacă ar avea-o, ar păcătui la fel ca şi acel 
bogat la porţile căruia stătea săracul Lazăr? 


Dacă noi, care nu avem bogății, însetăm după plăceri, dacă ne stabilim ca scop al 
vieţii noastre bunăstarea pământească, dacă toate gândurile noastre sunt îndreptate 
spre aranjarea cât mai comod a vieţii pământeşti, dacă tindem spre aceasta, atunci, 
cu siguranţă, suntem departe de ceea ce ne-a poruncit Domnul lisus Hristos. Pentru 
că oamenii care tind spre curăția inimii, oamenii cu inimile pline de îndurare do- 
resc să comunice cu Dumnezeu, cer harul şi dragostea Lui, vor să fie fraţi şi surori 
în Hristos. 


Cel mai necăjit sărac, care nu are vreo avere pământească, dar care Îi slujeşte lui 
Dumnezeu, de multe ori se arată mai bogat decât cei mai bogaţi oameni din lume. 
Cu harul lui Dumnezeu, cu căinţa inimii, cu dragostea şi compasiunea pentru cei 
flămânzi şi necăjiţi, cu acestea este el bogat, dar mai întâi de toate cu dragostea 
fierbinte faţă de Dumnezeu Mântuitorul. 


Acum este de înţeles răspunsul Domnului la întrebarea ucenicilor Săi uimiţi: 
“Doamne, dar cine poate să se mântuiască?“ EI le-a răspuns: “La oameni aceasta 
este cu neputinţă, la Dumnezeu însă este cu putință“. 


La Dumnezeu totul este posibil. Lui Dumnezeu îi este cu putinţă să lipsească de 
bunurile duhovniceşti pe cei nemiloşi şi aspri. El poate să dea cea mai mare 
bucurie săracilor nenorociţi şi nefericiţi, care mor de foame. 


Dumnezeu îi poate mântui pe toți. EI îl poate mântui şi pe cel bogat - în cazul în 
care acesta se pocăieşte, îşi dispreţuieşte bogăția şi îndeplineşte cuvintele lui 
Hristos: “Du-te, vinde averea ta şi dă-o săracilor şi vino şi urmează-Mi Mie!“ 


Astfel a procedat unul dintre cei mai mari sfinți, cuviosul Antonie cel mare. EI şi-a 
pierdut la vârsta de 20 de ani părinţii, de la care a moştenit o impresionantă avere. 





Odată a auzit în biserica cuvintele Evangheliei: “Dacă vrei să fii desăvârşit, du-te, 
vinde-ţi averile, dă-le săracilor şi vei avea comoară în cer, şi vino de-Mi urmează 
mie!“ 


Aceste cuvinte l-au uimit pe Antonie şi au pătruns adânc în inima lui, cuprinzându- 
i pe deplin gândurile. Aşa că a mers, şi-a vândut averea, a împărţit-o săracilor, apoi 
s-a retras în pustia africană îndepărtată, în care a trăit până la adânci bătrâneţi, 
renunțând la bunurile pământeşti, dar primind o bogăție duhovnicească nemăsurată 
de la Dumnezeu. 


EI a devenit văzător cu duhul, făcător de minuni, a devenit frate şi prieten al lui 
Dumnezeu. 


Toţi ar trebui să cugetăm la cuvintele lui Hristos despre faptul că îi este mai uşor 
cămilei să treacă prin urechile acului decât celui bogat să intre în Impărăția 
Cerurilor. 


Să îndepărtăm de la noi alipirea de bunurile pământeşti! 


Să tindem doar spre un singur lucru - spre a deveni prieteni ai lui Dumnezeu, fraţi 


ai lui Dumnezeu, care Il iubesc pe Hristos, spre a fi iubiţi ai Lui. 


(Din: Sfântul Luca al Crimeei, Predici, Ed. Sophia, Bucureşti, 2009) 





Părintele Arsenie Boca — Tânărul bogat (1) 


Un tânăr frământat de întrebări; de cea mai mare întrebare: ce să fac să moştenesc 
viaţa cea veşnică? Auzise de „Proorocul”. 


Se apropie de Mântuitorul cu cuviinţă, ca unul ce era de neam bun: „/nvățătorule 
bune, ce să fac să moştenesc viaţa cea veşnică ?" 


Mântuitorul îi întrerupe întrebarea: „Ce mă numeşti «bun» - singur Dumnezeu e 


Ca şi când ar fi vrut să-l corecteze de mai înainte în părerea ce-o avea tânărul 
despre bunătate sau chiar despre bunătatea sa. (Sunt oameni care se bat în piept că- 
s cinstiți. Aşa o fi; dar să nu creadă că cinstea e numai atâta câtă o au ei. Cinstea şi 
bunătatea câtă o avem noi e o măsură prea mică faţă de mărimea ei adevărată, cum 
sunt acestea numai la Dumnezeu). lată cum îl ridică dintr-o dată la o înţelegere mai 
adevărată despre bunătate. 


Mântuitorul ştia sigur că tânărul nu-L cunoaşte, ci-L socoteşte numai ca pe un 
Prooroc în Israel. 





- „Stii poruncile Legii ?” (Şi i le spune Mântuitorul pe scurt: să nu curveşti, să nu 
ucizi, să nu furi şi celelalte; începe cu porunca ce l-ar primejdui mai mult - tânăr 
fiind.) Deci dacă vrei să intri în viaţă, ţine poruncile. 


Tânărul „voind să se îndrepteze" - unii din părinţi spun: vrând să se laude înaintea 
Mântuitorului, mărturiseşte că toate acestea le-a păzit din tinereţele sale. E de 
crezut; familiile alese păzesc poruncile legii. Totuşi tânărul acesta, deşi împlinise 
poruncile, stăruia în el nemulțumirea cu sine însuşi şi cu omeneasca sa bunătate. 


- „Vrei să fii desăvârşit? Mergi vinde-ţi averile tale şi le împarte săracilor şi vei 
avea comoară în cer şi vino urmează-Mi Mie !" 


La nimeni până aici n-a cerut lisus să-şi vândă averile! Tânărul voia mai mult decât 
intrarea în viaţă, de pe urma împlinirii poruncilor. 


„Vrei să fii desăvârşit ?" - împlineşte sfaturile! Pe cuvântul acesta se întemeiază 
călugăria! Deci iată ce făgăduință dau călugării: că împlinesc mai mult decât 
poruncile; se făgăduiesc să împlinească sfaturile: al sărăciei, al vieţuirii curate şi al 
urmării Mântuitorului, ascultători făcându-se lui Dumnezeu şi povăţuitorilor lor. 


Aici tânărul, luat oarecum pe neaşteptate, nu şi-a dat seama Cine îl cheamă şi la ce 
îl cheamă. N-a adâncit răspunsul Mântuitorului şi a plecat întristat. 


Mântuitorul, dând din cap, a văzut că era lipit cu inima de bogăţie şi n-a cugetat 
destul de adânc. Şi a zis ucenicilor cuvântul acesta: „Câr de anevoie vor intra 
bogaţii în împărăţia lui Dumnezeu”, - gândindu-se la ispitele şi primejdiile 
bogăției. 


Atunci au zis ucenicii: „Doamne, dar cine poate să se mântuiască ?" Era credinţa 
la cei vechi că bogaţii se pot mântui mai uşor, ca unii ce au miei şi boi şi pot aduce 
jertfe, pe când cei săraci n-au de unde aduce jertfe. 


„Ceea ce la oameni e cu neputinţă, e cu putinţă la Dumnezeu!” Jertfele 
oamenilor nu pot să-i mântuiască, ci numai jertfa de pe Cruce a Mântuitorului ne 
este dată spre mântuire. 


Înţelesul bogăției: Nu sărăcia te mântuieşte, nici bogăţia nu te osândeşte; precum 
nici bogăţia nu te mântuieşte, nici sărăcia nu te osândeşte, ci cum ai sufletul tău şi 
față de bogăţie şi faţă de sărăcie. Eşti sărac şi zorit cu gândul după avere, iată că nu 
te mântuieşte sărăcia ta. Eşti bogat, dar desfăcut cu inima de bogăţia ta, iată că nu 





te primejduieşte bogăţia ta. Cum stai cu sufletul şi față de una şi faţă de alta, de la 
asta atârnă mântuirea sau osânda ta. 


lată împărați care s-au mântuit: Sfântul împărat Constantin şi maica sa, Elena; 
împărăteasa Irina; Sfântul loan Gură de Aur era de neam înalt şi având bogăţie; 
Sfântul Vasile avea bogăţie, dar avea inima dezlipită de ea şi trăia ca şi cum n-ar fi 
avut-o.Sfântul Vasile a întemeiat din averea sa primul spital. Maica Domnului nu 
era o cerşetoare. Sfântul Marcu avea case în Ierusalim. Pescarii aveau oameni 
angajaţi. 


Mai departe ştim din predanie despre tânărul acela, că după Răstignirea 
Mântuitorului şi după înviere, dovedindu-şi dumnezeirea Sa, după înălțare şi 
după Pogorârea Duhului Sfânt, a auzit şi el despre toate acestea şi abia atunci 
şi-a dat seama cine era Cel cu care vorbise el şi nu L-a înţeles. lar când a văzut 
uciderea lui Ștefan şi liniştea lui cerească, precum şi propovăduirea pe faţă şi 
fără nici o frică a Apostolilor, a venit acasă şi s-a mărturisit creştin, lepădându- 
se de toate, aşa cum îl sfătuise lisus. 


(Sâmbăta, rezumat după omilia IL. P.S. Mitropolit Nicolae Bălan, 25.X1.1946) 





Părintele Arsenie Boca — Tânărul bogat (II) 


Bogatul auzise că este viaţă veşnică. El o dorea din cauza bogăției sale, cu care 
dorea să fie veşnic. Aceasta se vede din tristeţea cu care a plecat de la Cel Veşnic. 


Tânărul întreabă: ce are de făcut pentru a dobândi veşnicia? 


lisus îi răspunde scurt: poruncile. 


Tânărul, vrând să atragă atenţia asupra sa, întreabă, care? - şi apoi puţin îi pasă 
dacă la urmă minte: „Toate acestea le-am păzit din tinereţele mele !” 


Şi mai nădăjduia şi o laudă, de aceea mai şi întreabă pe lisus: „Ce dar îmi mai 
lipseşte?” 


Dar, în loc să primească o laudă înaintea poporului, primeşte o demascare. Zici că 
ai împlinit toate poruncile, că iubeşti pe aproapele tău ca pe tine însuţi; iată ai 
prilejul să dovedeşti cu fapta, lucrul care-ţi mai lipseşte: „Vinde-ţi averile şi le dă 
săracilor apoi vino de-Mi urmează Mie !" 


La această întorsătură a lucrurilor nu se aştepta tânărul fariseu. Averile sale nu erau 
adunate din iubirea de-aproapelui, ci din averea de-aproapelui. Pe urmă averea, 
care nu era toată legitimă, cerea şi certificat moral, recunoaşterea cinstei şi 





corectitudinei şi toată slava deşartă, la care a trebuit să renunţe ruşinat. Cu această 
lecţie „a plecat întristat”. 


Tristă bogăție. Pe urma întristării tânărului, lisus arată marea piedică a lipirii inimii 
de bogăţie, cu care nu se poate intra în împărăție. 

Ucenicii auzind întreabă înspăimântați: „Atunci cine poate să se mântuiască ?” - 
că fiecare are câte ceva pe lângă inima lui. 


Dar lisus le răspunde: „Ceea ce este cu neputinţă la oameni, este cu putinţă la 
Dumnezeu”. Şi Dumnezeu are multe posibilități de a dezlega inima bogaţilor de 
bogăţie. Vinovăţia bogăției e că ţine inima omului legată aici şi deformează omul 
încât nu mai iubeşte pe oameni, ci se înarmează împotriva lor. Pentru „cinstitul” 
bogat, ceilalți oameni sunt „hoţi"”. Bogăția măreşte inegalitatea dintre oameni, care 
naşte ura. 


Atitudinea sufletului faţă de bogăţie trebuie să fie ca a unui administrator al 
bunurilor altuia. Noi suntem iconomi. Câtă vreme iconomisim averile după legea 
iubirii de oameni, Stăpânul averii ne-o menţine; dar dacă uzurpăm dreptul lui 
Dumnezeu, o pierdem şi ne pierdem. Trebuie să fim cu avuţia ca şi cum n-am 
avea-o. „Cei ce se folosesc de lumea aceasta să fie ca şi cum nu s-ar folosi de ea" 
(I Corinteni 7,31). Lumea întreagă, condusă după legi împotriva lui Dumnezeu, tot 
la Dumnezeu ajunge, dar la Dumnezeu ca „sfârşit" al lumii. 


Prislop, Dumineca XXĂ şi a XII-a 
18.11.49. Luca 18, 18-27 şi Matei 19, 16-26 


117. Tânărul bogat 


Sinceritatea acestui tânăr nu poate fi bănuită de fățărnicie, de vreme ce „a alergat şi 
îngenunchind înaintea Lui L-a întrebat” despre viaţa veşnică. 


Obişnuit fățărnicia nu cade în genunchi. lar dacă ar fi fost aşa de mare fățărnicie, 
altfel ar fi vorbit şi lisus. 


Dar, după ce-şi mărturiseşte tânărul buna creştere în Legea Domnului, „atunci lisus 
căutând la el, l-a iubit şi i-a zis: «una-ţi mai lipseşte: mergi şi vinde-ţi câte ai şi le 
dă săracilor, şi vino de-Mi urmează Mie !>” Era o chemare între cei 70 de ucenici. 
Iubirea lui lisus ar fi trebuit să-l desfacă de câte avea; dar, până în sfârşit, tot l-au 
desfăcut cele de după înviere. 





[Prislop: 22.X11.49. Joi XXXI, Marcu 10,17-27.] 


„Cu anevoie va intra bogatul în împărăţia lui Dumnezeu”: 
1. Bogatul de averi. 
2. Bogatul de succese. 


Despre succese se pot spune aceleaşi lucruri ca şi despre bogății: că umflă. Şi 
umflaţii nu intră pe uşa cea strâmtă, pe care mulți au redus-o la urechile acului. 
Beşica mândriei creşte din fumurile succeselor. Poate că aici se va fi aflând 
raţiunea pentru care „sunt fericiți” înfrânţii, dar nu prea feriţi de înfrângeri. Trebuie 
să învăţăm a privi succesul şi înfrângerea, ca pe doi soţi nedespărțiți: doi 
MINCInoşi, care ne mint unde ne prind. 


[Prislop, 24.111.50] 


118. Întrebarea întrebărilor 


„Cine poate să se mântuiască ?” Întrebarea aceasta: a „îngrozit”, a „înspăimântat” 
şi „înfricoşat” pe apostoli. Ei şi-au pus întrebarea aceasta prima dată. Omul nu 
poate să se mântuiască: nu-şi poate asigura veşnicia sa. De aceea a răspuns lisus: 
„„Aceasta-i cu neputinţă la oameni, dar nu la Dumnezeu”. 


Totuşi de ce nu scăpăm de întrebare ? Întrebarea e provocată de veşnicul din noi 
(cf. Ecclesiast 3,11). Dumnezeu dezlănţuie în noi întrebări la care numai EI poate 
răspunde. lar răspunsul nu-l dă nimănui în cursul vieţii, căci cine ştie, poate că ar 
sparge limitele de acum ale omului. Calea mântuirii e arătată de lisus. Cine trăieşte 
şi moare ca lisus, se va mântui. 


Iată un răspuns. Prin lisus, Dumnezeu a dat omului răspunsul la întrebarea „Cine 
poate să se mântuiască ?” Omul trebuie să ajungă el însuşi un răspuns la întrebarea 
sa. De aceea e o întrebare îngrozitoare. Răspunsul îl costă uneori şi viaţa. 
Lepădarea de sine, de avere, de toată rudenia lumii, de viaţă chiar, pentru lisus şi 
Evanghelie, toate sunt de fapt răspunsul la înfricoşata întrebare. 


Toate aceste riscuri ale lepădărilor asigură „însutit” posesiunea lor „încă în viaţa 
aceasta, în mijlocul prigonirilor”. Toată lumea e a ta, când ai renunţat la ea. Atunci 
eşti mai tare ca ea şi ea ascultă de tine. Această renunțare totală asigură „pentru 
veacul viitor viaţa veşnică”. 





Fiecare om are ţesut în destinul său răspunsul la întrebarea mântuirii. Omul trebuie 
să-şi actualizeze Sensul său în lume. Aşa-şi construieşte răspunsul. De aceea 
întrebarea e perfect legitimă. 


Mai greu e răspunsul răspunzătorilor de oameni: „Ori te-or asculta ori nu, tu, fiul 
omului, să nu te temi de ei, şi de vorbele lor să nu te sperii, deşi ei vor fi pentru tine 
spini şi ciulini şi ai să trăieşti între ei ca între scorpii, să nu te temi de vorbele lor şi 
de faţa lor să nu te sperii, ci să le spui cuvintele Mele, ori te-or asculta, ori nu te-or 
asculta” (Ezechiel 2,5-7). Trădarea misiunii, sau chiar şi numai împlinirea ei cu 
„nepăsare” (Ieremia 8,11) îţi pune în pumni sângele oamenilor care mor pedepsiți 
cu dreptate, după păcatele lor, dar cu ei te pierzi şi tu, că n-ai avut pentru ei iubirea, 
care nu i-ar fi lăsat să moară. „lar dacă tu ai prevestit pe păcătos să se abată de la 
calea lui şi el nu s-a abătut, atunci el va muri pentru păcatele lui, iar tu ţi-ai mântuit 
viaţa” (Ezechiel 33,9). 


Intru atât răspunsul e atârnător şi de om, întrucât ajută sau nu mântuirea oamenilor. 
E răspunsul despre corelaţia în care ne găsim - trăim chiar, - ca mijlocitori între 


Dumnezeu şi oameni. E un răspuns de răspunderi. 


Prislop, Vineri XĂXI - Marcu 10,23-32; 23.X11.49 


129. „Nu eşti prea departe de Împărăţie” 


Aceasta e poziția cărturarului care L-a întrebat pe lisus: „care e cea mai mare 
poruncă din Lege ?” Se vede că avea cărturarul îndoielile lui privitoare la valoarea 
jertfelor şi arderilor de tot, despre care s-a şi exprimat că n-au nici un preţ. 


In faţa cărturarului dispăruse şi rostul de simbol şi rostul de icoană nedesăvârşită a 
ceea ce avea să vie: adevărat cu rost şi cu putere. Simplificase jertfele, ceremoniile, 
tipicul, formalismul şi cine ştie până unde ar mai fi mers cu cenzura. 


lisus îi răspunde la întrebare, rezumând Legea în cele două porunci: iubirea de 
Dumnezeu şi cea asemenea acesteia, a iubirii de oameni, pe care lisus le unifică. 
Deşi lisus le-a repetat din Lege, cuvânt cu cuvânt, totuşi e semnificativă 
exprimarea acestei porunci: iubirea lui Dumnezeu e poruncă, dată de împlinit „din 
toată inima”, din „tot sufletul”, „din tot cugetul” şi „din toată puterea”. O poruncă 
repartizată şi pe facultăţile sufletului, dar dată şi totalitar sau colectiv sufletului ca 
întreg. E dată şi conştiinţei şi cunoștinței; şi sentimentului sau entuziasmului şi 
voinţei sau chiar iuţimii. 





Căutarea lui Dumnezeu, urmărirea lui Dumnezeu, potrivit cu fiecare facultate în 
parte şi cu toate unificate, e o poruncă inițială sau fundamentală. Poate că tocmai 
această căutare a lui Dumnezeu, la tensiuni ultime şi totalitare, e ceea ce creşte 
sufletul din împărăţia veacului acestuia în Împărăţia lui Dumnezeu. - Decât că nu-i 
destul numai să ştii aceasta, ci mai trebuie să fii şi existenţial angajat în această 
dramă a iubirii şi cunoștinței. 


Cărturarul a „confirmat” răspunsul Mântuitorului, cam din oarecare „superioritate” 
a omului care-şi permite să cântărească până şi răspunsurile lui Dumnezeu. 


lisus, văzând că are cumpănă critică şi deosebeşte bine porunca iubirii de practicile 
jertfelor, i-a zis: „Nu eşti departe de împărăţia lui Dumnezeu”... 


Enigmatic cuvânt. Poate tocmai de aceea cuprinde o mulţime de răspunsuri. 
= Între oamenii sortiți potopului şi Noe din corabie, nu erau la mijloc decât 
suta de ani, cât a lucrat Noe corabia, în ochii lor, şi grosimea corăbiei. 
= Între cele cinci fecioare înțelepte şi cele cinci nebune, diferența era o 
aprovizionare de ulei. 
= Între cei doi tâlhari de pe cruce, diferenţa între destinele lor veşnice erau 
doar câteva cuvinte. 


Cărturarul avea împărăţia lui Dumnezeu în faţă şi vorbea cu ea, dar n-o vedea de 
ochi. Nu era departe de Împărăţia lui Dumnezeu, dar nu era în împărăție. Ce folos 
că, urmărit de-o fiară, scapi până la uşa unei case de adăpost în pădure, dar n-ai 
avut grijă să iei cheia de-acasă. lar lisus e nu numai cheia, ci şi uşa împărăției de 
scăpare. 


Sunt mulţi cărturari „aproape de Împărăţia lui Dumnezeu”. Sunt toţi cei ce cred în 
Dumnezeu, dar nu cred în lisus Hristos. Cărturarii moderni au simplificat tot 
aparatul religiei, depăşind cu totul pe cărturarul antic, care a vorbit cu lisus. 
Aceştia au rămas cu un Dumnezeu abstract, care nu le mai cere nimic, nici măcar 
recunoaşterea existenţei. Drept aceea se mulțumesc foarte bine cu un Dumnezeu pe 
care îl deduc ei, creat de ei chiar, un Dumnezeu al lor, fie absolut inaccesibil, fie 
chiar gelos pe propria Sa creaţie care, în ordinea existenţei are, fie valoarea de 
postulat (presupunere ce se impune cu necesitate logică), fie valoarea de pură 
fantezie. 


Fără Revelația lui Dumnezeu în lisus Hristos, şi fără angajarea în toate 
consecinţele concrete ale acestei Revelaţii, cărturarii rămân aproape pe dinafară de 
Impărăția lui Dumnezeu. 





Sfântul Nicolae Velimirovici - Duminica a 30-a după Rusalii — Păzirea 
poruncilor 


Închipuiţi-vă un vapor falnic izbindu-se de o stâncă în mijlocul oceanului şi 
începând să se scufunde. Ce vor face cei de pe punte? Unul se apucă de catarg şi 
caută să se ţină la suprafaţă; altul se agaţă de un butoi; altul prinde un colac de 
salvare; altul, fără nimic, se aruncă în apă şi înoată. Cineva lasă la apă o barcă 
dar, în loc să pună îndată mâna pe vâsle, stă să încarce barca cu tot ce apucă de 
pe vasul care se scufundă. 


Cine dintre aceştia se primejduieşte mai mult? Cine piere mai jalnic? Cel care 
pare mai în siguranţă piere în chipul cel mai de plâns: cel din barcă, cel care cară 
la lucruri de pe vaporul naufragiat. Acesta e în cea mai mare primejdie. Și-a 
încărcat câţiva saci de făină, pe urmă începe să care lăzi cu vinaţuri. Ia tot ce-i 
cade la mână, haine, pături, cearceafuri (“O să-mi trebuiască vreodată ”, îşi zice). 
Tot aruncându-şi ochii încolo şi încoace, vede argintării şi candelabre aurite. Nici 
acestea nu-s de lepădat. Colo putini cu brânză, cu peşte sărat, ici butoaie de ulei, 
orez, legume fel de fel (“Toate îmi trebuie! ”). Sunt cufere, saci de bani. Totul se 
încarcă, nici vorbă. Cum să laşi atâtea scaune elegante, măsuţe lustruite, fotolii 
îmbietoare, dacă poţi să le iei? Aşadar, în barcă! Barca se tot îngreunează, se 
cufundă tot mai mult. Mai are omul nevoie şi de petrol, şi de cărbune. Facem loc şi 
pentru acestea. Dar şi de cărţi e nevoie, pentru că altfel cum să-ţi treci timpul 
până ajungi la țărm? Şi pianele, şi viorile, şi fluierele sunt bune ca să-ţi treacă 





vremea. Le luăm şi pe ele. Corabia e plină ochi, abia mai pluteşte. "Cam atât”, îşi 
zice omul, şi ia în sfârşit loc în barcă. 


Dar tot n-are stare: au mai rămas atâtea, nu-i păcat de ele? Se întoarce, mai ia 
câte ceva. “Acum, chiar că ajunge”. Dar cele rămase pe vapor nu-i dau pace. 
Vaporul s-a scufundat. Omul nostru vâsleşte, cu părere de rău pentru lucrurile 
pierdute. Încet, încet, se îndreaptă spre țărm, dar apa a ajuns aproape de 
marginea bărcii. Mai e câte unul în valuri care ar vrea să se salveze şi el intrând 
în barcă, dar omul nostru mai degrabă l-ar ucide, decât să-i facă loc. Tot 
încărcându-şi barca de avuţii, şi-a încărcat şi sufletul de răutăți. Vântul suflă cu 
furie şi valurile se ridică tot mai mari. 


Acum, omul trebuie în sfârşit să se gândească să scape cu viaţă, şi începe să 
arunce afară apa din barcă. Văzând că nu ajută la nimic, prinde să zvăârle, cu 
tristeţe, lucrurile adunate. Le aruncă mai întâi pe cele ieftine. Apoi le vine rândul 
şi celor de preţ. A obosit încărcând, şi acum nu mai are putere să le ridice din nou 
ca să le arunce în mare. Şi apa creşte, şi înghite barca şi tot ce-i în ea şi pe omul 
dintrînsa. 


Aşa e viaţa, şi acesta-i sfârşitul celor nesăţioşi. Ei se înşeală crezând că lumea e 
un vapor care se scufundă, un vas fără căpitan, fără cârmaci, fără nimeni care să-i 
poarte de grijă: biată epavă care nu foloseşte la nimic decât la a lua dintrinsa tot 
ce se poate. 


Dar, în mijlocul forfotei şi-a lăcomiei de-a goli corabia vieții, apare dintr-o dată 
Căpitanul. El îşi pune mâna peste corabie, ca să arate că-i a Sa. Spune că vasul nu 
se scufundă, că numai pare — şi anume celor cu vedere scurtă, celor nepricepuţi, 
celor care nu-s deprinşi cu viaţa în larg. El, Căpitanul, e la bord din începutul 
începutului, având grijă de pasageri. Aceştia se schimbă, dar El rămâne, călăuzind 
corabia într-ascuns. Ştie de unde vine vaporul, ştie şi încotro se duce. Ştie calea, şi 
marea nu-L înspăimântă. 


Este Domnul nostru lisus Hristos. Cu blândeţe, dar plin de hotărâre, coboară în 
ape şi îşi întinde mâna spre cei ce se îneacă. Cei ce nu au nimic în mâini şi înoată 
neimpiedicaţi, ajung primii şi prind mâna mântuitoare. Celor însă care şi-au 
încărcat barca mai-mai să dea pe deasupra, le e cel mai greu să-i răspundă; 
acestora li se pare că, ieşind din găoacea lor cu mâinile goale şi pornind pe valuri 
către Domnul, au să piară în ape şi ei, şi El. Nu cred în EI, cred mai mult în barca 
pe care o au sub picioare. 





Văzându-i pe aceştia, citind în nefericitele lor suflete, cunoscând încă şi mai 
nefericita lor nădejde în lucruri moarte, Hristos se întoarce spre cei pe care i-a 
mântuit şi spune: Adevărat zic vouă că un bogat cu greu va intra în Împărăţia 
Cerurilor. 


Domnul a vorbit adesea despre aceste lucruri, arătându-Şi limpede învăţătura 
despre ele. O astfel de împrejurare ne înfăţişează şi Evanghelia de astăzi. 


Și iată, venind un tânăr la EL, I-a zis: Învăţătorule bun, ce bine să fac, ca să am 
viața veşnică? Matei şi Marcu spun că acest tânăr avea multe avuţii. Luca adaugă 
că era dregător (Luca 18, 19). Întâlnirea a avut loc pe un drum în Iudeea, după 
frumoasa întâmplare cu pruncii aduşi la lisus, când Domnul le-a poruncit 
ucenicilor: Lăsaţi copiii să vină la Mine... căci Împărăţia lui Dumnezeu este a 
unora ca aceştia (Luca 18, 16). Binecuvântându-i pe copii, a adăugat că cine nu 
va primi împărăţia cu credinţă şi bucurie copilărească, nu va intra întrînsa. 
Arătând că astfel de prunci nevinovaţi sunt locuitori ai Împărăției lui 
Dumnezeu, Domnul a pornit mai departe pe drumurile Iudeii. Atunci a alergat la 
EI acel tânăr bogat şi îngenunchind înaintea Lui, ÎL întreba Marcu 10, 17 cele de 
mai sus. Felul în care tânărul s-a apropiat de Hristos e vrednic de toată lauda; cu 
atât mai mult e întristător felul în care s-a despărțit de EI. A alergat la Hristos; a 
căzut în genunchi înaintea Lui; a căutat la EI sfat despre cel mai de seamă lucru din 
lumea aceasta: despre viaţa veşnică, despre dobândirea ei. A venit cu toată inima, 
nu ca fariseii care căutau să-L ispitească pe Domnul. Era întrînsul o foame a 
duhului; înconjurat de bogăţiile dinafară, acest om îşi simţea sărăcia lăuntrică. 


Învăţătorule bun... Cu aceste cuvinte s-a îndreptat tânărul spre Hristos. Cel care şi- 
a petrecut toată viaţa în temniță, fără altă lumină decât a unui opaiţ, păcătuieşte 
oare atunci când, văzând pentru întâia oară soarele, îl numeşte şi pe acesta opaiţ? 
Ce bine să fac? întrebarea era fără îndoială pusă în contextul bogățiilor sale, cum se 
întâmplă de obicei cu cei avuţi, care nu pot face o deosebire între ei şi averile lor, 
nici nu se pot gândi la sine fără a se gândi şi la bogăţiile pe care le au. Ce să fac — 
ce lucru bun — cu averea mea, ca să am viaţa veşnică? Fără să-şi dea seama cu Cine 
vorbeşte, nu-şi dădea seama nici ce spune. Cât s-ar fi bucurat să audă pe 
învățătorul sfătuindu-l cum să câştige el, cu bogăţiile lui, ceea ce nu se poate 
cumpăra cu lumea întreagă: viaţa veşnică! 


lar El a zis: De ce-mi zici bun? Nimeni nu este bun decât numai Unul 
Dumnezeu. Domnul, cunoscătorul de inimi, a pătruns gândurile tânărului, le-a citit 
ca pe o carte deschisă. A văzut că tânărul nu ştie cine este EL, socotindu-L a fi 
doar un om bun şi un bun învăţător. De aceea, prin aceste cuvinte, a vrut să înalțe 





gândirea tânărului. Dacă sunt un om ca toţi oamenii, pentru ce mă numeşti bun, 
iar dacă ştii cine sunt, de ce nu spui pe faţă, fără să-mi zici “Învăţătorule”? 
Numai Dumnezeu este bun în toată puterea cuvântului; oamenii cumsecade pot fi 
numiţi “buni” doar în comparaţie cu cei care nu sunt buni. Dar, faţă de Dumnezeu, 
nimeni nu se poate numi “bun”, Dumnezeu singur este singurul bun. Mântuitorul 
aşadar nu l-a mustrat pe tânăr pentru că L-a numit pe EI “bun”, ci pentru că L- 
a numit bun socotindu-L un om de rând. N-a vrut Domnul să spună: “Eu nu 
sunt bun”, ci: “Eu nu sunt un om ca toţi oamenii, un muritor oarecare. Sunt Cel 
despre care singur se poate spune că este bun”, 


După această lămurire, Domnul răspunde la întrebările tânărului bogat. De vrei să 
intri în viaţă păzeşte poruncile. EI I-a zis: Care? Iar lisus a zis: Să nu ucizi, Să 
nu Ssăvârşeşti adulter, să nu furi, să nu mărturiseşti Strâmb; cinsteşte pe tatăl tău 
şi pe mama ta şi Să iubeşti pe aproapele tău ca pe tine însuţi. lată cerinţele intrării 
în viaţă. Tânărul însă nu întreba cum să intre în viaţă, ci cum să aibă viaţă, cum să 
o câştige, cum să o moştenească. Ienoranţa de care a dat dovadă în privinţa 
Persoanei lui lisus, o dovedeşte acum şi în privinţa vieţii veşnice. Și după ce 
Domnul l-a îndreptat cu privire la Sine, îl îndreaptă acum şi cu privire la viaţa 
veşnică. Viaţa veşnică îşi are treptele ei: pe o treaptă Sunt cei care doar se 
mântuiesc; pe alta cei desăvârşiţi. 


Apostolii vor şedea pe douăsprezece tronuri şi vor judeca pe cele douăsprezece 
seminţii ale lui Israel, pe când ceilalţi, cei mântuiţi, nici nu vor sta pe vreun tron, 
nici nu vor judeca pe nimeni, cu toate că şi cei dintâi şi cei din urmă vor fi în viaţa 
veşnică. Nu ştiţi că sfinţii vor judeca lumea? Întreabă Apostolul Pavel pe 
Corinteni (I Corinteni 6, 2). Fi vor judeca nu numai lucrurile din această lume, ci 
şi pe îngeri. Nu toți cei mântuiţi vor judeca, ci numai cei desăvârşiți, sfinții lui 
Dumnezeu. 


Preacurata, Preasfânta Fecioară Maica lui Dumnezeu, e mai cinstită decât 
heruvimii şi mai slăvită fără de asemănare decât serafimii; apostolii sunt înaintea 
tuturor sfinților, sfinţii înaintea drepţilor, iar drepții înaintea celor doar mântuiți. 
Desăvârşiţi sunt cei care, în afară de sine, au mântuit pe alții cu puterea numelui lui 
Hristos; iar mântuiţii sunt cei care abia pe ei s-au mântuit. În casa Tatălui Meu 
multe locaşuri sunt (loan 14, 2), a spus Mântuitorul însuşi. De n-ar fi aşa, ar fi 
spus EI că este? Acelaşi lucru îl spune şi în împrejurarea de faţă, doar că altfel. În 
împărăție nu sunt toți deopotrivă; una e slava celor intraţi în împărăție, şi alta slava 
celor desăvârşiţi în împărăție. 





Să ne întoarcem la cerinţele intrării în împărăție, şi vom auzi de pe înseşi buzele 
Adevărului care sunt cerinţele desăvârşirii. Ce se cere, aşadar, ca să intri în 
împărăție, în viaţa veşnică? Să păzeşti poruncile. Care anume? Toate. Întâi pe 
cele care opresc de la rău, apoi pe cele care poruncesc facerea de bine, după 
cuvântul proorocului: Fereşte-te de rău, şi fă binele (Psalm 33, 13). 'Trebuie 
aşadar să ne ferim mai întâi de rău, să ţinem răul departe; numai aşa vom putea să 
facem binele. De aceea Domnul întăreşte întâi poruncile prohibitive, şi abia apoi 
pe cele pozitive, iar nu în ordinea în care le-a primit Moise. Să nu ucizi, să nu 
săvârşeşti adulter, să nu furi, să nu mărturiseşti strâmb — acestea sunt cele patru 
porunci care înseamnă întoarcerea de către rău; iar a cinsti pe tatăl nostru şi pe 
mama noastră şi a ne iubi aproapele sunt porunci care înseamnă săvârşirea 
binelui. Câtă vreme le săvârşeşti pe cele dintâi, nu le poţi săvârşi pe celelalte. 
Cine e în Stare să ucidă pe aproapele său, fireşte că nu-l poate iubi; cine 
preacurveşte, nu ştie ce este iubirea. Pomenind aceste şase porunci Domnul nu 
urmăreşte să aşeze toate poruncile în ordine, ci doar pe câteva mai însemnate. 
Acest lucru se vede mai întâi din faptul că Domnul trece sub tăcere porunca de 
căpetenie, porunca poruncilor: iubirea de Dumnezeu. În al doilea rând, se vede din 
istorisirile celorlalți doi Evanghelişti, Marcu şi Luca; aceştia nu pomenesc toate 
cele şase porunci care apar la Matei. Nici unul, bunăoară, nu spune nimic despre 
porunca iubirii aproapelui. lar Marcu, la poruncile de oprelişte, adaugă încă una: 
“Sa nu înşeli pe nimeni”. Aici Evangheliştii se întregesc, şi nu este între ei nici o 
nepotrivire. Din cele istorisite de ei se desprinde un lucru: că Domnul nu a vrut să 
deosebească în vreun fel cele cinci sau şase porunci de celelalte, ci să-i aducă 
aminte tânărului de toată Legea. Îndemnul de a împlini poruncile Legii Vechi este 
întărit prin cuvintele rostite înainte: Să nu socotiți că am venit să stric Legea... n- 
am venit Să stric, ci să împlinesc (Matei 5, 17). lar dacă Domnul cel desăvârşit a 
împlinit toată Legea, cu atât mai mult au să o împlinească cei ce urcă încet treptele 
anevoioase ale desăvârşirii. 


Toate poruncile pomenite de Domnul au un tâlc anume pentru tânărul bogat. 


> Astfel să nu ucizi înseamnă: desfătarea peste măsură a trupului întru bogății 
şi plăceri ucide sufletul. 

> Să nu săvârşeşti adulter înseamnă: sufletul e închinat lui Dumnezeu ca o 
mireasă mirelui său. Sufletul care petrece în dragostea avuţiilor şi a 
strălucirilor pământeşti, în  desfătări trecătoare, săvârşeşte adulter 
împotriva lui Dumnezeu, a mirelui celui fără de moarte. 
Să nu furi înseamnă: să nu furi de la suflet ca să dai trupului; să nu furi 
timpul, grija şi lucrarea ce se cuvin sufletului, şi să le dai trupului. 





Omul bogat întru cele dinafară este, îndeobşte, un nevoiaş lăuntric. Şi de obicei — 
deşi nu e lege — toate avuţiile omului dinafară sunt jefuite de la omul dinlăuntru: un 
trup gras e semnul unui suflet slab; podoaba falnică a trupului e semnul golătății 
sufletului; puterea dinafară, semnul neajutorării dinlăuntru. 
> Să nu mărturiseşti strâmb înseamnă: nu cumva Să îndreptăţeşti iubirea de 
avuţii în paguba sufletului tău, pentru că aceasta nu e altceva decăt 
răstălmăcirea adevărului lui Dumnezeu, precum şi mărturie mincinoasă 
Înaintea lui Dumnezeu şi a cugetului tău. 
> Cinsteşte pe tatăl tău şi pe mama ta înseamnă: Nu te cinsti numai pe tine, 
pentru că ţi-e spre pierzare aceasta; cinsteşte pe tatăl tău şi pe mama ta, 
prin care ai venit pe lume, ca în acest chip să cinsteşti pe Dumnezeu, de la 
Care toți aţi venit, şi tu şi părinţii tăi. 
> Iubeşte-ţi aproapele înseamnă: în şcoala primară a uceniciei în bine, 
învăţăm să ne iubim aproapele ca să ne putem ridica la înălțimea iubirii de 
Dumnezeu. 
lubeşte-ţi aproapele, pentru că această iubire te scapă de iubirea de sine care te 
poate duce la pierzanie. Să iubeşti pe ceilalţi ca pe tine însuţi, ca să fii în bună 
rânduială, să te faci deopotrivă cu ceilalţi în proprii tăi ochi. Ca nu cumva mândria, 
pe care avuţiile o hrănesc, să te piardă. 


La acest sfat al Domnului, tânărul a răspuns: Toate acestea le-am păzit din 
copilăria mea. Ce-mi mai lipseşte? Toate poruncile el le cunoştea şi le împlinea 
din copilărie, după felul mozaic, pe dinafară. Aici iarăşi se înşela tânărul. E! credea 
că Hristos nu i-a spus nimic nou, că doar i-a repetat învățături vechi, când de 
fapt orice poruncă veche rostită de Hristos primeşte un înţeles nou, un duh nou, 
0 viaţă nouă. Fiecărei porunci exterioare date de Domnul prin Moise, acelaşi 
Domn, Hristos, în Zidirea cea Nouă, în Descoperirea cea Nouă, îi dă un înţeles 
lăuntric adânc. 


Dacă acest tânăr ar fi împlinit poruncile în rostul lor adânc, hristic, şi nu numai pe 
dinafară, de formă, ca fariseii, ar fi fost dezlegat în duh de avuţiile sale şi nu i-ar fi 
fost greu să împlinească ceea ce i-a arătat Hristos mai departe. Dar se vede că şi el 
împlinise poruncile ca fariseul care, rugându-se, se felicita în faţa lui Dumnezeu: 
Postesc de două ori pe săptămână, dau zeciuială din toate câte câştig (Luca 18, 
12). De aceea el a şi rămas legat de avuţiile sale, nefiind chip să se desfacă de ele şi 
să-L urmeze pe Hristos. Ce-mi mai lipseşte? L-a întrebat el pe Hristos, dându-și 
seama că se află în pragul mântuirii. Se vede că nădăjduia să primească de la 
Domnul vreo altă poruncă, uşor de împlinit. Hristos a văzut cu câtă naivitate se 
ținea tânărul acesta de litera Legii, şi, aşa cum ne spune Evanghelistul Marcu, 
S-a uitat la el cu dragoste (Marcu 10, 21). De ce l-a privit Hristos cu dragoste pe 





tânărul acesta nedesăvârşit? Pentru că formalismul lui nu venea din răutate, ca 
al fariseilor, ci din naivitate, tânărul fiind, de altfel, plin de bunăvoință. 


Iisus i-a zis: Daca voieşti să fii desăvârşit, du-te, vinde averea ta, dă-o săracilor şi 
vei avea comoară în cer; după aceea, vino şi urmează-Mi Mie. Ci, auzind 
cuvântul acesta, tânărul a plecat întristat, căci avea multe avuţii. Domnul i-a 
spus, la sfârşit, un cuvânt nou, un cuvânt greu şi neaşteptat. I l-a spus scrutând 
adâncimile inimii lui, i l-a spus chiar ştiind că acest cuvânt nu-i va putea despărți 
sufletul de averile sale, logodindu-l lui Dumnezeu. Şi a spus acest cuvânt nu numai 
pentru acel tânăr, ci şi pentru ucenicii care, de faţă fiind, ascultau. 


Dacă voieşti să fii desăvârşit. Aceasta nu este numai calea întru împărăție, ci şi 
stăpânirea întru împărăție. Du-te, vinde averea ta. Mergi şi arată-te stăpân al 
avuţiilor tale, şi nu rob al lor. Averile au pus stăpânire pe tine, nu tu pe ele. Ți-au 
cuprins sufletul încetul cu încetul şi l-au predat diavolului. Mergi dar şi vinde-le, 
dă-le celor care au nevoie de ele, fă acest lucru ca stăpân peste viaţa ta, nu ca rob. 
Mergi şi desfă legătura nelegiuită dintre sufletul tău şi ceea ce ai. Mergi şi fii liber. 
Du-te şi scapă-ţi sufletul de sub povara pământului, de sub praful trupescului, din 
stricăciunea desfătării cu bogăţia. Porunceşte sufletului tău să-Mi urmeze Mie. 
Trimite-l, dezlegat de toate, să vină după Mine. Sufletul e cel mai bogat atunci 
când nu are nimic. E în cea mai mare siguranţă când nu se întovărăşeşte cu nimeni 
afară de Mine. Vinde totul, împarte săracilor. Săracii sunt cei care folosesc 
bogăţiile tale nu ca să se împodobească cu ele, nu ca să se înrobească lor, ci ca să 
aibă pâinea cea de toate zilele, ca să poată îndura viaţa, ca să aibă şi ei un sprijin. 
Tot ce dai în chip de bun trupesc se va întoarce preschimbat în bun duhovnicesc. 
Vezi, sufletul îţi e sărac, săracă îţi e inima, săracă şi mintea. Se vor îmbogăţi 
toate cu bogăţiile trebuitoare când tu te vei fi scuturat de bogăţiile prisositoare. 


De ce l-a sfătuit Domnul pe tânăr să-şi vândă întâi averile şi să le dea săracilor, 
şi nu i-a spus doar: “Lasă totul, nu te mai întoarce la casa ta, vino după Mine!” 
Astfel i-a vorbit celui ce voia să se întoarcă să-şi îngroape tatăl: Lasă morţii să-şi 
îngroape morţii lor (Luca 9, 60). Tânărului bogat însă nu i-a vorbit aşa Domnul, şi 
pentru două pricini: 


> mai întâi, pentru că dacă nu şi-ar fi vândut averile, s-ar fi găsit vreo rudă 
care să le moștenească, sau vecini care să şi le însușească, părăsite fiind, şi 
astfel s-ar fi îmbogăţit acei oameni şi ar fi ajuns în starea de mai înainte a 
tânărului, în robia averilor în care fusese el. 

>» În al doilea rând, trimițându-l pe tânăr să-şi împartă averile la săraci, 
Domnul a urmărit să trezească întrinsul iubirea şi mila pentru semenii lui, 





să-l aducă la starea bucuriei de a da şi de a face bine. Pentru aceasta i-a 
vestit răsplăta veşnică, fericirea veşnică în ceruri, unde molia nu roade, nici 
rugina nu macină, nici hoţii nu fură. 


Bunurile pe care le vei primi sunt nesfârşit mai mari decât cele de care te lipseşti. 
La ce-ţi mai sunt bune averile pământului când vei muri azi sau mâine? Ruinele 
din lumea aceasta te ruinează în lumea viitoare. Însă comoara pe care o vei avea în 
ceruri te aşteaptă acolo şi o afli când te vei despărți de lumea aceasta — şi ceasul nu 
întârzie să bată. O afli şi nimeni nu o ia de la tine, e a ta în veci. Astfel mângâindu- 
Il cu încredințarea comorii din ceruri pentru păruta pierdere din această lume, 
Mântuitorul îl cheamă pe tânăr la Sine: Vino şi urmează-Mi Mie. După ce ai lăsat 
toate, vino întreg după Mine, căci nu poţi merge după Mine cu un picior, iar cu 
celălalt după bogăţiile tale, nu poţi să te uiţi la Mine cu un ochi, şi cu celălalt la 
bogăţiile tale. Nu. Nu poţi să slujeşti la doi stăpâni. 


Zadarnic însă. Tânărul a ascultat cu luare-aminte, a înţeles ce i se cere şi s-a 
întristat foarte tare, căci avea multe avuţii. Era foarte bogat. Adică: era foarte legat 
de avuţiile sale, era prea înrobit lor, prea slab ca să se smulgă dintre bălăriile care I- 
au năpădit. Era asemeni seminţei bune căzute între spini, care prinde rădăcină dar 
este repede înăbușită şi nu rodeşte. Multele sale avuţii erau spinii care se îndeseau 
împrejurul inimii sale. A vrut gospodarul să smulgă spinii şi să lase sămânță în 
bătaia soarelui, să crească nestingherită, dar nu a putut; l-au împiedicat prisosurile 
vătămătoare, şi i-a fost lui ca celui care s-a înecat cu tot cu barca plină ochi. 
Domnul a întins spre el mâna-l mântuitoare ca să-l apuce şi să-l ia înapoi în 
corabie; dar el a rămas cu lucrurile încărcate spre pierzarea sa. Aşa s-a despărțit 
tânărul cel bogat de Hristos, Căpitanul Corăbiei Vieţii, şi s-a pierdut în ape cu tot 
ce a avut. 


Iar lisus a zis ucenicilor Săi: Adevărat zic vouă că un bogat cu greu va intra în 
Împărăţia Cerurilor. Și iarăşi zic vouă că mai lesne este să treacă cămila prin 
urechile acului, decât să intre un bogat în Împărăţia lui Dumnezeu. Nici un 
cuvânt al lui Hristos nu a fost aruncat zadarnic în brazda acestei lumi. Când 
vorbele nu i-au fost înţelese de cei cărora le-au fost spuse, au fost înţelese de alţii 
care le auzeau. Cuvintele lui Hristos au fost spuse pentru tânărul bogat, dar şi 
pentru ucenicii care erau de față. Tânărului nu i-au folosit la nimic, dar ucenicilor 
da. De aceea, după plecarea tânărului Domnul S-a întors către ei şi le-a arătat cât 
de greu este pentru omul bogat să intre în Împărăţia Cerurilor. Nu a spus că-i cu 
neputinţă să intre, ci că este foarte, foarte greu. 


Că nu-i cu neputinţă se vede limpede din Sfânta Scriptură. 





Y Avraam era foarte bogat, dar credinţa I-a legat de Dumnezeu, nu de avuţii, 
I-a legat mai strâns decât de singurul său fiu. Sunt pulbere şi cenuşă, striga 
Avraam din mijlocul bogățiilor sale (Facere 18, 27). 

“Cu adevărat şi dreptul lov era foarte bogat, dar multele sale averi nu l-au 
împiedicat să se smerească şi să fie ascultător de Dumnezeu, atât în 
propăşire cât şi în nefericire. 

Y Boaz, străbunicul lui David, a fost bogat, dar a plăcut lui Dumnezeu prin 
buna lui voire. 

Y. Iosif din Arimateia era bogat, însă bogăţia nu i-a fost în dauna evlaviei 
către Hristos, nici grijii pentru El în moarte: I-a dat Domnului însuşi 
mormântul nou pe care îl pregătise pentru sine. 

Y Și încă mulţi alții care au plăcut lui Dumnezeu de-a lungul istoriei Bisericii 
au fost bogaţi, şi cu toate acestea s-au mântuit şi au moştenit Împărăţia lui 
Dumnezeu, nefiind legaţi cu inima de averile lor pământeşti pe care le 
socoteau a fi praf şi cenuşă, ci numai de Hristos. 

Bogăția nu este rea în sine, după cum nu este rău în sine nimic din ceea ce a zidit 
Dumnezeu. Rea este legarea omului de bogății, de pământuri, de avere; rele sunt 
patimile pe care bogăţia le aduce cu sine şi le hrăneşte: curvia, lăcomia, beţia, 
lăudăroşenia, deşertăciunea, mândria, disprețul faţă de alții, defăimarea sărmanilor, 
uitarea lui Dumnezeu şi toate celelalte ad infinitum, care toate sunt rele. Puţini sunt 
cei în stare să se împotrivească ispitei ascunse în bogăţie, să se ridice deasupra 
avuţiilor, să fie stăpâni slobozi iar nu robi legaţi. 


Mai presus de toate, omului bogat îi vine greu să postească, iar fără post nu este 
nici îmblânzirea trupului, nici smerenie, nici adevărata rugăciune. De aceea spune 
Domnul că este greu pentru un bogat să intre în Împărăţia Cerurilor. Dar nici nu 
spune că pentru sărac este uşor să intre. Sărăcia îşi are ispitele ei, la fel ca şi 
bogăţia. Bogatul se mântuieşte prin fapte de milostenie, ca şi prin smerenie, iar 
săracul prin multa răbdare şi nădejde în Dumnezeu. Nu va fi mântuire pentru 
bogatul împietrit şi mândru, nici pentru săracul care-şi pierde nădejdea în 
Dumnezeu şi-şi plânge soarta. În lumea aceasta nici bogăţia nici sărăcia nu sunt 
la întâmplare ci după preaînţeleapta lui Dumnezeu Pronie. Ar putea Dumnezeu 
într-o clipă să-i facă pe toţi oamenii deopotrivă de bogaţi, dar acest lucru este 
curată nebunie. Ar însemna ca oamenii să fie cu totul dezlegaţi unul de altul. Cine 
s-ar mai mântui atunci? Cum ar mai putea să se mântuie cineva? Pentru că oamenii 
se mântuiesc unii prin alții. Bogatul e legat de sărac iar săracul de bogat; învățatul 
de cel neştiutor iar neştiutorul de cel cu ştiinţă; cel sănătos de cel bolnav, iar 
bolnavul de cel teafăr. Jertfa materială se plăteşte cu aurul duhovnicesc, jertfa 
spirituală a cărturarului se plăteşte cu moneda materială de cel neînvăţat. Ajutorul 
fizic pe care-l dă cel sănătos este plătit de cel bolnav cu monedă duhovnicească şi 





vice versa: jertfa duhovnicească a bolnavului (care le aduce oamenilor aminte de 
Dumnezeu şi de Judecată) este plătită cu slujire fizică de către cel sănătos. Toate se 
întreţes ca într-un covor multicolor. O lume într-o singură culoare ar orbi orice 
privire. 


Cum ar putea bogatul să-şi mântuiască sufletul prin milostenie şi să se scuture de 
mândrie şi împietrire, fără cel sărac? Şi cum ar putea săracul să-şi mântuie sufletul 
prin răbdare, îndurând, sau să şi-l piardă cârtind şi pizmuind, fără cel bogat? Cum 
să se mântuie neştiutorul, fără smerenie şi fără ascultare de cel învăţat? lar acesta 
cum să se mântuiască fără mila faţă de cel neştiutor şi fără stradanie întru folosul 
lui? Cum să nu se piardă amândoi, unul prin invidie şi sălbăticie iar altul prin 
dispreţ şi trufie? Fără cei în suferință, cum să-şi scape sufletele cei sănătoşi 
arătându-le milă, îngrijindu-i şi rugându-se pentru ei? lar arătându-se nepăsători 
față de cei bolnavi, părăsindu-i şi lăudându-se cu sănătatea lor, cum să nu se piardă 
cei teferi? lar suferinzii, fără cei sănătoşi, cum şi-ar mântui sufletele lor prin 
supunere şi recunoştinţă, cum şi le-ar pierde pizmuind şi urând sănătatea altora? 


Domnul l-a lăsat pe om să aleagă. Nu este om pe lume în faţa căruia să nu se 
deschidă două drumuri: al mântuirii şi al pierzaniei. În aceasta stă toată 
libertatea omului. Bogăția poate mântui un om, şi îl poate pierde, după cum şi 
sărăcia poate mântui sau duce pe cineva la pierzare. La fel ştiinţa şi neştiinţa, boala 
şi sănătatea. Totul depinde de ceea ce omul alege. Hristos îi cheamă pe oameni la 
înţelegere, nu la silă. De aceea EI nu îi porunceşte tânărului bogat: “să intri în 
viaţă!”, ci spune: De vrei să intri în viaţă. Nu îi porunceşte: “Fii desăvârşit!”, ci 
zice: Dacă voieşti să fii desăvârşit. Dacă vrei! Aşa vorbeşte Dumnezeu fiinţelor 
libere, cuvântătoare. Dumnezeu vrea ca toţi să meargă pe calea cea dreaptă, vrea 
ca toţi să se mântuiască, dar lucrul acesta înseamnă că omului îi stă deschisă în 
faţă şi calea pierzării. 


Şi iarăşi zic vouă, zice Domnul, că mai lesne este să treacă cămila prin urechile 
acului, decât să intre un bogat în Împărăţia lui Dumnezeu. Cuvântul “cămilă” 
nu însemna doar animalul, ci şi un odgon gros cu care se priponeau corăbiile în 
port ca să nu le ia vântul. Se pare că Domnul la acest odgon gros S-a gândit aici. 
Mai uşor trece funia cea mai groasă prin urechile acului decât intră un bogat în 
Împărăţia lui Dumnezeu. Aproape cu neputinţă, s-ar zice, şi chiar dacă nu cu totul, 
oricum foarte greu. Aceste cuvinte au fost rostite de însuşi Cel ce cunoaşte 
slăbiciunea firii omeneşti şi uşurinţa cu care sufletul se lasă ademenit de bogății, 
lipindu-se de pământ fără a se mai putea smulge vreodată. 





Auzind, ucenicii S-au uimit foarte, zicând: Dar cine poate să se mântuiască? Dar 
de ce erau uimiţi ucenicii acum, ei care făcuseră ceea ce tânărul bogat nu fusese 
în Stare să facă? Ei lăsaseră toate şi urmaseră lui Hristos. EGEE 

lămureşte în chip minunat: ucenicii nu se temeau pentru ei înşişi, ci pentru 
ceilalți, printre care se aflau mulţi bogaţi. De dragul altora s-au uimit ucenicii de 
înfricoşătoarele cuvinte ale lui Hristos. Domnul i-a trimis în lume să mântuiască 
pe oameni. Dar ce să faci pentru atâta omenire bogată dacă e aproape cu neputinţă 
să intre bogaţii în împărăția lui Dumnezeu? Grija pentru oameni le apăsa sufletul şi 
de aceea au întrebat: Dar cine poate să se mântuiască? De parcă ar fi fost ei mai 


milostivi decât Hristos! De parcă ar fi avut ei mai multă dragoste de oameni decât 
Hristos! 


Dar lisus, privind la ei, le-a zis: La oameni aceasta e cu neputinţă, la Dumnezeu 
însă toate sunt cu putinţă. Domnul nu s-a uitat numai la feţele lor, n-a privit doar 
în ochii lor ci chiar în adâncimile inimii lor — şi a citit în ele neştiinţa şi frica. Nu 
cunoşteau încă puterea lui Dumnezeu, de aceea se temeau de lucrurile lui 
Dumnezeu. Ceea ce la oameni nu se poate, se poate la Dumnezeu. Şi ce nu se poate 
la oameni? Sau, altfel spus, ce bine ar putea face oamenii fără ajutorul lui 
Dumnezeu? Nici unul. Fără Dumnezeu nu se mântuiesc nici săracii nici bogaţii. 
Fără Mine nu puteți face nimic, a spus Domnul. lar Apostolul Pavel, care murise 
sieşi şi trăia în Hristos, a întărit aceste cuvinte spunând: Toate le pot întru Hristos, 
Cel care mă întăreşte (Filipeni 4, 13). Harul Duhului Sfânt poate să încălzească 
până şi inima celui mai bogat dintre bogaţi, să o dezlege de avuţiile sale, să o 
dezlipească de pământ şi să o ridice în calea mântuirii. La Dumnezeu toate sunt cu 
putinţă. 


Dumnezeul nostru este atotputernic. Cuvântul Său cel tare a zidit lumea, mâna Sa 
cea tare ţine bolta cerească. EI, Atotputernicul, cu adevărat poate să mântuiască pe 
cei ce caută mântuirea. Oricare ar fi aşezarea şi starea noastră pe pământ, oricare ar 
fi împrejurările vieţii noastre, Atotputernicul poate să ne mântuiască. Dar nu numai 
că poate; vrea. Atotputernic şi milostiv e Dumnezeul nostru. Să ne grăbim a-l ieşi 
în întâmpinare, pentru că El ne cheamă, pentru că El ne aşteaptă. Se bucură 
împreună cu toţi sfinţii îngeri numai şi văzând că ne-am întors faţa spre EI. Să ne 
întoarcem, O, să ne întoarcem la EI, să alergăm spre patria noastră cea adevărată ca 
să-L întâlnim pe Dumnezeul nostru cel atotputernic şi bun. Să ne grăbim mai 
înainte ca moartea să ne bată în uşă şi să strige: “E prea târziu!” 


Slavă Dumnezeului nostru cel atotputernic şi milostiv, slavă Treimii Celei de o 
ființă şi nedespărțită, Tatălui, Fiului şi Sfântului Duh, acum şi pururea şi în vecii 
vecilor. Amin. 





(extrase din: Predici — Sfântul Nicolae Velimirovici, Ed. Sophia, 2003) 





Când tihna noastră este o tihnă mincinoasă... Sfântul Teofan Zăvorâtul 
despre mâhnirea tânărului bogat: De ce nu ne întoarcem cu toată fiinţa la 
Dumnezeu? 


După cum o rădăcinuţă de iederă, crescând, acoperă un copac întreg şi câteodată îl 
înăbuşă, aşa şi păcatul, rămânând în noi prin vreo latură a sa, umple cu duhul său 
toată viaţa noastră şi spurcă toate faptele noastre, făcându-le netrebnice în ochii lui 
Dumnezeu. Atunci înseşi faptele săvârşite, chipurile, pentru a face placul 
Domnului devin armă a patimii pe care o răsfățăm în noi, adică evlavia devine 
armă a păcatului şi a lumii, iar formele slujirii lui Dumnezeu - acoperire a faptelor 
nedumnezeieşti. Şi reiese că noi suntem un fruct frumos la înfăţişare, cu putre- 
ziciune sau viermi înăuntrul său. Multe persoane care iubesc lumea au conştiinţa 
împăcată. Frica pierzării veşnice le împinge să facă unele fapte potrivit poruncilor 
evanghelice, însă autocompătimirea le ţine în slujba lumii şi a păcatului. 


Sfântul Teofan Zăvorâtul: Este, oare, desăvârşită întoarcerea noastră? 


În Evanghelie se vorbeşte despre un tânăr bogat, care căuta mântuirea şi nu era în 
stare să o găsească (Mt. 19,16-22). Tânărul acela voia să se mântuiască şi făcea 
ceva pentru mântuire, însă avea anumite împătimiri, care, după cum îi spunea 
conştiinţa, erau incompatibile cu lucrarea mântuirii. Auzind de Mântuitorul, tânărul 
căuta să stea de vorbă cu EI, poate că în nădejdea de a găsi în învăţătura Lui vreo 
îndreptățire pentru dispozițiile strâmbe din taina sufletului său. „Poate că, gândea 
el, pentru mântuire sunt de ajuns doar faptele pe care le fac cu, şi Dumnezeu nu mă 





va osândi pentru strâmbătățile din inima mea”. După cum ştiţi, el se înşela în 
aşteptarea sa. Mântuitorul i-a spus asemenea cuvinte, că tânărul a plecat de la EI 
mâhnit (Mt. 19, 22). Domnul a pretins de la el ca jertfă tocmai ceea ce el dorea să 
păstreze pentru sine. Avea multe avuţii (Mt. 19, 22), se desfăta de ele şi de tot ce 
ținea de asta: îndestulare, poziţie de vază între oameni, onoruri, o anumită treaptă 
de autoritate şi putinţa de a face prin alţii şi în mijlocul altora tot ce voia. EI făcea 
şi fapte bune, însă acestea nu-l costau nimic; împlinirea lor nu cerea de la el nici un 
fel de jertfe. Domnul a văzut de la prima privire aruncată asupra tânărului boala de 
care era molipsit sufletul lui. Apoi, după ce a atins uşor ceea ce făcea el, a apăsat 
cu toată greutatea hotărârii Sale dumnezeieşti pe ceea ce el ascundea în sine - pe 
împătimirea lui de agoniseli... 


„Ai împlinit, zice, toate poruncile... acum, dacă voieşti să fii desăvârşit, du-te, 
vinde averea ta, dă-o săracilor, şi vei avea comoară în ceruri; lasă totul, vino şi 
urmează Mie!” (Mt. 19,21) 


A avea comoară în ceruri: ce poate fi mai de preţ decât acest lucru? Şi totuşi, 
tânărul a plecat mâhnit... negreşit, pentru că ceea ce avea pe pământ era pentru el 
mai de preţ decât ceea ce îi fusese făgăduit în ceruri. Şi totuşi, nu putem spune că 
nu se îngrijea de mântuire. Toată problema lui consta în aceea că nu avea întoar- 
cere desăvârşită spre Dumnezeu. El voia să-şi mântuiască sufletul, dar nici de 
iubirea lucrurilor lumeşti nu voia să se lase, iar lucrurile acestea două sunt incom- 
patibile între ele... Unde e Domnul, acolo nu e nimic lumesc. Şi unde e ceva 
lumesc, acolo nu-i nimic de-al Domnului. 


Având un asemenea exemplu de dezaprobare dumnezeiască pentru întoarcerea 
nedesăvârşită către EI, să ne întoarcem, fraţilor, spre noi înşine şi să ne cercetăm: 
oare este desăvârşită întoarcerea noastră? Dacă nu, să ne străduim s-o facem 
desăvârşită. Oare suntem aşa de rupţi de împătimiri, încât putem spune că suntem 
gata în orice clipă să facem tot ce va cere Domnul? Dacă nu, să ne îngrijim a ridica 
ruperea noastră de împătimiri la această treaptă. Pentru că principalul este să 
aducem totul jertfă voii lui Dumnezeu. Când se săvârşeşte în noi o asemenea 
cotitură, întoarcerea noastră este deplină şi nu vor fi piedici din nici o parte atât ca 
noi să ne arătăm desăvârşiţi cât şi ca Domnul să ne recunoască astfel. 


Pasărea care nu este nici legată, nici închisă în colivie, zboară fără împiedicare pe 
întinderea văzduhului: şi cel care s-a dezlegat din toate părțile de împătimirile 
lumii lucrează slobod, fără împiedicare, pe tărâmul voii lui Dumnezeu. lar cine lasă 
în sine vreo împătimire este slobod doar până când se aduce atingere împătimirii 
respective. Îndată ce Domnul va cere să fie jertfită şi aceasta, omul se tulbură, se 





simte strâmtorat şi asemenea tânărului din Evanghelie, se depărtează de Dumne- 
zeu, deşi o face cu mâhnire. 


Dacă privim din afară la acel tânăr şi la cei asemenea lui, putem zice cu părere de 
rău: „Uite cât s-au ostenit, şi degeaba!” Dar dacă cercetăm esenţa lucrurilor, se va 
arăta că ei nu s-au ostenit aproape deloc. 


Cea dintâi osteneală este tocmai cea în care dai înapoi. Păcatul, care trăieşte în noi 
- sau, mai bine zis, vrăjmaşul, care lucrerază prin el - este viclean foarte şi se 
pricepe şase ascundă sub măştile cele mai luminoase. Toţi ştiu că fiecare dintre noi 
poate avea o mulțime de dispoziţii şi înclinări reprobabile, însă întotdeauna sunt 
între ele una sau două dominante în jurul cărora se grupează toate celelalte. Când 
se aprinde dorința mântuirii, conştiinţa cere să dezrădăcinăm tot ce este nedrept, 
fără să ne cruțăm pe noi înşine şi fără să luăm în seamă nici o durere a inimii 
noastre. Începe munca lăuntrică. Cel de bună credinţă e gata să aducă totul jertfă 
Domnului, pe când sufletele care şchioapătă de amândouă picioarele şi suferă de 
autocompătimire, deşi se leapădă de multele lucruri pe care nu pun preţ, păstrează 
totdeauna în ele ceea ce nutreşte cu precădere egoismul lor, şi prin aceasta strică 
totul. Ele cred că au făcut mult, însă în fond n-au făcut nimic; cred că la asemenea 
fapte ale lor nu contează prea mult că ai o trăsătură a iubirii de păcat sau față de 
lume, în timp ce pentru ei personal în acest puţin stă totul - tot păcatul şi toată 
lumea. 


Când copacului 1 se taie multele rădăcini, însă rămâne una singură, tot mai trăieşte, 
şi înfloreşte, şi aduce roadă: şi păcatul şi lumea înfloresc în noi pe de-a-ntregul, 
deşi pare că le slujim doar cu o părticică... lar de aici iată ce reiese: după cum o 
rădăcinuţă de iederă, crescând, acoperă un copac întreg şi câteodată îl înăbuşă, aşa 
şi păcatul, rămânând în noi prin vreo latură a sa, umple cu duhul său toată viaţa 
noastră şi spurcă toate faptele noastre, făcându-le netrebnice în ochii lui 
Dumnezeu. Atunci înseşi faptele săvârşite, chipurile, pentru a face placul 
Domnului devin armă a patimii pe care o răsfățăm în noi, adică evlavia devine 
arma a păcatului şi a lumii, iar formele slujirii lui Dumnezeu - acoperire a faptelor 
nedumnezeieşti. Şi reiese că noi suntem un fruct frumos la înfăţişare, cu putre- 
ziciune sau viermi înăuntrul său. Multe persoane care iubesc lumea au conştiinţa 
împăcată. Frica pierzării veşnice le împinge să facă unele fapte potrivit poruncilor 
evanghelice, însă autocompătimirea le ţine în slujba lumii şi a păcatului. Ele cred 
că s-au îndreptat, însă de fapt sunt ceea ce spune Domnul: nu eşti nici cald, nici 
rece: te voi vărsa din gura Mea (Apoc. 3,16). Izbăveşte-ne, Doamne, de această 
soartă! 





Cain a adus jertfă lui Dumnezeu... iar Dumnezeu n-a băgat-o în seamă. De ce? 
Pentru că a adus ceea ce nu îi era drag. Avraam este slăvit în întreaga lume ca 
părinte al credincioşilor, pentru că la cererea Domnului a fost gata să îl jertfească, 
sau îl şi jertfise deja în inima sa, pe fiul său cel iubit, unul-născut, a jertfit ceea ce îi 
era mai scump decât orice... Asemenea jertfă cere Dumnezeu şi de la fiecare dintre 
Noi... ŞI pe bună dreptate! EI însuşi a făcut şi face totul pentru noi. Nu doar că ne-a 
făcut, ne păzeşte şi are grijă de noi, ci când a venit vremea să întocmească 
mântuirea noastră, n-a folosit pentru aceasta vreo făptură nimicnică, ci pe Fiul Său 
Cel Unul-Născut L-a trimis în lume, şi nu ca să lucreze aici ca un stăpân, ci ca să 
fie înjosit, chinuit şi dat la moarte. După o asemenea Jertfă din partea Domnului 
pentru noi, de la care jertfă pentru Domnul ne putem da în lături noi în chip legiuit? 


Cei care într-un colțişor de taină al inimii ascund vreun idoluţ al iubirii de lume şi 
al iubirii de păcat cred, poate, că viclenia lor nu se va face cunoscută nimănui. Ce-i 
drept, Rahela a izbutit să ascundă de căutările tatălui său idolul pe care 1-l furase. 
Dar cum să ne ascundem de atotcercetătorul şi atotvăzătorul ochi al lui Dumnezeu? 
Trăim şi lucrăm înaintea feţei lui Dumnezeu. Sau poate că socoate cineva că ceea 
ce păstrează el din împătimirile lumeşti şi din deprinderile păcătoase nu are 
însemnătate? Dar să se pună fiecare, în conştiinţa sa, înaintea lui Dumnezeu şi să 
judece fără răstălmăciri şi fără ascunderi după deget: dacă nu vrem să renunţăm la 
ceva de dragul Domnului, e ca şi cum l-am spune: „Asta e pentru Tine, cealaltă - 
pentru mine”. Dar cum se poate una ca asta, de vreme ce ştim limpede că EI cere 
de la noi totul, cere şi ceea ce păstrăm pentru noi înşine? Oricât de puţin însemnat 
ar fi ceea ce păstrăm din lume în inimă, îndată ce din pricina acelui lucru intrăm în 
dispută cu Dumnezeu, ne punem contra lui Dumnezeu, ne împotrivim Lui, suntem 
luptători împotriva lui Dumnezeu în toată regula. Şi nu numai atât: dacă de dragul 
împătimirii de ceva Îi refuzăm lui Dumnezeu supunerea noastră înseamnă că 
obiectul împătimirii noastre ne e mai drag decât Dunnnezeu. Dacă ne e mai drag 
decât Dumnezeu, înseamnă că el este dumnezeul nostru, pentru că dumnezeul 
inimii este ceea ce-i e mai drag decât orice. Aşadar, dumnezeul nostru este ceea ce 
nu-i Dumnezeu, şi noi suntem nişte închinători la idoli... Oare acesta este un lucru 
de nimic? 


Nu e mai bine, fraţilor, ca după aceea să încetăm să mai socotim neînsemnate 
împătimirile noastre iubitoare de lume şi să ne îngrijim a deştepta conştiinţa 
adormită şi a o sili să râvnească ruperea definitivă de toate împătimirile? Tihna 
noastră, dacă chiar avem tihnă, este o tihnă mincinoasă. Domnul, care e drept, ne 
va pune în împrejurări în care se va tulbura tot lăuntrul nostru şi abaterile inimii 
noastre vor fi date în vileag în faţa tuturor. Şi atunci, nu este mai bine să 





preîntâmpinăm asta şi prin schimbarea paşnică a dispozițiilor noastre să abatem de 
la noi chinurile, care nu ne vor mai aduce nici un folos? 


Propun toate acestea iubirii voastre de înţelepciune, pentru ca, intrând în voi înşivă, 
să vă judecaţi singuri şi să vă pregătiţi să-l aduceţi în dar Domnului, Mântuitorului 
nostru, ŞI să-l şi aduceţi cu fapta, toate iubirile care nu sunt pe placul Lui, să vă 
revizuiţi şi să vă îndreptaţi toate neregularităţile şi strâmbătăţile inimii, care sub 
buna regulă exterioară ascunde câteodată scopuri şi patimi lumeşti, ca să vă 
înfățişați lui Dumnezeu fecioara curată (II Cor. 11, 2), neavând pată sau zbârcitură 
ori altceva de acest fel (Efes. 5, 27). Amin!” 


(Din: Sfântul Teofan Zăvorâtul, “Ştiinţa rugăciunii”, Editura Sophia, 2008) 





Sfântul Teofan Zăvorâtul — Tâlcuiri 


A treizecea duminică după Cincizecime [Col. 3, 12-16; Lc. 18, 18-27]. 


Sfinţii strămoşi - iată nişte oameni cu adevărat mari! Şi dacă generalizăm, va reieşi 
că, într-adevăr, mari sunt numai aceia care fac parte dintre plinitorii voinţei lui 
Dumnezeu cu privire la neamul omenesc, a voinţei lui Dumnezeu ca atare, fiindcă 
multe lucruri rele se întâmplă fără voia Lui. Ci numai cu îngăduinţa Lui sunt unii 
oameni care lucrează cu putere pe alături de voia lui Dumnezeu şi chiar împotriva 
ei. Şi aceştia pot părea mari, însă nu în sine, ci prin mărimea contramăsurilor pe 
care le ia dumnezeiasca Pronie pentru a şterge răul pricinuit de ei. 


Voia lui Dumnezeu cu privire la mântuirea oamenilor o ştim; dar planurile lui 
Dumnezeu care privesc petrecerea vremelnică a oamenilor pe pământ ne sunt 
ascunse. De aceea, ne este greu să ne dăm seama cine lucrează întocmai după voia 
lui Dumnezeu. 


Numai un criteriu negativ poate fi socotit ca potrivit: cine lucrează împotriva 
hotărârii dumnezeieşti privitoare la mântuirea veşnică a oamenilor, acela nu poate 
fi socotit mare, căci e vădit că el se împotriveşte voinţei cunoscute a lui Dumnezeu. 


Chiar dacă această voinţă cunoscută priveşte cele veşnice, nu cele vremelnice, este 
neîndoielnic faptul că o voie a lui Dumnezeu nu poate să se împotrivească 
celeilalte. 





Mitropolitul Augustin de Florina — Predică la Duminica a XXX-a după 
Rusalii - Viaţa veşnică 


„Ce să fac ca să moştenesc viaţa cea veşnică?” (Luca 18,18) 


lubiții mei, Evanghelia de astăzi spune că un om vine la Hristos. Este tânăr (vezi 
Matei 19, 22), este sănătos, este „bogat”, este chiar „dregător” (Luca 18, 23, 18). 
Patru bunuri de care atât se mai minunează oamenii, adunate într-o singură 
persoană. Ce altceva vroia? Sănătate avea, tânăr era, bogăţie avea, dregătorie avea. 
Cu toate acestea, nu era mulţumit. Înăuntrul său ceva îl preocupa şi o întrebare îi 
veni pe buze e sa lac 


Aduceţi-vă aminte! Aceeaşi întrebare am auzit-o şi din gura unui alt bogat, a 
bogatului nebun (vezi Luca 12,17), întrebare pe care şi-o pun şi mulţi dintre bogaţii 
de astăzi, deoarece şi aceştia se îngrijesc de bogăţia pământească. Dar întrebarea 
„Ce să fac?” a bogatului din Evanghelia de astăzi se deosebeşte mult de a celorlalți. 
Aceia se neliniştesc pentru lucrurile mici şi lipsite de importanță. Acesta se 
interesează şi întreabă de ceva mare. Dorinţa lui era viaţa cea veşnică. 


Viaţa veşnică, iad şi Rai!... Ce sunt acestea? Poate că unii domni moderni vor 
spune: Auzi colo, „viaţă veşnică”, cuvinte ale celor proşti!... Şi totuşi, iubiții mei, 
viaţa veşnică există. Există? Dar aveţi dovezi? Desigur că avem. Care dovezi? Nu 





vom face aici o conferinţă filosofică, istorică sau psihologică. Vom spune pe scurt 
următoarele. 


Dacă veţi deschide Istoria Universală, din primele pagini, din adâncul Antichității 
şi până astăzi, constatările de pe urma săpăturilor arheologice, monumentele şi 
mormintele, ca şi cel care s-a descoperit în Verghina, cu inscripţiile şi obiectele ce 
le conţinea, mărturisesc şi demonstrează că omul trăieşte şi dincolo de mormânt. 
Toţi cred că omul nu este asemenea animalului care piere, iar după ce trupul i se 
descompune, nu mai rămâne nimic din fiinţa lui. Omul are suflet nemuritor, 
trăieşte veşnic. 


Dacă lăsăm la o parte istoria şi cercetăm filosofia şi ştiinţa, vom vedea acelaşi 
lucru. Dacă vom întreba nu pe aşa-numiţii oameni de ştiinţă ai zilelor noastre, care 
după ce au luat o diplomă au închis cărțile şi joacă biliard şi cărţi, ci pe aceia 
cărora le-au albit tâmplele studiind, şi dacă vom întreba pe marii filozofi, ca 
Socrate, Platon, Aristotel, dacă le vom pune întrebarea „Există viaţa veşnică?”, ne 
vor răspunde: Există! 


Istoria răspunde DA. Ştiinţa şi filosofia răspund DA. Dacă vom întreba şi 
psihologia şi ea va răspunde DA. Psihologia, nu cea de suprafață, ci cea a 


profunzimilor (abisală) spune că omul este şi o ființă materială, este şi o ființă 
economică, este şi o ființă comercială, este şi o fiinţă socială, este multilaterală şi 
multidimensională. Dar psihologia de astăzi mai spune că omul este o fiinţă 
limitrofă sau metafizică. Ce înseamnă asta? După cum aici, la graniţă, avem de o 
parte iubita şi martirica noastră patrie, iar de cealaltă parte un spațiu străin, adică 
suntem la graniţa dintre două state, în acelaşi fel şi omul se află la graniţa dintre 
două lumi. Una este lumea pământească, iar cealaltă este ceea ce va să fie, cea de 
dincolo de lumea materială. Şi omul participă la ambele. 


Dar, fraţii mei, de ce să-i întrebăm pe oamenii de ştiinţă, pe istorici şi pe filosofi? 
Dacă Suntem creştini, ne ajunge o singură mărturie. Mărturiseşte Unul singur 
că există suflet; şi mărturia Lui valorează mai mult decât oricare alta. Pentru că 
Acesta nu a spus niciodată vreo minciună; până astăzi, veacurile nu l-au contrazis. 
Şi acest Unul este Domnul nostru lisus Hristos. Ce a spus Hristos? A vorbit 
despre viaţa veşnică şi a confirmat că există. Şi dacă nu credem în Hristos, în cine, 
vă rog, vom crede ?Pentru Hristos, existenţa sufletului este o realitate neîndoielnică. 
Nu stă să ţină conferinţe ca filosofii. Este o realitate şi o realitate nu stă nimeni să o 
demonstreze. Există soare. Cine spune: Veniţi să vă demonstrez că există soare? Ar 
fi ceva de prisos. Aşadar, după cum soarele străluceşte în lumea fizică, în acelaşi 





fel în lumea supranaturală nemurirea sufletului este o certitudine neîndoielnică; 
există viaţă dincolo de mormânt. 


După cum am spus, anticii credeau lucrul acesta. Credeau şi strămoşii noştri, şi 
bunicile noastre. Credeau toţi şi o semnau cu amândouă mâinile lor, nu doar cu 
cerneală, ci cu sângele lor. Ce? Ceea ce mărturisim în ultimele articole din 
Simbolul de Credinţă: „Aştept învierea morţilor şi viaţa veacului ce va să vie. 
Amin” (art. 11] şi 12). 


Aceia credeau. Noi? O, astăzi sunt „zile rele”, după cum a spus Apostolul (Efeseni 
5, 16)! Credinţa se împuţinează pe zi ce trece. E ca şi cum am călători în ceaţă 
(vizibilitate zero). Oamenii cu mici probleme de vedere nu văd nimic în faţa lor. 
Sau pentru a aduce o altă imagine, ne asemănăm cu păsările pe care le vânează 
vântul şi ca să se salveze, doar ce văd o gaură de peşteră se reped înăuntru, dar 
peştera este labirintică. Şi acolo cad captive; zboară nefericite în dreapta — stânga, 
neştiind unde, în întuneric, să găsească ieşirea. Aşa şi noi, captivi într-o peşteră, ne 
mişcăm în întuneric şi nu vedem semnalul luminos pe care-l trimite Evanghelia, 
chemându-ne la viaţa veşnică. 


Viaţa veşnică! Aş fi vrut să fiu un Gură de Aur şi un Vasilie (cel mare), ca să vă 


pun în inimă acest mare adevăr, că există suflet nemuritor, că dincolo de mormânt 
există viaţă, că viaţa nu se sfârşeşte cu lopata groparului. Nu, mormântul nu este 
capătul; este începutul unei alte vieți fără sfârşit. Aceasta o zice Evanghelia, 
aceasta este credinţa noastră. 


Bogatul din Evanghelie credea că dincolo de mormânt există viaţă. Ceea ce îl 
preocupa era în ce mod ar putea să moştenească viaţa veşnică, care este calea care 
duce acolo. Şi Hristos îi răspunde: Bună este credinţa, dar care credință? Nu cea 
teoretică, care se limitează la cuvinte; nu cea negativă, care se limitează la păzirea 
doar a anumitor „Nu-uri...”, pe care le-am auzit astăzi (Luca 18, 20), nu cea 
formală, care consideră suficient să îndeplinim câteva îndatoriri religioase, să 
aprindem de pildă o lumânare. Desigur, nici acest gest nu este de lepădat; 
aprinderea unei lumânări are un simbolism. E ca şi cum ai spune: „Pomeneşte-mă, 
Doamne, când vei veni întru Împărăţia Ta” (Luca 23, 42). Dar nu ajunge doar asta; 
trebuie şi tu însuţi să fu o mică lumânare aprinsă în neamul tău, potrivit poruncii 
lui Hristos: „Voi să fiți lumina lumii” (Matei 5, 14). 


Sfinții Bisericii noastre, pentru credinţă, au ajuns până şi la chinuri înfricoşătoare. 
Sfântul Iacov Persul, de pildă, care este sărbătorit pe 27 noiembrie, trăia în Persia 
într-o mulţime de închinători la idoli. Era singur. L-au chemat să se lepede de 





Hristos. Nu a putut fi înduplecat, nu a cedat. L-au ameninţat, l-au întemnițat, l-au 
chinuit, l-au tăiat bucăţele-bucăţele, precum face măcelarul cu carnea; i-au tăiat 
nasul, urechile, mâinile, picioarele, i-au dezrădăcinat dinţii. Dar acesta continua să 
spună: Cred în Hristos! Aceasta este credinţa care mântuieşte, aceasta este credința 
care duce în Împărăţia cea veşnică. 


Fraţii şi părinţii mei! Să ne gândim serios astăzi, că mormântul tatălui şi al mamei 
noastre nu sunt capătul, nimicnicia. Cine a spus-o? Dincolo de mormânt este o altă 
viaţă, viaţa veşnică. Să ne pregătim deci. Cel care are de gând să călătorească, îşi 
scoate bilet şi paşaport. Să nu fim găsiți nepregătiți. 

Într-un palat, împăratul avea un măscărici care să-l distreze cu glumele lui. Într-o 
zi, vrând să se joace cu el, i-a dat măscăriciului un baston, zicându-i : - Ia-l şi 
dacă vei găsi unul mai prost ca tine, să i-l dai... Actorul a luat bastonul cu o 
oarecare amărăciune. După ani, împăratul s-a îmbolnăvit şi era în pericol să 
moară. S-a dus şi măscăriciul să-l vadă. 


- Mor, îi spune împăratul, plec într-o călătorie lungă, fără întoarcere. 

- Și ai făcut vreo pregătire, Majestate? 

- Nu. 

- Ei, atunci înseamnă că l-am găsit pe cel mai prost ca mine! la bastonul! 
&&& 


Celelalte greşeli din viaţă sunt mici. Cea mai tragică greşeală este dacă în anii 
puţini pe care îi trăim nu ne pregătim pentru viaţa cea veşnică. 


Dumnezeu să ne învrednicească ca închizând ochii față de lumea aceasta deşartă, 
să ne facem semnul crucii şi să spunem şi noi: „Pomeneşte-mă, Doamne, când vei 
veni întru Împărăţia Ta” (Luca 23, 42). 





Păzirea poruncilor: Ce este iubirea de Dumnezeu şi ce înseamnă cu adevărat 
iubirea faţă de om? Sfântul lustin Popovici despre dragostea mincinoasă şi 
ucigaşă vs. iubirea izvorâtă din Hristos 


CUVIOSUL lUSTIN DE LA CELIE 


CUVINTE 
DESPRE 
VESNICIE 


-PREDICI ALESE- 


Predică la Duminica a cincisprezecea după Cincizecime a Sfântului Iustin 
Popovici (1961) - Despre cele două porunci cele mai mari 


În numele Tatălui şi al Fiului şi al Sfântului Duh. 


Fiecare Sfântă Duminică este câte o sfântă şi minunată Bună-Vestire a Evangheliei 
şi în ea se cuprinde întregul adevăr al Cerului şi al pământului, întotdeauna fiecare 
cuvânt din Evanghelie este astfel. 


În Sfânta Evanghelie de astăzi, oamenii ÎI ispitesc pe Dumnezeu! Cum îndrăzneşti, 
cum poţi tu, omule, să-L ispiteşti pe Dumnezeu?... Se spune în Sfânta Evanghelie: 

Unul dintre ei, învăţător de Lege, ispitindu-L pe lisus, L-a întrebat: Învăţătorule, 
care poruncă este mai mare în Lege? EI i-a răspuns: Să iubeşti pe Domnul 
Dumnezeul tău cu toată inima ta, cu tot sufletul tău şi cu tot cugetul tău. Aceasta 
este marea şi întâia poruncă. lar a doua, la fel ca aceasta: Să iubeşti pe aproapele 
tău ca pe tine însuţi. În aceste două porunci se cuprind toată Legea şi Prorocii. 
(Matei 22, 35-40) 





Cu adevărat, toată legea Cerului şi a pământului. Da, în această lume pământească 
nu există altă lege în afara acestora două, cele mai importante porunci date nouă de 
Domnul Hristos. Întâia poruncă: iubirea faţă de Dumnezeu; cea de-a doua: iubirea 
de oameni. 


Ce este această iubire dumnezeiască? Să iubeşti pe Domnul Dumnezeul tău cu 
toată inima ta, cu tot sufletul tău şi cu tot cugetul tău. De ce a rânduit Domnul 
această dragoste ca prima şi cea mai mare poruncă, care cuprinde toate poruncile şi 
toate legile Cerului şi pământului? Pentru că EI a răspuns la întrebarea: Cine este 
Dumnezeu? Nici un om nu a răspuns la această întrebare. Dar Mântuitorul Hristos 
prin întreaga Sa viaţă, prin întreaga Sa lucrare, prin fiecare cuvânt de-al Său, a dat 
răspunsul: Dumnezeu este Dragoste (1 loan 4, 8 şi 16). În aceasta este cuprinsă 
întreaga Bună-Vesure. 


Și ce este omul? La această Mântuitorul a răspuns: Şi omul este dragoste. Ha! Va 
spune cineva: Ce vorbeşti? Da, şi omul este dragoste, pentru că este făcut după 
chipul lui Dumnezeu. Omul este reflecţie a dragostei lui Dumnezeu. Dumnezeu 
este Dragoste. Şi omul este dragoste. lar aici, în această lume, sunt numai două 
realități: Dumnezeu şi omul, şi pentru mine şi pentru tine. Nu este nimic mai 
important în această lume afară de Dumnezeu şi de mine, afară de Dumnezeu şi de 
tine. 


Ce se întâmplă cu omul care împlineşte această primă şi cea mai însemnată 
poruncă, care este iubirea de Dumnezeu? Ce este această iubire de Dumnezeu? 
Aceasta înseamnă: să aduci inima ta către Dumnezeu, la Dumnezeu, întregul tău 
suflet să-l încredinţezi lui Dumnezeu, întreaga ta cugetare, întreaga putere; să 
înapoiezi chipul cel dumnezeiesc lui Dumnezeu; să înapoiezi chipul Chipului celui 
dintâi; ceea ce este întru tine dumnezeiesc să înapoiezi lui Dumnezeu. Iubirea de 
Dumnezeu este întoarcerea întru sine a omului şi dăruirea sa lui Dumnezeu. 


Spune: Doamne, iată, eu sunt întreg dintru Tine, chipul Tău; iată sufletul meu, iată 
întreaga mea ființă, aceasta este a Ta. 


Astfel, această poruncă este o întreagă aducere de sine însuşi lui Dumnezeu. Şi de 
unde se întoarce acest om atunci când se predă pe sine lui Dumnezeu? Se întoarce 
dintr-o ţară îndepărtată, ca fiul risipitor, se întoarce din păcate, din moarte; înviază 
duhovniceşte ca fiul risipitor (Luca 15,13-24) prin pocăință. Fiecare om care 
împlineşte cea dintâi poruncă se întoarce la Dumnezeu din împărăţia răului şi a 
morţii, din împărăţia diavolului se întoarce la Dumnezeu şi la Împărăţia dumne- 
zeiască. 





Și cum se realizează aceasta? Prin ţinerea Evangheliei, a poruncilor evanghelice. 
De fapt, această întoarcere la Dumnezeu se realizează prin împlinirea poruncilor 
dumnezeieşti. Mântuitorul a spus: Dacă Mă iubeşte cineva, va păzi cuvântul Meu, 
şi Tatăl Meu îl va iubi, şi vom veni la el şi vom face locaş la el (loan 14, 23). 
Aceasta nu am scris-o eu, sunt dumnezeieştile cuvinte ale Mântuitorului Hristos. 


Dacă ţii poruncile Mântuitorului, îţi închini sufletul Lui; fu întotdeauna râvnitor la 
împlinirea acestor porunci. Sfântul loan Teologul, numit apostolul Iubirii, spune: 
Căci dragostea de Dumnezeu aceasta este: Să păzim poruncile Lui (1 loan 5, 3). 
Aceasta este dovada că-L iubeşti pe Dumnezeu: dacă împlineşti poruncile Sale. Nu 
poţi spune că-L iubeşti pe Dumnezeu, dar ai răutate şi ranchiună. Te minţi, te înşeli 
pe tine însuţi. 


Ce este iubirea de oameni? Fa izbăveşte chipul dumnezeiesc de ceea ce este ne- 
dumnezeiesc, împotriva lui Dumnezeu, şi aceasta este: viciul, păcatul, moartea şi 
diavolul. Se izbăveşte omul de cel mai mare duşman: diavolul, moartea. Aceasta 
iubire de oameni a arătat-o Domnul Hristos. - Şi ce este iubirea de oameni a 
omului? lată ce: lar a doua, la fel ca aceasta: Să iubeşti pe aproapele tău ca pe tine 
însuţi (Matei 22, 38-39). 


Acesta este răspunsul la întrebarea: Ce este iubirea de oameni, cum să ne purtăm şi 
cu şi tu faţă de oameni? Aceasta este porunca dumnezeiască cea negreşelnică: după 
Dumnezeu-Omul; după dragostea lui Dumnezeu, dragostea lui Hristos - dragostea 
faţă de om; după iubirea de Dumnezeu - iubirea de oameni. lubirea faţă de om se 
arată atunci când îl izbăveşte de cel mai mare duşman al său, de păcat şi de moarte. 
Aceasta este dragostea lui Hristos faţă de om: izbăvirea de moarte. 


A doua poruncă: Să iubeşti pe aproapele tău ca pe tine însuţi, înseamnă: Când îl 
iubim pe om, când îl iubim nefățarnic? Atunci când îl izbăvim de păcate, de iad. 
Aceasta este iubirea cea adevărată faţă de om. 


Întrebare: Dar iubirea părinţilor faţă de copii? Şi iubirea soţului față de soţie? Şi 
iubirea omului faţă de patrie? Oare aceasta nu este dragoste? Noi numim aceasta 
dragoste, dar, oare, este aceasta dragoste? Toţi aceştia nu au dragoste dacă nu este 
Hristos acea putere prin care iubim. Dacă părintele nu-şi iubeşte copiii cu 
dragostea lui Hristos, dacă nu-i educă aşa cum trebuie, dacă nu-i călăuzeşte pe 
calea cea dreaptă, cum să se izbăvească de păcate? Însă el doar îi creşte şi îi 
aprobă, iar apoi îi urăşte, îi ucide. Dacă soţul îşi iubește soția numai trupeşte, el 
este ucigaşul ei. Astfel este cu fiecare dragoste pământească, trupească. 





Dacă dragostea față de om o trăim întru Domnul, atunci acea dragoste este veşnică 
şi nepieritoare, este iubirea lui Hristos. Dacă ai un prieten şi crezi că îl iubeşti, dacă 
îi încurajezi păcatul, te faci ucigașul său, dacă nu-i atragi atenția asupra unui 
oarecare păcat al său: Prietene, să-ți spun, acest păcat al tău te ucide, te 
îndepărtează de Dumnezeu. Dacă nu faci aceasta, eşti ucigaş. Te minţi... 


A doua poruncă este ca şi cea dintâi. Numai atunci când sufletul este întreg întru 
Hristos, este îndreptat către om; numai atunci vei iubi cu Dragostea cea veşnică. 
Fără aceasta, dragostea ta este mincinoasă, este ucigaşă. Numai dragostea lui 
Hristos este esenţa şi izvorul dragostei adevărate. Dacă omul nu-L iubeşte pe 
Domnul Hristos, el nu poate iubi pe nimeni - aceasta este minunata şi 
înfricoşătoarea veste bună. Minunată, căci omul se înalță la Ceruri şi în veșnicie. 
Înfricoşătoare, căci dacă nu o împlinim, atunci iubim pe dumnezeul urii - pe 
diavolul. Dumnezeu este Dragoste - diavolul este ură. lată în braţele cui te afli 
atunci. Atunci este înfricoşător să fii om, căci te transformi în diavol. 


Astăzi vuieşte Europa de aşa-numita “dragoste faţă de om”... Şi ce vedem? Ce au 
făcut fără Hristos şi fără dragostea lui Hristos: masacre, războaie, lupte, distrugeri. 
Ce este Europa de astăzi fără Hristos? Nu le dă voie diavolul, dumnezeul urii, celor 
care sunt împotriva lui Hristos să-l iubească pe om. Unii ca aceştia se mint pe ei 


înşişi şi pe oameni, fiindcă nu iubesc omul. 

Cineva a venit la un ascet şi l-a rugat să-i citească ceva din Sfânta Scriptură. Acela 
i-a citit chiar aceste două porunci. Când sfântul nevoitor a terminat de citit, acel om 
a plecat în lume, spunându-i: Atunci când am să împlinesc aceasta, voi veni din 
nou. Au trecut anii şi el nu a mai venit; trecând doi, trei, zece, cincisprezece ani, 
atunci numai ce vine omul şi spune: 


- lată-mă, Sfinte Părinte! 
- Unde ai fost până acum?, îl întreabă ascetul. 
- Am încercat să împlinesc aceste două porunci şi, iată, am stăruit cincisprezece ani 
şi cu rugăciunile tale am împlinit ceva. 
&&& 
lată ce înseamnă Evanghelia Domnului Hristos, atunci când omul voieşte să o 


împlinească, şi aceasta este cu putință numai atunci când urmează Domnului 
Hristos cu toată inima. Când şi cum să mergem după Domnul Hristos? Mai întâi 





prin credinţă. Şi Hristos să se sălăşluiască prin credinţă în inimile voastre (Efeseni 
3,17), spune Sfântul apostol Pavel. lar EI se sălăşluieşte întru noi prin fiecare 
sfânta virtute. Noi ne naştem în primul rând prin dragoste, prin sfânta virtute, apoi 
prin aceasta sufletul nostru rămâne întru EI, în binele Sau, şi atunci El se să- 
lăşluieşte întru noi. 


Ce sunt Sfinţii? Sfinţii sunt împlinirea acestor două virtuţi: dragostea față de 
Dumnezeu şi dragostea faţă de om - iubirea de Hristos şi iubirea de oameni. Toţi 
au avut aceste două virtuţi. Au avut aceste două virtuţi şi nu au avut nevoie de 
nimic mai mult. 


Iată ştiinţa Evangheliei lui Hristos: nu este iubire faţă de om fără iubire de 
Dumne-zeu (Efeseni 3,17). Numai iubirea faţă de Dumnezeu ne dă puterea să 
iubim şi omul, să-l iubim chiar şi în păcatul Său. Aceasta este ştiinţa 
E vangheliei. Fiecare creştin este cu adevărat creştin dacă împlineşte aceste două 
porunci. Întreaga Evanghelie constă în aceste două porunci. În ce măsură am 
împlinit aceste două porunci ale Domnului Hristos? Unde este inima noastră? 
Întreabă-te: Oare astăzi am împlinit aceste două porunci? lar dacă nu, spune-ţi: 
AStăzi nu am fost creştin. Doamne, dăruieşte-mi putere ca mâine Să fiu creştin, 
pentru ca din toată puterea mea să iubesc pe Domnul Dumnezeul meu şi pe 
fratele meu! 


Slujind Domnului, iubindu-L pe Domnul Hristos, omul nu poate să nu-l iubească 
pe om. Nu iubi păcatul omului, ci pe om, şi sârguieşte-te ca păcatul să-l scoţi afară, 
sârguieşte-te să-l izbăveşti pe păcătos de păcate. Aceasta este iubirea cea adevărată. 
Nu este altă dragoste. Omul este chipul lui Dumnezeu: Dumnezeu este dragoste - 
omul este dragoste. Eşti creştin dacă respecţi aceste două adevăruri şi trăieşti după 
ele. Spune-i întru sine: Eu sunt chipul lui Dumnezeu, Dumnezeul dragostei, şi 
trebuie să iubesc. Aceasta este Evanghelia Domnului Hristos şi pentru îngeri şi 
pentru oameni, şi pentru Cer şi pentru pământ, singura Bună-Vestire în toate 
lumile. 


De aceea ne ostenim ziua şi noaptea să împlinim aceste două porunci, să ne 
izbăvim de diavol, de păcat, de moarte, şi să dobândim dragostea faţă de Domnul 
Hristos, şi credinţa în EI, căci dragostea lui Hristos lucrează: prin credinţă, prin 
rugăciune, prin milostivire, prin fiecare sfântă virtute. 


Dragostea față de Domnul Hristos este cuprinsul, înfăptuirea şi împlinirea acestor 
două porunci. Lui fie-l toată slava, cinstea şi închinăciunea, în vecii vecilor. Amin. 





(din: Cuviosul Iustin de Celie, Cuvinte despre veşnicie - predici alese, Editura 
Egumeniţa, 2013) 





Arhimandritul Sofronie de la Essex: De la etică la fiinţialitate 

“Pocăiţi-vă!”: de la etică la fiinţialitate. Pilda din Evanghelie cu tânărul bogat. 
Despre diferitele nivele: Maria şi Martha. Tema persoanei. “De la Dumnezeul 
cel mare să ceri numai cele mari”. Pentru suferinţele lui Adam: Hristos, ca 
răspuns la ele. Pentru înţelegerea “graiului” lui Hristos, urmând Lui. Prin 
răbdare se primeşte simţământul fiinţei. Despre înfiere: “Al Tău sunt eu”. 


“Binecuvântat fie ceasul acesta pe care ni l-a dat Domnul nostru cel bun. În pace şi 
cu linişte putem vorbi despre diferitele puncte ale căii noastre celei lungi. Minunată 
este calea noastră: ea ne depăşeşte mintea, şi duhul nostru se vede neputincios a 
urma “pildei” lui Hristos, Dumnezeul nostru, care a adus pe pământ focul dragostei 
Tatălui. 


Astăzi mă voi opri la tema pocăinţei şi a înfierii, în ciuda faptului că aceste stări, în 
formele lor culminante, scapă oricărui cuvânt omenesc, noi totuşi vom “înnebuni” 
şi vom vorbi, în măsura puterii noastre, despre cele ce sunt nețărmurit, negrăit de 
mari şi de măreţe. 


De câte ori am repetat deja că noi ne începem călătoria cu micul pas al pocăinţei. 
Însă sfârşitul acestei căi, după înţelesul nostru, este îndumnezeirea omului. Când 
îndrăznim a vorbi despre astfel de lucruri, mulți oameni, înfricoşându-se, se sfiesc 
şi se ruşinează. Dar doară de ar şti ei de câtă frică este plin sufletul nostru de a nu 





greşi în orişice cuvânt ce priveşte cea mai sfântă decât toți şi decât toate - 
Dragostea Tatălui! 


Dar cum ne vom apropia de această temă? - Ci lăsând deoparte pentru moment 
unele amănunte, vom vorbi despre esenţa lucrului. Începutul propovăduirii lui 
Hristos este cuvântul “Pocăiţi-vă“. lar dacă îl vom cerceta, vom afla (precum în 
multe alte cuvinte ale lui Hristos) foarte multe, aş zice, “nivele”; iar noi suntem 
nevoiţi încă a afla un grai pentru acestea. 


Și iată eu aş numi două dintre nivelele pocăinţei: 
Y unul - cel care rămâne în limitele eticii; 
Y celălalt - în care se vorbeşte de-acum nu despre elemente etice, ci despre 
însăşi vecinicia, adică, despre Dumnezeu. 


Primul priveşte nivelul înţelegerii omului ca făptura, şi omul nu poate (şi nici nu 
înţelege cum e cu putinţă) a deosebi cele două chipuri ale pocăinţei. Pe primul l-aş 
numi “actul etic“, iar pe celălalt “trecerea de pe o orbită pe alta, veşnică“. 


Pentru moment nu vom încerca să lămurim de este cu putinţă sau cu neputinţă a 
trece de la cele vremelnice la cele veşnice, sau de la etică la fiinţialitate. 


O pildă a unui act de pocăință adânc şi frumos putem vedea la tânărul din 
Evanghelie, care înseta după vecinicia Dumnezeiască, şi l-a întrebat pe Hristos ce 
trebuie să facă pentru a trece de la ale vremii către cele vecinice. 


Domnul, căutând cu dragoste către acel tânăr, i-a zis: 
- Păzeşte poruncile... 


- Care? 
- Nu ucide, nu preacurvi, nu răpl... 


Tânărul a răspuns: 
- Din tinerețile mele am păzit acestea; ce încă nu am ajuns să fac? 


Atunci Domnul i-a zis: 
- Dacă vrei să fii desăvârşit, părăseşte toate cele dinainte, toate avuţiile şi toate 


cunoaşterile tale, şi sărac, urmează Mic. 


N-a putut purta tânărul. 





Din povestirea evanghelică vedem că tânărul cu pricina era un iudeu binecinstitor 
al acelor vremi când aşteptarea Mesiei se împlinise. Din punct de vedere moral, 
etic, el se află la un nivel înalt, dar există un alt nivel mai mare, ce are în vedere de 
acum sfera Dumnezeieştii Fiinţe Nefăcute şi dintru început. 


Astfel pilda ne arată că sunt multe gradaţii diferite ale stărilor duhovniceşti ale 
oamenilor. Trecerea de la vremelnic la veşnic pare cu neputinţă, precum tot cu 
neputinţă este în matematică trecerea de la număr la infinit. Cele două nu se pot 
compara. 


Altă pildă: Erau în Vithania două surori, Martha şi Maria. Pe amândouă le iubea 
Hristos, şi amândouă iubeau pe Hristos şi credeau că EI este Mesia. Şi iată că 
atunci când a venit la ele, Martha se ocupa de o mulţime de lucruri legate de 
primirea oaspeţilor, se ocupa cu gospodăria; iar Maria, când s-a apropiat de ea 
Purtătorul unui astfel de Duh precum era Hristos, s-a aşezat la picioarele Lui ca, 
însetată, să audă fiecare cuvânt al Său. Şi ce credeţi? Când Martha, împovărată de 
muncile şi grijile de zi cu zi, şi de toate greutăţile gospodăriei, s-a întors către 
Hristos şi 1-a zis: 

- Spune Mariei să mă ajute. 


Domnul i-a răspuns cu dragoste: 
- Martho, Martho, tu te grijeşti acum cu atâta dragoste de primirea Mea, însă Maria 
şi-a ales partea mai mare, iar partea aceasta nu se va lua de la ea. 


Vedeţi diferenţa: Planul dragostei etice sau văzute, al relațiilor noastre fireşti, 
omenești = vrednic de laudă, dar care nu ne dă încă dumnezeiasca vecinicie. 
Domnul însă zice: Cerul şi Pământul vor trece, dar cuvintele Mele nu vor trece. 


Citind cuvintele lui Hristos, fără să vrem ne amintim: întru început era Cuvântul, şi 
Cuvântul era către Dumnezeu, şi Dumnezeu era Cuvântul. Vedeţi cât de aproape 
trăiau cele două surori una de alta, şi în acelaşi timp, ce uriaşă distanţa în setea lor. 
Una din ele, Maria, era gata să-L primească într-o stare de neluare aminte a 
neajunsurilor în planul celor de zi cu zi, în timp ce cealaltă îşi arată toată dragostea 
în fiecare amănunt exterior. Vedeţi diferenţa de nivele: unul - “intru început era 
Cuvântul“; iar celălalt - dragoste “din toată inima şi din toată mintea,” dar care încă 
nu depăşeşte hotarele vârstei duhovniceşti pe care am numit-o etică. Aşa şi în alte 
câteva pilde din Evanghelii, aflăm gânduri, idei şi manifestări ale vieţii dintre cele 
mai adânci, pentru care, trecând la altă terminologie, vom zice că aceasta este 
“treapta a doua,” aceasta deja nu mai este etica, ci fiinţialitatea. 





În ultima vreme începem să ne întâlnim pe Pământ cu un fenomen paradoxal: pe 
de-o parte, zdrobirea întregii omeniri, cu cea mai incredibilă sălbăticie; iar pe de 
altă parte, năzuinţa de a ajunge la persoana omului - ce anume este omul ca 
persoană, încotro se întoarce mintea persoanei? 


Atunci când începe să crească în noi principiul persoanei, chiar de ne vom afla în 
vreo temniţă, în duh vom pătrunde deja în neţărmuritele întinderi ale Cosmosului 
făcut. Omul nu mai vede lucrurile de acum în chip exterior, ci trăieşte lăuntric. lar 
hăurile nețărmurite şi fără de fund pe care le contemplă nu este cu putinţă a le 
defini prin nici un cuvânt omenesc. 


Ce să zicem despre hăurile fără fund ce se deschid omului ce se afundă în dra- 
gostea lui Hristos? Acele străfunduri abisale - ce caracter au ele, şi de unde sunt? 
Sunt ele oare exterioare sau lăuntrice? - Noi nu putem nici înţelege aceasta, nici să 
o definim, şi numai printr-o pocăință de ordin ființial putem pătrunde în acea lume. 
Dar şi atunci rămâne necunoscută omului: Oare nețărmurirea ce se deschide 
înaintea lui există în mod obiectiv, sau este starea minţii noastre celei zidite după 
chipul Minţii Făcătorului, a lui Dumnezeu însuşi? 


Pe această Minte, pe acest Duh, Domnul L-a numit Tată: Duh este Dumnezeu. Şi 
iată, ne întrebăm: Acest Duh, cum se atinge de noi fără să ne omoare? La începutul 
vieţii mele la Athos părintele meu duhovnicesc [Sfântul Siluan, n.n.] mi-a spus 
cuvintele următoare: “Vezi să nu ceri de la Dumnezeu lucruri mici, ci Marelui 
Dumnezeu, şi tu să-i ceri numai cele mari“. 


Avem atunci de-a face cu un contrast: omul cel mai sărac, şi care nu are nimic, 
dintr-o dată se simte în stăpânirea bogățiilor nețărmurite ale lui Dumnezeu, din 
toată facerea Sa. Trecerea aceasta se face în chip cât se poate de liniştit, în 
împrejurările formelor vieţii obişnuite, dar dacă va fi cu putinţă, omul şi trupeşte se 
va slobozi de toate, şi va trăi numai cu Acel Dumnezeu. 


Da, noi putem simţi că lumea ce ne înconjoară este zidită de Mintea şi Voia acelui 
Duh pe care îl numim Dumnezeu, şi Dumnezeu-Tatăl: “Să zidim omul dupre 
chipul Nostru, şi dupre asemănare“. Şi greu ne este să deosebim un punct de unde 
putem vorbi despre marea tragedie care pe toţi ne zdrobeşte. Suferințele întregii 
lumi, de-a lungul a mii de ani... Devine de neînțeles, cum oare Dumnezeu a putut 
înfăptui astfel încât să se poată ajunge la suferinţe care întrec orice limită? 


Despre ce este vorba? Ce a săvârşit Adam? Aş dori să vorbesc despre tragedia 
aceasta care pe mine însumi m-a zdrobit, şi chiar de mii de ori. Cum este cu putinţă 





a răbda astfel de suferinţe de-a lungul miilor de ani care au trecut din clipa când s-a 
zis: Să fie lumină! - în etica creştină ne uimeşte chipul Omului, al unui singur Om, 
ce se urcă pe Golgotha spre a lua pe umerii Săi întreaga greutate a blestemului 
Pământului şi povara tuturor patimilor. Astfel, din punct de vedere etic, nu vedem 
nimic mai măreț, nimic mai sfânt decât Hristos. Vorbesc despre acestea pentru că 
mintea noastră poate primi realitatea Fiinţei lui Dumnezeu, dar fără ca încă să ştie 
care este caracterul acestui mare Duh. 


În anii tinereţii mi s-a întâmplat să citesc cuvintele poetului Puşkin: “Ce vrăjmaşă 
stăpânire, smulsu-m-a din a nu fi?” Gândul poetului era acela că lumea suferă - şi 
dacă lumea suferă, atunci ce fel este EI, Ziditorul lumii? Dar iată, vine Fiul Lui, ca 
să vorbească cu omul zidit după chipul lui Dumnezeu şi după asemănare; iar noi 
contemplăm gândul cel mai nainte de veci pentru om al lui Dumnezeu, Făcătorul 
nostru. Și dacă omul se vede pe sine în Hristos, dintru început tot atât de bun ca 
însuşi Dumnezeul care S-a arătat pe Pământ, atunci, fireşte, dacă acest lucru ni s-a 
arătat în Duhul Sfânt, de-acum nu ne mai putem duce nici unde de la acel mare Act 
al Fiinţei Dumnezeieşti. Înseamnă că nu Ziditorul nostru este vinovat de suferinţe, 
ci făptura potenţial asemănătoare Lui - omul, chipul lui Dumnezeu-Absolutul. 


Și iată, Numele Lui îl chemăm: “Doamne lisuse Hristoase, Fiul Tatălui carele 
ridici păcatul lumi, miluieşte pre noi. Cela ce ridici păcatele lumii, primeşte 
rugăciunea noastră. Cel ce şezi de-a dreapta Tatălui, Tu Unul, cu adevărat eşti 
Sfânt“. Şi nu este sfârşit închinării noastre înaintea Acelui Chip după care este zidit 
omul. 


Și deci, când omul este dus cu mintea şi cu inima în sfera dumnezeiască, după 
aceea mintea să va fi purtată tot mereu anume în acele sfere. Şi cum este cu putinţă 
a se depărta de “acolo”? Toate întrec mintea noastră, putinţele noastre, şi nici o 
încercare a minţii nu va reuşi să dobândească descoperirea adâncurilor Dumne- 
zeirii însăşi. 


Iertaţi-mă, iubiții mei. Puţină vreme mi-a rămas să vorbesc cu voi, şi de aceea mă 
grăbesc. Vorbind cu voi, să ştiţi că eu nimic altceva nu pretind, fără numai a vă 
împărtăşi bătaia inimii. Căci ne este înfricoşat a zice mai departe, fiindcă Domnul 
ne cheamă să urmăm Lui. lar EI, unde merge? - în grădina Ghethsimani, noaptea, 
iar apoi la Golgotha. 


Aşadar, devenind creştini, şi căutând asupra suferințelor întregii lumi, începem 
cumva să înţelegem “graiul” lui Hristos. Apostolii loan şi lacov I-au cerut să le dea 
să şadă de-a dreapta şi de-a stânga lui Hristos. Iar Hristos a zis: 





- Dar voi puteţi oare să beţi paharul, şi să vă botezați cu botezul cu care Eu mă 
botez? 


Ei au zis: 
- Putem. 


Că Tată al nostru al tuturor, Hristos le răspunde cu dragoste: 
- Da, voi veţi bea paharul, şi veţi primi botezul pe care l-am primit Eu însumi. 


Și noi, ca duh, “bem paharul şi ne botezăm precum Domnul S-a botezat“. Cât de 
înţelept a fost rânduit în Biserică de către Părinţi: treptat, de la lucruri mărunte, 
dintr-o dată suntem duşi la a vedea măreţii până şi în lucruri neînsemnate. lată 
adevăratul Om, chipul lui Dumnezeu. Şi anume pentru a reface în noi înşine 
chipul, cel ce a fost întunecat de păcat şi de patimi josnice, ducem lupta noastră - 
lupta nevoinţei monahale. Atunci mintea noastră renaşte, şi vede lucrurile într-o 
altă ordine şi într-o altă lumină. Totuşi aceasta nu înseamnă nicidecum că ea s-a 
slobozit de patimi... 


În epoca noastră lumea din afară se îndepărtează de Hristos, şi acesta este aspectul 
cel mai dureros, mai tragic, mai cumplit, al evenimentelor lumii noastre: A doua 
oară a pierde pe Hristos, precum L-a pierdut Adam în Rai - cum este cu putință? Ci 
vom răbda micile frecuşuri în viaţa noastră de toate zilele, şi vom trece cumva cu 
vederea alunecările către mânie, către vrăjmăşie, către orice ar fi între noi - pentru 
că trebuie să vedem suferinţele omului, iar nu părţile lui cele rele. - În realitate 
acesta este “material” pentru marea ființare despre care nu putem încă vorbi. Şi 
calea noastră începe cu cele cu care eu termin aproape fiecare cuvântare: în cele 
mai mici nimicuri, rămâneți cu mintea acolo unde este Domnul, “după cata- 
peteasma” Zilei a opta - petreceţi cu mintea acolo, iar cu trupul învăţaţi-vă să trăiţi 
în condițiile de aci. Duhul omului este pus în el pentru a începe să simtă fiinţa. lar 
Domnul adesea se poartă cu noi ca şi cum EI nici nu ar înţelege neputinţa noastră. 
ŞI nici nu ar fi cu putinţă a răbda o astfel de lume, dacă Hristos nu era Dumnezeu. 
lar dacă este Dumnezeu, atunci toate sunt cu putinţă. Şi noi, Acestui Tată al nostru, 
cu toate suferinţele noastre, îi spunem: “Slavă Ţie, Dumnezeule cel înalt, slavă Ţie 
în vecii vecilor“. 


Când a primit Israil înfierea? - Când ne rugăm lui Dumnezeu, atunci, după sfatul 
duhovnicului athonit, nu vom cere lucruri mici, ci Marelui Dumnezeu îi vom cere 
numai cele mari. Cu toate acestea, trebuie osebite cele două momente: unde se 
termină lumea etică şi unde începe dumnezeiasca ființialitate. 





În Psalmi aflăm expresia: Al Tău sunt eu, mântuieşte-mă. Când rostim acele 
cuvinte, ele ne pot părea exagerate în îndrăzneala lor. Cum spui tu, omule: Al Tău 
sunt eu, mântuieşte-mă. Oare crezi că Dumnezeu are nevoie de tine? Oare ceea ce 
faci este aşa de măreț, încât însuşi Dumnezeu este dator să-ţi vină în întâmpinare? 


Ci se apropie clipa când dintr-o dată Dumnezeu spune omului: Fiul meu eşti tu, eu 
astăzi te-am născut. Când noi ne rugăm: Al Tău sunt eu, mântuieşte-mă, nu trebuie 
să depăşim planul etic. 


Aşa că, în Rai, strămoşul nostru a făcut un pas neghiob: a încercat să dobândească 
dumnezeirea fără Dumnezeu însuşi - pas naiv, copilăresc. 


Aşadar, când însuşi Dumnezeu aduce acea “îndreptare” şi zice: “Da, tu eşti fiul 
Meu“, atunci înfierea îşi primeşte trăsătura veşnică. Dar dacă eu zic: “Eu sunt al 
Tău,” o voi spune numai în limitele firii mele etice: “Mai bun decât Tine eu nu 
văd. Dar Tu mântuieşte-mă. Nicidecum nu înseamnă că sunt fiul Tău, câtă vreme 
Tu însuţi nu porți mărturie pentru mine că sunt al Tău fiu”. 


Citim în Evanghelie că s-a auzit glasul Tatălui: “Fiul Meu eşti Tu, pre El să 
ascultați“. Deci a fost nevoie de mărturia Tatălui însuşi, pentru a întări ca ultim 


fapt adevărul că lisus Hristos era Fiul Tatălu'”. 


(Din: Arhimandritul Sofronie, Cuvântări duhovniceşti, vol. 1, Editura 
Reîntregirea, Albă Iulia, 2004) 





Sfântul Petru Damaschin despre răbdare, împrăştiere, mândrie, mulţumire şi 
sfătuire: “Cel ce nu vrea să se smerească rămâne în întuneric...” 


“Ajunge nebunia [mândriei] fără alt păcat, pentru pierderea sufletului”. 


“Cel ce a luat de la Dumnezeu dar şi se arată cu nemulţumire îşi pregăteşte pier- 
derea acestui dar, fiindcă s-a făcut pe sine nevrednic de darul lui Dumnezeu”. 


i se se 


Pomenirea Sfântului sfinţit mucenic Petru Damaschinul (9 februarie) 


Unii zic că Sfântul acesta Petru Damaschinul a trăit în veacul al optulea, iar alții, că 
în al doisprezecelea. Această nelămurire vine din aceea că au fost doi Damaschini 
[sfinţi locuitori în Damasc - oraş în Siria de astăzi, n.n.] cu numele de Petru. 


Cel despre care vorbim acum a fost un mare nevoitor. EI era prea milostiv. Pentru 
aceasta Damaschinul nu avea nici măcar o carte; ci mai curând împrumuta cărţi ca 
să le citească. EI citea cu râvnă, strângând înţelepciunea precum albina mierea. Un 
timp el a fost episcop în Damasc, dar când a stat împotriva credinţei islamice şi a 





ereziei manihee, arabii i-au tăiat limba şi l-au aruncat în surghiun în Arabia cea mai 
dinăuntru. Dar cu toate acestea Dumnezeu i-a dat darul grăirii, astfel încât şi în 
surghiun el predica Sfânta Evanghelie şi îi întorcea pe mulți la credinţa în Hristos. 
EI a alcătuit şi lăsat posterităţii o prea scumpă carte de învăţătura duhovnicească. 

A murit mărturisitor şi mucenic şi s-a mutat la locaşurile cele cereşti ale Împărăției 
lui Hristos. 


(în: Sfântul Nicolae Velimirovici, “Proloagele de la Ohrida”, vol 1, Editura 
Cartea Ortodoxă - Egumeniţa, 2005) 


Petru Damaschin este autorul unei scrieri în două cărţi, o veritabilă sinteză a 
spiritualității creştine de până la el. Aceasta poate fi considerată prima metodă sau 
primul itinerar al vieţii duhovniceşti apărut în Răsăritul creştin. Faţă de autorii mai 
vechi, el evidenţiază legătura organică dintre virtuţi şi pune accentul pe caracterul 
practic al vieţii duhovniceşti. 


Petru Damaschin a fost un monah, cel mai probabil isihast, pe care Nicodim 
Aghioritul, orientându-se după apelativul „Damaschin“, îl identifică cu Petru, 
episcop în Damasc în cea de-a doua jumătate a secolului al VIII-lea. 


Din „Cronograful“ lui Teofan aflăm că în urma polemicilor sale cu arabii şi cu 
maniheii a fost exilat în Arabia, unde a suferit moarte mucenicească. 


EI este pomenit în Sinaxar la 9 februarie ca fiind decapitat, deşi Teofan ne spune că 
ar fi vorba despre Petru de Majuma, căruia i s-a tăiat capul în aceeaşi perioadă. 


(din: Făptuirea şi contemplaţia la Petru Damaschin, de Dragoş-Mihail Olteanu, 
în “Ziarul Lumina”, 5 martie 2010) 


Despre zidirea sufletului prin virtuţi 


“Orice om, zice marele Vasile, are nevoie înainte de toate de răbdare, ca pământul 
de ploaie ca să aşeze pe ea, cum zice apostolul, temelia sau credinţa. Pe aceasta 
zideşte treptat dreapta socoteală, ca un ziditor încercat casa sufletului, aşezând 
necontenit lut din pământul smereniei, ca să ţină la un loc piatră cu piatră, sau 
virtute cu virtute, până ce se aşează acoperişul, sau dragostea desăvârşită. Atunci 
intră Stăpânul casei şi locuieşte în suflet, dacă are paznici buni la uşă, care ţin 
totdeauna arme în mâini, adică cugetări luminoase şi lucrări vrednice de 
Dumnezeu, ce pot păzi pe Împărat netulburat; dacă nu are ca paznic o femeie, iar 





aceasta având mâinile ocupate cu lucrul, cum zice Sfântul Nil, tâlcuind vechea 
istorie (II Regi 4:6). De aceea, zice, nu a aşezat patriarhul Avraam femeia ca 
paznic la uşă, ci mai degrabă un gând bărbătesc şi ager, şi acesta purtând ca arme, 
pe lângă altele, şi sabia Duhului, care este cuvântul lui Dumnezeu, cum zice 
Apostolul, ca să-i taie pe cei ce ar intra la el, sau să-i alunge. Căci neaţipind şi 
stând drept, ucide gândurile străine printr-o lucrare ce li se opune şi printr-un 
cuvânt ce le grăieşte împotrivă şi alungă tot ce intră în inimă în afară de scopul lui 
Dumnezeu, prin dispreţuirea şi lepădarea lui, ca mintea luminată să nu se desfacă 
nicidecum de la vederea lui Dumnezeu şi de la cugetările dumnezeieşti. 


lar acesta este lucrul liniştii, zice Sfântul Nil, precum în altă parte aducând 
mărturie dumnezeiasca Scriptură, lămureşte că împrăştierea este pricina întunecării 
minţii. Şi pe drept cuvânt. Căci dacă mintea nu e ţinută din toate părțile, ca apa în 
matcă, nu se poate aduna cugetarea în sine, tot aşa şi ca să urce şi la Dumnezeu. lar 
neurcându-se cineva cu mintea şi negustând ceva din cele de sus, cum va putea 
dispreţui uşor cele de jos? Aşadar suntem datori să alergăm prin credinţă, după 
Apostol, având cu răbdare, ca lucru al nostru, să bine-plăcem lui Dumnezeu. 


Și venind vremea, cei ce aleargă bine ajung să cunoască şi să înţeleagă din parte, 
iar pe urmă totul, în veacul viitor, când se vor topi oglinzile, adică viaţa aceasta 
stricăcioasă. (| Cor. XIII, 12). Atunci sufletul nu va mai pofti împotriva trupului, 
nici împotriva Duhului, precum lenea nu va mai putea aduce uitarea şi nici uitarea 
neştiinţă; lucru pe care-l pătimim astăzi cei mulți încât trebuie să scriem ca să ne 
aducem aminte. Căci adeseori ne-a venit la fiecare vreo înţelegere de la sine, şi am 
predat-o scrisului spre ţinerea de minte. lar în vreme de război am avut-o ca mijloc 
de ajutorare, sau de uşurare, sau de mulţumire, dacă avea mărturia dumnezeieştii 
Scripturi. Dar dacă am fost fără grijă în privinţa unora ca acestea, nu s-a mai aflat 
când am avut lipsă de ea, şi ne-am păgubit de folosul ei, din pricina uitării celei 
atotrele. De aceea suntem datori să învăţăm cu lucrul virtuțile, şi nu numai cu 
cuvântul, ca prin deprinderea cu ele, să se păzească amintirea binelui. Căci: «Nu 
este, zice Apostolul Împărăţia lui Dumnezeu în cuvânt, ci în putere». 


Fiindcă cel ce caută cu lucrul acela vede paguba şi câştigul în lucrul cu care se 
îndeletniceşte, zice Sfântul Isaac, ci acela poate dă sfat altora, ca unul ce l-a pățit 
adeseori şi l-a învăţat cu cercarea. Pentru că sunt, zice, lucruri bune la arătare, dar 
ascund o pagubă destul de însemnată; şi sunt altele rele la arătare, dar cuprind în 
ele cel mai mare câştig. De aceea nu este, zice, tot omul vrednic de încercare, ca să 
dea un sfat celor ce cauta, ci numai acela care a luat de la Dumnezeu darul 
deosebirii şi a dobândit din stăruirea în nevoinţă o minte străvăzătoare, cum zice 
Sfântul Maxim. lar acesta trebuie să fie cu multă smerenie şi să nu dea sfaturi 





tuturor, numai celor ce le cer de bunăvoie, şi întreabă nesilit, şi învaţă după 
rânduială. Să facă aşa, pentru ca prin smerenie şi prin întrebarea de bunăvoie a 
celui ce întreabă, să se întipărească cuvântul în sufletul celui ce-l aude, şi să se 
încălzească din credinţă, văzând pe sfătuitor, bun, asemenea sfătuitorului aceluia 
minunat, pe care L-a numit Isaia proorocul: «Dumnezeu tare, biruitor»... şi 
celelalte, adică asemenea Domnului nostru lisus Hristos. Căci Acesta a zis către cel 
ce-L chema: «Cine M-a pus pe Mine judecător şi împărțitor peste voi?». Măcar că 
zice altădată: «Toată judecata a dat-o Tatăl, Fiului». Prin aceasta ne-a arătat, ca în 
toate, şi în privinţa aceasta calea mântuirii, prin sfânta Lui smerenie. El nu sileşte 
pe nimeni, ci zice: «Dacă vrea cineva să vină după Mine, să se lepede de sine şi să- 
Mi urmeze mie»; adică să nu-şi facă despre sine nici o grijă, ci precum eu fac şi 
rabd moartea sensibilă şi de bunăvoie pentru toţi, aşa şi acela să-Mi urmeze cu 
lucrul şi cu cuvântul ca apostolii şi mucenicii, iar de nu, să rabde măcar moartea 
voii sale proprii. 


Iar către bogatul acela zice: «De voieşti să fii desăvârşit, mergi, vinde-ţi averile...» 
şi celelalte. Despre acesta zice Sfântul Vasile că a minţit zicând că a păzit 
poruncile. Căci dacă le-ar fi păzit, nu ar fi avut averi multe, o dată ce Legea spune 
mai întâi de toate: «Să iubeşti pe Domnul Dumnezeul tău din tot sufletul». Căci 
zicând: «din tot sufletul tău», nu a lăsat pe cel ce iubeşte pe Dumnezeu să iubească 
şi altceva, pentru care întristându-se, să rămână în robia lui. Şi iarăşi zice:«Să 
iubeşti pe aproapele tău», adică pe orice om, «ca pe tine însuţi». Dar cum păzeşte 
această poruncă, dacă în vreme ce mulţi alţii sunt lipsiţi de hrană zilnică, el are 
averi multe şi aceasta cu împătimire?Căci dacă le-ar avea ca Avraam, lov şi ceilalți 
drepţi, ca averi ale lui Dumnezeu, nu s-ar fi depărtat întristându-se. 


De asemenea şi Gură de Aur zice: «A crezut că cele zise lui de către Domnul sunt 
adevărate, pentru aceea s-a şi depărtat întristându-se; dar n-a avut putere să le 
împlinească. Că mulţi sunt, cei ce cred cuvintele Scripturilor, dar n-au putere să 
împlinească cele scrise». 


% 


Mare bine este dragostea şi sfatul cu smerenie 


Acestea deci şi alte multe le sfătuieşte Domnul. De asemenea şi apostolii care 
scriu: “vă rugăm pe voi, iubiţilor, se faceţi aceasta şi aceasta”. Dar noi nu binevoim 
să-i rugăm pe cei ce cer de la noi sfat, ca văzându-ne pe noi cum ne smerim şi-i 
cinstim, să asculte cu bucurie şi să ia [în]credinţare că le grăim cuvântul Scripturii 
cu multă dragoste şi smerenie, şi să se grăbească să răspundă la cinstirea şi 
dragostea pe care le-o arătăm noi şi împreună cu acestea să primească cele grele şi 





prin dragoste să li se arate uşoare. Căci ştim că Sfântul apostol Petru, auzind 
adeseori de cruce şi moarte; se bucura şi se simţea cu sufletul ca şi când n-auzea 
nimic de felul acesta, din dragostea care avea de învăţător. lar despre minuni n- 
avea nici o grijă, ca necredincioşii, ci zicea: «Tu ai cuvintele vieţii veşnice...» şi 
cele lie (0). 


Și iarăşi zice apostolul Pavel, scriind către frați: «Uneori suntem cuprinşi de 
dorinţa să vă dăm nu numai Evanghelia lui Hristos, ci şi sufletele noastre; iar 
alteori, să ne facem robii voştri pentru Hristos». lar scriind lui Timotei îi spune să 
aibă pe cei mai bătrâni ca pe părinţi, iar pe cei mai tineri ca pe nişte fraţi. Dar cine 
este în stare să cuprindă smerenia sfinților şi dragostea arzătoare pe care o aveau 
către Dumnezeu şi către aproapele? 


Dar nu numai la aceştia suntem datori să luăm aminte, ci şi la cei către care grăim 
sau scriem. Căci cel ce vrea să îndrume sau să dea sfat cuiva sau să-i aducă aminte 
de ceva, cum zice Scărarul, e dator mai întâi să se curăţească de patimi, ca să 
cunoască în chip nemincinos scopul lui Dumnezeu şi starea celui ce cere de la el 
cuvânt. Fiindcă nu tuturor li se potriveşte acelaşi leac, chiar dacă neputinţa este 
poate aceeaşi. Pe urmă să se încredinţeze de la cel ce cere sfat, dacă face aceasta 
din faptul că e supus cu trup şi suflet, sau se roagă de la sine cu căldura credinţei şi 
caută sfat, fără să-l aducă dascălul la aceasta, sau dimpotrivă îl sileşte vreo altă 
trebuinţă spre a se preface că e datornic să audă sfat. Să ne încredinţeze de aceasta, 
ca nu cumva să cadă amândoi în minciună şi vorbărie, în vicleşug şi în alte multe. 


În acest caz, unul e silit de cei ce învaţă, zice-se, pe el, să spună lucruri pe care nu 
le voieşte şi minte cu neruşinare şi se preface că vrea să facă binele. Iar celălalt 
linguşeşte cu vicleşug pe cel pe care-l învaţă, ca să afle cele ascunse în cugetul lui, 
punând în mişcare orice meşteşug şi cât mai multă vorbă. Din vorbă multă însă, 
cum zice Solomon, nu lipseşte păcatul. De asemenea şi marele Vasile a scris care 
sunt păcatele acesteia. 


lar acestea s-au zis nu ca să ne oprim de a sfătui pe cei ce vin la noi supuşi şi cu 
credință tare, mai ales când suntem nepatimitori, ci ca să nu învăţăm cu 
înfumurare, din slava deşartă, pe cei ce nu vor să asculte cu lucrul şi din credinţa 
fierbinte, cum o facem când suntem pătimaşi. Nici să nu facem aceasta ca nişte 
stăpâni, ci cum ziceau Părinţii: Fără întrebare de la frați nu trebuie să grăiască 
cineva de dragul folosului, ca binele să se facă din hotărâre liberă. Căci apostolii ne 
cer să fim nu ca unii ce stăpânesc peste turmă, ci ca unii ce ne facem chip turmei! 
lar către Sfântul Timotei zice apostolul: «Trebuie ca mai întâi plugarul să se 
împărtăşească din roade»; prin aceasta cere ca cele ce vrea să le înveţe cineva să le 





împlinească întâi el însuşi. Sau iarăşi: «Nimeni să nu dispreţuiască tinereţea ta», 
adică să nu faci nimic ca un tânăr, ci să fii ca un desăvârşit în Hristos. 


Asemenea şi în Pateric se zice că fără întrebare de la fraţi, nu grăiau Părinţii pentru 
mântuirea sufletului, ci socoteau aceasta grăire deşartă. Şi pe drept cuvânt. Căci 
noi ne pomenim dând drumul cuvântului, prin aceea că ne închipuim că avem o 
cunoştinţă mai presus de alții. Şi de fapt cu cât suntem mai vinovaţi, cu atât 
socotim că avem mai multă slobozenie. Pe când sfinţii, cu cât sunt mai aproape de 
Dumnezeu, cu atât se ţin pe ei mai păcătoşi, zice bătrânul Dorotei. Căci fiind 
copleşiţi de cunoştinţa despre Dumnezeu, ca unii ce s-au împărtăşit de ea, simt că 
nu mai ştiu ce să spună. Asemenea şi Sfinţii Îngeri, din pricina bucuriei şi a uimirii 
nemărginite, nu se mai satură de a prea mări. Şi pentru că s-au învrednicit să prea 
mărească pe un astfel de Stăpân, neîncetat prea măresc, minunându-se de cele 
făcute de EI, cum a zis Gură de Aur, şi sporind la o tot mai mare cunoştinţă, cum 
zice Teologul. Şi precum puterile înţelegătoare îşi împărtăşesc unele altora 
luminare, tot aşa şi oamenii cuvântători se învaţă unii de la alţii; unii, luând 
cercarea din dumnezeieştile Scripturi, învaţă pe cei mai de jos; iar alţii învățând 
mintal de la Duhul Sfânt descoperă şi altora tainele descoperite lor prin Scriptură. 
De aceea toţi trebuie să ne smerim înaintea lui Dumnezeu şi întreolaltă, ca unii ce 
am primit existenţa şi toate celelalte de la Dumnezeu; şi tot de la EI cunoştinţa unii 


prin alţii. 


Şi cel ce are smerenie se luminează şi mai mult. lar cel ce nu vrea să se smerească 
rămâne în întuneric, ca cel ce a fost mai înainte Luceafăr, iar mai pe urmă diavol. 
Aceasta fiind cel dintâi din ceata cea mai de jos a puterilor înţelegătoare, adică a 
zecea de la ceata cea mai de sus, care stă înaintea scaunului înfricoşat, şi din cea 
dintâi de la pământ, pentru că s-a înălţat, a ajuns împreună cu cei ce au ascultat de 
el nu numai dedesubtul celor nouă cete şi al nostru al pământenilor, ci şi 
dedesubtul celor de sub pământ, fiind aruncat în tartar, din pricina nerecunoştinţei. 
De aceea s-a spus adeseori că ajunge nebunia [mândriei] fără alt păcat, pentru 
pierderea sufletului. 


Căci cel ce are păcate mici e lăsat să cadă în mai mari, spune Sfântul Isaac, şi cel 
ce a luat de la Dumnezeu dar, şi se arată cu nemulţumire, îşi pregăteşte pierderea 
acestui dar, fiindcă s-a făcut pe sine nevrednic de darul lui Dumnezeu, cum zice 
marele Vasile. Căci mulțumirea se roagă. Dar să nu fie mulţumirea ca a fariseului 
aceluia, care osândeşte pe alţii, iar pe sine se îndreptăţeşte, ci mai degrabă ca una 
ce se îndatorează pe sine mai mult decât toţi, şi mulţumeşte, copleşită de uimire, ca 
una ce a cunoscut negrăită îndelungă-răbdare şi îngăduinţa lui Dumnezeu. Ba nu 
numai atât, ci ea trebuie să se minuneze cum Dumnezeu cel supralăudat, neavând 





lipsă de nimic, primeşte mulțumire de la noi, care-L mâniem şi-L amărâm pururea 
după atâtea binefaceri de obşte şi particulare despre care a scris Grigorie 
Cuvântătorul de Dumnezeu şi ceilalți Părinţi, binefaceri nu numai trupeşti, ci şi 
sufleteşti, de multe feluri, cărora nu este număr. 


Una din acestea este şi aceea că unele lucruri aflătoare în dumnezeieştile Scripturi 
sunt limpezi şi uşor de înţeles, iar altele nelămurite, greu de cuprins, ca prin cele 
dintâi să ne atragă pe cei mai trândavi la credinţă şi la căutarea şi a celorlalte, ca să 
nu cădem, dintr-o prea mare înţelegere, în deznădejde şi necredinţă; iar prin ce- 
lelalte, ca să nu ne atragem o şi mai mare osândă, dispreţuind cuvântul înţeles, ci 
ca, cei ce vor, ostenindu-se de bunăvoie să caute cu lucrul cele ascunse şi să aibă 
laudă din aceasta, cum zice Gură de Aur. 


(“Din dumnezeieştile învățături duhovniceşti ale cuviosului părintelui nostru 
Petru Damaschin“, în Filocalia, vol. 5, Editura Harisma, Bucureşti, 1995) 





Părintele Constantin Galeriu - Predică la Duminica a 30-a după Rusalii - 
Dregătorul bogat — păzirea poruncilor 

În numele Tatălui şi al Fiului şi al Sfântului Duh. Amin. 


Binecuvântaţi şi dreptmăritori creştini ai Sfintei Biserici a Domnului nostrum lisus 
Hristos, Dumnezeiasca Evanghelie a acestei duminici este aceeaşi cu cea ascultată 
de noi în Duminica a XII-a după Rusalii, cu unele mici deosebiri. Astăzi însă 
ascultăm de la Sfântul Evanghelist Luca, după ce în Duminica a XII-a am ascultat- 
o de la Sfântul Evanghelist Matei (XIX, 16-26). Noi, împărțind această pericopă în 
două, am tâlcuit partea întâi la Duminca a XII-a după Rusalii, spre a ne ocupa în 
această duminică de partea a doua a acestei sfinte Evanghelii. Dar se cuvine să 
facem o legătură duhovnicească a celor spuse atunci cu cele ce urmează în finalul 
întâlnirii Mântuitorului cu un dregător bogat, pentru că despre o asemenea 
întâlnire, bogată şi ea în rosturi vitale şi mântuitoare, este vorba. 


Precum ne spune dumnezeiasca Evanghelie, un tânăr dregător bogat vine la 
Mântuitorul, se pleacă înaintea Lui şi Îl întreabă: “Bunule Învățător, ce să fac ca 
Să moştenesc viaţa de veci? Iar lisus i-a zis: Pentru ce Mă numeşti bun? Nimeni 
nu este bun, decât unul Dumnezeu. Ştii poruncile: să nu săvârşesti adulter, să 
nu ucizi, Să nu furi, Să nu mărturiseşti Strâmb, cinsteşte pe tatăl tău şi pe mama 
ta. lar el a zis: Toate acestea le-am păzit din tinereţile mele. Auzind, lisus i-a zis: 
Încă una îţi lipseşte: Vinde toate câte ai şi le împarte săracilor, şi vei avea 





comoară în ceruri; şi vino de urmează Mie. lar el, auzind acestea, s-a întristat, 
căci era foarte bogat. Și văzându-l întristat, lisus a zis: Cât de greu vor intra cei 
ce au averi în împărăţia lui Dumnezeu! Că mai lesne este a trece cămila prin 
urechile acului decât să intre bogatul în împărăţia lui Dumnezeu. Zis-au cei ce 
ascultau: Și cine poate să se mântuiască? lar EI a zis: Cele ce sunt cu neputinţă 
la oameni Sunt cu putinţă la Dumnezeu ” (Luca 18, 18-27). 


Mântuitorul — Bunătatea dumnezeiască întrupată — atrage atenţia cu tărie acestui 
dregător lumesc, care vedea în lisus doar un om, un învăţător, că Binele e în Cel 
Unic bun — Dumnezeu — şi din acest unic Izvor al binelui ne adăpăm toţi, şi aşa ne 
putem afla toţi unitatea în bine şi adevăr. 


Apoi îl întreabă: “Știi poruncile? Să nu săvârşeşti adulter, să nu ucizi, Să nu furi, 
să nu mărturiseşti strâmb, cinsteşte pe tatăl tău şi pe mama ta”. În poruncile 
divine se află viaţa divină, viaţa de veci a Autorului lor: Dumnezeu cel viu. 4 păzi 
poruncile cu acea conştiinţă că în ele e prezent Cel Veşnic, înseamnă începutul 
ieşirii din lumea neascultării, a orgoliului narcisist, a păcatului, a morții, şi a 
intra în lumina zilei celei neinserate a Împărăției lui Dumnezeu. 


Căci, dacă, spre pildă, cel ce ucide poartă în el deja sămânţa morţii, cel ce dă viaţă 
şi salvează viaţă îşi descoperă arvuna vieţii. Simţea o asemenea stare tânărul 
bogat? Nu cumva simţirea, dulceaţa bogățiilor acestei lumi, îl ţine în lumea celor 
ce se trec şi pier? Într-adevăr, răspunsul lui: “Toate acestea le-am păzit din 
tinereţile mele” arată această lipsă tragică. 


Mântuitorul Însuşi i-o aduce la cunoştinţă. “Auzind lisus i-a zis: Incă una îţi 
lipseşte: vinde toate câte ai şi le împarte săracilor, şi vei avea comoară în ceruri; 
şi vino de-Mi urmează Mie”. 


“Una îţi lpseşte!”. Când Mântuitorul a fost primit ca oaspete în casa surorilor 
Marta şi Maria, ni s-a dat să auzim acelaşi cuvânt. “Maria așezându-se la 
picioarele Domnului ascultă cuvintele Lui. Marta se silea cu multă slujire să 
pregătească ospăț şi a zis: Doamne, au nu Socoteşti că sora mea m-a lăsat 
singură Să slujesc... . Iar Domnul i-a zis: Marto, Marto, te grijeşti şi pentru 
multe te sileşti, dar un lucru trebuie. Maria partea cea bună şi-a ales care nu se 
va lua de la ea” (Luca 10, 38-42). Amândouă surorile slujeau Domnului, fiecare în 
felul ei. Dar un lucru rămâne de trebuință absolută, eternă: “Unicul necesar” — 
urmarea lui Hristos, Dumnezeu-Omul, starea în faţa Lui. 





Aceasta nu înseamnă să blestemi, să arunci anatema asupra lucrurilor acestei lumi, 
care sunt daruri ale lui Dumnezeu. Dar a te închina lor înseamnă a avea soarta lor. 
“Omule, zice un Suflet creştin, tu te transformi în ceea ce iubeşti: în Dumnezeu 
(după har), dacă tu Îl iubeşti pe Dumnezeu; în pământ, dacă tu iubeşti doar 
pământul”. Nu poţi să nu iei seama că am ajuns atât de pervertiţi, încât sufletul 
nostru ascultă prea mult glasul şi chemările celor trecătoare. Ochii, urechile, gustul, 
mirosul, toate sunt îndreptate spre cele ce o clipă ne îndulcesc şi pier. 


Ne-am pervertit într-atât conştiinţa, încât să se spună de către unii sărmani 
“filosofi” că “în intelect nu există nimic care să nu fi fost înainte de simţuri”. Şi 
cum prin simţurile din afară intră cele dinafară, pieritoare, s-a şi zis: “Moartea intră 
prin ferestre”, adică prin simţuri, care sunt ca nişte ferestre zidite în trupul nostru, 
dar prin care ne-a fost dat să privim, prin toate făpturile, spre Ziditorul lor. Și ne 
aducem aici aminte de cuvântul spus de Dumnezeu unui suflet sfânt: “Lumea 


face atâta zgomot la urechile voastre, încât glasul Meu nu-L mai auziţi ”. 


A auzit dregătorul bogat glasul lui lisus? A auzit el un glas, dar fără înţelesul lui, 
fără să-i simtă chemarea. Bietele lui simţuri erau doar trupeşti, pervertite. Pentru a 
auzi şi înţelege glasul lui Dumnezeu, şi din Scripturi, şi din făpturi, ne trebuie ceea 
ce numesc Părinții “simțirea înţelegătoare” — simțirea minţii; “simţirea 


duhovnicească”, cum o numeşte Sfântul Simeon Noul Teolog. Simţirea prezenţei 
Duhului Sfânt în noi, prin Care credem şi mărturisim: “Domn (şi Dumnezeu) este 
Iisus Hristos” (I Corinteni 12, 3). Și prin Acelaşi Duh Sfânt ne simţim şi noi fraţi 
cu Hristos Domnul şi înfiaţi de Dumnezeu, strigând: Avva! Părinte! (Romani 5, 
15). 


Prin Sfintele Taine se deschide în noi tocmai această simţire duhovnicească. La 
Sfântul Botez ne rugăm: “Dezbracă de pe noi învechitura, ne înnoieşte spre viaţa 
de veci, ne umple de puterea Sfântului Duh, spre unirea cu Hristos...”. lar prin 
Taina Sfântului Mir se pecetluiesc cu “Pecetea darului Duhului Sfânt” toate 
încheieturile şi simţurile trupului, tocmai pentru a dobândi în Duhul Sfânt 
sensibilitatea, simţirea duhovnicească. Simţurile, văzul, auzul, mirosul, gustul, 
pipăitul, nu se strică (păcatul le strică), ci se spiritualizează prin har, se fac 
instrumente, căi ale primirii descoperirilor dumnezeieşti. 


“Duhul Sfânt strămută lucrările simţurilor din afară spre simţurile dinlăuntru — 
de pildă vederea spre mintea care priveşte lumina vieții; auzul spre înţelegere; 
gustul spre puterea deosebitoare a raţiunii; mirosul spre cunoaşterea minţii; iar 


pipăitul îl Strămută spre Starea de veghe a inimii — ca Să petrecem viaţă 
îngerească pe pământ”, învaţă 





De aceea ne şi rugăm: “Doamne, luminează-mi ochii gândului, înţelepţeşte-mă să 
înţeleg poruncile Tale, să fac voia Ta”. Psalmistul mărturiseşte: “Auzului meu vei 
da bucurie şi veselie” (Psalmul 50, 9). Credinciosul, împărtăşindu-se cu trupul şi 
sângele dumnezeiesc, exclamă, în Liturghie: “Am văzut lumina cea adevărată, 


am primit Duhul cel ceresc, am aflat credinţa cea adevărată... ”; sau îşi zice, 
împreună cu TURION OTE. că “darul i s-a făcut pahar al băuturii 
dumnezeieşti şi al undei nemuritoare, umplându-se de desfătare cerească cu care 
singuri îngerii se desfată şi sunt păstraţi nestricăcioşi”. Aceasta este înălţarea şi 
pregustarea, arvuna încă de aici a veacului viitor şi a vieţii de veci cu Hristos. 
Aceasta ne scoate din platitudine, din plictiseală şi monotonia unei vieţi fără relief, 
pe care numai harul divin îl poate oferi, şi ne salvează din înspăimântătoarea 
stricăciune a feluritelor patimi — mânia drogurilor, prostituție, crimă, sinucidere. 
Aşa înțelegem şi pe frații noştri, sărmani necredincioşi, atei: simţirea 
duhovnicească le este atrofiată, candelele stinse, uşa închisă (Matei 25, 10). 


Dar dregătorul din Evanghelie? “Auzind acestea (adică urmarea deplină a lui 
Hristos) s-a întristat, căci era foarte bogat”. Şi lisus, privindu-l cum se depărta de 
EI întristat, sclav al lanțurilor lui lăuntrice, rosteşte: “Câr de greu vor intra cei ce 
au averi în împărăţia lui Dumnezeu! Mai lesne este a trece cămila prin urechile 
acului decât să intre bogatul în împărăţia lui Dumnezeu”. Imagine pe care unii 
tâlcuitori o explică astfel: se află în Ierusalim o portiță a cetăţii prin care nu 
puteau intra decât oiţele, iar cămilele, care le însoțeau, nu puteau pătrunde, 
precum nici animalele sălbatice, distrugătoare. Mai curând puteau intra 
cămilele cu poverile lor, decât bogaţii, cu şi mai mari poveri. 


Iar cei ce ascultau surprinşi, îngrijoraţi, întreabă, ca şi noi: “Atunci cine poate să 
se mântuiască? lisus a zis: Cele ce sunt cu neputinţă la oameni Sunt cu putinţă 
la Dumnezeu ”. Taină a iubirii dumnezeieşti care ne cheamă mereu. A iubirii Lui, 
Care, în Hristos, a venit la noi în chipul robului, al săracului, al pelerinului, la uşile 
noastre, la durerile şi lipsurile noastre, şi ne spune: “Eu îţi sunt inimiii tale de 
toate: Eu îţi Sunt tată, Eu frate, Eu mire, Eu casă; Eu îţi Sunt hrănitor, Eu 
haină, Eu rădăcină, Eu temelie. Tot ce vrei aceea îţi sunt. Ca să nu ai lipsă de 
nimic. Voi fi în Slujba ta. Eu îţi Sunt şi prieten, şi oaspe, şi cap, şi frate, şi soră, şi 
mamă. Îţi sunt toate. Numai poartă-te sincer cu mine. Sărac făcutu-M-am 
pentru tine, pribeag; răstignitu- M-am pentru tine pe Cruce şi am fost pus în 
mormânt. Sus intervin pe lângă Tatăl pentru tine. Tu eşti pentru Mine totul; şi 


frate, şi împreună moştenitor, şi prieten, şi mădular (al trupului Meu). Ce mai 
vrei încă?” (Sfantul loan Gură de Au! 


Amin. 





lerodiacon Visarion lugulescu - Predică la Duminica a XXX -a după Rusalii - 
Păzirea poruncilor 


Bunule Învățător, ce să fac ca să moştenesc viaţa de veci? (Luca XVIII, 18) 


Fraţi creştini, întrebarea aceasta a fost pusă Mântuitorului nostru lisus Hristos, de 
un tânăr bogat, pe care-l interesa viaţa veşnică. Întrebarea aceasta trebuie să şi-o 
pună fiecare om pământean care aleargă după paradisul pierdut, după fericirea 
pentru care a fost zidit şi după care sufletul doreşte. 


Vedem ce mare frământare sufletească avea tânărul bogat din Sfânta Evanghelie de 
astăzi. Cu toată tinereţea şi bogăţia lui, el se grăbeşte să afle calea care duce la 
viaţa veşnică. Îl interesa lucrul acesta, căci vede cum toată bogăţia lui este 
trecătoare şi va trebui s-o lase şi să plece pe un drum necunoscut în veşnicie. El 
vede nesiguranța şi deşertăciunea acestei vieţi vremelnice, pentru că aşa cum 
spunea pe bună dreptate viaţa aceasta vremelnică în care 
trăim, nici nu merită Să se numească viaţă, fiindcă este plină de necazuri şi 
supărări, de dureri şi suferinţe de tot felul. 


În fiecare zi bogaţi şi săraci ne confruntăm cu necazuri şi suferinţe într-un fel sau 
altul. Prin urmare în viaţa aceasta nu ne putem numi moştenitori, ci mai degrabă 
nişte călători. Sfânta Scriptură aseamănă viaţa aceasta trecătoare a omului cu 
umbra şi visul, suflarea şi aburul, sunetul şi cuvântul, iarba şi floarea câmpului, cu 
corabia pe valuri şi cu vulturul în zbor, căci toate sunt trecătoare. 


Să vedem acum care este viaţa veşnică, în ce ţară se va putea trăi ea şi ce condiţii 
ni se pun ca să ajungem acolo. Noi creştinii ortodocşi mărturisim, credem şi 
nădăjduim, că după judecata de apoi, urmează viaţa veşnică, de aceea şi zicem în 
"Simbolul Credinței”: "Aştept învierea morţilor şi viaţa veacului ce va să fie”. 





Viaţa veşnică constă în cunoaşterea lui Dumnezeu şi a Fiului Său lisus Hristos. 
Această viaţă veşnică începe însă de pe pământ, pentru toţi cei care cred cu 
adevărat şi urmează învăţăturile Lui, care constă în lepădarea de lume cu 
păcatele şi fărădelegile ei. Viaţa veşnică este făgăduită tuturor creştinilor adevăraţi 
şi e dată de Dumnezeu prin Fiul Său, de aceea ea se numeşte moştenire. Împăratul 
nostru, lisus Hristos, guvernează Împărăţia Cerurilor în care vor intra şi vor trăi 
sufletele drepţilor în viaţa viitoare. 


Acolo, în Împărăţia lui Dumnezeu, este "sânul lui Avraam” unde se mângâie cei ce 
au fost chinuiţi şi asupriţi pe lumea aceasta, cei ce au suferit boală, sărăcie şi n-au 
cârtit. Pentru a fi cetăţeni ai acestei împărăţi şi să vieţuim fericiţi acolo, nu ni se 
cere ca Să fim de viță împărătească, nici să avem putere, ranguri şi bogății, ci o 
prefacere sufletească. Dacă Dumnezeu nu ne cere nici bani, nici avere ca să putem 
intra în viaţa veşnică din Împărăţia Cerurilor, ne cere totuşi altceva şi anume 
“păzirea poruncilor“ aşa cum vedem că i-a spus tânărului din Sfânta Evanghelie de 
astăzi: "Dacă vrei să intri în viaţă, păzeşte poruncile! ”. Prin păzirea poruncilor 
dovedim că-L iubim pe Dumnezeu. Domnul Hristos zice: "Cine are poruncile 
Mele şi le păzeşte, acela Mă iubeşte”. Din sfintele porunci învăţăm cum trebuie 
să trăim pe pământ, ca nişte copii ai lui Dumnezeu, căci Împărăţia Lui începe 
aşa cum am Spus din lumea aceasta. De aceea fiii Lui trebuie să se roage, 
zicând: "Vie Împărăţia Ta, precum în cer aşa şi pe pământ”. 


Cele zece porunci de care ne spune Sfânta Scriptură ca să le păzim se găsesc în 
cartea "Exod” (leşire) la capitolul XX. Să ne oprim deci asupra lor şi să vedem 
cum stăm noi cu păzirea acestor porunci înaintea lui Dumnezeu. Am călcat noi 
vreuna din aceste porunci? 


lată prima poruncă: "Eu sunt Domnul Dumnezeul tău, să nu ai alţi dumnezei 
afară de Mine!”. Aceasta înseamnă că Dumnezeu Cel nespus de mare şi 
Atotputernic este Dumnezeul tău şi vrea să aibă o legătură aşa de strânsă cu tine, 
întocmai ca o mamă care-şi duce copilul de mână. Mama zice despre copil că este 
al ei, iar copilul zice despre mamă că este a lui. Tot aşa vrea şi Dumnezeu să fie 
legătura dintre El şi noi, ca să putem zice aşa cum scrie în psalmi: “7u eşti 
Dumnezeul meu!“. 


Eşti tu în legătură cu Dumnezeu frate creştine, sau gândeşti aşa precum auzim pe 
mulți spunând: "Cred în Dumnezeu, dar nu vreau să am de-a face cu EI”. Sau poate 
tăgăduieşti pe față existența lui Dumnezeu? Dacă este aşa te înşeli amarnic. În 
această privinţă a tăgăduirii lui Dumnezeu, mulți au ajuns aşa de departe încât le 
este ruşine să mai rostească numele lui Dumnezeu. Aşa se face că de multe ori 





auzim expresii ca acestea: "Natura l-a făcut aşa!” "Soarta nemiloasă l-a răpit din 
mijlocul nostru!” "Norocul l-a ajutat!” lată nesocotirea numelui lui Dumnezeu. 
Astfel de oameni dovedesc prin aceasta că au alți dumnezei în inima lor cărora li se 
închină şi pe care îi ascultă. 


Ce legătură este între tine şi Dumnezeu, iubite frate? EI este Dumnezeul tău? 
Ocupă El primul loc în gândirea, inima şi viaţa ta? Te temi tu de EI? Îi eşti 
recunoscător, îl asculţi şi te supui Lui întru totul? EI care ştie toate poate să 
privească cu plăcere la trecutul tău, înăuntrul inimii tale, şi în viaţa ta de acum? 
Privirea Lui nu descoperă ceva vrednic de osândit? Gândeşte-te bine, vezi unde- 
ți este greşeala şi repară cât mai repede cerând iertare pentru toate greşelile. 


A doua poruncă: "Să nu faci chip cioplit, nici vreo înfăţişare a celor ce sunt în 
ceruri sus şi pe pământ jos, în ape şi sub pământ! Să nu te închini lor şi să nu 
le slujeşti!” Idol este orice lucru care ocupă locul lui Dumnezeu Cel viu şi nevăzut 
în inima, mintea şi ochiul omului. Idol poate fi banul şi averea când ţii la acestea 
mai mult ca la orice. 


Sfântul apostol Pavel scrie Efesenilor: "Căci ştiţi bine că nici curvarii, nici 
stricaţii, nici lacomii de avere care sunt închinători la idoli, n-au parte de 


moştenire în Împărăţia lui Dumnezeu”. Dumnezeul lor, scrie acelaşi apostol 
Filipenilor, este pântecele. 


Idol poate să-ţi fie bărbatul, femeia sau copilul la care ţii mai mult ca la Dumnezeu. 
Domnul Hristos zice: "Cine iubeşte pe tată, ori pe mamă mai mult decât pe Mine, 
nu este vrednic de Mine. Și cine iubeşte pe fiu ori pe fiică mai mult decât pe 
Mine, nu este vrednic de Mine”. 


Că omul iubeşte pe ai săi mai mult decât pe Dumnezeu se vede din felul cum se 
poartă atunci când, de pildă, îi moare copilul. In durerea lui începe să se certe cu 
Dumnezeu şi aceasta dovedeşte că fiul i-a fost un idol. 


O mulţime de idoli moderni s-au ivit acum pe pământ şi chiar în casele creştinilor: 
filme pornografice pe casete video, reviste cu imagini imorale pe care tinerii le 
afişează pe pereţii camerelor unde locuiesc în locul icoanelor, spurcându-şi mintea, 
inima ŞI ochii. 


Dar cel mai rău idol dintre toţi este eu-l tău, adică tu însuţi, când nu urmăreşti decât 
folosul tău, plăcerea ta şi nu trăieşti decât pentru tine. Atunci tu singur eşti 
dumnezeul tău, idolul tău. 





Cercetează-te bine iubite frate şi vezi încotro se îndreaptă cu deosebire gândurile 
tale, plăcerile tale, inima ta şi vei afla de îndată idolul sau idolii tăi. 


Urmează porunca a treia: "Să nu iei numele Domnului Dumnezeului tău în 
deşert, că nu va lăsa Domnul nepedepsit pe cel ce ia în deşert numele Lui”. 
Cine cinsteşte pe un om, cinsteşte şi numele lui şi cine îşi bate joc de numele cuiva 
îşi bate joc şi de cel ce poartă acel nume. Tot aşa este şi cu Dumnezeu. Numele şi 
fiinţa Lui sunt una. Oamenii ar trebui să-l rostească numele cu frică şi respect, cu 
recunoştinţă şi iubire, ştiind că EI, Dumnezeu, este nemărginit de mare, de faţă în 
tot locul, că EI a făcut toate şi le poartă de grijă, că El vede şi judecă totul, că este 
sfânt şi înfricoşat. 


Dacă judecăm în lumina celor spuse cum întrebuinţează oamenii de astăzi numele 
lui Dumnezeu, ne vom încredința cât de mult îl necinstesc. - Ce mai faci? Întreabă 
cineva pe un cunoscut. - Slavă Domnului, bine! Răspunde celălalt, deşi nici prin 
minte nu-i trecea să slăvească pe Dumnezeu. El răspunde astfel, pentru că aşa 
merge vorba. Aşa se necinsteşte numele lui Dumnezeu. Tu ce ai face omule, dacă 
cineva ţi-ar striga fără rost numele într-una? Desigur că te-ai supăra socotind că 
acela îşi bate joc de tine. 


Dar iată cum auzim adesea pe unii zicând: "Of, Doamne Dumnezeule!” "Of, 
Doamne, Doamne!” "Pentru numele lui Dumnezeu!” acestea le zice omul la 
supărare, fără nici un gând la Dumnezeu şi ajutorul Lui. Şi atunci stăm şi ne 
întrebăm: Ce caută numele sfânt al lui Dumnezeu în toate supărările şi păcatele 
omului? Ba mai mult, pe alții îi auzi zicând: "Pe Dumnezeul meu!” sau "Zău!” 
Cuvântul "zău” este un vechi cuvânt românesc şi s-ar putea traduce în expresia 
"martor îmi este Dumnezeu”. Pe alţii îi auzim cu jurăminte de felul acesta: "Să mă 
bată Dumnezeu!” sau "Să mă trăsnească Dumnezeu din cer!” astfel ÎL iau pe 
Dumnezeu ca martor la nimicurile, minciunile şi înşelăciunile lor. 


Mulţi au jurat şi jură strâmb pentru un câştig păcătos şi multe blesteme de tot soiul 
umblă din gură în gură fără ca oamenii să gândească cât de greu păcătuiesc prin 
aceasta. Ce să mai spunem de înjurăturile murdare pe care le auzim la tot pasul nu 
numai din gură celor mari dar şi din gura celor mici, batjocorind cu toţii numele lui 
Dumnezeu. 

De foarte multe ori numele lui Dumnezeu este rostit şi chemat în acele locuri 
drăceşti, aşa cum sunt descântecele, vrăjitoriile, ghicitul, spiritismul şi altele. 





Iubite frate, cugetă adânc la toate acestea şi vezi dacă nu cumva eşti prins în 
mreaja vreuneia din aceste ispite şi nu mai poţi scăpa de ea. Gândeşte-te bine ca 
să nu fie prea târziu atunci când te vei întâlni cu Dumnezeu în faţă la judecată. 


Să vedem acum ce spune porunca a patra: "Adu-ţi aminte de ziua odihnei ca 
să o sfinţeşti. Lucrează şase zile şi-ţi fă în acelea toate treburile tale, iar ziua a 
şaptea este odihna Domnului Dumnezeului tău; să nu faci în acea zi nici un 
lucru, nici tu, nici fiul tău, nici fiica ta, nici sluga ta, nici slujnica ta, nici boul 
tău, nici asinul tău, nici orice dobitoc al tău, nici străinul care rămâne la tine”. 
Până la Domnul Hristos ziua de odihnă era sâmbăta şi o ţineau numai evreii în 
cinstea lui Dumnezeu, care-i scăpase din robia egiptenilor. Era mai mult o 
sărbătoare naţională evreiască, dar şi simbolică. Venind însă Domnul lisus Hristos 
pentru noi a fost răstignit şi îngropat, a înviat în dimineaţa zilei de duminică şi ne-a 
eliberat din robia iadului, nu a Egiptului, din ghearele satanei, nu ale lui Faraon. 
Ne-a lăsat această zi la toți creştinii din toate popoarele ca să o ţinem şi să o 
cinstim, căci duminică este ziua Domnului. 


Cum trebuie să cinstim noi ziua Domnului? Să mergem la biserică, să-l aducem 
închinăciuni, laude şi mulţumiri, daruri, prinoase şi jertfă de laudă; să citim Sfânta 
Scriptură, viețile sfinților şi alte cărți religioase, să facem rugăciuni, să înălțăm 


cântări religioase, să spunem şi altora despre Dumnezeu; să cercetăm bolnavii de 
prin azile şi spitale şi orice altă faptă bună. 


Dar cine se mai gândeşte astăzi la astfel de lucruri? Ce au făcut oamenii din ziua 
duminicii, ştim cu toții. Dintr-o zi care ar fi trebuit să fie închinată Domnului, ei au 
făcut o zi pentru diavol şi păcate, ca şi cum Dumnezeu ar fi zis că şase zile să 
lucrezi, iar a şaptea să-ţi faci de cap. Într-adevăr pentru cei mai mulţi, duminica 
înseamnă a trândăvi, a petrece, a chefui în beţii, a se distra în dansuri, serate, 
baluri, dezmăţ şi multe altele. Unii muncesc din greu o săptămână întreagă şi abia 
aşteaptă să-şi ia plata pentru ca apoi duminică să intre în cârciumă şi să nu mai iasă 
de acolo până nu-şi beau minţile şi banii. A doua zi nu mai au nici un chef de 
muncă, pentru că mintea este tulburată, capul greu şi trupul otrăvit de băutură. 
Casa le este ca vai de ea şi aşa o duc în certuri şi neînţelegeri, înjurături şi bătăi, 
lipsă şi amar. Copiii văd la părinţii lor pilde rele şi astfel li se pregăteşte un viitor 
nenorocit. 

Proorocul Isaia spune la cap. I, 13: “zilele de odihnă unite cu nelegiuirea nu le 
mai pot suferi”. lată de ce, nu greşim când spunem că această zi în loc să fie o zi 
de odihnă trupească şi de binecuvântare sufletească, este pentru cei mai mulţi o zi 
de păcat, de ruşine şi de pierzare. Păcatul se lăfăieşte în această zi mai mult ca în 
oricare altă zi din săptămână. 





Să ne gândim deci fraţi creştini serios la aceste lucruri şi să ne întrebăm dacă 
am Sfinţit cu adevărat această zi şi dacă ne-am Sfinţit noi mai mult în această zi, 
decât în celelalte?! 


Iată acum porunca a cincea: "Cinsteşte pe tatăl tău şi pe mama ta”. A cinsti pe 
părinţi înseamnă a-i respecta şi asculta, a te supune lor, a-i ajuta, a-i preţui şi a-i 
iubi. Ai ascultat tu frate creştine totdeauna pe părinţii tăi? Nu i-ai supărat 
niciodată? Adu-ţi aminte de câte ori le-ai întors vorba, i-ai supărat cu încăpăţânarea 
şi îndărătnicia ta, de câte ori i-ai făcut să suspine şi să verse lacrimi din pricina ta?! 
De câte ori i-ai disprețuit în inima ta, socotindu-i învechiţi, rămaşi în urmă, fără 
pricepere?! Poate că le-ai dorit şi moartea ca să intri mai repede în moştenire. Poate 
că ai ridicat mâna asupra lor şi poate chiar i-ai lovit, sau poate că i-ai blestemat în 
faţă ori după moarte. Poate că i-ai lăsat să ducă lipsă şi nu i-ai ajutat şi poate că i-ai 
amărât aşa de mult că le-ai coborât viaţa în mormânt. 


În Sfânta Scriptură a Vechiului Testament se spune că cine va blestema sau va 
vorbi de rău pe tatăl său, pe mama sa, ori i-a lovit, să fie pedepsit cu moartea. Tot 
acolo se spune că fiului care-şi bate joc de tatăl său şi dispreţuieşte ascultarea de 
mamă, să-i scoată corbii ochii şi să-i mănânce puii de vultur (Proverbe XXX, 17). 


Din nenorocire mulți părinţi se fac nerespectaţi de copiii lor mai ales când tatăl este 
beţiv, hoţ, uşuratic şi stricat, ori iute la mânie şi fără frică de Dumnezeu. Ce se va 
alege de cinstea de care are drept din partea copiilor? Ce fel de cinste pot aduce 
copiii părinților care sunt mereu în certuri şi neînţelegeri şi care învaţă pe copii 
chiar să înjure, să mintă şi să fure? Ce respect să mai aibă copiii faţă de astfel de 
părinţi? Vai de copiii care au astfel de părinţi şi vai de părinţii care dau astfel de 
pilde rele copiilor lor. 


Se pune însă întrebarea: sunt oare datori copiii să cinstească pe astfel de părinți? 
Răspunsul este: DA! Sfânta Scriptură nu scoate pe copii de sub ascultarea 
părinţilor, decât atunci când părinţii lor le-ar cere ceva împotriva lui Dumnezeu. 
lată ce scrie proorocul lezechiel la cap. XX, 18-19: "Nu vă purtați după 
rânduielile părinţilor voştri şi obiceiurile lor să nu le păziţi. Eu sunt Domnul 
Dumnezeul vostru; purtaţi-vă după poruncile Mele şi hotărârile Mele păziţi-le şi 
le împliniţi! ” lar în Noul Testament porunca sună aşa: ”Cinsteşte pe tatăl tău şi pe 
mama ta!” această poruncă este însoţită de făgăduinţa că vei fi fericit şi vei trăi ani 
mulți pe pământ. 


Deci, iubiţi creştini să ne gândim cu toţii la această poruncă şi să vedem dacă am 
împlinit-o întocmai. Am ascultat noi de părinţii noştri când ne învățau la bine şi 





când ne arătau calea cea bună? Nu cumva ne mustră conştiinţa când ne aducem 
aminte de purtările noastre faţă de ei şi când nu-i ascultăm? Să căutăm deci şi să 
facem pocăință cerând iertare de la Dumnezeu pentru păcatul acesta, căci rău am 
făcut înaintea Domnului, neascultând de părinţii noştri. 


Am ajuns la porunca a şasea: "Să nu ucizi!” Pe mulţi îi auzi în vremea noastră 
zicând: n-am omorât pe nimeni, de asta nu mă tem. Dar să cercetăm mai cu de- 
amănuntul şi să vedem în Sfânta Scriptură în câte feluri se poate face păcatul 
acesta. Mai întâi trebuie să recunoaştem cu durere că omorurile se înmulţesc şi pe 
zi ce trece o viaţă de om înseamnă tot mai puţin. Omoară hoţul care intră în casă să 
fure şi e surprins. Omoară furiosul în nebunia lui şi se omoară oamenii între ei 
atunci când au gânduri de răzbunare. Omoară beţivul pe tovarăşul lui de băutură, 
când se iau la ceartă din lucruri de nimic. Omoară tatăl pe fecior şi feciorul pe tatăl 
său. Omoară soţul pe soţie sau soția pe soţ din gelozie, din trai rău sau pentru ca să 
se desfacă legătura cununiei şi să trăiască în desfrânare. Omoară cei care se ocupă 
cu avorturi, precum şi femeia însărcinată care avortează. 


Dar omor nu este ceea ce se înţelege de obicei prin acest cuvânt, ci tot ce poate să 
ducă la omor, sau numai să scurteze viaţa cuiva. Aşa se întâmplă când cel bolnav 
de boală molipsitoare nu fereşte pe cei din jur care se îmbolnăvesc la rândul lor şi 
mor. 


Omorul se poate săvârşi şi cu vorba, aşa cum vedem în Vechiul Testament că s-au 
sfătuit între ei vrăjmaşii proorocului leremia şi au zis: "Haide să-l omorâm cu 
vorba!” 


Tot Sfânta Scriptură spune că moartea şi viaţa sunt în puterea limbii. Cuvintele 
grele sunt ca nişte cuțite ascuţite care intră în inimă până la prăsele. Cine 
ponegreşte numele bun al cuiva prin vorbiri de rău, adesea îi sapă groapa. Cine 
sminteşte suflete şi duce pe oameni la pierzare, tot omor săvârşeşte. Nu este nevoie 
să fi ajuns la faptă ca să fi socotit ucigaş, ci este destul ca să urăşti pe cineva pentru 
că înaintea lui Dumnezeu să fi vinovat de ucidere. lată ce scrie Sfântul Evanghelist 
Ioan: "Oricine urăşte pe fratele său, este ucigaş ”. Ura este, deci, sămânţa uciderii, 
iar uciderea este de cele mai multe ori înfăptuirea unui gând de ură. Dumnezeu se 
uită la inimă şi vede acolo ura, acea rădăcină otrăvită de unde vine uciderea. 


lată iubiți creştini câte răutăţi şi câte păcate şi să ne întrebăm acum dacă n-am 
călcat şi noi în vreun chip oarecare această poruncă?! Eu atât aş vrea să vă întreb: 
este oare cineva care să nu fi urât niciodată pe nimeni? Oare nu ţi-a părut bine de 
răul sau moartea vrăjmaşului tău? Priviţi în lumina dumnezeieştii Scripturi această 





poruncă şi vedeţi că foarte mult o călcăm. Să fim atenţi căci dacă ura are putere să 
ne mânjească mâinile de sângele aproapelui nostru, apoi rugăciunile nu ne sunt 
primite. Să luăm în serios toate aceste lucruri şi să ascultăm Cuvântul lui 
Dumnezeu ca să nu mai greşim. 


Acum porunca a şaptea: "Să nu fii desfrânat!" Cine nu observă oare că în zilele 
noastre a pierit cu totul ruşinea, iar cine nu are ruşine de oameni, nu are nici frică 
de Dumnezeu?! După ce că omul este pornit spre păcat din firea lui păcătoasă, mai 
vin şi din afară tot felul de aţâţări din cărţi, reviste şi tablouri în care păcatul 
desfrânării este zugrăvit foarte atrăgător. Am văzut astfel de tablouri în case de 
oameni care se cred serioşi şi chiar morali. Apoi cum să mai stea mintea la locul ei, 
inima şi nervii, dacă femeile se îndoapă la rând cu bărbaţii de alcool şi tutun şi 
aduc pe lume copii bolnavi cu mintea, epileptici şi îndrăciţi?! Majoritatea femeilor 
au întrecut orice bun simţ şi s-au pus în slujba satanei prin îmbrăcăminte şi lux 
arătându-şi în multe feluri goliciunea trupului. Păcatul acesta este grozav de 
molipsitor şi se răspândeşte cu o mare iuţeală. Aşa se explică faptul că cei tineri fac 
păcate murdare prin internate şi cămine mai ales acolo unde sunt mai mulţi la un 
loc. 


Din această cauză a păcatului desfrânării, soţii se despart şi copiii rămân pe 
drumuri plângând. A ajuns lumea cu păcatul acesta ca şi cei din Sodoma şi 
Gomora, pe care Dumnezeu i-a ars cu foc şi pucioasă. Cine vrea să ajungă în viața 
veşnică să se ferească de aceste blestemăţii. 


Să ne abatem ochii de la aceste deşertăciuni şi să nu lăsăm ca să ne spurce mintea 
şi inima nici o imagine atrăgătoare despre desfrâu. Părinţii să fie atenți şi să 
cerceteze ce vizionează copiii lor la televizor, pentru că şi aici sunt multe imagini 
nepermise. Să fugim ca de otravă, de tutun şi de băuturile alcoolice, căci cine nu se 
fereşte de acestea nu se va putea lăsa nici de păcatul desfrâului şi nu va ajunge în 
viaţa veşnică. 


În porunca a opta Dumnezeu zice: "Să nu furi!” Se ştie că a fura înseamnă a lua 
lucrul altuia, fie el mare, fie el mic. A fura un leu, sau o mie, înaintea lui 
Dumnezeu tot furt se numeşte. Pornirea spre acest păcat se arată la om încă de 
când este copil. Copiii îşi fură jucăriile unii altora, îşi fură creioane, stilouri sau 
caiete şi fură chiar din banii părinţilor din casă. Cineva ar putea zice că acestea 
sunt nimicuri, dar de la cele mici se ajunge la cele mari. Nu valoarea lucrului furat, 
ci furtul însuşi acesta este păcat. 

Să dăm însă unele pilde de furturi peste care oamenii trec de obicei. 





Când din greşeală ţi s-a dat un rest mai mare, iar tu ai băgat de seamă şi nu 
l-ai dat înapoi, ai furat. 

Când vezi că vânzătorul s-a înşelat, iar tu ai tăcut ca să plăteşti mai puţin, 
ai furat. 

Când ai călătorit în tren sau în tramvai fără bilet, ai furat. 

Când cumperi ceva pentru altcineva şi spui că ai dat mai mult, ai furat. 

Cine înşeală la cântar fură. 

Cine vinde marfă proastă şi pretind preţ ca pentru una bună, fură. 

Cine cumpără lucru de furat, fură. 

Lăptarul care pune apă în lapte, ca şi croitorul care opreşte din stofă, fură 
şi ei. 

Meseriaşul care ia materiale de unde lucrează, fură. 

Omul plătit cu ziua, nesupravegheat care nu lucrează, fură ca şi şcolarul 
care copiază la lucrare. 

Cine se împrumută şi nu dă înapoi, fură. 

Și tot furt se cheamă când dai bani cu camătă. 

Cine ia din grădina altuia, fură. 


Vvyv vYv YvYvYvYyYvvyY Y vY 


Vai de cel ce strânge câştiguri nelegiuite pentru casa lui, spune proorocul Avacum. 
Ce ziceţi iubiţi creştini despre toate acestea? Ne judecăm noi singuri ca să vedem 
dacă averea pe care am strâns-o are ceva necurat în ea? Nu cumva ai ceva în casa 
ta de furat? Nu cumva banii de la CEC sunt tot de furat? Să ştiţi că şi banii pe care 
îi câştigi duminică sunt tot de furat, pentru că se fură ziua Domnului. Să fim cu 
luare aminte şi să ne cercetăm bine, spovedindu-ne, căci greu vom răspunde la 
urmă pentru aceste păcate. 


Să mergem mai departe şi să vedem ce zice porunca a nouă: "Să nu fii 
mărturie mincinoasă împotriva aproapelui tău!” Domnul Hristos spune că 


diavolul este tatăl minciunii. El, diavolul, a venit cu minciuni la Adam şi Eva când 
i-a înşelat şi i-a făcut să păcătuiască. 


Sfânta Scriptură spune că toţi oamenii sunt nişte mincinoşi, iar cine ar îndrăzni să 
spună că el n-a minţit niciodată, tocmai atunci spune o mare minciună. Se spun 
minciuni prin cărţi şi ziare, în prăvălii şi în tribunale. Dar unde nu se minte? 
Părinţii îi mint pe copii cu fel de fel de basme ca să nu plângă. Copiii îi mint pe 
părinți la tot pasul, ca şi pe profesori când merg la şcoală cu lecţiile nefăcute. Omul 
ticluieşte minciuna şi apoi zice: ce era să fac, n-am avut încotro şi a trebuit să 
mint?! Mint bogaţii care vor să pară săraci şi mint şi săracii care vor să pară bogaţi, 
lăudându-se. Mint linguşitorii pe acei de la care aşteaptă ceva şi exagerează 
lucrurile. Mint cei ce nu spun întocmai cum s-au petrecut lucrurile, ca şi cei ce 





răspândesc zvonuri neîntemeiate. Mint adeseori cei ce vorbesc pe alţii în spate, 
precum şi cei ce umblă cu intrigi şi clevetiri. Unii mint că se tem de oameni, iar 
alții mint ca să facă unora pe plac. 


În Vechiul Testament în cartea Proverbe cap. VI scrie că şapte lucruri urăşte 
Domnul şi anume: ochii trufaşi, limba mincinoasă, mâinile care varsă sânge 
nevinovat, inima care urzeşte planuri nelegiuite, picioarele care aleargă repede 
la rele, martorul mincinos şi pe cel ce stârneşte certuri între fraţi. La Apocalipsă 
vedem cum Dumnezeu pune păcatul minciunii în rând cu vrăjitorii, desfrânaţii, 
închinătorii la idoli şi ucigaşii. Să ne îngrozim şi noi de păcatul acesta fraţi creştini 
şi de câte forme are, cutremurându-ne până în adâncul fiinţei noastre şi hotărându- 
ne să nu-l mai facem. 


lată-ne ajunşi la a zecea poruncă care zice: "Să nu pofteşti casa aproapelui 
tău, nici femeia aproapelui tău, nici ogorul lui, nici sluga lui, nici boul lui, nici 
asinul lui, nici unul din dobitoacele lui şi nimic din câte are aproapele tău!” 
Porunca aceasta ne vorbeşte de pofta dinlăuntru, de pofta păcătoasă, care dacă nu 
este ucisă, omul ajunge să facă păcatul cu fapta. 


Spre lămurire să punem câteva întrebări: nu ai văzut la cineva un lucru şi nu ţi s-a 


părut că acela îl are, iar tu nu? N-ai zis niciodată despre nimeni, de ce lui îi merge 
bine şi mie îmi merge rău? N-a fost nimeni de care să-ţi fi părut bine că i s-a 
întâmplat un rău, sau să-ți fi părut rău că 1 s-a întâmplat bine? Ajunşi aici trebuie să 
subliniem pizma şi invidia dintre şcolari, precum şi dintre fraţi şi surori. Nici nu s-a 
răcit bine mormântul părinţilor, că şi încep certurile pentru moştenire, fiecare 
pizmuind pe celălalt că a luat mai mult. Mulţi bolnavi invidiază pe cei sănătoşi şi 
tot aşa o mulțime de răutăţi şi păcate care-l împiedică pe om de la mântuire. 


Iubite frate şi soră, gândeşte-te bine dacă în viaţa ta n-ai poftit ceva din cele ale 
aproapelui tău şi să nu spui aşa cum zic unii că dacă n-au omorât şi n-au pus foc, n- 
au păcate. 


Să recunoaştem iubiţilor că fiecare ne regăsim în călcători a unei porunci a lui 
Dumnezeu şi să luăm în serios mântuirea sufletului. Dacă am ajuns la cunoştinţa 
aceasta şi ne dăm seama că suntem plini de păcate, că am călcat poruncile şi 
suntem greşiți înaintea lui Dumnezeu, a îngerilor şi a sfinților, apoi să ştiţi că un 
singur lucru mai avem de făcut: pocăinţa cu lacrimi amare. Să avem grijă să ne 
spălăm hainele trupului şi ale sufletului de întinăciuni cu lacrimi amare, cu 
pocăință şi fapte bune, căci e singura posibilitate pe care o putem avea. 





La Apocalipsă Domnul zice: "Ferice de cei ce-şi spală hainele, ca să aibă dreptul 
la pomul vieţii şi să intre pe porți în cetate!” 


In altă parte se spune: "Nimic întinat nu va intra în cetate şi nimeni care trăieşte 
în Spurcăciuni şi în minciună”. 


Gândul care trebuie să ne cutremure pe noi muritorii este veşnicia, nemurirea şi nu 
moartea. Când se desparte sufletul de trup el va fi repartizat de Dumnezeu ori în 
viaţa veşnică în Împărăţia Sa, ori în chinurile iadului în împărăţia satanei. Depinde 
cum ne va afla Domnul la moarte, cât de curaţi, cât de spălați prin pocăință şi 
sfințiți. Plata se face la sfârşit, nu la început şi să luăm aminte că mulți zic că au 
făcut fapte bune, dar dacă moartea îi află în cine ştie ce păcate grele, va fi vai de ei! 
Vezi acum frate creştine, Stai, gândeşte bine şi judecă cu mintea ta pe ce cale să 
apuci: sus la Tatăl între sfinţi, sau jos la diavolul între scrâşniri de dinţi! 


Rugăciune 


Doamne, Dumnezeul nostru Mântuitorule prea Milostive, fă-ne parte de Impărăţia 
Ta cea cerească. lartă-ne păcatele, ajută-ne Doamne să ne spălăm cu lacrimile 
pocăinţei şi dă-ne şi nouă viaţa cea veşnică ca să fim cu Tine şi să Te slăvim în 


vecii vecilor. Amin. 





Pr. dr. Dorin Octavian Picioruş - Predică la Duminica a 30-a după Rusalii 
(2013) - Tânărul bogat 


Iubiții mei, imposibilul, cu sensul de foarte greu de realizat, de făcut, e tot mai 
prezent în mentalitatea noastră! 


Pentru că e tot mai prezentă în noi neputinţa. Simţirea faptului că nu suntem în 
stare de lucruri de proporţii, grandioase...şi adesea, nici de cele elementare... 


Ne e teamă să construim o familie, o carieră, o casă, o Biserică...pentru că toate 
acestea cer efort. Efort până la epuizare...şi după... 


Egoismul tot mai pronunţat, lejeritatea din ce în ce mai posacă, mai tristă, mai 
individualistă, ne spun să nu ne implicăm prea mult, să avem grijă de noi, să nu 
facem lucruri serioase. ..ci să ne strecurăm... 


Pe de o parte, vrem rezultate palpabile şi performante intelectuale la minut, pe de 
altă parte excludem tot deranjul, efortul, toată suferinţa din viaţa noastră. 


Pentru că vrem să ne câştigăm banii, să ne vedem de-ale noastre...şi să nu luăm în 
calcul problemele de fond. 





Din acest motiv problemele de fond (minimalizarea omului, sărăcia, corupția, lipsa 
de moralitate, mortalitatea galopantă etc.) sunt tratate ca subiecte generale/ 
filosofice/ comice şi care nu au de-a face cu noi, dacă astăzi, în mod practic, noi n- 
avem nici o boală...şi nici o problemă. 


Numai că atunci când ne deranjează...boala, sărăcia, excluderea noastră socială şi 
pe care le vedem, imediat, ca pe un deranj venit din partea lui 
Dumnezeu...problemele de fond devin probleme personale. 


Pentru că nu ne găsim timp să reflectăm la ce se petrece în jurul nostru...tocmai 
pentru că nu ne facem lumea şi problemele ei drept problemele noastre. 


În Evanghelia de azi însă [Le. 18, 18-27], problemele lumii, adică „cele ce sunt 
imposibile [ta adinata] la oameni” [v. 27, GNT], nu sunt trecute cu vederea de către 
Dumnezeu. 


Nouă ne place să credem, că dacă noi suntem în boală, fără loc de muncă, fără 
prieteni, fără sprijin. ..acestea sunt problemele cele mai importante ale lumii...sau 
să considerăm probleme importante, grele, dramatice ale lumii...doar pe cele de 
care ne-am lovit noi în mod direct. 


Însă, la Dumnezeu...toate cele care sunt grele, foarte grele, imposibile pentru 
noi...sunt cu putinţă [dinata] [Ibidem]. Sunt posibile. 


Și de aici încolo avem o discuţie teologică despre prezenţa lui Dumnezeu în viaţa 
lumii şi în viaţa fiecăruia dintre noi. 


Pentru că lucrurile imposibile pentru noi, împreună cu EI sunt posibile. 

Şi să discutăm câteva lucruri care par imposibile...la început dar nu sunt! 

Când copilul începe clasa întâi toate lucrurile i se par grele, sunt noi pentru el, cer 
mult efort. Insă dacă se lasă antrenat în tot ceea ce înseamnă şcoală, dacă e serios 


cu învăţătura, constată că poate să înveţe să scrie, să citească, să înțeleagă. 


Căsătoria pare un drum extrem de dificil la început...dar apoi constaţi, dacă e 
făcută după voia lui Dumnezeu, că însoţirea sfântă este o bucurie ce te împlineşte. 


La fel de imposibile par şi preoția, viaţa monahală sau drumul interior al curăţirii 
de patimi...Dar când faci paşi zilnici în teritoriul lor...şi privind lucrurile din 





interior. ..bucuriile, luminările dumnezeieşti, frumuseţea sfântă a vieţuirii ortodoxe 
depăşesc toate fricile, păcatele, durerile noastre. 


Pentru că problema de fond a Evangheliei de azi e aceea a renunţării... .la ceea ce îţi 
place, la ceea ce te face să te simţi confortabil, apărat, neexpus vitregiilor vieţii. 


Când? Atunci când vrei să fii desăvârşit, slobod de tot ceea ce te ţine captiv lumii 
terestre. 


Pentru că Domnul i-a cerut să renunţe la averile sale, făcându-le milostenie, pentru 
ca să devină ucenic al Lui [v. 22]. 


Iar renunţarea la tine implică nu numai să te depărtezi de tot ceea ce ai în casă şi în 
conturi, ci, în primul rând...renunţarea la tot ce nu seamănă în tine cu Dumnezeu. 
Renunţarea la tot ce nu e în tine de la Dumnezeu. 


Pentru că Domnul i-a cerut şi ne cere să ne lepădăm...de alipirea noastră pătimaşă 
de lucruri. 


Asta însemnând că nu lucrurile sunt de vină (casa, maşina, banii) sau oamenii 
(familia, prietenii, rudele) ci raportarea noastră la oameni şi lucruri. 


Adesea însă, acest Lc. 18, 22, e înţeles ca o chemare strictă la monahism. Adică 
înţeles numai în sens literalist: vinzi tot, vii la Mănăstire, lumea rămâne în urmă. 


Numai că monahismul, ca şi convertirea...nu sunt doar început...ci începutul 
acesta trebuie urmat de sute de mii de schimbări de lucruri în noi înşine. 


Adică începutul la care ne cheamă Domnul, acela al lepădării de gândirea la 
întâmplare, de acţiunea la întâmplare, de îndrăgostirea de oameni şi de lucruri la 
întâmplare...înseamnă intrarea în şcoala continuă a curățirii de patimi...unde toată 
ziua te retuşezi la gânduri, sentimente, atitudini, comportament, raportare la tot ce 
există. 


Și pentru că nu ai multă experienţă la început...dar şi continuu e nevoie de un 
ajutor de încredere, de un om sau de mai mulți, cu care să te sfătuieşti asupra a 
diverse probleme...îţi spovedeşti gândurile tale unor oameni trecuţi prin aceeaşi 
experienţă. ..ca să îţi certifice dacă gândurile, sentimentele, acţiunile în nu, care se 
mişcă la tine în suflet, sunt de la Dumnezeu sau de la demoni. 





Apelezi la ei...dar pe măsură ce continuu priveşti în tinc...şi vezi ce gânduri îţi 
intră în inimă, ce gânduri te provoacă, ce înseamnă fraza citită, ce a vrut să spună 
confratele X prin ce mi-a spus, cum trebuie să mă comport la masă, la Biserică sau 
în pat cu soţia mea, trebuie să plătesc lumina şi telefonul, trebuie să ajung la 
serviciu la ora aia, trebuie să îl sun pe celălalt... 


Tot ceea ce noi numim viața noastră interioară e sub privirea lui Dumnezeu...şi 
dacă par imposibile, la început, ordonarea adâncului nostru şi umplerea noastră de 
slava lui Dumnezeu...cu ajutorul Lui...vedem că imposibilul devine posibil. 


Pentru că Domnul le-a spus lor şi nouă...că imposibilul-posibil nu ţine de 
singularizarea omului, de închiderea lui în casă...ci de deschiderea lui spre 
Dumnezeu, pentru ca împlinirea să fie reală. 


Tocmai de aceea insist pe dialog, pe comunicarea reală, de adâncime...pentru că 
astfel aflăm ce nu facem, ce nu suntem, ce nu avem în comparaţie cu alţii. 


Sau dacă şi cei cu care noi discutăm sunt tot căzuţi ca noi şi n-au mare lucru să ne 
arate...totuşi dialogul e foarte important, pentru că ne ajută să ne întărim unii pe 
alții în aşteptare, în nepactizarea cu deznădejdea. 


Prefer să discut cu un om beat, cu un curvar, cu un drogat, cu un satanist, cu un 
şmecheraş plin de tupeu...decât cu unul care nu mai are poftă de viaţă şi care vrea 
să-şi pună ştreangul de gât. 


Cel care nu se mai suportă nici pe sine...nu îşi mai dă nici o şansă la 
schimbare...dar cel care caută fericirea acolo unde nu e, în diverse păcate sau 


ideologii, e un om recuperabil...dacă doreşte sensuri înalte. 


Da, încrederea în sine egolatră şi prosperitatea financiară şi robusteţea sănătăţii. ..te 
pot face să nu poţi trece...în nici o inimă!... 


Să nu îţi pese decât de „binele” tău îngust. 


Te pot face un animal răpitor...care să nu vrei să fu bun cu nici o inimă...care să 
nu vrei să fii prieten cu nimeni...care să nu ai nici o milă faţă de cineva. 


Dar când Domnul se va atinge de nesimţirea ta...şi vei simţi, din plin, boala, 
neputinţa, lipsa de iubire, indiferența față de tine...atunci vei vedea ce cavou ai 
devenit. 





Pentru că alipirea interioară de ceva...înseamnă smochinirea noastră sufletească. 


Ne stafidim, ne zbârcim, ne îmbătrânim sufletul prin orice iubire păgână, adică prin 
orice amestecare cu păcatul, prin orice alipire pătimaşă de ceva anume. 


Acesta e şi motivul pentru care, atunci când un păcătos notoriu se pocăieşte, lumea 
tratează cazul ca pe ceva imposibil...tot la fel de imposibil ca trecerea unei cămile 
printr-un ac sau a unui tren printr-o cană cu ceai. 


Insă imposibilul convertirii marilor păcătoşi ai pământului...nu e o neputinţă a lui 
Dumnezeu ci e o lipsă de voinţă minimală. 


Demonii ar avea nevoie doar de o clipă pentru ca să se pocăiască...La fel şi 
oamenii... 


Numai că şi demonii şi oamenii care nu se pocăiesc ţin foarte mult la ei, adică la 
neschimbare, bat pasul pe loc şi de aceea imposibilul lor pare imposibil 
predestinat. 


Insă pe nimeni nu a predestinat Dumnezeu să devină luda vânzătorul, actriţă porno, 


criminal în serie, pedofil sau drogat! 
Devii ceea ce crezi că trebuie să devii. 
Eşti hber să alegi... 


Tocmai de aceea poţi să te faci de râs, în mod jalnic, în faţa istoriei...cum poţi să 
înspăimânţi prin frumuseţea ta duhovnicească şi prin opera ta întreaga istorie. 


lar un Dumnezeu, Care te lasă să alegi, e un Dumnezeu Care nu Se teme de 
alegerile neconforme cu normalitatea. 


Dumnezeul, Care te lasă să faci cele mai abominabile crime, nu e un Dumnezeu 
indiferent, slab şi fricos...ci un Dumnezeu care ştie cât valorează libertatea. 


Pentru că libertatea valorează cât valorează sfinţenia. 


lar sfinţenia este conştientizarea abisală că nu există vreo împlinire a omului în 
afara relaţiei veşnice cu Dumnezeu. 





Pentru acest lucru, pentru iubirea deplină pentru Dumnezeu, pentru iubirea liberă şi 
arhi-entuziastă pentru Dumnezeu, Dumnezeu i-a făcut pe Ingeri şi pe oameni 
liberi. ..şi pentru adevărata relaţie, Dumnezeu respectă şi falsele trăiri ale libertăţii. 


Aşa că Iadul nu este „o grandioasă operă a libertăţii umane” ci este „oribilul eşec al 
libertăţii umane”. 


ŞI ori de câte ori ne permitem să facem din libertatea noastră...o înrobire a noastră 
faţă de demoni...creăm, la infinit, consecinţele eşecului libertăţii: păcatele, 
moartea şi iadul. 


Însă în persoana Sa divino-umană, Domnul şi Mântuitorul nostru lisus Hristos, a 
învins păcatele, moartea şi iadul, pentru că a trecut biruitor, faţă de toate păcatele, 
prin moarte şi a coborât în iad ca un Atotputernic, stricând stăpânirea demonilor şi 
a morţii. 


Iar fiecare dintre noi, înlăuntrul nostru, putem birui orice păcat, întreaga moarte 
sufletească, care e o consecință a păcatelor noastre...şi să trecem şi noi prin 
moartea, ca despărţire a sufletului de trup, pentru ca să moştenim Împărăţia lui 
Dumnezeu. 


De aceea, în postul acesta preabinecuvântat al Naşterii sale, Domnul ne spune prin 
Evanghelia Sa, că EI a venit la noi cu totul pentru ca să ne facă cu totul ai Lui şi, 
prin urmare, că nu există motiv întemeiat pentru care noi să ne ferim să avem o 
relaţie stabilă şi veşnică cu El. 


Nici tinereţea, nici frumuseţea, nici banii, nici cariera, nici famila, nici ideologiile, 
nici asociaţiile oculte, nici tot iadul la un loc...nu ne pot opri din relaţia noastră cu 
Dumnezeu. ..dacă noi dorim această preasfântă relație cu Dumnezeu. 


Şi prin aceasta înţelegem de ce este inevitabilă raportarea la Dumnezeu în viaţa 
noastră: pentru că El este izvorul existenţei noastre şi Cel în funcție de care viaţa 
noastră se împlineşte sau se ratează veşnic. 


Să ne umplem aşadar de frumuseţea copilăriei Domnului, începând lupta cu 
patimile şi cu poftele din noi, dacă dorim să ajungem la starea desăvârşirii! 


Să începem cu începutul: cu postul în tot ceea ce facem, adică cu dezlipirea noastră 
pătimaşă faţă de lucruri, faţă de grija excesivă la noi şi la viitorul nostru. 





Dumnezeu ştie mai bine viitorul nostru decât noi...dar noi nu II lăsăm să şi facă 
treaba în viaţa noastră. 


Pentru că, dacă noi am căuta sfințenia Lui, aşa cum El ne-a spus-o, El ar sări 
imediat să ne ajute cu problemele noastre de tot felul. Amin! 





Pr. dr. Dorin Octavian Picioruş - Predică la Duminica a 30-a după Rusalii 
(2019) 


DREGĂTORYL BOGAT 
[Ted rii 


Iubiţii mei, tinerii vor mai multe...decât pot, iar bătrânii nu mai pot să facă multe 
din cele pe care le vor! 


De aceea nu e bună tinereţea care vrea fără să poată...după cum nu e bună nici 
bătrâneţea care nu îşi conștientizează neputinţele, limitările... 


Insă tânărul care face pe măsura la cât poate şi bătrânul care se rezumă la cât mai 
poate...dar face totul pe măsura înţelepciunii sale...sunt cei care duc o nație mai 
departe...şi ajută Biserica în mod real. 


Pentru că noi trebuie să încurajăm tinerii. ..dar nu la orice lucru. 


Noi trebuie să îi sprijinim să se cunoască pe ei înșişi...dar nu să îi ideologizăm în 
scopurile noastre meschine...și nici să ne împlinim, prin ei, frustrările personale. 


Tinerii au potențial, au vigoare, au sănătate, au aşteptări...dar nu toţi sunt Enescu 
sau Sfântul Pavel. 


Iar a le scoate coarne în cap, a-i face să se creadă cei mai răpitori de pe pământ, cei 
mai valabili, cei mai talentaţi... înseamnă a-i transforma în rebuturi. 





Pentru că nu toţi tinerii vor ajunge mari personalități în viaţa lor...după cum nici 
un handicap nu e de netrecut. 


Trebuie să fim cinstiți cu cei tineri! Să îi impulsionăm spre drumul lor, spre ceea ce 
vedem că pot face (dacă vedem acest lucru în ei...cu harul lui Dumnezeu) şi nu să 
îiîmpingem, pe toţi, spre aceeași direcție. 


Pentru că fiecare are direcția lui...şi nu sunt toţi la grămadă... 


Tânărul de azi, din Evanghelie (Luca 18, 18-27) a vrut un răspuns...pentru care nu 
era pregătit. A vrut un răspuns peste măsura lui... Şi l-a primit la modul dureros... 


Alţii însă sunt în stare să renunţe la avere, la serviciul lor, la casa lor, la demnitatea 
lor...la tot...pentru o ideologie, pentru o năzăreală, pentru o filosofie, pentru o 
obsesie, pentru o persoană iubită... Însă puţini sunt cei care renunță la tot pentru 
Dumnezeu. 


Sau, dimpotrivă, care nu renunță la nimic...au de toate...dar în inima lor se com- 
portă ca şi când nu ar fi legaţi de nimic şi de nimeni... 


Da, tinerii pot renunța! Renunţă la limba lor, la demnitatea lor, la firescul lor...din 
prostie...renunţă la familia lor din teribilism...îşi iau viaţa din orgoliu... Tinerii 
pot renunţa... 


Insă Evanghelia de azi nu e despre renunţare...ci despre căutarea desăvârşirii! 
Despre căutarea lui mai sus, mai înalt, mai curat, mai frumos, mai sfânt... 


Pentru că tânărul bogat de azi a vrut să ştie ce e mai sus de starea lui...a vrut mai 
multul...dar s-a blocat în act...în deliberare...fără să mai vrea eliberarea survenită 
în urma actului. 


Fiindcă nu averea...nu renunţarea la ea era desăvârşirea...ci eliberarea de pre- 
siunea/ constrângerea/ ochii dulci ai averii e drumul spre desăvârşire. 


Căci nu postul e eliberarea...ci ceea ce se coboară în urma postului în noi. 


Nu ducerea la Mănăstire...sau milostenia e desăvârşirea...ci ceea ce se produce în 
noi după renunțare, după fapta bună, după asceză...e drum spre desăvârşire. 





Pentru că desăvârşirea nu e act...ci stare! Desăvârşirea e aprofundarea stării de 
renunțare continuă la tine...pentru ca slava lui Dumnezeu să te pătrundă și mai 
profund... Căci dacă ești în stare să renunţi la averi, la poziţia ta socială, la tabie- 
turile tale, la prietenii tăi...eşti în stare să renunți continuu... Renunţarea nu ca 
laşitate...ci ca biruinţă asupra posesiunii pătimașe. 


Insă poţi să renunţi la toate...fără să te desparți de toate! Pentru că oricât ai 
da...chiar dacă ai rămâne gol, sărac lipit pământului...totuşi ai trup...şi nevoi ale 
lui....Şi nu poţi să renunţi la ceea ce înseamnă supraviețuirea ta... 


Aşa că tinereţea poate să renunțe. ..la proastele ei obiceiuri...dar poate să înveţe de 
la Dumnezeu şi cum să fie paradoxală. 


Pentru că ceea ce pare imposibil la oameni...la Dumnezeu nu e imposibil! 


Cu Dumnezeu poţi să te educi, poţi să-ţi faci familie, poţi să te nevoiești, poţi să te 
sfințeşti, poţi să te umpli de erudiție, poți să îţi împlineşti vocaţia... Da, nu e impo- 
sibil! 


lar maturii şi bătrânii care îţi spun ţie, tinere, că aceste lucruri sunt imposi- 
bile...sunt nişte oameni rataţi, care nu s-au lăsat cu totul în mâna lui Dumnezeu și 
de aceea nu s-a prea ales mare lucru de ei! 


A te contamina de neîncrederea, de sarcasmul şi de invidia lor...înseamnă a ajunge 
ca ei: un greţos... De aceea, pentru a nu ajunge ca ei, fii ca tine! 


Fu ca cel pe care Dumnezeu îl vrea! 

Și dacă tu, tânărul de azi, te ratezi ca şi mulţi alţii...nu propovădui ratarea celor 
care nu o cunosc! Insă bătrânii reali sunt cei care au fost nişte tineri bătrâni. Nişte 
tineri care au adunat, care au strâns cunoaștere, frumuseţe, cuminţenie, distincție, 
asceză, care s-au creat ca nişte persoane viguroase, comunionale, chintesențiale. 


Căci ce să duci spre 50, 60, 70, 80, 90 de ani...în afară de erudiție şi sfințenie? 


Să duci basme despre cu cine te-ai culcat, de câte ori te-ai îmbătat, cu cine te-ai 
drogat, cu cine te-ai bătut la fotbal? Nu! 


Ci omul real e o operă...în continuă finisare! 





O operă a lui Dumnezeu plină de har...dar şi de trudă, de învăţare din căderi, de 
învăţare din marile exemple ale umanității. 


Așadar, iubiții mei, nu fiți tineri cu minte de copii şi nici bătrâni cu minte de tineri! 
Fiţi oameni cu mintea lui Hristos, plini de multă cunoaştere, de multă bunătate, de 
multă renunțare la păcat...şi la tot ceea ce stresează, în mod real, pe aproapele. 
Amin! 


Pr. dr. Dorin Octavian Picioruş - Praedicationes vol 6 





Preot Gheorghe Sălăgian - Predică la Duminica a XXX-a după Rusalii — 
Dregătorul bogat şi păzirea poruncilor 


“Şi L-a întrebat un dregător, zicând: Învăţătorule bun, ce să fac ca să moştenesc 
viaţa de veci?” (Luca 19,18). 


Iubiţi credincioşi! Această întrebare a fost pusă Mântuitorului lisus Hristos de un 
tânăr bogat, pe care îl interesa viaţa veşnică. Întrebarea aceasta ar trebui să şi-o 
pună fiecare pământean care aleargă după Paradisul pierdut, după fericirea în care 
a fost zidit şi care i-a rămas în adâncul sufletului. Cu atât mai mult, această 
întrebare ar trebui să şi-o pună tinerii zilelor noastre - în general şi tinerii ortodocşi 
ai zilelor noastre - în special. Mă adresez tinerilor din zilele noastre la modul 
general, dar mai ales -— tinerilor zilelor noastre - în mod special, atrăgându-le 
atenţia căci, Ortodoxia fiind dreapta credinţă, responsabilitatea tinerilor ortodocşi 
este mult mai mare, răsplata pentru împlinirea poruncilor este mult mai mare, dar şi 
pedeapsa pentru încălcarea lor de către tinerii ortodocşi este mult mai mare. 


Acestă frământare sufletească a avut-o şi tânărul bogat din Sfânta Evanghelie de 
astăzi. O astfel de frământare ar trebui s-o aibă şi elevii de gimnaziu, liceenii şi 
studenţii care provin din familii bogate şi care, în procesul de învățământ îşi 
sfidează profesorii cu multă mândrie şi slavă deşartă, încrezându-se în puterea 
financiară a părinţilor, punând de multe ori pe profesori, diriginţi, etc., într-o 
postură jenantă, care poate avea ca deznodământ chiar şi desfacerea contractului de 
muncă a cadrului didactic. 





Să revenim la tânărul bogat din această pericopă evanghelică. Cu toată tinereţea şi 
bogăţia lui, el se grăbeşte să afle calea care duce la viaţa veşnică; îl interesează 
lucrul acesta (iar alţii nici nu vor să audă de aşa ceva) şi vrea să ştie ce trebuie să 
facă ca să moştenească viaţa veşnică. EI vede că bogăţia lui este trecătoare şi va 
trebui s-o lase şi să plece pe un drum necunoscut în veşnicie. El vede 
nesiguranța şi deşertăciunea acestei vieţi vremelnice, despre care, pe bună 
dreptate, afirmă Fericitul Augustin că nici nu merită Să se numească viaţa, 
fiindcă este plină de necazuri, supărări, dureri şi suferinţe de tot felul. În fiecare 
zi ne confruntăm cu aceste suferinţe şi avem parte de ele, şi cei bogaţi şi cei 
săraci; toți avem parte de aceste necazuri şi suferinţe într-un fel sau altul, aşa 
că, în viaţa aceasta, pe pământ, nici nu ne putem numi moştenitori, ci mai 
degrabă nişte săraci călători. 


Să vedem acum care este viaţa veşnică şi în ce ţară se va putea trăi viaţă veşnică 
şi ce condiţii ni se pun ca să ajungem acolo? Noi, creştinii ortodocşi, mărturisim, 
credem şi nădăjduim că după Judecata de apoi urmează viaţa veşnică; de aceea 
zicem în Simbolul credinţei: “Aştept învierea morţilor şi viaţa veacului ce va să 
fie!”. Viaţa veşnică constă în cunoaşterea lui Dumnezeu şi a Fiului Său lisus 
Hristos, care zice: “Iar viaţa veşnică aceasta este: Să Te cunoască pe Tine, 
singurul Dumnezeu Adevărat şi pe lisus Hristos, pe care L-ai trimis” (loan 
17,3). Această viaţă veşnică începe încă de pe pământ pentru toţi aceia care cred 
cu adevărat şi urmează învăţăturile Lui, adică se leapădă de lumea cu toate 
păcatele şi fărădelegile ei. Viaţa veşnică este făgăduită tuturor creştinilor 
adevăraţi şi este dată de Dumnezeu prin Fiul Său, de aceea viaţa veşnică se 
numeşte moştenire. 


Mai departe, evanghelistul Luca relatează: “Jar Iisus i-a zis: De ce-Mi zici bun? 
Nimeni nu este bun, decât numai Unul Dumnezeu. Cunoşti poruncile: Să nu te 
desfrânezi, să nu ucizi, Să nu furi, Să nu mărturiseşti Strâmb, cinsteşte pe tatăl 
tău şi pe mama ta. lar el a zis: Pe toate acestea le-am păzit din tinereţea mea. Și 
auzind lisus, i-a zis: Încă una îţi lipseşte: Vinde tot ce ai şi împarte-le săracilor şi 
vei avea comoară în cer; şi vino, urmează-Mi Mie. lar el, auzind acestea, s-a 
întristat, fiindcă era foarte bogat” (Luca 18,19-23). Se pare unora că omul acesta 
să fi fost un oarecare viclean şi căuta să-l “vâneze” pe lisus în cuvinte, însă nu se 
vede acest defect, ci doar iubirea de arginţi, fiindcă şi lisus Hristos l-a mustrat în 
acest fel. EI vine la Iisus dorind să cunoască viaţa veşnică, ca un iubitor de averi, 
de unde reiese că nimeni nu este aşa iubitor de viaţă, ca omul iubitor de averi. 
Acest tânăr a socotit că lisus îl va sfătui în vreun chip prin care veşnic va trăi, 
desfătându-se întru stăpânirea averilor. După ce Domnul i-a zis că lepădarea 
averilor este pricinuitoare de viaţă veşnică - s-a întristat foarte tare, pentru că el 





avea nevoie de viaţa veşnică ca să aibă averile multă vreme. El vine la lisus ca la 
un simplu om şi învăţător. 


Domnul însă, îi arată că nu se cuvine să vină la EI ca la un simplu om, zicându-i: 
“De ce-Mi zici bun? Nimeni nu este bun, decât numai unul Dumnezeu” (Luca 
18,19). lisus vrea să-i zică: “Dacă Mă socoteşti din cei mulţi, de ce-Mi zici bun? 
Căci nici un om pământean nu este bun pe acest pământ. În urma păcatului 
strămoşesc, firea omenească este înclinată mai mult spre rău, decât spre bine. 
lisus vrea să-i zică: “Dacă-Mi zici bun, de ce Mă mai numeşti Învăţător?”, căci nu 
poate un Învățător să fie rău, ca un învățător (cred că vă daţi seama care este 
deosebirea între Învățător şi învăţător. Învățătorul este Hristos, iar învăţători există 
mulți, promovați de oameni supuşi greşelior. lisus vrea să-i zică: “Dacă sunt 
Învățător, prin excelenţă sunt bun. Dacă sunt învăţător, numai sunt Dumnezeu, ci 
sunt un om învăţat, supus greşelilor. 


Împăratul nostru lisus Hristos guvernează Împărăţia Cerurilor în care vor intra şi 
vor trăi sufletele drepţilor în viaţa viitoare. Acolo, în Împărăţia lui Dumnezeu se 
mângâie cei ce au fost chinuiţi şi asupriţi în lumea aceasta, cei care au suferit boli, 
sărăcie, nedreptăţi şi n-au cârtit. lată, numai atunci nedreptăţile din parte altora ne 
sunt de folos înaintea lui Dumnezeu, împotriva căror nu cârtim, ci le suportăm cu 
demnitate. Pentru a fi cetăţeni ai acestei împărăţii veşnice. 


Pentru a fi cetăţeni ai Împărăției veşnice, ca să vieţuim şi Să fim fericiţi acolo, nu 
ni se cere să fim de viţă împărătească, nici ranguri, nici putere, nici bogății, ci o 
profundă transformare sufletească, transformare care nu se poate realiza fără 
păzirea poruncilor, aşa cum Mântuitorul i-a zis acestui tânăr bogat: “Cunoşti 
poruncile?” (Luca 18,20). Din sfintele porunci învăţăm cum trebuie să trăim pe 
pământ ca nişte copii ai lui Dumnezeu, căci Împărăţia Lui începe de aici de pe 
pământ, din lumea aceasta. lisus îi enumeră câteva din poruncile din Decalog, 
astfel: Să nu te desfrânezi, să nu ucizi, să nu mărturiseşti strâmb..., etc. lisus i le-a 
spus pe acestea pe care omul le poate încălca cu multă uşurinţă, mai ales la desfrâu, 
care are cauză focul plăcerii şi la ucidere, care are cauză focul mâniei. De 
asemenea a fura este foarte uşor. 


Tânărul, la auzul acestor porunci, stăpân pe sine - după cum se credea, I-a zis lui 
lisus: “Pe toate acestea le-am păzit din tinerețea mea” (Luca 18,21). Auzind 
lisus, i-a zis: “Încă una îţi lipseşte: Vinde tot ce ai şi împarte-le săracilor şi vei 
avea comoară în cer; şi vino, urmează-Mi Mie” (Luca 18,22), dar: “el auzind 
acestea s-a întristat, fiindcă era foarte bogat” (Luca 18,23). 





Mântuitorul îl sfătuieşte să împartă averile, nu rudelor, ci săracilor, împărţirea s-o 
facă cu dreaptă judecată, nu la întâmplare. De asemenea, Domnul îl sfătuieşte pe 
tânăr să ÎL şi urmeze, în virtutea de a deveni ucenic al Său. Ca unui iubitor de averi, 
Domnul i-a făgăduit comoara din ceruri, dar n-a luat aminte la acest îndemn, 
deoarece el era rob al averilor pământeşti. EI s-a întristat când lisus l-a sfătuit să 
împartă averile săracilor, deoarece el dorea o viaţă veşnică aici pe pământ, în 
felul în care noi o trăim, el să fie înconjurat de averi, slugi, numai să dea 
porunci, iar acestea toate să i se îndeplinească cu cea mai mare precizie. Totuşi, 
acest tânăr avea o calitate demnă de remarcat: faptul că s-a întristat la îndemnul 
Mântuitorului de a vinde averile, îl arată că nu era viclean ca şi fariseii, care nu 
se întristau, ci mai tare se sălbăticeau. 





Pr. lect univ. dr. Constantin Necula - Predică la Duminica a XXX-a după 
Rusalii - “Atunci, cine poate să se mântuiască?" 


(Duminica a XXĂ-a după Rusalii, Lc 18, 18-27) 


Întotdeauna m-am gândit că un răspuns bun se naşte dintr-o întrebare sănătoasă, 
fără sămânţa de ispitire. Plină de dorința cunoaşterii, în sensul adânc pe care 
Hristos l-a dat acesteia: "Să Te cunoască pe Tine (Tată), Singurul Dumnezeu 
adevărat, şi pe lisus Hristos pe Care L-ai trimis Tu..." (În 173). 


Or, cel puţin în Duminica aceasta, ochii noştri nu trebuie să privească la alta decât 
la adânca pedagogie a Mântuitorului, care foloseşte prilejul de a afirma Legea lui 
Moise (Lc 18,20), ba chiar de a pune în faţa noastră pe unul care, cu osârdie, din 
vreme de tinereţe (adică din timpul cel mai greu de pus limitări vieţii), a împlinit 
norma. Că nu-i în stare să facă pasul mai departe, nu-l lipseşte pe acela de meritele 
unui model. 


Ternibilul adaos al Evangheliei "vinde tot ce ai, împarte la săraci, şi vei avea 
comoară în ceruri", cu deplina chemare: "apoi vino şi urmează Mie" (Lc 18,22), 
sună greu şi pentru noi, cei care nici măcar ale legii nu le-am plinit sau, dacă am 
făcut-o, puţini am făcut-o din tinereţile noastre. Este încă una din chemările acelea 
prin care Hristos te obligă să vezi că nu există întuneric şi lumină, viaţă şi moarte, 
bine şi rău, nuanţările fiind, cel puţin moral, periculoase. Nu-i vorba aici de 





maniheism moral, adică nu există decât alb şi negru, ci de o urgenţă pe care, nu de 
puţine ori, o uităm: acel "întâi să fim şi apoi să facem" al lui Traian Dorz, care 
până azi pune pe gânduri. 


Omul din Evanghelia de astăzi n-avea, cum zice românul, "stofă" de Apostol. 
Moralitatea lui nu-i dădea şi nebunia de a împlini mai "multul" cerut de Hristos, 
mai "înaltul" sau, altfel spus, pe el nu l-ar fi cucerit nebunia Crucii. Un soi de Iuda? 
Probabil. Şi pe acela îl putem bănui acceptabil din punct de vedere al Legii - 


Hristos nu alege elemente de "sminteală" în apostolat -, dar când trebuie să crească, 
floare de seră fiind, nu suferă lucirea Soarelui-Hristos... 


Ba că grea treabă a propus Hristos ne arată şi reacția Apostolilor şi a celorlalți 
împreună cu ei. Căci dacă greu va fi bogatului - chiar aşa, aproape virtuos - să se 
mântuiască, cum va fi şi pentru mine posibilă mântuirea? Două lucruri mi-au rămas 
pe inimă cuprinse la această Evanghelie. Unul, pe care personal l-am citit la 
părintele Teofil Părăianu: un vultur, a cărui gheară e prinsă în cursă, face din vultur 
"un vultur prins în cursă”, şi nu unul gata de zbor. Celălalt l-am aflat recitind 
Patericul (în traducerea excelentă a lui Cristian Bădiliţa, Polirom, 2003), la avva 
Antonie stând scris (19): "Câţiva fraţi s-au dus la avva Antonie şi îi zic: Spune-ne 
un cuvânt cum Să ne mântuim. Bătrânul le zice: Aţi ascultat Scriptura, vă 
ajunge! Ei au zis: Dar vrem Să ascultăm şi de la tine, părinte! Atunci, bătrânul 
le-a zis: Spune Evanghelia: "Dacă cineva te loveşte peste obrazul drept, 
întoarce-i-l şi pe celălalt” (Mt 5, 39). Ei răspund: Nu putem să facem aceasta. 
Bătrânul zice: Dacă nu puteţi întoarce şi celălalt obraz, măcar suportaţi prima 
lovitură. Ei răspund: Nici asta nu putem. Bătrânul: Dacă nu puteţi asta, măcar 
nu daţi înapoi ce aţi primit. Ei răspund: Nici asta nu putem. Atunci bătrânul 
spune ucenicului său: Pregăteşte-le un pic de fiertură, căci sunt Slăbiţi. Dacă 
asta nu puteţi şi aceea nu doriţi, ce să fac pentru voi? E nevoie de rugăciune!" 
(ed. cât, pg.48). 


In esenţă, Hristos este excelent tâlcuit prin cele două zise: omului, oricât de măreț 
pare că este, îi este suficientă "o gheară în cursă" (un păcat, o ezitare în Hristos), ca 
din stăpân al înălțimilor cu Hristos să fie biet "vultur prins". Pe de altă parte, 


Sfântul Antonie ne arată că "a fi cu putinţă la Dumnezeu" înseamnă a ne încredința 
- şi prin supunere - Lui, Celui Ce toate le ţine. 


Par ironii amândouă zisele. Mai ales cea de-a doua chiar este ironie. La adresa 
acelora care, cerând să cunoască tot mai mult, cât mai mult, uită că, în esenţă, 
singura cunoaştere autentică este aceea pe care Domnul a făcut-o cunoscută prin 
Evanghelia Sa (În 17, 3). lar începutul cunoştinţei este smerita cugetare, după cum 





tot avva Antonie zice: "Am văzut toate mrejele duşmanului întinse pe pământ şi, 
suspinând, m-am întrebat: Cine oare ne va scăpa din ele? Şi am auzit un glas 
spunându-mi: Smerenia, Antonie" (7, ed. cât. pg. 44). Căci ea, smerenia, face ca 
Dumnezeu să ne "vadă" şi să intrăm în bucuria Lui. 


(Extras din cartea: Pr. lect univ. dr. Constantin Necula - Iubesc, Doamne, ajută 
neiubirii mele...) 





Pr. Constantin Necula - Ştii poruncile... Încă una îţi lipseşte... (Luca 18, 18-27) 


Pare că e pornită Biserica pe bogaţi şi bogăţie, la prima vedere. V-am reamintit, în 
ultimul gând publicat, cum anume au crescut textele Evangheliilor în jurul ideii de 
bogăţie. Astăzi e un dregător. Bogat. Preocupat de sine şi de progres - la prima 
vedere. Domnul îi taxează lingușeala: Pentru ce Mă numeşti Bun. Nimeni nu este 
Bun, decât unul Dumnezeu! (Luca 18.19). Nu. Nu se dezice de dumnezeirea Sa 
Domnul, ci îl pune la punct pe cel prea atins de prea marea încredere în sine. Îl 
simte persuasiv înspre judecare. Şi îl pune la punct. lar punctul e Scriptura despre 
care dregătorul crede că o ştie. Domnul Hristos îi confirmă ştiinţa de carte. lar 
omul cade în autoreferință: Toate acestea le-am păzit din tinereţile mele (Luca 
18.21) Ceea ce nu e rău. Doar că se pare că degeaba le ţine. Porunca Domnului îl 
lasă mut în mărturie: Încă una îţi lipseşte: Vinde toate câte ai și le împarte 
săracilor, şi vei avea comoară în ceruri; şi vino de urmează Mie” (Luca 18. 22). 
Una se pare că sunt două, în fond. Lepădarea de avere şi urmarea lui Hristos. Oare 
care-l va fi întristat pe om? 


Desigur, prima exigență. Hristos vădind că ne ştie bine. Ne este uşor să împlinim 
angajamente etice lipsite de conţinut. Dar e greu, tare greu, să renunțăm la ale 
noastre pentru a dărui celui care nu are. Exerciţiul este simplu. Poruncile Vechiului 
Testament te ajutau să vezi pe aproapele. A nu trăda, a nu ucide, a nu fura, a nu 
minţi şi a cinsti părinții sunt cinci din cele zece porunci. Abia în cererea „supli- 
mentară” sunt celelalte cinci porunci care lipsesc: a vinde, a da, a urma. Înseamnă a 
asuma. A gândi. A nu te lenevi în a fi cu Dumnezeu. 





Boală grea la dregători teoretizarea. Mai ales când le dă mâna. Bogaţi fiind. 
Bogăția îi face să pară siguri pe ei cu soluţii la îndemână. Privind însă spre 
aproapele prin ochii sărăcirii de bună voie nu mai este chiar aşa ușor. Ține omul 
poruncile dar nu-L vede pe Dumnezeu în aproapele. Aici e hiba discursului său. 
Strânge, are, drege - că de aceea se numeşte dregător, nu - dar nu are aproapele de 
model în întâlnirea cu Dumnezeu. Pare că împlinește nişte obligații exterioare, dar 
fără tragere de inimă, fără el. Cam ca noi. Care am învăţat să trăim fără noi. Ba, 
uneori, chiar împotriva noastră. Hăituiţi de noi înşine. Bogăția afișată de dregător 
nu ia ochii lui Hristos lisus. El vede dincolo de sclipiri goliciunea. E singurul care 
de secole ne strigă în față că suntem goi pe scena pe care ne umflăm în pene a fi 
dregători. Manageri de sens fals. Şi ne-o spune, adeseori, cu linişte. Și alteori cu 
forța exorcizării de dracul autosuficienţei. 


Domnul vede adânc în sufletul bogatului fractura de orgoliu. Era bogat ca să se 
vadă, nu ca să dăruiască. De aici reacția Domnului. Seamănă pe rând cu ceilalți 
bogaţi pe care i-am întâlnit pe calea către Postul Naşterii Domnului: bogatul 
neatent la drama lui Lazăr, neatentul la moarte ce-şi dezvoltă depozitele, dar e 
aşteptat de moarte, obştea gherghesenilor care ţin la porci mai mult decât la 
oameni... Păguboşii Evangheliei. 


Ce spune Hristos pare simplu, dar nu este deloc aşa. Fiecare avem un unghi mort. 
În care nu am vrea să ne privească Hristos. Ne aşezăm în el. E o patimă, de cele 
mai multe ori. O ascundem o vreme. Apoi ne subjugă atât de mult încât se zăreşte 
în modul nostru de a fi, de a şti să fim. Nimeni nu e fără colţul acesta. E viermănos 
şi miroase a neputinţă - de cele mai multe ori. Cei care se mint îl parfumează. Nu 
ieşi de acolo fără efort. Fără să lupi. Dând senzaţia unui om slab, care refuză să-şi 
mai urmeze păcatele spre a fi... fericit. Împlinit. Căutătura lui Hristos în colțul 
acela ne salvează. Îţi spune ce să faci pentru a nu mai trăi ca un prefăcut. Un mort 
care se dă viu. E cumplit și lupta e dureroasă. Poţi scăpa de un păcat şi să te 
prăbuşeşti în altul. De foarte multe ori rănești în jur. Deseori oamenii pe care-i 
iubeşti. Alteori pe cei părtași cu tine în același păcat. A ieși din colţul morții e 
provocarea pe care Hristos ne-o face de fiecare dată. 


De aceea ea apare şi aici în Evanghelia celui ce pare ortoprax. Adică bun practician 
al poruncilor. Dar Hristos vădeşte că ortopraxia nu există. Că dacă nu are 
adâncimea lepădării de sine este mai mult piedică decât binecuvântare. Că 
nereuşind să ieși din prăpastia încrederii în propria interpretare a Scripturii, te 
avânţi pe meterezele decăderii permanente. Strașnic pedagog Dumnezeul nostru. 
Linguşit, ceartă. Lămurit, îndreaptă. Îndreptând, te cheamă. Chemând, te trimite. Şi 
poate acestea toate pentru că Răstignit, Învie! 





Acesta este exerciţiul propus de Biserică prin Taina Spovedaniei, taină a Pocăinţei. 
Să descoperi că ţinerea poruncilor nu se poate realiza impersonal. Că Biserica nu 
este simplă prestatoare de servicii. Că Domnul Hristos vede prin tine colţul acela, 
viermănos - întunecat. Şi că are mereu soluție. Dar nu fără tine. Oricât de dregător 
şi prin aceasta oricât de bogat ai fi. Pentru că bogăţia și dregătoria rareori te 
scuteşte de tristeţe. Aşa și pe omul acesta din Evanghelie. Așa şi cu noi. Când 
trebuie să renunțăm la ceva dobândit depresionăm. Ne cuprinde o anxietate din 
care foarte puţini, spre deloc, îşi revin. E falsa nemurire prin care ne hrănim 
ifosele. E incredibila naivitate de a crede că suntem cineva fără Hristos. Suntem 
astfel dedaţi autorănirii cu tristeţi de oameni neatenţi la Harul lui Dumnezeu. Intră 
greu oamenii cu averi în Împărăţie pentru că nu mai văd Împărăţia ci și-au făcut 
din avere împărăție. Pe care o cred veşnică. De unde aroganţa lor, vorba lor jig- 
nitoare, autosuficiența cultivată, incapacitatea de a crede că mai pot învăţa ceva. 
Boală grea a şti fără să poți fi vreodată împlinire de poruncă. 


Vindecarea de neputinţa de a rămâne om când linguşitorii şi averea te fac să crezi 
că ești nemuritor vine dintr-un exercițiu simplu. Prea simplu ca să fie realizabil 
uşor: urmarea lui Hristos. Unii vor falsifica mereu legi şi porunci pentru a părea că 
sunt în regulă cu ele. Ba uneori ne vor şi argumenta declasarea legii în favoarea 
interesului lor personal. Ne vor amăgi cu averi pe care nu sunt dispuși să le împartă 


de fapt cu nimeni. Îşi vor crea cămările de interese şi influente mecanisme de 
şantaj şi co-interesare. Dar Hristos? Pe El nu-l duce nimeni de nas. Pentru El nu 
doar porunca, ci şi sufletul pus în plinirea ei contează. Nu vă minţiţi. Cine nu-L 
urmează nu intră în Împărăţie, ci se prăbușește sub idoli. 


Sursa: tribuna.ro 





Pr. Constantin Necula - „Ce să fac ca să moştenesc viaţa de veci?” (Luca 
18.18-27) 


| 


Odoxologia.ro 


Evanghelia Duminicii acesteia ne vine dinaintea sufletului adusă de un alt text, 
anterior. În versetele care deschid contextul acestei lecturi Domnul Hristos le oferă 
celor care-L ascultau modelul împlinirii întru Impărăţie. Căci duceau pruncii la EI 


ca să Se atingă de ei şi aceasta naşte reacţia ucenicilor. Îi certau. În acord cu Legea 
copiii nu erau parte integrantă a comunităţii religioase. Erau niște intruși, deși 
reprezentau rezervorul uman al neamului lui Israel. Și asta era suficient. Hristos 
îndeamnă să vedem mai mult. Căci îi cheamă pe copii la Sine şi spune: „Lăsaţi 
copiii să vină la Mine şi nu-i opriţi, căci Împărăţia lui Dumnezeu este a unora ca 
aceştia. Adevărat grăiesc vouă: Cine nu va primi Împărăţia lui Dumnezeu ca un 
prunc, nu va intra în ea” (Luca 18.16-18). Modelul nu este simplu. 


Maria Montessori va spune că în fapt asemănarea cu copiii ţine de calitatea ace- 
stora de a fi ascultători. De a sorbi ascultarea cu ochii nevinovăției. Personal cred 
că în fapt Domnul ne spune că pruncii, ce îi supăraseră pe cuminţii săi ucenici prin 
agitația lor simpatică, nu se fariseiesc. Când iubesc, iubesc. Zâmbetul lor real nu 
poate fi cumpărat. Parcă pentru a ne oferi un contra-exemplu Luca insistă asupra 
tânărului dregător bogat. 


EI îl abordează pe Hristos. Vine şi-i adresează întrebarea corectă în termenii inco- 
recţi. Pentru că „Bunule Învățător, ce să fac ca să moştenesc viaţa de veci?” (Luca 
18.18) nu este o adresare acceptată de Mântuitorul. Care abia spusese ce să facem 
pentru mântuire: să preluăm atitudinea și conţinutul curăției copiilor. Mai întâi 





Domnul „amendează” lingușeala dregătorului. Bunule erau cuvinte de adresat lui 
Dumnezeu. Nu. Nu-şi neagă dumnezeirea prin aceasta Domnul dar ne cere să fim 
atenți. Să-i spunem pe nume când îl cunoaştem nu doar când vrem să intrăm în 
vorbă cu EI. Vizibil, şi nu e prima dată, Domnul Hristos nu acceptă linguşeala. 


Totuşi, pentru că fusese întrebat public iar El nu se ascunde în tăcere când pro- 
vocarea e de conţinut și merită răspuns, răspunde omului cu aceste cuvinte: „Ştii 
poruncile: Să nu săvârşeşti adulter, să nu ucizi, să nu furi, să nu mărturiseşti 
strâmb, cinstește pe tatăl tău şi pe mama ta” (Luca 18.20). Pare doar jumătate din 
Decalog. Dar sunt poruncile care acordă Legii greutatea care o apropie de Evan- 
ghelie până astăzi. Ce spune Domnul este că nu poţi sări peste Decalog să ajungi 
direct la Fericiri și împlinirea Legii e fundamentală dobândirii virtuților. 


Dacă adăugăm la aceste porunci şi cearta din deschiderea dialogului - care ţine 
cont de prima poruncă a Decalogului, aceea a unicităţii lui Dumnezeu şi a credinţei 
în EI - vedem că tânărul era un bun „funcționar” al legii. Probabil că de aceea şi era 
dregător. Omul este încântat. Cel puţin în planul poruncilor rostite de Hristos este 
un om corect. Le ţine din tinereţile lui. Deşi este limpede că argumentul nu îl entu- 
ziasmează pe Domnul Hristos. Mântuitorul pare că are un soi de RMN de con- 
ştiinţă şi-i cere să împlinească un precept care nu era în Lege: „vinde tot ce ai și 
împarte săracilor!” (Luca 18.22). Şi-i oferă şi recompensa: „Şi vei avea comoară în 
ceruri”. Pare că motivația nu stă în picioare. Omul nostru era unul extrem de 
practic. La el conta - ca şi pentru noi, de cele mai multe ori - comoara aceasta de pe 
pământ. Binele imediat, făcut cu mâinile noastre. La care ţinem, după cum se vede, 
mult mai mult decât la toate comorile viitoare din cer. Bogatul întristat e răspunsul 
la propunerea lui Hristos de a fi un sărac fericit. Sau măcar zâmbitor. 


Omul nu-i de judecat. Așa suntem toţi. Și mai ales în ultima perioadă ne încrân- 
cenăm tot mai tare să avem nu să fim. Domnul îi cere dregătorului să se deşarte pe 
sine. Să renunțe la avere pentru săraci. Săracii în chipul cărora se ascunde Domnul 
Însuși. Nu doar comori cereşti propune Domnul omului bogat ci şi să-i urmeze Lui. 
Tristeţea poate că a venit şi de aici. Ce să faci fără avere urmând un sărac prin 
definire imediată? Un Om pe care-l abordezi cu niște cuvinte ce i se potrivesc 
numai lui Dumnezeu şi care renunţă și la acestea. Pentru că Hristos îi cere de fapt 
să iasă din auto-idolatrie și din idolatrizarea stării sale de bine. Boală grea şi astăzi. 
Boala autosuficienței întărită de o oarecare bunăstare care dă senzaţia fericirii. 
Hristos propune opusul acestei minciuni acceptate drept normalitate. Şi dacă pri- 
vim în jur vom vedea că, în fapt, nu s-a schimbat nimic în abordarea umană. 
Credem în continuare, de exemplu, că dacă am reuşit în afaceri asta ne dă dreptul 
să fim profesori de morală, arbitrii de eleganţă ori retori educaționali. Domnul ne 





spune că numai renunțând la ceea ce credem că am dobândit, dobândim ceea ce ne 
va face să fim cu adevărat credincioşi împărăției. Ne cere să fim bogăţie celorlalți 
pentru a avea cu adevărat bogăție. Nu. Nu este filozofie. Testaţi şi încercaţi să 
vorbiţi cu acei oameni a căror bogăţie vă ispiteşte. Desigur dacă vă acceptă de par- 
teneri de dialog. Şi urmăriți-le logica fericirii în care vă spun că se scaldă. 


Din nefericire vremurile pe care le străbatem ne-au dovedit, a câta oară, că Domnul 
Hristos are dreptate. În urma noastră rămâne numai ce punem în mâna omului aflat 
în nevoi şi săracului onest. Rămâne numai ce dăruim în numele lui Dumnezeu sau, 
dacă vă e mai ușor, în numele bunătăţii noastre. Chipul nostru rămâne pe toate 
ctitoriile pe care le zidim din adâncul de bunătate care ne motivează pentru cer. 
Orice construcție din orgoliu nu este decât dărâmătură în vânt. Poate părea ciudat 
că Domnul ne aduce aminte un lucru pe care îl ştim: „Cât de greu vor intra cei ce 
au averi în Împărăţia lui Dumnezeu!” (Luca 18.24). Nu. Nu e un discurs împotriva 
acumulării de capital ci împotriva disfuncțiilor umane ce se nasc din avere: 1fose, 
indiferenţe, neghiobii emise cu aerul filozofării nepreţuite. El ne spune că orice 
avere - chiar cea intelectuală ori sufletească, dacă vreţi - poate corupe idealul Împă- 
răției cerurilor din sufletul nostru. De aceea ne îndeamnă să fim asemeni copiilor. 
A căror avere unică sunt părinții. Care sunt muritori dar nu perisabili în planul 
moștenirii veșnicie. 





Părintele Ion Buga - Predică la Duminica a XXX-a după Rusalii - (Dregătorul 
bogat — păzirea poruncilor) 


a 


CEI 


LA a LL e 


pa 1 7 e 


EL e LI Li Deere 


mini i 2 2 DRE 


4 
Li 
i 


În măsura în care fiecare Liturghie îşi înţelege şi îşi asimilează textul Evangheliei 
citite, în acea măsură Liturghia se împlineşte. Altfel nu este decât o repetare 
nesfârşită de mii de ani a unui ceremonial mecanicist; nimeni nu pricepe nimic şi 
mai ales nu se schimbă nimeni cu nimic. De aceea oricând veţi merge la biserică, 
mergeţi la Evanghelie. Evanghelia este Biserică, nouă în fiecare zi. De aceea nu se 
pune aceiaşi Evanghelie în fiecare zi şi pune în fiecare zi altă Evanghelie. 


Evanghelia de astăzi este esenţială pentru creştinism. Dovada că nu a fost înţeleasă: 
nu a înţeles nici tânărul, dar nu a înţeles nimeni; căci am ajuns unde suntem.. Mai 
recunoaşte cineva pe Hristos în lumea lui Hristos?! Ne pare rău, dar nu...De ce, 


unde s-a greşit? 


În primul rând, trebuie să reținem un anumit punct din Evanghelie. Este firească 
neliniştea tânărului bogat, dar nu a ştiut cât este de profundă. EI a crezut că este 
unul dintre cei care cu adevărat caută altceva. Prin anii "60, a apărut mişcarea 
hippy şi a apărut în sânul celei mai bogate societăți a vremii, societatea 
englezească; Anglia, de 4-5 sute de ani deţine vârful bunăstării în Europa; dovadă 
că a reuşit să îmbogăţească şi America tot Anglia; partea de nord este partea 
bogată, pentru că a aparținut englezilor; partea de sud aparţinând spaniolilor şi 
portughezilor nu a fost atât de bogată şi nici nu este; în sânul acestei societăţi, care 





avea tot ce-i trebuia, apare neliniştea tânărului din Evanghelia de astăzi. Abia la 
vârf poate să înceapă adevărata nelinişte; abia acolo se poate pune adevărata 
întrebare; de acolo în sus, poate să înceapă altceva. Şi acei tineri hippy care au 
rupt-o cu bunăstarea în care se născuseră şi pe care o aveau venită din generaţii 
nesfârşite, acei tineri au avut această putere să se rupă de un trecut; să iasă dintr-un 
dat; nu era al lor, nu îi reprezenta, pentru că ei nu participaseră acolo cu nimic. Ei 
vroiau să fie ei înşişi. 


Aşa cum tânărul de astăzi, era foarte bogat dar simţea că îi lipseşte ceva: lipsea el. 
El nu era, el era depăşit de datul care venise până la el. Deci reuşeşte să se 
desprindă, măcar intenţional; intenţia lui a fost bună. Şi vine la lisus să ÎL întrebe. 
Din nou este bine, căci putea să se ducă la un om de talia lui, la un rabin cel puţin 
la fel de bogat ca şi el. Totuşi el intuieşte că dacă este vorba de altceva, cu totul 
deosebit, acela era lisus, Care nu semăna cu nimic din tot ce exista atunci şi 
totuşi semăna cu toți. Semăna cu absolut toți; şi cu bogaţii şi cu săracii şi cu 
păcătoşii şi cu drepții. EL, lisus, comunica, avea o legătură tainică, de suflet, cu 
toată gama existenţială a vremii. lisus era un om între oameni. 

Tânărul se duce la el şi a ales bine. În altă lume, astfel de oameni cu aşa întrebări 
se duceau şi se adresau oracolelor. Tânărul acesta merge şi pune întrebarea unde 
trebuie. La un om, dar care avea altceva decât ce aveau toţi, avea tot, dar parcă 
ceva acolo exista într-un deasupra. Şi îi pune întrebarea bună. Mântuitorul îl 
avertizează asupra unei exagerări; El a tăiat pornirea noastră de linguşire, de 
aplaudare. „Pentru ce Mă numeşti bun? Nimeni nu este bun, decât unul 
Dumnezeu””. El nu făcea exces de modestie. El trimitea mereu la realitate. 


lisus nu nega bunătatea Lui, ci trimitea la bunătatea tuturor. Nimeni nu este bun, 
dar nimeni nu este numai rău. În momentul în care izolezi pe un singur om şi spui 
că acela este bun, înseamnă că toţi ceilalți sunt răi. Şi să ne ferim să privim pe un 
om ca fiind numai rău, pentru că l-ai ucis atunci...Și nici să îi spui cuiva că este 
numai bun, pentru că, de fapt, minţi tu;căci ştii că nu îl iubeşti la nivelul acela; în 
momentul în care se va dovedi că nu este bun ce vei face, îl vei uri? De aceea este 
bine să nu îţi faci idoli vii...să-i lăsăm pe undeva, în ambele posibilităţi de trecere. 


Tânărul pune deci această întrebare: „Învăţătorule bun, ce să fac ca să moştenesc 
viața cea veşnică?” Bună adresare, bună adresă dar răspunsul este mai complicat 
puţin şi Mântuitorul o ia progresiv, întrebându-l de porunci. El răspunde că nu 
numai că le ştie, dar le-a împlinit. Avem aici un caz destul de interesant: este cazul 
Legii vechi. Omul acesta era un reprezentant ideal al Legii vechi. Nu lipsea nimic 
de acolo, nici trupeşte, nici social, nici spiritual. Spiritualitatea vremii la el era la 
nivelul optim. Mântuitorul îi spune: „Dacă vrei să fii desăvârşit...'"Ori el era 





desăvârşit, avea tot ce îi trebuie, fusese un om corect, împlinise poruncile, era 
desăvârşit. Care desăvârşire urmează acum? El era desăvârşit în Legea lui 
Dumnezeu. El cinsteşte pe Dumnezeu. De aici încolo începe Hristos. De unde? De 
la limita religiozităţii celei mai înalte a lumii din toate timpurile. Mântuitorul vine 
în religiozitatea perfectă a poporului ales, a poporului Revelaţiei. Poporul acela 
împlinise ad literam, o lege dată de Dumnezeu lui. Ce ajunsese el cu desăvârşirea 
aceea o ştim foarte bine. Cu acea desăvârşire, pe calea lui Dumnezeu ucideau tot 
omul care nu era în acea desăvârşire. Inclusiv pe lisus, pe care comparându-L. cu 
desăvârşirea lor religioasă, dumnezeiască, L-au găsit hulitor, ca om. „Om fiind, te 
faci pe Tine Fiu al lui Dumnezeu”. Noi ÎL ştim pe Dumnezeu, noi care I-am păzit 
poruncile şi care am fost omorâţi când le-am călcat. 


Ei împliniseră cu toată măsura această poruncă dumnezeiască. Ce lipsea însă de 
acolo? Lipsea omul. Ei ucideau pe om pentru Dumnezeu. Să le fi poruncit lor 
Dumnezeu aşa ceva? 


Aici vine Mântuitorul şi aşază lucrurile la mijloc, între Dumnezeu şi om. Îl aduce 
pe Dumnezeu la oameni şi îi ridică pe oameni cu adevărat, până la Dumnezeul bun. 
Nu la Dumnezeul straşnic, neiertător, care ucidea orice mişcare — cel puţin aşa 
înțelegeau ei — căci Dumnezeu nu le spusese asta. 


Şi atunci Mântuitorul spune aşa: „Vinde tot ce ai şi vino şi-Mi urmează Mie”. În 
primul rând de ce să vândă? Bogăția aceea era rea? Nu era rea, dar îi putea face 
concurență lui Dumnezeu. „În pântecele plin nu stă frica de Dumnezeu”. Să ne 
gândim că tare suntem aproape de Dumnezeu, în Postul Paştelui, până în ziua de 
Paşti; pentru că postim, toate sunt uşoare; şi sufletul în noi este uşor; dar cum am 
umplut pântecele în ziua de Paşti sau de Crăciun, Dumnezeu nu mai are loc, 
suntem grei, mintea s-a înceţoşat şi...dormim. De aceea bogăţia nu este rea, dar 
este în plus pentru un anumit drum. Aşa cum o corabie ca să poată pluti pe valuri 
înalte, e nevoie să fie aruncat balastul, în anumite situaţii, la fel este şi pentru cel 
care pluteşte pe oceanul minunat al spiritualităţii divine şi vrea să se înalțe, trebuie 
să-şi creeze condiţia zborului... 


Dar până aici nu este nimic deosebit față de învăţăturile tuturor maeștrilor 
vremurilor, ale filozofilor...suntem în limitele normale şi minunate ale legii 
omeneşti. Abia acum se punctează specificul unic al creştinismului: „Vino şi-Mi 
urmează Mie!""Toţi creştinii după Hristos, cu excepția câtorva veacuri, s-au dus 
oriunde, au urmat înălţimi şi căi de mare excepţie. Însă niciunul nu a rămas cu 
Hristos. Toţi au spus că este prea puţin lisus, şi prin nevoinţe uimitoare au trecut de 
EEE 





lisus care mânca cu păcătoşii, cu vameşii, cu leproşii, cu senatorii, cu învățătorii de 
Lege, nu părea excepțional. Or, majoritatea creştinilor râvnitori au vrut să fie mult 
mai mult. Şi nu au lipsit niciodată astfel de extreme. De ce nu trimite lisus la ele? 
loan Botezătorul era foarte aproape de EI; şi el nu a avut viaţă omenească normală, 
ci numai excepțională; de aceea el era înger în trup. Şi Ilie Tesviteanul era la fel, 
era de o înălțime dumnezeiască...dar înjunghie cu mâna lui 450 de preoţi, de 
oameni...De ce? Tocmai pentru că el era prea sus ca să nu dispreţuiască pe 
oameni. lisus nu a înjunghiat pe nimeni, nici chiar pe cei care L-au înjunghiat. De 
aceea măsura este El. Pentru că se poate ucide şi în sus şi în jos. Putem ajunge 
neoameni, indiferent în ce direcție o luăm, trecând pe lângă om...Ori de câte ori 
vom trece pe lângă om, am omorât omul. Preotul şi levitul, în numele lui 
Dumnezeu, căutându-L pe Dumnezeu, trec înainte spre Dumnezeu şi lasă pe cel 
căzut, aproape mort, în urmă, în moarte. De ce? Pentru că noi nu avem nevoie de 
om, noi căutăm pe Dumnezeu. Oare? 

lată că Mântuitorul nu trimite altundeva aici, în această Evanghelie, care este 
hotărâtoare pentru creştinism. Creştinismul nu a ajuns unde trebuie, şi aceasta 
pentru că nu a înţeles aceste câteva cuvinte spuse de Mântuitorul. „„Urmează-Mi 
Mie”. Mie, care Sunt, concret, care sunt iubire, care sunt în faţa ta, căruia nu-mi 
lipseşte nimic, dar nici nu-mi prisoseşte. Căci lisus nu avea nimic în plus, dar nu I- 
a lipsit ceva. Şi noi dacă am şti cine suntem, nu am avea nevoie să îngrămădim 


lucruri inutile, bogății ale nimănui, în jurul nostru şi chiar că nu ne-ar lipsi nimic. 
Care este bogăția omului? Este omul. Cel de la scăldătoarea Vitezda îi spune 
Mântuitorului ceea ce cu adevărat constituie tragedia noastră: „N-am om”. 


Și pentru că Dumnezeu ştie ce-i trebuie omului, I s-a dăruit lui în lisus, ca om. Că 
dacă ai Dumnezeu, dar nu ai om, eşti un monstru, fie el şi al sfinţeniei...Şi cel mai 
rău demon este cel al sfinţeniei. Lucifer, care este prima cădere înainte de căderea 
umană, şi el a fost un sfânt, cel mai mare după Dumnezeu, era cea mai sfântă fiinţă 
din univers. Dar pe el l-a dărâmat demonul sfințeniei. Nu exagerăm. În numele 
sfinţeniei s-au făcut toate războaiele, de după Hristos, până astăzi. (În Apus a 
existat războiul de o sută de ani, de 30 de ani apoi, între hughenoți şi catolici, în 
numele sfinţeniei.ş.a.) 


De aceea Mântuitorul nu trimite dincolo de om: „Vino şi-Mi urmează Mie”. Cum 
să Îl urmăm pe lisus? Să fim ca El. Cum a fost EI? Era minunat, era plăcut, era 
blând, era înţelept, era viu. Nu L-a durut nimic, niciodată, nu a fost bolnav. Dacă 
L-am urma pe lisus nu am fi bolnavi niciodată. EI nu putea să fie bolnav, pentru că 
boala este consecinţa răului, a păcatului. lisus nu avea păcat, de aceea nu avea 
boală. Avea suferință, dar nu a Lui, pe a noastră o avea. Am luat noi asupra 
noastră, vreodată, suferinţa celuilalt? L-am compătimit, cel mult. Cum poţi să 





salvezi un om din păcatul lui dacă îl condamni şi tu?! Şi noi asta facem. Îi judecăm 
pe oameni, pe tot omul îl judecăm pentru păcat. Când te doare păcatul celuilalt? 
Când celălalt este copilul tău. În clipa aceea, mai mult tu eşti în păcatul acela şi 
suferi mai mult decât el. Abia de acolo începe mântuirea lui, prin tine, şi prin tine 
mai departe la lisus, care a luat asupra Lui şi cu adevărat, toate păcatele noastre. 


De aceea trimiterea reală, concret mântuitoare nu ideatică, ESTE IISUS HRISTOS. 
De aceea sunt organizaţii care trimit la Dumnezeu, la Marele Arhitect, trimit foarte 
departe şi foarte adânc dar niciodată la Hristos. Trimit la orice numai la lisus 
Hristos şi crucea Lui, nu. Trimit la altceva mult mai select, mai elevat şi crâncen, 
cu îndârjire, dar nu la IISUS. Cel mai periculos lucru pentru creştini, dovadă că am 
ajuns unde am ajuns, este un Dumnezeu fără om. Acela nu este Hristos. 

Singurul Dumnezeu adevărat este Cel Care a fost şi este Singurul Om adevărat. 
„Numai Dumnezeu putea să fie atât de uman”"(Leonardo B). Evanghelia de azi ne 
cheamă la om, fiindcă pe aici se ajunge la „Dumnezeul bun”'al Evangheliei. 


Să ne ajute Dumnezeu să îl găsim pe om. Şi când l-am găsit pe om, L-am găsit pe 
Dumnezeu. 


Spune SfântulTeofil al Antiohiei, păgânului Autolic, care îi cere: „Arată-mi pe 
Dumnezeu!” şi Sfântul Teofil îi spune: „„Arată-mi omul din tine şi ţi-L voi arăta 
pe Dumnezeu”. 


Căutaţi omul şi din afară dar mai înainte dinlăuntru. Dacă îl găsiţi aici, cu adevărat 
veţi vedea că a apărut imediat „Dumnezeu la fereastra sufletului 
nostru”"(M.Sorescu). 


(Sursa: Pr.prof. lon Buga,,Nimeni nu a grăit vreodată ca Omul acesta ”” Predici 
din exil, Editura Sf.Gheorghe- Vechi Bucureşti, 2009, pag.414-419) 





Părintele Ion Cârciuleanu - Duminica a XIII-a după Înălţarea Sfintei Cruci (a 
XXX-a după Rusalii) - Ce să fac să moştenesc viaţa de veci? 


Persoana şi cuvântul Domnului lisus Hristos au reprezentat pentru contemporanii 
săl o atracţie deosebită. Nu numai oamenii de rând, dar şi unii din clasele mai 
înalte, dintre bogaţi şi farisei, ostaşi, bărbaţi şi femei veneau să-L asculte, să-l 
ceară vindecări de boli, să-l ceară un sfat sau numai să-l pună întrebări. El vorbea 
“ca unul care are putere”, iar faptele Lui erau uimitoare: “niciodată n-am văzut aşa 
în Israil”, ziceau ei, şi pe bună dreptate. 


Minuni au făcut şi unii prooroci din Vechiul Testament, dar nici unul nu s-a ridicat, 
şi nici nu se putea ridica, la înălțimea Domnului lisus, căci El era Fiul lui 
Dumnezeu care s-a făcut Fiu omenesc, ca să mântuiască pe om din robia păcatului. 
Cuvântul Lui este “viu şi lucrător şi mai ascuţit decât orice sabie cu două tăișuri, 
şi pătrunde până la despărţirea sufletului şi duhului, dintre încheieturi şi 
măduvă, şi destoinic este să judece simţirile şi cugetările inimii” (Evrei 4, 12), 
operând acolo, înlăuntrul omului, acea trezire la o viaţă nouă. 


Sfânta Evanghelie de astăzi ne pune în faţă un tânăr bogat şi dregător, care vine la 
Mântuitorul lisus cu întrebarea: “Invățătorule bun, ce să fac să moştenesc viaţa 
de veci?” (Luca 16, 19). 





Întrebarea aceasta frământă inima noastră, a tuturor credincioşilor. Este o 
întrebare tainică; este neliniştea vieţii noastre duhovniceşti. Noi, creştinii, ne 
punem totdeauna întrebări despre trăirea vieții după voia lui Dumnezeu. Ne 
străduim Să o îmbunătăţim, pentru a ne înălța duhovniceşte. Suntem încredinţaţi 
că viaţa este cel mai mare dar pe care ni l-a făcut Dumnezeu; că numai ea ne 
oferă putinţa de a cunoaşte lumea după rânduiala ei şi că ea singură ne oferă 
calea spre a-i descoperi tainele şi rostul lor. 


În această conştiinţă stă şi îndemnul pentru luminarea minţii şi înfăptuirii virtuţii în 
spiritul dobândirii desăvârşirii. Sub acest aspect, viaţa este pentru noi o minune 
zilnică, ce pune în mişcare toată fiinţa noastră oferind minţii nesfârşite categorii de 
lucrări, în scopul ridicării spre cele înalte. De aceea dorinţa credinciosului este să 
nu se despartă de viaţă, să trăiască veşnic. De aici porneşte acel dor care frământă 
fără încetare, şi care se trezeşte deodată chiar şi în conştiinţa cea mai încărcată de 
păcat, zguduind-o cu cuvintele: “Ce să fac eu pentru a câştiga împărăţia veşnică?” 


În cazul tânărului din pericopa evanghelică de astăzi, insistăm asupra celor 
adăugate de Sfântul Evanghelist Marcu, care ne relatează că lisus l-a primit pe 
tânăr cu dragoste, atunci când acesta i-a adresat întrebarea (Marcu 10, 21). Ce vor 
să însemne aceste cuvinte? De ce oare spune evanghelistul că lisus l-a iubit pe 
tânărul acesta? Răspunul este că lisus l-a iubit pentru că în acel moment tânărul 
dorea sincer să se încredinţeze despre cele ce trebuie să împlinească spre a dobândi 
viaţa veşnică. El avea un fond bun şi căuta să depăşească propria neputinţă şi 
mărginire, şi simţea că lisus este mai presus de Legea cea veche, transmisă prin 
prooroci; El era însăşi Legea de la capătul plinirii vremi. 


Deci, tânărul acesta, cu partea bună a sufletului său, intuise că lisus nu era un 
învăţător de lege oarecare, nu era un profet obişnuit, ci era cineva care stăpânea 
tainele ascunse ale dumnezeirii şi cunoştea calea mântuirii oamenilor. De aceea 
venise la El. Tânărul intuise, totodată, marea iubire dumnezeiască şi de necuprins, 
pe care Mântuitorul o întrupa şi o realiza pe pământ şi L-a numit “Învățător bun”. 
Cât despre întrebarea pusă, lisus are pentru acest om, ca şi pentru toţi oamenii, 
răspunsul scurt şi limpede: “Păzeşte poruncile”, împlineşte voia lui Dumnezeu, 
cuprinsă în poruncile Lui! 


Dregătorul declară că le-a păzit din tinereţe; el aştepta de la lisus ceva deosebit, 
ceva mai mult decât ştia el. Tocmai de aceea lisus îi indică o cale deosebită de a 
putea moşteni viaţa veşnică, o cale care nu mai e poruncă, ci un sfat. “Îți mai 
lipseşte un lucru, i-a zis atunci lisus, vinde câte ai, împarte la săraci şi vei avea 
comoara în ceruri; apoi vino de Mă urmează”. Acest cuvânt l-a întristat pe 





dregătorul care era foarte bogat. EI a plecat trist pentru că nu-i venea uşor să se 
despartă de avuţiile lui, fapt care l-a făcut pe lisus să spună cât de greu este să intre 
întru Împărăţia lui Dumnezeu omul robit cu totul de bunurile acestei lumi. E mai 
uşor să treacă cămila (sau funia) prin urechile acului decât pentru un bogat să intre 
întru împărăţia lui Dumnezeu. E greu, dar nu e imposibil. Zaheu Vameşul a înţeles 
acest lucru şi a dat jumătate din averea lui săracilor, şi a întors împătrit celor pe 
care el i-a asuprit sau păgubit. EI a înţeles că spre împărăţia lui Dumnezeu nu se 
poate înălța cel încărcat cu grijile şi averile pământeşti. Se ştie că şi păsările, numai 
acelea pot zbura, care au oasele goale, celelalte cu greu se pot avânta spre înalt, le 
trage în jos greutatea oaselor lor. 


Aşa şi creştinul, numai gol, lipsit de orice împătimire lumească, se poate înălța la 
cer. 


Tânărul bogat, în loc să se bucure că 1 s-a dat prilej să fie sprijinitor şi ocrotitor al 
vieţii, care înseamnă căldură, freamăt, lumină, zâmbet, dăruire, jertfă, s-a întristat, 
pentru că, pradă egoismului şi lăcomiei, nu se gândise niciodată să folosească 
avuţiile sale pentru îndulcirea vieţii altora. El nu se învrednicise niciodată să guste 
bucuria vieţii în mijlocul semenilor săi, al fraților săi. Chiar dacă va fi citit 
vreodată cuvintele psalmistului: “Câr este de dulce şi cât este de frumos să fie 


fraţii împreună”, nu va fi fost în stare niciodată să coboare în mijlocul celor 
năpăstuiţi, spre a le vedea durerile şi spre a le alina. EI n-a înțeles, astfel, că şi 
viața veşnică îşi are bogăţiile ei şi că această bogăţie este bucuria comorilor 
cunoaşterii şi dragostei lui Dumnezeu, bucuria vieţii fără de moarte, unde 
înţelegerea, mila şi pacea sunt desăvârşite. 


Dar lucrul cel mai important pe care îl cere Mântuitorul tânărului din Evanghelie, 
şi nouă tuturor, este cuprins în ultimele cuvinte: “Vino de-Mi urmează Mie!” Care 
este sensul acestei chemări? Cine suntem noi ca Dumnezeu să ne strige fiecăruia în 
parte “Urmează-Mă!” şi încă cu repetată stăruință? Prin ce am meritat noi patimile 
şi moartea Domnului? Căci multe păcate apasă cugetele noastre. 


Și totuşi, nouă credincioşilor, ni se adresează lisus fiecăruia în parte: “Urmează 
Mie!” şi aceasta pentru că, după credinţa noastră, omul are ceva sublim în el, ceva 
care îl face stăpânul lumii, ceva ce îl apropie de îngeri: chipul lui Dumnezeu. Acest 
chip minunat, pe care Dumnezeu ni l-a dat şi pe care noi l-am întinat cu păcatele 
noastre, acest chip strigă înlăuntru nostru ca şi tânărul din Evanghelia de astăzi: 
Doamne, ce să fac pentru a moşteni viaţa de veci? Chipul acesta divin, care ne-a 
fost dăruit, ne este cerut acum de Iisus, în această clipă a restituirii absolute. 





Tânărul din Evanghelie n-a înţeles chemarea lui lisus. N-a înţeles-o pentru că deşi 
sufletul lui, chipul lui Dumnezeu din el, striga cu durere, după mântuire, ochii îi 
erau întunecaţi, ca ai orbului, de dragostea pentru averea sa, şi această dragoste 
stârpise din sufletul său iubirea pentru aproapele. Privind după el, Mântuitorul a 
rostit atunci dureroasa constatare care va răsuna peste veacuri în inimile noastre: 
“Cât de greu vor intra cei ce sunt robiţi averilor, în împărăţia lui Dumnezeu!” 
Auzind aceste cuvinte, apostolii au crezut, pentru o clipă, că nimeni nu se poate 
mântui prin propriile sale puteri. Cutremuraţi de acest adevăr, care se descoperă 
inimii lor pentru prima dată, au întrebat cu teamă: “Atunci, Doamne, cine poate 
să se mântuiască?” La care Mântuitorul răspunde: “Cele ce sunt cu neputinţă la 
oameni, Sunt cu putinţă la Dumnezeu”. Acest răspuns a rămas pentru totdeauna 
cea mai mare mângâiere şi o puternică încurajare pentru noi. El are ca temei un 
univers de necuprins, arătat de Sfântul Evanghelist loan într-o definiție scurtă: 
“Dumnezeu este iubire” (loan 4, 8). 


“Atât de mult a iubit Dumnezeu lumea, încât a dat pe singurul Său Fiu, pentru 
ca oricine crede în El să nu piară, ci să aibă viaţă veşnică” (loan 3, 16). Această 
nemărginită dragoste a lui Dumnezeu, “care face să răsară soarele şi peste cei 
buni şi peste cei răi” (Mat. 5, 45), a realizat pentru noi, toţi cei ce cred, 
mântuirea generală, numită, în învăţătura Bisericii, mântuirea obiectivă. Deci, 
ceea ce a fost “cu neputinţă la oameni”, fiind pentru ei “o taină din veac 
ascunsă”, a fost cu putinţă la Dumnezeu şi şi-a găsit împlinirea binecuvântată 
prin jertfa Sa. Domnul lisus Hristos a adus mântuirea tuturor, chiar şi 
tâlharului de pe cruce. Această mântuire ne-a fost oferită în dar, şi se află la 
îndemâna celor ce cred. 


Am putea spune că în această Evanghelie este vorba despre două căi, două feluri de 
a urma lui Hristos, despre două mijloace de a ajunge la mântuire şi viață veşnică. 


+ Una este calea poruncilor. Ea nu cere jertfirea bunurilor vieții, renunțarea 
la casă, soție, familie etc. Ni se cere doar să nu ne lipim sufletele cu totul de 
ele, ci să le folosim spre a câştiga prin cele trecătoare pe cele veşnice, prin 
cele de pe pământ pe cele din cer, prin a păzi poruncile. 

4 A doua cale e mai scurtă, mai directă; dar, desigur, mai grea. Ea nu e 
poruncă, ci un sfat adresat celor care, pentru dragostea lui Dumnezeu, 
pentru dorinţa de a sluji oamenilor şi lui Dumnezeu, se jertfesc pe ei 
înşişi, renunțând de bună voie chiar la cele îngăduite. 


Această făgăduinţă o întăreşte lisus prin cuvânt, când zice: “In casa Tatălui Meu 
mai multe lăcaşuri sunt” (loan 19, 27-28), vrând să arate prin aceasta că sunt mai 





multe trepte de fericire şi răsplătire pentru cei ce I-au urmat Lui, precum, desigur, 
sunt mai multe grade de osândire pentru cei ce au călcat poruncile Lui. 


De aceea, cu drept cuvânt, îndeamnă Sfântul Apostol Pavel să ia fiecare o hotărâre 
şi să preţuiască după cuviinţă marele şi minunatul dar al mântuirii: “Să nu stăm 
nepăsători, spune el, faţă de o mântuire aşa de mare, care, după ce a fost vestită 
întâi de Domnul, ne-a fost adeverită de cei ce au auzit-o, în timp ce Dumnezeu 
întărea mărturia lor cu semne, puteri şi diferite minuni şi cu darurile Duhului 
Sfânt, împărţite după voia Sa” (Evrei 2, 3-4). 


Intotdeauna omul a căutat pe Dumnezeu şi a dorit să se apropie de EI şi să aibă 
parte de viaţa cea veşnică, care este la Dumnezeu. 


L-a căutat chiar şi în veacurile întunecate dinainte de Hristos, când mintea omului, 
întunecată de păcat, îl făcea să identifice pe Dumnezeu Creatorul cu creatura sa; 
când oamenii “au schimbat mărirea lui Dumnezeu celui nestricăcios, întru 
asemănarea chipului celui stricăcios şi a păsărilor şi a dobitoacelor..., când au 
schimbat adevărul lui Dumnezeu în minciună şi S-au închinat şi au Slujit 
făpturii în loc să slujească Făcătorului” (Romani 1, 23-25). 


Oricând şi în orice situaţie am fi, sufletul nostru este însetat după Dumnezeu. “/Ne- 
ai făcut pe noi pentru Tine, Doamne, şi neliniştit este sufletul meu până se va 
odihni în Tine”, a zis 


De aceea, tânărul din Evanghelie trebuie să ne fie drag tuturor prin întrebarea pe 
care şi-o pune. El ne este drag — cu toată dezertarea din faţa Mântuitorului -, şi 
pentru că este simbolul tuturor credincioşilor preocupaţi de problema mântuirii. 


Evangheliştii Marcu şi Luca nu pomenesc despre un tânăr, ci despre “un om 
oarecare” sau “un dregător”. Aici găsim legea universală a dorului credincioşilor 
după o viaţă în Hristos şi cu Hristos. Găsim nevoia credincioşilor de a se naşte din 
nou, pe care a simţit-o Nicodim când a mers noaptea la lisus. Aici găsim gustul 
amar pe care ni-l toarnă în suflet o viaţă uşoară, trăită în bogății şi plăceri. Găsim 
momentul sufletesc al realităţii afirmate de Mântuitorul, că ce folos dacă am avea 
în stăpânire lumea întreagă, dacă nu suntem în stare să ne mulțumim sufletul. Acest 
“om oarecare” din Evanghelie poate fi oricare dintre noi. Acest “om oarecare” este 
credinciosul neliniştit, dinamic, care vrea ceva, vrea să se mântuiască. Este 
sufletul încărcat de amărăciunea decepţiilor, care caută adăpostul darurilor lui 
Iisus. 





Ori de câte ori privesc un om în rugăciune în faţa icoanei, în genunchi, rostesc în 
gândul meu: iată, un om s-a apropiat de lisus şi i-a zis: Doamne, ce să fac să 
moştenesc viaţa de veci? Văd un suflet frământat, un suflet chinuit de întrebări, văd 
“un om oarecare” în căutarea unei rezolvări asupra problemei vieţii şi simt ecoul 
şoaptelor lui, le aud: “toate le-am păzit din tinerețile mele...” Eu avuţie nu am; am 
totuşi ceva: păcatele mele. Sunt bogat în păcate. Am şi eu bogăția mea de care nu 


m-am lepădat încă. 


Am venit la Tine, Doamne, ca omul din Evanghelie. Doamne, ajută-mă să nu plec 
întristat. 


Suntem în faţa sfintelor sărbători ale Crăciunului. Ne apropiem şi de sfârşitul unui 
an de viaţă. Ce avem de spus lui lisus? Ştiu că mulţi dintre cei ce ne-am rugat azi, 
aici, am încercat urcuşul spre mai bine, am încercat izbăvirea şi găsirea uşii 
împărăției lui Dumnezeu spre desăvârşire, însă nu toţi am reuşit. 

N-am reuşit pentru că am pornit singuri la drum, fără Hristos. 


N-am renunţat la falsele lumini ale pământului în schimbul luminii lui Hristos, 
Domnul nostru. Am rămas prinşi pe mai departe de unele fapte păcătoase care ne 
gonesc pe drumul ce duce spre roşcovele fiului rătăcit. 


Dar o dată cu naşterea Sa, Mântuitorul ne pregăteşte şi renaşterea noastră, 
netezându-ne drumul spre mântuire. Alături de scutecele Betleemului, ni se 
pregăteşte şi haina noastră pe care o vom îmbrăca atunci când vom merge în fața 
lui lisus. E haina căinţei, ţesută din urzeala părerii de rău şi beteala făgăduinţelor 
bune: Bine eşti cuvântat, Doamne, învață-ne pe noi poruncile Tale. 
Învredniceşte-ne pe noi să te iubim şi să împlinim poruncile Tale. Învaţă-ne pe 
noi Să facem pururea voia Ta! Amin. 





Părintele Iosif Trifa — Evanghelia Duminicii a 30-a după Rusalii - (Dregătorul 
bogat; păzirea poruncilor) - „Şi s-a întristat, căci era bogat foarte“... 


Să luăm aminte! Nu cumva să credeţi că Evanghelia de mai sus ar cere de la noi să 
ne vindem averile şi să le dăm săracilor, ca să ne putem mântui. Nu avuţia şi 
strângerea ei sunt o piedică pentru Împărăţia lui Dumnezeu, ci piedicile sunt 
beteşugurile sufleteşti ce le scorneşte avuţia în sufletul nostru, dacă nu băgăm de 
seamă. 


O evanghelie din duminicile trecute ne arată un om pe care avuţia îl aruncase în 
braţele băuturilor şi desfătărilor, iar Evanghelia de mai sus ne arată pe un altul, ce- 
şi făcuse din bogăţie un idol pe care îl avea mai drag şi mai de preţ decât mântuirea 
lui sufletească. „Bogăția de ar curge, nu vă lipiţi inima de ea, zicea Psalmistul. 
Dar greşeala aceasta este că oamenii îşi lipesc mai mult inima de bogăţiile 
pământeşti decât de Mântuitorul şi de bogăţiile cele sufleteşti. 


În multe chipuri şi feluri se poate vedea şi azi Evanghelia de mai sus. Eu am văzut- 
O şi astă-vară într un sat. leşiseră domnii de la judecătorie în afacerea unui om ce 
pârâse pe altul că s-a băgat cu hotarul spre el. Cel pârât tăgăduia (cu toate că se 
vedea bine că şi-a lărgit hotarul cu strâmbul). Atunci judecătorul l-a poftit pe cel 
pârât să pună jurământ. Pârătul a stat puţin pe gânduri şi o dată a pus piciorul pe 
piatra de pe hotar şi a jurat, sau mai bine zis şi-a dat sufletul pentru o bucată lată 
de 50 de centimetri de pământ (cam un sfert cât i-ar fi trebuit de groapă). Ca şi în 
chipul de alături, şi pe omul acela Evanghelia îl chema să iasă din lăcomie şi să 
plece după lisus, dar lăcomia şi diavolul îl îndemnau de la spate: „Nu te lăsa, 





omule... sporeşte-ţi averea! “ Şi omul a ascultat glasul lăcomiei şi L-a părăsit pe 
Iisus... pentru o brazdă de pământ. 


O, câte fac oamenii să-şi sporească averile: jură strâmb, înşală, fură, omoară şi îşi 
vând sufletul în sute de feluri, apucaţi de lăcomia de a-şi înmulţi avuţiile. De aceea 
zice lisus: Cu anevoie vor intra cei avuţi în Împărăţia lui Dumnezeu. 


Cititorule! La întrebarea „Ce trebuie să fac ca să moştenesc viaţa de veci?“ acesta 
este răspunsul cel bun: să pleci după Hristos, să te pui în slujba Lui cu tot ce ai: cu 
averea ta, cu banii tăi, cu inima ta, cu ochii tăi, cu mâinile tale, cu picioarele tale, 
cu gura, cu vorba, cu scrisul şi sfatul tău. Asta înseamnă şi să te lepezi de toate 
patimile şi păcatele tale. Dar sminteala-i tocmai asta că, în asemănarea omului din 
Evanghelie, oamenii nu-şi pun tot ce au în slujba lui Hristos; nu vor să se despartă 
de anumite patimi şi plăceri. Sunt mulţi creştini foarte evlavioşi... până când nu-i 
vorba de punga şi averea lor, dar îndată ce vrei să le deschizi şi punga pentru vreo 
faptă bună, ai gătat-o aici. 


Creştinilor! Moştenitorii Împărăției lui Dumnezeu pot fi numai fiii lui Dumnezeu, 
iar fiii lui Dumnezeu pot fi numai aceia care L-au primit pe Hristos şi trăiesc cu 
Hristos; iar a trăi cu Hristos înseamnă că El este stăpân şi poruncitor în casa 
sufletului nostru. Dar când îl bagi pe cineva stăpân şi poruncitor în casa ta, trebuie 
să-i dai lui cheile de la toate încăperile tale: de la casă, de la cămară, de la lada cu 
bani, de la pod, de la pivniţă... Dacă nici casa, nici cămara, nici lada, nici punga ta 
nu se deschid niciodată pentru cei săraci şi pentru alte fapte bune, acesta e semnul 
cel rău că tu nu L-ai primit cu adevărat pe Hristos şi Evanghelia Lui. 


Israelitenii în pustie au făcut din aur şi temple, şi idoli 


Biblia ne spune că israelitenii de două ori şi-au strâns şi topit aurăriile. O dată, 
când femeile şi-au topit podoabele de aur, iar Aron a făcut din ele un vițel de aur — 
idol — la care se închinau şi înaintea căruia jucau, în vreme ce Moise, sus pe 
muntele Sinai, vorbea cu Dumnezeu (Ieşire cap. 32). 


Altă dată au strâns toate vasele şi uneltele de aur şi de argint şi Moise a împodobit 
cu ele „cortul cel sfânt“ (Ieşire cap. 36). 


Aşadar, israelitenii au strâns o dată aurul pentru slujba idolilor, adică a dracilor, iar 
altă dată şi-au pus aurul în slujba şi mărirea lui Dumnezeu. Şi oamenii de astăzi îşi 
pun banii (aurul) unii în slujba lui Dumnezeu, unii în slujba idolilor şi a diavolilor. 
Banii cu care se înfrumuseţează biserici, se cumpără cărți bune, banii care satură pe 





cei flămânzi, îmbracă pe cei goi şi ajută pe cei lipsiţi sunt banii cei buni, în slujba 
lui Dumnezeu. lar banii cei cu care se fac chefuri, beţii, păcate şi destrăbălări sunt 
banii cei răi, puşi în slujba dracilor. 


Cititorule! Banii tăi în a cui slujbă stau? 
Banul ca slugă 


Banul e bun şi folositor, dar numai până când este sluga noastră, adică face numai 
ceea ce îi poruncim noi şi ascultă de noi. 


Dar îndată ce banul se face el stăpân asupra noastră şi ne porunceşte el, atunci nu 
mai e bun; a intrat satan în el; s-a făcut unealta diavolului. 

Să băgăm de seamă neîncetat ca banii noştri să nu se facă idoli şi unelte ale 
diavolului. 


;; Pune-ţi comoara ta întru poruncile Celui Preaînalt, şi mai mult va folosi ţie 
decât banii“. „Pierde banii pentru cel sărac şi necăjit, ca să nu ruginească sub 
piatră spre pierzarea ta“... zice înțeleptul Sirah la capitolul 29, versetele 13-14. 


„Cel ce iubeşte banii nu se va îndrepta“... „Mulţi au căzut pentru bani şi 
înaintea lor le-a fost pieirea“. „Privegherea banilor topeşte trupul şi grija lor 


strică somnul“ (Înţelepciunea lui Sirah 31, 5-6). 
De ce s-a spânzurat un zgârcit 


O revistă din Anglia scrie că, într-un orăşel de acolo, un faimos zgârcit s-a 
spânzurat din cauza unui vis: visase că întreaga avere şi-o împărțise săracilor. 
Sculându-se buimăcit de grozăvenia acestui vis, a luat un ştreang şi s-a spânzurat. 
lată ce-i în stare să facă diavolul cu ajutorul zgârceniei. Zgârcenia e un beteşug 
greu şi de suflet pierzător. 


Banca cea mai bună 


Într-un loc zice Scriptura că „cel ce miluieşte pe sărac, dă împrumut lui 
Dumnezeu“ (Pilde 19, 17). Ce vorbă mare este aceasta: a împrumuta pe 
Dumnezeu, Cel ce toate le are în a Sa mână şi de nimic nu are lipsă! Pentru cei 
săraci, EI însă e gata a lua împrumut banii noştri. Pentru voi, toţi cei ce aveţi acum 
bani din belşug, iată banca cea mai bună care vă dă camăta cea mai mare: banca 
milostivirii şi ajutorării celor săraci. 





(Părintele Iosif Trifa, Tâlcuirea Evangheliilor duminicilor de peste an) 





Părintele Iosif Trifa - Să-l dai Lui cheile de la toate încăperile tale 


Matei XIX, 16-26 


Duminică avem la rând Evanghelia cu tânărul cel bogat care s-a apropiat de Iisus 
cu întrebarea: Învăţătorule bune, ce voi face să moştenesc viaţa de veci? Păzeşte 
poruncile, i-a zis Domnul. Le-am păzit, a răspuns tânărul. Şi i-a zis lisus lui: Încă 
una îţi lipseşte: împarte-ţi averile la săraci şi vino după Mine. lar tânărul, auzind 
acestea, s-a întristat, căci era bogat foarte. Şi a zis lisus: Cât de anevoie vor intra în 
Împărăţia lui Dumnezeu cei avuţi! 


Să cercetăm înţelesul acestei evanghelii. Întâi să ne întrebăm: de ce a venit tânărul 
la lisus? Ce l-a adus la lisus, căci avea şi avere şi avea şi paza poruncilor? A venit 
la lisus, pentru că nici una, nici alta nu-i dădeau liniştea şi pacea sufletească. 
Sufletul nostru se doreşte spre izvorul păcii şi fericirii: spre lisus Mântuitorul. 
Tânărul din evanghelie plecase spre acest izvor pentru a veni la EI, dar, vai, nu L-a 
aflat. EI îi adresează Domnului cuvintele: „Învăţătorule bune“; el venise la Domnul 
ca la un mare cărturar, ca la un rabin învăţat; de aceea Mântuitorul îi răspunde: „Ce 
Mă numeşti bun?“ 


Mântuitorul vede îndată sufletul acestui tânăr; îl vede stăpânit de patima iubirii de 
avuţii, vede înlăuntrul lui idolul iubirii de avuţii. „Incă una îţi lipseşte - îi zice 
Domnul: leapădă-te de avuţiile tale şi vino după Mine“. Adică Mântuitorul zicea: 





„Tu, tânărule, ţi-ai făcut un idol din bani şi din averi... până când pe acest idol îl 
iubeşti mai mult decât pe Dumnezeu şi pe sufletul tău, nu poţi dobândi fericirea“. 


Mântuitorul l-a pus pe tânărul din evanghelie la hotarul, la răspântia mântuirii 
sufleteşti, dar el n-a putut trece acest hotar. „S-a întristat, căci era bogat foarte, 
ținea mai mult la avuţie decât la Domnul. 


Aici este cheia înţelegerii evangheliei cu tânărul cel avut; Domnul cere de la noi o 
viaţă predată cu totul Lui, cere de la noi să ne despărţim de toate patimile şi de toți 
idolii noştri şi să mergem după El. Înţelesul acestei evanghelii nu este vinderea 
averilor, ci este porunca cea mare de a trăi o viaţă predată cu totul Domnului. 
Vinderea averilor şi împărţirea lor la săraci încă nu înseamnă nici pe departe 
mântuirea sufletului. Eu pot să dau săracilor tot ce am, iar inima să o las diavolului; 
am dobândit, oare, ceva? Pot să mă lepăd de averi, dar să rămân cu plăcerile; am 
dobândit ceva? Hotărât că nu! „Şi de aş împărți săracilor toată avuţia mea, iar 
dragoste nu am (pe Domnul nu Îl am), nici un folos nu-mi este“ (1 Cor. 13, 3). 


Mântuitorul a cerut de la tânărul din evanghelie lepădarea de avuţii, pentru că ştia 
că era stăpânit de patima asta. De la alții Domnul cere, tot aşa, să se lepede de 
pizme, mânii, înşelăciuni, minciuni şi alte răutăţi. „Cel ce vrea să vină după Mine - 
a zis într-alt loc Iisus - trebuie să se lepede de sine.“ Şi lepădarea de sine este un 
lucru tot atât de însemnat ca şi lepădarea de idolul iubirii de argint şi de avuţii. 


Să nu creadă cineva că evanghelia ne-ar învăţa că trebuie să urâm avuţiile şi să le 
dispreţuim. O, nu! Dar cere evanghelia să nu facem un idol din ele; să nu le iubim 
mai mult decât pe cele sufleteşti; să nu ne înecăm în spinii lor. „Tot cel ce iubeşte 
pe tată sau mamă - tot cel ce iubeşte lumea - mai mult decât pe Mine nu este 
vrednic de Mine“ (Matei 10, 37). „Bogăția de ar curge, nu vă lipiţi inima de ea (Ps. 
60, 10), „căci unde este comoara voastră, acolo este şi inima voastră (Luca 12, 34). 


Dar greşeala creştinilor de azi e tocmai aici. Comoara de care se lipeşte inima 
noastră sunt averile şi plăcerile. lubim mai mult cele lumeşti decât cele sufleteşti; 
iubim mai mult lumea decât pe Domnul. Evanghelia ne pune şi pe noi neîncetat la 
hotarul mântuirii sufleteşti, dar, vai, cât de puţini pot trece acest hotar, pentru că 
oamenii iubesc mai mult lumea decât pe Domnul şi sufletul lor. 


> A fi un creştin adevărat înseamnă a trăi o viaţă predată cu totul Domnului. 
> A fi un creştin adevărat înseamnă a merge pe urmele Domnului orice ar fi 
să pierdem şi orice ar fi să se întâmple. 





>» A fi un creştin adevărat înseamnă ca toată comoara noastră, toată 
dragostea şi bucuria noastră să fie scumpul nostru Mântuitor. 

>» A fi un creştin adevărat înseamnă să-L ai pe Domnul de Stăpân şi 
poruncitor în casa ta şi în viaţa ta. Să-l dai Lui cheile de la toate încăperile 
tale: de la casă, de la cămară, de la pod, de la pivniţă, de la inimă, de la 
lada cu bani etc. 


Tânărul din evanghelie Îi dăduse Domnului toate cheile, dar când a venit rândul să 
dea cheia de la bani şi avuţii, de asta nu s-a îndurat. „,S-a depărtat întristat, căci era 
bogat foarte“... 


Desigur, tot aşa s-ar întâmpla - tot aşa se întâmplă - şi azi când Domnul cere cheile 
noastre. Unii dau bucuros o parte din chei, dar de altele nu se îndură. N-ar da unii 
bucuroşi şi cheile de la anumite plăceri. 


Eu m-aş scrie în Oastea Domnului - zicea un om - dacă mi-aţi lăsa pipa şi femeile. 
O, în ce minciună trăiesc cei mai mulţi creştini de azi! Îşi închipuie oamenii că pot 
dobândi mântuirea cu paza unor porunci şi cu lăsarea numai de unele răutăți. 
Creştinismul de azi şi creştinii de azi sunt reflectaţi clar în oglinda evangheliei din 
această duminică. Până e vorba de anumite datorii, „porunci“ şi „sfaturi“, totul 
merge bine; dar când lucrul ajunge la predare, la o viaţă predată cu totul Domnului, 
oamenii se depărtează întristaţi, ca şi bogatul din evanghelic. 


Du-te într-un sat şi vorbeşte poporului despre datoriile lor de creştini, despre 
ținerea poruncilor şi despre alte sfaturi morale. Totul merge bine... oamenii te 
ascultă cu drag. Dar când le spui că trebuie să o rupă cu cârciumile, cu jocurile, cu 
petrecerile şi cu alte răutăți şi plăceri lumești; când îi chemi să intre în Oastea 
Domnului, să trăiască o viaţă cu Domnul, se întristează îndată şi te părăsesc (ba 
încă te şi batjocoresc). Totul merge bine până le dai oamenilor „sfaturi morale“, 
Dar îndată ce-i chemi să plece pe urmele Domnului, s-a gătat. Vai, ce lucru grozav 
este acesta! 


Creştinii de azi caută mântuirea în afară de Hristos, în afară de o viaţă trăită cu El. 
Dar mântuirea se poate afla numai într-o viaţă trăită cu EI şi predată cu totul Lui. 


Socrate şi darurile 
Despre filozoful Socrate se spune că odată, de ziua numelui său, învăţăceii şi 


admiratorii lui i-au adus fel de fel de daruri scumpe. Pe urmă, a venit un sărac şi a 
ZIS: 





- Invăţătorule, eu n-am avut daruri să-ţi aduc; eu n am avut altceva să-ţi aduc decât 
pe mine însumi! Dispune de mine cum voieşti. 


- Acesta-i darul meu cel mai scump! a zis Socrate. 


Acesta este, fratele meu, darul cel mai scump pe care-l iubeşte şi-l aşteaptă 
Scumpul nostru Învățător şi Mântuitor: o viaţă predată Lui, o viaţă trăită cu EI şi 
predată cu totul în slujba Lui. 


O predare 


Oastea Domnului a reuşit să-l predea lui Dumnezeu multe suflete şi vieţi. În 
„Lumina Satelor“ din anul 1927, s-a publicat următoarea prea frumoasă predare: 
„Rog pe Bunul Dumnezeu să-mi fie Tată, pe lisus Îl rog să-mi fie Stăpân şi 
Mântuitor, pe Duhul Sfânt, Cârmuitor; Biblia şi Biserica să-mi fie călăuza vieţii 
mele, copiii lui Dumnezeu să-mi fie prietenii mei... Mă predau cu totul Domnului 
să Se folosească EI de mine cum va afla de bine. Am făcut această făgăduinţă din 
voie slobodă. Dumnezeu să-mi dea har şi ajutor să o pot ţine“... 


Ce trebuie să fac să moştenesc viaţa veşnică? a întrebat tânărul din evanghelie. Să 
vii după Mine! 1-a răspuns Domnul. Tot aşa ne-ar răspunde şi nouă dacă L-am 
întreba: Doamne, ce trebuie să facem ca să moştenim viaţa de veci? Să veniţi după 
Mine... să trăiţi o viaţă predată şi închinată Mie... 


Ce Mă numiţi Bun? 


Fără această predare, creştinismul nostru n-ajunge nimic. „Ce Mă numeşti bun şi 
nu vrei să vii după Mine?“ i-a zis lisus tânărului din evanghelie. Tot aşa ne-ar 
putea zice şi nouă: 

Ce Mă numiţi bun, şi nu mă iubiţi?... 

Ce Mă numiţi Învățător, şi nu veniţi după Mine?... 

Ce Mă numiţi Mântuitor, şi nu Mă lăsaţi să vă mântuiesc?... 

Ce Mă numiţi Stăpân, şi nu-Mi slujiţi Mie?... 

Ce Mă numiţi Atotputernic şi nu vă încredeţi în Mine?... 

Ce Mă numiţi Viaţă, şi nu doriți Viaţa?... 

Ce Mă numiţi Cale şi nu umblaţi pe ea?... 

Ce Mă numiţi Înţelept, şi nu Mă întrebaţi nimic?... 

Ce Mă numiţi Lumină, şi iubiţi întunericul?... 

Ce-Mi ziceţi Doamne, Doamne, şi nu faceţi voia Mea? (Luca 6, 46)... 





In această icoană grozavă şi dureroasă trăiesc creştinii şi creştinătatea de azi. 


Iisuse, Scumpul nostru Mântuitor, ajută-ne să trăim o viaţă cu Tine, o viaţă predată 
Ție, o viaţă pusă cu totul în slujba Ta! Amin. 


O fetiţă a făcut de ruşine pe învăţaţi 


O ceată de învăţaţi s-a strâns odată la o dispută despre Dumnezeire. Unii spu-neau 
una; alții, alta şi nu se puteau înţelege asupra întrebării lor dacă este Dumnezeu şi 
cum ar fi Dumnezeu? Unul dintre ei zicea: 

- Nu este Dumnezeu; copilul când se naşte n-are credinţă; numai părinţii i-o apasă 
cu de-a sila în ceara inimii sale. 


Atunci un altul zise: 
- Să aducem aici un copil şi să vedem cum 1 s a tipărit credinţa în ceara inimii. 


Aduseră o fetiţă şi o întrebară ce ştie ea despre Dumnezeu şi cum şi-L închipuie ea 
pe Dumnezeu? Atunci fetița, desfăcându-şi pieptul, astfel grăi: 

- Eu cred că bunul Dumnezeu este atât de mare, încât nu-L pot cuprinde cerul şi 
pământul, dar, pe de altă parte, este atât de mic, încât încape aici, în inimioa-ra 
Mea... 


Invăţaţii rămaseră ruşinaţi de acest minunat răspuns şi pricepură şi ei că Dumnezeu 
nu se poate afla prin ocoşeli omeneşti, ci numai prin credinţă. 


Bogatul şi călătorul 


Un biet călător sărac ceru sălaş la casa unui bogat zgârcit. 
- Mergi de aici, se răsti bogatul, căci doar casa mea nu-i un han la drumul mare 
pentru călători! 


- Îngăduie-mi, te rog, răspunse săracul, să-ţi pun trei întrebări şi apoi voi pleca în 
drumul meu. 

Cine a locuit aici înainte de dumneata? 

- Tata. 

- Dar înainte de dânsul? 

- Bunicul. 

- Şi, după dumneata, cine va locui aici? 

- Fiul meu. 





- Precum se vede, zise săracul, aici în casa asta nu stă nimeni de statornicie. Se duc 
unii şi vin alții. Nişte călători sunteţi şi dumneavoastră, iar casa asta e un han în 
care ar trebui să primiţi şi pe cei săraci. 


Cuvintele săracului străpunseră inima bogatului zgârcit. Din acea clipă, n-a mai 
respins pe săraci, ci s a făcut un izvor de milă şi milostivire pentru ei. 


Părintele Iosif Trifa - Tâlcuirea Evangheliilor duminicilor de peste an. 





Traian Dorz - Cum v-a iertat Hristos 


Îngăduiţi-vă unii pe alții, şi dacă unul are pricină să se plângă de altul, iertaţi-vă 
unul pe altul. Cum v-a iertat Hristos aşa iertaţi-vă şi voi. (Coloseni 3, 13) 


Îngăduiţi-vă unii pe alţii — spune Cuvântul Domnului aici — şi dacă unul are 
pricină Să se plângă de altul, iertaţi-vă unul pe altul. Cum v-a iertat Hristos, aşa 
iertaţi-vă şi voi. Aceasta este singura judecată la care are dreptul să se ducă un 
adevărat credincios al lui lisus: judecata iertării. Acesta este singurul drept al 
omului duhovnicesc: dreptul de a ierta. Aceasta este singura răzbunare 
îngăduită sufletului născut din Dumnezeu: iertarea. 


O iertare cum a avut şi el din partea lui Hristos. O iertare totală. O iertare imediată. 
O iertare pe totdeauna. 


Două feluri de oameni ne pot greşi nouă: vrăjmaşii noştri, ori cei care nu-L cunosc 
pe Dumnezeu. Şi frații noştri, ori cei care cunosc Cuvântul Sfânt. fară de 
vrăjmaşi, Hristos a avut o iertare fără condiţii. Nu le-a cerut şi n-a aşteptat 
niciodată să-şi ceară iertare, nici să recunoască vreodată că I-au greşit. În chiar 
timpul păcătuirii contra Lui, Domnul S-a rugat pentru iertarea lor, fără să 
aştepte ca acestora să le pară rău că I-au păcătuit şi să-I ceară iertare, ca apoi 
Să-i ierte. Aşa trebuie să facem şi noi cu vrăjmaşii. 





Dar faţă de fratele care îți păcătuieşte, Mântuitorul a spus că dacă îi pare rău şi te 
roagă să-l ierţi, atunci eşti dator să-l ierți. De şapte ori pe zi dacă îţi păcătuieşte şi 
zice: Îmi pare rău! să-l ierţi (Lc 17, 4). În aceste condiţii, Mântuitorul spune că 
trebuie să-l ierți pe fratele, şi în Mt 18, 15: dacă îşi cere iertare. Şi în urma cererii 
de iertare porunceşte iertarea şi în Lev 19, 17. Tot aşa şi în Tatăl Nostru (Mt 6, 12). 


Pe cel ce păcătuieşte fără ştiinţă, Bunul Dumnezeu îl iartă, găsindu-i dezvinovăţire 
în faptul că n-a ştiut ce face (Lc 23, 34; Fapte 3, 17; 17, 30). ŞI tot aşa i-a iertat şi 
Mântuitorul nostru lisus Hristos şi îi iartă şi astăzi. 


Dar pe cel ce păcătuieşte având ştiinţă, având cunoştinţă despre păcat şi despre 
datoria de căinţă şi de lacrimi pentru păcatul său, pe acela nu-l iartă fără acestea 
nici Dumnezeu. Şi nu ne cere s-o facem asta nici noi. 


Pentru că un om care cunoaşte porunca: „Să nu păcătuieşti“ şi totuşi păcătuieşte cu 
voinţa şi cu ştiinţa sa, acela este un înrăit, un suflet stăpânit de diavolul, care 
găseşte plăcere în păcat şi mulţumire în rău. 


Desigur, nu te vei răzbuna dacă nu-ţi cere iertare... Dar păcatul lui pentru care n-a 
cerut şi n-a primit iertarea va fi ţinut înaintea lui Dumnezeu (In 20, 23). 


Iertarea pentru cel care nu ştie este deci fără condiţii. Dar iertarea pentru cel care 
ştie este condiționată de părerea lui de rău că a păcătuit şi de cererea lui sinceră de 
iertare. 


Aşa ne-a iertat pe noi Hristos. Nici El nu ne-a iertat decât atunci când am venit la 
picioarele Lui cu lacrimi de căinţă şi de părere de rău pentru păcatele din trecut. Şi 
cu legământ sfânt pentru viitor, să nu mai păcătuim. 


Numai astfel am intrat în iertarea şi în părtăşia Lui. Şi numai trăind în această 
ferire de păcat putem avea părtăşie cu El şi ne putem bucura de roadele iertării 
Sale. Altfel, nu. 


Sufletul meu şi fiul meu iubit, şi tu trebuie să fii încredinţat de acest lucru. Dacă 
greşeşti fără voie cuiva, nu te ruşina niciodată să recunoşti că ai greşit, ci du-te 
îndată şi mărturiseşte-ţi vina înaintea celui căruia ai Săvârşit-o şi cere-i sincer şi 
din toată inima iertare. Și dacă l-ai păgubit cu ceva, întoarce-i înapoi tot ce-i mai 
poți întoarce, pentru a repara deplin tot răul pe care l-ai făcut. Fă tot acest lucru 
care eşti dator, din toată inima ta şi cu toată părerea de rău pentru răul făcut. 





Dacă este om acela căruia i-ai greşit, se va bucura de sinceritatea ta şi iertarea lui 
sinceră vă va umple de bucurie şi de pace şi pe tine şi pe el. 


Dacă este neom şi te va respinge şi va jigni sinceritatea ta, atunci, după ce tu ai 
făcut totul, rămâi liniştit, încredinţând totul lui Dumnezeu, Care va avea ultimul 
cuvânt în toate judecăţile omeneşti. 


Acest lucru fă-l cu atât mai mult, mai grabnic şi mai zdrobit, atunci când ai păcătuit 
cu ştiinţa şi repetat împotriva oricărui om. Dar mai ales când ai păcătuit împotriva 
unui frate, a unui părinte şi a unui binefăcător al tău. Atunci cererea de iertare şi 
dovada părerii de rău trebuie să-ţi fie adânci, amare, fierbinţi şi zdrobitoare, după 
mărimea păcatului făcut. 


Altfel, nu poate fi primită o iertare deplină, nici din partea oamenilor, nici din 
partea lui Dumnezeu. 


Și ce nu se iartă în viaţa asta nu va avea iertare nici în viaţa viitoare. 


Și vai de sufletul care va trebui să ispăşească acolo ceea ce n-a vrut să 
mărturisească aici! 


Traian Dorz, din Hristos — Puterea Apostoliei 





Traian Dorz - Problema mântuirii 


2 pre: 


îi 


Mâine e duminica aceea când se citeşte în toate bisericile noastre Evanghelia cu 
„tânărul bogat” care a venit la Domnul. Scrie despre el şi Sfântul Evanghelist 
Matei, şi Marcu, şi Luca. Fiecare aminteşte una dintre părțile interesante ale vieţii 
acestui tânăr. Am dori să amintim aceste lucruri nu numai pentru că mâine e 
duminică şi se citeşte în bisericile noastre această evanghelie, ci pentru că în ea 
sunt cuprinse nişte lucruri de foarte, foarte mare însemnătate pentru fiecare dintre 
noi... 


Am vrea să citim împreună această Evanghelie şi după aceea să gândim adânc 
asupra înţelesului acestor adevăruri pe care Mântuitorul ni le-a înfăţişat şi la care e 
bine dacă fiecare dintre noi luăm bine seama, pentru că într-una dintre aceste şapte 
probleme cuprinse în această Evanghelie ne găsim fiecare dintre noi. Să ne 
cântărim fiecare în lumina şi în Cuvântul voii lui Dumnezeu şi să ne cercetăm noi 
înşine în care dintre aceste stări suntem. 


Să ţinem minte nişte lucruri foarte însemnate pentru fiecare, pentru că poi trebuie 
Să ştim: „Nici unul dintre cuvintele lui Dumnezeu nu e lipsit de putere”, nici de 
înţeles, nici de adevăr. 


Sunt şapte probleme mari: 
1. o mare problemă — problema mântuirii; 
2. o mare grabă; 





„o mare întrebare; 
„un mare răspuns; 
„0 mare condiţie; 

„o mare întristare; 
„un mare faliment. 


1. Prima problemă este problema mântuirii. Mântuitorul era atunci în cetatea aceea. 
Şi el, tânărul bogat, foarte, foarte ocupat cu atâtea treburi de peste zi, deşi a auzit 
că Mântuitorul este acolo şi propovăduieşte Evanghelia de mult timp, a alergat la 
Mântuitorul în ultimul moment. 


Ce bine când omul se preocupă de mântuirea sufletului său! Însă nu-i bine să lase 
acest lucru pentru ultimul moment. S-a întâmplat că acest tânăr L-a mai ajuns pe 
Domnul; dar se putea întâmpla, cum foarte mulţi dintre cei ce lasă lucrul mântuirii 
şi problema mântuirii până în cel din urmă moment, să nu mai ajungă niciodată să- 
L mai întâlnească pe Domnul lisus. Câteva clipe dacă ar fi întârziat acest om, nu-L 
mai ajungea nici el pe Mântuitorul. 


O mare problemă este problema mântuirii. Nici una nu-i mai mare decât ea. Orice 
lucru poate să facă omul, la orice vreme, dar mântuirea sufletului nu se găseşte 
oricând. 


Există o vreme când Mântuitorul este în faţa noastră... 

Există o vreme când Mântuitorul trece pe lângă noi... 

Există o vreme când Mântuitorul este aproape de noi, de cetatea noastră... în satul 
nostru, poate chiar şi în casa noastră. 


Acest lucru este de cea mai mare însemnătate; să ne preocupăm atunci de 
mântuirea sufletului nostru. Nici una dintre probleme nu-i mai importantă decât 
asta. Oamenii se preocupă astăzi de orice. Şi de multe probleme. Cele două mari 
probleme care preocupă astăzi omenirea sunt foamea şi războiul. N-auzi nicăieri 
decât oameni îngrijoraţi de aceste două lucruri. Pot fi şi acestea însemnate, dar mai 
însemnată este mântuirea sufletului nostru. 


Dacă noi n-avem mântuirea sufletului nostru, poate să fie belşug de pâine, belşug 
de toate, în zadar... 


Dacă n-avem mântuirea sufletului, poate să fie pace cât e întinderea lumii 
acesteia... Nouă nu ne foloseşte la nimic, pentru că odată şi odată viaţa noastră tot 
încetează. Odată şi odată viaţa noastră de pe pământ tot se sfârşeşte. Că se sfârşeşte 





în foame sau se sfârşeşte în război, sau se sfârşeşte pe pat liniştit, sau undeva într- 
un accident, într-un fel trebuie să se sfârşească această viaţă, pentru că tot ce are 
început are şi sfârşit. Dar nu este tot una cum sfârşeşte viaţa noastră: dacă sfârşeşte 
o viață mântuită sau sfârşeşte o viaţă pierdută. Nu problema războiului şi a foamei 
sunt în primul rând cele mai arzătoare probleme, ci problema mântuirii este cea 
mai arzătoare problemă pentru fiecare dintre noi. 


E fericit acela care şi-o pune! Despre acel tânăr spune o Evanghelie că era un 
fruntaş... Altă Evanghelie spune că era tânăr... Altă Evanghelie spune că era un 
om... Un om, unul tânăr şi unul dintre cei de frunte. Poate fruntaş prin studiile lui, 
poate fruntaş prin funcţia lui. Poate fruntaş în alt fel... Oricum, era un om care a 
înţeles însă, în ultimul moment, că trebuie să caute mântuirea — şi a alergat la lisus. 
Şi ce bine că L-a găsit! Şi spune că a alergat înaintea Lui, în ultimul moment, a 
îngenuncheat şi i-a spus: „Bunule Învățător, ce să fac ca să moştenesc viaţa 
veşnică?”. 


Nu există un început mai frumos! Nu există o întâlnire mai frumoasă a cuiva cu 
Dumnezeu decât în felul acesta: să îngenunchezi înaintea Lui şi să te preocupe 
singura şi cea mai arzătoare problemă: problema mântuirii sufleteşti. „Bunule 
Învățător, ce să fac ca să moştenesc viaţa veşnică?” În altă Evanghelie spune: „Ce 
bine să fac?”. 


E o problemă foarte însemnată! Nu ştiu câţi dintre noi ne-am pus-o cu adevărat, în 
modul cel mai arzător. 


Îl binecuvântăm pe Domnul pentru toţi acei care, din tinereţea lor, au făcut acest 
legământ, care s-au hotărât pentru Domnul şi au venit la Domnul. Şi au ascultat şi 
Domnul i-a ascultat. S-a oprit lângă ei, i-a iubit şi le-a răspuns: „Ştii ce să faci”. 
Mântuitorul l-a pus la încercare pe acest tânăr şi i-a zis: „Ştii poruncile... să nu 
faci... să nu faci... să nu faci...” 


Mântuirea nu stă în „să nu faci”. Mântuirea stă în „să faci!”. Legea scrie: „Să nu 
faci... să nu faci... să nu faci...”, dar Mântuitorul a adus o altă lege: legea 
dragostei, care spune: „Să faci”. 


„Ce vreţi să vă facă vouă oamenii, să faceţi şi voi la fel”. Să nu faceți ca păgânii. 
Să faceţi mai mult ca păgânii. Păgânii iubesc pe cei care-i iubesc pe ei. Voi trebuie 
să-i iubiţi şi pe cei care vă urăsc pe voi. Păgânii fac bine la cei care le fac bine. Voi 
trebuie să faceţi bine la cei care vă fac rău. 





In felul acesta Mântuitorul a legat mântuirea nu de porunca „Să nu faci”, ci de 
porunca cea mare „Să faci!”. Cuvântul acesta pe care Mântuitorul l-a spus cuprinde 
naşterea din nou şi viaţa veşnică. 


Aş vrea să facem o întrebare aici: Şi-au pus într-adevăr toţi cei care suntem aici 
această arzătoare şi unică, şi însemnată problemă a mântuirii cu adevărat? Slăvit să 
fie Domnul! Cunoaştem atât de multe suflete şi feţe de aici pe care se vede lumina 
Domnului şi pacea iertării primită prin pocăință şi prin naşterea din nou. Dar poate 
că sunt aici şi suflete care n-au fost niciodată în faţa Domnului cu această problemă 
arzătoare... Care nu şi-au pus încă din tot sufletul lor, mai presus de orice altceva, 
problema mântuirii. 


Acestor suflete am vrea să le aducem astăzi în faţă pe acest tânăr din Evanghelie. 
Un tânăr!... N-a aşteptat până când să fie bătrân... N-a aşteptat până când să fie 
bolnav... N-a aşteptat până când să fie sărac... Ci a venit când era fruntaş, când era 
în culmea puterii sale, a tinereţii sale, a situației sale materiale — şi a venit la 
Domnul lisus punând problema mântuirii sale. 


Dragii mei fraţi şi surori, cunoscuţi sau necunoscuţi, Dumnezeu vă ştie şi El ne 
cunoaşte pe fiecare. Am spus, Domnul a rânduit cine să fie aici şi ce să se 
vorbească aici. Şi Domnul a rânduit, că El a ştiut cine vine și care e starea 
fiecăruia. 


Domnul a rânduit aici câte un cuvânt pentru fiecare. Poate că cuvântul acesta este 
trimis în chip deosebit acum acelora care niciodată nu s-au întâlnit încă cu Hristos. 
Poate că sunt aici suflete care nu şi-au pus problema mântuirii mai arzătoare decât 
orice. Au zis: „Întâi să mă căsătoresc”. Sau au zis: „Întâi să-mi fac casă”; sau „Întâi 
să-mi căsătoresc copilul”; sau au zis: „Întâi să-mi aranjez alte probleme... Şi după 
aceea voi vedea şi de problema mântuirii”. 


Nu, dragii mei! Învăţaţi de la tânărul din Evanghelia de astăzi să puneţi mai presus 
de orice problema mântuirii, în primul rând, că după aceea se pot rezolva uşor şi 
celelalte lucruri, dacă Dumnezeu va mai îngădui să mai avem timp, să avem zile, 
să avem ceasuri în viaţa noastră. 


Dar ziua de mâine nu-i sigură pentru nimeni, nici ziua de astăzi nu poate fi chiar 
sigură pentru toți. Atât de mulți care încep dimineaţa nu sfârşesc această zi 
niciodată sau, de cele mai multe ori, seara, în pace. Atât de mulţi care au început 
seara nu mai ajung dimineaţa în pace, pentru că viaţa nu-i sigură pentru nimeni, dar 





moartea e sigură pentru toţi. Atât de mulţi şi-au sfârşit pe neaşteptate ziua şi viaţa! 
De aceea problema mântuirii este cea mai importantă pentru fiecare. 


Să vă puneţi această problemă! Că, dacă întâi căutăm Împărăţia lui Dumnezeu şi 
neprihănirea Lui, celelalte uşor ni se dau pe deasupra, toate, că ştie Dumnezeu că 
avem nevoie de ele. Dar dacă n-avem mântuirea sufletului nostru, ce facem? 


Pe frontispiciul unei şcoli mari, înainte, era scris: 
„Cartea este necesară! 

Pâinea este necesară! 

Dar Hristos este cel mai necesar!”. 


Ne trebuie carte, ne trebuie pâine — toate sunt adevărate, dar Hristos ne trebuie mai 
mult în primul rând. Ne trebuie viaţă, ne trebuie hrană, ne trebuie pace, ne trebuie 
de toate, dar mântuirea sufletului nostru, iertarea păcatelor, împăcarea noastră cu 
Dumnezeu, naşterea noastră din nou, asta ne trebuie în cel dintâi rând şi fiecăruia. 
Că, dacă noi ne-am întors la Dumnezeu cu adevărat, şi pâinea e mai binecuvântată 
şi ne-o aşteptăm în mod mai cinstit, mai frumos, mai vrednic. 


Și cartea este mai binecuvântată, pentru că-i înţelegem lumina şi o iubim şi mai 
mult şi atunci ştim ce să alegem din tot ce auzim şi din tot ceea ce citim: numai ce 
este spre folos şi spre mântuirea noastră şi a semenilor noştri. Dar dacă noi nu-L 
avem pe Dumnezeu, şi pâinea o câştigăm cei mai mulţi în mod necinstit, şi cartea 
nu foloseşte cuiva decât să ajungă mai rău, mai stricat, mai nefericit decât era dacă 
n-avea carte. 


Cu Hristos toate sunt binecuvântate. Fără El, acestea n-au nici o valoare, ci, 
dimpotrivă, păcatul le otrăveşte şi ajung o nenorocire şi pentru cel care le cere, şi 
pentru cel care îl ajută să le aibă sau are de a face cu el. 


2. A doua problemă importantă este graba. În căutarea mântuirii trebuie grabă. În 
căutarea mântuirii nu trebuie amânat de azi pe mâine. Au fost foarte mulţi care au 
amânat pe mâine, dar n-au mai ajuns mâine, pentru că a venit nenorocirea. 
Cunoaştem o mulțime şi o mulțime de cazuri, nu ne-ar ajunge timpul să le 
enumerăm pe toate la rând, însă fiecare dintre noi, dacă ne aducem aminte şi putem 
privi în jurul nostru, vedem atâtea cazuri şi nenorociri în viaţa acelora care au avut 
ocazia să se întoarcă la Dumnezeu, dar au amânat. 


„Lasă pe mâine, lasă pe mai târziu, lasă pe anul viitor”... Şi în felul acesta, păcatul 
i-a cuprins şi i-a nimicit, şi i-a luat în pierzare pe toţi. 





AL doilea lucru după aflarea trebuinţei mântuirii este graba. Nu mai amâna! Spune 
Cuvântul Domnului aşa: „Luaţi seama, câtă vreme se spune: «Astăzi!»”, nimeni să 
nu-şi împietrească inima, ca „să nu se trezească venit prea târziu”. Mulţi au venit 
prea târziu!... 


In pilda cu cele zece fecioare avem o foarte tristă înştiinţare şi o foarte serioasă 
înştiinţare pentru fiecare dintre noi. Să nu amânăm problema mântuirii, să nu lăsăm 
grija pregătirii noastre pentru întâlnirea cu Dumnezeu pentru mâine sau pentru mai 
târziu. 


„Astăzi, dacă auziţi glasul Lui, nu vă împietriţi inimile”, „Căutaţi pe Mântuitorul 
câtă vreme se poate găsi”. Acest tânăr L-a găsit pe Mântuitorul chiar în clipa când 
EI era să plece. 


Ştie Domnul de câte ori va mai trebui să mai fie aici adunări şi cercetări biblice... 
Ştie Domnul dacă vom mai ajunge sau nu. Dacă toți câţi suntem în seara aceasta 
aici vom mai ajunge încă o dată sau încă o seară, sau încă o zi în care să ni se 
predice Evanghelia şi să ni se spună chemarea Mântuitorului. 


E bine ca cei ce aud acum să primească această chemare, să aranjeze problema 
mântuirii câtă vreme Domnul este aproape, câtă vreme noi încă suntem în viaţă, 
câtă vreme cei care n-au încă mântuire Îl mai au pe Domnul în faţa lor şi pot să se 
întoarcă la EI, ca să capete iertarea păcatelor şi pacea cu Dumnezeu. 


3. Întrebarea aceasta: „Ce să fac ca să pot fi mântuit?” este cea mai mare întrebare. 
Foarte mulți oameni pun foarte multe întrebări: şi când citesc Cuvântul lui 
Dumnezeu, şi când se predică Evanghelia, şi când merg pe drum, şi în distracţiile 
lor pun foarte multe întrebări. 


Unii cercetează Biblia ca să afle profeţii de războaie, despre timpurile din urmă, 
despre Armaghedon şi cine ştie despre ce, despre împărăția de o mie de ani... 
Cercetează Biblia ca să găsească acolo motive de a se certa pe chestii religioase 
unii cu alţii. Aceasta este o cercetare vinovată a Cuvântului lui Dumnezeu. 

Cea mai bună cercetare este aceea când omul caută cum poate să fie mântuit şi 
întreabă el Biblia: „Ce să fac ca să fiu eu mântuit? Ce să fac ca să am eu păcatele 
iertate, să am iertarea şi împăcarea cu Dumnezeu?... Ce să fac?”. 

Aceasta este cea mai mare întrebare şi cu acest gând trebuie să cercetăm noi Biblia. 
Și această întrebare trebuie să o avem noi totdeauna înaintea Domnului: „Ce să 
fac? Ce bine să fac? Ce bine să fac?”. 





Domnul lisus a spus atunci: „Primul bine pe care poţi să-l faci este să asculți 
Cuvântul lui Dumnezeu!”. Cuvântul lui Dumnezeu spune: „Cine vrea să vină după 
Mine, să se lepede de sine, să-şi ia crucea lui şi să Mă urmeze”. Şi „Unde voi fi Eu, 
acolo va fi şi ucenicul Meu”. 


4. Cel dintâi lucru este naşterea din nou. Cuvântul pe care ţi-l spune Domnul, 
răspunsul cel mai potrivit la întrebarea „Ce să fac să fiu mântuit?”, este: Să te naşti 
din nou! Să te predai Domnului, să te hotărăşti pentru EI, să începi o viaţă nouă cu 
EI, ca să capeţi iertarea păcatelor. Şi aceasta este cel mai însemnat lucru. 


Acuma suntem în postul Crăciunului, aşteptăm Naşterea Mântuitorului, aşteptăm 
Naşterea Fiului lui Dumnezeu, Care a venit în lume să-i mântuiască pe cei 
păcătoşi, Care a venit în lume să ridice păcatele lumii, Care a venit în lume să-Și 
dea viaţa pentru toţi oamenii. 


Toţi copiii se nasc ca să trăiască... 


EI S-a născut ca să moară!... Să moară pentru noi toţi. Dacă EI n-ar fi murit, noi nu 
ne-am fi putut ridica niciodată ochii cu nădejde spre mântuirea lui Dumnezeu. El a 
venit să moară pentru noi toţi, în locul nostru, şi El Şi-a dat Viaţa ca să avem 
iertarea şi răscumpărarea păcatelor. 


Cel mai mare lucru este iertarea păcatelor. 


Suntem în vremea postului... Foarte mulţi s-au mărturisit şi s-au împărtăşit, poate 
că... Alţii poate că vor face acest lucru, pregătindu-se spre întâmpinarea sărbătorii 
minunate a Naşterii Domnului lisus. Dar oare ne-am pus noi întrebarea cu 
adevărat: în mărturisirea aceasta, în această Taină a Pocăinţei, am pus noi cu 
adevărat tot sufletul nostru, lacrimile noastre, gândul nostru hotărât de a ne 
întoarce la Dumnezeu şi a ne mărturisi cu adevărat în faţa lui Dumnezeu, ca să 
căpătăm iertarea păcatelor? 


Pentru că numai în urma unei mărturisiri adevărate şi-n urma unei pocăinţe 
adevărate se capătă iertarea păcatelor. 


Sfinții Părinți spun: „Nu există mai multe pocăinţe; una singură există”... ŞI 
aceasta este naşterea din nou, taina convertirii, taina transformării noastre, taina pe 
care Mântuitorul nostru a spus-o lui Nicodim în loan capitolul 3, când el vine şi 
spune: „Învăţătorule, ştiu că eşti un trimis de la Dumnezeu, că nimeni nu poate să 
facă faptele pe care le faci Tu, dacă nu-i Dumnezeu cu el”. 





Mântuitorul i-a spus limpede şi repede, şi i-a tăiat-o scurt: „Dacă nu vă naşteţi din 
nou, cu nici un chip nu veţi vedea Impărăția lui Dumnezeu!”. 


Și omul acesta întreabă cum poate un om bătrân să se nască din nou încă o dată. 
Nu înţelegea! EI înţelegea fireşte, cum înţeleg şi astăzi, tot fireşte, cei mai mulți. 
Cei mai mulţi cred că la loan capitolul 3 este vorba despre botez... Nu-i adevărat! 
Acolo-i vorba despre naştere din nou, despre pocăință. Pocăinţa este o taină între 
cele şapte Taine ale Bisericii noastre. Şi Pocăinţa aceasta este naşterea din nou. 
Mântuitorul îi cere lui Nicodim: „Să te naşti din nou, din «apă» şi din «duh»!...” 
Nu din apa cea moartă care nu naşte nici un duh, ci din „Apa cea Vie” — care este 
Cuvântul lui Dumnezeu care curăță mintea şi înnoieşte mintea — şi din Duhul lui 
Dumnezeu, Care este puterea şi care înnoieşte inima omului. Cele două însuşiri ale 
omului: mintea cea nouă şi inima cea nouă — asta este naşterea din nou şi făptura 
cea nouă. Aceasta este lucrarea pe care o cere Dumnezeu. 


Nu-i vorba despre botez la loan capitolul 3. Este vorba despre naşterea din nou, 
căci este legământul, hotărârea, predarea în slujba lui Dumnezeu, care este Taina 
Pocăinţei instituită în Biserica noastră, care înseamnă această convertire şi înnoirea 
vieţii omului, fără de care nu există mântuire. 


Spune: „Dacă nu te naşti din apă şi din duh”... adică din Cuvântul lui Dumnezeu 
care înnoieşte inima, cu nici un chip nu vei putea intra în Împărăţia lui Dumnezeu. 
În versetul 3 spune: „nu vei putea vedea”... În versetul 5 spune: „nu vei putea 
intra”... fără naşterea din nou. Şi Cuvântul Domnului, în atâtea locuri, întregeşte 
acest adevăr şi îl spune limpede. Numai oamenii care au întuneric peste mintea lor 
sau sunt preocupaţi nu de trăirea şi de ascultarea, şi de înţelegerea Cuvântului lui 
Dumnezeu, ci de nişte gânduri fireşti, lumeşti, pământeşti... aceştia nu înţeleg 
adevărul şi aceştia au peste mintea lor o maramă care le ascunde adevărul. 


Adevărul acesta este! Şi, dacă suntem în zilele sfântului post, şi, dacă trebuie şi 
simţim — şi în Cuvântul, şi în credinţa noastră este rânduiala aceasta de mărturisire 
şi pocăință — atunci aceasta să o facem. Pentru că aceasta este ceea ce cere 
Dumnezeu de la noi. Pocăinţa, care nu-i de patru ori pe an sau de o sută de ori în 
viaţă, ci este o singură dată, care rămâne pentru totdeauna şi trăieşte, şi vieţuieşte, 
şi lucrează, şi rodeşte în noi viaţa cea nouă, curată şi sfântă pe care a cerut-o 
Domnul şi pe care apoi trebuie să o trăim aşa cum o cere El. Pentru că numai în 
felul acesta, căpătând iertarea şi păstrându-o, noi ne putem face vrednici să intrăm 
pe porţi în cetate, pentru că este scris: „Nimic întinat nu va intra acolo!”. Nimeni 





care trăieşte în stricăciune şi în minciună. In spurcăciunea ascunsă, în spurcăciune 
lăuntrică şi în minciună, şi în prefăcătorie în afară. 


Să înţelegem deci, din Evanghelia aceasta sfântă şi din porunca aceasta sfântă, ce 
este necesar pentru noi toţi. Cine a trecut prin Taina aceasta a Pocăinţei, adică a 
naşterii din nou, să se păstreze acum curat, aşa cum l-a sfințit Domnul. Dacă i-au 
fost 1ertate păcatele, să rămână în această curăţie, ca să se poată bucura pentru 
totdeauna; în orice vreme va veni chemarea Domnului, el să poată merge fericit şi 
liniştit la Domnul, ştiind sigur că păcatele îi sunt iertate prin harul lui Dumnezeu şi 
că el, păstrându-se în curăţie şi în ascultare, şi-a păstrat aceasta după ce şi-a făcut 
curățire în casă, el şi-a păstrat curăția până la sfârşit. 


5. Condiţia aceasta este pusă clar de Domnul în Cuvântul Său. Este răspunsul lui 
Hristos. Dar în faţa acestui răspuns, mulţi rămân nehotărâţi şi necredincioşi ca 
acest tânăr din Evanghelie. 


Să ne slujească tuturor ca un avertisment foarte serios, ca un exemplu foarte 
important: ce înseamnă începutul bun şi sfârşitul rău!... 


Ce frumos a început acest tânăr! S-a grăbit să vină, L-a ajuns pe Domnul, a 
îngenuncheat în faţa Lui, I-a vorbit aşa de frumos lui Dumnezeu, a cerut aşa de 
limpede un răspuns şi Domnul i-a spus aşa de clar care este răspunsul mântuirii... 
Dar când a aflat condiţia, tot elanul, toată voioşia lui, tot avântul lui frumos de la 
început s-au ofilit dintr-o dată. EI şi-a aplecat capul întristat când Mântuitorul i-a 
pus condiţia: „Leapădă-te de lucrurile acestea! Urmează-Mă pe Mine, încrede-te şi 
nu vei duce lipsă niciodată de nimic. Fii sigur de asta”. După ce-ţi capeţi iertarea 
păcatelor, Domnul va avea grijă şi de pâinea ta, şi de casa ta, şi de rostul vieţii 
iale... 


Aici vine încrederea noastră în Dumnezeu şi aici se arată într-adevăr valoarea unui 
om credincios: se bizuie el pe Dumnezeu sau nu se bizuie? Atât de mulţi, chiar şi 
dintre cei credincioşi, se frământă astăzi cu problema hranei, cu problema 
mâncării!... Ți-e şi groază, silă să asculţi... Cum tu, credincios, să-ţi pui problema 
mâncări1?... Să strâng, să grămădesc aici atât de multe, pentru că nu mă bizui eu pe 
Dumnezeu, — mă bizui numai pe cămara mea. 


Se vede aici câtă slabă credință avem noi! Păi, dacă Dumnezeu este Stăpânul 
nostru şi noi ne încredem în EI şi spunem din toată inima „,...pâinea noastră cea de 
toate zilele dă-ne-o nouă astăzi” şi dacă noi muncim conştiincios şi cinstit la locul 
nostru de muncă şi ne facem datoria cinstit în mijlocul alor noştri, cum, noi ne mai 





îndoim de grija şi de ocrotirea lui Dumnezeu? Sigur că nu suntem leneşi... Sigur 
că nu suntem risipitori... Atunci de ce suntem noi necredincioşi şi nu ne bizuim pe 
puterea şi pe grija lui Dumnezeu? 


lar dacă ajungem ca Domnul să îngăduie să trecem şi prin vremuri de încercare, de 
ce nu acceptăm mai bine înfrânarea şi răbdarea? Am trecut prin vremuri de acestea 
atâția ani de zile, am cunoscut foametea şi lipsa, şi setea. Aveam o bucăţică de 
pâine de o sută de grame şi o cană de apă pe zi şi atâta aer cât intra pe gaura cheii; 
dar am avut încredere în Dumnezeu. Şi, când n-am avut pâine, Domnul ne-a dat 
dorinţa să postim. Ştii ce putere ai? Nici foame, nici durere, nici oboseală nu simţi 
când Dumnezeu îţi dă putere de post şi rugăciune. 


Am fost atât de risipitori şi de necredincioşi, am avut atâta pâine şi am aruncat-o la 
gunoi. Merităm să trecem şi prin anumite încercări, dar nu ducem lipsă şi nu avem 
foamete... Numai îngrijorarea aceasta care este un păcat, lăcomia care este un 
păcat, acestea sunt cele care ne frământă. Nu rabdă nimeni de foame, nici nu va 
răbda, însă trăiesc sub această teroare a groazei care vine din păcat şi din 
necredinţă — şi acesta este un rău, o vină în faţa lui Dumnezeu. Mai ales când zici 
că eşti şi credincios! 


Nu ne bizuim noi pe Dumnezeu? Ne preocupăm noi mai mult de problemele 
jumătăţii inferioare a trupului nostru, în loc să ne ocupăm de problemele cele mai 
importante: mântuirea sufletului nostru şi vieţuirea în sfinţenie, în evlavie, în 
cinste, în demnitate, în tot ce-i frumos şi cerut de Dumnezeu. 


Totdeauna a garantat El pâinea şi odihna, şi pacea, şi sănătatea celui care a fost 
credincios şi cinstit. Atunci, cum să nu ne bizuim noi pe puterea lui Dumnezeu şi 
cum să ne îndoim noi de grija Lui? Cum a făcut acest tânăr care era foarte bogat, 
când i s-a cerut lui să renunţe la ceea ce erau în avantaj lumesc pentru el, în loc să 
se bucure că are ceva să dea săracilor, să dea celor ce n-au... Prin aceasta se poate 
vedea dacă un om s-a întors la Dumnezeu: cât de mult se iubeşte pe sine şi cât de 
mult îl iubeşte pe semenul său. Dumnezeu i-a dat acestui om avuţii. Oriunde sunt 
avuţii îngrămădite, acolo s-a făcut un rău, un păcat, o nelegiuire... Pentru că, în 
mod cinstit, omul nu reuşeşte să-şi strângă bogății. Cel care a strâns bogății a făcut 
o nedreptate undeva, l-a nedreptăţit pe un semen al său. 


Mântuitorul cerea acum: „Dă înapoi ce nu era al tău, ceea ce ai luat pe nedrept de 
la semenul tău”... Şi el făcea nu o milostenie, ci un act de dreptate. 





Zacheu, care s-a întors la Dumnezeu, a simţit aceasta din îndemnul Duhului şi a 
spus: „Doamne, jumătate din averea mea o dau săracului”... pentru că, într-adevăr, 
el simţea că averea aceasta era adunată pe nedrept, prin exploatarea săracilor, a 
celorlalți. EI nu făcea decât să-şi plătească datoria pe care, în mod normal, trebuia 
să o plătească la cei de la care luase el avuţia. 


Aşa face un credincios! Fără să-i spună nimeni, dă ce nu este al său, ceea cea 
adunat pe nedrept... Lui, Duhul lui Dumnezeu, dacă e sincer în inima lui, îi spune: 
„Întoarce înapoi ce ai luat pe nedrept. Dacă te-ai întors la Dumnezeu, repară răul pe 
care l-ai făcut”... 


Zici că te-ai întors la Dumnezeu, dar n-ai reparat nimic din răul pe care l-ai făcut... 
Atunci nici nu te-ai întors la Dumnezeu. 


Un frate care fusese tâmplar, după ce se întorsese la Domnul, s-a dus pe la toți 
clienţii lui şi le-a dus înapoi toţi banii pe care-i luase în plus, peste cât se cuvenea 
să ia pentru munca pe care le-o făcuse. Asta era dovada — cea dintâi dovadă — că el 
era credincios adevărat. 


Un alt frate, croitor, care încasase şi el mai mult decât trebuia să ia normal pentru 
munca lui, s-a dus înapoi pe la clienţii lui şi le-a spus: 

— Uite, frate, eu am încasat atunci... Acuma m-am întors la Dumnezeu... Acuma 
simt povara unui lucru făcut cu nedreptate. Eu numai atunci ştiu că m-am 
despovărat de păcatele mele, când am dat înapoi ce ţineam pe nedrept. 

Aşa face un om care cu adevărat s-a întors la Dumnezeu! 


Şi el trebuia să facă la fel, dacă voia să se bucure că Domnul lisus îi dă ocazia să 
dea înapoi săracilor ceea ce luase pe nedrept. Şi să se încreadă în Dumnezeu, 
pentru că niciodată cel ce se încrede în Domnul nu moare de foame, nu rămâne de 
ruşine şi nu ajunge în pierzare, în sărăcie şi în lipsuri, pentru că se bizuie pe 
Domnul. Şi, dacă Dumnezeu ne dă mântuirea prin Jertfa Sa, cu atât mai mult ne dă 
pâinea de care avem nevoie, atunci când vrem noi cu adevărat să facem voia Lui. 
Este o condiţie, deci. Cine se întoarce la Dumnezeu trebuie să facă ceea ce îi cere 
Dumnezeu: să se lepede de ceea ce este povara, apăsarea, împovărarea sufletului 
său. Şi el, împăcându-se cu Dumnezeu, scapă de urmările păcatelor şi de pedeapsa 
păcatelor sale. 


Aceasta este o condiţie fără de care nimeni nu poate nădăjdui mântuirea lui 
Dumnezeu; pentru că noi, dacă ne-am întors cu adevărat la Dumnezeu, ne-am 





lepădat de noi înşine şi atunci trebuie să reparăm tot răul pe care l-am făcut înainte 
de a ne întoarce la Dumnezeu. 


Tânărul acest n-a dorit mântuirea cu adevărat. Şi când Mântuitorul l-a înștiințat şi 
i-a spus în față condiția mântuirii, el a plecat de la Domnul foarte întristat. 


6. O mare întristare. Se poate că în seara aceasta au venit aici suflete preocupate de 
problema mântuirii, care doresc mântuirea, care caută mântuirea şi care au ajuns 
poate în ultimul moment să audă Cuvântul Domnului. Şi acum, Domnul lisus le 
pune în față condiția: „să te lepezi de tine, să te naşti din nou, să te predai 
Domnului, să te hotărăşti pentru EI şi să rezolvi, şi să îndrepţi, şi să limpezeşti şi 
problemele sufletului care te apasă” — adică să-ţi cercetezi viaţa din trecut. 


Adevărata pocăință cuprinde îndreptarea răului făcut, nu numai mărturisirea lui. 
Dacă ai făcut o nedreptate şi-i spui cuiva: „Îmi pare rău că am făcut o 
nedreptate...”, nu-i de-ajuns numai că spui „Îmi pare rău”... Trebuie să te duci să 
îndrepţi, să-l despăgubeşti pe cel pe care l-ai păgubit. 


Să-ţi mărturiseşti în faţa Domnului păcatele făcute în faţa lui Dumnezeu; dar 
păcatele făcute în faţa oamenilor trebuie să le mărturiseşti şi în faţa oamenilor. Şi 
să le îndrepți! Numai atunci capeţi iertare cu adevărat. Altfel, ne înşelăm pe noi 
înşine, crezând că-L înşelăm pe Dumnezeu. Adevărata mărturisire nu-i aceea în 
care te duci şi spui: „Părinte, îmi pare foarte rău că am păcătuit”, şi el zice: „Da, 
prin harul care mi-a fost dat, te iert şi te dezleg de păcatele tale”, şi cu asta m-am 
rezolvat. Mâine mă duc şi fac tot aşa... Sau continui răul pe care l-am făcut. Am 
nedreptăţit pe cineva, păstrez banul pe care l-am luat pe nedrept în buzunar... Am 
mărturisit eu aşa, de formă, şi am primit o iertare de formă. 


Asta e o înşelare pentru mine, dar pentru Dumnezeu nu. Dumnezeu dă iertarea 
numai atunci când omul se îndreaptă cu adevărat. Cum a primit Zacheu iertarea. 
Cum au primit toţi cei care s-au întors la Dumnezeu şi s-au hotărât. Numai atunci 
capeţi iertarea. Altfel facem numai o formă cu care ne amăgim noi înşine şi cu care 
credem că Îl amăgim şi pe Dumnezeu. 


Nu! Adevărata pocăință nu se face de o sută de ori sau de patru ori pe an. Se face o 
singură dată — şi să rămână omul în ea cu hotărâre şi cu legământ. Aceasta este 
Taina Pocăinţei. Asta este mărturisirea, când omul spune în faţa lui Dumnezeu: 
„Îmi pare rău”, şi se duce şi îndreaptă răul făcut, pentru totdeauna, pentru că numai 
în felul acesta Dumnezeu dă iertarea păcatelor. 





Ştiţi, iertarea păcatelor nu-i un lucru uşor. Păcatul e ceva foarte, foarte greu. 
Oamenii nu-şi dau seama ce mare şi ce greu lucru este păcatul în faţa lui 
Dumnezeu. Nu există iertare pentru păcate. Oamenii se înşeală că există iertare. Nu 
există iertare, ci numai ispăşire pentru păcate. Dacă privim la Crucea lui Hristos, 
vedem cum se ispăşeşte păcatul. Nu există păcate iertate fără ispăşire. Acei care s- 
au întors la Dumnezeu sunt iertaţi pentru că păcatele lor le-a ispăşit Hristos. 


Când te întorci la Dumnezeu, spui: „Doamne lisuse, cu Sângele Tău curăţeşte 
păcatele mele şi spală sufletul meu”. Atunci Sângele lui Hristos te curăţeşte, pentru 
că EI a suferit pentru ele şi iertarea aceea o căpătăm numai pentru că a suferit EI în 
locul nostru. 


Dar cine nu se întoarce la Dumnezeu cu toată inima, cine nu pune acest legământ şi 
nu se leapădă de păcat, şi nu se uneşte cu Hristos, acela nu a căpătat iertarea. Acela 
va trebui el să ispăşească ori pe pământ, ori sub pământ, ori şi pe pământ, şi sub 
pământ, pentru că păcatul este un lucru îngrozitor de greu. Numai Sângele lui 
Hristos îl spală pe acela care se pocăieşte sincer şi se leapădă de păcat şi doreşte să 
trăiască după voia lui Dumnezeu. Altfel nu există iertare. Şi aceasta o va vedea în 
ziua morţii, în clipa morţii, când se va întâlni cu adevărat cu plata şi cu osânda 
păcatelor sale. 


Cine vrea să capete iertarea, acela trebuie să se întoarcă la Dumnezeu cu adevărat, 
cum s-a întors Zacheu, şi să repare dintr-o dată: „Dacă am nedreptăţit pe cineva, 
dau înapoi”, pentru că nu există adevărata noastră pocăință fără corectarea şi fără 
îndreptarea răului. 


Mergi şi te mărturiseşti astăzi, şi mâine mergi la aceleaşi păcate. Asta este o 
amăgire. Noi ne înşelăm singuri crezând că Îl înşelăm pe Dumnezeu; şi este scris 
„Nu vă înşelaţi, Dumnezeu nu Se lasă să fie batjocorit. Ce seamănă omul, aceea va 
şi secera”. Semeni păcat — păcat culegi, pedeapsa păcatului. Cine seamănă în firea 
pământească, culege moartea. Cine seamănă în firea duhovnicească, culege viaţa 
cea veşnică. Numai aşa există iertare şi mântuire. 


Oamenii, fiindcă trăiesc în păcat, fie că nu cunosc, fie că, şi dacă cunosc, nu 
mărturisesc, pentru că cuvântul lor îi mustră pe ei înşişi în primul rând. Dar cine 
vrea ca să împlinească cu conştiinţa curată şi temătoare de Dumnezeu voia lui 
Dumnezeu, acela nu numai că el însuşi va face acest lucru, ci atunci nu va putea să 
nu spună şi altora să-l facă. 





Deci condiția mântuirii este naşterea din nou şi întoarcerea cu adevărat la 
Dumnezeu, pocăinţa sinceră, care e una pentru totdeauna. O taină este. Cum este 
un Botez, cum este o căsătorie, cum este nunta, cum sunt celelalte Taine, una 
pentru totdeauna, aşa este şi Taina Pocăinţei. 


„Mai lesne este să treacă o cămilă prin urechile acului, decât un om bogat să intre 
în Împărăţia lui Dumnezeu”. „Urechile acului” era un loc, o strâmtoare, un loc 
foarte îngust printre două stânci. Aşa se numeau acele stânci: „Urechile Acului”. Şi 
era aşa de strâmtă intrarea aceea, că nu putea să intre prin ea decât, cu foarte mare 
greutate, un om foarte slab şi fără nici un bagaj. O cămilă, nici vorbă, nu putea să 
intre pe acolo. Aşa zice o explicaţie. Că altfel ar fi fără sens să zici „o cămilă prin 
urechile acului”... Cei care erau atunci acolo cunoşteau foarte bine amănuntele 
locurilor şi această strâmtoare dintre două stânci, care era strâmtă, cum ai zice, ca 
urechile acului. Şi atunci, pentru că era o strâmtoare aşa mică, Mântuitorul i-a 
înştiinţat, zicând: „Uite, mai uşor ar putea trece o cămilă pe-acolo”... ceea ce era 
imposibil să se poată, decât să intre un bogat în Împărăţia lui Dumnezeu. 


In altă parte spune: „Mai uşor intră o frânghie pe urechea acului”. Şi asta era 
cumva potrivit. 


În orice caz însă, este vorba despre o comparaţie care arată imposibilitatea de a 
intra în Împărăţia lui Dumnezeu unul care nu se întoarce cu adevărat, care ţine mai 
mult la lucrurile pământeşti şi la lucrurile fireşti, decât la Împărăţia lui Dumnezeu 
şi la mântuirea sufletului său. 


Să luăm exemplu din întâmplarea cu acest tânăr din Evanghelie. Toate aceste 
lucruri au fost scrise pentru învăţătura noastră. Să luăm seama la aceste lucruri, 
pentru ca să nu păţim şi noi la fel. Ce s-a ales din toată bogăţia lui astăzi? Ce s-a 
ales la 10, 20, la 50 de ani după întâmplarea asta a lui? Ce s-a ales de toată situaţia 
şi avuţia pentru care el a renunţat atunci la mântuire şi la viaţa veşnică? Sigur că nu 
s-a ales nimic nici de el, nici de lucrurile lui. 


Aşa se va alege şi de noi şi de lucrurile noastre, ale celor a căror dragoste şi 
credință, şi ataşament sunt mai mari față de lucrurile trecătoare, decât faţă de 
mântuire şi față de Dumnezeu. Luaţi învățătură din pilda aceasta, că toate sunt 
scrise pentru învăţătura şi mântuirea noastră. 


Nu faceţi ca acest tânăr. Dacă aţi venit la Domnul, dacă L-aţi întrebat, dacă aţi 
auzit Cuvântul Lui, dacă aţi auzit condiţia mântuirii, nu vă îndepărtați de Domnul, 





gândindu-vă cu tristeţe şi cu lăcomie la bunurile acestea — că şi aşa mâine, dacă nu 
le ia nenorocirea pe ele de la noi, ne ia moartea pe noi de la ele şi tot ne despărțim. 


Mântuirea este o avuţie veşnică şi Cel care ne dă mântuirea şi care ne dă iertarea 
păcatelor ne dă şi garanţia că El ne va da şi pâinea de care avem nevoie, şi casa 
unde trebuie să ne adăpostim, şi haina cu care să ne îmbrăcăm, să nu îngheţăm de 
frig şi să nu murim de foame. 


Aveţi încredere în Dumnezeu! lată, sunt atâția ani de când oamenii cărora li se 
luaseră pământul se temeau că vor muri de foame. lată că nu au murit de foame. 
Dumnezeu le-a dat pâinea şi le-o dă cu belşug şi îndestulare şi astăzi. Şi de astăzi 
înainte Dumnezeu ne va da pâinea de care avem nevoie, dacă vom munci cinstit şi 
nu Vom riSipi. 


Însă mântuirea nu o putem căpăta decât astăzi. Ştiţi ce se poate întâmpla? Ce s-a 
întâmplat şi cu acel tânăr care s-a dus la Mântuitorul şi nu L-a mai găsit. Sau a 
venit moartea şi, chiar dacă a mai trecut Mântuitorul pe-acolo, el n-a mai avut când 
să meargă şi n-a mai avut cum să afle mântuirea. 


Ori se depărtează Domnul de noi, ori noi de EI... Ori se duce harul mântuirii de la 
Noi, Ori se duce viaţa noastră din lumea aceasta. 

Nu avem totdeauna ocazia să-L întâlnim pe Dumnezeu. 

N-avem totdeauna ocazia să căpătăm mântuirea. 

Se întâmplă că Domnul Se depărtează sau că noi ne depărtăm. Dacă astăzi, când 
Domnul este aproape şi când Cuvântul Lui este lângă noi, noi refuzăm şi renunțăm 
la EI, să ştiţi, se poate întâmpla să nu-L mai întâlnim niciodată. 


Primiți pe Domnul astăzi şi nu plecaţi întristaţi de la EI. Hotărâţi-vă pentru EI, 
aruncaţi-vă în braţele Domnului cu credință, că Acel care ne-a dat pâinea când 
aveam nevoie şi nici nu eram credincioşi, cu atât mai mult ne-o va da când vom fi 
credincioşi. „Căutaţi mai întâi Împărăţia lui Dumnezeu şi neprihănirea Lui...” şi nu 
vă depărtaţi de EI, pentru că, după depărtarea de Hristos, poate să vină falimentul 
cel mare. 


7. Un mare faliment. Poate să vină falimentul mare, pierzarea cea mare, osânda cea 
mare, depărtarea de la faţa lui Dumnezeu. Şi nu există un mai nenorocit om pe 
pământ decât acela care s-a depărtat de la Dumnezeu fără mântuire şi care s-a 
depărtat de Hristos fără pocăință. În seara aceasta Îi mulţumim lui Dumnezeu că 
ne-a dat această ocazie. Suntem fericiţi oriunde ne întâlnim unii cu ceilalți. Îl 





binecuvântăm pe Domnul pentru fiecare prilej pe care ni-l dă când putem să 
petrecem în jurul Cuvântului Său. Seri ca acestea nu sunt multe. 


Mântuitorul nu trece şi nu va trece la nesfârşit pe ulițele satului nostru şi pe lângă 
casele noastre. Dacă El ne dă prilejul acum, e bine să prindem acest prilej, din 
pilda cu tânărul bogat şi întâmplarea lui din Evanghelia de mâine, şi din 
Evanghelia pe care Domnul ne-a deschis-o astăzi ca să înţelegem acest lucru de 
foarte mare însemnătate pentru noi. Cei care am venit la Domnul şi ne-am hotărât 
pentru EI, binecuvântaţi pe Domnul şi să rămâneţi pentru totdeauna alipiți de EL. 
Încredeţi-vă în El şi nu purtaţi grijă de nimic. Dumnezeul nostru va purta de grijă 
de toate trebuinţele noastre, dacă noi ne facem datoria în locul unde suntem, faţă de 
obligaţiile pe care le avem şi în mijlocul semenilor şi al societăţii noastre. 


Dar cel dintâi lucru este mântuirea sufletului. 


Nu-l amânaţi! Şi nu puneţi pe primul plan alte preocupări decât mântuirea 
sufletului. Aceasta să o rezolvaţi. Dacă aţi rezolvat-o, fiţi liniştiţi, ţineţi de ea, 
vegheaţi asupra ei. Dacă aţi primit darul acesta, păstraţi-l cu toată grija, pentru că 
nu există un alt dar mai mare; toate celelalte ne vor fi luate. Acesta singur va trece 
cu noi în veşnicie. 


Să-L binecuvântăm pe Domnul şi să ţinem seama de toate aceste lucruri. Cuvântul 
mărturisit în această seară să ne ţină deci gândul treaz asupra acestor îndatoriri. 
Datoria de părinți. Datoria de mame, în primul rând. Datoria înfrânării, datoria 
rugăciunii, datoria evlaviei. Şi, înainte de a primi copilul şi apoi după ce l-am 
primit, [să avem] toată grija şi temerea de Domnul în creşterea lui — aşa să-l 
creştem. Dumnezeu are nevoie de oameni sfinţi, care să poarte Cuvântul Său. Ce 
am fi făcut noi dacă nu ar fi fost câte o mamă credincioasă care să-şi ceară lui 
Dumnezeu [copilul] cu lacrimi, să-l primească cu mulțumire şi să-l crească cu 
teamă, cu evlavie în faţa lui Dumnezeu?... 


Dacă n-ar fi fost mama lui Moise... 
Dacă n-ar fi fost mama lui David... Mama Sfântului loan Gură de Aur, mama 


Sfântului Samuel, mama Sfântului loan Botezătorul, Scumpa, Sfânta Maică a 
Domnului lisus... 


Ce minunate au fost aceste fiinţe scumpe şi cu câtă dragoste şi grijă, cu câtă temere 
şi cu câtă evlavie s-au retras în rugăciune, în post, în înfrânare când au primit ele 
făgăduinţa că vor naşte un copil! Aşa trebuie să facă mama care cere, care aşteaptă, 





care primeşte făgăduinţa unui copil. Aveţi grijă de zilele de post, de zilele de 
rugăciune, de zilele de sărbătoare. 


Infrânaţi-vă, feriți-vă, ca să fie binecuvântaţi acei pe care îi veţi naşte şi să fie spre 
slava lui Dumnezeu. 


Noi aşteptăm în Lucrarea lui Dumnezeu oameni sfinți, mărturisitori puternici... 


Părintele losif a fost un profet, un profet al poporului nostru. Când se va scrie viaţa 
mamei lui veţi vedea câte lacrimi, câtă rugăciune, câtă credință a avut această 
sfântă femeie în faţa lui Dumnezeu. De aceea fiul ei a fost un om binecuvântat şi în 
urma lui au venit atâtea binecuvântări în poporul nostru. 


Avem nevoie de profeți. Fiecare rând de oameni are nevoie de un profet care să 
ducă mai departe steagul Evangheliei. Noi ştim că este undeva... Nu-l cunoaştem, 
dar ştim... Eu m-am uitat de ani de zile peste feţele tinerilor din adunări şi m-am 
rugat lui Dumnezeu să nu lase poporul acesta fără un apostol, fără un trimis, fără 
un mărturisitor puternic, care să fie în stare să se jertfească, să sufere, să ardă, să 
mărturisească, dar să ţină steagul Domnului lisus şi flacăra focului sfânt aprinsă pe 
altarul credinţei poporului nostru. 


Ştim că este. Dumnezeu ştie cine este. 


Nici cei din Egipt nu-l cunoşteau — cum spune la Exod capitolul 2, versetul 2, 
despre Moise că era „un tânăr frumos, un copil frumos”. 


Şi la Samuel spune despre David că era un tinerel cu părul bălai, cu ochi frumoşi şi 
cu faţă frumoasă. 


Nimeni nu-i cunoştea. Dumnezeu ştia şi, la vremea potrivită, l-a arătat şi pe Moise, 
şi pe David. 


Nimeni nu L-a cunoscut nici pe Domnul, numai omul lui Dumnezeu când L-a 
văzut — Simion bătrânul, la Templu — a văzut asupra Lui semnul lui Dumnezeu, 
semnul divinității. 


La vremea când trebuie să se arate, Dumnezeu îl va arăta. Ştim însă că este. 
Dumnezeu n-a lăsat şi nu va lăsa Lucrarea Lui fără un îndrumător, fără oameni de 
valoare, fără un trimis al lui Dumnezeu care să poarte steagul. 





Noi trebuie să ne rugăm, pentru ca acest om binecuvântat să fie. Pentru ca mama 
care-l va naşte să fie o mamă binecuvântată, care să-l îndrume şi care să-l 
sfătuiască. 


Cum l-a îndrumat mama sa pe Moise... 

Cum l-a îndrumat mama pe David... 

Cum l-a îndrumat mama pe Sfântul loan Botezătorul... 
Cum L-a îndrumat Maica Sfântă pe Domnul lisus... 
Cum l-a crescut mama pe Sfântul loan Gură de Aur... 
Sau mama sfântului Părinte Iosif... 


Ştim că există, pentru că Dumnezeu încă binecuvântează neamul nostru cu mame 
sfinte. Sunt atâtea mame sfinte! Şi, dacă sunt aici atâţia tineri binecuvântaţi de 
Dumnezeu, e dovadă că sunt mame sfinte care i-au avut cu rugăciune şi i-au 
crescut cu lacrimi în faţa Domnului. 


Și binecuvântăm Numele Domnului şi Îi mulțumim pentru aceşti tineri şi pentru 
aceste mame. Ştim că între aceste mame este una căreia Dumnezeu i l-a dat pe 
acela care va purta mai departe steagul în Lucrarea Lui. 


Noi nu-l vedem acuma. Când va fi nevoie, Dumnezeu îl va arăta şi voi veţi vedea 
peste el semnul divin. Au oamenii lui Dumnezeu un semn şi în cuvintele lor, şi pe 
faţa lor. Numai ochii sfinți îi văd. Doar aceştia sunt binecuvântaţi de Dumnezeu, ei 
vor vedea când se va ivi acolo... Acolo va avea peste el toate binecuvântările, cum 
le-a avut Moise, cum le-a avut David, cum le-a avut Sfântul loan Botezătorul. Şi 
atunci, cei care vor fi în vremea aceea îl vor recunoaşte și-l vor urma. Vor 
recunoaşte că este trimisul lui Dumnezeu. Dumnezeu nu va lăsa nici Lucrarea 
aceasta fără un trimis al Său. La vremea potrivită se va arăta. 


Când se va arăta şi îl veţi vedea, însoțiți-l, sprijiniţi-l, urmaţi-l, pentru că poate că 
va trebui să înfruntați un alt faraon sau un alt Goliat. Şi el e acela pe care 
Dumnezeu l-a rânduit să ducă Lucrarea Lui la biruinţă. 


Numai acei care vor fi în vremea aceea să-l recunoască, să-l însoţească şi să fie una 
în jurul lui. Cine-l va însoţi şi îl va ajuta va fi binecuvântat. Cine-l va dispreţui va fi 
blestemat şi osândit, şi lepădat din poporul lui Dumnezeu. 


Domnul să binecuvânteze şi mai departe Lucrarea Sa cu multă bucurie şi credinţă. 
Să binecuvânteze mamele care au copii sfinţi şi taţii care îi îndrumă sănătos. Să-i 
binecuvânteze pe acei copii sfinţi pe care Dumnezeu 1-a rânduit să fie purtătorii de 





steag şi, mai ales, pe acela care va trebui să ia steagul luptei sfinte. Poate că acela 
va duce Lucrarea pe porţile Canaanului Ceresc, porţile Ierusalimului şi, în cântările 
de slavă, cei care vom fi plecat îi vom vedea şi-i vom întâmpina cu bucurie, ca pe 
acei care au dus mai cu multă bucurie şi vrednicie Lucrarea pe care Domnul ne-a 
încredinţat-o şi nouă. 


De aceea, fiţi o inimă şi un gând. Cei care puteţi lucra cu cuvântul, lucraţi cu 
cuvântul. Ceilalți, cu lacrimile, cu genunchii, cu inima în fața lui Dumnezeu, 
pentru ca atunci, în ziua răsplătirii, să fim găsiţi vrednici toţi, să ne putem bucura 
de răsplata pregătită de Dumnezeu acelora care au luat parte cu adevărat şi din 
toată inima la Lucrarea sănătoasă şi vie a lui Dumnezeu. Fie că a fost copil, fie că a 
fost bătrân, fie că a fost mamă, fie că a fost tată, fie că a fost frate, fie că a fost fiu, 
să fim găsiți vrednici cu toţii să ne putem împărtăşi atunci de răsplata pregătită şi 
de cununa pe care ne-a pregătit-o Domnul şi Mântuitorul nostru. 


Până atunci, să ne ajute Domnul ca, în mijlocul neamului nostru şi în mijlocul 
patriei noastre, să fim nişte membri sănătoşi, nişte cetăţeni cinstiţi, nişte oameni 
vrednici în toate privinţele, că aşa ne porunceşte nouă Hristos: drepţi, iubitori, 
ascultători, smeriţi, curaţi cu inima, harnici în toate privinţele, pentru că aceasta 
este porunca lui Dumnezeu şi binecuvântarea Lui pentru oricine vrea să trăiască şi 
să moară fericit, ca să poată fi găsit vrednic să facă parte din poporul lui Dumnezeu 
şi din mulţimea cea binecuvântată a acelor despre care scrie că ţin în mâini ramuri 
de finici şi au pe frunţi cununile slavei. 


Domnul să vă binecuvânteze pe toţi! Să-i binecuvânteze pe cei care s-au predat Lui 
şi s-au hotărât pentru EI cu statornicie în credinţa lor şi cu o tot mai frumoasă 


umblare şi trăire până la sfârşit. 


Dar dacă este cineva aici care încă nu s-a predat Domnului, care încă nu s-a 
hotărât, — să nu vă întoarceţi cu întristare şi cu faliment. 


Domnul lisus este aici, între ai Săi, şi chemarea aceasta e din partea Lui. 


Cu aceste cuvinte, Îi mulţumim Domnului pentru tot ajutorul pe care ni I-a dat şi-i 
îndemnăm încă o dată pe toţi cei care au auzit Cuvântul Său şi au ceva din 
îndemnul Duhului Sfânt să facă acest lucru acum. Amin. 


Slăvit să fie Domnul! 





(Fragment din Vorbirea fratelui Traian Dorz la botezul de la Buciumi — 28 
noiembrie 1981) 





Traian Dorz, din Lumina iubitului Fiu - Mândria şi gloata 


Dorinţa după slava lumii şi după lauda oamenilor este o deşertăciune care se tot 
umflă şi tot creşte până se face atât de mare încât ea singură ocupă toată inima în 
care s-a încuibat. În inima aceea apoi nimic altceva nu mai poate să încapă. 


Credinţa (şi smerenia e1) este vrăjmaşul de moarte al dorinţei după slava lumii. De 
aceea, în orice inimă unde s-a aşezat credinţa adevărată, acolo umblarea după slava 
lumii şi după laudele oamenilor este nimicită. 


Credinţa adevărată umblă numai după slava lui Dumnezeu.Şi, după cum este cu 
neputinţă să creadă în Hristos acela care umblă după slava lumii, tot aşa este cu 
neputinţă să umble după slava lumii acela care crede cu adevărat în Hristos. 


Nu dintr-o modestie prefăcută, nici dintr-o smerenie fățarnică, ci dintr-o 
încredințare adâncă, izvorâtă din adevăr, noi trebuie să respingem toate ispitele 
laudei. 


Ai un talent şi te mândreşti cu el, aşteptând laude? Ai o pricepere, un dar, o 
pregătire deosebită? Ai o slujbă înaltă, o avere, o autoritate mai aleasă? Fă mai 
mult bine cu acestea! Eşti dator să faci, căci de aceea le-ai şi primit pentru o vreme. 
Şi vei da seama dacă n-ai făcut. 


Fă binele acum, căci în curând toate posibilităţile de a-l face îți vor fi luate şi nu 
multă vreme le vei avea. 


Umblă mai mult cu ele după slava lui Dumnezeu şi după foloasele lui Hristos, că şi 
aşa în curând vei pierde totul! 





Satana fură tot ce nu-l dai de bunăvoie lui Dumnezeu. 


In faţa judecății, numai Hristos Singur vă va putea scăpa! 


Dar, dacă nu vreţi să veniţi astăzi la EI ca să-L luaţi Apărător şi Mântuitor, în ziua 
aceea va fi prea târziu. 


În faţa tuturor învinuitorilor, EL nu vă va apăra cu nimic. El nu vă va cunoaşte, 
fiindcă voi n-aţi venit pe la El să-L cunoaşteţi (Mt 7, 23). Voi v-aţi dus pe la 
Moise, pe la Aaron, pe la botez, pe la sabat, pe la limbi, pe la ceremonii — dar nu pe 
la Hristos, ca să cereţi de la EI iertarea şi mântuirea Sa cu pocăință sinceră. 


Poate Moise sau Avraam te vor cunoaşte. 

Poate Pavel sau Petru te vor şti, 

poate Anton sau Nicolae te-au văzut... — dar ei înşişi te vor învinui în Ziua Aceea 
şi se vor lepăda de tine, căci şi ei te-au chemat, prin cuvântul şi exemplul lor, să vii 
la Hristos, aşa cum au făcut şi ei, dar tu nici pe ei nu i-ai ascultat. Cine te va apăra 
atunci? 


O, suflete, nu-ți pune nădejdea în nimeni altcineva în afară de Hristos, căci nimeni 
nu te poate izbăvi decât EI (Fapte 4, 12). 


Dacă te predai Lui şi trăieşti în EI, Hristos te va ierta şi nimeni pe lume nu te va 
mai osândi (Rom 3, 22-23). Căci te va apăra El. Altfel vei fi osândit de toţi şi 
nimeni nu va mai fi să te scape. 


Oricine are o adevărată credinţă este cu neputinţă să nu ajungă la Hristos, pentru că 
şi Scriptura, şi Tradiţia, şi cele vechi, şi cele noi, şi cele ce se văd, şi cele ce nu se 
pot vedea, dacă le cercetezi adânc şi cu un cuget curat, dornic după Adevăr, este cu 
neputinţă să nu te ducă la Hristos. Se cere numai să crezi şi să asculţi cele scrise 
acolo. 


Sunt în viaţa omului stări în care sufletul doreşte mai mult ca orice retragerea din 
mijlocul frământărilor şi din zgomotul vieţii. Atunci mulțimea îţi ajunge o povoară 
cu mare greu de suportat. Chiar şi cei mai apropiaţi îți sunt o greutate. Şi nimic nu 
doreşti mai mult decât să nu vezi oameni. Să plângi şi să te rogi singur. 


Orice despărţire are o tainică durere în ea, orice plecare este umbrită de mâhnire şi 
tristețe. Chiar şi acelea care ştii bine că nu-s pentru totdeauna. Dacă cel de care te 
desparți ţi-a fost prieten adevărat şi credincios. lubirea nu poate fi niciodată 





nepăsătoare şi nesimţitoare. Ceva din ființa noastă se rupe, cu plecarea fiecăruia 
din cei iubiţi. Şi simţim în sufletul nostru golul lor pe care nimic şi nimeni nu-l 
poate umple. În astfel de clipe, numai retragerea în rugăciune şi numai lacrimile 
vărsate în singurătate ne pot mângâia şi linişti sufletul zdrobit şi duhul adânc 
sfâşiat. Să căutăm uşurarea lor! 


Ca tot ceea ce se rupe, sufletul are, în durere, şi el nevoie de linişte şi de timp, să-şi 
închidă şi să-şi vindece rana. Atunci trebuie lăsat în pace. Sau plâns lângă el în 
tăcere. 


Nimic nu-i mai nenorocit pentru un popor decât să ajungă gloată. 

Şi nimic nu-i mai nenorocit pentru un om decât să ajungă în gloată. 

Gloata este o adunătură de oameni care nu pot judeca niciodată limpede şi ordonat. 
Gloata n-are cap, ci este condusă totdeauna de instincte, de pofte şi de cruzime. 
Când e condusă de judecată, de minte, de cap, atunci nu mai este gloată, este 
unitate ordonată. 


Spiritul gloatei este totdeauna primejdios. Cine ajunge în gloată nu mai poate avea 
o judecată a lui, fiindcă duhul gloatei, mentalitatea gloatei, influenţa puternică a 
gloatei îl robesc, îl întunecă, îl anulează şi-l târăsc. Gloata tocmai fiindcă nu judecă 
şi nu mai poate judeca singură este totdeauna o unealtă primejdioasă şi totdeauna 
ieftină, de care s-au folosit cu uşurinţă marii călăi ai omenirii şi marii vrăjmaşi ai 
lui Hristos. 


E ciudat cum te nimiceşte duhul gloatei şi cum te goleşte de tot cul tău, robindu-te. 
După ce te-ai desfăcut din gloată, te miri uneori tu însuşi cum ai putut să faci aşa 
de „normal“ şi atât de uşor lucruri care sunt atât de străine de sufletul tău. Lucruri 
pe care nu erai niciodată în stare să le săvârşeşti afară din gloată. 


Fereşte-te totdeauna de gloată, dacă nu eşti un duh puternic, spre a putea impune 
gloatei cu tărie drumul ordinii, al disciplinei şi al judecății sănătoase! 

Fereşte-te totdeauna de gloată când este împinsă de curiozitate, de foame, de ură, 
de răzbunare sau de nebunie. 

Fereşte-te totdeauna de gloata dezlănţuită, condusă de mincinoşi, de călăi şi de 
demagogi, fiindcă totdeauna va ajunge la fapte de cruzime neînchipuită şi 
îngrozitoare. 

Pentru că gloata dezlănţuită nu mai are creier. Ci numai pântec şi pumni. 

Nu poartă flori, ci numai pari şi pietre. 


Hristos nu se adresează decât fiecăruia în parte, nu gloatei. 





EI cheamă la Dânsul pe fiecare suflet deosebit, nu grămadă. 
Căci adevărat credincios este numai acela care duce în primul rând o viaţă 
individuală cu Hristos. 


Un adevărat credincios nu se va mulțumi numai cu rugăciunea de la biserică sau de 
la adunare, ci va avea el însuşi cămăruţa lui de rugăciune. Va avea părtăşia tainică 
a lui însuşi cu Domnul lisus. Fără această părtăşie, toate celelalte nu înseamnă 
mare lucru. 


Dacă rămâi în gloată, uşor poţi ajunge dintr-un prieten al lui Hristos un vrăjmaş al 
Lui, fiindcă gloata se schimbă foarte uşor. Vai, şi astăzi, cea mai mare parte din 
sufletele care merg după Hristos sunt tot gloată. În ocaziile cele mai grele vezi cu 
tristeţe că e aşa. 


E atâta nevoie uneori să şezi cu cei iubiţi ai tăi! Tot timpul lucrezi cu ei, umbli cu 
ei, mănânci cu ei sau departe de ei, dar aşa de puţin şezi cu ei! Şederea cu cei iubiţi 
îți dă o bucurie unică. Chpele petrecute împreună cu ei sunt totdeauna de neuitat. 


O Doamne, dă-ne fericirea de a sta cât mai mult împreună cu Tine şi cu ai noştri. 


Amin. 





Traian Dorz - Suflet frământat ... 


Suflet frământat de gânduri, 
ce alergi şi ce te zbaţi, 

ce doreşti să afli-n lume 

— Şi ce caţi? 


Cauţi în lume bogăţie, 

ochii ţi-s de ea robiţi? 

— mulţi o au, dar câţi sunt oare 
fericiţi? 


Cauţi în lumea asta slavă, 
cauţi laude — tumult — 
câţi le au — şi nu vor oare 
şi mai mult? 


Desfătări doreşti în lume 

şi paharul lor să-nghiţi? 

— mulți le au, dar câţi sunt oare 
fericiţi? 


Poţi afla în lume totul, 
tot ce vrei şi ce cauţi tu, 
fericire-adevărată 

însă nu! 


Doar când pe Iisus ÎL cauţi 
şi pe EI când L-ai găsit, 
doar atunci eşti, — doar atunci eşti 





fericit!... 


Traian Dorz, Cântări uitate 





Toate-averile din lume 


Toate-averile din lume sunt un fum, 
tot ce ai poţi pierde astăzi, chiar acum, 
singura avere care n-are-apus 

e lisus, e lisus, e lisus, e lisus!... 


Să-L câştigi, 

să-L câştigi pe EI 

vinde casă, uită masă, 
totul lasă 

numai să-L câştigi, 
numai să-L câştigi pe EI! 


Nu-i mărgăritar pe lume, aur nu-i, 
nu-l NIMIC, nimic să aibă preţul Lui. 
Lucrul care trebuieşte mai presus 

e lisus, e lisus, e lisus, e lisus... 


Toată slava lumii piere, cum e scris, 
toate-s trudă şi durere, scrum şi vis, 
doar o slavă ţine veşnic, Jos şi Sus: 
e lisus, e lisus, e lisus... 





Traian Dorz, din Cântarea Invierii 





Traian Dorz - Pe cei bogaţi ... 


Pe cei bogaţi fă-i, Doamne, să vadă cât de goi 
rămânem toţi când Mâna Ți-o-nchizi de către noi. 


Pe cei săraci fă-i, Doamne, să vadă ce bogaţi 
putem cu toţii-ajunge de mila Ta purtați. 


Pe cei trufaşi fă-i, Doamne, să afle tremurând 
măsura ce uitată nu trebuie nicicând. 


Pe cei smeriţi fă-i, Doamne, să afle fericiți 
ce mari sunt cei ce umblă cu-adevărat smeriţi. 


Pe cei nălțaţi fă-i, Doamne, să caute şi spre Jos, 

pe cei căzuţi, să caute spre Cer mai curajos, 

pe câţi le merge bine, să nu prea râdă-acum, 

pe cei zdrobiţi fă-i, Doamne, să nu prea plângă-n drum, 


Ci toţi să-şi amintească, în orice stare sunt, 
că toate trec, — nimica nu-i veşnic pe pământ! 
Să caute-a face bine, cât pot şi au prilej, 

căci prea curând şi sigur îi spulberă-un vârtej! 


Traian Dorz, Cântări de drum 





Bogatul meu Prieten 


Nu boi ue fza [oi 

Bogatul meu Prieten, lisuse adorat, 

o, numai al Tău aur e scump cu-adevărat, 
Tu ai al bucuriei nemărginit senin 
de-mbrăţişări şi cântec întotdeauna plin. 


O, dacă Te-ar cunoaşte, 
lisuse, cei lipsiţi, 

cum ar veni la Tine 
şi-ar fi îmbogăţiți! 


Tu ai al mângâierii belşug desăvârşit 
prin care faci durerea un cântec fericit, 
Tu ai a izbăvirii nenumărate căi 

prin care scapi în lume viaţa alor Tăi. 


Tu ai ale Iubirii nebănuite stări, 

să dai însingurării cereşti îmbrățişări, 
Tu ai al Veşniciei răstimp dumnezeiesc 
în care să Te dărui la cei ce Te iubesc. 





Pr. Anthony M. Coniaris - Duminica a XIII-a după Înălţarea Sfintei Cruci (a 
XXX-a după Rusalii) - “Un lucru îţi lipseşte” 


Doar “un lucru” poate să schimbe totul. Un oficiu poştal care a costat mai multe 
milioane de dolari a fost construit într-unul dintre marile noastre oraşe, în urmă cu 
câţiva ani. Era perfect cu excepţia unui singur lucru. Nu avea în hol nici o cutie 
pentru depunerea scrisorilor sau a pachetelor. Nu este nevoie de cât de un singur 
lucru pentru a da peste cap soarta evenimentelor. 


In noaptea invadării Normandiei, Hitler luase doar un somnifer, cerând să nu fie 
deranjat. Putem spune, într-o anumită măsură, că un somnifer a determinat soarta 
celui de-al doilea război mondial. 


Un glonţ tras, care vine cu viteză mare spre tine, poate să îţi schimbe radical 
viaţa... omorându-te. 


O singură literă greşită în comenzile date computerului a făcut ca racheta trimisă 
spre Venus să o ia aiurea, costând guvernul 18,5 milioane de dolari. 


Doar “un lucru” poate să schimbe totul şi în lumea spirituală a unui om. Poate să 
facă viaţa plină şi roditoare, sau dimpotrivă sterilă. Acesta este cazul tânărului 
bogat care a venit la Iisus, după cum aflăm din Evanghelia de astăzi. Deşi era 
bogat, nu era pe deplin satisfăcut. Unii psihologi cred că nemulţumirea nu este 





neapărat un semn de slăbiciune, ci de creştere. Ei sugerează că oamenii care trăiesc 
o nelinişte sunt de fapt împinşi de o putere interioară spre un nou stadiu al creşterii 
lor. Aceasta înseamnă că nu trebuie să ne ajustăm după stadiul actual, ci să o luăm 
la pas înainte, spre noul stadiu spre care ne împinge nemulțumirea. Cu alte cuvinte, 
Dumnezeu nu ne lasă să trăim mulţumiţi de noi, la un stadiu animalic, ci ne 
umple inimile cu un uriaş gol, până când, asemenea tânărului bogat, vom începe 
Să căutăm “viaţa de veci”. 


Ce să fac? 


Pentru prima oară în viaţa sa, tânărul a auzit pe cineva vorbind despre nevoile 
profunde ale sufletului şi a întrebat: “Bunule Învățător, ce să fac ca să moştenesc 
viața de veci?” lar lisus i-a spus: “Ştii poruncile: să nu săvârşeşti adulter, să nu 
ucizi, Să nu furi, Să nu mărturiseşti strâmb, cinsteşte pe tatăl tău şi pe mama ta.” 
Iar tânărul a răspuns: “Toate acestea le-am păzit din tinereţile mele.” Cu câtă 
mândrie trebuie că a spus aceste cuvinte! Dar lisus când aude acestea, îi spune: 
“Încă un lucru îţi lipseşte: vinde toate câte ai şi le împarte săracilor şi vei avea 
comoară în ceruri; şi vino de urmează Mie.” La auzul acestor cuvinte tânărul s-a 
întristat, pentru că era foarte bogat. A plecat, fără să mai vrea să mai vorbească cu 
lisus vreodată. 
Testul suprem 


Doar “un lucru” îl ţinea departe de Dumnezeu: bunurile lui. S-a lăudat că a 
respectat toate poruncile. lisus l-a testat atunci. “Să nu ai alți dumnezei afară de 
mine.” Aici tânărul bogat a clacat, pentru că el avea alți dumnezei mai importanţi 
decât adevăratul Dumnezeu. La acest test reacţia sa, ne spune Evanghelia, a fost 
următoarea: “s-a întristat, căci era foarte bogat”. Acum a înţeles că drumul spre 
inima lui Dumnezeu presupune predarea tuturor iubirilor, inclusiv a celei de bani, 
pentru iubirea lui Dumnezeu. lubirea sa, ca a multora, stătea în lucrurile materiale. 
Doar “un lucru” îi stătea în cale pentru a ajunge în Împărăţia cerurilor, dar acel “un 
lucru” era suficient ca să piardă lupta. 


“Vinde toate câte ai...” 


“Vinde toate câte ai şi le împarte săracilor şi vei avea comoară în ceruri; şi vino de 
urmează Mie.” Aceasta a fost reţeta specială dată de lisus unei persoane cu nevoi 
speciale. lisus nu spune aici că sărăcia este o cerinţă sau un ideal pentru oricine. Și 
în nici un caz nu critică bunurile materiale. Nu există nici un indiciu biblic cum că 
lisus i-ar fi cerut vreodată lui Iacob sau lui loan să renunţe la barca de pescuit, nici 
că i-ar fi cerut Mariei şi Martei să îşi vândă casa din Betania. lisus, ca un Medic 





Bun, nu prescrie acelaşi medicament pentru orice pacient. Tânărul lăsase ca 
bunurile lui să crească asemenea unui zid între el şi Dumnezeu. lisus nu a avut 
nevoie decât de o privire pentru a-l diagnostica, privind în sufletul lui. De aceea i-a 
spus: “Du-te şi vinde tot ce ai.” Am spus că aceste cuvinte ar fi ca o reţetă, dar 
poate mai potrivit ar fi să spunem că sunt ca o operaţie chirurgicală! Pentru că lisus 
este Medicul Bun, dar şi Chirurgul Bun. El crede în remedii drastice atunci când 
problemele sunt profunde şi acute. De aceea, spune el, “dacă bogăția ta te face să 
păcătuieşti, ta1-o”. Acest om era atât de lipit de bunurile sale materiale încât doar o 
operaţie chirurgicală îl mai putea salva. 


Care este oare acel “un lucru” ce ne ţine departe de Dumnezeu? Oricare ar fi, 
trebuie să îl tratăm ca şi cum ar fi cancer. Scăpaţi imediat de el, oricât de dureros ar 
fi, tăind chiar în carne vie, iar apoi veniţi, urmaţi-mi — ne spune lisus. Acest “un 
lucru” poate să fie alcoolul. Lăsat de capul lui, alcoolul pătrunde fibra omului în 
profunzime, îi preia voinţa şi devine ca o boală, ucigând capacitatea respectivului 
de a lua decizii pentru el. La alții acest “un lucru” poate să fie succesul. Destramă 
caracterul, îi transformă în aroganţi, snobi, nerecunoscători. Sau acel “un lucru” 
poate fi banul. Îngustează perspectiva omului şi îl face să vadă totul, bunuri şi 
oameni deopotrivă, exprimat în lei grei. 


Etica lui Socrate versus cea a lui Platon 


“Un lucru îţi lipseşte.” Da, veţi spune, dar acest tânăr a respectat toate celelalte 
porunci. De ce l-a condamnat atunci lisus pentru “un lucru”? Socrate pretindea că 
o persoană este în regulă din punct de vedere moral dacă aspectele negative din 
viaţa sa sunt egalate într-o balanță imaginară de aspectele pozitive. Dacă ar fi 
cântărite viciile şi virtuțile unui om, şi s-ar vedea că virtuțile cântăresc mai mult 
decât viciile, atunci acest om, spunea Socrate, este un om bun, moral vorbind. 
Dacă un om ar fi zgârcit, dar în rest bun, atunci înseamnă că nu e nimic în neregulă 
cu el; dacă are un temperament violent dar este darnic cu cauzele bune, atunci 
avem în față o persoană morală. 


Platon, pe de altă parte, nu era de acord cu Socrate. EI afirma că personalitatea 
unui om, asemenea unui lanţ, este atât de puternică cât veriga cea mai slabă. Scara 
căreia îi lipsesc câteva lemne este inutilă. Barca ce are o singură scândură putrezită 
se va scufunda, chiar dacă toate celelalte sunt perfecte. Sau să privim lucrurile 
astfel: aţi vrea oare, ca bancher, un casier care să fie cinstit în 99% din timp, dar 
care să delapideze un dolar la fiecare sută de dolari care trece prin mâinile lui? A-l 
asculta pe Domnul în 99 dintre cazuri atunci când este uşor să faci aceasta nu 





valorează prea mult. Testul real stă în cel de-al 100-lea caz în care este greu să faci 
acest lucru. 


Dumnezeul nostru gândeşte din acest punct de vedere ca Platon. Nu ca Socrate. Un 
lucru, spune El, poate să dea totul peste cap. Un singur păcat poate să ruineze o 
viaţă altfel morală. “Un lucru îți lipseşte”, i-a spus El tânărului bogat din 
Evanghelia de astăzi. “Pentru că cine va păzi toată legea”, scrie Iacob, “dar va 
greşi într-o singură poruncă, S-a făcut vinovat faţă de toate poruncile. Căci Cel 
ce a zis: “Să nu săvârşeşti adulter”, a zis şi: “Să nu ucizi”. Și dacă nu săvârşeşti 
adulter, dar ucizi, te-ai făcut călcător de lege” (Iacob 2,10-11). 


Uşa închisă 


“Un lucru îţi lipseşte.” Unii dintre noi avem anumite încăperi din casa noastră în 
care nu dorim ca Dumnezeu să intre. Ţinem încăperile acestea zidite bine. Pentru 
tânărul din Evanghelia de astăzi, această încăpere era lumea banilor. Nu vroia ca 
lisus să intre în această încăpere. Poate pentru noi această încăpere este ocupată de 
sufocanta ambiţie de a reuşi în carieră, indiferent pe câţi trebuie să îi calci între 
timp în picioare. Pentru unii, poate să fie ocupată de vechiul păcat al refuzului 
spovezii. Sau poate această încăpere zidită este ocupată de sexualitatea noastră 


căreia suntem hotărâți să ne supunem, orice ni s-ar întâmpla, oricât ne-ar costa. 
Pentru alții poate să fie o ură adâncă față de cineva, ură ce stă între noi şi 
Dumnezeu, furându-ne pacea. Dumnezeu poate să aibă orice doreşte de la noi, dar 
nu acel “un lucru”. Poate să intre în orice încăpere, dar nu în aceasta! 


Cu alte cuvinte, facem din religie doar un sector oarecare al vieţii noastre. Avem 
sectorul social, sectorul intelectual, sectorul recreativ, sectoarele pentru politică, 
finanţe, afaceri, ştiinţe, şi avem şi un sector al religiei. Ni se pare că cel mai 
groaznic lucru pe care am putea să îl facem este să lăsăm sectorul religiei să 
interfereze cu celelalte sectoare. Am auzit spunându-se de exemplu că nu trebuie să 
amestecăm religia cu politica sau cu afacerile. Fiecare cu ale lui. Aşa ceva a 
încercat să facă şi tânărul din Evanghelia de astăzi. Dumnezeu ţine de sinagogă, 
credea el. Dumnezeu nu are nimic de-a face cu lumea finanţelor, cu bunurile 
materiale. Dar lisus insistă spunând că de Dumnezeu ţin toate sectoarele vieţii, 
toate încăperile casei în care trăim, ale căror uşi, fără vreo excepţie, trebuie să îi fie 
deschise. Nu facem aşa, iar EI bate la uşile pe care le ţinem închise. “Un singur 
lucru îţi lipseşte.” 


“Vino de-Mi urmează” 





Când Domnul nostru lisus Hristos i-a întâlnit pe Andrei, Matei, Iacob, loan, Petru 
şi pe alți apostoli, le-a adresat invitația: “Urmează-mi!” Se notează în Evanghelie 
faptul că aceştia au răspuns lăsând toate şi urmându-l pe lisus. Aceeaşi invitaţie îi 
este adresată de lisus tânărului bogat: “vino de urmează Mie”. Şi el a fost invitat de 
lisus să fie apostol ca Matei, Petru, loan. Dacă l-ar fi urmat pe Iisus, astăzi l-am fi 
avut în calendar, menţionat ca Apostol; nu l-a urmat, aşa că nici măcar numele nu 
i-l ştim. “Un lucru” l-a ţinut departe de Dumnezeu — iubirea lui pentru bunuri. 

Care este acel “un lucru” în viaţa noastră? Este vreun păcat de care refuzăm să ne 
despărțim? Este vreo parte din noi pe care refuzăm să o deschidem în faţa lui 
Dumnezeu? Avem cumva vreo iubire care este deasupra iubirii ce i-o purtăm lui 
Dumnezeu? Există vreo persoană pe care refuzăm să o iertăm? Orice ar fi, mesajul 
lui Hristos pentru noi este acesta: chiar şi un singur păcat, atâta timp cât nu 
renunțăm la el şi nu căutăm iertarea lui Dumnezeu, ne poate ţine în afara Împărăției 
Cerurilor. 


Acesta sunt eu! 


Un dramaturg spunea odată că o piesă de teatru place în măsura în care ne face să 
spunem: “Oh, Doamne -— acesta sunt eu!” Pericopa de astăzi este asemenea unei 


piese de teatru. Dacă ne uităm la tânărul bogat şi ne spunem în inimă: “Acesta sunt 
eu!”, atunci pericopa şi-a atins scopul. Pentru că atunci înseamnă că am devenit 
conştienţi de acel “un lucru” care ne lipseşte, care ne împiedică să câştigăm de la 
Iisus viaţa veşnică. 


(Traducere: Oana Capan) 





Pr. George Dimopoulos - Duminica a XIII-a după Înălţarea Sfintei Cruci (a 
XXX-a după Rusalii) - Cum să moştenim viaţa veşnică 


Un om, iubiţi fraţi, s-a apropiat de Hristos. Nu era un om bătrân, ci mai degrabă 
tânăr. Nu era sărac. Dimpotrivă, “era foarte bogat”. Nu era un om rău; şi nu era ca 
ceilalți evrei care încercau să îl ispitească şi să îl prindă în cursă pe lisus 
Învățătorul. După cum ne spune Marcu, el a atras imediat iubirea lui Hristos: 
“Iisus, privind la el cu dragoste” (Marcu 16,21). EI era un tânăr drept, şi dorea să 
devină perfect. Trăia pe pământ, dar contempla cerul. Avea multe bogății, dar 
căuta lucrurile bune ale cerului. Era plin de sete şi dorință după viaţa veşnică. Şi 
astfel, tânărul îi adresează lui lisus Hristos întrebarea sa: “ce să fac ca să moştenesc 
viaţa de veci?” Veşnicia. Viaţa veşnică. Acesta este destinul omului. Împreună cu 
Sfântul Pavel şi noi mărturisim: “Căci nu avem aici cetate stătătoare, ci o căutăm 
pe aceea ce va să fie” (Evrei 13,14). Despre acest subiect, iubiţi fraţi, suntem 
chemaţi să vă vorbim astăzi. 


Cea mai sigură realitate este moartea. Toate celelalte sunt relative — bogăţia şi 
gloria; fericirea şi nefericirea; bucuria şi durerea; progresul şi regresul. Moartea 
suflă pretutindeni. Putem adormi seara şi să nu ne mai trezim dimineaţa. Putem 
merge cu maşina, cu trenul, cu vaporul, spre orice destinaţie şi să întâlnim moartea. 
La cimitir putem vedea rude cumpărând un loc de mormânt pentru un om care 
chiar ieri cumpărase pământ pe care să construiască. Părăsim zgomotul şi agitația 
oraşului pentru a ne relaxa, şi ne întoarcem acasă trişti, deoarece am fost martorii 





unui accident în care au murit mulţi oameni. Pe pământ, pe mare, în aer — moartea 
pluteşte deasupra tuturor, aşteptând, căutând, ascuţindu-şi coasa pentru a secera mii 
în fiecare zi. Pavel numeşte moartea “vrăjmaşul cel din urmă, care va fi nimicit” 
(1 Corinteni 15,26). 


Moarte. Morminte. Sunt peste tot. Peste tot putem auzi plânsul jelaniei. În faţa 
acestei înspăimântătoare viziuni a morţii, omul se opreşte şi întreabă: Ce este 
dincolo de mormânt? Este ceva mai mult decât viermi şi putrezire? Răspunsul unui 
materialist sau al unui ateu, amândouă negative, ar fi probabil: “credincios sau 
necredincios, drept sau nedrept, Sfântul Pavel sau Nero, binefăcător al societăţii 
sau bețiv al oraşului, toţi sfârşesc în nimic... în zero”. Desigur, opiniile 
materialistului şi ale ateului sunt inacceptabile pentru noi. Inacceptabile nu doar 
pentru credincioşi, ci pentru toţi oamenii înzestrați moral şi intelectual. Un om de 
ştiinţă inteligent, de exemplu, când construieşte un motor gigantic, nu pune 
niciodată nici cea mai mică rotiță fără un scop definit. Milioanele de fire şi 
complicatul sistem de panouri de comandă de pe Apollo 15, aşa cum au explicat 
experţii la TV, fiecare au servit unui scop separat şi definit. Dacă omul este atent să 
nu construiască nimic inutil, nu putem să credem că Dumnezeu, Creatorul 
Atotştiutor, este şi mai atent în a crea toate lucrurile cu un scop? 


Psihologia tuturor raselor afirmă acest lucru. De-a lungul secolelor, omenirea din 
întreaga lume, indiferent de educaţie sau de condiţii sociale, a avut o înclinaţie 
înnăscută spre a afirma ideea nemuririi. Toate cultele religioase au acelaşi scop — a 
fi pe placul divinului — pentru a dobândi o judecată favorabilă în viaţa veşnică. 


Unul dintre apologeţii Bisericii din secolul al doilea a scris: “Sunt nemuritor, şi 
chiar dacă voi arde, sau dacă vulturii vor mânca trupul meu, nelăsând nici o 
părticică din existența mea trupească, tot voi exista şi voi continua să trăiesc în 
casa Domnului”. Astfel vorbeşte filozofiei pure şi reprezentanţilor ei. 


Cicero spunea odată: “natura nu ne-a pus în această lume să locuim pentru 
totdeauna, ci pentru o scurtă perioadă de timp. Ziua în care voi pleca spre 
societatea cerească, spre consiliul sufletelor, şi voi lăsa departe în urma mea grijile 
mele şi mizeriile pământului; acea zi mi-o doresc foarte mult”. 


Socrate, în timpul ultimelor ore ale vieţii sale, în închisoare, a discutat despre 
moarte cu discipolii săi. El a încercat să îi convingă să nu fie îngrijoraţi, pentru că 
îndată ce el va bea otrava, va ajunge pe pământul prosperității şi al fericirii, unde 
domneşte dreptatea supremă. Socrate credea că se va întâlni cu judecători lipsiţi de 
neputinţele omeneşti, nu asemenea judecătorilor din Atena. Ei îl vor judeca cu o 





judecată dreaptă pe care nu a primit-o pe pământ. Cu o astfel de încredere în viaţa 
veşnică şi în judecata finală, Socrate şi-a închis ochii pe pământ, doar pentru a-i 
deschide în cer. 


Însă dincolo de glasul logicii, al conştiinţei, al mărturiei universale a omului; 
dincolo de glasurile filozofilor se aude un glas — glasul Fiului Unul Născut, lisus 
din Nazaret, venit din cer. Este glasul lui lisus Hristos, vorbind în mod repetat în 
Evanghelii despre viaţa veşnică, despre Împărăţia Cerurilor, Împărăţia lui 
Dumnezeu, despre starea de fericire, despre Ierusalimul ceresc etc. Hristos pe cruce 
l-a chemat pe tâlharul pocăit în Rai: “Adevărat grăiesc ţie, astăzi vei fi cu Mine în 
Rai” (Luca 23,43). 


Ce este Raiul? Şi viaţa veşnică? Sunt acolo grădini şi păduri, izvoare, curge oare 
lapte şi miere? Este plin de fete frumoase, mâncare şi băutură pe săturate? 
Bineînţeles că nu, frații mei. Hristos ne-a asigurat că există viaţă veşnică dincolo 
de mormânt. Dar EI ne-a spus de asemenea că nici una dintre plăcerile lumeşti nu 
mai există acolo, şi nici măcar nu se pot compara cu ceea ce există în viaţa de apoi. 
Evanghelia nu ne oferă o altă descriere, deoarece Împărăţia lui Dumnezeu şi viaţa 
în acea Împărăţie nu pot fi descrise în cuvinte. 


Sfântul Pavel, datorită sfinţeniei sale şi slujirii de nepreţuit pe care a adus-o 
Bisericii, a fost dus de Spirit într-o viziune a Raiului. Dar când a revenit pe 
pământ, nu a putut să explice cu înţelegerea umană starea din acea viaţă: “a fost 
răpit în Rai şi a auzit cuvinte de nespus, pe care nu se cuvine omului să le 
grăiască” (2Corinteni 12,1-6). În altă parte Pavel scrie: “Ci precum este scris: 
Cele ce ochiul n-a văzut şi urechea n-a auzit, şi la inima omului nu S-au suit, pe 
acestea le-a gătit Dumnezeu celor ce-L iubesc pe El” (1 Corinteni 2,9). 


Fraților, viaţa veşnică există, dar cine dintre noi o va moşteni? Să ne gândim la 
această întrebare. Răspunsul depinde de examinarea încercărilor şi durerilor vieţii. 


Amin. 


(Traducere: Oana Capan) 





Pr. Gheorghe Neamţiu - Duminica a XIII-a după Înălţarea Sfintei Cruci (a 
XXX-a după Rusalii) - Dialogul cu tânărul bogat 


În convorbirea cu tânărul bogat pe care ne-o prezintă astăzi Sfântul evanghelist 
Luca (XVIII, 18-27) şi, în paralel, şi ceilalți doi evangheliști sinoptici, Matei (XIX, 
16-27) şi Marcu (X, 17-22), lisus ne pune în faţa ochilor sufleteşti cele două căi 
pe care se poate ajunge la scopul nostru ultim: viaţa de veci. 


mai uşoară şi, oarecum, mai largă, este calea trasată de decalog, de 
„ cale comună tuturor oamenilor, căci Dumnezeu le-a întipărit în 


însăşi firea omului, în conştiinţa lui, în momentul când l-a creat cu suflet 
nemuritor; iar mai târziu, când omul, alunecat în excesele pasiunilor, era ameninţat 
să le dea cu totul uitării, Dumnezeu a intervenit pentru a doua oară, oferindu-le, 
prin Moise, lumii întregi, gravate pe cele două table de piatră, ca omul să le poată 
citi şi cu ochii trupeşti, dacă cei sufleteşti i s-ar fi întunecat. 


Fericirea ori nefericirea, pacea ori dezordinea şi deznădejdea omenirii — aşa 
cum istoria a dovedit-o întotdeauna şi o dovedeşte şi astăzi sub ochii noştri — 
atârnă de respectarea ori încălcarea celor zece comandamente morale. Ele sunt 
jaloanele, dar şi balustrada de siguranţă şi sprijin, care ne indică urcuşul şi ne 
călăuzesc spre culmile însorite ale fericirii veşnice. 


În cartea Proverbelor, Spiritul Sfânt, prin înțeleptul Solomon, ne îndeamnă: “Ține 
poruncile mele legate mereu de inima ta; pune-le împrejurul gâtului tău ca un 
colier; când umbli, să umble şi ele cu tine; ele să te păzească în timp ce vei 
dormi; de îndată ce te vei trezi, vorbeşte cu ele: căci poruncile sunt ca o flacără 
şi legea ca o lumină, iar mustrarea pe care ne-o fac pentru greşelile noastre este 
calea vieţii” (VI 21-23). 





rogai mai anevoioasă şi mai îngustă decât aceea a poruncilor divine, este 


— a sărăciei liber acceptate, 
— a castităţii perfecte şi 
— a ascultării de bună voie , 


cale rezervată celor chemaţi de Dumnezeu printr-o alegere specială, celor care, 
dorind desăvârşirea, nu se mulțumesc numai cu păzirea poruncilor, ci, aprinşi de 
iubirea de Dumnezeu, se consacră Lui printr-o renunțare totală la sine şi la lume, 
adică la lucruri care în sine nu sunt rele, dar constituie totuşi pentru suflet o 
primejdie şi o piedică în calea sfințirii şi mântuirii. Acestea sunt: bunurile 
pământeşti, plăcerile trupeşti şi voinţa proprie. 


La bunurile pământeşti se renunţă prin votul sărăciei, la plăcerile trupeşti prin votul 
castităţii, iar la dreptul de a-şi exercita liber voinţa, prin votul ascultării de bună- 
Voie. 


Aceste trei voturi ce corespund celor trei sfaturi evanghelice, trasate de însuşi isus 
prin pilda vieţii Sale, constituie calea pe care El invită sufletele alese să-L urmeze 


îndeaproape, fie rămânând în lume, fie, mai ales, retrăgându-se în mănăstire. 


lisus este Săracul prin excelenţă care nu a avut nimic propriu, nici măcar pe ce să- 
Şi plece capul. El este, de asemenea, singurul care nu a simţit în trupul Său 
preacurat ghimpele ispitei: “Cine dintre voi mă poate acuza de păcat?” Tot El este 
cel care, din prima clhpă a existenţei Sale ca om, a renunţat la propria Sa voinţă, 
făcându-Şi din viaţă un neîntrerupt act de supunere totală la voinţa Tatălui ceresc: 
“Am venit pe pământ nu Să fac voia Mea, ci voia Celui ce M-a trimis”, 
“Mâncarea Mea este să fac voia Celui ce M-a trimis şi să săvârşesc lucrul Lui” 
(Ioan IV, 34). lar Apostolul neamurilor zice despre lisus: “S-a smerit pe Sine 
luând chipul robului, S-a smerit ascultător făcându-Se până la moarte, şi încă 
până la moartea pe Cruce” (Filipeni II, 8). Pe acest drum eroic, lisus a fost urmat 
cu o totală dăruire, până la moarte, de nesfârşita pleiadă de suflete care, începând 
cu Apostolii, s-au consacrat Maestrului şi Mirelui lor divin, renunțând la ei înşişi şi 
la lume. 


Pe această cale îl chema lisus şi pe tânărul bogat, care, deşi avea o situaţie 
materială şi socială deosebită, nu era mulţumit cu sine. Simţea că Dumnezeu îi 
cerea ceva mai mult. Dorea o viaţă care să-i asigure veşnicia, dar nu ştia ce anume 
avea de făcut în acest scop. Profitând de întâlnirea cu Iisus, dincolo de Iordan, îl 





întreabă: “Învăţătorule bun, ce bine voi face ca să moştenesc viaţa de veci?” 
(Matei XIX 16). Mântuitorul îi răspunde: “Poruncile le ştii: Să nu fii desfrânat, să 
nu ucizi, Să nu furi, Să nu mărturiseşti strâmb, să cinsteşti pe tatăl şi pe mama 
ta” (Matei XIX, 19). Tânărul îi răspunde că toate acestea le-a păzit din tinereţe şi 
doreşte să 1 se spună “ce îi mai lipseşte” (Ibid. v. 20). 


La acest răspuns ce exprimă curăţia şi noblețea celui ce îi stătea în faţă, lisus 
rămâne atât de plăcut surprins, încât — cum notează Sfântul Marcu — “privindu-l, l- 
a iubit”, adică s-a oglindit pe faţa lui lisus dragostea ce i-o arăta tânărului. lisus 
adaugă: “Încă una îţi lipseşte: Vinde toate pe câte le ai şi dă-le săracilor şi vei 
avea comoară în cer şi vino după mine” (Luca XVIII, 22). Mântuitorul îl cheamă 
deci mai sus, să îmbrăţişeze sfaturile evanghelice, ca, astfel, liber de orice legătură, 
să-L urmeze îndeaproape pe EI: să schimbe bunurile pământeşti cu comorile 
cereşti. 


Tânărul nu se aştepta să 1 se ceară o jertfă atât de mare: să se despoaie de tot avutul 
agonisit cu trudă şi să păşească sărac pe urmele lui lisus. Dorea comori cereşti, dar 
nu cu prețul despărțirii de avuţie, casă şi familie. Şi, deodată, ca printr-o 
străfulgerare, simţi că aripile avântului spre culmi i se frâng şi, ca şi cum s-ar fi 
prăbuşit în el ceva măreț, plecă întristat. “Jar tânărul — remarcă Sfântul 


evanghelist Matei, în textul paralel — plecă întristat, căci avea bogății multe”. 


Aci, spontan, ne întrebăm: Ce se va fi ales, oare, în final, de acest tânăr cinstit, 
drept, curat, pe de o parte, iar pe de altă parte refuzând chemarea la perfecţiune? 
S-a mântuit ori s-a osândit? Sfântul Augustin este de părere că nu s-a mântuit; şi 
aceasta nu pentru că sfatul pe care l-a respins îi fusese dat de însuşi isus, izvorul 
sfinţeniei, ci pentru faptul că inima îi era atât de stăpânită şi alipită de avuţie, încât 
nu avea tăria necesară să înfrunte multele ispite de care cei ce o posedă sunt atât de 
asaltaţi, încât uită cu totul de interesul suprem al sufletului, ajungând în situația 
bogatului nesăbuit din Evanghelia duminicii trecute, surprins de judecata lui 
Dumnezeu, în timp ce singura preocupare îi era cum să-şi adăpostească recolta atât 
de îmbelşugată, încât nu îi mai încăpea în vechile hambare. Părerea Sfântului 
Augustin este îndreptățită şi de reflecția pe care o face lisus, văzându-l pe tânăr 
întristat: “Cât de cu anevoie vor intra cei bogaţi în împărăţia lui Dumnezeu! Căci 
mai uşor va trece funia corabiei prin urechile acului decât bogatul în împărăţia 
lui Dumnezeu ” (Luca XVIII 24-25). “Dar cine se va putea mântui? ” — îl întreabă 
cei de față. “Cele ce sunt cu neputinţă oamenilor, îi sunt cu putinţă lui 
Dumnezeu ” — le răspunde lisus. 





Aşadar, legătura bunurilor vremelnice cu care sufletul este încătuşat nu poate fi 
ruptă decât prin harul atotputernic al lui Dumnezeu, har care, prin rugăciune şi 
împărtăşirea cu Sfintele Taine, îl luminează pe cel ce le posedă ca să se considere 
doar ca administrator al lor, ele fiind în planul lui Dumnezeu simple instrumente, 
mijloace, şi nu scop, menite să fie folosite nu numai pentru nevoile materiale şi 
spirituale ale celui ce le posedă, ci şi pentru ale celor năpăstuiţi, prin acte şi opere 
de milostenie, dată fiind solidaritatea şi comuniunea vitală ce trebuie să existe între 
creştini, membrele Trupului 'Tainic al lui Hristos. 


Iubiţi credincioşi, în vorbirea de pe Munte, lisus ne avertizează: “Nu puteți sluji şi 
lui Dumnezeu şi Mamonei” (Matei VI 24), adică avuţiei. Sufletul este destinat să 
fie tronul lui Dumnezeu. Menirea creaturilor, a tot ce există, este de a mi-L aduce 
pe Dumnezeu în suflet, în fiinţa Mea. EI nu suportă ca locaşul Său să-l împart cu 
ceea ce nu este El. lată de ce, precum rostul unui ac este de a trece cât mai repede 
aţa prin cele două bucăţi de stofă pe care croitorul vrea să le îmbine, şi câtă vreme 
acul rămâne pe loc firul de aţă nu poate uni cele două bucăţi, tot astfel rostul 
oricărui bun pământesc, oricărei creaţii este de a ne uni sufletul cu Dumnezeu prin 
iubire. Câtă vreme acel bun rămâne în sufletul meu, unirea mea cu Dumnezeu nu 
se poate săvârşi, eu rămânând departe de EI, expus dezordinii, abuzurilor de tot 
felul, asupra cărora ne atrage atenția Sfântul Pavel, în Epistola 1 către Timotei: 
“Rădăcina tuturor relelor este iubirea de argint, pe care unii, poftind-o, au 
rătăcit de la credinţă şi s-au străpuns cu dureri multe” (6, 10). lată pentru ce el 
ne avertizează: “Cel care se foloseşte de lumea aceasta, să fie ca şi cum nu S-ar 
folosi, căci trece chipul lumii acesteia” (I Corinteni VII, 31). 


Să veghem deci şi să ne rugăm ca nu cumva Să ajungem în Starea de plâns de a 
fi îngropaţi cu inima în mult-puţinul ce îl posedăm, ci să rămânem detaşaţi de tot 
ce nu este Dumnezeu şi nu ne conduce la EL, pentru a ne umple cu EL, prin fapte 
de milostenie, singura comoară ce o putem duce în veşnicie. 


Acesta este sensul adevărat al primei fericiri: “Fericiţi cei săraci cu spiritul căci a 
lor este Împărăţia Cerurilor.” Comit o mare greşeală cei ce prin sintagma “sărac 
cu duhul” înţeleg om redus la minte, căci ar fi o blasfemie a afirma că lisus, însăşi 
atotştiinţa şi înţelepciunea, să fericească pe cei proşti şi ignoranţi. Nu, “sărac cu 
spiritul” este omul al cărui suflet este golit de tot ce este bun pământesc şi dezlipit 
afectiv de acestea. 


Pliniu cel Bătrân (23-79 d. Cr.), în cartea sa Istoria naturală, afirmă că Apelles, cel 
mai mare pictor al Greciei antice, avea deviza Nulla dies sine linea (- să nu treacă 
nici o zi fără să trag o linie). La fel să facem şi noi, să nu lăsăm să treacă nici o zi 





fără a face un bine. A trăi cu adevărat creştineşte este nu numai a nu face rău. 
Tânărul nu îl întreabă pe Lisus ce rău să nu facă, ci ce bine să facă. Împărăţia lui 
Dumnezeu se contruieşte prin fapte bune. De aceea, nu e destul dacă la examenul 
pe care îl facem seara conştiinţa ne spune că nu am comis nici un rău, ci trebuie să 
insistăm asupra binelui pe care l-am omis, adică pe care trebuia să-l facem şi nu |- 
am făcut. Dacă vom pune accentul pe această latură pozitivă, activă a vieţii noastre 
de creştin, care presupune dăruire de sine şi detaşare sufletească de ceea ce avem, 
pentru desăvârşirea noastră şi a semenilor, vom experimenta cu inima bucuria 
primei fericiri: “Fericiţi cei săraci cu spiritul căci a lor este Împărăţia Cerurilor.” 


Amin. 





Pr. Mihai Tegzeş - Duminica a XIII-a după Înălţarea Sfintei Cruci (a XXX-a 
după Rusalii) - Sărăcia sau ascultarea de Domnul este izvor de mântuire 


Fraților, înainte de toate, ar trebui să fim cu luare aminte la cuvintele Apostolului 
pe care l-am ascultat astăzi. lată ce le-a scris Sfântul Pavel colosenilor: “Ca aleşi ai 
lui Dumnezeu, Sfinţi şi iubiţi, îmbrăcaţi-vă cu duioşie îndurătoare, bunătate, 
umilinţă, blândeţe, răbdare. Răbdaţi-vă între voi şi iertaţi-vă unii pe alţii, dacă 
cineva are vreo plângere împotriva cuiva. După cum Domnul v-a iertat vouă, aşa 
faceţi şi voi. Mai presus de toate acestea puneţi însă dragostea: ea este legătura 
desăvârşită. Pacea lui Hristos să domnească în inimile voastre; la ea aţi fost 


chemaţi, să fiți un Singur Trup. Fiţi recunoscători. Cuvântul lui lisus să 
locuiască în voi din plin. Invăţaţi-vă şi mustraţi-vă unii pe alții cu toată 
înțelepciunea ” (Col. 3, 12-16). 


Respectarea acestor învățături sfinte ar fi pentru noi (toţi) foarte folositoare ca să 
trăim cum se cuvine în acest timp de post şi de pregătire în vederea celebrării 
Naşterii Domnului. În acest sens, Evanghelia de astăzi ne avertizează pe toţi care 
suntem în căutarea Împărăției Cerurilor să respectăm poruncile: să nu înfăptuim 
adulter, să nu mințim, să nu furăm, să ne cinstim părinţii, şi mai presus de acestea 
să avem grijă de cei mai săraci. Dar se mai aminteşte de o poruncă... Oare care 
este? Pentru a răspunde cum se cuvine trebuie să ne întrebăm de ce tânărul s-a 
întristat şi a plecat? EI pleacă deoarece nu ascultă de îndemnul lui lisus. De aici 
reiese că porunca poruncilor constă în a asculta sfaturile lui lisus şi a le urma. 


lată ce implică postul, iată ce implică îndreptarea paşilor noştri pe calea mântuirii: 
ascultarea de lisus. Oare astăzi unde, când şi cum putem să stăm de vorbă cu 
Mântuitorul? Iubiţilor! În Taina Spovedaniei ne întâlnim cu darul milei Lui şi cu 
iertarea păcatelor noastre; în Taina Împărtăşaniei ne dăruieşte jertfa Lui, adică 
trupul şi sângele Său vărsat, pentru ca noi să primim plinătatea vieţii; în cuvintele 





Sfintei Scripturi (când ne facem timp să o citim) ne mustră ca să ne abată de la 
rele, dar ne şi încurajează şi ne întăreşte cu înţelepciunea Sa dătătoare de lumină şi 
pace în drumul nostru pământesc pentru ca să facem fapte vrednice de mântuire. Pe 
Domnul îl întâlnim şi în persoana semenilor noştri bolnavi, săraci, abandonaţi. Să 
ne aducem aminte că şi un pahar de apă dat acestora contează în economia 
mântuirii. 


Din textul Evangheliei de astăzi rezultă că a fi bogat înseamnă a fi plin de sine, a fi 
încăpățânat, a nu asculta de nimeni, nici chiar de Dumnezeu. Prin urmare, a fi sărac 
înseamnă a recunoaşte că am primit toate de la Domnul, că El ne-a creat pentru 
viaţa de veci; a-L recunoaşte pe lisus ca adevărat Învățător al nostru, a recunoaşte 
că avem nevoie de iertarea Lui şi a ne ierta între noi precum şi EI ne-a iertat. În 
acest sens, “sărăcia” evanghelică nu este un sfat, ci o poruncă. “Sărăcia” este 
ataşamentul ucenicului care vine la Biserică cu umilință, cade la picioarele 
Domnului şi-l cere iertare, apoi ascultă şi împlineşte învăţăturile Domnului. Pentru 
un creştin, “sărăcia ” nu este facultativă ci este un imperativ, este condiţia de bază: 
calea cea mai sigură pentru a ajunge la desăvârşire şi, prin urmare, la mântuire. 


“Bogatul” care afirmă că a respectat toate poruncile dă dovadă de falsitate, 
deoarece este plin de sine şi cu inima închisă față de alții. Nu respectă porunca cea 
mai elementară şi cea mai mare: solidaritatea cu aproapele. “EI pleacă trist” şi 
rămâne în continuare cu “bogăţiile lui” — cu încăpăţânarea lui şi cu ideea falsă 
despre sine cum că ar fi mai bun şi mai cinstit decât alţii -, dar rămâne singur şi 
abandonat. Tristeţea lui îşi are rădăcinile în iubirea — greşită — de sine însuşi. 


“Ce să fac pentru ca să am viaţa veşnică?” Întrebarea acestui “tânăr” s-ar părea că 
porneşte dintr-o inimă plină de credință. De fapt, el dorea să se laude şi să se 
mândrească în faţa lui lisus. Pe de altă parte, cerința lui, adică viaţa veşnică, nu 
este o viaţă plictisitoare ori lipsită de sentimente. Ea este viaţa totală, împlinită şi 
fericită: este viaţa viaţă. Prin urmare, întrebarea tânărului nu este atât de religioasă. 
Reprezintă, mai degrabă, dorința omului după fericire şi continua căutare a 
bucuriilor şi a plăcerilor. Răspunsul lui lisus este minunat: un şir de reguli care, 
dacă sunt respectate, duc la împlinirea acestei dorinţe — ajută viaţa să fie trăită în 
plinătatea ei. 


Codul stradal nu este neapărat o serie de restricţii, ci, mai degrabă, reguli care, 
dacă sunt respectate, dau naştere la o circulaţie în siguranţă pe drumurile publice. 
Tot aşa şi poruncile: dacă sunt respectate, conduc omul la fericirea veşnică. 
Bogăția? După Evanghelie nu este dată de câţi bani are cineva în buzunar. 
Evanghelia vorbeşte de bogăţia inimii omului: de faptul că omul se închide în sine, 





este plin de preocupările lumii acesteia, este egoist şi dispreţuitor faţă de alţii. 
După lisus, acest tânăr greşeşte, pierde ocazia vieţii sale, deoarece nu-şi investeşte 
viaţa sa (adevărata bogăţie), timpul şi disponibilitatea sa în a-L urma pe Domnul, ci 
fuge de Domnul. 


Acest tânăr nu şi-a împlinit vocaţia, chemarea, adică mântuirea sufletului, deoarece 
nu era liber şi nu mai comanda el, ci preocupările şi “bogăţiile” lui îl conduceau pe 
el. Atunci când bogăţia comandă, iar omul ca şi un sclav i se supune, banul nu mai 
este un instrument, un mijloc lăsat să-l slujească pe om, ci devine un idol căruia 
omul i se închină. Noi, oamenii, avem nevoie de bani, dar banii trebuie să rămână 
sluga noastă. Spunea cineva că: “Banul este un bun slujitor, dar un rău patron”. 
Mila Domnului l-a vizitat pe tânăr şi i-a arătat că viaţa veşnică nu se cumpără pe 
bani, dar “bogăţiile” lui “materiale” nu i-au permis să asculte de glasul Domnului 
pentru ca să se realizeze spiritual. Dintre Dumnezeu şi Mamona, tânărul alege 
Mamona, dar în loc de bucuria celui care a găsit o comoară este invadat de tristeţea 
celui care a pierdut tot ce avea mai bun. 


Intr-adevăr, este greu pentru cei bogaţi să intre în Impărăţia lui Dumnezeu, dar este 
greu şi pentru alții, adică pentru cei care ascultă cuvântul lui Dumnezeu şi nu-l 
împlinesc, adică nu aduc roadă. Oare nu suntem cu toţii prea maturi, inteligenţi şi 


atotştiutori pentru a intra în Impărăţia lui Dumnezeu, în care intră doar copiii? 


Lăudat să fie lisus! 





Pr. Olimpiu Todorean - Duminica a XIII-a după Înălţarea Sfintei Cruci (a 
XXX-a după Rusalii) - Tânărul bogat 


lubiți credincioşi, în postul Crăciunului ni se propun spre meditație aspecte 
concrete, existenţiale ale trăirii creştine. Chiar şi în această duminică, a treizecea 
după Rusalii, pericopa evanghelică ne propune situaţi concrete. Ni se propune, faţă 
de alegerea generală, o alegere radicală a trăirii creştine, o alegere pe care creştinul 
trebuie să o facă dacă vrea să fie un creştin autentic, adevărat. Dacă primeşti 
Legea, Poruncile lui Dumnezeu şi, dacă le şi practici, este un har de la Dumnezeu. 
Dar lisus Hristos este mai exigent. El cere să faci alegeri absolute dacă vrei să-L 
urmezi. Icoana din această duminică este cea a chemării şi condiţiilor extreme ale 
urmării. 


Un tânăr bogat îi aleargă în întâmpinare lui lisus şi cade în genunchi, întrebându-l 
ce trebuie să facă pentru a obţine viaţa veşnică. Aşa cum toți trei evangheliştii 
prezintă acest episod, tânărul bogat îl recunoaşte pe lisus ca “Învăţătorule”, dar 
crede mai mult decât atât, căci nu cazi în genunchi înaintea unui învăţător şi nici 
nu-i spui “Învăţătorule bune”... “Bun — va spune Iisus — este numai Dumnezeu”. 


Întrebarea tânărului este importantă: “ce trebuie să fac pentru a avea viaţa 
veşnică?” Tânărul doreşte mântuirea. Mai au, oare, sens, în zilele în care trăim şi în 
societatea în care ne aflăm, cuvinte ca mântuire şi viaţă veşnică? Şi totuşi, măcar 
cu alţi termeni, măcar în subconștient, sunt lucruri pe care le dorim. Poate că nu le 
căutăm în Hristos. Poate vedem mântuirea în sănătatea, în bunăstarea fizică. Poate 
ne iluzionăm că vom deveni nemuritori, mai devreme sau mai târziu. Dar le dorim. 





Întrebarea tânărului bogat ţinteşte mai departe. Este o întrebare plină de 
semnificaţii. Este o întrebare care va aduce răspunsul la toate întrebările pe care ni 
le facem: ce rost are viaţa, ce rost are existența mea sau a celuilalt de lângă mine, 
ce să fac cu propria-mi viaţă, de ce şi pentru ce mai suntem în lume? 


lisus, care cunoaşte foarte bine inima omului, a tânărului, care era, cu siguranţă, un 
evreu practicant, aduce în discuţie poruncile. Răspunsul lui lisus la întrebarea 
tânărului este: cunoaşterea poruncilor, adică, a Cuvântului lui Dumnezeu. A 
observa, a pune în practică Cuvântul lui Dumnezeu: aceasta este garanţia pentru 
obținerea vieţii veşnice. Dar tânărul le-a făcut pe toate acestea şi lisus este mişcat 
de această disponibilitate a tânărului, de frumuseţea sa interioară. De câte ori nu 
rămânem şi noi mişcaţi înaintea miracolelor de onestitate, sinceritate, curăţie, 
pasiune pentru idealuri autentice a persoanelor din jurul nostru? Iisus s-a uitat la el 
cu dragoste. Imaginea este însufleţitoare. Îl place astfel încât continuă: un singur 
lucru îți lipseşte: “du-te, vinde tot ceea ce ai... apoi vino şi urmează-mă”. 


“Căci, viu este Cuvântul lui Dumnezeu şi înfăptuitor, şi mai tăios decât orice 
sabie cu două ascuţişuri, şi pătrunzător până la despărțitura sufletului şi 
spiritului, a încheieturilor şi măduvelor, şi scrutător al cumpănirilor şi 
cugetărilor inimii” (Ev. 4,12-13). Aceste cuvinte ale Sfântului Pavel descriu 


puterea exigentă (devastatoare) a cuvintelor lui lisus, a invitației Sale de a vinde 
toate lucrurile şi a dărui săracilor, condiţie obligatorie pentru a-L urma pe Hristos. 


Cuvântul lui Dumnezeu, penetrează, scrutează chiar cu violenţă aşa cm o spune şi 
profetul Ieremia “Doamne, Tu m-ai aprins şi, iată, sunt înflăcărat; Tu eşti mai 
tare decât mine şi ai biruit” (20,7) sau “lasă casa, Sau fraţi sau surori, sau mamă 
Sau tată, sau copii Sau ţarine...” (Me. 10,30). Acest lucru îl cere lisus. Nu se 
discută a lăsa doar bunurile materiale, ci şi prioritățile familiei ce sunt poruncite: 
“cinsteşte pe tatăl tău şi pe mama ta”. 


Discursul lui lisus pare extremist, de nepropus, inuman dacă nu am întrezări un 
orizont al convertiri care restituie tot binele. Citim, în Înţelepciunea lui Solomon, 
rugăciunea făcută darului Înţelepciunii: “De-aceea m-am rugat să mi se dea 
pricepere, şi astfel mi-a fost dată; şi am cerut, şi iată, că spiritul înţelepciunii mi- 
a şi venit. De dragul ei fugit-am de sceptre şi de tronuri, iar bogăţia-n cumpeni 
cu ea mi-a fost nimic. Cu piatra cea mai scumpă nu i-am făcut pereche; de i se 
pune-alături, tot aurul din lume nu e decât nisip, şi-n faţa ei argintul nu e decât 
noroi. Iubirea mea asupră-i a pus un preţ mai mare decât pe sănătate, decât pe 
frumuseţe; şi mai presus am pus-o chiar de lumina însăşi, căci strălucirea ei 





nicicând nu oboseşte. Și totuşi, ea mi-aduse în viaţă tot ce-i mai bun; din mâna 
ei primit-am averi nenumărate” (7,7-11). 


Pentru ea, autorul spune că a renunţat la tot. Dar odată cu “înţelepciunea”, atunci 
când a primit-o, spune: “împreună cu ea mi-au venit toate bunătăţile, căci în 
mâinile ei sunt bogății nenumărate”. Chiar şi lisus spune că oricine va lăsa bunurile 
şi neamurile “pentru EI sau pentru Evanghelie...va primi însutit, acum, în 
prezent, sute de case şi fraţi, şi surori, şi copiii, şi țarine, chiar şi prigoniri, iar în 
veacul ce va să vină, viaţa veşnică” (Mc. 10,30). Radicalitatea, exigenţa creştină 
comportă deci bogăție, bucurie, include o recompensă. Această bucurie, această 
recompensă sunt însă strâns legate de prigoniri. Am putea spune că, fără 
persecuție, altfel spus martiriu, nu suntem siguri dacă ne aflăm pe calea cea 
dreaptă, pe urma lui lisus. Mesia al nostru este în aparenţă un om înfrânt. Suntem 
ucenicii unui om care suferă, lăsându-se crucificat pentru noi. 

Probabil că acest fapt îl avertizează pe tânărul bogat — relatarea evanghelică începe 
să vorbească deja despre un Isus ca model de suferință şi evanghelistul Marcu 
inserează episodul între a doua şi a treia anunţare a patimii. Poate că sunt multe 
bunurile care îl împiedică să înţeleagă ce bogăţie mare este să renunţi la toate 
pentru Hristos... şi, întristându-se, tânărul s-a îndepărtat. “Câr de greu, zice lisus, 
este pentru un bogat să intre în Împărăţia Cerului...dar nimic nu este imposibil 
la Dumnezeu”, 


Dar nu numai apostolii contemporani lui lisus, nu numai cei care au călătorit cu ei 
pe drumurile Galileii, de la Iudeea la Samaria, sunt chemaţi să-l urmeze. Invitaţia 
ajunge până în zilele noastre. Mai mult, a şi ajuns deja. Botezul ne-a făcut ucenici 
ai Crucificatului înviat. Ne-a dat dreptul să dăm mărturie despre lisus. Ne-a făcut 
altfel de bogaţi, altfel de buni, altfel de sfinți. Nu ne rămâne decât să fim coerenţi 
în trăirea noastră. 


Între cei ce îl urmau pe lisus erau multe persoane bogate, ce nu au fost niciodată 
mustrate de Domnul pentru bogăţiile lor, nici nu au fost obligate vreodată să-şi 
vândă bunurile. Acele persoane, în fapt, îl ajutau pe lisus şi pe apostoli în 
ministerul de servire ajutându-i pe săraci. 


Petru, vorbind în numele celor doisprezece, exclamă: “Iată, noi am lăsat totul şi te- 
am urmat”. În realitate, nu au lăsat nimic, deoarece lisus urcă adesea “în barca lui 
Petru” şi intră în “casa lui Petru”. Dar au lăsat totul, au îndepărtat totul din inimă, 
punându-și barca şi casa la dispoziţia Evangheliei! 





Iubiţi credincioşi, acesta este sensul harului lui Dumnezeu ce opera asupra lor şi 
asupra noastră şi lisus ne poate garanta că vom primi în schimb însutit pe acest 
pământ, iar în veacul ce va veni, viaţa veşnică. Amin. 





Pr. Vasile Rob - Duminica a XIII-a după Înălţarea Sfintei Cruci (a XXX-a 
după Rusalii) - Ţine poruncile Mele legate mereu de inima ta 


“Ţine poruncile Mele legate mereu de inima ta; ele să te păzească, deoarece, 
mustrarea pe care acestea ţi-o fac, pentru greşelile tale, este calea vieţi, calea 
mântuiri” 


Dintre toate realităţile acestei lumi cea mai sigură realitate este moartea! Toate 
celelalte sunt pe cât de relative pe atât de trecătoare. În schimb moartea ne găseşte 
în cele mai diverse locuri; în maşină, în tren, pe stradă, acasă şi a.s.m.d. Peste tot 
plutesc nori acestei realităţi. De aceea, în această situație, uni dintre oameni îşi pun 
întrebarea: oare ce este dincolo de clipa morţi? Şi, mai ales, vom moşteni viaţa 
veşnică ? 


De această cale era interesat şi tânărul din Evanghelia de astăzi, care îi confirma lui 
lisus că încă de mic a ţinut toate poruncile scrise în Tablele Legii lui Moise. 


Inainte de a merge mai departe trebuie să arătăm câte şi care sunt căile moşteniri 
vieţi de veci, a mântuiri. 


Prima cale, mai uşoară, este tocmai cea trasată de Decalog, de cele 10 porunci şi pe 
care tânărul spune că a mers până atunci. Fericirea sau nefericirea, pacea sau 





războiul, ordinea sau dezordinea din lume, depind de ţinerea sau încălcarea acestor 
10 porunci. 


Cea de a doua cale, ceva mai strâmtă, este aceea a celor trei sfaturi evanghelice: 
sărăcia liber consimţită; castitatea perfectă şi ascultarea de bună voie, care sunt 
trasate de Iisus prin pilda vieţi sale. 


Pe această cale îl îndreaptă lisus pe acest tânăr. La auzul celor ce trebuie să facă 
pentru a deveni desăvârşit, tânărul pleacă trist şi îngândurat, fără să mai rostească 
vreo vorbă. 


Concluzia. lată cât de mare piedică poate să fie averea, uneori, în calea mântuiri 
pentru cel care o iubeşte şi îşi face un scop în sine din acumularea ei. Aceasta este 
şi cauza pentru care lisus spune acea metaforă cu acul şi cu funia. Şi din această 
cauză Biserica ne aminteşte şi reaminteşte, mereu, unde este locul în care trebuie să 
ne depozităm comorile noastre şi mai ales, care sunt aceste comori ce rămân sigure 
în veşnicie. 


Alexandru Macedon, pentru a arăta ca în groapă nu duce nimic din cele ce a avut 
pe pământ, a pus să i se facă sicriul în aşa fel ca mâinile să-i rămână afară. 


Tânărului din Evanghelia de astăzi i-a lipsit un singur lucru, ca să devină săvârşit, 
renunţarea la averea pământească. Dar nouă, oare, care este acel lucru care ne 
opreşte a merge pe calea mântuiri? Sau, la ce lucru am dori să renunțăm pentru a 
ne mântui? 


Pliniu cel Bătrân (23 — 79 ) în cartea sa “Istoria Naturală” ne spune că Aplles, cel 
mai mare pictor al Greciei antice, avea următoarea deviză în viaţă: “Nulla dies sine 
linea” adică, să nu treacă nici o zi fără ca să trag o linie. 


La fel să facem şi noi, să nu lăsăm să treacă nici o zi fără să facem un bine. lar la 
examenul de conştiinţă pe care trebuie să-l facem la sfârşitul zilei, nu este destul să 
fim liniştiți că am reuşit să nu facem nici un rău, ci trebuie să insistem asupra 
binelui pe care-l puteam face dar l-am omis. Amin. 





Pr. loan Abadi şi Pr. Alexandru Buzalic - Duminica a XIII-a după Înălţarea 
Sfintei Cruci (a XXX-a după Rusalii) - Tânărul bogat 

“Un tânăr s-a apropiat de isus Hristos întrebându-L: Bunule învăţător, ce trebuie 
să fac ca să moştenesc viaţa veşnică? 
- Ştii poruncile, — i-a răspuns lisus.” 


Dacă vrei să intri în viaţa veşnică şi doreşti să fii fericit pentru totdeauna în Cer, 
atunci păzeşte poruncile. Poruncile lui Dumnezeu, reprezintă singura cale a fericirii 
pământeşti şi garanţia vieţii fericite eterne din cer. Altă cale spre cer nu este şi nu 
va fi niciodată. 


În lume există legi după care aceasta se conduce, fără de care viaţa în societate ar fi 
fost imposibilă. Planetele şi stelele de pe cer, răsăritul şi apusul soarelui, cursul 
anului, mişcările apelor şi mărilor, sunt lăsate de Dumnezeu Creatorul prin legea 
naturală, sădită la începutul creaţiei, prin care este menţinută în existenţă întreaga 
lume văzută şi nevăzută. Sfânta Scriptură spune: «Că EI a poruncit şi s-au făcut. 
Aşezatu-le-a pe ele în veac şi în veacul veacului, poruncă a pus, şi nu se va 
călca» (Psalmul 145, 5-6). 


Dumnezeu în înţelepciunea Sa a oferit omenirii cele zece porunci pe muntele Sinai. 
Poruncile lui Dumnezeu sunt bazate pe legea naturală, înscrisă în inima omului, în 
conştiinţa noastră. Fiecare om simte că ignorarea lui Dumnezeu, uciderea unei 





persoane nevinovate, dezonorarea părinţilor, mărturia mincinoasă, tâlhăria, 
desfrânarea, nedreptatea, mânia, ura, reprezintă fapte rele — păcate. Sfântul Pavel, 
în epistola către Romani scrie, că păgânii care nu au cunoscut revelaţia lui 
Dumnezeu şi care nu au auzit niciodată despre Sfânta Scriptură, au legea lui 
Dumnezeu întipărită în inimă (vezi Romani 2, 14-15). Poruncile lui Dumnezeu 
sunt obligatorii pentru oamenii tuturor timpurilor, până la sfârşitul acestei lumi şi 
nimeni pe pământ nu poate să priveze pe vreun om de poruncile lui Dumnezeu. 
lisus Hristos menţionează în mod categoric: «Adevărat vă zic vouă: Înainte de a 
trece cerul şi pământul, o iotă sau o cirtă din lege nu va trece, până ce se vor 
face toate» (Matei 5, 18). «Cerul şi pământul vor trece, dar cuvintele Mele nu vor 
trece» (Matei 24, 35). 


Poruncile lui Dumnezeu oferite pentru binele nostru sunt o binecuvântare pentru 
toți oamenii de pe pământ. Oare de ce întâlnim atâtea rele, boli, lacrimi şi dezastre, 
care nu se termină? Omul tuturor timpurilor se întreabă de ce? Pentru că oamenii 
încalcă poruncile lui Dumnezeu! Împotrivindu-ne lui Dumnezeu lovim în noi şi în 
legile după care noi ne desfăşurăm existenţa în această lume. Încălcând Legea, 
distrugem armonia din noi şi din jurul nostru. De ce tâlharii atacă oameni 
nevinovaţi? De ce anual mor milioane de copii nenăscuţi? Pentru că oamenii nu 
respectă porunca a cincea: “Nu ucide!” Pentru ce se nasc anual milioane de copii 


din părinţi necăsătoriți? Oare de ce înfiorătoarea SIDA se răspândește în mod 
alarmant pe întreg pământul? Datorită faptului că oamenii nu respectă cea de-a 
şasea poruncă a lui Dumnezeu. De ce Dumnezeu a trimis pe pământ groaznicul 
potop, iar cu focul şi cu pucioasa a ars Sodoma şi Gomora? Pentru că oamenii au 
nesocotit poruncile lui Dumnezeu! 


Să ne imaginăm situaţia în care toți oamenii dintr-o ţară şi-ar propune ca în 
decursul unei săptămâni, să păzească cele zece porunci ale lui Dumnezeu în mod 
conştiincios şi că ar respecta acea propunere. Cât de fericită ar fi acea săptămână! 
Oamenii care ar cumpăra publicaţii, ar observa, că paginile lor ar fi aproape goale, 
pentru că nu ar mai fi despre ce să se scrie, nu ar fi fapte rele, informaţii 
mincinoase scrise în mod deliberat, iar paginile cu imagini imorale nu ar exista 
deloc. Copiii, tinerii şi vârstnicii, toţi membrii familiilor s-ar ruga zilnic. leşind din 
casă, nici unul nu şi-ar încuia uşa, deoarece nu ar mai fi hoţi, căci porunca a şaptea 
spune “Să nu furi!”. Mai mult decât aceasta! Hoţii ar returna banii furați. Părinţii 
nu şi-ar mai face griji în privinţa copiilor care au plecat să se joace, ştiind că 
aceştia se vor juca în pace. Cei care s-au supărat şi s-au duşmănit între ei şi-ar cere 
iertare unul de la altul, deoarece porunca lui Dumnezeu spune să trăieşti cu toți în 
pace. În fiecare familie, în fiecare locuinţă ar fi pace, linişte, fără mânie, fără 
reproşuri. Duminica bisericile ar fi pline de oameni care se roagă, căci porunca lui 





Dumnezeu spune, să-L preamăreşti pe Domnul. Ce viaţă fericită ar fi aceasta! Din 
păcate, pare o lume utopică. Noi suntem obligaţi, cu ajutorul harului lui 
Dumnezeu, să păzim poruncile Domnului. În Cartea Legii — Deuteronomul, 
Domnul spune: «Căci porunca aceasta care ţi-o poruncesc Eu astăzi nu este 
neînţeleasă de tine şi nu este grea pentru tine» (Deut. 30, 11). Nimic nu este peste 
puterile omului, însă se arată peste voinţa plecată spre rău şi păcat. Sfântul Apostol 
Ioan scrie: «Căci iubirea de Dumnezeu aceasta este: să păzim poruncile Lui. lar 
poruncile Lui nu sunt grele» (1 loan 5, 3). 


Unul dintre conducătorii Asiei Mici, scria la începutul secolului II o scrisoare 
Împăratului Traian, în care spunea: “Creştinii — sunt oameni, care în mod 
deliberat se obligă să evite faptele rele, aceştia niciodată nu acceptă să fure, nu 
rup legătura căsătoriei, niciodată nu permit nedreptatea, întotdeauna sunt atenţi 
la cuvinte şi nu-şi însuşesc vreun lucru străin”. Minunată mărturie adusă de un 
păgân pentru creştinii primelor secole! Se mai ridică creştinismul contemporan la 
înălțimea morală dorită de Dumnezeu ? 


In momentul când poporul evreu s-a apropiat de tărâmul promis, după lunga lor 
călătorie prin pustiu, Profetul Moise a spus: «Jafă eu vă pun înainte 
binecuvântare şi blestem; Binecuvântare veţi avea dacă veţi asculta poruncile 


Dumnezeului vostru, pe care vi le spun eu astăzi; iar blestem, dacă nu veți 
asculta poruncile Domnului Dumnezeului vostru (Deuteronom 11, 26-28). 


Poporul israelit a promis în mod solemn să păzească toate poruncile lui Dumnezeu. 
Leviţii au devenit cei care s-au aflat lângă altar, iar poporul de ambele părţi ale 
altarului. Leviţii au strigat cu voce puternică: «Blestemat să fie cel ce va face idol 
cioplit sau turnat, lucru de mână de meşter şi urâciune înaintea Domnului şi-l 
va pune la loc ascuns! Iar tot poporul a răspuns: Amin! Blestemat să fie cel ce 
va vorbi de rău pe tatăl său şi pe mama sa! Şi tot poporul a răspuns: Amin!... 
Blestemat să fie cel ce va ucide în ascuns pe aproapele său! Și tot poporul a 
răspuns : Amin!... Blestemat să fie tot omul, care nu va împlini toate cuvintele 
legii acesteia şi nu va urma după ea! Și tot poporul să zică Amin! (Deuteronom 
27, 15-26). Aceste blesteme se repetă de şaisprezece ori. lar după fiecare blestem 
poporul repetă: Amin. Adică, aşa să fie! Profetul Moise s-a adresat poporului: «Ca 
martori împotriva voastră iau astăzi cerul şi pământul: Viaţă şi moarte ţi-am pus 
eu astăzi înainte, şi binecuvântare şi blestem. Alege viaţa ca să trăieşti tu şi 
urmaşii tăi» (Deuteronom 30, 19). Dar Israel, ca prototip al omului care este 
chemat să respecte o lege, este împins de slăbiciunile moştenite de natura umană 
decăzută prin păcat. 





Alege porunca, trăieşte după voinţa Domnului şi vei fi fericit! Psalmistul lui 
Dumnezeu spune: «Pace multă au cei ce iubesc legea Ta şi nu se smintesc» 
(Psalmul 119, 165). «Bună-mi este mie legea gurii Tale, mai mult decât mii de 
comori de aur şi argint.» (Psalmul 119, 72). 


Apostolul loan ne învaţă: «Căci iubirea de Dumnezeu aceasta este: să păzim 
poruncile Lui. lar poruncile Lui nu sunt grele» (1 loan 5, 3). lisus Hristos, la 
Cina cea de pe Urmă, a adresat către Apostolii Săi cuvintele: «Rămâneți în iubirea 
Mea! Dacă păziţi poruncile Mele, veţi rămâne întru iubirea Mea» (loan 15, 9- 
10). De ce ne temem de iubire? În Evanghelia după Sfântul Matei este înscrisă 
învăţătura lui Hristos: «Cel, ce va strica una din aceste porunci, foarte mici, şi va 
învăţa aşa pe oameni, foarte mic se va chema în Împărăţia Cerurilor. Iar cel ce 
va face şi va învăţa, acesta mare se va chema în Împărăţia Cerurilor » (Matei 5, 
19). 


Rugăciune 


Iisuse, Preaiubit Mântuitor, doresc cu ajutorul Tău să păstrez legile iubirii, cuprinse 
în Decalogul Tatălui Tău şi al nostru, datorită cărora pot să-mi petrec întreaga viaţă 
în Tine. Fie ca să fiu străbătut permanent de grația Spiritului Sfânt pentru a păzi 


poruncile Tale. Uşurează-mi acest lucru şi întăreşte-mă în iubirea şi pacea Ta. Fă, 
să-mi cufund spiritul meu într-al Tău, aşa de adânc şi puternic, spre a putea fi cu 
totul absorbit de voinţa Ta, cu care să mă unesc în toate, uitând de mine însumi, să 
cunosc permanent numai iubirea Ta. 


O, Iubire pură, deschide-mi bunătatea Ta, mie care sunt atât de sărman şi sărac în 
ea, varsă în mine toate izvoarele îndurărilor Tale, distruge barierele care îmi stau în 
calea practicării iubirii față de Tine, Dumnezeul meu. Cufundă-mă în prăpastia 
celei mai delicate iubiri şi a bunătăţii Tale, pentru a pieri în abisul nobleţii şi 
bunătății Tale, precum picătura de ploaie în adâncul oceanului. Amin. (După 
Sfânta Gertruda) 





Pr. James Thornton - Predică la Apostolul din Duminica a XXX-a - „Legătura 
desăvârşirii” 


Acum aproape o lună, epistola duminicală pe a cărei am citit-o era, ca şi astăzi, din 
Epistola către Coloseni a Sfântului Pavel. A fost, de fapt, alcătuită din opt versete 
care le premerg pe cele citite astăzi. Poate vă amintiţi că cele citite atunci se 
ocupau de preschimbarea sinelui. Ni s-a spus de către Sfântul Pavel să ne lepădăm 
de omul cel vechi, omul Căderii lui Adam, şi să ne îmbrăcăm cu omul cel nou, 
omul exemplificat de lisus Hristos, Omul ce corespunde cu adevărat pe deplin 
chipului lui Dumnezeu. 


In acea citire, Sfântul Pavel ne sfătuia că, dacă dorim să devenim mai vârtos omul 
cel nou, să ne lepădăm mânia, iuţimea, răutatea, hula [şi] cuvântul de ruşine din 
gura noastră. Şi încă, nu trebuie să ne minţim unul pe altul. 


Acestea sunt însuşirile negative pe care trebuie să ne străduim a le izgoni din 
personalităţile noastre. Citirea de astăzi dezvoltă acest concept, relatând virtuțile, 
calităţile pozitive pe care trebuie să căutăm a le întipări şi le întări în noi. Înainte de 
a vorbi despre aceste virtuţi, trebuie să fie limpede precum cristalul că această 
preschimbare dramatică cerută de Sfântul Pavel are nevoie de timp pentru a o 
dobândi. Pentru mare parte dintre noi, ea nu se dobândeşte într-un ceas sau într-o 
zi. Înlăturarea trăsăturilor de caracter înrădăcinate în noi la Cădere se aseamănă, 





mai degrabă unui urcuş anevoios. Păcatul şi ispitele celui viclean ne îndeamnă să 
păşim pe calea mai uşoară, înspre căile omului celui vechi. 


Pentru a dobândi din nou ce am pierdut la cădere, pentru a ne recăpăta adevărata 
noastră fire, este nevoie, mai întâi, să înţelegem că această sarcină nu este una 
uşoară. Fa cere o străduinţă plină de hotărâre, deoarece urmează de obicei calea 
cea mai anevoioasă. O căpetenie de oşti care dă greş în a-şi pregăti oastea pentru 
război fiindcă îşi închipuie că vrăjmaşul este o pradă uşoară, uşor de învins, va 
avea o mulțime de surprize neplăcute mai târziu, în toiul luptei. Aşa şi cu noi. 
Trebuie să ne pregătim pentru ce este mai greu şi nu trebuie să ne amăgim nici 
despre puterea vrăjmaşului nostru, nici despre miza din urmă a bătăliei. 


În al doilea rând, dacă ne închipuim că avem tăria şi puterea să îndeplinim singuri 
această sarcină, atunci am pierdut lupta chiar înainte ca ea să înceapă. Suntem în 
mâinile lui Dumnezeu, suntem în grija lui Dumnezeu, depindem de El aşa cum 
depinde un prunc nou-născut de părinţii săi. Fără harul Său, nu putem face absolut 
nimic. 


Orice putere am avea, ea se supune harului şi sprijinului de la Dumnezeu. De 
aceea, o parte integrantă a acestei lupte este rugăciunea neîncetată către Dumnezeu, 
pentru ajutor şi călăuzire necontenită. 


Sfântul Pavel ne învaţă în Apostolul de astăzi că, deoarece noi, ortodocşii, suntem 
nişte aleși ai lui Dumnezeu , trebuie să avem o ţinută duhovnicească. Trebuie să ne 
însuşim — vorbesc acum despre un act de voinţă, de asumare a noilor obiceiuri -, 
trebuie să ne însuşim ca parte a alcătuirii psihologice lăuntrice nişte simţăminte 
adânci de milosârdii ale îndurării, bunătate, smerenie, blândeţe, îndelungă-răbdare, 
îngăduind unul pe altul şi iertând unul altuia de are cineva împotriva cuiva pâră. 
Deşi am mai vorbit şi înainte despre marea parte a acestor virtuţi, va fi de folos să 
o facem încă o dată. 


Cuvântul milosârdie înseamnă a arăta îndurare cuiva care, strict vorbind, nu o 
merită. Expresia grecească din original, splaghhna oiktirmou (tradusă milosârdiile 
îndurărilor), lărgeşte acest concept pentru a cuprinde noţiunile de milă şi îndurare. 
Trebuie să ne milostivim de cel în suferință şi să încercăm a-i alina durerea. 
Trebuie să arătăm milă, îndurare şi compasiune în relaţiile zilnice cu alți bărbaţi şi 
femei, şi să nu ne folosim de necazul altuia în scopuri egoiste. Nu trebuie nici să îi 
judecăm aspru pe ceilalți, socotindu-ne a fi atât de sus, încât să le pricinuim durere 
doar de dragul măririi sinelui nostru. 





Bunătatea cuprinde lucruri precum simpatia şi dărnicia, precum şi o căldură 
lăuntrică şi o inimă bună. Suntem buni într-un înţeles scripturistic atunci când ne 
iubim fratele ca pe noi înşine, atunci când ne pasă de interesele sale tot atât cât de 
cele ale noastre. Atitudinea contemporană de „mâncătorie reciprocă” a oamenilor 
unul faţă de celălalt este cât se poate de depărtată de bunătate. 


Oamenii cu mentalități păgâne detestă smerenia sau umilinţa. Ei îşi închipuie că 
aceasta ar însemna o degradare înjositoare. Nu este aşa. Conceptul ortodox de 
smerenie este întemeiat pe conştientizarea faptului că suntem făcuţi de Dumnezeu, 
suntem făpturile Sale, iar prăpastia ce ne desparte de Dânsul este nemărginită. În 
ce-i priveşte pe ceilalți bărbați şi femei, nu trebuie să fim înfumuraţi şi 
dispreţuitori, ci să ne purtăm în aşa fel, încât să recunoaştem existenţa chipului lui 
Dumnezeu întipărit în fiecare dintre ei. 


În înţelesul dat de Sfântul Pavel, blândeţea cu siguranță nu înseamnă pasivitate sau 
cedare atunci când astfel de atitudini nu sunt potrivite, de pildă în lupta cu răul. 
Blândeţea înseamnă pur şi simplu să fim amabili, blajini cu ceilalți, înceți la mânie, 
lipsiţi de trufie. 

Suntem îndelung-răbdători atunci când arătăm răbdare. Gândiţi-vă pentru o clipă 
cât de des păcătuim fiecare. Gândiţi-vă cât de îndelung-răbdător este Dumnezeu. 


Pentru un Singur păcat de moarte, ne-ar putea zdrobi, ne-ar putea nimici din 
Zidirea Sa, însă nu o face. Ne dă şanse, una după alta, ca să mai încercăm o 
dată. Dumnezeu este îndelung-răbdător. Are răbdare. Aşa ni se porunceşte şi 
nouă să fim cu aproapele. Oricât de obositori şi de vicleni ar putea fi uneori 
ceilalți, să fim siguri că nici noi nu părem mai buni în ochii altora şi, cu 
siguranţă, nu părem mai buni în ochii lui Dumnezeu. Să le dăm aşadar şansa pe 
care şi noi o aşteptăm de la ei, ca şi de la Dumnezeu. 


Personalitățile omeneşti se ciocnesc în chip inevitabil. Unii pot avea idiosincrazii 
pe care le găsim iritante, care ne aduc răspândire. Trebuie să fim îngăduitor. 
Dumnezeu nu ne cere să ne placă însuşirile supărătoare ale celorlalți, trebuie însă 
să încercăm să fim îngăduitori şi să nu osândim oamenii pentru ceea ce socotim a fi 
neputinţe sau ciudăţenii ale fiecăruia. Trebuie şi să fim iertători. Sfântul Pavel 
scrie: Precum Şi Hristos v-a iertat vouă, aşa şi voi. Ce se mai poate adăuga? 


Sfântul Pavel spune: lar peste toate acestea (îmbrăcaţi-vă întru) dragoste, care 
este legătura desăvârşirii. Peste toate acestea! Mai presus de toate! Cuvântul 
grecesc folosit aici, agapi, este tradus ca dragoste; ținând în minte faptul că greaca 
are mai multe cuvinte cu diferite înţelesuri pentru dragoste, să analizăm împreună 
înţelesul folosit de Sfântul Pavel în acest verset. Sfântul Apostol vorbeşte aici de 





acel simţțământ adânc al părtăşiei, al respectului reciproc, al afecțiunii şi al 
bunăvoinţei — care ar trebui să fie însemnul de căpătâi ale creştinilor. Aceasta este, 
declară Sfântul Pavel, legătura desăvârşirii. Arhiepiscopul teolog Hrisostom de 
Etna explică: Adevărata dragoste de obşte leagă laolaltă fiinţele omeneşti în acelaşi 
cuget, acelaşi trup, acelaşi viitor, aceeaşi mântuire. Ea face ca dorinţele noastre 
egoiste să devină una cu dorințele celorlalți, preschimbând astfel egoismul. 
Estompează deosebirile dintre indivizi. Îi uneşte pe toţi intr-un singur trup.... 
Aceasta este dragostea de fraţi. 


Sfântul Pavel rezumă toate cele zise mai sus, spunându-ne că trebuie să ne lăsăm 
inimile a fi stăpânite de pacea lui Dumnezeu. Dacă îngăduim patimilor proprii să 
ne stăpânească inima sau dacă îngăduim părerilor şi ideilor altora să stăpânească, 
cădem în rătăcire şi, mai mult, părtăşia este ruptă. Doar atunci când pacea lui 
Dumnezeu domneşte în noi, devenim cu adevărat o parte a acelui un [singur] trup 
care este Biserica Ortodoxă, lucru pentru care aducem mulţumire. 


Sfântul Apostol încheie prin a cere ca Cuvântul lui Hristos să locuiască în 
Coloseni, ca această obşte creştină să se înveţe şi să se povăţuiască reciproc cu 
psalmi şi cu laude şi cu cântări duhovniceşti, cu mulţumire cântând întru inimile 
[lor] (...) Domnului. Deoarece ne străduim să fim acelaşi trup, împărtăşind acelaşi 
cuget, (...) acelaşi viitor, aceeaşi mântuire, este firesc ca ortodocşii să se înveţe şi 
să se povăţuiască între ei, deoarece în adevăratul creştinism, după cum a exclamat 
marele Ivan Mihailovici Andreiev (1894-1974), „toți sunt pentru unul şi unul 
pentru toţi...” Împreună ne mântuim; de unii singuri, cu sinele înălțat la culme, 
pierim. 


Mulţi dintre oamenii de astăzi cred că o parohie puternică şi înfloritoare poate fi 
clădită prin reclame în ziare, la televiziune şi prin organizarea de festivaluri anuale. 
Deşi nici unul din aceste lucruri nu este neapărat rău, adevărata obşte ortodoxă 
întrebuinţează criterii duhovniceşti pentru a-şi măsura succesul. Aşadar, dacă 
facem ca între noi să domnească virtuțile creştine, milosârdiile îndurării, bunătatea, 
smerenia, blândeţea, îndelunga-răbdare, îngăduinţa (...), iertarea (...) şi dragostea, 
devenind însuşirile de căpătâi ale vieţii parohiei, izbânda noastră va fi nemăsurată, 
iar pacea lui Dumnezeu din noi ne va fi spre slavă, va fi legătura desăvârşirii şi 
trăiniciei noastre. 


“Din Apostol Citire....”, Pr. James Thornton 
Ed. Egumeniţa, Trad.: Radu Hagiu 





Arhim. Varnava lankos - Cui ne dăm inma? Păcatul suficienţei de sine 


Arhim. Varnava lankos: Păcatul suficienţei de sine 


Astăzi am citit pericopa evanghelică a celor chemaţi la cina cea mare (v. Luca 14, 
16-24 Matei 22, 1-14), în care Domnul nostru i-a chemat pe oameni la cina 
domnească. Prin aceasta se simbolizează şi se indică Cina Stăpânească, Cina în 
timpul căreia se oferă Hristos, se oferă Trupul şi Sângele Lui. 


În cadrul parabolei se menţionează că oamenii au pretextat un oarecare motiv 
serios, aparent logic şi omenesc ca să refuze invitaţia. Pricina a fost aceea a nevoii 
grijilor vieţii, aşa cum este menţionat 
» că unul, din pricina ogorului, a proprietăţilor pe care le cumpărase şi pe 
care le avea de îngrijit şi de controlat, nu a mai avut timp pentru a participa 
la Cina Domnului. 
>» Despre altul se menţionează că făcuse o afacere comercială: cumpărase - se 
spune - cinci perechi de boi. Potrivit Sfinţilor Părinţi, prin cele cinci perechi 
de boi sunt simbolizate cele cinci simţuri. Aşadar, nevoia şi dependența 
omului de viaţa simţurilor nu i-au mai lăsat vreme şi dispoziție pentru Cina 
Domnului. 
Un altul a pretextat promisiunile datorate femeii lui, atunci când a zis 
„femeie mi-am luat şi de aceea nu pot veni”. 





Atunci Domnul, mâniindu-se, l-a îndemnat pe slujitorul său, pe îngerul său, să 
alerge pe drumuri şi să-i aducă pe invalizi, pe orbi şi pe şchiopi şi, dacă mai este 
loc, să-i silească şi pe ceilalți să intre înăuntru la acei cină. Şi, încheie Domnul 
spunând, că mulți sunt chemaţi, dar puţini aleşi. 


Aici se arată taina responsabilităţi şi libertăţii noastre personale. Adică faptul dacă 
ne vom hotărî să considerăm drept cel mai important eveniment al vieţii noastre 
comuniunea cu Hristos sau comuniunea cu mediul omenesc imediat. 


Domnul doreşte aici să decodifice taina libertăţii omului, taina voinţei lui. Însă 
voinţa lui, unde anume se concentrează şi cum se judecă? Nu se judecă după 
fenomenele exterioare, dacă avem familie, dacă venim la Biserică, dacă urmărim o 
viaţă armonioasă social, ci după faptul de a arăta şi de a descoperi unde este dată 
inima noastră. 


In cele din urmă, ceea ce judecă calitatea stării noastre duhovniceşti este faptul de a 
arăta unde este dată inima noastră, ce stăpâneşte în ea şi care nume stăpâneşte în 
inima noastră. 


Ceea ce este extrem de primejdios şi se vede şi în această parabolă este „omul 
bun”. Omul bun [cel care se crede bun, drept, corect - n.n.], omul legalist, este 
uneori cea mai mare piedică pentru raportarea la Hristos. 


„Omul bun” de obicei este împletit cu suficiența de sine. Acela care se simte bine 
cu viaţa lui, cu munca lui, cu familia lui, cu investiţiile lui, care le-a pregătit atât de 
bine înlăuntrul lui, încât să zică „acum sunt în regulă, pot să mă bucur înlăuntrul 
meu, pot să mă desfăt de viaţa mea”. 


Visul oricărui om, probabil şi al celui mai bun creştin este să-şi împlinească 
scopurile sale, care însă scopuri se epuizează în planul biologic al familiei, în 
planul biologic al celor mai bune investiţii, astfel încât să lase o moştenire bună şi 
dreaptă. Dar ca să fie întoarsă inima noastră spre Hristos, în nici un caz. 


Cineva ar putea spune „dar eu am şi una, am şi pe cealaltă”. Nu se poate să o ai şi 
pe una şi pe cealaltă. Aceasta este altă înşelare. Problema este ca toate acestea să 
fie Hristos, să devină Hristos, să se preschimbe în Hristos, să devină Dumnezeiască 
Liturghie în inima noastră. 

Inima mea să fie jertfelnic şi să-mi jertfesc voia mea nu ca să-i slujesc pe oamenii 
mei, ci ca să-L slujesc pe Hristos. Atunci se justifică şi oamenii mei. Inima mea să 





fie jertfelnic, unde sunt chemat să-mi transfigurez viața mea, petrecerea mea 
cotidiană în posibilitatea şi prezenţa lui Hristos. 


„Dar nu fac eu aceasta?”, ar putea spune cineva? “Pentru familia mea mă lupt din 
răsputeri, mă străduiesc să devin şi iubitor de oameni, pentru ea lucrez.” Nu, în 
realitate nu este aşa. Cum putem să judecăm corect starea noastră? Să vedem dacă 
toate acestea vin să ne creeze o asigurare sentimentală sau o putere propulsoare 
spre Hristos. 


Nu acestea reprezintă ţinta noastră. Nu este perspectiva vieţii noastre. Cel ce spune 
că scopul familiei este naşterea de prunci este încă un om pământesc. Scopul vieţii 
de familie şi al căsătoriei este Hristos. lar copiii noştri se poate să devină un antidot 
al lui Hristos, să devină un fapt potrivnic lui Hristos, care ne satisfac în locul lui 
Hristos şi nu prin Hristos şi spre Hristos. 


Prin urmare, toată problema este să cercetăm în interiorul nostru cine este comoara 
noastră. Să analizăm mai mult acest lucru. Se poate ca cineva să fie păstor şi să 
facă pastoraţie în Biserică şi să adune lume. Un altul ar putea să fie un lucrător 
social şi să lucreze pentru lume. Dar toate acestea să fie făcute pentru propria lor 
recunoaştere, pentru propria lor slavă şi nu ca să fie o posibilitate propulsoare spre 


Hristos şi o posibilitate a mărturisiri şi a descoperirii lui Hristos. 


Prin urmare, toate acestea nu se mişcă într-un plan exterior, aşadar |nu contează] 
cât de dinamici şi de muncitori suntem, ci în ce măsură putem să ajungem la o 
abordare isihastă şi de comuniune a noastră şi a inimii noastre. Aşadar, dacă ne vor 
fi luate toate acestea, care reprezintă o comoară pentru noi, munca noastră, poate 
chiar şi lucrarea noastră creştină, putem noi să ne simţim bine? Rămânem oameni 
deplini? Sau simţim că ne-am pierdut pământul de sub picioare? 


Dacă ne-am pierdut averea noastră, dacă ne-am pierdut sănătatea, dacă ne-am 
pierdut familia noastră, dacă dăm greş chiar şi în creşterea copiilor noştri, ne 
pierdem pământul de sub picioare, sau există ceva mai puternic, şi acesta este 
Hristos? Piatra credinţei, Hristos, acolo sus unde este zidită Biserica noastră. [...] 


Atunci vom înţelege că adevărata cină nu sunt nici proprietăţile noastre, nici 
perechile de boi, nici femeia noastră, nici bărbatul nostru şi copiii noştri. Adevărata 
cină este aceea la care ne cheamă Domnul nostru. 


De ce însă preferă să-i lase deoparte pe cei chemaţi? Cine sunt cei chemaţi? Noi 
suntem, despre noi vrea să spună Hristos aici. Noi, care suntem nişte creştini 





aranjaţi, cu serviciul nostru, cu familia noastră, cu lupta noastră, cu Liturghia 
noastră. Despre noi vrea să spună. Şi ce va face Domnul? Ne va lăsa pe noi şi-i va 
invita pe cei ce sunt în afara Bisericii. Care nu-L cunosc pe Hristos, însă au gândul 
cel bun, dar nu le-a descoperit nimeni adevărul lui Hristos. Deşi se pare că ei au o 
viaţă extra-bisericească, cu toate acestea, au mărinimie, au bunătatea lui Hristos, 
care, dacă li s-ar fi descoperit Hristos, L-ar fi recunoscut şi ar fi zis: „Acesta este 
comoara, nimeni nu ne-a zis de El, nimeni nu ni L-a arătat asa cum este El cu 
adevărat”. 


Pe aceştia îi va alege Hristos. Nu-i va alege pe cei aranjaţi. Îi va alege pe aceia care 
căutau adevărul si nu-l cunoşteau, pentru care nu s-a aflat vreun vestitor adevărat al 
Cuvântului lui Hristos, ca să le arate adevărul şi să-i odihnească. Au alergat la 
orice fel de sistem filosofic ca sa caute „gunoaiele de sub tinichele”. Şi le va spune 
Hristos: „Aici este Adevărul“, şi ei vor spune „dar noi pe acesta l-am căutat de 
atâta timp. Aici este Viaţa”. 


Pentru că viaţa este Trupul şi Sângele lui Hristos şi prin această viaţă învie şi 
cotidianul nostru. 


(din: Preot Varnava lankos, Biserica păcătoşilor, Editura Egumeniţa, 2016) 





Pr. Valentin Mordasov - Învăţături fundamentale pentru mântuirea sufletului 


(D 


Invăţături despre mântuirea sufletului - Scurtă îndrumare 


Fii evlavios. Pe părinţii duhovniceşti, pe tatăl tău şi pe mama ta, pe conducători şi 
pe toţi oamenii de bine cinsteşte-i şi urmează sfaturile lor folositoare. Respectă-i pe 
oamenii în vârstă. Faţă de mai-marii tăi fii respectuos, cu cei de-o seamă cu tine fii 
amabil, cu cei mai mici, binevoitor. lubeşte nu doar pe prieteni şi pe cei ce-ţi fac 
bine, ci şi pe vrăjmaşii tăi, şi roagă-te pentru ei. Aminteşte-ţi că rostul tău în lume 
este ca în orice împrejurare să faci bine aproapelui tău, pe cât îţi stă în putere. Nu te 
certa şi nu te învrăjbi cu nimeni. 


Bun lucru este să-ţi înfrânezi mânia, să ierţi celui ce ţi-a greşit şi să dai celui care 
îţi cere. Te-a supărat cineva? Iartă-l. Ai supărat pe cineva? Împacă-te cu el. 
Fereşte-te nu doar de faptele rele, ci şi de cuvintele necuviincioase. Când vorbeşte 
cineva dintre cei mai mari, taci şi ascultă. Nu crede oricărui zvon. Nu dori tot ce 
vezi. Fii drept, nu dori nimic din ce nu este al tău. Cu atât mai mult nu fura şi nu 
deposeda, ci fii mulţumit cu ceea ce ai tu. Cele de care ai nevoie dobândeşte-le prin 
propria muncă. Dă înapoi ceea ce ai luat cu împrumut. Împlineşte ceea ce ai 
promis. Nu te lăuda niciodată. Fii curajos, gata de muncă, lăsând la o parte 
nepăsarea celor leneşi. Dragostea de muncă este plăcută lui Dumnezeu, iar ţie de 
folos. 


Nu deznădajdui la necaz. La bucurie nu-ţi pierde cumpătarea. Celui care cere dă-i, 
dacă ai; pe cel sărac ajută-l pe cât poţi. Nu invidia pe nimeni, fii binevoitor faţă de 





toți. Nu fi egoist şi mândru. Fii prietenos faţă de toţi, dar nu te purta linguşitor faţă 
de nimeni. Salută-i pe toți cei pe care-i întâlneşti. Asemenea şi celor care te salută, 
răspunde-le la salut. Celui care te întreabă răspunde-i, pe cel neştiutor îndrumă-l. 
Pe cei trişti mângâie-i. Slujeşte oricui poţi. 


Scurtă regulă folositoare de suflet, care duce la mantuire 


să te însemnezi corect cu semnul sfintei cruci; 

să taci înțelept, 

să ai duh binevoitor faţă de toți; 

deasă pocăință în faţa lui Dumnezeu cu rugăciunea: „Doamne, iartă-mă şi 
ajută-mă! Duhul Tău cel Sfânt nu-L lua de la mine! "; 

să urmăreşti gândurile potrivnice lui Dumnezeu şi să le alungi cu numele lui 
Dumnezeu; 

să treci de la lucrurile văzute la Numele nevăzut al lui Dumnezeu (a se 
vedea Comoara duhovnicească a Sfântului Tihon de Zadonsk); 

mărturisirea trebuie să fie sinceră, 

să te consideri pe tine mai rău şi mai păcătos decât toți, 

tăierea voii şi a gândirii proprii, chiar când ea pare bună (fă totul cu sfat, 
adică cu sfatul părintelui duhovnicesc); 

deasă cugetare la plecarea ta din lumea aceasta în viaţa veşnică. 


Îndeplinind acestea, cu harul lui Hristos te vei mântui. 


Pentru dobândirea fericirii veşnice sunt necesare: 
> credinţa în lisus Hristos; 
— dragostea de Dumnezeu şi de aproapele; 
=> păzirea tuturor poruncilor lui Dumnezeu; 
= împărtăşirea cu Sfântul Trup şi Sânge ale Domnului lisus Hristos; 
= faptele bune; 
= să fii membru al Sfintei Biserici Ortodoxe; 
= pocăință sinceră pentru păcatele proprii. 


1. Credinţa în lisus Hristos 


Dumnezeu este Duh Sfânt. Lucrarea Sa este prezentă în tot ceea ce a creat. 
Strămoşii noştri, care au trăit înainte de venirea lui Hristos, credeau în Cel ce va să 
vină. Ei citeau Scriptura, dar nu înțelegeau, pentru că nu erau luminaţi de Duhul 
Sfânt. Cu toate acestea, ei duceau o viaţă morală şi sunt un exemplu pentru noi. 





V Noe şi-a construit arca timp de aproape 100 de ani, i-a avertizat pe oameni 
despre mânia lui Dumnezeu care se va abate asupra lor, i-a chemat la 
pocăință, în ciuda faptului că mulți îl luau în râs. 

Y Enoh se purta cu evlavie în faţa lui Dumnezeu, îşi închipuia că Domnul îl 

priveşte zi şi noapte şi vede faptele lui. Atât de mult a bineplăcut el lui 
Dumnezeu, încât a fost înălțat la cer. 
lar lov, câte a răbdat prin îngăduinţa lui Dumnezeu! Cât au încercat să-l 
convingă să cedeze, însă el a rămas credincios şi statornic! Chiar şi atunci 
când zăcea în gunoi şi praf, părăsit de toţi, el Îl lăuda pe Dumnezeu. 
Dreptul Avraam, făcând voia lui Dumnezeu, a lăsat toate şi a mers în ţara pe 
care i-a arătat-o El. Avraam ne învaţă adevărata credinţă. Ne învaţă de 
asemenea ospitalitatea. EI îi primea pe toţi străinii, între care S-a aflat şi 
Domnul. Avraam era atât de credincios şi de ascultător de Dumnezeu, încât 
nu a pregetat să se pregătească a-l aduce jertfă pe fiul său unul-născut, când 
Domnul i-a cerut-o. El ne învaţă ascultarea pe noi, preoţii, pe conducători, 
pe părinți etc. 

Y Prorocul David ne învaţă credinţa, pocăinţa şi rugăciunea. 


Și aşa mai departe, la oricine am vrea să ne referim, toţi ne învaţă credinţa şi ceva 
de folos; ne învaţă înţelepciunea, ascultarea. Niciodată să nu părăsim rugăciunea, 
precum Daniel şi cei şapte tineri. De la toți putem sorbi înţelepciune duhovnicească 
şi să învăţăm credinţa. În viaţă trebuie să căutăm compania oamenilor credincioşi, 
înţelepţi, plăcuţi lui Dumnezeu, tari în credinţă. Să vorbim cu ei despre Dumnezeu. 
Să citim cuvântul lui Dumnezeu. 


Lectura ne întăreşte în viaţa duhovnicească. Credinţa însăşi apare din citirea şi 
ascultarea cuvântului lui Dumnezeu. Fiecare carte duhovnicească ne oferă ceva 
nou în cunoaşterea lui Dumnezeu. Cercetează-te şi alege-ţi lectura în funcţie de 
necesitatea şi setea pe care le descoperi în inimă: un acatist, Psaltirea, 
Evanghelia, o operă a unui Sfânt Părinte sau altceva. Citeşte, îndreptează-ţi 
viața pas cu pas, ca să dobândeşti credinţă tare. 


A-ţi zidi fericirea interioară înseamnă a lucra la dobândirea Duhului Sfânt în 
credinţă şi în adevăr. Printr-o viaţă bună dobândeşte o inimă bună, umple-o de har. 
Pentru aceasta, învaţă cuvântul lui Dumnezeu în trei feluri: 


1) din Evanghelie; 

2) din explicarea lui în scrierile Sfinţilor Părinţi, nevoitori ai Bisericii Ortodoxe, 

3) din vieţile sfinților, luând aminte la viaţa lor şi la felul cum au slujit lui Dumne- 
zeu. 





Mulţi nevoitori sunt trecuţi în rândul sfinţilor. Nu este, oare, acesta un exemplu de 
credinţă sfântă pentru noi? 


Obişnuieşte-te să citeşti: dimineaţă din Evanghelie, în timpul zilei tâlcuirile 
Sfinților Părinţi, iar seara din vieţile sfinţilor. Fie ca sufletul tău să devină pământ 
binecuvântat pentru a primi sămânţa - cuvântul lui Dumnezeu. Să te faci plăcut lui 
Dumnezeu cu înţelegere. 


Se spune că există oameni trupeşti şi oameni duhovniceşti. Care e deosebirea dintre 
ei? Cel trupesc trăieşte împlinind poftele trupului său, iar cel duhovnicesc trăieşte 
în credinţă, lucrând pentru a se face plăcut lui Dumnezeu. După roadele lor îi veţi 
cunoaşte. Cel trupesc face răul şi uită că l-a făcut, dar ţine minte atunci când cineva 
îi face lui rău; cel duhovnicesc iartă. Cel trupesc fură, cel duhovnicesc se leapădă 
de ale sale etc. Cel duhovnicesc dobândeşte Duhul Sfânt, îşi întăreşte credinţa; cel 
trupesc dobândeşte duhul rău, prin faptele sale rele devenind sălaş al acestui duh. 
Duhul rău îl duce în cele din urmă la pierzanie, dacă acel om nu-şi vine în fire. 


Soarbe înţelepciunea duhovnicească, ce întăreşte credinţa. Pentru aceasta există: 
1) Biserica lui Dumnezeu; 

2) cărțile sfinte; 

3) oamenii duhovniceşti. 


Pentru aceasta am primit darul timpului, care este mai de preţ decât toate comorile. 
Trebuie să-l preţuim aşa cum îl preţuiau vechii negustori. Cât de mult timp pier- 
dem în zadar în convorbiri deşarte, curiozităţi, fantezii, somn peste măsură etc! 
Mult folos dobândim în schimb de la timpul petrecut în rugăciune, în citirea 
sfintelor cărți, în cugetarea la veşnicie, în săvârşirea faptelor bune etc. Când 
sărbătoreşti Anul nou, gândeşte-te întotdeauna la darul timpului încredinţat ţie şi la 
felul în care îl foloseşti. 


Caută să-ţi petreci viaţa în credinţă, după legea dată nouă de Domnul lisus Hristos 
şi în comuniune cu El. Să crezi şi să ştii că Hristos Se găseşte în cei care suferă fără 
vină şi fără cârtire, se află în cei care cred în EI, când vorbesc despre Dumnezeu. 
Acolo unde sunt doi sau trei adunați în numele Domnului, este prezent şi 
Dumnezeu. El este prezent în cei plăcuţi Lui. Este prezent în chip deosebit în noii 
mucenici ruşi. Omul care L-a cunoscut pe Duhul Sfânt prin credinţă simte prezenţa 
Lui: aşa cum curentul electric trece nevăzut prin fire, tot aşa şi harul nevăzut vine 
în om, iar acesta îi simte prezenţa ca bucurie care îi cuprinde întreaga fiinţă. 





Omul care nu crede trăieşte ca un orb. Evanghelia ne vorbeşte despre Zaheu, care 
dorea atât de mult să-L vadă şi să-L cunoască pe Dumnezeu, încât s-a căţărat într- 
un dud, neţinând cont de funcţia sa importantă. Tot aşa şi noi trebuie să credem în 
Dumnezeu şi să tindem spre El. Scopul oricărei cunoaşteri este Dumnezeu! 


Evanghelia ne vorbeşte despre vremea în care israeliții, ca popor ales, s-au 
învrednicit să-L vadă cu ochii lor pe Mesia. Au văzut minuni şi vindecări, au auzit 
cuvântul din gura Domnului Însuşi, însă nu au crezut în EI, ci au strigat: 
„Răstigneşte-L, răstigneşte-L!” Atunci harul lui Dumnezeu s-a luat de la ei. ! 


Rusia este un pământ binecuvântat cu un har deosebit. Credinţa ne mântuieşte. Noi 
ne adunăm acum în această veche biserică, pe pământul sfânt al Pskovului, care a 
fost hotar în faţa duşmanilor ce au încercat să cucerească Rusia de la apus, fapt 
amintit şi de cronicari. Catolicii au încercat să cucerească şi să distrugă duhul 
Ortodoxiei, însă fără izbândă, pentru că sfinţii noştri s-au rugat pentru Rusia. 


Noi prea mărim pe Sfânta întocmai cu apostolii cneghina Olga şi pe Sfântul cneaz 
binecredincios Alexandru Nevski, în schimă Alexie, care, cu sfintele lor rugăciuni, 
până astăzi susţin şi întăresc poporul rus. Prea mărim pe Sfântul cuvios Nicandru, 
pe Sava de Krapetk, pe Cornelie de Pecerska, pe Cornelie de Krapetk, pe Ioasaf de 
Snetogorsk, pe Onufrie de Malsk şi alți sfinţi, tari în credinţă, care au strălucit pe 
pământul Pskovului. Sfânta Biserică ne învață să mergem pe calea Ortodoxiei, 
privind la viaţa sfinților. 


Aceştia au trăit pe pământul sfânt al Pskovului, au fost oameni ca şi noi, cu ajutorul 
lui Dumnezeu s-au curăţit de păcate şi au dobândit îndrăzneala la EI, Căruia se 
roagă pentru noi, păcătoşii. Evanghelia ne îndeamnă pe noi, cei credincioşi, să nu 
ne îngrijim foarte mult de cele pământeşti, ci să căutăm mai întâi Împărăţia 
Cerurilor, iar celelalte se vor adăuga nouă. Pe primul loc trebuie să fie dorinţa de a 
bineplăcea lui Dumnezeu, iar toate celelalte - pe planul al doilea. Unde este inima 
noastră, acolo este şi comoara noastră. 





! În Talmudul evreiesc există o mențiune de la anul 70 după Hristos despre faptul că Dumnezeu 
a încetat să primească jertfa lor, adică mielul junghiat, care după rugăciunile arhiereului lua 
asupra sa păcatele poporului lui Israel. Sângele lui, amestecat cu apă, era folosit pentru 
stropirea celor care se rugau ca semn al curăţirii. Se scrie că jertfa de curăţire nu mai este 
primită de Domnul de 37 de ani, adică din momentul răstignirii Fiului lui Dumnezeu, precum 
este spus în Scriptură: Milă voiesc, iar nu jertfă. Astfel, la evrei până astăzi nu există curăţire. 





Este bine să năzuim la hrană duhovnicească, asemenea Mariei, dar, trăind pe 
pământ, trebuie să împlinim şi cele ale Martei. Nu trebuie să exagerăm, cum a 
făcut monahul care a mers într-o mănăstire doar pentru a se ruga; iar când nu l-au 
chemat la masa nici prima, nici a doua şi nici a treia zi, a înţeles că trebuie să şi 
muncească. 


În vremea noastră s-a răspândit foarte mult necredinţa. Ea exista şi înainte, dar nu 
era atât de multă. Din cauza necredinţei poporului, Domnul nu a făcut minuni în 
Nazaret, spunând că nici un proroc nu este bine primit în patria sa. Văzându-L zi 
de zi, ani de-a rândul, poporul era obişnuit cu EI, devenind surd şi mut, deşi auzea 
despre minuni şi descoperiri făcute de EI în alte locuri. 


Deseori, suntem şi noi ca acei oameni: nu ne folosim de apa cea vie care este 
aproape de noi (în Biserică), ci bem din bălți murdare (secte, eresuri, superstiții). 
Exemple găsim şi în trecutul nostru. Astfel, Serafim de Sarov nu era cinstit ca 
făcător de minuni în sfânta lui mănăstire, ci, dimpotrivă, el a fost prigonit. 
Asemenea s-a întâmplat şi cu cuviosul Nicandru. Nici Ambrozie de la Optina nu 
era prețuit. 


Astfel, oameni care vin de departe la un stareţ induhovnicit primesc comoara 
duhovnicească, o primesc în inimă şi o duc cu ei, iar cei din jurul său nu cunosc 
această comoară. Trebuie să-i preţuim pe cei din jurul nostru; nu doar pe preoţi, ci 
pur şi simplu pe oamenii duhovniceşti. Pe Iacob, fratele Domnului, nu-l cinsteau ca 
pe un făcător de minuni, dar îl cinsteau pentru credinţă, pentru sfinţenia lui, pentru 
viaţa lui fără de păcat. 


Unii oameni îi întreabă despre problemele lor pe preoţi, dar fără folos, pentru că nu 
împlinesc ceea ce li se spune şi n-au credinţă. Dacă găseşte credinţă la om, Domnul 
îndreptează şi corectează toate. Dar fără credinţă, chiar şi cel mai înţelept stareţ nu- 
| va putea mântui pe om. Aşa s-a întâmplat şi cu locuitorii Nazaretului: deşi 
Domnul era cu ei, nu erau ei în stare să primească cele spre mântuire. La fel este şi 
în mănăstirile de azi. Cum a spus un monah: „Serafimi sunt mulţi, dar nu este nici 
un Serafim de Sarov.” 


Din cauza necredinţei au apărut foarte multe boli duhovniceşti, mulți demonizaţi. 
Vrăjmaşul îşi găseşte sălaş în sufletele care nu se află sub ocrotirea harului lui 
Dumnezeu. Conform profeţiilor stareţilor, la sfârşitul veacurilor cei bolnavi 
duhovniceşte vor fi atât de mulţi, încât oamenii şi diavolii vor fi una, iar iadul va 
rămâne pustiu. 





Când omul trăieşte după voia lui Dumnezeu, demonii n-au putere asupra lui. Fără o 
viaţă după voia lui Dumnezeu rămâne doar forma exterioară a credinţei. Viaţa 
păcătoasă nu exclude întotdeauna credinţa, dar te îndepărtează de Dumnezeu. Pot fi 
bolnavi duhovniceşte chiar şi preoţii şi monahii, dacă ei duc o viaţă păcătoasă. 


În Evanghelie sunt descrise unele întâmplări minunate, când demonii îl recunosc 
pe Dumnezeu şi se cutremură, în timp ce contemporanii Săi nu-L cunosc, nu-L 
înţeleg, nu cred în El şi nu se tem de El. Demonii Îi spun Domnului: „De ce ne 
chinui înainte de vreme?”, adică înainte de judecata lui Dumnezeu. Oamenii însă 
permit să fie chinuiţi de demoni. Vrăjitorii contemporani, extrasensii ? şi magii sunt 
slujitori ai demonilor. Ei pot trimite demonii la om, dar demonii nu pot pune 
stăpânire pe om fără motiv. Motivele sunt următoarele: nu-L cunoşti pe Dumnezeu, 
nu crezi, nu porți cruce, nu te împărtăşeşti, nu citeşti Psaltirea, Evanghelia, faci 
fapte rele. 


Dacă omul este apărat de credinţă şi de faptele ei, nu trebuie să se teamă de 
demoni. Demonii n-au putere nici măcar asupra porcilor fără îngăduinţa lui 
Dumnezeu. 


Vieţile Sfinţilor Ciprian şi Justina ne vorbesc despre puterea credinţei, despre 
biruința lui Hristos. Ciprian era un vrăjitor puternic, având în subordinea lui o 
legiune de demoni. Cu toate acestea, când tânărul aprins de dragoste față de 
fecioara Justina i-a cerut să-l ajute s-o seducă, Ciprian n-a putut face nimic, pentru 
că fecioara era o creştină cu credinţă tare şi care se ruga lui Dumnezeu. Atunci 
Ciprian însuşi s-a întors la Dumnezeu, dar fiind chinuit de demoni nu şi-a găsit 
liniştea până nu şi-a făcut cruce. Atunci vrăjmaşul s-a retras. Acest lucru ne 
încredinţează de puterea semnului crucii. Fă-ţi cruce des, fă-o corect, închipuind 
exact semnul crucii asupra ta. Aminteşte-ţi că aceasta este arma noastră duhov- 
nicească. Însemnează-te cu evlavie, atent, cu rugăciune. 


Cuviosul Ambrozie de la Optina spunea că nu toți ajung generali în viața 
duhovnicească, dar soldat este obligat să fie fiecare creştin. Nu toţi pot atinge 
sfințenia Mariei Egipteanca, care, cu darul lui Dumnezeu, ştia cuvintele Scripturii 
fără să le fi învăţat vreodată. Mai demult existau şi în Rusia astfel de cărți vii - 
stareții. Acum ne-au rămas doar cărțile, în care găsim toate îndrumările de care 
avem nevoie. Trebuie doar să ne folosim de ele. 





Persoane cu percepții extrasenzoriale, de ex: parapsihologii, bioenergoterapeuţii, radiesteziştii 
etc 





Printre multele minuni ale Domnului se afla şi vindecarea unui surd şi mut. De 
multe ori şi noi suntem surzi. Suntem surzi la spovedanie, când nu ştim ce să 
spunem şi lăsăm pe seama noastră păcate nemărturisite. Suntem surzi când este 
hulită credinţa şi Biserica, iar noi tăcem şi nu apărăm slava lui Dumnezeu. Când 
trebuie să învăţăm, să devenim mai iscusiţi, să adunăm ştiinţa duhovnicească, cât 
de des suntem surzi! În schimb când ar trebui să tăcem, ca de pildă în cazul în care 
suntem jigniți de cineva, atunci nu o facem, deşi acest lucru este necesar pentru 
smerirea noastră şi pentru dobândirea blândeţii. 


Mulţimi de protestanți au umplut pământul nostru sfânt. Ei răstălmăcesc învăţătura 
creştină. Cei care îi ascultă adeseori se îmbolnăvesc duhovniceşte. Erezia este 
foarte periculoasă pentru suflet. Feriţi-vă de ea! Să nu aveţi comuniune duhov- 
nicească cu ereticii! Nu intraţi în discuţii cu ei, nu primiţi nici un fel de milostenie 
din partea lor şi cu atât mai puţin cărţi, Evanghelia etc. Pentru aceşti rătăciţi te poţi 
doar ruga. Domnul îngăduie ereziile şi rătăcirile, pentru că omului îi este dată 
raţiunea şi voia liberă, ca să se lămurească unde este adevărul. Dumnezeu nu vrea 
să aibă robi, ci fii liberi. Nu trebuie să tragi pe nimeni cu forța în Rai. 


Nu-ţi aroga Impărăţia cerurilor, asemenea ereticilor, care consideră că din moment 


ce cred se vor mântui obligatoriu, pentru că ei se consideră deja sfinți. Şi în 
biserica noastră sunt astfel de credincioşi, care se mândresc cu credinţa lor şi nu 
doresc să vorbească cu cei necredincioşi, privindu-i de sus. Uneori cei ce slujesc în 
biserică au un comportament trufaş: consideră că lor le este permis să vorbească în 
biserică, să împingă oamenii pentru a-şi face loc, să comande, să judece. 


Un altul gândeşte despre sine: „Eu sunt credincios, iar cutare este fără Dumnezeu 
şi beţiv. Ce asemănare poate fi între mine şi el? Aceasta este o părere de sine 
periculoasă, mai ales pentru slujitorii bisericeşti. Preotul sau diaconul gândesc 
astfel, iar apoi vezi că încep dintr-o dată să bea sau să-şi adune averi. Este o mare 
ispită. Vrăjmaşul loveşte în lucruri mărunte, de la care se ajunge apoi la cele mari. 
Deprinderea rea este periculoasă, pentru că ea duce la păcat şi la patimă, în timp ce 
deprinderea bună duce la virtute. 


Viaţa să fie conform credinţei! Trăieşti tu astfel? Trebuie să ne punem la încercare: 
credem noi, oare, în Evanghelie, împlinim noi voia lui Dumnezeu cu conştiinţa 
curată? Oare citim cuvântul lui Dumnezeu? Oare nu ne îndreptățim? Oare ne 
curățim sufletul prin spovedanie şi prin împărtăşanie? Avem noi întotdeauna în faţa 
ochilor înfricoşata zi a Judecăţii lui Dumnezeu? Nu preferăm, oare, viaţa pămân- 
tească, trecătoare, fericirii veşnice? Cercetează-te pe tine însuţi şi vei afla cum 





trebuie să împlineşti voia lui Dumnezeu, pentru ce trebuie să te rogi şi ce trebuie să 
indreptezi la tine. Trebuie să căutăm Împărăţia lui Dumnezeu, cum ne învaţă 
cuviosul Serafim de Sarov, ca Duhul Sfânt să Se sălăşluiască în noi. Întăreşte-ţi 
credinţa prin fapte, fără de care, după cuvântul apostolului, ea este moartă. Aceste 
fapte sunt: postul, rugăciunea, nevoinţa de dragul lui Hristos. 


a) Să luăm ca exemplu postul. Pentru unii oameni, pântecele este dumnezeul lor. 
Ortodocşii învaţă înfrânarea de la mâncare: nu trebuie să mănânci înaintea Sfintei 
Liturghii din zilele de duminică şi în sărbători. Mâncarea este preferabil să fie 
pregătită mai simplu în zilele de post. În timpul preparării mâncării este obligatoriu 
să te rogi. 


Trebuie să te rogi şi în timpul mesei, căci astfel nu vei mânca în exces. Nu uita de 
asemenea să te rogi înainte de masă şi să-l mulţumeşti lui Dumnezeu după masă. 
Aminteşte-ţi că mâncarea consumată în tăcere este ca pâinea, iar cea consumată cu 
rugăciune şi mulțumire - ca mierea. Se spune de asemenea că mâncarea însoţită de 
discuţii, glume, dispute, judecarea aproapelui se consumă ca gunoiul. 


Hrănindu-ţi trupul, nu uita să-ţi hrăneşti şi sufletul. În acest scop, la mănăstire (dar 
mai demult şi în casele oamenilor simpli) în timpul mesei se citeşte cu voce tare 
din vieţile sfinţilor sau din alte cărți duhovnicești. Aminteşte-ţi că lăcomia 
pântecelui este păcat de moarte. Pântecele sătul te duce în iad. Hrana simplă te 
deprinde cu cumpătarea, care este una dintre cele mai importante virtuţi. Pentru a 
hrăni oamenii, Domnul avea mâncare simplă: pâine şi peşte. 12 coşuri cu firimituri 
au strâns ucenicii după hrănirea a 5000 de flămânzi: acesta este un exemplu de 
cumpătare. Cumpătarea lasă mai mult loc şi resurse pentru lucrarea milosteniei. 
Astfel, o virtute atrage după sine altă virtute. 


Cinsteşte în mod deosebit posturile lungi ale anului bisericesc. Să simţi postul ca 
pe o sărbătoare pentru suflet. Postul ne dă putere să ne abţinem de la rău şi ne 
întăreşte credinţa. Postul este dragoste de aproapele. Postul este o lucrare sfântă. 
Postul este cercetare de sine, cugetare la păcate: la felul cum trebuie să le evităm, 
cum să îndreptăm păcatele săvârşite înainte, cum să dezrădăcinăm deprinderile rele 
şi plăcerile păcătoase. 


Posteşte nu doar în privinţa mâncării, ci şi cu ochii, cu urechile, cu limba. 


În post curăţeşte-te prin spovedanie şi împărtăşeşte-te. În post este bine să încerci 
să urmezi prorocului şi Botezătorului Domnului, loan Inaintemergătorul, care era 
foarte înfrânat atât la mâncare, cât şi la îmbrăcăminte şi trai. EI vieţuia solitar din 





copilărie, iar însingurarea îl apropie cel mai mult pe om de Dumnezeu. Sfinţii 
Părinţi prevesteau că în vremurile din urmă puţini vor putea afla calea însingurării. 
Acest lucru se poate observa astăzi: prin televizor ne intră în casă tot felul de 
oameni, vrăjitori, dansatori şi mulți alții, pe care n-ar trebui să-i primim în nici un 
chip. 


b) Sora şi prietena postului este rugăciunea. Putem învăţa să ne rugăm cu ajutorul 
cărţilor de rugăciune atât de accesibile nouă şi al acatistelor. Aceste rugăciuni sunt 
alcătuite de Sfinţii Părinţi şi în ele ni se descoperă felul în care se rugau ei. lată un 
exemplu pentru noi! 


In timpul postului, datorită înfrânării sporeşte credinţa şi ne vine mai uşor să ne 
rugăm şi să citim cărţile sfinte. Nu nesocoti citirea rugăciunilor de dimineaţă şi de 
seară (să-ţi faci din aceasta o regulă). 


Dacă nu poţi, atunci cu sfatul părintelui duhovnicesc citeşte pravila Sfântului 
Serafim dimineaţa, la amiază şi seară: 

Tatăl nostru - de trei ori; 

Născătoare de Dumnezeu Fecioară - de trei ori; 

Crezul - o dată. 


Dar ia seama că această pravilă trebuie completată cu rostirea Rugăciunii lui lisus 
în cursul zilei. Roagă-te stăruitor, până când vei simţi în inimă roadele rugăciunii: 
pacea, bucuria, harul. Roagă-te cum se ruga văduva de judecătorul nedrept, 
insistând până când i-a împlinit rugămintea. Învaţă-te să stărui cu rugăciunea ta la 
Dumnezeu, ca să dobândeşti pacea lăuntrică şi credinţă tare. 


Stăruieşte în practicarea Rugăciunii lui lisus astfel încât rugăciunea rostită („a 
buzelor”) să devină rugăciune a minţii, apoi aceasta să devină a inimii, pentru ca, 
în cele din urmă, rugăciunea inimii să se transforme în rugăciune contemplativă, 
însă ţine minte că aceasta din urmă este cea mai înaltă formă de rugăciune şi este 
darul lui Dumnezeu. Nu te avânta spre dânsa, ca să nu cazi în amăgire. Dacă 
năzuieşti la dobândirea ei, caută un îndrumător. 


Vrăjmaşii rugăciunii sunt: agitația, vorbirea deşartă, bârfa, aflarea ştirilor, jocurile 
(de cărți, şahul etc), televizorul, imaginile necuviincioase, cărțile mondene, ziarele. 
Însingurarea este învăţătoarea înţelepciunii şi a rugăciunii. Ea naşte sfinţenia. 
Duşmanul mântuirii, ştiind folosul însingurării, aduce plictiseală, deznădejde, 
tristețe: omul rămas singur se indispune, suferă, plânge. Foloseşte-te corect de 
însingurare: nu te gândi la nimic altceva în afară de Dumnezeu. 





Inchinăciunile ajută credinţei; ele antrenează în rugăciune şi trupul, alungând lenea 
şi plictiseala. Fă închinăciuni cu râvnă şi cu zdrobire de inimă. 


c) Domnul ne-a spus: „Nevoiţi-vă”, „Intraţi pe poarta cea strâmtă”. 


Este o poruncă adresată tuturor. „Nevoiţi-vă” reprezintă îndemnul la nevoinţa de 
dragul lui Hristos. „Uşile strâmte” înseamnă silirea de sine, strâmtorarea proprie de 
dragul lui Hristos: nu vrei să te ridici la rugăciune - ridică-te; este post - înfrânează- 
te, rabdă; eşti mânios - stăpâneşte-te, cedează; iartă dușmanului tău, întoarce răul 
cu binele; mâncarea gustoasă refuz-o. lată, nevoieşte-te şi tu astfel. 


Esenţa creştinismului o constituie aceste nenumărate nevoinţe. Viaţa nevoitorului 
este plină de efort, de necazuri, din moment ce firea noastră păcătoasă cere altceva, 
atrăgându-ne la păcat. Nevoinţa alungă păcatul, iar lupta cu deprinderile rele învaţă 
răbdarea necazurilor şi curăţeşte sufletul. Nevoitorii dobândesc pacea lăuntrică cu 
ajutorul binecuvântat al lui Dumnezeu. 


d) O altă mare nevoinţă ne-o descoperă apostolul Petru: răbdarea necazurilor 
pentru Hristos. Pentru suferinţele de care avem parte în viaţa noastră scurtă ni se 
dăruieşte fericirea veşnică; pentru încercări dobândim răsplata. 


Astfel, Bonifatie era rob, beţiv, desfrânat, însă când a primit moartea mucenicească 
pentru Hristos a devenit sfânt. Răbdarea suferințelor se dă celor curajoşi. Creştinul 
nu trebuie să se înfricoşeze de ele, ci de chinurile veşnice. 


Devin mucenici nu doar cei care au răbdat chinuri trupeşti, ci şi cei care au răbdat 
chinuri sufleteşti. Întăreşte-te în răbdarea necazurilor închipuindu-ţi cu gândul 
chinurile suferite de cei care au pătimit pentru Hristos. În timpul prigoanelor 
străduiți-vă să rămâneţi uniți; dacă eşti slab, fugi, dar când eşti prins nu nega 
credinţa. Iertarea păcatelor este răsplata pentru statornicia în credinţă! Când nu este 
cazul, nu risca, nu te expune pericolului. Nădăjduieşte în Dumnezeu şi nu 
deznădăjdui niciodată, fiindcă deznădejdea este păcatul lui Iuda, sinucidere duhov- 
nicească. Credinţa ta să fie puternică! 


(Va urma) 


(Din: Pr. Valentin Mordasov, duhovnicul de la Pskov: Învăţături şi întâmplări 
minunate, Editura Sophia, 2011) 





Invăţături fundamentale pentru mântuirea sufletului (11): “Trebuie să fii 
hotărât pentru Dumnezeu, iar nu să faci pe plac cererilor necinstite ale 
oamenilor!” 


Ps. Valentin Mordasov 
duhovnicul de la Pskov 

Continuare de la: Învăţături fundamentale pentru mântuirea sufletului (1) - vezi mai 
sus 


2. Dragostea de Dumnezeu şi de aproapele 


“Întăreşte credința prin dragoste. Roagă-te: „Doamne, cred, ajută necredinţei 
mele!”, cum se ruga tatăl iubitor pentru fiul său bolnav. Aşa se ruga şi iubitoarea 
de Dumnezeu Varvara, marea muceniţă, pe care tatăl o ferea de cunoaşterea lui 
Dumnezeu, închizând-o într-un turn, izolând-o de lumea Ortodoxiei. Însă Varvara 
era înţeleaptă; ea L-a cunoscut pe Dumnezeu din cele create de EI: cerul, pământul, 
stelele, luna, soarele, natura. L-a cunoscut şi L-a iubit mai mult decât orice pe 
lume. Tatăl ei, închinător la idoli şi prigonitor al creştinilor, i-a luat viaţa, tăindu-i 
capul. El nu şi-a cruțat propria fiică de dragul idolilor neînsuflețiți, dar, fără să-şi 
dea seama, el însuşi i-a oferit cununa muceniciei. 


Credinţa ortodoxă ne învaţă să-i iubim şi să-i cinstim pe părinţii noştri, dar această 
dragoste nu trebuie să fie mai mare decât dragostea de Dumnezeu. Astfel, marea 
muceniţă Varvara ne învaţă statornicia în credinţa şi dragostea de Dumnezeu. Câţi 
oameni a adus ea la adevărata credinţă prin exemplul ei, prin cuvânt şi faptă! 





Adeseori rudele ne propun să împlinim voia lor păcătoasă: „Nu merge la biserică, 
dormi duminică!”, „De ce te îmbraci ca o evlavioasă?” etc. 


Vrăjmaşul mântuirii se ridică împotriva noastră prin soţ, copii, vecini sau alte 
persoane. Uneori relaţiile bune dintre oameni se menţin până când află despre 
cineva că e credincios şi merge la biserică. Din acel moment relațiile se schimbă. 


Domnul spune: N-am venit să aduc pace, ci sabie. Această sabie este pentru a 
despărți pe cel păcătos de cel drept. Apostolii spuneau în astfel de situaţii: Drept 
este să ascultăm mai mult de Dumnezeu, iar nu de voi. 


În situaţia amintită mai înainte, trebuie să fii hotărât pentru Dumnezeu, iar nu să 
faci pe plac cererilor lor necinstite. Nu te teme să suporţi insultele, defăimarea 
pentru credință. Milioane de oameni au suferit punându-și chiar viaţa pentru 
Domnul. Nu te ruşina de credinţă, pentru ca Domnul să nu Se ruşineze mai apoi de 
noi. 


Apostolul Petru spunea că nouă ni s-a dat nu doar să credem, ci şi să pătimim. De 
aceea, fii statornic! Cel care va suferi pentru cuvântul lui Dumnezeu şi pentru 
credinţa ortodoxă va primi mare răsplata! La sfârşitul veacurilor, chiar şi cel mai 
păcătos om care nu va primi pecetea lui antihrist şi nu se va lepăda de Dumnezeu 
va merge în Împărăţia Cerurilor. 


Pentru întărirea în dragoste, trebuie să cugetăm mai des la viaţa lui lisus Hristos. 
Când un ucenic oarecare a venit la stareţ cu o plângere asupra celui care l-a 
nedreptăţit, stareţul I-a întrebat: „Oare eşti tu mai bun decât Domnul? Cât a răbdat 
EI!” 


Astfel şi noi: în orice întristare, încercare, boală, suferinţă trebuie să ne gândim mai 
des la chinurile, răbdarea, smerenia şi blândeţea Mântuitorului. Meditează în 
sufletul tău despre Domnul, munceşte duhovniceşte, citeşte, ca să creşti în dra- 
gostea lui Dumnezeu. 


Cea mai puternică armă a demonilor este să ne asalteze cu tot felul de gânduri, ca 
să ne împiedice să ne gândim la Dumnezeu şi să ne rugăm. Dacă, de exemplu, un 
monah a ajuns la rugăciunea contemplativă, atunci el experimentează Raiul şi este 
aproape de Dumnezeu. Asupra noastră, a simplilor mireni, harul, adică dragostea 
lui Dumnezeu, se pogoară în timpul cugetării duhovniceşti. 





Cugetarea duhovnicească este mântuitoare pentru noi: ea ne dă trezvie, aşază toate 
la locurile lor, ne distrage de la grijile lumeşti. Dumnezeu vede neîncetat cu ce se 
ocupă inima noastră şi este gelos. Şi gândurile noastre sunt cunoscute în cer. 
Cugetând, ne rugăm în interiorul nostru. Cel mai bun mijloc de cugetare este 
Sfânta Scriptură, cuvântul lui Dumnezeu. Cel care-L iubeşte pe Dumnezeu se 
luminează prin cugetarea duhovnicească, iar prin smerenie şi pocăință se curăţeşte 
şi se apropie de Dumnezeu. 


Orice muncă trebuie însoţită de cugetarea la Dumnezeu, de aceea serviciul 
creştinului trebuie să fie plăcut lui Dumnezeu şi folositor oamenilor. Cugetarea la 
Dumnezeu (esenţa rugăciunii) îl ajută pe om să scape de deprinderile rele: fumat, 
beţie, lăcomia pântecelui etc. Cel care ÎL iubeşte pe Dumnezeu nu poate sluji la doi 
domni. 


Sfânta Biserică o cinsteşte pe Maria Magdalena cea întocmai cu apostolii. Ne 
amintim că, pentru dragostea şi închinarea ei, a fost prima căreia 1 S-a arătat 
Domnul după Înviere. Ea Îl iubea pe Dumnezeu sincer, din toată inima, dovedind 
prin fapte dragostea sa. Ea însăşi a venit de câteva ori la mormântul Domnului, 
învăţându-ne şi pe noi să venim înaintea tuturor la casa lui Dumnezeu şi, cu atât 
mai mult, să nu întârziem. Ea a renunţat la tot ce avea şi a dobândit pace, eliberare 
de patimi, smerenie, blândeţe, răbdare, darul propovăduirii şi al facerii de minuni. 


Maria Magdalena, care a stat lângă Crucea Domnului, ne învaţă să-L iubim pe 
Dumnezeu, să stăm alături de ea şi să plângem pentru suferinţele Mântuitorului şi 
pentru păcatele noastre şi să ne rugăm; să respectăm miercurea şi vinerea ca zile 
mari ale suferințelor lui Hristos şi să nu uităm de post în aceste zile. Ea i-a dăruit 
împăratului oul care s-a înroşit în mâinile ei, dovedind moartea nevinovată a 
Mântuitorului, iar împăratul l-a pedepsit pe Pilat. Trebuie s-o urmăm pe Maria 
Magdalena şi în curajul ei de a mărturisi adevărul. 


Legea lui Dumnezeu ne învaţă că femeia trebuie să tacă în biserică, dar în familie 
şi în societate femeii care Îl iubeşte pe Dumnezeu îi este permis să semene 
cuvântul lui Dumnezeu, însă cu înţelepciune, dacă oamenii se interesează, întreabă, 
ascultă. Trebuie să te rogi întotdeauna înainte să vorbeşti, să nu înveţi cu 
superioritate, să urmăreşti ca omul să fie în dispoziția potrivită pentru a asculta 
cuvântul lui Dumnezeu. Mântuindu-l pe altul, mântuieşte-te pe tine însăţi: ia seamă 
la tine şi nu arunca mărgăritare porcilor, ca nu cumva ei să se întoarcă şi să te 
sfâşie. 


3. Păzirea tuturor poruncilor lui Dumnezeu 





Zece porunci a înmânat Domnul poporului israelit prin Moise, prorocul Său. 
Creştinilor le sunt cunoscute de asemenea, ca şi tânărului din Evanghelie, care le 
păzea din tinereţea sa. Însă, după învățătura cărturarilor şi a fariseilor, el L-a 
întrebat pe Hristos: „Care dintre ele este cea mai mare?” La aceasta, Domnul i-a 
răspuns: „Păzeşte-le pe toate şi te vei mântui.” 


Iată-le: 

— să-L iubeşti pe Dumnezeu din toată inima, din tot sufletul şi din tot cugetul 
tău; 
să nu-ţi faci chip cioplit; 
să cinsteşti numele lui Dumnezeu; 
aminteşte-ţi de ziua sâmbetei şi sfințeşte-o pe ea (la creştini este ziua 
duminicii); 
cinsteşte pe tatăl tău şi pe mama ta; 
să nu ucizi; 
să nu fii desfrânat; 
să nu furi; 
să nu mărturiseşti strâmb; 
să nu invidiezi şi să nu doreşti ceva străin. 


Poruncile sunt legea duhovnicească ce trebuie păzită de toţi credincioşii. Fiecare 
din porunci este la fel de importantă în faţa lui Dumnezeu. De aceea, cine încalcă 
una, încalcă toată legea. Dar dacă vrei să fii desăvârşit, după cum ne învaţă Hristos, 
lasă tot şi urmează-Mi Mie. Domnul ne cheamă să lepădăm cele pământeşti, 
materiale, pentru a învăţa de la Dânsul să dobândim cele duhovniceşti. Pentru 
aceasta ne-a fost dată Evanghelia. 


Evanghelia cuprinde cele despre mântuirea noastră, dar este străbătută de două 
porunci care exprimă însăşi esenţa ei: 

- dragostea de Dumnezeu; 

- dragostea de aproapele. 


Poruncile îndeamnă la dobândirea a doua virtuţi: a iubirii de Dumnezeu şi a 
dragostei. Dragostea de Dumnezeu este deasa cugetare la Dumnezeu, după cum am 
spus. 


Cugetarea la Dumnezeu poate fi rugăciunea, care este de patru feluri: 
= rugăciune de iertare; 
> rugăciune de pocăință; 





= rugăciune de mulțumire, 
= rugăciune de prea mărire. 


Cugetarea la Dumnezeu poate fi şi gândul de mulțumire pentru viaţa proprie, 
pentru toate bunurile pământeşti, pentru experienţele dăruite de Domnul, pentru 
necazuri şi supărări şi pentru efectul lor tămăduitor, pentru întâlnirile providențiale 
cu anumiţi oameni etc. Ea poate fi de asemenea cugetarea la viaţa pământească a 
Domnului nostru, la Patimile Sale îndurate pentru noi. 


Ea poate lua şi forma altor gânduri, despre care ne învaţă Sfinţii Părinţi, ca de pildă 
Sfântul Siluan Athonitul. EI a dus o viaţă plăcută lui Dumnezeu. A murit în anul 
1938, lăsând în urma învăţătura sa scrisă, pe care noi avem fericirea s-o citim. 
Scrierile sale respiră dragoste, insuflă nădejde, ne învaţă să nu cădem în dez- 
nădejde, care este mai rea decât hula de Dumnezeu. 


Cuviosul Siluan ne învaţă să-l învingem pe duşmanul nostru prin smerenie şi 
pocăință; ne învaţă bărbăţia de a ne ridica dacă am căzut şi de a nu ne tulbura dacă 
harul se retrage pentru un timp de la noi. Necazul şi primejdiile i-au învăţat pe 
mulți arta rugăciunii. Câte lacrimi şi câtă nevoinţă sunt necesare pentru a dobândi 
smerenia! Sufletul smerit este mulţumit în toate şi face bine tuturor. Credincioşii 


înţelepţi şi care îndeplinesc voia Domnului sunt fu ai lui Dumnezeu, iar simplii 
credincioşi sunt robi ai lui Dumnezeu. 


Pentru vrăjmaş şi pentru cel care te-a nedreptăţit trebuie să te rogi îndată, pentru ca 
atitudinea față de dânsul să nu nimicească în inimă dragostea. Inima plină de 
dragostea de Domnul devine în numele Lui îngăduitoare şi paşnică cu aproapele 
său. 


Străduieşte-te să-i înţelepţeşti pe copii şi pe apropiații tăi care au rătăcit de la viaţa 
evlavioasă numai prin rugăciune. 


La împărtăşanie să mergi cu sentimentul evlaviei, al pocăinţei şi al nevredniciei. 
Citirea Sfintei Scripturi luminează sufletul şi înmulţeşte dragostea. Când omul nu 
înţelege Sfânta Scriptură înseamnă că este nevoie să-şi îndrepteze viaţa. Cine 
mustră pe cei răi, dar nu se roagă pentru dânşii, pierde harul şi dragostea. Când 
gândeşti rău despre oameni, duhul rău intră în inimă, nimicind dragostea. 


Cel ce împlineşte voia lui Dumnezeu, adică poruncile Lui, este mulțumit în toate, 
este recunoscător lui Dumnezeu şi are dragoste permanentă şi har. Aşa era, de 





pildă, Sfântul loan de Kronstadt. Permanent înconjurat de oameni, zâmbea şi era 
mulțumit întotdeauna, inima lui fiind copleşită de dragoste. 


Rugăciunea de mulţumire către Dumnezeu are o mare putere. Dacă ne vom 
îndrepta neîncetat mintea către Dumnezeu, nu ne vom întrista din pricina celor 
pământeşti. Dar noi suntem neputincioşi. De aceea gândurile noastre sunt atrase 
necontenit spre cele pământeşti. Când se întâmplă astfel, prin rugăciunea de 
pocăință întoarce din nou gândul tău la Dumnezeu, izvorul nesecat al dragostei 
atotdesăvârşite. Şi repet: pentru a nu sluji la doi domni, trebuie să cugetăm numai 
la Dumnezeu şi să dobândim dragostea Lui dumnezeiască prin împlinirea 
poruncilor Sale. 


In pilda despre spicele de grâu şi despre neghina semănată în lanul Domnului de 
vrăjmaşul neamului omenesc, Domnul Hristos ne spune: Cel ce are urechi de auzit 
să audă. 


În lanul Domnului cresc, amestecate, şi spicele de grâu, şi neghina: şi dragostea, şi 
ura. Fereşte-te de adunările rele. În vechime, cei sănătoşi îi evitau pe bolnavii de 
lepră. Acum trebuie să ne ferim de lepra duhovnicească (patimi, deprinderi rele), 
ca să nu ne îmbolnăvim. Mărul stricat nu poate fi sănătos, iar cel sănătos se poate 
strica, dacă stă lângă cel stricat. Este bine să-l vizitezi pe cel bolnav, dar dacă acest 
lucru dăunează sufletului tău, renunţă. 


Este bine să mergi în pelerinaj la locuri sfinte, izvoare, moaşte, dar dacă călătoria 
îți ruinează sufletul, renunță. Domnul, care ne iubeşte, doreşte vindecarea noastră 
sufletească şi ne dă pentru aceasta harul Sfântului Duh, îndeosebi pe două căi: prin 
rugăciunea bisericească şi prin Sfintele Taine. La acestea se adaugă o a treia: 
dragostea şi lucrarea ta. În viață, fiecare om primeşte un talant. Dar cum folosim 
noi acest talant? Spre slava lui Dumnezeu, în folosul aproapelui, pentru mântuirea 
sufletului nostru? Nu mai este mult şi Domnul ne va întreba despre aceasta. Ce 
vom răspunde? 


Când omul crede în Dumnezeu, Il iubeşte, merge la biserică, păzeşte poruncile Lui 
şi se roagă, Domnul Insuşi îi dăruieşte pe deasupra cele pământeşti de care are 
nevoie. 


Sfântul loan de Kronstadt primea multe donaţii; cu o mână le primea, iar cu 
cealaltă le împărțea. Avraam era bogat şi ospitalier, primind în casa sa pe toți cei 
care treceau pe acea cale: le oferea hrană, băutură şi adăpost pentru odihnă. 





Deseori, caravane întregi găzduiau la el. Şi dreptul lov era bogat. El a îndurat 
încercarea Domnului fără cârtire. 


De la toţi aceştia trebuie să învăţăm cum să folosim bunurile pământeşti dăruite de 
Domnul; să-L iubim pe Dumnezeu şi să păzim poruncile Lui; să chivernisim cu 
înţelepciune bunurile noastre, astfel încât bogăţia să nu ne fie spre pierzare, iar 
sărăcia să ne fie spre mântuire. 


Să ştim că mântuirea noastră constă şi în împlinirea îndatoririlor noastre, şi în 
păzirea poruncilor lui Dumnezeu. Odată cu scoaterea Crucii, la mijlocul Postului 
mare, Sfânta Biserică ne aminteşte despre nevoinţa purtării Crucii. Însuşi Domnul 
ne-a dat exemplu. El a răbdat chin şi moarte pentru păcatele noastre, a arătat o 
neînchipuit de mare dragoste față de Tatăl şi față de neamul omenesc. Să fim 
vrednici de ea!” 


(Va urma) 


(Din: Pr. Valentin Mordasov, duhovnicul de la Pskov: Învăţături şi întâmplări 
minunate, Editura Sophia, 2011) 





“Lasă morţii să-şi îngroape morţii lor...” 


“Când cineva I-a spus Domnului: Dă-mi voie să merg mai întâi să-l îngrop pe tatăl 
meu, El i-a răspuns: Lasă morții să-şi îngroape morţii lor, iar tu vino de-Mi 
urmează Mie. Morţii sunt oamenii cu sufletul mort. Cei morţi duhovniceşte sunt 
cei în care nu viază Duhul lui Dumnezeu, care nu-L cunosc pe Tatăl Ceresc, care 
nu se roagă şi nu-l cer nimic. Ei sunt nişte orfani pe pământ. Se zbat, adună, 
chefuiesc şi mor. 


Există şi altfel de morţi duhovniceşte: cei care se roagă şi merg la biserică, dar 
vorbesc de rău, înjură, beau, se bat, adică ascultă, dar nu împlinesc cuvântul lui 
Dumnezeu. 


Cele cinci fecioare înțelepte şi cele cinci nebune: acesta este chipul duhovnicesc al 
celor care frecventează biserica. 


Cei morţi duhovniceşte sunt cei care nu se luptă cu patimile şi cu deprinderile 
dăunătoare: a vorbi întinat, a bea, a împlini pofta pântecelui, a înjura. Plăcerea 
pântecelui pare o deprindere nevinovată, dar stareţii învaţă că pântecele sătul te 
duce în iad. 


Mai sunt şi aceia care în viaţă au parte de vreo suferință: sărăcie, boală sau altceva. 
Dacă trăiesc cârtind, înjurând, invidiind, bând, şi ei sunt morţi sufletește. 


In Împărăția cerurilor vor intra cei care II slăvesc pe Dumnezeu, ca acel monah 
care a suferit toată viaţa din cauza unei răni la picior care nu se vindeca. Deşi nu 
dusese o viaţă ireproşabilă, când a murit şi a trebuit să treacă prin vămile 





văzduhului, lumina care provenea de la rana sa îi alunga pe toți demonii-vameşi, 
sufletul său find îndreptățit prin faptul că îşi purtase suferinţa fără cârtire. De 
aceea, lasă şi tu morţii să-şi îngroape morţii lor şi urmează Domnului!” 


(Din: Pr. Valentin Mordasov, duhovnicul de la Pskov: Învăţături şi întâmplări 
minunate, Editura Sophia, 2011) 


Doxologia: Sală arhiplină, la conferinţa ASCOR susţinută de IPS Nicolae, 
mitropolit de Mesogias şi Lavreotiki 


„Cu compromisuri şi cu hotărâri care nu sunt decisive nu poate cineva să meargă 
pe drumul cel drept” 


In continuare, IPS Nicolae a vorbit această legătura puternică ce există între 
tinereţe și viața Bisericii, aducând şi câteva argumentări biblice: 


„În primul rând, tinerii sunt decisivi, hotărâți, apoi, în interiorul lor, au o anumită 
doză de eroism, de entuziasm, un simţ al libertăţii, iar în al treilea rând, ei se 
identifică cu noul, cu schimbarea, cu revolta. În plus, ei au viziunea viitorului. 
Aceste elemente şi caracteristici se află şi în viaţa şi în învăţătura Bisericii noastre. 





Despre duhul decisiv ne spune Hristos că «cel ce nu este cu mine, este împotriva 
Mea” şi că nimeni nu«poate sluji şi lui Dumnezeu şi lui mamona», iar când şi-a 
chemat la slujire ucenicii, aceștia au decis singuri alegerea lor. Un om care este 
îmbătrânit şi obosit de viaţă nu poate să facă cu uşurinţă şi în mod rapid alegerile. 


Când Hristos i-a spus unui ucenic «Vino după Mine», iar acela i-a răspuns «Lasă- 
mă mai întâi să-mi îngrop tatăl», Mântuitorul nu s-a temut că o să-l piardă 
replicându-i: «Lasă morţii să-şi îngroape pe morţii lor», ci l-a pus în faţa unei 
decizii definitive. Așa funcționează Biserica. Cu compromisuri şi cu hotărâri care 
nu sunt decisive nu poate cineva să meargă pe drumul cel drept şi să facă alegerea 
corectă. 


La fel, în invitația de a-L urma, Hristos îndeamnă pe cel care face acest lucru să se 
lepede de sine, să-și ia crucea şi să-L urmeze. Nu există deloc în această invitaţie 
promisiuni lumești. În acest mod i-a chemat și pe ucenicii Săi, şi aceştia I-au 
urmat, ucenici care erau majoritatea tineri și hotărâți. Așa s-a comportat Biserica 
cu marile ei mesaje, punându-i pe oameni în fața unor dileme clare. 


La fel, în episodul cu tânărul bogat din Evanghelie, căruia Mântuitorul îi spune că 
dacă vrea să fie desăvârşit, să-şi vândă toată avuţia, să o împartă la săraci, iar apoi 
să-l urmeze Lui, se spune că acesta s-a întristat. El era un tânâr cu o gândire 
îmbătrânită, a preferat siguranţa bogăției sale în loc să-şi asume riscul desă- 
VârșiriI”. 


Cele trei poveri care îl îngreunează pe om 


IPS Nicolae a vorbit la conferinţa ASCOR, printre altele, şi despre ce cum putem 
găsi adevărata libertate: 


„Există trei poveri care ne îngreunează: o povară este voinţa, cealaltă dreptul pe 
care fiecare dintre noi îl cerem, iar a treia este părerea pe care o avem. 


Dacă cineva şi-ar face o spovedanie interioară, ar vedea cum voinţa îi este sugru- 
mată de păcate, sentimentele îi sunt astupate de mulțimea drepturilor pe care le 
cere, iar mintea îi este prinsă ca într-o închisoare de mulțimea gândurilor și 
părerilor pe care le are. Peste toate aceste poveri, vine cuvântul lui Dumnezeu, care 
ne cheamă să ne eliberăm mai întâi de eul nostru, de noi înşine, cu alte cuvinte, să 
ne eliberăm de egoismul nostru. Aşadar, nu există o predică mai bună pentru și 
despre libertate decât predica Bisericii, fiindcă ea ne spune «lubeşte pe Hristos, şi 
fă ce vrei”. 





Predania ortodoxă, apostolică despre necesitatea lepădării de lume (de patimi) 
pentru toţi cei care caută mântuirea: “Există un singur creştinism, o singură 
învăţătură creştină, care vine de la Domnul Însuşi” 


Cum să supraviețuim 
duhovniceşte 
în lumea de astăzi 


“Contemporanii noştri, care pălăvrăgesc despre dragostea creştinească, nu bagă în 
seamă condiţia principală pentru ajungerea la ea...” 


SR o 2 


Despre Sfinţii Apostoli 


De câţiva ani studiem împreună viaţa creştinească făptuitoare după Sfinţi Părinţi, 
şi acum este un prilej potrivit pentru a privi la cei a căror pomenire o vom face în 
zilele ce se apropie ale sărbătorii Sfintei Cincizecimi - la apostoli - şi a ne da seama 
cum a fost calea şi experienţa lor. Acum, împotriva Sfinţilor Părinţi, împotriva 
lucrării lor, împotriva a ceea ce se numeşte ascetism creştin se ridică nu numai 
feluriții învăţători sectanţi, ci şi oameni care îşi dau numele de ortodocşi. Ei spun 
că această cale a fost născocită de Sfinţii Părinţi, că nu există nimic de felul acesta 
nici în Evanghelie, nici la apostoli. Pentru a face cunoştinţă cu ceea ce este acolo, 
trebuie mai întâi de toate să schițăm, măcar pe scurt, temelia experienţei ascetice 
creştine. 





Ascetismul pleacă de la premiza fundamentală că între Hristos şi lume (lumea ca 
rău, ca patimi, ca păcat, nu această lume în care trăim) nu există absolut nici o 
compatibilitate, şi ca atare trebuie să ne lepădăm de lume, să ne depărtăm de ea, 
chiar dacă trăim în lume. În urma lepădării, după cum ştiţi, vine calea suişului 
făptuitor. 


Omul a fost zidit după chipul şi asemănarea lui Dumnezeu, şi noi am stricat acest 
chip din noi prin păcat. Acum, mai întâi de toate, trebuie să îl refacem prin Hristos. 
Hristos a venit în lume să refacă chipul strămoşului căzut. Această refacere se 
săvârşeşte prin Taina care se numeşte Botez, dar după aceea, fiind predispuşi către 
păcat, iarăşi schimonosim chipul lui Dumnezeu din noi, iarăşi îl întinăm. 


Cea dintâi sarcină a creştinului este, după Sfinţii Părinţi, curățirea sufletului de 
patimi; aceasta, după cum spune DER nu e în sine o virtute: „Dar 
ce se cade a căuta după aceasta (după lepădarea de lume - n.a.), dacă nu numai 
curățirea de patimi? Pentru că aceasta încă nu este în sine virtute, ci numai 


pregătire pentru virtute, iar la curățirea de năravurile cele rele trebuie adăugată 
şi agonisirea virtuţilor”. 


Aşadar, este nevoie şi de calea suişului, de calea desăvârşirii duhovnicești şi a 
îndumnezeirii: 


„lar după o asemenea curăţire şi nimicire a tot ce face necurate puterile noastre şi 
după punerea acestora în bună rânduială, se cere şi suiş către desăvârşirile cele 
duhovniceşti şi îndumnezeire, pentru că celor ce s-au abătut de la rău li se cuvine 
să facă binele (Ps. 33, 14)”. 


In lucrarea creştină sunt două trepte: 
— prima este curățirea de păcat şi de patimi, 
— a doua - suişul către desăvârşirile duhovniceşti şi îndumnezeirea. 


Hristos a venit nu doar ca să refacă chipul strămoşului căzut, ci ne-a dat poruncă: 
deci, fiți desăvârşiţi, precum Tatăl vostru Cel ceresc este desăvârşit (Mt. 5, 48). 


Tocmai împlinirea acestei culmi a poruncilor este a doua treaptă a lucrării creştine, 
despre care vorbesc Sfinţii Părinţi: îndumnezeirea, asemănarea cu Dumnezeu după 
măsura puterilor omeneşti. Cea mai înaltă treaptă în acest suiş este dragostea, 
pentru că Dumnezeu este dragoste. Despre aceasta vorbeşte loan Scărarul, însă 
acelaşi lucru îl găsim şi la alţi asceţi. 





De pildă, fericitul Diadoh scrie: „Pictorii încep prin a Schița cu o singură 
culoare chipul omului, iar după aceea, punând treptat culoare peste culoare, 
înfăţişează chipul celui pe care îl zugrăvesc asemenea cu acesta chiar până la 
firele părului: şi sfântul har al lui Dumnezeu la început reface în om prin botez 
trăsăturile chipului dumnezeiesc, aducându-l în starea în care era când a fost 
zidit”, 


Aşadar, şi aici vedem că mai întâi de toate se reface acest desen, trăsăturile 
chipului dumnezeiesc, întorcându-l pe om la starea dintru început, în care era când 
a fost zidit - şi tocmai asta este curățirea de patimi, întoarcerea la frumuseţea cea 
dintâi, la Adam cel întâi-zidit: „,...lar când va vedea că noi poftim cu toată voia 
noastră frumuseţea asemănării dumnezeieşti şi că stăm goi şi fără frică în atelierul 
ei, atunci virtute după virtute făcând să înflorească în suflet şi din slavă în slavă 
înălţând chipul ei, îi va adăuga trăsăturile asemănării dumnezeieşti: şi simţirea ne 
arată cum se răsfrâng în noi trăsăturile asemănării cu Dumnezeu, iar desăvârşirea 
asemănării o vom cunoaşte din lumânarea harului”. 


Astfel, fericitul Diadoh compară refacerea chipului dumnezeiesc din om cu o 
schiţă a unui pictor, iar aşternerea culorilor peste această schiță - cu asemănarea cu 
Dumnezeu, cu dobândirea virtuţilor creştinești. 


„Când se face portretul cuiva, dacă se adaugă cea mai plăcută dintre culori şi cea 
mai trebuincioasă din trăsături, îl fac asemănător până şi la zâmbet cu cel pictat: şi 
când dumnezeiescul har zugrăvește în cineva dumnezeiasca asemănare, luminoasa 
trăsătură a dragostei, fiind adăugată, arată că trăsăturile chipului dumnezeiesc au 
fost înălțate pe de-a-ntregul la frumuseţea asemănării cu Dumnezeu”. 


Aşadar, cea mai plăcută dintre toate culorile şi cea mai trebuincioasă dintre toate 
trăsăturile în acest proces al îndumnezeirii e dragostea, care, fiind adăugată la 
chipul omenesc, îl face „asemănător până şi la zâmbet cu cel pictat”. Dragostea 
este cea mai mare şi cea mai de pe urmă virtute, rezultatul final al desăvârşirii 
creştine. Dacă este să facem suma celor spuse până acum, vom găsi că, potrivit 
învăţăturii Sfinţilor Părinţi, calea creştinului are treptele următoare: 

— lepădarea de lume, 

= curățirea de patimi, 

=> suişul către desăvârşire, 

=> îndumnezeirea. 


Cea mai mare virtute, care stă pe cea mai înaltă treaptă a scării acesteia, este 
dragostea, pentru că Dumnezeu dragoste este. 





La început suntem datori [a merge] pe calea lepădării de lume, a refuzului de a 
sluji diavolului şi a ascultării de Dumnezeu, iar apoi a vieţii după porunci. Suntem 
puşi de Dumnezeu în împrejurări care, cu ajutorul necazurilor şi încercărilor, ne 
curăţesc, şi în aceste necazuri şi încercări trebuie să alergăm la Dumnezeu 
rugându-ne cu rugăciune însoţită de plâns, pentru că plânsul este „mâhnirea 
înrădăcinată în sufletul ce se pocăieşte”. Plânsul de pocăință - iată ce ne eliberează 
de păcat, de patimi, de stricăciunea sufletului. 


Să cercetăm acum epistolele soborniceşti ale apostolilor, care sunt adresate nu unei 
Biserici anume, ci tuturor Bisericilor. Ştim care sunt epistolele acestea: o epistolă 
sobornicească a apostolului lacov, două ale lui Petru, trei ale lui loan Teologul şi 
una a apostolului luda. Scopul cuvântului meu de acum este să arate că şi la 
apostoli sunt deja schiţate toate aceste elemente ale lucrării duhovniceşti, pe care le 
vedem la Sfinţii Părinţi. Şi nu numai atât: dacă ne vom uita la ceea ce scrie 
apostolul Iacov, mai întâi de toate vom găsi la el începutul acestei căi - lepădarea 
de lume, iar apoi lupta cu păcatul, ceea ce noi numim „curățirea sufletului de 
patimi“, întreaga epistolă este îndreptată împotriva păcatului şi zugrăveşte prima 
parte a căii acesteia, despre care numai ce am vorbit. 


Petru scrie deja nu doar despre păcat, ci şi despre virtute. El spune că trebuie nu 


numai să ne curăţim, ci şi să ne facem oşteni ai virtuţii, vorbeşte despre ceea ce se 
numeşte la Sfinţii Părinţi „îndumnezeire” şi suiş la desăvârşirea duhovnicească: 
adăugaţi la credinţa voastră fapta bună, la fapta bună - cunoştinţa, la cunoştinţă - 
înfrânarea, la înfrânare - răbdare, la răbdare - buna credinţă, la buna credinţă - 
iubirea frățească, iar la iubirea frățească - dragostea (2 Pt. 1, 5-7). 


Şi el, ca şi Sfinţii Părinţi, încheie cu dragostea, pentru că Dumnezeu dragoste este - 
ea încununează calea desăvârşirii duhovniceşti şi duce la cea mai înaltă treaptă a 
îndumnezeirii. 


Ceea ce Petru încă abia dă de înţeles, loan descoperă cu putere mare, fiindcă loan 
vorbeşte despre dragoste ca despre încununarea căii lucrării duhovniceşti. lar 
contemporanii noştri, care pălăvrăgesc despre dragostea creştinească, nu bagă în 
seamă condiţia principală pentru ajungerea la ea. 


Aşadar, apostolii ne arată aceeaşi rânduială a lucrării duhovniceşti pe care v-am 
arătat-o pe temeiul mărturiilor Sfinţilor Părinţi. 


Să cercetăm epistola apostolului Iacov, care face obiectul cuvântului nostru. Se 
spune că lepădarea de lume este o născocire a Sfinților Părinţi - dar ia uitaţi ce 





spune Domnul la Cina cea de Taină: de vă urăşte pe voi lumea, să ştiţi că pe Mine 
mai înainte decât pe voi M-a urât. Dacă aţi fi din lume, lumea ar iubi ce este al său 
- dar întrucât nu sunteți din lume, ci Eu v-am ales pe voi din lume, de aceea vă 
urăşte pe voi lumea (În. 15, 18-19). 


Da, Împărăţia lui Dumnezeu nu este din această lume, ci de la Dumnezeu, care este 
cea mai mare dragoste şi cea mai înaltă desăvârşire. De aceea se şi spune despre 
apostoli: şi lumea 1-a urât pe ei, fiindcă nu sunt din lume, precum nici Eu nu sunt 
din lume (În. 17, 14). 


Cu putere mare vorbeşte despre aceasta şi lacov. Este vrednic de luare-aminte 
faptul că apostolul Iacov a fost cel dintâi episcop al Bisericii din Ierusalim - el 
cârmuia întreaga Biserică a ludeei. Faptul acesta dă mărturie despre data timpurie a 
scrisorii, întrucât presupune că ea să fi fost scrisă atunci când creştinii erau cu 
precădere iudei; mai apoi au intrat în Biserica cei din neamuri. Avem de-a face cu 
o epistolă timpurie, şi marea noastră bucurie este că ea vorbeşte despre lepădarea 
de lume. 


Nu ştiţi, oare, că prietenia lumii este dușmănie față de Dumnezeu? Cine deci va voi 
să fie prieten cu lumea se face vrăjmaş lui Dumnezeu (lac. 4, 4). 


EI pune deodată în faţa turmei sale problema: cu cine vrei să fii prieten - cu lumea 
sau cu Dumnezeu? Dacă-L alegi pe Dumnezeu, atunci în ce constă buna credinţă 
pe cele dintâi trepte ale vieţii creştine? Cucernicia curată şi neîntinată înaintea lui 
Dumnezeu şi Tatălui, aceasta este: să cercetăm pe orfani şi pe văduve în necazurile 
lor, şi să ne păzim pe noi fără pată din partea lumii (lac. 1, 27). 


Aşadar, lepădarea de lume nu a fost născocită nicidecum de către Sfinţii Părinţi - 
Domnul Însuşi a vorbit despre ea, înțelegând prin lume ceea ce trage către pământ, 
şi primul episcop al Ierusalimului - fratele Domnului - face din lepădarea de lume 
punctul de plecare al căii creştine. 


De obicei se spune că apostolii nu făceau decât să propovăduiască învăţătura 
creştină, fără să fie cei ce călăuzeau lucrarea duhovnicească a turmei - aceasta însă 
nu corespunde adevărului. 


În aceeaşi epistolă a lui Iacov se vorbeşte nu numai despre învăţarea şi despre 
ascultarea Cuvântului. Apostolul cheamă la împlinire, la suişul făptuitor: fiți, dar, 
plinitori ai cuvântului, nu doar ascultători ai lui, amăgindu-vă pe voi înşivă (lac. |, 
229. 





Iacov este cel dintâi care dă îndrumările acestea ascetice. Nu cel ce ascultă şi uită, 
ci acela care împlineşte cuvântul va fi fericit, potrivit apostolului. "Toate acestea se 
află în deplină potrivire cu ceea ce ne spun Sfinţii Părinți. Aduceţi-vă aminte 
numai de Scară - calea suişului făptuitor. 


Amintesc şi cuvintele apostolului Iacov în care se spune că singura credinţă nu 
mântuieşte: arată-mi credinţa ta din faptele tale, iar eu îţi voi arăta credinţa mea din 
faptele mele. Tu crezi că unul este Dumnezeu? Bine faci - însă şi dracii cred, şi se 
cutremură. Vrei dar să înţelegi, omule nesocotit, că credinţa fără de fapte moartă 
este? (lac. 2, 18-20). „Vedeţi”, spune apostolul, „prin ce se poate îndreptăţi omul? 
Prin credinţă - da, prin credinţă, însă nu prin credință moartă, fiindcă şi dracii cred, 
şi se cutremură, ci prin credinţa care duce la fapte şi, de asemenea, prin aceste 
fapte, care vin din credinţa creştină vie”. 


Aşadar, nu avem nevoie doar să ne lepădăm de lume, ci şi să mergem pe calea 
suişului făptuitor, să fim nu ascultători uituci, ci împlinitori ai legii lui Dumnezeu. 
Și atunci, pe care cale să mergem? Pe calea de care vorbesc Sfinţii Părinţi - calea 
ascultării de voia lui Dumnezeu. 


Noi ştim că Domnul S-a făcut ascultător până la moarte, şi încă moarte de cruce 
(Filip. 2, 8), în grădina Ghetsimani, deşi L-a rugat pe Tatăl: treacă de la Mine 
paharul acesta, însă S-a lepădat de voia Sa: nu cum voiesc Eu, ci cum Tu voieşti, 
aşa să fie (Mt. 26, 39). 


Şi nouă ne-a poruncit să ne rugăm: „fie voia Ta”. Creştinilor de curând veniţi la 
credință, apostolul le spune: supuneţi-vă, deci, lui Dumnezeu; staţi împotriva 
diavolului, şi el va fugi de la voi (lac. 4,7). 


Dacă vom apuca pe calea ascultării, a împlinirii voii lui Dumnezeu, harul botezului 
va intra, ca să zicem aşa, în vigoare. Acum ni se pare că dacă ne-am botezat n- 
avem ce să mai vorbim de păcat - asta e tot o născocire de-a Părinților. Apostolul 
Iacov însă, deşi le scrie celor de curând veniţi la credinţă, celor care deja cred în 
Hristos şi s-au botezat, nu se teme de asta şi, întemeindu-se pe ceea ce a auzit de la 
Domnul Însuşi, îşi începe povaţa astfel: apropiaţi-vă de Dumnezeu, şi Se va 
apropia şi EI de voi. Curăţiţi-vă mâinile, păcătoşilor, şi sfințiţi-vă inimile, cei 
îndoielnici (lac. 4, 8). 


Sfinții Părinţi ne învaţă că străbaterea căii creştine este însoțită de ispite, de 
încercări care întăresc în noi credinţa şi ne dezvoltă răbdarea, care ne ajută în lupta 
pe care o purtăm cu păcatul pentru a ne curăţi sufletul. 





În zilele noastre, mulţi presupun că spusele Părinților, care erau călugări, nu ne 
privesc pe noi, cei trăitori în lume, nu în mănăstiri, că de toate acestea nu au nevoie 
cei ce n-au făcut legământul lepădării de lume. Dar iată cum îşi începe apostolul 
Iacov epistola: mare bucurie să socotiți, frații mei, când cădeţi în felurite ispite, 
ştiind că încercarea credinţei voastre lucrează răbdarea (lac. 1,2). 


Pesemne vă amintiţi ce spune loan Scărarul despre cele trei feluri de răbdare a 
ispitelor: 

1) cu întristare, 

2) fără întristare, 

3) cu bucurie. 


Iată învăţătura despre ispită, din care se trage şi învăţătura despre răbdare, pe care o 
ştiţi de la Sfinţii Părinţi şi care îşi are rădăcina în Evanghelie, pentru că Domnul 
spune: întru răbdarea voastră veţi mântui sufletele voastre (Lc. 21, 19). 


Dar iată ce găsim la apostolul Iacov: drept aceea, fiți îndelung-răbdători, fraţilor, 
până la venirea Domnului. lată, plugarul aşteaptă roada cea scumpă a pământului, 
îndelung răbdând, până ce primeşte ploaia timpurie şi ploaia târzie. Fiţi, dar, şi voi 
îndelung-răbdători, întăriți inimile voastre, căci venirea Domnului s-a apropiat 


(lac. 5, 7-8). Şi încercarea credinţei voastre, spune el altundeva, lucrează răbdarea 
(lac. 1,3). 


Sfinţii Părinţi spun că pentru a ne desăvârşi avem nevoie nu numai să ne ostenim şi 
să răbdăm ispite, ci şi să avem rugăciune; iată, şi apostolul Iacov scrie: este vreunul 
dintre voi în suferință? Să se roage. Este cineva vesel? Să cânte psalmi (lac. 5, 13) 

- iar psalmii sunt tot rugăciune, rugăciunea marelui psalmist. 


Mărturisiţi-vă deci unul altuia păcatele şi vă rugați unul pentru altul ca să vă 
vindecaţi, că mult poate rugăciunea stăruitoare a dreptului (lac. 5,16). Deci, 
rugăciunea e lucrarea de temelie ce ne ajută şi în răbdare, şi în încercări, şi în 
pătimiri. 


Să vedem acum ce-i cu învăţătura despre patimi. Sfinţii Părinți spun că păcatul e 
stricăciunea şi moartea sufletului. Apostolul lacov spune: pofta, zămislind, naşte 
păcat, iar păcatul, odată săvârşit, aduce moarte (lac. 1, 15). 


lată şi aici învăţătura despre păcat ca moarte; şi cel care îşi abate aproapele de la 
păcat învie un suflet care e pe moarte sau a murit - asta acoperă multe greşeli. 





Asceţilor noştri li se împută adeseori chemarea la plâns. „Pentru ce să plângem?” 
Dacă ai păcate, înseamnă că trebuie să plângi - plânsul, zic Sfinţii Părinţi, este 
mâhnirea înrădăcinată în sufletul ce se pocăieşte. lar la apostol ce găsim? 
Pătrundeţi-vă de durere, întristaţi-vă şi jeliţi; râsul intoarcă-se în plâns şi bucuria 
voastră în întristare (lac. 4, 9). 


Da, dacă doriţi să mergeţi pe calea îndumnezeirii, atunci curăţiți-vă: curățiți-vă 
mâinile, păcătoşilor, şi sfințiți-vă inimile, voi, cei îndoielnici (lac. 4, 8). 


Băgaţi de seamă că Iacov dă o listă aproape completă a patimilor despre lupta cu 
care vorbesc Sfinţii Părinți. Ca să nu vă îngreunez prea tare, voi înşira numai 
câteva. 


Mai întâi de toate, mânia. Războiul cu această patimă a fost elaborat în mare 
amănunţime de către Sfinţii Părinţi, şi despre ea vorbeşte şi apostolul care a fost cel 
dintâi înainte-stătător al Bisericii din Ierusalim. 


După aceea, el vorbeşte despre o patimă pe care o cunoaştem la fel de bine din 
scrierile Sfinților Părinţi - despre multa grăire şi despre lupta cu limba proprie: 
dacă cineva socoteşte că este binecredincios, dar nu îşi ţine limba în frâu, ci îşi 
amăgeşte inima, buna credinţă a acestuia este zadarnică (lac. 1, 26). 


Și în continuare: dacă nu greşeşte cineva în cuvânt, acela este bărbat desăvârşit, în 
stare să înfrâneze şi tot trupul (lac. 3,2). 


Cu şi mai multă putere grăieşte altundeva: dacă noi punem în gura cailor frâul ca să 
ni-i supunem, ducem noi şi trupul lor întreg. lată, şi corăbiile, măcar că sunt atât de 
mari ŞI împinse de vânturi aprige, sunt totuşi purtate de o cârmă foarte mică încotro 
hotărăşte vrerea cârmaciului. Aşa şi limba: mic mădular este, dar cu mari lucruri se 
făleşte! lată, puţin foc, şi cât codru aprinde! (lac. 3, 3-5) - iar de aici vine şi 
minciuna: foc este şi limba, podoabă a nedreptăţii (lac. 3, 6). 


Exact la fel ne întâlnim în epistola apostolului Iacov şi cu menţionarea altor patimi, 
care nu au fost nicidecum născocite de către cei care s-au mântuit în munţi şi în 
peşteri şi în crăpăturile pământului (Evr. 11, 38), ci care sunt în fiecare din noi, 
pentru că nu pustnicilor, celor ce au fugit de lume, le scrie apostolul. 


lată ce bine vorbeşte apostolul Iacov şi în privinţa osândirii: nu va grăiți de rău 
unul pe altul, fraților. Cel ce grăieşte de rău pe frate ori judecă pe fratele său 





grăieşte de rău legea şi judecă legea - iar dacă judeci legea nu eşti împlinitor al 
legii, ci judecător (lac. 4, 11). 


Și Sfinţii Părinţi ne previn mereu, amintind că cel ce îşi judecă aproapele se pune 
în locul Judecătorului Ceresc. 


La fel şi în privinţa invidiei, patimă care adeseori nu îi dă pace omului nici în 
această viaţă. Iacov scrie: iar dacă aveţi gelozie amară şi zavistie în inimile voastre, 
să nu vă lăudaţi, nici să nu minţiți împotriva adevărului, înţelepciunea aceasta nu 
vine de Sus, ci este pământească, sufletească, drăcească. Deci, unde este pizmă şi 
zavistie, acolo este neorânduială şi orice lucru rău (lac. 3, 16). 


EI scoate în evidenţă patimile a căror combatere stă la temelia lucrării duhovniceşti 
în prima parte a vieţii creştine. Vreau să vă amintesc încă o dată de scopul pentru 
care vă spun toate acestea. Nu aţi căpătat aici nici o noutate, însă vreau să vă spun 
că există o singură lucrare creştină; ea nu a fost născocită în secolul al V-lea sau al 
VII-lea, ci doar a fost lămurită mai îndeaproape de către Sfinţii Părinți, Dascăli ai 
bisericii şi Păstori, potrivit cerinţelor vieţii. Apostolul Iacov ne descoperă aceeaşi 
cale - calea vrajbei cu lumea, calea împotrivirii faţă de diavol şi a supunerii față de 
Dumnezeu, calea curăţirii de păcat, calea ispitelor şi a luptei, calea plânsului pentru 
păcate. 


Există un singur creştinism, o singură învăţătură creştină, care vine de la Domnul 
Însuşi. Luaţi fie şi numai răbdarea. Când Domnul a pus-o la încercare pe femeia 
cananeeancă, până şi ucenicii s-au apropiat de EI rugându-L s-o miluiască - asta, 
chipurile, din dragoste, însă de fapt fiindcă se săturaseră de strigătele ei. Şi când EI 
i-a răspuns din nou nu ca Mântuitor, ci cum i-ar fi răspuns orişicare iudeu din acele 
vremi: nu este bine să iei pâinea copiilor şi s-o arunci câinilor (Mt. 15, 26), nu ne-a 
arătat oare prin asta că avem neapărată nevoie de răbdare, că şi noi trebuie să fim 
îndelung-răbdători în cererile noastre şi smeriţi, şi atunci El, văzând smerenia 
noastră, va spune, cum i-a spus şi ei: mare este credinţa ta; fie ţie precum voieşti 
(Mt. 15, 28). 


(Din: Sfântul sfinţit mucenic Serghie Meciov, “Cum să supraviețuim duhov- 
niceşte”, Editurile Sophia şi Cartea Ortodoxă, 2008) 





Părintele Dumitru Stăniloae - Cuvânt teologic la Duminica a 30-a după 
Rusalii (Dregătorul bogat — Păzirea poruncilor) - Patimi şi afecte 


Posibilitatea naşterii patimilor este dată prin existenţa afectelor naturale. „Patimile 
condamnabile şi contrare firii, care atârnă de noi — zice 
- nu-şi au Sursa în noi altfel decât în mişcarea afectelor conforme 


cu firea. “ 


Ce sunt aceste afecte conforme cu firea şi cum au răsărit în firea noastră? Ele sunt 
numite de Sfântul Maxim tot patimi (r40n), întrucât reprezintă şi ele o trăsătură de 
pasivitate a firii noastre. Ba, ele reprezintă chiar o pasivitate mai deplină decât 
patimile contrare firii. Căci la naşterea şi creşterea celor din urmă a contribuit într- 
o anumită măsură şi voia noastră, chiar dacă mai pe urmă ele ne stăpânesc cu totul. 
În acest sens, ele au depins de noi ca să se nască şi să crească, şi întrucâtva depinde 
de noi ca să ne eliberăm de ele. Însă afectele conforme cu firea nu atârnă câtuşi 
de puţin de noi. De aceea am spus că ele manifestă în mod şi mai accentuat 
aspectul de pasivitate al firii noastre. Şi tot de aceea ele ţin cu totul de fire, şi 
nicidecum de voinţă, nefiind prin urmare condamnabile. Astfel de afecte sunt: 
pofta după mâncare, plăcerea de mâncare, frica, întristarea. Mai mult chiar, ele 
sunt necesare firii noastre, ajutând la conservarea ei. 


Totuşi, ele nu fac parte din constituţia originară a firii, nefiind create odată cu ea. 
Ci ele au odrăslit în fire după căderea omului din starea de desăvârşire. Ele au 





pătruns în partea mai puţin rațională a firii, accentuând trăsăturile iraționale ale 
acesteia, după ce prin cădere s-a slăbit rațiunea, spiritul. 


Ele reprezintă, cu alte cuvinte, aspectul de animalitate (necuvântător) al firii 
noastre, accentuat după căderea din viaţa paradisiacă spirituală, unită cu 
Dumnezeu. În această trăsătură animalică a lor stă şi inferioritatea, dar şi 
nevinovăția lor. Căci aşa cum animalele sunt nevinovate în manifestările 
instinctuale ale organismului lor, aşa este şi omul, atâta vreme cât aceste afecte 
rămân în graniţele lor, servind existenţei lui biologice. Dar prin faptul că omul este 
ŞI spirit, şi deci are o aspirație ireductibilă către infinit, el îşi poate asocia această 
aspirație cu afectele de ordin biologic, transformându-le în patimi, adică în afecte 
exagerate, străbătute de o sete infinită de satisfacere. Din trăsături animalice, ele 
devin trăsături diabolice, prin elementul spiritual care le colorează. 


Am spus că afectele acestea nu sunt condamnabile în ele însele, conformându-ne 
unei expresii a Sfântului Maxim Mărturisitorul. Ideea trebuie însă precizată, în 
sensul că la om afectele niciodată nu se găsesc într-o stare de totală indiferenţă 
morală, datorită reflexiei spirituale ce se apleacă asupra lor, care sau le ţine în 
marginile care le fac utile firii, sau toarnă în ele tendinţe infinite. Doar dacă sunt 
ținute în aceste margini prin voinţă ele sunt nevinovate. Dar când se abat de la 
această muchie, într-o parte sau alta, devin rele (patimi) sau bune, după cum omul 
tinde prin ele spre Dumnezeu, sau, invers, se leagă prin ele exclusiv de lume. De 
aceea, în alt loc, WERE, răspunzând Ia întrebarea dacă „afectele sunt 
rele prin ele însele“, zice: „Afectele devin bune în cei ce se străduiesc, atunci 
când, desfăcându-le cu înţelepciune de cele trupeşti, le folosesc spre câştigarea 
celor cereşti. De pildă, pofta o pot preface în mişcarea unui dor spiritual după 
cele dumnezeieşti; plăcerea, în bucuria curată pentru conlucrarea minţii cu 
darurile dumnezeieşti; frica, în grija de a ocoli osânda viitoare de pe urma 
păcatelor; iar întristarea, în pocăinţa care ne aduce întristarea de pe urma răului 
săvârşit în timpul de aici“. 


Aşa cum, adică, afectele pot deveni patimi, tot aşa pot deveni porniri bune, după 
cum setea de infinit a omului ca ființă spirituală se orientează spre lume sau spre 
Dumnezeu. Ele devin bune şi când sunt menținute în funcția lor biologică necesară, 
adică în marginile necesare conservării trupului, prin gândul la Dumnezeu. 
Desigur, în acest caz nu sunt la fel de bune ca atunci când sunt îndreptate exclusiv 
spre Dumnezeu. Asceza nu trebuie să lupte pentru desființarea lor, dar nu trebuie 
să se dezintereseze de ele, căci altfel uşor pot deveni patimi; ci trebuie să le 
observe mereu, ţinându-le în frâu. Prin aceasta omul se întăreşte în latura sa 
spirituală, disciplinându-se zi de zi, „Dumnezeu rânduind în felul acesta ca omul să 





vie la conştiinţa măreției sale de fiinţă raţională“. Ele sunt o otravă în fire, dar o 
otravă care ne poate fi spre vindecarea muşcăturii veninoase a celui rău. 


Neintrând prin definiție în fire, afectele acestea nu sunt destinate să treacă 
(împreună) cu ființa noastră şi în viaţa viitoare. Acolo vom fi „minţi pure“, în 
sensul de subiecte preocupate numai de înţelegere şi de iubire spirituală, asemenea 
îngerilor. „Căci afectele care conservă viaţa de aici nu se pot muta împreună cu noi 
la viaţa nemuritoare şi veşnică.“ Vom fi „minţi pure“, aşa cum am fost şi creaţi, 
înţelegerea adevărată şi bucuria spirituală curată constituind viaţa proprie fiinţei 
noastre. 


Evidenţa că în esenţă suntem înţelegere pură şi iubire spirituală îl determină pe 
Sfântul Maxim să considere că afectivitatea trupească nu face parte din ființa 
noastră; dar, pe de altă parte, evidenţa imposibilității de a ne conserva viaţa 
pământească înăbuşindu-ne afectele îl face să le lege în mod necesar de fire, în 
existența ei actuală pământească, găsind soluția în ideea că ele au apărut după 
cădere, dar nu sunt condamnabile. Adică, afectivitatea trupească, legată de starea 
actuală a noastră, este ceva inferior în raport cu firea noastră, dar totuşi ceva 
necesar în existența ei pământească actuală. 


Acest element de afectivitate trupească ce creşte din latura biologică nu este 
condamnabil şi nu trebuie să luptăm împotriva lui, căci el constituie baza creşterii 
noastre în viaţa spirituală. Sfântul Maxim, în asentimentul întregii asceze 
răsăritene, nu este un adversar al vieţii biologice. Asceza înseamnă, în spiritul 
cugetării răsăritene, frână şi disciplinare a biologicului, nu luptă de exterminare. Ba 
mai mult, asceza înseamnă „sublimarea“ acestui element de afectivitate trupească, 
nu abolirea lui. Creştinismul nu mântuie omul de o anumită parte a fiinţei lui, ci 
îl mântuie în întregime. Puterea manifestată în aceste afecte este atrasă şi ea ca 
să slujească omului în urcuşul lui spre Dumnezeu. Afectele pot primi o trăsătură 
spirituală şi ele pot da un accent sporit iubirii noastre de Dumnezeu. Dumnezeu 
începe Să fie văzut şi iubit prin ele. Ele devin transparente pentru Dumnezeu şi 
pentru mintea ce caută spre Dumnezeu. 


Acesta este sensul transfigurării sau al spiritualizării lor. Căci punând frâu şi 
măsură plăcerii de cele materiale, se produce un transfer al acestei energii a fiinţei 
noastre, în favoarea spiritului, crescând plăcerea pentru bunurile spirituale. 
Plăcerea biologică, prin măsura ce 1-0 impunem, devine nevinovată; iar marele plus 
care a fost oprit de a se manifesta pe plan fiziologic s-a transfigurat pe plan 
spiritual. Încât, în loc de a spune că afectele acestea încetează de a mai exista la 
trecerea noastră din viața de aici, poate este mai bine a spune că energia lor se 





transferă toată în favoarea spiritului. Şi poate că aşa se explică şi apariţia lor în fire 
după căderea în păcat, ca un transfer al energiei spirituale pe planul inferior 
biologic. Plăcerea fiinţei noastre pentru legătura cu altceva s-a întors atunci de la 
Dumnezeu şi de la sufletul semenilor, spre lume, făcând să crească plăcerile 
trupeşti produse de legătura cu ea. Căci este greu de conceput că forța acestor 
afecte a venit de undeva din afară. 


În acest sens s-ar putea înţelege explicarea ce o dă Sfântul Maxim celor doi pomi 
din Rai, pomului vieţii şi pomului cunoştinţei binelui şi răului, şi adeziunii lui 
Adam la cel din urmă. „Deci întrucât omul a venit în existenţă alcătuit din suflet 
mintal şi din trup înzestrat cu simţuri, după un prim înţeles, pomul vieții este 
mintea sufletului, în care îşi are scaunul înţelepciunea, iar pomul cunoştinţei 
binelui şi răului este simţirea trupului, în care este vădit că-şi are imboldul 
mişcarea iraţională. Omul, primind porunca divină să nu se atingă cu fapta gustării 
de această simţire, nu a păzit-o. Amândoi pomii, adică atât mintea, cât şi simţirea, 
au, după Scriptură, puterea de a deosebi între anumite lucruri. Astfel, mintea are 
puterea de a deosebi între cele spirituale şi cele supuse simţurilor, între cele 
vremelnice şi cele veşnice. Mai bine zis, ea fiind puterea de discernământ a 
sufletului, îl îndeamnă ca de cele dintâi să se prindă cu toată sârguinţa, iar pe 
celelalte să le dispreţuiască. lar simţirea are puterea de a deosebi între plăcerea şi 
durerea trupului. Altfel spus, aceasta fiind o putere a trupurilor însufleţite şi 
sensibile, convinge pe om să îmbrăţişeze pe cea dintâi (adică plăcerea) şi să 
respingă pe cea de-a doua (durerea). Când deci omul nu este preocupat de a face 
altă deosebire decât cea între simţirea trupească de plăcere şi durere, calcă porunca 
dumnezeiască, mâncând din pomul cunoștinței binelui şi răului. El are, adică, 
iraţionalitatea simţirii ca singură normă de discernământ în slujba conservării 
trupului. lar prin ea se prinde cu totul de plăcere, ca de ceea ce este bine, şi se 
fereşte de durere, ca de ceea ce e rău.“ 


Înclinarea omului îndreptându-se spre cele sensibile, s-a stârnit în trupul lui 
plăcerea pentru ele. Aceasta s-a făcut în paguba activităţii mintale, care s-a redus 
considerabil, împreună cu plăcerea legată de ea. Omul şi-a întors toată energia spre 
lucrurile supuse simţurilor, dând plăcerii de ele cea mai mare intensitate. Odată 
stârnită, afecțiunea simţirii nu mai poate fi complet înlăturată din om în viaţa 
pământească. Dar poate fi în parte limitată, în parte ţinută în orientarea spre 
bunurile spiritului şi spre bunurile veşnice. Chiar printr-o parte a ei, prin durere, 
care urmează totdeauna plăcerii, omul poate învăţa să se împotrivească plăcerii. 
Din nefericire, el face invers: durerea care urmează plăcerii, în loc să-l facă să evite 
plăcerea, ca sursă a ei (ce unitar este pomul experienţei binelui şi răului!), îl 





împinge din nou în plăcere ca să scape de ea, înfăşurându-se tot mai mult în acest 
lanţ vicios. 


S-ar părea că din teoria afectelor, aşa cum este dezvoltată de Sfântul Maxim 
Mărturisitorul, rezultă că toată patima rea care poate creşte din ele este de natură 
senzitivă, şi deci slava deşartă şi mândria ar rămâne neexplicate. De aceea, trebuie 
să vedem dacă nu există cumva vreo legătură şi între mândrie şi patimile care 
țintuiesc trupul de lumea aceasta văzută. 


De fapt, privind lucrurile mai atent, vedem că mândria, la urma urmelor, chiar 
aceea care nu creşte de pe urma bunurilor sensibile, este prilejuită totuşi de 
anumite destoinicii în legătură cu lumea şi este posibilă prin faptul că omul are în 
vedere pe semenii săi, faţă de care se crede superior. Dacă ar avea conştiinţa unei 
absolute singurătăţi, sau conştiinţa că stă cu faţa spre Dumnezeu, nu ar fi posibilă 
mândria în el. Într-un fel oarecare, mândria este tot o biruinţă a lumii asupra 
omului, o biruinţă a simţirii, ca percepere superficială a lumii, asupra minţii, care 
vede chiar prin lume, dincolo de lume, pe Dumnezeu. Ba, s-ar putea spune că şi în 
îngerii care au căzut, deşi sunt lipsiţi de trup, mândria s-a născut prin faptul că au 
privit spre lumea creată a omului, față de care s-au simţit superiori. Energia prin 
care căutau să se îmbogăţească din Dumnezeu s-a transformat în energie prin care 
căutau să se îmbogăţească stăpânind asupra altora, inferiori lor. lar mânia ce se 
dezvoltă dintr-un afect care lipeşte pe om prea mult de lume îşi are sursa tot în 
simţirea nestăpânită de minte. 


Reţinând că „afectul este o mişcare iraţională a sufletului, provocată de ideea de 
bine sau de rău“, deci în sine încă nedeterminată, să vedem mai îndeaproape care 
sunt cauzele care fac ca el să devină, din afect, o patimă contra firii, sau ce face ca 
el să se îndrepte spre rău. 


Cauzele ultime ale patimilor şi efectele lor 


În interpretarea pe care o dă celor doi pomi din Rai, Sfântul Maxim ne-a indicat şi 
cauzele primordiale şi de totdeauna ale patimilor. Întrucât patima este în fiinţa ei o 
întoarcere a aspiraţiei infinite a omului spre altă ţintă decât cea naturală, spre 
lumea care îngustează şi face pe om egoist, şi nu spre Dumnezeu, Care-l lărgeşte 
şi-l face bun, întrebarea este: cum e posibil să se menţină omul în această orientare 
greşită, umflând afectele peste măsura necesară? Când se răspunde că pricina 
căderii omului a fost mândria, nu s-a dat un răspuns la întrebarea despre prima 
cauză a răului, pentru că mândria este deja un rău, o patimă. 





Căutând să pătrundă în acest ultim ţinut misterios în care s-a zămislit prima 
mişcare păcătoasă a fiinţei umane şi unde îşi are ea permanent motorul ei, Sfântul 
Maxim se opreşte la o influență a duhului satanic, care a aruncat o adiere de 
confuzie în mintea omului. Sub ispita lui, omul a avut o scurtă întunecare a 
inteligenţei, uitând care este cauza lui adevărată şi deci ţinta lui, întorcându-şi deci 
dorinţa dinspre ea spre lume. Această scurtă amăgire a fost uşurată de atracția ce o 
exercitau formele frumoase şi promisiunile dulci ale lumii asupra simţurilor sale. 
Lumea era aci, în imediată apropiere, cu toate chemările şi făgăduinţele «ei; 
Dumnezeu era şi El aici, dar mai greu de sesizat şi cu făgăduieli de bucurii mai 
spiritualizate şi mai îndepărtate. În influenţa amăgitoare a duhului rău şi în 
sensibilitatea omului trebuie să se caute primele cauze ale patimilor. O primă 
slăbire a lucrării înţelegătoare a minţii s-a soldat imediat, în celălalt taler al 
balanței, cu o intensificare a lucrării simţurilor. Mai bine zis, aceasta a atras la sine 
toată energia ce trebuia omul să o pună în activarea minţii, în sensul transpunerii de 
care vorbim. Sau însăşi mintea s-a pus în slujba simţurilor, „s-a amestecat în 
simţire““, preocupându-se şi ea exclusiv de scoaterea în relief a tuturor aspectelor 
voluptuoase ale lumii văzute, „realizând o cunoaştere compusă şi pierzătoare a 
celor sensibile, producătoare de patimă“. 


Mintea şi-a uitat de rostul ei propriu, de a cunoaşte pe Cel înrudit cu ea, Care este 
şi EI spirit personal în stare să umple dorul ei infinit de cunoaştere cu infinitatea 
Lui, şi a intrat într-o slujbă străină, inferioară ei, care nu-i poate satisface setea de 
infinit. Că acest lucru este posibil, ne-o spune şi PIRIIIII, zicând: „Mintea 
cea de rând este lumească şi schimbătoare..., ba şi firea şi-o schimbă“; sau: 
„Sufletul, dacă nu are minte bună şi vieţuire cuvioasă, este orb şi nu cunoaşte pe 
Dumnezeu, Făcătorul şi Binefăcătorul tuturor“; sau: „Sufletul (adică mintea), 
coborându-se în trup, îndată se întunecă de întristare şi de plăcere şi se pierde“. 


Lumea a atras şi atrage simţirea, iar prin simţire, şi mintea, prin făgăduinţele ei 
sensibile, dulci. Aceasta pentru că simţirea în sensul de lucrare de percepţie a 
simţurilor este întovărăşită totdeauna de o senzaţie de plăcere sau de durere, mai 
mult sau mai puţin intense, în sesizarea lucrurilor lumii. Ba, lucrarea de percepţie a 
simţurilor este în stare să sesizeze anticipat plăcerile sau durerile ce le pot da 
lucrurile. De altfel însăşi vederea lucrurilor este însoțită de o plăcere sau de o 
durere, înainte de orice posedare a lor. 


Simţirea are, prin urmare, un îndoit conţinut şi un îndoit înţeles: unul gnoseologic, 
şi altul afectiv. Calitatea aceasta a ei de a sesiza, prin lucrarea de percepţie, 
plăcerea ce o pot da lucrurile, sau de a experia în perceperea lor o senzaţie de 
plăcere, o face primejdioasă pentru om. Sau, prin această calitate a ei, lumea 





devine primejdioasă, căci evident că, între plăcere şi durere, dacă este lăsată de 
capul ei, fără o conducere din partea raţiunii, simţirea va alege totdeauna plăcerea. 
Şi în plăcere stă forţa e1, care face adeseori ca raţiunea, ca funcție de judecată, să 
cedeze, iar mintea, ca funcţie de cunoaştere, să se pună în serviciul ei. 


Deci trei factori, sau trei cauze, produc patimile în om: 

a) mintea slăbită în lucrarea ei autonomă şi proprie; 

b) lucrarea de percepție simţuală, care a devenit precumpănitoare, care a ieşit din 
subordinea minţii, ba chiar a atras mintea în subordinea ei, şi 

c) o alergare exclusivă şi iraţională după plăcere — până la cea procurată de 
laudele semenilor — şi, concomitent cu ea, o fugă speriată de durere. 


Aceste trei cauze sunt atât de împletite, încât în fiecare dintre ele sunt implicate 
celelalte. 


Patimile reprezintă aşadar o precumpănire cantitativă şi ierarhică a simţurilor 
asupra spiritului din om. Dacă afectele reprezintă o simţualitate ţinută în frâu de 
spirit, patimile sunt o debordare a simţualităţii, peste orice măsură. Astfel, dacă 
afectele sunt un minimum de pasivitate, dar acest minimum necesar este impus de 
fire şi nu mai atârnă de voinţa noastră, patimile sunt o sporire de pasivitate peste 
ceea ce este necesar, peste ceea ce este impus de necesitățile firii, adică dintr-o 
concesie neobligatorie a voinţei, însemnând o robie provocată cu voia. 


Afectele sunt „patimi conforme cu firea“, pentru că slujesc la conservarea firii. 
Patimile sunt contrare firii (rapă& qpvow), pentru că nu sunt de folos acesteia, ba 
reprezintă o orientare păgubitoare firii şi o răsturnare a ierarhiei din om. 


Sfântul Antonie face următoarea deosebire între afecte şi patimi: „Nu cele ce se 
fac după fire sunt păcate, ci cele rele prin alegerea cu voia. 
ci a mânca nemulțumind, fără cuviinţă şi fără înfrânare. Căci eşti dator 
Să-ţi ţii trupul în viaţă, însă fără nici un gând rău. ] 
a privi cu pizmă, cu mândrie şi cu poftă. ci este 
ăcat a asculta cu mânie. 

dar este păcat la vorbirea de rău. 

ci ucidere şi răpiri. Și aşa, fiecare dintre mădularele noastre 
păcătuieşte când din slobodă alegere lucrează cele rele în loc de cele bune, 
împotriva voii lui Dumnezeu “. 


Cu alte cuvinte, nu sunt vinovate nici plăcerile împreunate cu ceea ce săvârşeşte în 
mod necesar fiecare mădular. Dar sunt vinovate plăcerile căutate prin fapte care nu 





sunt necesare. Este vinovat plusul sau devierea lucrării simţurilor în căutarea cu 
orice preţ a plăcerii. Tocmai de aceea, patimile duc firea la dezordine, la slăbirea şi 
descompunerea trupului, din cauza slăbirii spiritului care-l ţinea în ordine. lar 
simţirea slăbirii îl duce pe om tot mai departe, în pornirea de a-şi reface puterea 
dintr-o sursă incapabilă să-l întărească. Într-adevăr, ceea ce duce tot înainte pe om 
la rostogolirea pe panta patimilor este o teamă ascunsă de moarte. 


“Preotul profesor Dumitru Stăniloae, Ascetica şi mistica Bisericii Ortodoxe, 
EIBMBOR, 2002, pp. $2-92. (Sublinierile din text aparțin redacţiei “Ziarului 
Lumina”). 


(Cuvânt teologic preluat de pe www.ziarullumina.ro şi publicat şi în 
săptămânalul “Lumina de Duminică ” din data de 24 noiembrie 2013) 





Dregătorul bogat - paza poruncilor. Predici: “Suntem robiţi de cotidianul 
efemer, trăim în această alergătură bezmetică şi nu mai reuşim să ne bucurăm 
de ceea ce Dumnezeu ne-a dăruit” 


24.11.2012 
Predica părintelui Gheorghe Holbea (2009) 


Zis-au lui cei care-L ascultau: “Şi cine poate să se mântuiască? Cele ce sunt cu 
neputinţă la oameni, sunt cu putinţă la Dumnezeu”. 


- Intâlnirea dintre Mântuitorul lisus Hristos şi dregătorul din Evanghelia de astăzi 
este o întâlnire în care se verifică cea mai profundă realitate a vieţii omului. 


- Dregătorul a împlinit toate poruncile încă din tinereţile sale, un singur lucru îi mai 
lipsea. EI şi-a dat seama în adâncul fiinţei sale că tot ceea ce are nu este de ajuns şi, 
deşi averea sa îi oferea un anumit confort, el realizează că ceva îi lipseşte, voia mai 
mult, voia cu adevărat să moştenească viaţa veşnică. 


- Suntem cufundaţi în grija cotidiană şi în activitatea noastră zilnică şi credem că 
prin asta ne împlinim scopul şi sensul vieții. Nimic mai fals decât acest lucru. 
Mântuitorul lisus Hristos ne atrage atenţia că nu “a avea” este vocaţia omului, ci 
prin “a avea” el trebuie să fie cu adevărat chipul şi asemănarea lui Dumnezeu. Prin 
“a avea” el trebuie să ajungă la “a fi”, după pecetea Sfintei Treimi, adică să fie 





dragoste, comuniune şi iubire, mai întâi cu Dumnezeu şi apoi prin harul lui 
Dumnezeu să fie în comuniune cu ceilalți. 


- Este vorba despre o devoțiune esenţială pentru viaţa noastră: “Ori de mâncaţi, ori 
de beţi, ori altceva de faceţi, toate să le faceţi spre slava lui Dumnezeu”. Sfântul 
apostol Pavel reia acelaşi motiv în Epistolele sale, arătând că toate activităţile vieții 
noastre trebuie să fie direcționate într-un singur scop: întâlnirea cu Dumnezeu, şi 
mai mult decât atât, comuniunea cu Dumnezeu. Deci este mai mult decât o simplă 
întâlnire, decât o simplă constatare a faptului că viaţa mea este legată de darul lui 
Dumnezeu, este vorba despre comuniunea cu Dumnezeu, care înseamnă predarea 
în mâinile lui Dumnezeu. Dregătorul din Evanghelia de azi trebuia să facă acest 
exercițiu esenţial în viaţa fiecăruia dintre noi. El trebuia să se arunce în braţele lui 
Dumnezeu, să renunţe la tot ceea ce credea el că poate să-i asigure stabilitatea în 
această viaţă, satisfacția şi bucuria vieţii. 


- Să fim în stare să renunțăm la tot ceea ce credem că dă sens vieţii noastre, să fim 
în stare să le răstignim, să le lăsăm, transformându-le în cale de comuniune şi 
dragoste. Însă acest lucru e foarte greu de săvârşit de fiecare dintre noi. Suntem 
atât de robiți de acest cotidian efemer, suntem atât de prinşi în acest mecanism 
social şi economic, încât uităm complet de chemarea pe care Dumnezeu ne-o face 


din momentul în care ne naştem, chemarea spre comuniunea cu EI: “Eu am venit 
ca lumea viaţă să aibă şi să aibă din belşug..” 


- Materia trebuie să devină “Ale Tale, dintru ale Tale”, trebuie să fie adusă lui 
Dumnezeu ca jerftă. 


- Toate aceste bogății ne sunt date de Dumnezeu: “Ce ai tu să nu-ţi fi dat 
Dumnezeu?” 


- Toate aceste daruri materiale, lumea aceasta şi cosmosul acesta au ca preot pe 
omul care este numit de Sfântul Maxim Mărturisitorul “microcosmos”. Tot ceea ce 
există, există prin darul lui Dumnezeu, din dragostea lui Dumnezeu. 


- Ce înseamnă mântuirea? Mântuirea este împlinirea vocației pentru care ne-am 
născut în această viaţă, împlinirea chemării pe care Dumnezeu a lăsat-o în fiecare 
dintre noi, împlinirea şi desăvârşirea fiinţei noastre trupeşti şi sufleteşti, această 
împlinire pe care sfinții părinți o numesc “îndumnezeirea omului”. Această 
îndumnezeire o săvârşeşte Dumnezeu dar cu voia noastră. Dumnezeu ne cheamă să 
ne mântuim într-un timp şi într-un spaţiu al nostru, fără să ne gândim că înainte s- 
ar putea să fi fost vremuri mai bune pentru mântuire sau că s-ar putea să vină 





vremuri mai bune. Clipa de faţă este o clipă mântuitoare pe care va trebui să nu o 
ratăm. 


- Fiecare vreme pe care Dumnezeu o îngăduie şi o dăruieşte fiecărei generaţii, este 
o vreme mântuitoare, iar materia este prilej de îndumnezeire, prilej de mântuire, 
dar nu trebuie să ne poticnim în ea, ci să o transformăm prin vocaţia noastră de 
“preoţi” ai creaţiei, de împărtăşire de Dumnezeu. 


- Prin Tainele Bisericii, materia devine prilej de sfințire şi prilej de Sfânta Împăr- 
tăşanie. 


- Mântuitorul nu condamnă bogăția, materia, ci faptul că noi ne poticnim în ele şi 
nu-L mai vedem pe Dumnezeu. Trăim în această alergătură bezmetică, cotidiană, şi 
nu mai reuşim să ne bucurăm de ceea ce Dumnezeu ne-a dăruit. Nu mai avem timp 
să ne bucurăm, să ne mirăm şi devenim robi ai cotidianului care ne aruncă în 
monotonie şi în ultimă instanţă în deznădejea lipsei de sens a vieţii noastre. 


- Noi nu suntem niciodată singuri. 


- Cea mai mare încercare pe trebuie să o trecem este aceasta: să rămânem cu noi 
înşine. Când rămânem cu noi înşine, vedem cât de bogaţi sau cât de săraci suntem. 
Au rămas cu ei înşişi cei care au suferit în închisori, rămânem cu noi înşine când 
suntem în boală şi suferinţe, în momentul în care averile materiale nu mai au nici o 
valoare, pentru că ele nu pot contribui la această vindecare lăuntrică, sufletească. 


- Lecţia pe care Mântuitorul lisus Hristos încearcă să o ofere dregătorului este 
aceasta: Degeaba eşti bogat, eşti sărac, pentru că n-ai rămas niciodată cu tine însuţi 
să vezi ceea ce eşti. Şi dacă vrei să rămâi cu tine însuţi, să vezi ceea ce eşti cu 
adevărat, atunci vinde tot ceea ce ai, vinde tot ceea ce crezi că reprezintă viaţa ta şi 
vino şi urmează-Mi Mie. Atunci rămâi cu tine însuţi şi vezi cât eşti de gol de 
Dumnezeu şi cât eşti de plin de tine însuţi. Şi dacă eşti plin de tine însuţi şi gol de 
Hristos, atunci nu vei ajunge decât la disperare. Eşti cel mai sărac, chiar dacă eşti 
bogat. 


- Logica lumii de astăzi este o logică falimentară: vrem să devenim “cei mai bogaţi 
oameni din cimitir”, dar nu bogaţi în Impărăţia cerurilor. 


- Sfânta Evanghelie de astăzi ne arată că mântuirea este aici, în noi înşine, ne arată 
că bogăţia este, de fapt, bogăţia lăuntrică, cea cu care putem merge oriunde, putem 
merge prin pustia lumii acesteia, putem merge prin această pustiire cu care diavolul 





încearcă să ne descurajeze: cu boli, cu suferinţe şi cu tot ceea ce înseamnă această 
descurajare până la moarte. Însă în momentul în care noi conştientizăm că Îl avem 
pe Dumnezeu întotdeauna ca Părinte, că îndrăznim să-L rugăm să fie împreună cu 
noi, să ne ţină de mână în calitatea Sa de Părinte. 


- Mântuirea este darul lui Dumnezeu şi oricât ni s-ar părea de imposibil, de greu: 
“Cele ce sunt cu neputinţă la oameni, sunt cu putinţă la Dumnezeu” . Să îndrăznim 
să-L rugăm pe Dumnezeu să ne dăruiască această bogăţie lăuntrică şi această 
conştiinţă: “Doamne, unde vom pleca de la Tine, că la Tine sunt cuvintele vieţii 
veşnice!”. Să-L căutăm pe Dumnezeu indiferent de vremuri, pentru că EI este aici, 
înlăuntrul nostru. 


i se se 


Predica părintelui Hrisostom de la Putna (2009): “Învăţătorule bun, ce bine să 
fac ca să moştenesc viaţa de veci?” 


- Fericit este acela care înţelege că nu are nimic bun întru el, că nu este nimic prin 
sine însuşi, că tot ceea ce are, are de la Dumnezeu. 


- Noi am fost creaţi de Dumnezeu din iubire. Am fost aduşi de la neființă la fiinţă 
ca să ne împărtăşim de Tainele Lui. 


- Tot ceea ce avem, inclusiv viaţa, nu ne aparţine pentru că nu noi am creat-o, ci 
Dumnezeu. Tot ceea ce avem, tot ceea ce suntem, este dragostea. Această avere pe 
care atunci când crezi că o ai în mână şi o ţii mai strâns, atunci îţi scapă printre 
degete. Când spui “Este a mea”, ai pierdut-o. Dragostea este singura avere care ne 
este încredinţată numai spre folosul celorlalţi. Numai atunci când o dăruieşti, când 
o împarţi, poate deveni un urcuş spre desăvârşire, poate rămâne în tine. Dar a ta nu 
va fi, ci a celorlalţi prin tine. 


- Nu este rău să cauţi sau să lupţi pentru desăvârşire, însuşi Hristos ne îndeamnă să 
fim desăvârşiţi. Ceea ce este rău e faptul că noi căutăm desăvârşirea în noi înşine şi 
prin noi înşine. 


- Singur Dumnezeu este bun, dar este atât de bun, încât această bunătate EI ne-o 
încredințează, aceasta este averea şi bogăția noastră, aceasta este chemarea cea 
dintâi. Noi nu reuşim să împlinim poruncile, darămite desăvârşirea, şi acest lucru 
se întâmplă pentru că noi nu tratăm această chemare a lui Dumnezeu cu suficientă 
seriozitate, nu încercăm să o înţelegem mai adânc. Ni se pare că putem moşteni 





viaţa de veci, dormind, umblând pe căi lăturalnice sau rămânând nepăsători. 
Indiferenţa este cea care se opune iubirii, nu ura. 


- Poruncile lui Dumnezeu nu trebuie să fie înţelese ca nişte limitări, ca nişte poveri. 
Dumnezeu însă nu obligă pe nimeni, pentru că nu are nevoie de nişte maşini, de 
nişte sclavi. Dacă privim astfel lucrurile vom putea căuta spre ceea ce avem 
nevoie, adică spre viaţă, pace, linişte, bucurie, avem nevoie să ne fie bine şi binele 
este Dumnezeu. Deci de Dumnezeu avem nevoie. El este viaţa, pe EI trebuie să-L 
căutăm. Pe Dumnezeu ÎL găsim în porunci dar şi în depăşirea lor. 


- Dacă vrem să mergem către viaţă, trebuie să ne luptăm să smulgem tot ceea ce se 
opune vieţii. Toate acestea ne împiedică să ne asemănăm cu Dumnezeu, ne 
împiedică să moştenim viaţa veşnică. 


- Păcatul ne opreşte de a mai fi familiari cu Dumnezeu. 


- Ar trebui să ne întrebăm fiecare ce bogăţie avem noi, ce îmbrățişăm cu atâta 
ardoare, încât nu am renunţa nici pentru Împărăţia lui Dumnezeu. Bogăția nu 
numai că ne înrobeşte, dar ne depărtează şi de fratele nostru. 


- Sfântul evanghelist Marcu ne spune că acest tânăr a alergat către Hristos, ba chiar 
a căzut în genunchi. Era râvnitor. Avea în sine o bogăţie pe care fiecare o avem, 
dar pe care o minimalizăm, căutând mereu ceva mai înalt. Această bogăţie era 
dorinţa inimii. Ea singură este în stare să coboare cerul pe pământ şi ne poate 
aduce mila lui Dumnezeu atât de aproape. 


- “Dumnezeu priveşte cu ochii milostivirii Sale nu spre ceea ce ai fost, nici spre 
ceea ce eşti, ci spre ceea ce vrei să fii”. Această dorinţă trebuie să o păzim curată în 
noi, orice ar fi, căci ea nu este altceva decât sămânţa pe care Dumnezeu a sădit-o în 
sufletul nostru. lată ce spune proorocul Isaia: “Precum se pogoară ploaia şi zăpada 
din cer şi nu se mai întoarce până nu adapă pământul şi-l face de răsare, şi rodeşte, 
şi dă sămânţa semănătorului şi pâine spre mâncare, aşa va fi Cuvântul Meu, care 
iese din gura Mea. EI nu se întoarce către Mine fără să dea rod. EI face voia Mea şi 
îşi îndeplineşte rostul lui.” 


- Aşadar, când vom vedea pe fratele nostru căzut, lovit, descurajat, dar încă zbă- 
tându-se, să nu ne grăbim să tragem concluzia că este pierdut şi să înţelegem că 
acest suflet este în mâna lui Dumnezeu. De acest suflet Dumnezeu se ocupă 
personal, cu cea mai mare atenţie, cu cea mai atentă purtare de grijă. EI este doar 
într-o fază a urcuşului său, încă nu s-a sfârşit tot. Dumnezeu lucrează chiar atunci 





la sufletul său, căci este o sămânță în sufletul său care creşte, chiar dacă mai încet, 
dar creşte şi va aduce rod. La fel este cu fiecare dintre noi. 


- Tradiţia ne spune că tânărul din Evanghelia de azi, şi-a vândut averea, a ajuns 
Chiar episcop şi L-a urmat pe Hristos într-atât încât a suferit şi moarte 
mucenicească. lată cum sămânţa a adus rod şi încă rod bogat. 


- Nu spune Sfânta Evanghelia ce s-a întâmplat cu tânărul, însă nu spune nici că 
Hristos i-ar fi adus vreun reproş acestui tânăr. 


- Vom pleca şi noi întristaţi, fie pentru că nu suntem în stare să împlinim poruncile, 
fie pentru că avem o bogăţie la care nu suntem gata să renunțăm. Însă, atâta timp 
cât suntem în viață, mai este timp de pocăință, de întoarcere. Atât timp cât noi 
căutăm mântuirea, să îndrăznim, că nu vom muri, pentru că Însuşi Dumnezeu se 
ocupă de fiecare dintre noi, aşa cum spune şi Sfântul Pavel: “Sunt încredinţat de 
aceasta, că Cel ce a început în voi lucrul cel bun, îl va duce până la capăt, până în 
ziua lui Hristos lisus“. El ne cheamă, să nu întârziem. 


- Dacă încă ne-am trezit dimineaţa, înseamnă că Dumnezeu ştie că putem mai mult, 
mai avem încă ceva în noi care se poate schimba. Este timp, dar timpul acesta este 
înşelător, trece, zboară şi nu se mai întoarce. 


- Sfântul loan Gură de Aur, spune că Hristos, privind la noi cu dragoste, ne 


spune: “Eu sunt tată, Eu îţi Sunt frate, Eu îţi sunt mire, Eu îţi sunt casă, Eu îţi 
sunt hrană, Eu îţi sunt rădăcină, Eu îţi sunt temelie, sunt tot ce vrei. Ca să n-ai 
nevoie de nimic Eu îţi voi şi sluji, căci am venit să Slujesc, nu să Mi se slujească. 
Eu îţi Sunt şi prieten, şi mădular, şi cap, şi frate, şi soră şi mamă. Eu sunt totul. 
Un singur lucru îţi cer: să-Mi fie apropiat Mie. Eu sunt sărac pentru tine, 
cerşetor pentru tine, pe cruce pentru tine, în mormânt pentru tine. Sus, pentru 
tine mijlocesc, jos, solitor am venit pentru tine de la Tatăl. Tu eşti totul pentru 
mine: şi frate, şi împreună-moştenitor, şi prieten, şi mădular. Ce vrei mai mult? 
Pentru ce întorci spatele Celui ce te iubeşte? Pentru ce te osteneşti pentru lume? 
Pentru ce torni apă într-un vas găurit? Că aceasta faci când te osteneşti pentru 
viața aceasta pământească. Pentru ce-ţi bagi mâna în foc? Pentru ce dai pumni 
în aer, pentru ce alergi în zadar?” 


Aceasta este nădejdea. La oameni este cu neputinţă, dar Dumnezeu poate şi nu 
numai că poate, El vrea. Dumnezeu este cu noi şi atunci nimic nu este prea mult, 
nimic nu este prea greu. Amin. 

Predica IPS Bartolomeu Anania (2000) 


- Nu materia sau bogăţia în sine este păcat, dar bogăţia devine păcat întrucât este 
un fel de drog, ne face să ne pierdem libertatea (analogia banului cu vinul şi beţia). 
Este ispititor, oferă tentaţii şi foarte puţini îi rezistă, în realitate. 


- Vicuile ne fac să ne pierdem libertatea, întrucât ajung să ne stăpânească; nu omul 
este stăpânul averii, ci averea îl stăpâneşte pe om, iar în momentul în care omul şi- 
a pierdut libertatea, şi-a pierdut şi mântuirea, pentru că nu mai are puterea de 
opțiune, el nu mai poate deosebi binele de rău, începe să orbească. 


- Dar “Ceea ce este cu neputinţă la oameni este cu putinţă la Dumnezeu”. Dumne- 
zeu poate să mântuiască şi pe cei bogaţi, dacă aceştia se îndreaptă spre Dumnezeu 
ca să le lumineze minţile şi să se reechilibreze. 


- A tinde către desăvârşire înseamnă a-ţi redobândi libertatea pe care ţi-a dăruit-o 
Dumnezeu, a renunţa la ceea ce te stăpâneşte pentru a fi un om liber, pentru că 


dacă nu eşti un om liber nu eşti capabil de mântuire. 


- “Nimeni nu este bun, fără numai Unul Dumnezeu”: există o strategie a dialogului 


pe care a folosit-o Mântuitorul Hristos, aceea de îngloba răspunsul într-o întrebare. 
Logica interioară a acestui scurt dialog ne face să înţelegem următoarea situaţie: 
omul crede că lisus este un Om bun; lisus afirmă că bun este numai Dumnezeu, 
ceea ce înseamnă că El se recomandă pe Sine drept Dumnezeu. Astfel, dacă omul e 
dispus să-i acorde acest credit, atunci este dator să facă tot ceea ce-i spune Cel din 
faţa lui, adică “Bunul Dumnezeu”. 


- Tânărul a plecat întristat nu doar pentru că nu era în stare să renunţe la avere, ci şi 
pentru că nu putea să asculte o povaţă, o poruncă de la Dumnezeu. 


- Acest om nu era doar bogat, era şi dregător, nu era un om de rând, nu făcea parte 
din mulţime. Era un om puternic, deţinea o anumită putere la un anumit nivel. 
Puterea în sine este neutră, depinde cum este folosită. Când zicem un om puternic, 
zicem un conducător cu mână de fier. 


- Dacă în puterea monarhică absolută puterea venea de sus în jos, în democraţie 
puterea vine de Jos în sus, este ceea ce facem noi astăzi mergând la urne. La noi 
există încă această mentalitate: “Cine vine la putere?”, “Cine preia puterea?”, 
“Cine ne va conduce?”. lar noi, care de-abia de 10 ani am ieşit de sub un lung şir 
de dictaturi, încă nu ne-am însuşit mentalitatea democratică şi anume, că puterea 





vine de la noi, de la cei care votăm,vine de Jos şi că dregătorul pe care-l trimitem în 
Parlament nu este altceva decât delegatul nostru, împuternicitul nostru ca să 
conducă în numele nostru şi pentru noi, pentru binele nostru. Oare sunt mulţi cei ce 
ştiu că cuvântul “ministru” înseamnă “slujitor”? 

Până şi doi dintre cei mai apropiați ucenici ai Domnului, lacob şi loan, au fost 
ispitiți de perspectiva puterii şi L-au rugat pe Mântuitorul că atunci când va fi 
împărat, să-i pună unul de-a dreapta şi unul de-a stânga Sa, adică să fie primii Săi 
dregători, mai sus decât ceilalţi fraţi ai lor. Hristos a dat următorul răspuns: “Cel ce 
va vrea să fie primul între voi, să vă fie vouă slugă, iar cel ce va vrea să fie mai 
mare peste voi, să fie sluga tuturor.” Principiul creştin elaborat de Mântuitorul 
Hristos în aceste cuvinte, este acela că un înalt demnitar este servitorul poporului, 
este în slujba celor care l-au ales. 


- Să aşezăm la temelia vieţii noastre sociale şi politice principiul creştin, acela de 
slujire. In virtutea acestui principiu nu se mai poate vorbi de setea de putere, ci de 
setea puterii de a sluji. 


- Cel care a venit la lisus era şi bogat şi puternic. Nu întotdeauna bogăţia este 
asociată puterii, însă deseori se întâmplă să fie aşa. Deseori un om bogat se 


întâmplă să obţină puterea tocmai prin bani, prin bogăţia lui şi se întâmplă ca un 
om odată ajuns la putere să-şi propună să devină bogat şi devine foarte bogat. Nu 
aceasta este porunca Evangheliei. 


- Să-L rugăm pe Dumnezeu că mai cu seamă astăzi când ne alegem noi con- 
ducători pe care îi delegăm şi îi trimitem acolo sus să ne cârmuiască ţara, să le 
dăruiască Dumnezeu înţelepciune, dăruire şi dacă se poate, jertfă. Să nu uite 
niciodată că sunt şi că trebuie să fie în slujba ţării, în slujba poporului, în slujba 
societăţii, în slujba binelui obştesc. Un om pe care-l trimitem acolo şi care uită de 
aceste principii sau nu va fi dispus să le ia în seamă, nu merită respectul şi 
încrederea noastră. 





Predici la Evanghelia dregătorului bogat (Arhim. Policarp şi Nichifor): “Mân- 
tuitorul nu a venit să asigure succesul în lume, nu a venit să ne asigure 
pământeşte. Să nu câştigăm obiecte şi să pierdem omul!” 


30.11.2014 


“Aceasta este cea mai mare tragedie şi este, din păcate, probabil ţara secolului 
nostru, când oamenii se sfâşie unii pe alții ca să se “realizeze”” 


Arhimandrit Policarp Chitulescu: Predică la Dregătorul bogat - Păzirea 
poruncilor (24 noiembrie 2013) - Mănăstirea Radu Vodă (Bucureşti): Bogăția 
sinelui care ne desparte de Hristos şi “civilizaţia” luptei dintre oameni 


Frați creştini, iată că, de-a lungul acestor duminici care au pregătit deschiderea 
postului Naşterii Domnului, şi chiar primele duminici din acest post ne pun înainte 
mai multe persoane care întreabă despre mântuire, despre cum se poate cineva 
mântui. Şi, dacă observăm cu atenţie, ele sunt persoane diferite, dar mai ales bine 
poziționate cumva în lumea aceasta. 


Acum câteva duminici aveam pe cel care întreba cine este aproapele său, şi 
Mântuitorul îi spune pilda Samarineanului milostiv, altă dată un dregător bogat 
întreabă care este cea mai mare poruncă, iar acum Sfântul evanghelist Luca ne 
spune că un om oarecare Îl întreabă pe Mântuitorul: “Ce să fac ca să moştenesc 





Viaţa veşnică?” Insă finalul ne arată că nu era chiar un om oarecare: era un om 
bogat, un om care era aşezat “bine” în lumea aceasta, era poziţionat - cum am 
crede noi astăzi - “sigur”. 


Dar aceşti oameni - care, iată, sunt căutaţi sau doriți sau a căror ipostază e dorită 
foarte mult în lumea noastră - sunt neliniştiţi, sunt frământaţi, ceea ce arată că 
liniştea noastră nu vine din lucruri, sau din mulțimea lor, ci din altă parte vine 
aşezarea noastră sufletească şi rostul nostru pământesc. 


Și acest om ÎI întreabă pe Mântuitorul, iar Mântuitorul îi răspunde, ştiind că el e 
bogat. Ii spune: “Ştii poruncile: să nu ucizi, să nu furi, să nu minţi, să nu 
desfrânezi, cinsteşte pe mama şi pe tata”. 


Desigur că aceste porunci au legătură şi cu viaţa bogatului, pentru că bogăţia fără 
Dumnezeu, sau mai degrabă alergarea, sau goana după bogăţie fără Dumnezeu, 
duce la lucrurile acestea. Duce la furt pentru că omul care dobândeşte este ispitit de 
lăcomie, doreşte să-şi sporească avutul şi aproape întotdeauna face aceasta, îşi 
sporeşte avuţia prin furt, prin înşelăciune, prin lăcomie. 


“Să nu desfrânezi” pentru că bogăţia aduce o oarecare siguranță de sine, o încre- 
dere în sine, o mândrie, un orgoliu, şi care îmbată pe om şi la propriu şi la figurat, 
şi urmează desfrânarea, această patimă cumplită. Şi desfrânarea mai înseamnă şi 
trădarea lui Dumnezeu, pentru că noi avem legământ cu Dumnezeu, cu Hristos, cu 
Biserica lui Hristos, prin botez. În clipa când noi Îl părăsim pe Dumnezeu, sau 
părăsim închinarea la Dumnezeu şi ne închinăm la idoli prin patimile noastre, prin 
păcatele noastre, atunci desfrânăm. Chiar dacă poate nu e şi trupul implicat în 
această desfrânare. 


Apoi, îi mai spune: “Cinsteşte pe mama şi pe tata”. Şi ştim prea bine că, de foarte 
multe ori, oamenii care s-au poziţionat oarecum bine în lumea aceasta uită de 
părinţii lor sau îi părăsesc, în loc să îi îngrijească, îi neglijează şi îi izgonesc. Am 
întâlnit multe situaţii de felul acesta. Şi, deci, Mântuitorul nu întâmplător i-a 
amintit aceste porunci. 


Dar aş mai vrea să spun şi faptul că se poate că un om în lumea noastră să nu 
desfrâneze, să nu fure, să nu mintă dar, totuşi, să nu Îl urmeze pe Hristos. Deci nu 
neapărat împlinirea acestei sume de fapte poate să însemne că Îl slujeşti pe 
Dumnezeu. Aceste fapte, sau această înfrânare |de la rău] trebuie închinate lui 
Dumnezeu, pentru că un om poate să nu facă aceste răutăţi dintr-o oarecare dorință 
de performanţă personală, sau ca să îşi protejeze sinele, sau pentru un confort 





personal, nu pentru că Îl slujeşte pe Hristos şi pentru că îşi doreşte veşnicia, viaţa 
veşnică. Şi iată de ce Mantuirul nu i-a spus: “Ai împlinit aceste porunci, înseamnă 
că Îmi urmezi Mie”. Mai este încă ceva, iubiţi creştini. Mântuitorul îi spune: “Dacă 
vrei să fii desăvârşit” - pentru că desăvârşirea presupune să te asemeni cu Dumne- 
zeu, nu este un lux al vieţii sufleteşti, aşa cum deseori ni se pare, vorbim despre 
sfinți ca despre nişte entităţi... supranaturale. Nu, [sfinţii] au fost nişte oameni tot 
ca noi, dar oameni care au înţeles că viaţa de aici este un firicel scurt care se rupe 
repede, şi au renunţat să se îmbogăţească lumeşte, şi s-au îmbogăţit în Dumnezeu, 
exact acesta este mesajul Evangheliei, şi al Evangheliei de astăzi. 


Și Mântuitorul spune: “Vinde tot ce ai, împarte săracilor, şi vei avea comoară în 
cer. Și apoi urmează Mie!” 


Va să zică urmarea lui Hristos nu se întâmplă până nu vindem tot ce avem, sau 
ceea ce credem noi că avem. ŞI o să spunem: “Bine, dar noi nu avem bogății din 
acestea materiale pe care să le vindem”. Vă voi spune că e mai uşor să renunţi la 
lucrurile materiale uneori, decât la bogăţia interioară, bogăţia rea interioară pe care 
o avem. Pentru că bogăţia noastră înseamnă ceea ce preţuim noi mai mult în 
sufletul nostru: dorinţele noastre, gândurile noastre, micile noastre plăceri, sau 
obiceiuri sau lucruri, obiecte. Şi această bogăţie interioară, dacă ne umple, nu mai 


lasă loc iubirii lui Dumnezeu şi nu li mai lasă loc lui Hristos să vină în noi. Şi, 
evident că, dacă ne-am umplut cu asemenea lucruri, nu mai avem loc pentru 
ceilalți, nu mai putem iubi. 


ŞI, nu întâmplător, apostolul de astăzi se referă tocmai la - sau îndeamnă tocmai la 
- “a ne îmbrăca în iubire, pentru că ea este legătura desăvârşirii”. Deci desăvârşirea 
este, de fapt, a învăţa să iubim pe celălalt, să descoperim pe Dumnezeu în celălalt, 
în omul de lângă noi. Ar fi putut Mântuitorul să îi ofere acestui om soluții mai 
practice într-un fel, să îi spună să construiască spitale, şcoli - despre care tot 
vuieşte lumea astăzi, ca şi cum aceasta ar fi scopul final al existenţei omului. Ei 
bine, Mântuitorul nu îi spune astfel de lucruri - şi care aş spune că erau mai la 
îndemână într-un fel, chiar dacă un bogat se desparte destul de greu de ceea ce are 
el. Dar nu îi cere Mântuitorul, pentru că Mântuitorul nu a venit să asigure succesul 
în lume, nu a venit să ne asigure pământeşte, ci a venit să spună despre Împărăţia 
Cerurilor. Vrem - nu vrem, ne gândim sau nu ne gândim, tot în faţa acestei realităţi 
ne aflăm în clipa în care murim, deşi ar trebui să o întâlnim şi să o trăim încă din 
lumea aceasta. Şi, cu adevărat, cine întâlneşte Împărăţia în lumea aceasta, cine se 
împărtăşeşte cu Hristos în mod conştient în lumea aceasta, Îl va întâlni şi dincolo. 
Cine nu poate aici, nici dincolo nu va putea. Şi iată că Mântuitorul spune: “Vinde 
tot ce ai!” - renunţă, desparte-te de tot ce te-ai legat, de legăturile, de robia în care 





te afli, de jugul care te apasă. Şi robia aceasta este, de fapt, acest ataşament pătimaş 
pe care noi îl avem faţă de lucruri sau obiecte. Să ştiţi, iubiţi creştini, că e mai uşor 
să fii sărac material - să n-ai bani, să n-ai obiecte - decât să fii sărac sufleteşte [de 
patimi]: adică să n-ai vicii, să n-ai patimi, să ştii să nu fii lipit de nimic din lumea 
aceasta. 


Sunt unii care poate că au obiecte, dar nu le pasă de ele, nu sunt lipiţi de ele, ar 
renunţa oricând, nu se mâhnesc de pierderea lor, nu se frământă pentru înmulțirea 
lor. Şi sunt alţii care sunt săraci material, dar care sunt şi săraci sufleteşte, pentru 
că nu-L au pe Dumnezeu, sunt umpluţi de alte lucruri care nu au legătură cu 
Dumnezeu - diferite răutăţi, patimi, lucruri urâte. Şi iată de ce: eşti lipsit de bogăţia 
materială, dar asta nu înseamnă că eşti mântuit, şi trebuie să te îmbogăţeşti în 
Dumnezeu. 


Și iubirea nu costă bani. A iubi, a te jerti, a te răstigni pentru Hristos nu presupune 
cheltuieli; presupune - e adevărat - cheltuirea.. sinelui. Presupune această rupere 
din sine în favoarea, în beneficiul celorlalți. Şi viaţa ne pune, de multe ori, în 
situaţia în care putem să rupem din noi, să ne răstignim atunci când trebuie să 
iertăm pe cineva care ne-a supărat, când trebuie să cedăm ceva. Câte case, câți 
familii, părinţi, frați nu se dezbină pentru obiecte, pentru lucruri. Și atunci 
înseamnă să rupi ceva din tine, să răstigneşti, ca să câştigi iubirea, să câştigi omul. 
Nu să câştigăm obiecte şi să pierdem omul de lângă noi. Aceasta este cea mai mare 
tragedie şi este, din păcate, probabil ţara secolului nostru, când oamenii se sfâşie 
unii pe alții ca să se “realizeze”. Această iubire de sine este, de fapt, cea mai mare 
sărăcie sufletească, este - aş spune - iadul trăit înainte de iadul de dincolo, 
singurătatea veşnică. 


Şi, de asemenea, vedem că Mântuitorul dă acest răspuns care aproape i-a înfricoşat 
şi pe apostoli. Pentru că, până la urmă, omul acela spunea că împlineşte nişte 
porunci, avea un statut - să spunem - omenesc, împlinise “statura umană”: nu fura, 
nu minţea, nu desfrâna. Dar nu era cu Dumnezeu. Le împlinise poate în litera legii, 
nu le închinase desăvârşirii. Şi apostolii s-au înfricoşat şi au întrebat: “Dar cine 
poate, atuncea, să se mântuiască?!” 


Şi Mântuitorul explică faptul că nu trebuie să considerăm lucrurile acestea 
imposibile, sau nu trebuie să le considerăm utopice, ci spune: “Ceea ce la oameni 
este cu neputinţă, la Dumnezeu este cu putinţă!” 


De fapt aici intervine credinţa. Atunci când cred cu adevărat în Dumnezeu, în 
Hristos - Dumnezeu întrupat, atunci şi fac, atunci chiar am încredere că o să 





reuşesc orice mi-aş propune (bun fiind); nu reuşesc acum, voi reuşi mai târziu. Dar 
omul trebuie să vândă această bogăţie a sa, acest sine al său, să se înstrăineze de 
sinele său, să ne lepădăm de acest sine. Cum s-ar mai spune lepădare, sau vinde tot 
ce ai, cum s-ar mai spune?: Luarea crucii şi urmarea lui Hristos. Nu este a renunţa 
la sine sau răstignirea sinelui, nu înseamnă să îmi iau crucea? Şi ce mai înseamnă? 
Să fiu asemenea cu Dumnezeu. Nu este chemarea noastră pe care ne-a făcut-o 
Dumnezeu la început? De ce l-a creat Dumnezeu pe om? Ca să aibă bogății pe 
pământ? Să-şi facă tot felul de lucruri şi pe urmă să moară, când ţi-e lumea mai 
dragă? Nu! Ar fi absurd, Dumnezeu S-ar fi contrazis pe Sine dacă-l destina pe om 
unei astfel de “existenţe”. E absurd, n-are sens să trăim astfel. Dumnezeu l-a 
chemat pe om să fie asemenea cu EI, ca să-l ţină lângă EI în veşnicie. 


Și iată, deci, mesajul Evangheliei de astăzi este că trebuie să aruncăm din viaţa 
noastră tot ce ne separă de Dumnezeu, tot ce ne înstrăinează de Dumnezeu şi de 
semenii noştri. Pentru că, până la a-L întâlni pe Dumnezeu în mod personal, într-o 
experienţă personală, ÎL întâlnim în cel de lângă noi, care şi el e creat - ca şi noi - 
spre această asemănare cu Dumnezeu. Deci, aceasta este aşteptarea Mântuitorului, 
şi spune că este cu putinţă! Este posibil! Se poate şi în lumea de astăzi. 


Cred de asemenea că, în lumea de astăzi - în lumea pe care o considerăm mai 
“civilizată”, sau mai “avansată” în ceea ce priveşte progresul ştiinţei, al tehnicii - în 
lumea noastră este mai greu într-un fel să renunţi, aş spune, la bogăţia sinelui, la 
sine, pentru că totul în lumea de astăzi se bazează pe principiul acesta al 
concurenţei, al luptei - nu o numesc chiar de clasă - dar este o luptă care se dă între 
oameni, din nefericire. Şi lupta aceasta este foarte păguboasă pentru că ea, de fapt, 
ne face să ne compromitem sufleteşte, să ne despărțim de oameni, nu mai preţuim 
omul. Omul - culmea - în atât de proclamata “civilizaţie a drepturilor omului”, de 
fapt omul este cel mai păgubit, omul este cel mai denigrat, omul este cel mai 
înjurat, cel mai înjosit în această lume. Sigur că totul e de faţadă, aceste “beneficii” 
aşa zise “pentru om şi pentru civilizație” - sunt în beneficiul unora, nu pentru cei 
mulți. 


Dar, de aceea, noi trebuie să avem atenţie să nu-L pierdem pe Hristos, aceasta este 
tot ce contează în viaţa noastră, tot pentru ceea ce merită să trăim. NU merită să 
trăim pentru altceva! Pentru că altceva nu stăpânim. 


Uitaţi-vă cum o minte strălucită, atunci când plesneşte un vas de sânge, s-a anulat 
în secunda următoare, s-a terminat. Cum inima noastră de multe ori vrem să simtă 
ceva şi nu simte. Deci, nu suntem stăpâni, nu stăpânim de fapt nimic, nu avem 
nimic. Dar ceea ce este cel mai greu este, deci, să reuşim să ne îmbogăţim în 





Hristos. Şi Dumnezeu să ne ajute să avem această dorință permanentă, pentru că de 
fapt credinţa ne motivează să ne îmbogăţim în Hristos şi totodată să ne dorim să ne 
eliberăm de noi: de bogăţia noastră, de bogăţia aceasta rea din sinele nostru. Pentru 
că, atunci când un om are daruri sufleteşti de la Hristos, bogăţia aceasta bună el o 
împarte: nu poţi să fu iubitor cu Hristos şi egoist, evident că e un paradox. Şi din 
[ceea] ce împarţi, din aceea sporeşti! Vedeţi, aceasta este minunăţia credinţei 
noastre: numai când dăruim şi cât dăruim, aceea ne îmbogăţeşte şi sporeşte de 
fapt. Şi aceea ne asigură comoara în ceruri, cum spune Hristos. Pentru că noi 
întâlnim toată investiția noastră duhovnicească, depinde sub ce formă s-a făcut, 
c-a fost sub forma materială sau spirituală, toată se găseşte înmulțită, înmiită în 
Ceruri. 


Interesant este că apostolii, Evanghelia n-a mai continuat cu acest verset, dar 
apostolii spun: “Doamne, noi am lăsat toate pentru Tine! Am lăsat casă, am lăsat 
familie, am lăsat avere, bunuri”, ce aveau ei acolo, şi Mântuitorul le spune: 
“Adevărat vă spun vouă că nu e nimeni care să fi lăsat pentru Mine case, sau frați, 
sau surori, sau soţie, şi să nu ia mai mult în lumea aceasta şi Viaţa veşnică!” 


Deci cred că Dumnezeu ajută pe cei care renunţă pentru EI în lumea aceasta - îi 
ajută, îi scapă de griji, şi chiar în lumea aceasta un om care are pe Hristos nu mai e 


neliniştit, nu mai e frământat de viaţa cotidiană, de luptele acestea ale vieţii, inutile, 
zilnice. Pentru că el priveşte spre altceva, aşa cum spune Sfântul Pavel: Să luptăm 
să trăim în lumea aceasta - sigur să respirăm, să muncim - dar cu mintea aţintită 
spre Cer, adică la Hristos. 


Și atunci suntem cu adevărat odihniţi, Dumnezeu ne dă această odihnă. Mân- 
tuitorul să ne dea această tărie a credinţei, această dorinţă de renunțare la sine şi să 
ne sărăcim pentru El, pentru că cine sărăceşte pentru Hristos se îmbogăţeşte în 
iubire încă de aici şi în lumea cealaltă - cum spune chiar Mântuitorul - va primi 
plata Vieţii veşnice. Amin!” 


Arhimandrit Nichifor Horia: Predică la pildă dregătorului bogat - 25 
noiembrie 2012: Porunca de a-l vedea pe cel de lângă mine şi modelul Sfintei 
muceniţe Ecaterina 





“Tubiţi credincioşi, am ascultat astăzi Evanghelia “dregătorului bogat”: un tânăr 
care s-a apropiat de Mântuitorul cu această întrebare: “Invăţătorule bun, ce să fac 
ca să moştenesc viaţa de veci?” 


Despre viaţa de veci ştia, din însăşi credinţa pe care o împărtăşea alături de poporul 
său, că viaţa de aici este o punte spre Viaţa cea veşnică la care suntem chemaţi cu 
toţii spre a ne împărtăşi şi a cunoaşte desăvârşit pe Dumnezeu. Şi tânărul se 
apropie de Mântuitorul cu această întrebare, numindu-L “învăţătorule bun”, deşi nu 
ştia - cum mulți nu ştiau, din cei ce-L împresurau pe Domnul şi vedeau minunile 
pe care le făcea şi cuvântul cu putere multă pe care-l spunea - că EI este Însuşi Fiul 
lui Dumnezeu celui Viu. Şi-L credeau a fi un prooroc trimis de Dumnezeu - poate 
mai învăţat decât alţii, mai bun decât alţii, în mod negreşit - prin care Dumnezeu 
făcea minuni, dar nicidecum “Dumnezeu”. Şi, de aceea, în mod surprinzător, 
Mântuitorul îi spune: “Pentru ce Mă numeşti <<bun>>? Nimeni nu este bun, decât 
numai Dumnezeu!” 


Și cuvântul pe care-l spune tânărului, îl spune şi nouă: pe de o parte, pentru a preţui 
tot binele pe care-l vedem la un om, toată înţelepciunea care ne este de folos, toată 
bunătatea sufletului, tot, dar a înţelege că dorul nostru absolut de bine, de înţe- 
lepciune, nu poate fi întruchipat într-un singur om; şi că nici un om, pe pământ, nu 
poate împlini desăvârşit bunătatea pe care Domnul o are asupra oamenilor. 


De aceea, un sfânt precum Sfântul Siluan spunea: Nici măcar un gând bun nu 
ar putea avea omul, de nu ar fi insuflat de Duhul Sfânt. 


lar Duhul Sfânt insuflă pe cei ce sunt oneşti în inima lor, pe cei ce-L caută pe 
Dumnezeu şi-L cunosc în inima lor, pe cei ce se apleacă cu gând bun asupra 





semenilor lor. Încât chiar cei necredincioşi - parafrazând pe Sfântul Siluan - nici un 
gând bun nu ar putea avea, dacă nu şi asupra lor nu ar veghea Domnul. Poate 
pentru bunătatea inimii lor pe care încă nu o cunosc, precum tânărul de astăzi nu 
cunoştea că binele şi bunătatea absolută pe care o căuta era doar în Dumnezeu. 


Şi, apoi, îi răspunde Domnul care sunt cheile Vieţii celei veşnice, cheile Împărăției 
- şi-i vesteşte poruncile pe care, altfel, le ştia: Să nu săvârşeşti adulter, să nu furi, să 
nu ucizi, să nu mărturiseşti strâmb, să cinsteşti pe tatăl tău şi pe mama ta. Şi tânărul 
Îi răspunde: “Pe toate acestea le-am păzit din tinereţile mele”. Şi evanghelistul 
Marcu spune că atunci, “Domnul a privit cu drag la tânăr”; şi i-a răspuns: “Încă 
una îţi mai lipseşte - vinde tot ce ai şi dă săracilor şi vei avea comoară în Ceruri. 
Apoi, vino şi urmează-Mi Mie”. 


Faptul că “Domnul a privit cu drag la tânăr” arată că tânărul nu minţea şi chiar era 
preocupat să săvârşească atât cât pricepea, atât cât putea cuprinde, binele pe care-l 
cunoştea: neucigand, şi neavând pentru ce să ajungă într-o asemenea ură 
aducătoare de moarte; să nu fure 0 şi probabil că nu avea pentru ce să fure, fiindcă 
era un tânăr bogat; dacă ar fi fost sărac, dacă n-ar fi avut ce mânca, dacă ar fi fost 
umilit peste măsură din pricina sărăciei, nu ştim dacă această poruncă “să nu furi” 
nu l-ar fi tentat sau, poate, nu l-ar fi biruit. Apoi, “să nu săvârşeşti adulter, să nu 
mărturiseşti strâmb” O şi, pe toate acestea, iată, le sădise, luase aminte la ele. 


Și Domnul a privit cu drag la el. Şi spune că “aceasta îţi mai lipseşte: vinde tot ce 
ai, dă săracilor şi vei avea comoară în Ceruri; apoi, vino şi urmează-Mi Mie”. 


Îi vesteşte Domnul ceea ce ştiau iudeii de atunci şi ceea ce ştim mai ales noi, 
astăzi, că între viaţa de aici şi Viaţa veşnică - Viaţa cea adevărată, Viaţa cea 
nemincinoasă - este o mare legătură: am iubit Adevărul în viaţa de aici şi în Viaţa 
veşnică se va vădi în sufletul nostru. Judecata, de fapt, va descoperi greşelile 
noastre, măsura în care noi ne-am amăgit pe noi înşine, chiar în dorul nostru cel 
mai adânc, în căutarea noastră cea mai adevărată. Şi, de aici şi “deadinsul” cu care 
evanghelistul vorbeşte de Judecată: adică ură, învinovăţirea pe care o-ntorci spre 
tine însuţi, că te-ai înşelat în ceea ce căutai, că ţi-ai înşelat - poate - posibilitatea şi 
potenţa pe care o aveai ca să păşeşti drept în viaţă, Cuvântul lui Dumnezeu şi să te 
bucuri desăvârşit - poate şi aici - de întâlnirea cu El. 


Pentru că în momentul în care, iată, spune Domnul: “vinde tot ce ai şi dă săracilor” 
nu este un act mecanic, nu este doar o asociaţie pe care o faci expres pentru un bine 


abstract. Ci “dă săracilor” înseamnă să-l văd pe cel de lângă mine! Să pot să-l văd 
în suferinţa lui! “Sărac” poate fi omul ce nu are ce mânca şi eu nu-l cred. Când este 





suferind şi plin de bube, precum săracul Lazăr, şi eu nu-l văd; pentru că-mi văd 
doar egoismul meu şi plăcerile mele imediate! 


“Sărac” poate fi cel care are cele materiale - şi, poate, din destul - dar rătăceşte în 
această viaţă şi are nevoie de cuvântul meu; banii mei nu-i trebuie atunci, şi eu 
trebuie să-l ascult, să-l înţeleg şi să-i pricep nevoia lui! Să nu cred că sunt nişte 
mofturi întrebările lui şi să cred că “i-ar trebui, poate, un bici pe spate şi mai multă 
muncă!”. “Sărac” este cel care se află într-o clipă de deznădejde. “Sărac” este cel 
care nu-L cunoaşte pe Dumnezeu şi nu ştie pentru ce trăieşte şi rătăceşte în această 
viaţă. ŞI atunci, în măsura în care ştiu lucrurile acestea, se cuvine ca eu să pot să-l 
văd, să pot să-i înţeleg necazul, să pot să-l ajut. 


Porunca Domnului, pe care i-o vesteşte tânărului, este de a începe să-l vedem pe 
celălalt, nu ca nişte umbre în ceaţă, ci ca fraţi pe care Domnul ni-i pune alături. ŞI- 
n măsura în care vedem lucrurile acestea înţelegem şi cum lucrează Dumnezeu în 
istorie, cum lucrează în viaţa noastră. 


lată că Viaţa de veci este în legătură cu [viaţa] aceasta. Domnul îi vesteşte acest 
cuvânt tânărului bogat pentru că dorinţa lui de a dobândi Viaţa veşnică se poate 
traduce printr-o dorinţă de a cunoaşte încă de aici, cu adevărat, pe Dumnezeu. Şi 
nu putea s-o facă pentru că era legat de bogăţiile lui care-i dădeau o siguranţă, nişte 
plăceri imediate, şi-n aceste plăceri imediate de multe ori nu-l mai vedem pe 
celălalt în nevoia lui. Şi-i vedem pe cei care ne linguşesc, pe cei cu care ne putem 
bucura împreună de petrecerile noastre, de aprecierile lor. 


ŞI bogăția poate fi nu doar una materială, care ne blochează în a mai înţelege 
gândul lui Dumnezeu cu noi, ci poate fi una spirituală, când ne lăudăm cu 
intelectul nostru bogat sau cu carieră pe care-o avem înainte; chiar dacă nu suntem 
printre bogaţii acestei lumi (sau poate chiar îi dispreţuim pentru bădărănia lor şi 
pentru abuzurile pe care le fac) dar, noi... ne vedem mult deasupra lor prin faptul 
că, deşi nu avem această bădărănie - probabil - iată, avem căutări mai înalte, sau 
aşteptări mai înalte. Bogăția noastră este cea care ne robeşte şi ne leagă inima mai 
mult de aceste “cuceriri” decât de Însuşi Dumnezeu. 


Dar tânărul de astăzi era legat de bogăţia materială. Şi de aceea Domnul îi vesteşte 
acestea în mod deosebit pentru el, pentru ca să poată să-L cunoască şi să-L urmeze 
drept pe Dumnezeu; aşa că atunci când am albeaţa pe ochi nu pot să mă bucur de 
frumuseţea din jur, când am o afecţiune a ochiului, şi omul s-ar întreba “ce să fac 
ca să pot să mă bucur şi eu de răsăritul soarelui său de apusul lui, de frumuseţea 
florilor şi de toate celelate minunate în jur?”, ce i-aţi spune? “Păi, fă-ţi o operaţie 





pe ochi, ca să poţi vedea!” Operația pe ochi, dureroasă, a tânărului era acum 
această slobozire din povara bogăției; şi aceasta, spuneam, ne este îndemnată 
tuturor atunci când ceva din agonisitele lumii acesteia, ale plăcerii sau ale slavei ne 
înlănţuie şi nu mai vedem drept pe Dumnezeu. Pentru că bogăţia în sine, atunci 
când nu ne legăm inima de ea, nu ne este piedică, după cum piedică nu i-a fost lui 
Avraam şi nu 1-a fost lui lov şi nu le-a fost Patriarhilor - Isaac şi ceilalţi - de a-L 
cunoaşte pe Dumnezeu şi de a-l sluji Lui. 


Dar, pentru tânărul de astăzi, vedem că era piedică. ŞI, atunci, “tânărul pleacă 
întristat” pentru că în bogăţie şi-n plăcerile pe care i le promitea bogăţia şi-n 
siguranţa pe care i-o promitea bogăţia el îşi avea o altă siguranţă, o altă mângâiere, 
mai mult decât cea pe care o caută de la Domnul. 


Şi Domnul spune acest cuvânt: “Cât de greu vor intra cei bogaţi în Împărăţia 
Cerurilor!” Cât de greu vor intra cei care, asemenea tânărului, îşi pun nădejdea în 
agonisita lor şi devin indiferenți faţă de cei din jur parcă apărându-şi bogăția. Parcă 
temându-se ca cel în nevoi să-1 ceară ceva din ceea ce el i-ar putea da. 


lată că, astăzi [25 nov. 2012], Biserică ne pune - parcă în oglindă - un alt tânăr: o 
tânără muceniţă, Sfânta Ecaterina, care era dintr-o familie aleasă, dintr-o familie cu 


multe bogății, cu multă slavă a acestei lumi. Era nu doar bogată - având toate cele 
ale confortului acestei lumi; şi-ntr-o lume în care polaritatea între bogaţi şi săraci 
era mai mare şi mai crudă decât cea de astăzi, când sclavii erau socotiți asemenea 
animalelor, aproape, stăpânii lor având putere de viaţă şi de moarte asupra lor şi 
putând să-i lovească fără nici un fel de scrupule. lată că, într-o asemenea lume, în 
secolul III - Sfânta Ecaterina s-a născut în [anul] 2862 - ea avea privilegiul prin 
naştere de a se fi născut bogată. 


După cum tânărul din Evanghelie înţelegem că avea această bogăţie de la părinţii 
lui - tânăr fund, nu avea cum să-şi fi muncit el însuşi bogăţia, cum să şi-o fi 
chivernisit în vreun fel anume, ci o moştenise de la părinţii lui - asemenea Sfânta 
Ecaterina era dintr-o familie bogată, tatăl ei fiind guvernator al Alexandriei. ŞI tatăl 
ei, asemenea oricărui tată, investise tot ce avusese în educaţia feţei sale, încât 
Ecaterina era nu doar bogată, ci şi foarte înţeleaptă, studiind, la vremea respectivă, 
tot ceea ce îi era accesibil în filosofie, în ştiinţe, fiind ea însăşi conştientă de faptul 
că aceste daruri erau multe asupra ei. Şi, de aceea, la vârsta la care orice femeie ar 
fi trebuit să se căsătorească, stătea în espectativă căutând un tânăr pe măsura 
pregătirii ei (care, cum spuneam, era foarte bogată, foarte înţeleaptă şi foarte 
frumoasă). 





lată că, în aceste împrejurări, prin mama ei şi printr-un bătrân preot creştin Îl 
cunoaşte pe Dumnezeu şi, atunci, căutarea ei - firească, asemenea tuturor fetelor 
din această lume - de a-şi chivernisi o familie, o carieră şi toate celelalte pălesc în 
fata dorinţei de a-L cunoaşte mai adânc pe Dumnezeu. Încât, la vârsta tinereţii, 
încă de la 18 ani, toată agonisita ei intelectuală, dar - iată - şi materială aproape 
este nebăgată în seamă, pentru că, din momentul în care a primit botezul, Sfânta 
Ecaterina devine preocupată de a-şi adânci mai mult rugăciunea şi cunoaşterea 
Vieţii celei adevărate. Încât, în acel timp, în care împărații impuneau o religie 
politeistă şi mincinoasă, sfânta devenise şi pentru ceilalți - încă dinainte de 
prigoană - mărturisitoare prin puterea trăirii ei. 


lar în momentul în care împăratul Maximian începuse o persecuție asupra 
creştinilor impunând în chip deosebit şi autoritar şi abuziv închinarea la idoli, 
Sfânta Ecaterina vesteşte minciuna unei asemenea “închinări”. Unei asemenea 
“închinări” care, iată, până atunci era obişnuită dar pe care deja mulţi - fiind 
asemenea ei, dinainte - o vesteau mincinoasă şi o demascau. Şi împăratul se 
minunează pe de o parte de înţelepciunea ei, de frumuseţea ei, şi - neputându-i sta 
împotrivă - cheamă pe mai toţi filosofii şi înţelepţii pe care-i avea în cetate pentru 
ca, prin ei, să se adeverească ceea ce credea: că “nu Dumnezeul propovăduit de 
Sfânta Ecaterina este cel adevărat” ci ceea ce moştenise şi el, o mulțime de zei 
gândiţi asemenea oamenilor (căci omul şi-a construit şi el un Dumnezeu după 
chipul lui, plin de slăbiciuni şi interese şi patimi) şi, mai mult decât atât, un cult al 
împăratului care avea, pe lângă dimensiunea religioasă, şi una politică (pentru că 
împăratul se consideră de drept divin, se consideră asemenea zeilor pe care-i 
propovăduia); atunci, o slăbire a aceste credinţe putea fi o slăbire politică - am zice 
în zilele de astăzi - o slăbire strategică a puterii imperiale. Şi atunci, şi dintr-un 
intres omenesc, Împăratul nicicum nu putea gândi a cunoaşte altă putere a religiei, 
chiar dacă acest Dumnezeu propovăduit era Cel adevărat, pentru că altul era gândul 
lui, şi gândul politic, ca să zicem aşa. 


lată că Ecaterina vorbeşte cu aceşti înţelepţi şi filozofi, şi ca una ce era exersată în 
limbajul filozofilor şi în înţelegerea dialectică a lor, le vorbeşte pe limba lor, încât 
toți aceştia sunt nu doar miraţi, ci convinşi şi devin ei înşişi creştini. Mai mult, 
însăşi împărăteasa şi şeful gărzilor ce păzeau închisoarea devin creştini, spre 
mirarea împăratului. 


Viaţa sfintei este una deosebit de frumoasă, şi vă îndemn pe toţi să o citiți pentru 
că, în ciuda acestor semne şi minuni, în ciuda cuvântului întărit de Dumnezeu al 
sfintei, iată, împăratul alege să nu creadă aceasta şi martirizează deopotrivă pe 





filozofi şi înţelepţi, pe soţia sa, pe şeful gărzilor imperiale şi mai apoi pe însăşi 
Sfânta Ecaterina. 


Moaştele Sfintei Ecaterina se află astăzi pe muntele Sinai, la mănăstirea închinată 
ei, mănăstirea Sfintei Ecaterina, şi monahii de acolo, în fiecare an, adeseori sunt în 
întâmpinarea credincioşilor care vin să se închine sfintei, pentru că moaştele însele 
s-au descoperit în chip minunat. 


Inelele care se împart la mănăstirea Sfânta Ecaterina sunt simbolul logodirii păzite 
cu adevărat de către sfântă, logodirii cu Mirele Hristos, spre a-l sluji cu neprihănire 
ŞI cu credincioşie. 


Aşadar, tânărul bogat nu a putut la vremea respectivă să-şi lase bogăția şi să-l 
urmeze lui Hristos, şi a plecat întristat, Sfânta Ecaterina şi-a lăsat bogăţia, şi 
înţelepciunea şi toate celelalte, şi inima ei a rămas plină de bucurie şi de putere 
chiar în mijlocul chinurilor şi a prigoanei, mergând până acolo încât însăşi moartea 
neînspăimântând-o, a primit-o ca pe o pecetluire a dreptei credinţe pe care o purta. 
A trăit cu bucuria şi cu puterea credinţei, a murit cu această mărturisire, şi în 
timpul vieții şi în timpul morţii întărind pe toţi prin chipul vieţuirii ei. 


Să ne ajute Dumnezeu, iată, că între cei doi tineri pe care îi avem în faţă astăzi, 
tinerii care suntem, mai puţin sau mai încărcaţi în vârstă, să urmăm mărturisirii 
Sfintei Ecaterina, şi să căutăm a desluşi ce ne ţine în această viaţă de a urma, 
precum sfânta, Domnului nostru lisus Hristos, ce ţine ochii noştri de a privi pe 
aproapele nostru în ochi cu dragoste şi cu neşovăială, ce ţine inima noastră de a-L 
vedea pe Dumnezeu în mijlocul nostru şi de a înţelege dragostea pe care ne-o 
poartă şi pe care vrea să o împărtăşească prin noi tinerilor acestei lumi, şi lumii 
întregi. 


Să ne ajute Dumnezeu ca Evanghelia de astăzi şi pilda Sfintei Ecaterina să ne 
întărească în lupta cea bună şi în bucuria şi puterea cea adevărată pe care 
Dumnezeu o împărtăşeşte tuturor celor ce cred în El. Amin”. 





Să fim atenţi la chemările lui Dumnezeu din viaţa noastră! Predica părintelui 
Nichifor Horia la Evanghelia tânărului bogat (2014) 


Predică la Duminica a 12-a după Rusalii (Tânărul cel bogat) - Arhimandrit 
Nichifor Horia (Man. Sfinţii trei Ierarhi, laşi, 31 aug. 2014): 


Iubiţi credincioşi, în această zi Evanghelia ne arată întâlnirea dintre Mântuitorul şi 
un tânăr care vine cu o întrebare adâncă şi cu o dorință adâncă spre Mântuitorul: 
aceea de a înţelege, pe de o parte, ce este viaţa veşnică şi cum să trăiască pentru a 
intra în viaţa veşnică, pentru a moşteni viaţa veşnică. Dacă în Evanghelia pe care o 
citim acum, după Matei, tânărul spune: Ce să fac pentru ca să am viaţa veşnică?, în 
celelalte Evanghelii sinoptice, de la Marcu şi de la Luca, vedem că tânărul, pe de o 
parte, vine îngenunchind către Mântuitorul cu cinste. 


Într-una dintre Evanghelii este numit un dregător bogat care vine să întrebe Ce pot 
să fac ca să moştenesc viaţa veşnică? Problema moştenirii la noi se pune atunci 
când este vorba de părinţi şi copii. Înţelegem că avem de moştenit nu doar nişte 
asemănări cu tatăl sau cu mama, mai bune sau mai rele, nu doar nişte înrâuriri de 
caracter, de voinţă, pe care avem să le cultivăm toată viaţa noastră sau, din contră, 
să le vindecăm în noi înşine, ci de moştenit şi cele materiale, cele ale agonisitei 
părinților noştri. 


Când tânărul spune să moştenesc Împărăţia Cerurilor, evanghelistul arată o 
înţelegere mai profundă, arată înţelegerea că este o apropiere adâncă între noi şi 
Dumnezeu, apropiere ce culminează cu rugăciunea pe care ne-o învaţă Mân- 
tuitorul, numindu-L pe Dumnezeu Tatăl nostru - nu „Stăpânul nostru”, nu 





„Dumnezeul nostru”, ci Tatăl nostru, înțelegând că această moştenire este în 
virtutea asemănării cu Dumnezeu pe care suntem chemaţi să ne-o însuşim, să o 
cultivăm şi să o adâncim în noi înşine. 


Cuvântul Evangheliei de astăzi este un cuvânt greu şi să ne ajute Dumnezeu să-l 
înţelegem. Să vinzi tot ce ai - de multe ori cuvântul acesta ar fi greu şi pentru un 
sărac, şi pentru un om care are coliba sa pe un vârf de deal sau pe un vârf de 
munte, dar care şi-a găsit acolo tihna şi cele de trebuinţă zi de zi. Cum să spui 
aceluia: Leapădă tot ce ai, dă săracilor..., când de multe ori acela este cel sărac. 
Dacă săracului îi este atât de greu să renunţe la ale sale, cu cât mai mult celui 
bogat, care are şi o anumită desfătare, o anumită plăcere ce vin din nişte înlesniri. 
Una este când trăiesc cu cele de trebuinţă într-o căsuţă simplă pe un vârf al 
dealului, alta este când trăiesc într-un castel cu toate îndestulările şi cu cinstea 
care-mi vine de la cei care mă înconjoară şi care, poate, îmi slujesc. 


Ştim, iubiţi credincioşi, că apostolii, întâlnindu-se cu Mântuitorul, au lăsat tot ce au 
avut şi au urmat Lui. Ne amintim de fiii lui Zevedei, loan şi lacov, care, lăsând 
toate cele ce aveau - şi erau îndestulaţi, aveau o corabie şi năvoadele lor - şi 
lăsându-l pe Zevedeu, tatăl lor, şi tot ce aveau, au urmat lui Hristos. Asemenea şi 
Petru, om căsătorit; ne amintim de soacra lui care era bolnavă. Petru a venit cu 
Mântuitorul în casa în care locuise - şi era stăpân asupra casei sale, femeia sa şi 
soacra sa îl cinsteau. Îndeosebi în Vechiul Legământ bărbatul se bucura de o cinste 
deosebită din partea femeii, a soacrei, a copiilor. Şi lăsându-și toate acestea, om 
bătrân, a urmat lui Hristos. 


Puterea minunilor lui Dumnezeu şi cuvintele Lui îi uimiseră pe mulți. Venirea lui 
Hristos era într-un timp în care arareori mai puteam vorbi de minuni, de fapte cu 
putere care să însufleţească acel popor aflat sub robie romană. Credinţa stăruia în 
ei, întărită fiind de oameni mai virtuoşi, de oameni mai puternici în credinţă, dar 
minuni şi proorocii precum văzuseră la Mântuitorul nu mai văzuse întregul popor 
iudeu nicicând şi, de aceea, poporul se însufleţise. 


Puţini ştiau că este Însuşi Fiul lui Dumnezeu Celui Viu, dar ucenicii lui loan 
Botezătorul, care văzuseră în el însuşi un mare prooroc, au înţeles că Mântuitorul 
lisus Hristos este într-adevăr al lui Dumnezeu, aduce un mare mesaj al lui Dumne- 
zeu. Ba mai mult, cei apropiaţi, Petru şi Andrei, înţeleseseră că este vorba de Mesia 
Cel mult aşteptat. Cu această putere merg la Natanael şi-i spun: Vino şi vezi! Se 
zeuduiseră multe înţelegeri în poporul dreptslăvitor, unii poticnindu-se, precum 
fariseii şi cărturarii, care altfel îşi închipuiau venirea lui Mesia, însă poporul cel 
simplu, înțelegând mesajul acestor minuni şi al acestor cuvinte. 





Această putere a minunilor şi a cuvântului înţelegând-o apostolii, au lăsat tot ce 
aveau dintr-o dată şi au urmat lui Hristos. Dar au urmat la chemarea Mântuitorului. 
Nu ne spune Evanghelia că vreun om din mulțime, în Predica de pe munte sau în 
altă parte, lăsându-şi tot ce avea, a venit după Mântuitorul Hristos, ci au fost 
chemaţi spre aceasta, au fost îndemnați să-i urmeze. Şi vedem că apostolii au urmat 
cuvântului Mântuitorului - un act care te transformă: să laşi toate înțelesurile pe 
care le aveai până atunci în viaţă, toate deprinderile tale şi să urmezi Domnului. 


Petru era pescar, avea familie, avea o rutină a vieţii de zi cu zi; închipuiţi-vă ce a 
însemnat pentru el să-şi lase toate acestea - pentru familia lui, pe de o parte, care 
avea siguranţă în el, şi ce a însemnat pentru el, om bătrân. Cum ar fi dacă aş spune 
unui om la 60 de ani acum să înceapă un nou meşteşug? Greu, cu siguranţă! Ce 
entuziasm, ce curăţie a sufletului trebuie să fi avut ca să urmeze tânărului Prooroc 
care Se ivise în faţa lui, dar pe care Îl recunoscuse că Mesia! Şi asemenea toţi 
ceilalți apostoli; viaţa lor avea un nou început. 


Şi toate alegerile acestea schimbă sufletul nostru. Dar chiar şi aşa, ei n-au intrat 
într-o stagnare, într-o odihnă: de acum să cunoască desăvârşit pe Dumnezeu, de 
acum să facă toate minunile, de acum să facă tot. Vedem că în continuare apostolii 
de multe ori şovăie în credinţă. 


Când sunt pe corabie, când se clatină corabia, apostolii întreabă: Doamne, corabia 
este ameninţată şi Tu dormi? Şi Mântuitorul îi ceartă: Puțin credincioşilor, pentru 
ce v-aţi îndoit? Vedem că tatăl copilului lunatic, când se adresează apostolilor, mai 
puţin celor trei, Petru, loan şi Iacov, care erau în Muntele Taborului, să vindece pe 
copilul lunatic, nu au reuşit, în ciuda faptului că toţi avuseseră un asemenea demers 
înfricoşător de a urma lui Hristos. Toată viaţa apostolilor este o continuă creştere şi 
osteneală de a cuprinde descoperirea lui Hristos. 


Petru, deşi spune Mântuitorului, atunci când îl întreabă: Cine credeţi voi că sunt 
Eu?, deşi spune Tu eşti Hristos, Fiul lui Dumnezeu Celui Viu, Domnul îi spune: 
Fericit eşti tu, Simone, fiul lui lona, că nu trup şi sânge ţi-au descoperit ţie aceasta, 
ci Tatăl Meu Cel din ceruri, acelaşi Petru avea să se cutremure în fața spălării 
picioarelor, nu mai înţelegea nimic: Doamne, nu-mi vei spăla în veac Tu mie 
picioarele!, avea să se lepede dureros şi înfricoşător de Hristos în ziua încercărilor 
Sale, în ziua în care cerul însuşi s-a cutremurat văzând pe Fiul slavei scuipat şi 
batjocorit şi omorât pe cruce. Şi Petru avea să se clatine el însuşi, dar înțelegând 
apoi taina Învierii şi cunoscând desăvârşit pe Dumnezeu, cunoaşterea desăvârşită a 
lui Dumnezeu în inima lui Petru a dus la o desăvârşită lepădare a fricii, a grijilor 
acestei lumi şi Petru a devenit apostol puternic în faptă şi în cuvânt şi făcător de 





minuni €l însuşi, care a avut puterea să mărturisească până la moarte această 
credinţă. 


Aşadar, vedem demersul lui Petru, nu unul uşor. Găseşte puterea să creadă desă- 
vârşit în Hristos, în Mesia, să se lepede de toată înţelegerea vieţii de până atunci şi 
să urmeze Lui. Înfricoşător lucru. Om bătrân, foarte greu. Greu mai entuziasmezi 
un om bătrân, care are convingerile sale, înțelegerile sale, ba chiar înțepenirile sale. 
Foarte greu. Şi iată că Petru a avut această putere şi n-a fost de ajuns. Cât de mult 
i-a trebuit lui Petru că să cuprindă desăvârşit pe Dumnezeu, fiind chemat de 
Dumnezeu la această înţelegere! 


Văzând toate aceste fapte ale apostolilor, Vieţile Sfinţilor, avem impresia că toate 
aceste lucruri vor fi fost foarte uşor de făcut şi totul se făcea în chip firesc. E 
adevărat că, atunci când Dumnezeu face o chemare şi când Hristos a pus o chemare 
unui Om, dă şi o putere pentru acea chemare şi sufletul simte asta şi are o 
încredințare. Dar acel cuvânt nu copleşeşte niciodată pe om şi nici libertatea 
omului. 


Și vedem în cazul Evangheliei de azi, iubiţi credincioşi. Tânărul îl căuta pe 
Dumnezeu în inima lui, ştia de viaţa veşnică, ştia de Dumnezeu. Ce să fac să 
moştenesc viaţa veşnică? - viaţa veşnică înseamnă să fiu cu Dumnezeul Cel Viu în 
adevărul şi iubirea dumnezeiască. Şi Domnul îi spune ceea ce, într-o anume 
măsură, ştia, aceste porunci care vădesc o frică de Dumnezeu, un efort al voinţei 
omului de a se înduhovnici, de a face binele: să nu ucizi, să nu curveşti, să nu fii 
mărturie mincinoasă, cinsteşte pe tatăl tău şi pe mama ta, iubeşte pe aproapele tău 
ca pe tine însuţi. Şi tânărul dă acest răspuns: Toate acestea le-am păzit din tinereţile 
mele. Avea o frică de Dumnezeu. 


Și accentuez sublinierea lui Marcu evanghelistul: Dumnezeu a privit cu drag la el. 
Văzând că a făcut toate acestea, îl alege, precum i-a ales pe apostoli. Nu pe toţi i-a 
chemat Dumnezeu la apostolat şi nu pe toţi i-a chemat Dumnezeu să-şi lepede 
averile lor. Dar pe acest tânăr, văzându-l înfocat şi râvnitor şi că într-adevăr păzea 
cele ce-i spunea, îi “plusează” această credință, ca să-i mărească şi mai mult 
credinţa, să-l fericească şi mai mult în proximitatea lui Dumnezeu. Şi-i spune: 
Vinde tot ce ai şi urmează Mie! Nu aşa cum ar spune cuiva: <Vinde tot ce ai şi 
rămâi sărac!>, pentru că omul are nevoie aici, pe pământ, de multe lucruri. a-i 
unei gospodine cratiţa şi polonicul şi aragazul şi spune-i: <De acum descurcă-te!> 
Cum să se descurce biata femeie? Trebuie să-şi facă rost de altele. Şi Dumnezeu 
ştie acestea şi niciodată n-a prihănit nevoile elementare ale omului. 





lată, dar, că atunci când îi spune să-şi vândă, Dumnezeu îi făcuse o chemare mai 
înaltă. Şi avea să-i descopere acestui tânăr ceea ce a descoperit apostolilor 
desăvârşit: Pe Dumnezeul Cel Viu. Şi dacă la ceilalți apostoli am văzut cum au 
lepădat firesc toate acestea, nouă ni se pare că au făcut-o fără greutate - au făcut-o 
cu greutate şi ei! De multe ori citim în Vieţile Sfinţilor că totul curge aşa de lin, ca 
şi cum un copil se duce la şcoală şi învaţă fără să facă nici un efort. Toate Vieţile 
Sfinților şi ale apostolilor s-au făcut cu osteneală şi cu durere şi poate cu mult mai 
multe poticneli decât ne închipuim noi! Şi ei au avut delăsările lor şi încercările lor 
şi îndoielile lor, unele poate sfâşietoare şi adânci. 


Toţi avem momente în care nu ne simţim înţeleşi şi nu îi înţelegem pe ceilalți, nu 
ne simţim iubiți de ceilalți şi nici noi nu ştim să iubim îndeajuns, neînţelegând 
cuvântul Domnului că poruncă este să sporim dragostea noastră, că aşa intrăm în 
tainele iubirii dumnezeieşti, sporindu-ne iubirea. 


lată, dar, că tânărului i-a fost greu să facă acest pas, deşi era credincios, deşi era 
râvnitor, nu a putut în inima lui să facă acest declic. Mântuitorul nu-l ceartă, nu-l 
prihăneşte, dar vădeşte apostolilor cât de greu este celor care se leagă de moartea 
înţelesurilor acestei lumi, bogaţi şi săraci deopotrivă, îndeosebi bogaţii, pentru că 
ei sunt mai înlănţuiţi de slava acestei lumi, de linguşeala ei, de bunurile acesteia. 


Ne amintim de bogatul care petrecea în porfiră şi vison şi avea toate desfătările şi 
toată lumea îl linguşea şi-l minţea într-un fel, pentru că aveau nevoie să împăr- 
tăşească aceste îndulciri împreună cu el. 


De multe ori nu avem urechi de auzit şi ochi de văzut la cele ce ni le vesteşte 
Dumnezeu prin ceilalți, dar Dumnezeu fiecăruia ne face chemare precum acestui 
tânăr, la măsura noastră! Intrând în casa lui Zaheu, nu i-a spus să vândă tot ce avea, 
nici măcar nu ştim ce a discutat Mântuitorul cu Zaheu, dar ştim că în această 
întâlnire Zaheu, care fusese mare vameş şi-şi sporise bogății înfricoşătoare, multe 
nedrepte, prin mită şi prin tot felul de alte interpretări ale legii, Zaheu este 
schimbat! Şi toată această nedreptate o leapădă, spunând: Doamne, de am 
nedreptăţit pe cineva întorc împătrit! Şi înţelegem că nu doar aici s-a mărginit 
schimbarea lui Zaheu, că va fi dat înapoi celor pe care i-a nedreptăţit, ci că a 
devenit un om drept şi, nu ne îndoim, un om milostiv şi învăţat să se mulţumească 
cu puţin, cu cele necesare doar vieţuirii decente pe pământ. lată, aceasta de multe 
ori nu o au bogaţii acestei lumi, care, încrezându-se în bogăţiile lor, în relaţiile lor, 
ajung să-i sfideze pe ceilalți, să se obrăznicească, să-i împovăreze. lar această 
obrăznicie, mergând până la nedreptățirea celuilalt, îl scoate pe om din sfera vieţii 
şi a mântuirii. De aceea Domnul spune: Cât de greu se vor mântui cei bogaţi! 





Dar poate nu şi acest tânăr care avea râvnă curată ar fi avut această povară, însă lui 
i se făcuse o chemare mai înaltă. Spune Sfânta Tradiţie că acest tânăr, după 
Învierea Mântuitrului, va fi înţeles chemarea ce i se făcuse şi ar fi ajuns un ade- 
vărat creştin, ajungând într-un final episcop şi fiind un mărturisitor al dreptei 
credinţe. lată, poate şi cu întârziere cuvântul a ajuns la inima lui. 


Dumnezeu, în fiecare moment al vieţii noastre, ne face o chemare. Mai mică sau 
mai mare, precum acestui tânăr, după credinţa noastră. Unuia îi face chemarea să 
lepede o nedreptate, precum lui Zaheu, pentru că nu poate mai mult, altuia îi face o 
chemare mai înaltă, pentru că poate mai mult. Finalitatea creşterii noastre duhov- 
niceşti nu poate fi alta decât să-L cunoaştem pe Dumnezeu în această viaţă, pe cât 
ne este cu putință, aproape cum l-au cunoscut ucenicii pe Muntele Taborului. În 
inima fiecăruia dintre noi stă această chemare şi această fericire. Nu toţi o vom 
putea împlini desăvârşit, nu tuturor ne sunt date căile care i s-au dat apostolilor sau 
poate chiar acestui tânăr. Nu putem să anticipăm asemenea chemări. Dar atunci 
când le identificăm în inima noastră, în sfatul duhovnicului, în sfatul de taină pe 
care Dumnezeu ni-l spune în inimă - în Evanghelia de astăzi ne învaţă să nu ne 
poticnim, să credem în Dumnezeu şi să înţelegem că fiecărei chemări a lui Dumne- 
zeu, oricărei renunţări la înțelesurile acestei lumi, îi urmează o îmbogăţire în 
Hristos şi o lumânare a vieţii, precum a fost în Sfinţii apostoli, precum a fost în 
Maica Domnului. 


Aşadar, Evanghelia de azi ne îndeamnă pe fiecare să fim atenţi în inima noastră la 
chemările pe care ni le face Dumnezeu. Nu pe toţi ne cheamă să lepădăm toate 
averile noastre, să mergem la o mănăstire, de pildă. Nu pe toţi ne cheamă să fim 
pustnici, să fim mari postitori... - fiecare cu harisma lui. Dar să fim atenţi: de este 
în noi un duh de slăbănogeală, de lenevie şi de moleşeală, de îndulcire cu poftele 
acestei lumi şi cu descurajarea că nu mai putem face nimic, atunci când ne 
îngreuiem de aceste delăsări şi ne vedem netrebnici şi ne vedem neputincioşi să ne 
mai însuflețim de cuvântul lui Dumnezeu, să înţelegem că atunci când bâjbâim de 
linia aceasta, una din chemările pe care ne-a făcut-o Dumnezeu am nedreptăţit-o, 
am amânat-o sau n-am ascultat-o. 


Să ne dea Domnul puterea să ne întoarcem şi noi de unde am căzut la chemarea lui 
Dumnezeu de a petrece zilele vieţii noastre cu bucurie, cu credinţă şi cu entuziasm, 
astfel încât să vrem că zilele vieţii noastre să fie fără de păcat, să fie întru împăr- 
tăşirea dragostei cu ceilalți, nu aşteptând să fiu iubit de ceilalți ca să încep să 
iubesc, nu aşteptând să încep să fiu înţeles în toate nevoile mele ca să pot să-i 
înţeleg pe ceilalți, ci începând să trăiesc jertfelnic, ştiind că Dumnezeu ne cunoaşte 





mişcările inimii şi că acestor gânduri ale inimii le răspunde şi le face înaltă che- 
mare. 


Acestor chemări să râvnim şi să le ascultăm pentru ca, într-adevăr, şi noi să ne 
bucurăm cu apostolii şi cu Maica Domnului şi să-L cunoaştem pe Dumnezeu încă 
din această viaţă. Amin”. 





Predici ale părintelui Ciprian Negreanu care aduc în actualitate Evanghelia 
despre tânărul bogat: “Noi suntem fariseii. Primim încercări şi ispite la 
măsura la care ne-am făţărnicit sau am judecat pe alţii” 


31.08.2014 


La oameni mătuirea este cu neputinţă... 
Transcriere parţială a predicii din 2012: 


În numele Tatălui şi al Fiului şi al Sfântului Duh. Amin. 


În a XII-a duminică după Rusalii, duminică în care avem această pericopă a 
Evangheliei după Matei, din capitolul 19, avem înfăţişată pilda sau întâmplarea cu 
acest tânăr bogat, care, aflând că trece un învăţător - după cum îl socotea el - un 
învăţător bun, un mare profet - nu credea încă că este Dumnezeu - a vrut să ceară 
de la EI cuvânt, socotindu-se şi el printre cei învăţaţi, printre cei cunoscători, chiar 
printre cei practicanți ai poruncilor lui Dumnezeu şi chiar printre cei mai de vârf 

pentru că Mântuitorul i-a zis: “” Ţine poruncile” şi 1-a şi spus care [porunci] şi el a 
sărit repede şi a zis:<<Toate acestea le-am ţinut din tinerețile mele. Ce-mi mai 





lipseşte ca să am viaţa veşnică, ca să dobândesc, ca să câştig?>>. Ceea ce spune 
Mântuitorul la sfârşit apostolilor: <<Aceasta este cu neputință>> - mântuirea - 
<<să se mântuiască cineva este cu neputinţă la om, dar este cu putinţă la Dumne- 
zeu>> nu era nicicum în mintea tânărului acestuia. Tânărul acesta credea că poate 
face ceva - <<Ce să mai fac ca să dobândesc viaţa veşnică, ca s-o câştig?>> ca şi 
cum ai zice <<ca s-o cumpăr>>. 


Și să ştiţi că ideea aceasta de a o câştiga, de a o cumpăra cumva, de a da ceva în 
schimb o avem şi noi, nu numai el. În schimb, una din ideile care greu se împă- 
mântenesc, greu ne intră în adâncul inimii, care rămân în adâncul inimii, aceea că 
este cu neputinţă să se mântuiască cineva, că numai Dumnezeu poate să ne dea 
mântuirea. De aici pleacă o gamă întreagă de greşeli pe care le putem face, de 
deznădăjduiri şi multe stări de depresie, şi multe învârtoşări împotriva lui 
Dumnezeu, şi revolte, iar toate pleacă de aici, de la această concepţie greşită pe 
care o avea şi tânărul acesta. <<Ce să fac ca să dobândesc viaţa veşnică? Ce să fac? 
Dă-mi să fac ceva sau, dacă se poate, să cumpăr cu ceva>>. Viaţa veşnică [credea 
că] stătea în puterea lui. EI zicea: <<Am ţinut toate poruncile. Oare ce ar mai trebui 
să fac ca să am viaţa veşnică?>>. EI se aştepta ca Mântuitorul să-l spună ceva - 
cum ni s-ar părea nouă normal sau cum li s-ar fi părut normal oamenilor din 
vechime: <<Mergi la Ierusalim, închină-te şi te vei mântui!>>. Asta-i mântuirea. 
Sau ceva foarte practic, care pare a fi, la prima vedere, destul de greu, dar dacă-l 
faci, uite că te vei mântui! 


Mulţi au avut în decursul istoriei această ispită, de a crede că ei fac ceva, în sensul 
cel mai înalt. Această ispită s-a numit pelagianism, după numele unui ereziarh, 
Pelaghie (Pelagius], care credea că stă în puterea omului să se mântuiască. Adică 
Mântuitorul este mare numai prin aceea că a venit să le spună exact o concepţie 
asemănătoare cu budismul; Mântuitorul a fost mare doar prin aceea că a venit ca 
un pedagog, ca un învăţător, să ne spună ce avem de făcut în plus. Noi făceam până 
atunci nişte lucruri, noi facem anumite lucruri bune, dar Dumnezeu ne mai spune 
ce să facem în plus ca să ne putem mântui, ca să fim mântuiţi, să ne salvăm, să fim 
iluminaţi, să activăm puterea din noi care este acolo şi noi nu ştim s-o activăm, iar 
Dumnezeu doar vine şi ne dă cheile sau ne dă căile prin care trebuie să mergem, 
prin care noi putem să rezolvăm problema. Noi suntem zeii, noi suntem semizeii, 
noi suntem cei puternici, care deocamdată nu avem forța să reactivăm sau să 
activăm această putere şi noi înşine. În rest, Mântuitorul nu a avut alt rol - ziceau 
pelagienii - şi zicem de multe ori şi noi în mintea noastră, ziceau budiştii. Buddha a 
avut acest rol de iluminător, de învăţător care să te ajute să te descoperi şi tu ca un 
zeu, şi tu ai puterile acelea, şi tu ai puterea de a te activa, de a te dovedi zeu, 





Dumnezeu, care are în mână toate puterile cosmosului şi nu ştie cum să le 
folosească. Toate sunt în noi, numai nu ştim să le folosim - ziceau ei. Nu este aşa! 


Și să ştiţi că aşa credea şi acest tânăr. EI credea că stă în puterea lui să se 
mântuiască. O nebunie - nici nu înţelegea ce înseamnă a te mântui sau a câştiga 
Împărăţia Cerurilor. 1 se părea nu mare lucru. A socoti nu mare lucru Împărăţia 
Cerurilor şi toate celelalte şi că le poţi câştiga tu, cu puterea ta, înseamnă să ai o 
foarte mare mândrie - în sensul că te socoteşti pe tine ceva deosebit, te socoteşti pe 
tine o valoare extraordinară. Şi suntem o valoare, dar o valoare pentru că 
Dumnezeu m-a zidit şi pentru că m-a zidit după chipul Său şi nu o valoare în noi 
înşine. În momentul în care noi ne evaluăm pe noi înşine şi ne mai şi comparăm cu 
unii sau alţii din jurul nostru, cum şi el probabil că se compara, când a zis <<Eu 
toate acestea le ţin din tinerețile mele>> - cum zicea Pascal: <<Când mă cercetez 
pe mine însumi, faţă către față cu Dumnezeu, mă apucă deznădejdea>>. Adică, 
când iau poruncile şi mă cercetez, mă apucă deznădejdea. <<Când mă compar cu 
ceilalți mă liniştesc şi încep să mă mândresc>>. Şi aşa este. Să ştiţi că aceasta este 
una dintre multele noastre greşeli, pentru că mai puţin ne tulburăm că <<uite, măi, 
cum suntem...>>, când ne întâlnim cu noi înşine în rugăciune, în Dumnezeu, în 
Evanghelie, când o citim sau în poruncile pe care încercăm să le facem. 


Nu cred că există o mai mare întâlnire cu noi înşine şi cu Dumnezeu decât atunci 
când încercăm să-l facem poruncile. Acolo ne întâlnim cu limitele noastre, că nu 
putem să le facem cum ar trebui. 


Și acest tânăr, deşi se lăuda cu atâta uşurinţă că <<Eu toate acestea le ţin din 
tinereţile mele>>, cum putea să zică aşa ceva! <<Să nu desfrânezi>>, zice Mâ- 
ntuitorul, şi ştim că a nu desfrâna nu înseamnă numai în faptă, deşi mă îndoiesc că 
în toată copilăria şi în toată tinereţea lui să nu fi greşit cu nimic. Şi să zici cu atâta 
uşurinţă <<Nu am greşit>>... Desfrânarea nu cuprinde numai desfrânarea în faptă, 
ci şi desfrânarea de unul singur şi cuprinde alte, alte şi multe greşeli în care poate 
cădea omul şi apoi este şi desfrânarea în gând, de care spusese Mântuitorul: <<Cel 
ce în inima sa va dori, a şi greşit>>. Şi el cu uşurinţă a zis <<Nu, n-am greşit. Pe 
acestea le-am rezolvat din tinereţile mele>>. Mai zice Mântuitorul, printre porunci: 
<<Să iubeşti pe aproapele tău ca pe tine însuți>>, iar el a zis: <<Am ţinut-o>>. 
Cum ai ţinut-o? Cine poate să spună că ţine această poruncă desăvârşit? Ori e 
nebun acest om şi nu înţelege ce zice, ori e înşelat, dar un om cu mintea întreagă şi 
care ştie bine ce zice nu poate să spună că-l iubeşte pe aproapele său ca pe sine 
însuşi. E aproape cu neputinţă de ţinut; numai Dumnezeu poate să ne ajute şi noi, 
rugându-l, să o facem şi, vrând să facem această poruncă, numai Dumnezeu ne 
poate ajuta din când în când să o împlinim - ce să zic de cei care o vor împlini 





neîncetat - mare lucru! Dar acest om cu siguranţă era înşelat şi se credea capabil. În 
primul rând, erezia lui de tip pelagian pleca şi de la faptul că nu se cerceta în 
amănunţime, ci doar pe departe şi deasupra şi mai mult în comparaţie cu ceilalți - 
şi atunci îi venea inima la loc, chiar începea să se mândrească, să se socotească mai 
deosebit ca mulți alții. Şi probabil că faţă de alţii care trăiau în anumite păcate 
vizibile, el putea să zică de faţă cu întreaga mulțime că a ţinut poruncile din 
tinerețile sale. 


Să ştiţi că acest fel de a ne închina vizibil [ostentativ, exagerat, “artistic”] în faţa lui 
Dumnezeu, “ca să ne vadă mulțimile”, nu e plăcut Lui. Parcă ne putem vedea şi pe 
noi în acest mod [de a ne manifesta evlavia] “vizibil”, în faţa mulțimilor. Poate 
când sunt acasă şi mă rog îmi fac cruce aşa, dar când sunt cu alţii, îmi fac cruce 
[mare], să vadă lumea cât de evlavios îmi fac cruce. Sau poate când sunt acasă îmi 
fac metăniile mai repede, ca să se termine, dar când sunt cu alţii le fac liniştit, [rar], 
îmi adun mâinile pe piept, fac aşa... Asta nu înseamnă că cei ce fac aşa greşesc, 
dar dacă este diferenţă între ceea ce faci singur şi ceea ce faci aici [în biserică] 
înseamnă că e o problemă şi lui Dumnezeu nu-i plac asemenea închinări prefăcute, 
care nu sunt neapărat dintr-o credinţă adevărată. 


Preferă Dumnezeu |pe cei sinceri] şi a spus o pildă în privinţa asta. Intreabă pe 
cineva: <<cine a ascultat cu adevărat de tatăl său?>> 


[Un om avea doi fii. Şi, ducându-se la cel dintâi, i-a zis: Fiule, du-te astăzi şi 
lucrează în via mea. lar el, răspunzând, a zis: Mă duc, Doamne, şi nu s-a dus. 
Mergând la al doilea, i-a zis tot aşa; acesta, răspunzând, a zis: Nu vreau, apoi 
căindu-se, s-a dus. Care dintr-aceştia doi a făcut voia Tatălui? Zis-au Lui: Cel de-al 
doilea]. - Matei 21: 28-31 


[...] Deci, până la urmă, lui Dumnezeu nu-l plac atât de mult gesturile formale şi 
exterioare şi de faţadă, dar faptele îi plac. Dacă omul face fapta, chiar dacă gestul e 
înjumătăţit, e slab, e neputincios, nu ştii bine cum să te închini, cum să faci o faptă 
bună, eşti ruşinos, eşti timid, dar îl faci până la urmă, e mai mare lucru decât dacă 
în vorbă - şi ştim şi noi, aşa-i preţuim şi pe oameni, nu pe cei care-n vorbă spun: 
<<o să te ajut, o să fiu alături de tine până la moarte!>>, cu jurăminte, cum se 
întâmplă între tineri - nu aceştia ne plac şi nu pe aceştia îi iubim, ci poate pe unul 
care n-a zis multe lucruri şi care poate nu se pricepe la cuvinte, dar în faptă e acolo, 
e lângă tine. Aşa cum fiecare îşi iubeşte mama, fratele, soţia sau soţul care poate nu 
spun mare lucru sau nu se manifestă cine ştie cât de emotiv şi drăgăstos şi duios, 





dar la necaz şi la nevoie e alături de tine şi chiar te ajută. Ei, aşa-i şi la Dumnezeu. 
Lui Dumnezeu nu-i plac aceste gesturi emfatice, de fațadă, să te vadă ceilalți, să te 
laude ceilalți. 


Se vede la acest tânăr că el se lega mai mult de ceilalţi, nu de Dumnezeu şi de 
poruncile lui Dumnezeu. El avea nevoie de aceste gesturi exterioare, de aceste 
manifestări - să-l vadă lumea. Nu s-a dus ca acei orbi în taină, ca Nicodim noaptea, 
pe ascuns - el nu avea nevoie să-l vadă cineva, chiar îi era teamă. Tânărul s-a dus 
să-l vadă toată lumea, să-l ştie toţi: <<uite ce tânăr bun şi cuminte! A venit să mai 
ceară şi sfat acestui învăţător care trecea pe cale>> şi Mântuitorul l-a vădit, ca el 
părea pe dinafară, aşa cum zice chiar Mântuitorul despre farisei: 


“O, vai vouă fariseilor şi cărturarilor făţarnici, că sunteţi ca mormintele văruite 
peste care lumea trece. Pe dinafară sunteți frumoşi şi împodobiţi, iar înăuntru 
sunteţi oase şi putreziciunea”. 


Zicea de farisei şi zice şi de noi. Adică pe dinafară arătăm bine, suntem bine, 
părem foarte smeriţi, foarte cuminţi, foarte înţelegători, îngăduitori, dar în faptă şi 
când e să fie pusă la încercare credinţa noastră, aici toţi ne simţim cumva slabi... 
Toţi cădem la testul acesta greu al Mântuitorului. Dar Mântuitorul nu vrea să 


jignească pe nimeni, nu vrea să supere pe nimeni. Numai cei care cumva au trecut 
măsura, pe aceia îi încearcă cu vorbe grele şi cu porunci peste măsură, aşa cum [a 
făcut cu] fariseii făţarnici, prefăcuţi, cu ciucurii lor de la haine, lungi, care arătau 
câtă rugăciune fac - că ciucurii aceia erau cu tot felul de biluţe pe ei şi însemnau 
cum să te rogi. Şi acum în Israel umblă cu nişte ciucuri în josul hainei şi pun mâna 
pe ele - şi de acolo vine şi la noi idea de a avea metanii, din Vechiul Testament. 


Și cu cât erau mai lungi ciucurii, cu cât atârnau mai mult pe jos, cu cât umblai cu 
Scriptura în mână, mai vizibil, rugându-te, erai mai cinstit. Şi aceştia nu doar că 
stăteau şi-şi vedeau de treaba lor. Să presupunem că aceşti oameni ar fi făcut numai 
asta, fără să vină în calea Mântuitorului, fără să-i vrea răul, fără să-l tot întrebe, 
fără să-l pună la încercare, fără să vrea să-L prindă în cuvânt. Cred că Dumnezeu 1- 
ar fi lăsat, nu i-ar fi supărat pe aceşti oameni. Spunea despre fățărnicie, dar cu 
multă blândeţe, aşa cum a spus poporului; peste atâtea păcate i-a ajutat să treacă - 
şi ne ajută să trecem - prin pilde foarte subțiri şi finuţe, din care noi ne dăm seama 
că... <<eu sunt acela>>, dar nu te jigneşte, nu-ţi spune ţie în faţă ceva. Dumnezeu 
are atâta fineţe - toţi ne simţim [ne regăsim] în fiul risipitor, toţi ne simţim în sluga 
venită la nuntă cu haina murdară, în lucrătorii răi de la vie, în toate ne simţim. Dar 
Dumnezeu n-a spus <<tu eşti acela!>>, ci a spus pilda şi fiecare trage concluzia 
unde e şi ce trebuie să facă. 





Dar la cei care, în loc să-şi vadă de lucrarea lor, de treaba lor, în păcatele lor fiind, 
au sărit să-l prindă în cuvânt, au sărit să schimbe mintea poporului, să o întoarcă de 
la credinţă la necredinţă, cu aceia Mântuitorul a fost aspru. E ca şi cum ar zice: 
atâta timp cât trăieşti în păcatele tale şi nu sări la judecata aproapelui tău şi nu 
începi să-ţi dai cu cărămidă în piept că cine eşti tu şi “nu sunt toţi ca mine”, şi nu 
începi să te mândreşti, nu te va “necăji”, nu te va ispiti Dumnezeu. Dar dacă tu, pe 
lângă păcatele tale, pe lângă greşelile tale, încerci să te lauzi cu ceea ce eşti, să te 
dai exemplu altora, să-i judeci pe alţii, s-ar putea ca Dumnezeu să facă cum a făcut 
cu fariseii şi cărturarii. Şi nu sunt vorbe mai grele în Evanghelie, în Vechiul şi-n 
Noul Testament decât acestea: “Vai vouă, fariseilor şi cărturarilor făţarnici! Vai 
vouă!”. Nu sunt vorbe mai grele şi e îngrozitor să auzi aşa ceva! Îngrozitor! [...] 





Părintele Arsenie Boca - pomenirea plecării în veşnicie a marelui mijlocitor şi 
luminător al neamului. Darurile şi crucea părintelui Arsenie. Când un neam 
îşi trădează rostul, să se gătească de pedeapsă! 


28.11.2014 


Predici audio ale Pr. Ciprian Negreanu (Biserica studenţilor din Cluj): 2013 - 
Despre părintele Arsenie şi întâlnirea cu “Omul durerilor” - în cadrul predicii 
despre “Dregătorul bogat; porunca cea mai mare din lege” 


(de la min. 32) 


[...] A fi creştin, cum zicea părintele Arsenie Boca, înseamnă să te întâlneşti cu 
Dumnezeu măcar o singură dată în viaţă, real, şi să nu îţi ajungă tot restul vieţii să 
mărturiseşti această întâlnire, între oameni, şi să o explici şi să o înţelegi şi să o 
deşiri ca pe un ghem pe care trebuie să îl deşiri, să tot înţelegi acea întâlnire, şi 
parcă nu mai sfârşeşti - cât de multe poţi înţelege dintr-o singură clipă de întâlnire 
cu Dumnezeu. Pe moment nu realizezi câte ţi-a dat Dumnezeu şi câte ţi se 
descoperă într-o clipă de întâlnire cu Dumnezeu, ca după aceea să nu mai reuşeşti o 
viaţă întreagă să tot deşiri din acest ghem şi să nu se mai sfârşească. Şi nu îţi 
ajunge o viaţă să îl deşiri, de fapt nu îți ajunge o veşnicie după întâlnirea cu 
Dumnezeu. 





Tot părintele Arsenie Boca zicea că s-a întâlnit cu Dumnezeu. Credea asta şi a 
mărturisit asta de câteva ori la Sâmbăta. 

În zile grele ale neamului românesc, atunci când Basarabia a fost cedată fără nici 
un foc de armă şi când părintele era să înveţe un stil de iconografie la Chişinău şi a 
fost cedată Basarabia. Şi totul a fost foarte rapid, în foarte puţine zile trebuia 
eliberată Basarabia, nu numai soldaţii, ci oricine voia să plece, trebuia să plece 
atunci. În gara din Chişinău era un dezastru, ultimele trenuri erau pline şi pe 
acoperiş, şi pe scări, cu oamenii care îşi lăsau bagajele acolo în gară, plecau ei, să 
se salveze ei, chiar dacă nu mai puteau lua nimic; şi părintele era printre cei care 
trebuiau să plece, şi el povesteşte că, acolo fiind şi fiind îndurerat de ce vedea şi de 
oamenii care se băteau să intre pe un loc, şi care îşi lepădau munca de o viaţă 
numai ca să încapă acolo, a văzut lângă el un Om ... Fără să-şi dea seama, lângă el 
a stat un Om [despre] care nu ştie când a venit şi când a plecat, pe care el, mai 
târziu, nu îndrăznea să creadă că era lisus Hristos, Dumnezeul nostru, şi care era 
îmbrăcat simplu, şi Se uita la acei oameni cu o durere şi cu o frângere a inimii faţă 
de suferința omului, pe care el nu o mai văzuse la nimeni niciodată. Atâta durere 
imprimată pe un chip de om nu văzuse niciodată, şi Îl numea pe acel Om - Om al 
durerilor. Omul durerilor de care vorbeşte Isaia şi numeşte pe Hristos «Omul 
durerilor» şi ÎL înfăţişează aşa [fiind] că poartă durerile noastre şi ia suferinţele 
noastre. Şi atât de impresionat a fost în clipa când L-a văzut, încât lui i s-a frânt 
inima de durere numai văzând chipul Acelui Om. Adică în faţa acelei realităţi nu i 
s-a frânt inima, dar în faţa chipului Acelui Om, pe care el încă nu [-L] bănuia că 
este Hristos; i s-a frânt inima de durere şi s-a aplecat în acea clipă jos să ia ultima 
lui bucăţică de pâine de care poate depindea viaţa lui. 


În asemenea situaţii şi aşa tulburări ultima bucăţică de pâine este de o valoare 
inestimabilă, şi s-a aplecat să Îi dea ultima lui bucăţică de pâine Acelui Om, 
[aceea] ce era mai valoros, ce putea şi el să dea în clipa aceea Acelui Om. Şi a fost 
destul o fracțiune de secundă pentru ca Acel Om să dispară de lângă el; nu avea 
unde să dispară, nu a mai fost în clipa aceea şi şi-a dat seama chiar în clipa aceea 
că era Dumnezeu. 


Dar - spune el - că atunci, şi din clipa aceea începând, mintea i s-a deschis, şi 
inima, şi sufletul, încât să poată cuprindă toată durerea lumii - în clipa aceea a 
simţit - şi toate suferinţele oamenilor, şi toate neputinţele, şi toate durerile nespuse 
sau spuse, strigăte sau nestrigate şi înţelesuri, şi de ce sunt aceste dureri ale 
oamenilor, şi de ce vin asupra lor, şi de ce îngăduie Dumnezeu, şi cât Îl doare pe 
Dumnezeu pentru fiecare om. Toate acestea le-a cunoscut, le-a înţeles parcă într-o 





clipă, şi el spunea după aceea că probabil toată această plenitudine de învăţătură, 
de înţelegere, care a venit atunci şi a intrat în inima lui şi în sufletul său, i-ar fi 
trebuit 10 vieţi şi nu ar fi putut să o cuprindă citind mii de cărți, cunoscând mii de 
dureri, cercetându-le, străduindu-se clipă de clipă să-şi dezlege inima, să se roage, 
să-şi deschidă inima spre durerea oamenilor; 10 vieţi i-ar fi trebuit să-şi desfacă 
inima ca să Îl cunoască pe Dumnezeu mai bine, să ÎI înţeleagă, să cunoască 
oamenii, şi tot nu s-ar fi deschis inima lui aşa cum s-a deschis într-o clipă când L-a 
văzut pe Hristos; într-o clipă şi din clipa aceea a fost părintele Arsenie cel pe care 
îl ştiţi, şi la care mergea orice om, şi merge şi acum oricine la mormânt, şi-şi pleacă 
fruntea, şi-şi spune necazul, şi te miri că te aude şi pe tine, şi pe tine, şi pe tine - că 
de fapt aude Dumnezeu prin iubitul Său, prin ucenicul Său, care şi el şi-a deschis 
inima spre durerile oamenilor, sau căruia i-a dat Dumnezeu să-şi deschidă inima, 
că nimic nu este decât de la Dumnezeu. 


&&& 
A fi creştin, până la urmă, înseamnă această întâlnire într-o clipă cu Dumnezeu, dar 
la care nu ajungi fără ca tu să te străduieşti măcar cât de puţin să-ţi deschizi inima 
spre această iubire. 


De fapt ce s-a întâmplat atunci, în gara din Chişinău? Părintele şi-a deschis inima 
spre durerea oamenilor într-o situaţie în care de obicei nu prea îți vine să îţi 
deschizi inima. Când peste tine vine necazul, când peste tine vine durerea, nu prea 
te mai uiţi la durerile celorlalți, te gândeşti: „Cum o să scap eu!? Unde mă duc!?, 
Ce fac!? N-am pe nimeni aici! Ce o să fac, vin bolşevicii!” - nu? - „Or să mă 
aresteze!”. EI ştia, era diacon. Clerul era cel puţin trimis în Siberii fără graniţe şi 
fără hotare, în puşcării cel puţin, dacă nu împuşcaţi. Adică el era dintre cei mai 
vizaţi de ce se va întâmpla. Şi nu mai erau şanse să scape de acolo şi şi-a lăsat, şi-a 
deschis puţin inima spre durerile oamenilor într-o asemenea clipă şi a vrut să îşi 
dea şi ultima bucăţică de pâine, şi nu s-a împins să intre pe scările trenurilor. 


Or, această durere pentru ceilalți Dumnezeu o preţuieşte enorm, şi această uitare de 
sine în faţa durerii celorlalți Dumnezeu o preţuieşte. Dacă i s-a dat acest dar 
părintelui atunci, a fost şi pentru că L-a iubit pe Dumnezeu, cât putea să Îl iubească 
un monah, un om care cunoaşte cât cunoaşte. Dar nu a fost destul această iubire. E 
prima poruncă: Să iubeşti pe Dumnezeul tău, dar nu a fost destul această iubire, ea 
nu îşi arată puterea decât prin iubirea faţă de aproapele, printr-o iubire jertfelnică, 
vie, adevărată, nu o iubire formală, teoretică. Şi atunci acolo s-a dovedit iubirea lui 
vie pentru oameni. Că nu i-a păsat nici că el rămâne pe peron şi o să fie luat de 
bolşevici şi împuşcat poate, şi nu i-a păsat nici că îşi dă ultima bucată de pâine unui 
necăjit din viaţa lui. Aceea a fost cumva pecetea care a dovedit dragostea lui față 





de Dumnezeu până la urmă, şi faţă de oameni, şi în clipa aceea Dumnezeu a 
revărsat dragostea Lui peste el. 


De ce nu revarsă Dumnezeu darul Lui peste noi, sau de ce primim parcă tot timpul 
cu ţârâita darurile Lui Dumnezeu pe care noi le cerem? Cu siguranţă unul dintre 
răspunsuri e şi acesta: că în dureri şi în necazuri, că Îl iubim pe Dumnezeu puţin 
asta se ştie, că îl cunoaştem şi mai puţin şi ne străduim să îl cunoaştem foarte puţin, 
foarte puţin - cu nici un om nu ne străduim aşa de puţin cum ne străduim cu 
Dumnezeu. Şi cu un coleg de seviciu aflăm cum, ce e cu el, de unde e, ce o fi, de 
ce e aşa mânios, de ce e aşa trist, că a fost căsătorit de două ori, că n-a avut mamă, 
că n-a avut tată, că ... aflăm multe şi ne interesează să aflăm ce e cu el, îl... 
dezghiocăm aşa, şi ne interesează şi unde stă, şi ce face, şi cum doarme, şi cum 
mănâncă până la urmă, dar despre Dumnezeu mai puţin, habar nu avem de multe 
ori şi ca şi cum S-a născut, şi unde S-a născut şi dacă a trăit, şi cum a trăit, şi cea 
făcut, despre Dumnezeu adică, nu avem înaintea lui Dumnezeu  îndreptățire că: 
"Eu m-am interesat de tine, Doamne!” Foarte puţin ne interesăm! Poate sunt dintre 
noi care se interesează mai mult, dar în general Dumnezeu este Fiinţa cea mai 
nebăgată în seamă dintre cunoscuţii noştri, dintre prieteni, apropiaţi, despre EI ştim 
aproape cele mai puţine lucruri, şi nu ne prea interesează prea multe, şi atunci nici 
dragostea noastră nu are cum să crească. 


Cu cât Îl cunoşti pe Dumnezeu, te farmecă şi ÎL iubeşti şi mai mult. Deci, pe de o 
parte, dacă nu vine peste noi acest dar şi mila lui Dumnezeu pe care noi o vrem, şi 
pe care o cerem, este pentru că nu ÎL iubim pe Dumnezeu, şi nu ÎL iubim pentru că 
nu-L cunoaştem, şi în al doilea rând, pentru că în dureri şi neputinţe noi ne uităm 
numai la durerea noastră, numai la neputinţa noastră, numai la ispitele noastre, ne 
plângem de milă, ne văicărim, ne e frică să pierdem şi când avem provizii şi, pe 
deasupra, ne e frică ca nu cumva să dăm ceva că dacă vin vremuri grele, să avem şi 
provizii pentru vremuri grele chiar dacă şi în plus şi pe deasupra şi revărsate, dacă 
se poate, şi nu ne pasă; şi când mă gândesc la provizii mă gândesc şi la cele 
sufleteşti, la propria ta linişte la care ţii, şi care vrei ca nu cumva să se clintească de 
acolo, ca nu cumva că întâlnindu-te cu cineva care-i tulburat, sau necăjit să-mi 
pierd din liniştea mea, şi toată această grijă pentru noi înşine, şi această frică şi 
dorinţă de a ne proteja numai noi de fapt mărturiseşte că nu iubim pe aproapele ca 
pe noi înşine, şi atuncea şi iubirea față de Dumnezeu nu se adevereşte, şi atunci 
nici mila lui Dumnezeu nu coboară peste noi, şi toate rămân ca-ntr-un mare blocaj. 
Dumnezeu să ne ajute şi să ne întărească! 





sursa portret: Gabriela Mihăiţă David (https://albastrude.wordpress.com/) 

2011: Vindecătorul păcatelor şi liturghisitor în Ceruri 


Părintele Arsenie Boca a reuşit, cu ajutorul lui Dumnezeu, ca într-un timp de 
aproape 50 de ani de comunism, de ateism, să dovedească şi să arate oamenilor 
păcatele lor; şi acum dacă ne-am întâlni cu părintele, am simţi în primul rând o 
teamă faţă de el pentru că ne-ar vădi păcatul, ni l-ar spune, ar vrea să ne vindece 
prin această oglindă pe care ne-ar pune-o în față. Dar, din păcate noi nu suntem 
pregătiţi pentru această vindecare. Am cunoscut oameni care în timpul vieţii 
părintelui au evitat să-l cunoască pentru că nu erau pregătiți să audă şi să primească 
ce avea să le spună părintele. 


- In momentul în care ni se spune clar: “Iată, aşa ai făcut, aşa ai greşit şi aşa vede 
Dumnezeu lucrurile”, suntem puşi în situaţia de a ne schimba, însă cei mai mulţi 
dintre noi nu suntem hotărâți să părăsim păcatele şi să alegem partea bună. 


- Părintele Arsenie Boca a avut acest dar de la Dumnezeu de a descoperi păcatele 
oamenilor şi a încercat să le vindece, să le cauterizeze. A avut în mână buretele cu 
oţet sau cu vin pe care îl are samarineanul milostiv, dar nu l-a lăsat deoparte nici pe 
cel cu untdelemn, pentru a şterge rănile poporului, a neamului acestuia pe care l-a 
iubit, dar şi de a le curăța, de a repara ce se mai poate repara. 





- Părintele Teofil Părăian spunea că dintre toți oamenii pe care i-a cunoscut, care 
au fost lucrători în Biserica lui Dumnezeu, nu a cunoscut unul mai mare ca 
părintele Arsenie Boca. El n-a cunoscut un alt om care să aducă atâta roadă în 
Biserica lui Dumnezeu prin osteneala sa: prin spovedanie, prin cuvintele sale de 
foc, prin oprirea păcatelor, prin recunoaşterea păcatelor, prin pocăinţa pentru 
păcate, şi prin oprirea blestemelor şi greutăților care apăsau peste neamuri întregi 
pentru păcatele lor. 


- Toţi cei care au slujit împreună cu părintele au mărturisit faptul că acesta vorbea 
la propriu cu Dumnezeu în timpul Liturghiei, de multe ori, că rareori se întâmpla să 
slujească fără lacrimi. Şi ce lacrimi avea părintele! 


La o asemenea Liturghie, într-o vară, în timpul unei secete mari care stăpânea toată 
țara şi de care lumea se plângea, părintele s-a rugat ca Dumnezeu să aducă ploaie 
pe pământ pentru oameni, şi să liniştească seceta şi foametea. Şi rugându-se, a 
auzit în urechea cea dinlăuntru, zice el, glasul lui Dumnezeu care i-a spus: “Nu te 
ruga de Mine să le dau ploaie, ci roagă-te de ei să oprească păcatul”. Deci părintele 
auzea chiar şi glasul lui Dumnezeu, se împărtăşea în timpul Liturghiei de lucrarea 
pe care Dumnezeu o avea cu el. Astfel slujea părintele Arsenie Boca! 


- Totuşi, din pricini nebinecuvântate, în '59 a fost oprit de la preoţie, i s-a interzis 
purtarea hainelor monahale, n-a mai avut voie să primească nici la spovedanie, nici 
să ţină cuvânt de învăţătură, nimic. Şi aceasta a fost de la vârsta de 49 de ani, 
vârstă la care a murit Sfântul loan Gură de Aur, până la vârsta de 79 de ani, timp în 
care părintele n-a mai slujit. În faţa unei asemenea hotărâri, fără nici un temei 
duhovnicesc, părintele, care putea să acuze, să se revolte, să se învârtoşeze, n-a 
făcut asta. Ascultarea lui de o ierarhie care la vremea aceea se supunea într-o 
oarecare măsură directivelor dure ale securităţii, a fost desăvârşită, fără cârtire, fără 
vorbă de rău şi n-a lăsat pe nimeni în preajma lui să vorbească vreodată de rău pe 
ierarhi. 


- Şi acum a rămas în memoria tuturor celor care au fost de faţă din obştea de la 
Prislop, a maicilor, ziua şi clipa în care părintele se pregătea de Liturghie. Era 
îmbrăcat în toate veşmintele şi urma să facă Liturghia. Era în timpul Utreniei când 
a venit această aşa zisă circulară că nu mai poate sluji din ziua aceea. lar părintele, 
cu toate că putea să termine slujba pe care o începuse, în clipa în care a primit acest 
cuvânt a ieşit din altar, şi-a dat jos veşmintele şi a zis: “La strană cu tine, Arsenie, 
aici ţi-e locul! Ce cauţi tu între preoţi?” Şi acolo a stat, a continuat Utrenia cân- 
tând-o până la sfârşit şi n-a mai continuat cu Sfânta Liturghie. 





- Şi de atunci şi până în clipa morţii sale, în ziua de 28 noiembrie 1989, n-a mai 
slujit, deşi au existat preoţi care de nenumărate ori i-au propus să slujească în 
ascuns. Dar el mereu spunea că nu poate, pentru că este monah, este creştin, şi 
trebuie să facă ascultare de Biserică. 


- A făcut însă câteva cereri către Patriarhie, solicitând permisiunea de a mai sluji o 
ultimă Liturghie. Şi deşi era bătrân deja, avea peste 70 de ani şi nu mai reprezenta 
nici un pericol, nu i s-a permis. Astfel, părintele a murit cu acest dor de a mai sluji 
o ultimă Liturghie. Dar eu cred că Dumnezeu l-a primit în Biserica de sus, acolo 
unde se spune în Apocalipsă că “Cei care Mă vor mărturisi pe Mine pe pământ, 
sunt stâlpi în Biserica lui Dumnezeu, stâlpi veşnici pe care Eu voi scrie numele 
Meu”. 


- Şi el va fi acolo stâlp în Biserica lui Dumnezeu şi rugător neîncetat pentru noi, 
pentru toţi care au trecut măcar o dată pe la mormântul părintelui, şi pentru cei care 
n-au trecut, va fi mijlocitor neîncetat înaintea lui Dumnezeu şi setea lui de slujire 
să dea mărturie, să fie martor mărturisitor şi martir al dumnezeirii Fiului lui 
Dumnezeu pe pământ şi prin Liturghie se va ostoi şi se ostoieşte acolo, în 
Împărăţia lui Dumnezeu. 

Lumea credinţei (nr. 11 (136)/nov.2014): Un sfert de veac de la înveşnicirea 
Părintelui Arsenie, un sfert de veac de la căderea regimului comunist 


În Pronia Sa, Bunul Dumnezeu a legat viaţa acestui neîndoielnic sfânt român de o 
perioadă foarte grea pe care a trebuit să o străbată neamul nostru. Cred cu tărie că 
în el Domnul a vrut să avem sprijin şi călăuză pentru a rămâne neclintiți în dreapta 
credință strămoşească. Spun călăuză pentru că învăţăturile pe care ni le-a dat şi 
lăsat moştenire Părintele Arsenie Boca ne-au fost de mare ajutor atunci, în 
întunecata perioadă a comunismului, dar şi acum, când pericolul de a ne pierde 
sufletele este chiar mai mare şi mai pervers. Grija lui părintească pentru mulţi 
dintre semenii noştri care veneau să-l viziteze, la Sâmbăta de Sus sau Prislop, în 
anii petrecuţi la biserică din comuna Drăgănescu (...), sfaturile şi minunile pe care 
nu contenea a le dărui şi a le face cu cei credincioşi, dar nu numai, mărturisesc 
firesc despre Părintele Arsenie Boca: a fost un purtător de lumină al neamului 
nostru prin pustiul şi negura întinsă de războiul cel dintre noi, de plaga comu- 
nismului, ateismului, materialismului dialectic. O călăuză a neamului în 





zbucimatul secol 20 şi totodată pentru mai departe, căci el ne-a spus răspicat cum 
trebuie să ne păzim: Neamurile au un destin ascuns în Dumnezeu. Când îşi 
urmează destinul, au apărarea lui Dumnezeu. Când şi-l trădează, să se gătească de 
pedeapsă! 


Crucea Părintelui Arsenie 


Se împlinesc în această lună, mai exact pe 28 noiembrie, 25 de ani de când a mers 
să se odihnească în împărăţia lui Dumnezeu. Dar aşa cum Părintele obişnuia să 
spună, a continuat şi continuă să ne ajute, chiar mai mult decât a putut-o face 
atunci când era în această vremelnică lume. Mărturie în acest sens stau miile de 
pelerini care vin zilnic la mormântul Părintelui de la Prislop, să se roage, să se 
închine şi să mulțumească pentru ajutorul primit. Tot el a mai spus despre plecarea 
sa la Domnul: Ştiu unde mă duc, am mai fost acolo! 


Apoi, la aproximativ trei săptămâni, în luna decembrie, se împlinesc 25 de ani de la 
sângerosul moment de recâştigare, mai mult sau mai puţin, a libertăţii noastre. Şi 
iată cum acestea se leagă, se împletesc, zic eu deloc întâmplător, pentru că 
Părintele Arsenie Boca a marcat în mai multe feluri căderea comunismului în 
România. 


Aş vrea să ne amintim câteva lucruri despre el, pentru că în acei ani grei de 
totalitarism nu s-a temut câtuşi de puţin de prigoana şi presiunile pe care le puneau 
autoritățile comuniste prin sinistrul apărat coercitiv al Securităţii. A ispăşit 
numeroase pedepse şi persecuții, începând cu detenţia de la Canalul Morţii, la 
dezbrăcarea sa de haina preoțească, urmărirea, hărţuirea şi supravegherea 
permanentă, până la falsele acuzaţii de colaborator cu Mişcarea Legionară, sau la 
asocierea cu grupurile de rezistență din Munţii Făgăraşului. Nu s-a temut câtuşi de 
puţin, nu s-a clătinat, nu a deznădăjduit, nu a cârtit, ci a primit totul cu bucurie. ŞI- 
a îmbrăţişat crucea lui potrivită de Mântuitorul, căci era legată de un neam întreg 
de creştini şi a fost un real exemplu pentru acesta. Ne spunea: Să răbdaţi şi voi 
prigonirile lui antihrist... 


Părintele Arsenie Boca a făcut numeroase minuni de vindecare, de rezolvare a 
problemelor de tot felul pe care le aveau credincioşii. Dragostea lui însuflată din 
învăţăturile Sfintei Scripturi şi ale Domnului nostru lisus Hristos a fost neobosită, 
până în ultimile clipe petrecute aici. A făcut nenumărate preziceri, profeţii şi 
previziuni, prin viu grai, prin scrierile sale, dar şi prin pictura murală a Bisericii 
Drăgănescu, ca o atenţionare a noastră despre vremurile ce vor veni şi despre cum 
să ne păzim de aceste ispite. 





Părintele Arsenie, mâna lui Dumnezeu... 


Una dintre cele mai cunoscute previziuni a fost aceea despre moartea soților 
Ceauşescu. Auzind despre harul pe care îl avea părintele, pe la sfârşitul anilor '70 - 
începutul anilor "80, Nicolae şi Elena Ceauşescu s-au arătat extrem de interesaţi în 
a-l întâlni pe Arsenie Boca şi, astfel, l-au chemat la reşedinţa prezidențială. Ceau- 
şescu, prin cea mai ignoranță şi atee exprimare, l-a întrebat: Spune, popo, ştii când 
am să mor? Răspunsul avea să fie unul ce i-a cutremurat pe ambii dictatori la 
momentul respectiv: Veţi fi omorâţi într-o zi de sărbătoare. 


De aici a pornit probabil, întreaga nebunie a lor de a se proteja de un eventual 
asasinat, luând măsuri foarte drastice de verificare a tuturor obiectelor şi oamenilor 
cu care veneau în contact direct. Șocul acestora provenea cu siguranţă din faptul că 
vor fi omorâţi şi nicidecum legat de momentul când avea să se întâmple nefericitul 
eveniment (într-o zi de sărbătoare), ca o pedeapsă a lui Dumnezeu. 


Ar fi trebuit să le fie spre luare aminte întâlnirea cu Părintele Arsenie Boca, dar din 
păcate nu s-a întâmplat aşa. Mă gândesc la faptul că în acel moment, poate, a fost o 
ultimă mână întinsă Ceauşeştilor de către Bunul Dumnezeu pentru a le salva 
sufletele. Cu toate acestea, fiind insensibili la astfel de experienţe, n-au băgat de 


seamă că trebuie să se teamă de Dumnezeu şi să se pocăiască. În necredinţa lor, au 
continuat să dărâme biserici şi monumente importante, să distrugă satele şi 
tradițiile româneşti, să arunce poporul în frig, foamete şi întuneric, pe parcursul 
celei mai grele decade de comunism poststalinist, cea aparținând anilor "80. 


Martori şi mărturii 


O altă legătură a sa cu sfârşitul comunismului s-a realizat prin profeţiile legate de 
viitorul ţării noastre, despre care nu de puţine ori a mărturisit. De-a lungul timpului 
au fost făcute o serie întreagă de declaraţii ale unor martori de bună-credinţă, care 
au venit în contact direct cu părintele. 


lată, de pildă, câteva dintre ele: Vezi că cu mor şi nu trece mult timp şi în România 
va fi vărsare de sânge. (Letiţia Suciu, Anca Şancu şi alţii) 


Măi, hai să-ţi spun cum se va descotorosi România de comunism. Toate celelalte 
țări comuniste vor face paşnic trecerea de putere de la comunism la capitalism - ca 
şi când dai cămaşa de pe tine şi iei alta cămaşă -, numai România va face trecerea 
prin vărsare de sânge şi vor muri mulți. (Matei Bilboaca din Savastreni) 





Îmi pare rău de voi că sunteţi slăbiţi în credinţă. Veţi cădea din cauza fricii. Frica-i 
de la diavol. Nu vă fie frică pentru a vă salva sufletele! Vor veni vremuri foarte 
grele, dar toate sunt îngăduite de Dumnezeu, care este tovarăşul de drum al 
fiecăruia, de la naştere până la moarte. Vor cădea şi cei aleşi. Îmi pare rău că 
sunteţi cei de pe urmă. Vă vor cerne. Vor pune impozite şi taxe şi alte îngrădiri. Vă 
vor lua totul! (Septimia Manis din Codlea) 


Măi, să ştiţi că mulţi vor pleca din ţară, dar puţini se vor întoarce. (Viorica Fărcaş 
din Voila) 


Profeţiile Părintelui Arsenie Boca s-au săvârşit, fără tăgadă, prin harul dat lui de 
către Dumnezeu, pentru neclintita sa credinţă, pe care a avut-o permanent, încă din 
fragedă copilărie, dar şi datorită nemăsuratei sale iubiri pentru neamul românesc. 


Arsenie Boca a fost pavăza noastră în acest greu parcurs al comunismului. A fost 
promis de către maica sa Domnului, încă dinainte de naştere, iar acest lucru a 
bineplăcut într-atât lui Dumnezeu încât a binevoit întru dânsul a fi Om al Lui pe 
meleagurile acestea. 


Sfântul Ardealului era ca un far de lumină printre noi, iar plecarea sa din această 
lume a fost nemijlocit legată de sfârşitul unei jumătăţi de veac de totalitarism, în 
care poporul nostru a îndurat mari nevoinţe spre spălarea păcatelor omenirii, aşa 
cum spunea părintele. Totodată a marcat şi modul sângeros de trecere către 
altceva... Nu ştiu exact către ce, pentru că este greu de definit sistemul actual de 
oportunism împănat cu ilegalitate şi totalitarism de tip corporatist. De fapt, totul 
pare să ducă tot spre o nouă formă de comunism. Plata cu sângele miilor de tineri 
sacrificați, mucenici ai Domnului fără îndoială, care au spălat păcatele acestui 
neam, a fost, se pare, fără rezultat vizibil şi imediat. A meritat acest sacrificiu al 
semenilor noştri, câtuşi de puţin, văzând cu câtă grabă, în necredinţa noastră, ne 
repezim să facem alte păcate, încă şi mai mari? 


Sfinte Părinte Arsenie, roagă-te pentru noi! 


Laurenţiu Cosmoiu 





Predica importantă a Pr. Florin Stan (Târgu Lăpuş) despre “lupta de gen”, 
războiul secolului XXI şi modelul de sacrificiu al Sfinţilor închisorilor. 
Îmbogăţirea în Dumnezeu şi renunţarea la “averile” noastre pentru Hristos. 
Tâlcuirea apocalipsei despre prigoana din urmă a creştinilor: “Să nu ne 
culcăm pe o ureche că va fi mai uşor, ci să fim pregătiţi pentru o luptă şi mai 
grea şi pentru mărturisire, poate chiar cu preţul vieţii” 


14.12.2017 


Preot Florin Stan / Parohia Înălţarea Domnului, Tg. Lăpuş (Maramureş): 
Cuvânt la duminica Dregătorului bogat. Despre îmbogățirea în Dumnezeu (26 
noiembrie 2017) 


(transcriere Cuvântul ortodox) 
În numele Tatălui şi al Fiului şi al Sfântului Duh. 


Dacă aţi fost pe parcursul întregii luni la biserică, aţi observat că în luna noiembrie 
se citesc în mod obişnuit Evanghelii în care se vorbeşte despre bogaţi şi bogăţie. S- 
a citit pilda cu bogatul nemilostiv şi săracul Lazăr, pilda cu bogatul căruia i-a rodit 
țarina, iar astăzi s-a citit Evanghelia cu tânărul bogat care a venit la Mântuitorul 
pentru a cere sfat în legătură cu mântuirea. 





Fie că vorbim despre cei bogaţi secularizaţi, de bogaţii care nu au nici un fel de 
legătură cu credinţa şi cu Dumnezeu, cum ar fi bogatul nemilostiv şi bogatul căruia 
i-a rodit țarina, fie că vorbim de bogaţi credincioşi, cum este bogatul din Evan- 
ghelia de astăzi, se potrivesc pentru toți sentințele Mântuitorului din Predica de pe 
munte. La un moment dat, în Predica de pe munte Mântuitorul vorbeşte despre 
bogăţie şi despre dorinţa de bogăţie şi de îmbogăţire şi putem să extragem patru 
concluzii de acolo şi ele se potrivesc deopotrivă şi Evangheliilor pe care le-am citit 
săptămânile acestea. 


Prima învăţătură a Mântuitorului este că nu putem să slujim la doi domni. Nu 
putem să slujim şi lui Dumnezeu şi lui Mamona. Fiindcă pe unul îl vom uri şi pe 
celălalt îl vom iubi, iar de unul ne vom lipi şi pe celălalt îl vom dispreţui. Deci nu 
putem să-l slujim şi lui Dumnezeu şi lui Mamona - Mamona fiind banul, fiind 
averea, bogăţia materială. 


A doua concluzie este următoarea: comorile materiale sunt perisabile, în timp ce 
comorile spirituale sunt veşnice. Nu vă adunaţi comori pe pământ, unde molia şi 
rugina le strică şi unde furii le sapă şi le fură; ci adunaţi-vă comori în cer, unde nici 
molia, nici rugina nu le strică şi unde hoţii nu le sapă şi nu le fură. Şi, într-adevăr, 
am văzut duminica trecută că bogatul căruia i-a rodit țarina nu a apucat să se 


bucure de bogăţia sa, pentru că în acea noapte a murit, şi toată averea lui a rămas 
pe pământ. 


O a treia învăţătură: omul se leagă de comoara sa; şi, mai grav, chiar este stăpânit 
de comoara sa. Cum zice Mântuitorul: Unde este comoara ta, acolo va fi şi inima 
ta. 


lar a patra învăţătură: îmbogățirea în Dumnezeu şi comorile din ceruri sunt 
lucrurile cu adevărat vrednice de dorit. Pentru că, într-adevăr, concluzia 
Evangheliei de săptămâna trecută este aceasta: aşa se întâmplă cu cei ce nu se 
îmbogăţesc în Dumnezeu. Adică aşa se întâmplă cu cei care caută comori doar pe 
pământ şi uită de Dumnezeu şi, la final, când trag linie, observă că, de fapt, n-au 
parte de bogăţia lor. Pentru că viaţa aceasta este scurtă şi, când ni se pare că am 
dobândit lumea, cum zice una dintre cântările înmormântării, în groapă ne 
sălăşluim. Este un lucru constatat, dovedit de mii de ani, nu de astăzi. Şi atunci, 
singura opțiune pentru noi, oamenii, şi pentru noi, creştinii, este aceasta: îmbo- 
găţirea în Dumnezeu. 


Pentru că, pe de o parte, Sfânta Scriptură condamnă naivitatea şi ignoranţa celor 
care cred că se pot îmbogăţi doar în lumea asta şi că, cu bogăţia din lumea aceasta, 





pot să câştige totul; iar, pe de altă parte, aceeaşi Sfântă Scriptură ne recomandă, ne 
îndeamnă să ne îmbogăţim în Dumnezeu. Deci Sfânta Scriptură nu este împotriva 
îmbogăţirii şi a bogăției, numai că face o ierarhie şi arată că bogăţia spirituală este 
mai vrednică de dorit. Îmbogăţirea spirituală este durabilă, este veşnică, nu o 
putem pierde atât de uşor cum o putem pierde pe cea fizică, materială. 


Și acum, ce este îmbogățirea în Dumnezeu de care vorbeşte Sfânta Scriptură? Dacă 
îmbogățirea în bani înseamnă să ai bani mulţi, îmbogățirea în Dumnezeu înseamnă 
să aduni în viaţa ta mult Dumnezeu. Numai că Dumnezeu nu este un bun, un lucru 
pe care să-l ai, să-l posezi, să-l aduni în viaţa ta şi să-l foloseşti cum vrei tu. 
Dumnezeu este o fiinţă, este o Treime de Persoane. Şi să ai mult Dumnezeu în 
viaţa ta înseamnă să ai multă comuniune cu Dumnezeu. Şi comuniunea este o 
legătură de iubire, de unire cu cineva. lar legăturile acestea sunt de intensităţi 
diferite. 


Or, Sfânta Scriptură ne îndeamnă să ne apropiem cât mai mult de Dumnezeu, să 
întărim cât mai mult legătura aceasta cu Dumnezeu. lar multa comuniune cu 
Dumnezeu se câştigă prin multa credinţă, prin multa nădejde, prin multa 
dragoste faţă de Dumnezeu şi faţă de semeni, prin multa înţelepciune, prin multa 
bărbăţie sau curaj duhovnicesc, prin multa cumpătare și prin multa dreptate pe 


care putem să le dobândim pe pământ şi, mai ales, prin multă milostenie şi multă 
rugăciune. Într-un cuvânt, multa comuniune cu Dumnezeu se câştigă printr-o 
viață virtuoasă, printr-o viaţă sfântă. Asta înseamnă Să doreşti să te sfinţeşti. A te 
sfinți înseamnă a intra într-o legătură tot mai strânsă cu Dumnezeu, a fi tot mai 
aproape de Dumnezeu. 


Și cum de Dumnezeu nu poţi să te apropii oricum, ci curăţindu-te de păcate şi 
înnoindu-ți viaţa şi sufletul, înseamnă că comuniunea cu Dumnezeu este un efort al 
nostru de sfințire. Şi, în felul acesta, noi ne adunăm comori în ceruri. Este o 
metaforă pe care o foloseşte Sfânta Scriptură, pentru că, de fapt, cea mai mare 
comoară a unui om este sfinţenia vieţii, sunt virtuțile lui pe care nimeni nu poate să 
le ia de la el. Credinţa, nădejdea, dragostea sunt virtuțile acestea teologice care ne 
pun în legătură cu Dumnezeu. lar apoi sunt virtuțile numite cardinale care ne pun 
în legătură cu semenii noştri: înţelepciunea, cumpătarea, bărbăia, curajul. Deci, 
iată, acestea sunt virtuțile pe care noi, câştigâdu-le, ne adunăm comoară în ceruri. 


= ae 2 
Şi o să vă dau două exemple din Patericul egiptean. Primul, de la Avva Agaton. Se 


spune că Avva Agaton, precum majoritatea călugărilor din pustie, se ocupa cu 
împletitul coşurilor şi al rogojinilor. Şi s-a dus într-o zi în oraș, probabil în 





Alexandria, să-şi vândă produsele pe care le-a făcut. Şi se spune că acolo, în 
Alexandria, după ce şi-a vândut produsele, a văzut un om bolnav, singur, al 
nimănui, pe care n-avea cine să-l îngrijească. Şi Avva Agaton, din banii pe care i-a 
câştigat, s-a dus şi a închiriat o cameră în oraş, un loc, şi timp de patru luni de zile 
a avut grijă de acel bolnav, dându-i mâncare, spălându-l, îngrijindu-l, iar după 
patru luni omul s-a însănătoşit, iar Avva Agaton a plecat la casa lui. Deci iată o 
modalitate prin care Avva Agaton s-a îmbogățit în Dumnezeu. El, teoretic, şi-a 
pierdut banii pe care i-a câştigat din munca lui; dar, pe de altă parte, şi-a adunat 
comoară în cer, pentru că, ajutându-şi semenii, de fapt s-a ajutat pe el însuşi. Cum 
spune Sfânta Scriptură a Vechiului Testament: Cine pe sărac miluieşte, pe 
Dumnezeu împrumută. 


SR o 2 


Un alt exemplu, tot din Patericul egiptean: se spune că loan Persul într-o zi a fost 
atacat de hoţi, care au început să-i ia bunurile, puţinele bunuri pe care le avea, 
probabil câteva vase, cărţi, dacă o fi avut, dar prea puţin; deci, câteva lucruri de 
strictă necesitate. Şi, în timp ce hoţii îi luau bunurile, de faţă cu el, bineînţeles, se 
spune că Avva loan Persul s-a dus le ei şi s-a rugat de ei să îi dea voie să le spele 
picioarele. Adică un contrast total: hoţii îl păgubeau, îl furau, şi el se îngrijea de 
odihna lor, de curățirea lor, de liniştea lor fizică; probabil că i-a văzut mai tulburaţi, 
mai murdari. Şi a făcut acest gest de supremă umilinţă pe care l-a făcut şi 
Mântuitorul şi se spune în Pateric că, văzând hoţii, s-au umilit, s-au ruşinat, am 
spune noi, şi chiar s-au pocăit, şi-au schimbat viaţa, adică s-au lăsat de furat, cu 
alte cuvinte. Deci iată cum, prin binele făcut la superlativ, reuşeşti să-i schimbi şi 
pe cei din jurul tău. 


&&& 


În felul acesta vedeţi că unii renunţă la bunurile lor pentru a sluji semenii prin 
bunurile lor şi-şi adună comori în cer. Nu mai prejos au fost şi Sfinţii închisorilor. 
Cine sunt Sfinţii închisorilor? Este o sintagmă, o expresie pe care noi o folosim 
pentru a arăta cele câteva mii de credincioşi în perioada comunistă care au suferit 
pentru credinţa lor. Şi au fost aici preoți, medici, profesori, ingineri, muncitori, 
țărani, oameni de toate categoriile şi de toate profesiile, de toate vârstele, 
adolescenţi, adulţi, bătrâni, care au renunţat la comorile lor pământeşti pentru a 
rămâne împreună cu Hristos, a se îmbogăţi în Dumnezeu şi a-l urma lui Hristos. 


Și care au fost comorile acestor oameni? Pentru unii a fost familia, pentru că 
familia este o mare comoară pentru noi. Pentru alții a fost libertatea. Pentru alții 
comoara a fost profesia pe care au avut-o, căci au fost oameni cu profesii nobile. 





Pentru alţii confortul, iar pentru alţii proprietăţile. Şi oamenii aceştia n-au vrut să 
renunţe la Hristos, n-au vrut să renunţe la unirea cu Hristos şi au suferit ani grei de 
detenţie. Sunt multe exemple, mii de oameni pe care am putea să-i numim. 


Și, amintim asta anul acesta, pentru că anul acesta se împlinesc 100 de ani de la 
momentul în care comunismul a prins contur în lume şi dintr-o poveste, dintr-o 
teorie, a devenit o realitate, în Rusia pentru început, apoi s-a extins în întreaga 
lume şi a cuprins aproape jumătate de planetă. Şi de pe urma lui au suferit peste o 
sută de milioane de oameni, unii din motive politice, dar foarte mulţi şi din motive 
religioase, pentru că comunismul, prin definiție, a fost un regim ateu şi a luptat 
împotriva credinţei, a Bisericii, a preoților şi a tuturor oamenilor credincioşi. Şi iată 
cum unii dintre creştini au ales să nu se lepede de Hristos, să nu facă nici un 
compromis moral, cu preţul averii lor. În ei s-a împlinit cuvântul Evangheliei care 
ne cere: Vinde averile tale şi urmează-Mi Mie. Vinde toate câte ai, împarte 
săracilor, spune Mântuitorul, şi vei avea comoară în ceruri şi vino de urmează Mie. 


lată că oamenii aceştia au renunţat la toate bunurile pe care le-au avut, la familie, la 
libertate, la profesie, la proprietăți, la confort, numai ca să rămână cu Hristos. De 
aceea noi îi supranumim „Sfinţii închisorilor”, chiar dacă nu au fost canonizaţi, 
chiar dacă încă nu au fost recunoscuţi în mod oficial. Dar, în mod neoficial, fiecare 
dintre noi simţim că doar o credinţă puternică, doar o viaţă sfântă 1-a putut face să 
îşi păstreze credinţa în condiţii de multe ori inumane, de neimaginat. 


Uneori atât de mari au fost chinurile, ca de exemplu la Piteşti, unde s-a făcut între 
1958 şi 1960 un experiment de care nici nu ne putem imagina. Când citeşti din 
cărți, te cutremuri. Când mai auzi şi mărturiile celor care au supravieţuit şi au putut 
să scrie sau să povestească, e ceva înfiorător. Te cutremuri să vezi cum efectiv 
oamenii au devenit diabolici în sensul autentic al cuvântului. Cum nu mai ştiai 
dacă cel de lângă tine este om sau diavol. 


Mesajul acesta de a ne vinde averile şi de a-L urma pe Hristos este un mesaj actual 
şi se potriveşte fiecăruia dintre noi. Deşi noi avem tendinţa de multe ori să credem 
că nu suntem bogaţi, dacă ar fi să întreb pe fiecare dintre voi: „Cum te consideri, 
bogat sau sărac?”, cu siguranță că marea majoritate ar zice că nu e bogată, ci că 
suntem oameni modeşti. Ei, să ştiţi că suntem cu toţii bogaţi. Pentru că dincolo de 
proprietățile pe care le avem, suntem bogaţi prin faptul că avem familie, prin faptul 
că avem un acoperiş deasupra capului, avem ce să mâncăm, avem libertate, avem, 
mulți dintre noi, o profesie şi un confort personal pe care ni l-am creat. "Toate 
acestea sunt forme de bogăţie. E adevărat că nu sunt doar bani, dar probabil că 
familia, profesia, libertatea sunt bunuri mult mai valoroase decât ceea ce consi- 





derăm noi a fi bogăţie în mod obişnuit. Şi suntem chemaţi, la un moment dat, chiar 
să renunțăm la ele, aşa cum s-a întâmplat cu cei din perioada comunistă. 


Să nu credeţi că ne aşteaptă vremuri mai uşoare. E adevărat că noi, oamenii, trăim 
cu speranţa de fiecare dată că mâine va fi mai bine. Dar am impresia, citind Sfânta 
Scriptură, că lucrurile nu vor fi mai simple, ci mai complicate şi mai grele. Dacă 
secolul 20 a fost secolul în care a fost promovată lupta de clasă, lupta dintre bogaţi 
şi săraci şi distrugerea diferenţelor de clasă, precum şi lupta de rasă, dintre oamenii 
de diferite rase, precum a fost cazul nazismului, secolul XXI va fi secolul în care se 
va duce lupta de gen, o luptă mult mai intensă, mult mai profundă, şi va avea 
ravagii la fel de mari. 


Secolul XXI, vedeţi că deja se conturează, este secolul în care se luptă împotriva 
genului, se luptă împotriva biologicului. Deja sunt ţări care recunosc un al treilea 
gen şi probabil în viitor se va recunoaşte un al patrulea, un al cincilea, pentru că se 
fac tot mai multe experimente genetice, medicina a progresat foarte mult, încât, la 
un moment dat, ne putem juca cu omul, ne putem juca cu biologicul mai mult decât 
ne-am putut imagina în trecut. Şi atunci, probabil şi sub această presiune, dar şi din 
multe alte motive, mai-marii lumii şi puternicii lumii sunt interesaţi să promoveze 
această luptă de gen, care va fi mult mai dureroasă. Şi vom fi puşi în situaţia de a 


renunţa la credinţă |sau] de a alege să rămânem cu Hristos cu preţul averii noastre 
sau chiar al vieţii noastre. 


Zilele trecute citeam o ştire, că în Marea Britanie un profesor a fost concediat de la 
o şcoală pentru că i-a spus unei fete că este fată. Fata pretindea că este băiat. Şi, 
pentru asta, i s-a desfăcut contractul de muncă. 


Sunt mai mulți ofiţeri de stare civilă din SUA, din Canada, care şi-au pierdut 
locurile de muncă pentru că au refuzat să oficieze căsătorii între persoane de 
acelaşi gen. Deci iată doar câteva exemple de oameni care au rămas cu Hristos cu 
preţul profesiei sau chiar cu preţul libertăţii, pentru că, tot în Statele Unite, o 
doamnă care din motive de credinţă a refuzat să oficieze căsătoria între persoane de 
acelaşi gen, a primit şi doi ani de închisoare, nu numai că şi-a pierdut locul de 
muncă. Ceea ce ei consideră a fi discriminare se pedepseşte şi cu amendă, dar şi cu 
închisoare în unele ţări. Din punctul nostru de vedere, este o nebunie. Şi atunci eşti 
pus în situaţia de a recunoaşte o nebunie, de a minţi şi de a te minţi că binele este 
rău şi răul este bine, de a minţi că bărbatul este femeie şi femeia este bărbat? Eşti 
pus în situația de a minţi sau de a fi deposedat de toate bunurile pe care le ai, 
bogăţia pe care o ai, libertatea, profesia, poate şi proprietăţile la un moment dat. 





Aş vrea, în ultima parte, să citesc din Cartea Apocalipsei, din cap. 12, unde se 
vorbeşte despre faptul că, în vremurile de pe urmă, lupta răului se va accentua. Şi 
nu vă spun aceste lucruri ca să vă sperii, pentru că nu este interesul meu să vă 
sperii, ci să vă fac conştienţi şi să vă trezesc. Adică să nu ne culcăm pe o ureche că 
va fi mai uşor, ci, dimpotrivă, să fim pregătiți pentru o luptă şi mai grea. Şi trebuie 
să fim pregătiţi şi pentru martiriu la un moment dat, adică pentru mărturisire, dacă 
se poate chiar cu preţul vieţii. 


Și se spune în Cartea Apocalipsei, cap. 12, că: S-a arătat din cer un semn mare: o 
femeie înveşmântată cu soarele şi luna era sub picioarele ei şi pe cap purta cunună 
din douăsprezece stele. Şi era însărcinată şi striga, chinuindu-se şi muncindu-se ca 
să nască. ŞI alt semn s-a arătat în cer: iată un balaur mare, roşu, având şapte capete 
ŞI zece coarne, şi pe capetele lui, şapte cununi împărăteşti. lar coada lui târa a treia 
parte din stelele cerului şi le-a aruncat pe pământ. Şi balaurul stătu înaintea femeii, 
care era să nască, pentru ca să înghită copilul, când se va naşte. Şi a născut un copil 
de parte bărbătească, care avea să păstorească toate neamurile cu toiag de fier. Şi 
copilul ei fu răpit la Dumnezeu şi la tronul Lui, lar femeia a fugit în pustie, unde 
are loc gătit de Dumnezeu, ca să o hrănească pe ea, acolo, o mie două sute şi 
şaizeci de zile. 


Pe de o parte, femeia aceasta este Maica Domnului, iar copilul este Mântuitorul 
lisus Hristos, iar balaurul este diavolul. Pe de altă parte, metafora se aplică şi 
Bisericii. Biserica este femeia care naşte, cei pe care-i naşte sunt credincioşii, pe 
care-i naşte prin botez, iar balaurul este diavolul care caută să înghită sufletele 
credincioşilor. 


Şi s-a făcut război în cer: Mihail şi îngerii lui au pornit război cu balaurul. Şi se 
războia şi balaurul şi îngerii lui. Şi n-a izbutit el, nici nu s-a mai găsit pentru ei loc 
în cer. Și a fost aruncat balaurul cel mare, şarpele de demult, care se cheamă diavol 
şi satana, cel ce înşală pe toată lumea, aruncat a fost pe pământ şi îngerii lui au fost 
aruncaţi cu el. Şi am auzit glas mare, în cer, zicând: Acum s-a făcut mântuirea şi 
puterea şi împărăția Dumnezeului nostru şi stăpânirea Hristosului Său, căci aruncat 
a fost pârâşul fraților noştri, cel ce îi pâra pe ei înaintea Dumnezeului nostru, ziua 
şi noaptea. Şi ei l-au biruit prin sângele Mielului - adică noi, creştinii, îl biruim pe 
diavol prin Sângele Mielului, cu care ne împărtăşim, şi prin Jertfa Lui - şi prin 
cuvântul mărturiei lor - adică pe cel rău îl biruim prin cuvântul mărturiei, adică 
mărturisind adevărul, mărturisind cuvântul lui Dumnezeu - şi nu şi-au iubit sufletul 
lor până la moarte - adică eşti capabil să-ţi Jertfeşti viaţa pentru adevăr, pentru 
Hristos. 





De aceea vă spuneam că trebuie să fim pregătiţi, pentru că diavolul a fost aruncat 
pe pământ - având mânie mare, căci ştie că timpul lui e scurt - adică ştie că 
Dumnezeu nu vă îngădui la infinit ca el să ne ispitească. lar când a văzut balaurul 
că a fost aruncat pe pământ, a prigonit pe femeia care născuse pruncul - adică 
diavolul a prigonit Biserica, care-i naşte pe cei credincioşi. Şi femeii 1 s-au dat cele 
două aripi ale marelui vultur, ca să zboare în pustie, la locul ei, unde e hrănită 
acolo o vreme şi vremuri şi jumătate de vreme, departe de faţa şarpelui. Şi şarpele 
a aruncat din gura lui, după femeie, apă ca un râu ca s-o ia apa. Şi pământul i-a 
venit femeii într-ajutor, căci pământul şi-a deschis gura sa şi a înghiţit râul pe care- 
Il aruncase balaurul, din gură. Şi balaurul s-a aprins de mânie asupra femeii şi a 
pornit să facă război cu ceilalți din seminţia ei, care păzesc poruncile lui Dumne- 
zeu şi ţin mărturia lui lisus. 


Auziţi, deci, balaurul s-a aprins de mânie mare asupra femeii, asupra Bisericii, şi a 
pornit să facă război cu ceilalți din seminţia ei, cei care sunt creştini. Ce a zis 
Mântuitorul? Că prigoniţi veți fi. Sau: Fericiţi cei prigoniţi. Sau: Dacă pe Mine M- 
au prigonit, şi pe voi vă vor prigoni. 


lar după aceea, în cap. 13, ni se vorbeşte despre faptul că din mare s-a ridicat o 
fiară foarte înfricoşătoare, care avea zece coarne, şapte capete, pe coarnele ei zece 


cununi împărăteşti şi pe capetele ei nume de hulă. Fiara fiind un regim politic sau 
mai multe regimuri politice, care vor servi intereselor diavolului. Diavolul lucrează 
şi direct, în mod nevăzut, dar lucrează şi indirect, prin oameni, prin regimuri, prin 
ideologii, prin stăpânitori, pe care-i îndeamnă să lupte împotriva binelui. 


Și fiara pe care am văzut-o era asemenea leopardului, picioarele ei erau ca ale 
ursului, iar gura ei ca o gură de leu. Şi balaurul i-a dat ei puterea lui şi scaunul lui 
şi stăpânire mare - deci, vedeţi, diavolul le-a dat celor răi putere mare şi stăpânire 
mare. Şi unul din capetele fiarei era ca înjunghiat de moarte, dar rana ei cea de 
moarte fu vindecată şi tot pământul s-a minunat mergând după fiară - vedeţi, fiara 
are puterea şi de a face minuni şi pe mulți îi amăgeşte cu puterea ei. Şi s-au 
închinat balaurului, - adică diavolului - fiindcă i-a dat fiarei stăpânirea; şi s-au 
închinat fiarei, zicând: Cine este asemenea fiarei şi cine poate să se lupte cu ea? - 
este o întrebare pe care ne-o punem de fiecare dată când vedem că răul creşte 
foarte mult. Ne întrebăm: cine oare poate să dărâme un regim politic care luptă 
împotriva lui Dumnezeu?! Cine oare poate să lupte împotriva răului, care pare atât 
de puternic şi atât de mare?! ŞI, totuşi, este Cine. Şi i s-a dat ei gură să grăiască 
semeţii şi hule şi i s-a dat putere să lucreze timp de patruzeci şi două de luni. Şi şi-a 
deschis gura sa spre hula lui Dumnezeu, ca să hulească numele Lui şi cortul Lui şi 
pe cei ce locuiesc în cer. - vedeţi că s-a dat putere ca să-i hulească pe cei buni, pe 





cei ce slujesc lui Dumnezeu şi chiar pe Dumnezeu. Şi i s-a dat să facă război cu 
sfinții şi să-i biruiască şi 1 s-a dat ei stăpânire peste toată seminţia şi poporul şi 
limba şi neamul. - vedeţi ce înfricoşător, pentru că i s-a dat ei putere să se 
războiască cu sfinţii şi chiar să-i biruiască, sfinţii fiind creştinii! Şi 1 se vor închina 
ei toţi cei ce locuiesc pe pământ, ale căror nume nu sunt scrise, de la întemeierea 
lumii, în cartea vieţii Mielului celui înjunghiat. Dacă are cineva urechi - să audă! 
Cine duce în robie de robie are parte; cine cu sabia va ucide trebuie să fie ucis de 
sabie. Aici este răbdarea şi credinţa sfinţilor. Şi am văzut o altă fiară, ridicându-se 
din pământ, şi avea două coarne asemenea mielului, dar grăia ca un balaur. Şi toată 
stăpânirea celei dintâi fiare ea o pune în lucrare, în faţa ei. Şi face pământul şi pe 
locuitorii de pe el să se închine fiarei celei dintâi, a cărei rană de moarte fusese 
vindecată. Şi face semne mari, încât şi foc face să se pogoare din cer, pe pământ, 
înaintea oamenilor, Şi amăgeşte pe cei ce locuiesc pe pământ prin semnele ce i s-au 
dat să facă înaintea fiarei, zicând celor ce locuiesc pe pământ să facă un chip fiarei 
care a fost rănită cu sabia şi a rămas în viaţă. ŞI i s-a dat ei să insufle duh chipului 
fiarei, că chipul fiarei să şi grăiască şi să omoare pe toţi câţi nu se vor închina 
chipului fiarei. Şi ea îi sileşte pe toţi, pe cei mici şi pe cei mari, şi pe cei bogaţi şi 
pe cei săraci, şi pe cei liberi şi pe cei robi, ca să-şi pună semn pe mâna lor cea 
dreaptă sau pe frunte. Încât nimeni să nu poată cumpăra sau vinde, decât numai cel 
ce are semnul, adică numele fiarei, sau numărul numelui fiarei. Aici este înţe- 


lepciunea. Cine are pricepere să socotească numărul fiarei; căci este număr de om. 
Şi numărul ei este şase sute şaizeci şi şase. 


Deci, iată, din profeția Sfântului loan evanghelistul, că diavolului i s-a dat putere 
să lupte împotriva noastră şi unii chiar să-şi piardă credinţa. Dar nu spun aceste 
lucruri ca să vă înfricoşez. Ci e bine să luăm aminte la profeţii, aşa cum şi în 
vremea Mântuitorului ar fi fost bine ca unii dintre cei care L-au întâlnit pe Hristos, 
au avut parte de EI, să ia aminte la profeţiile Vechiului Testament, că L-ar fi 
întâlnit şi L-ar fi cunoscut; aşa şi noi, să luăm aminte la profeţiile Noului 
Testament, ca să fim întăriți în credinţă şi, la momentul potrivit, să putem să ne 
ferim de rău. Nu trebuie să ne descurajăm, dar nici nu trebuie să ne amăgim că, 
dacă suntem creştini, vom fi feriţi de rău şi nici că, dacă ni se întâmplă ceva rău, 
Dumnezeu nu mai este cu noi. Dumnezeu este cu noi, ne ajută, ne sprijină, ne 
întăreşte şi ne salvează. Şi, chiar dacă noi, la un moment dat, vom plăti cu preţul 
vieţii noastre sau al bunurilor pe care le avem, al averilor pe care le avem, al 
proprietăților pe care le avem, să ştim că nu e în zadar, că Dumnezeu primeşte 
sacrificiul nostru şi-l transformă în comoară în ceruri. 


Să dea Dumnezeu să primească ofrandele noastre, ale tuturor, şi jertfele noastre, 
ale tuturor, ca jertfă bineplăcută şi bine mirositoare în Impărăţia Sa. Amin”. 





Gheron Iosif isihastul - Pe cât de mult aleargă omul să-i ajute pe ceilalţi, tot 
atât prisoseşte harul lui Hristos în el 


Este adevărat lucru cât omul aleargă să ajute pe ceilalți, tot atât prisoseşte harul lui 
Hristos în el, pentru că iubirea este porunca lui Dumnezeu, prima şi cea mai mare: 
„Să iubeşti pe Domnul Dumnezeul tău din tot sufletul tău şi din toată inima ta”. lar 


cea de-a doua asemenea ei: „Şi pe aproapele tău ca pe tine însuţi”. „În aceste două 
porunci se cuprind Legea şi prorocii”. Cât de mult însetează cineva pentru 
mântuirea fratelui său, atât de mult este copleşit sufletul său de iubirea lui 
Dumnezeu. 


(Gheron Iosif, Mărturii din viaţa monahală, Editura Bizantină, 2003, p. 323) 





Ioan-Lucian Radu - Cât de uşor trece o cămilă printre urechile acului? 


Exagerarea voită are scopul de a preda o lecţie. 


La finalul unei convorbiri pe care o are cu un tânăr bogat, înalt demnitar în rândul 
poporului evreu, Hristos rosteşte o sentință dramatică: „Mai lesne este să treacă 


cămila prin urechile acului, decât să intre un bogat în împărăţia lui Dumnezeu” 
(Matei 19, 24). 


Aceste cuvinte ale Mântuitorului au generat multe păreri şi speculaţii de-a lungul 
timpului, din cauza dificultății de interpretare a acestora. În primul rând, expresia 
„urechile acului” este una foarte clară şi face referire la obiectul utilizat la cusutul 
materialelor, însă polemica s-a învârtit în jurul cuvântului „cămilă”, care, la prima 
vedere nu are absolut nici o legătură cu urechile unui ac. Dintre diversele păreri 
care au fost emise vom enumera doar pe cele mai concludente. 


La ce cămilă face referire Hristos? 


Talmudul Babilonian foloseşte un aforism asemănător pentru a descrie lucruri 
imposibile, spunând că visele „nu-i descoperă cuiva vreun palmier din aur sau 
vreun elefant care trece printre urechile acului”. Plecând de la acest aforism, s-a 
presupus că evreii din Palestina au înlocuit elefantul, animal întâlnit în Orientul 
Îndepărtat, cu cămila, animalul comun zonelor israeliene, creând astfel un proverb 
arhicunoscut. 





A doua opinie ar fi aceea că „urechile acului” s-ar referi la o uşă de mici 
dimensiuni, care era fixată într-una dintre porţile de acces într-o cetate şi care putea 
fi deschisă după lăsarea întunericului, când porțile mari se închideau. Pentru a 
putea trece printr-o astfel de deschizătură, o cămilă trebuia neapărat să fie 
descărcată de poveri, dar chiar şi atunci trecerea era destul de dificilă, cămila 
riscând să rămână înţepenită. Deşi această trecere era aproape imposibilă, chiar şi 
dacă animalul în cauză ar fi fost unul de mici dimensiuni, cei care susțin această 
variantă leagă descărcarea de poveri a cămilei de descărcarea inimii bogatului de 
povara averilor. 


Alţi cercetători, descriind modalitatea lui lisus de a-şi ţine cuvântările, precizează 
că El obişnuia să dea exemple din mediul în care se afla în momentul respectiv. De 
exemplu, când a spus că muntele se poate muta în mare în prezenţa credinţei sau că 
zidurile Ierusalimului aveau să fie dărâmate, cu siguranţă că s-a aflat în apropierea 
unui munte şi a cetăţii Ierusalim. Având în vedere că în momentul rostirii expresiei 
pe care o discutăm nu se afla în apropierea vreunei cetăţi sau în preajma cămilelor, 
ci în apropierea Iordanului, probabilitatea de a se fi referit la animale şi la porţi 
strâmte este destul de mică. În plus, proverbul exista cu mult timp înaintea lui 
lisus, însă nu există vreo mărturie care să ateste că vreo poartă se numea „urechile 
acului”, ci, în limbajul comun, ele se numeau „stafide”. 


Cei care analizează limba aramaică, limba în care Hristos a predicat, vin să aducă 
explicaţii şi mai clare. Cuvântul aramaic „gamla”, folosit aici, înseamnă atât 
„cămilă”, cât şi „funie groasă”, făcută din păr de cămilă, iar înţelesul ei era dat de 
context. Dacă se vorbea despre călărit sau despre cărat poveri, cu siguranță că 
referinţa se făcea la animalul de povară, dar în cazul nostru, când este vorba despre 
urechile unui ac, sensul corect pentru „gamla” este acela de funie groasă. 


Un alt fel de bogăţie 


Pentru a înţelege mai bine sensul funiei care trece printre urechile acului, să 
revenim la contextul în care Hristos a spus aceste cuvinte. EI le-a rostit în legătură 
cu intrarea în împărăţia lui Dumnezeu. Un tânăr bogat, un dregător, adică un înalt 
demnitar al societăţii evreieşti, aşa cum menţionează Sfântul Evanghelist Luca (18, 
18), venise la lisus pentru a-L întreba cum să moştenească viaţa veşnică, însă a 
plecat întristat atunci când lisus i-a spus să-şi vândă averile săracilor, pentru a 
dobândi comoară în cer, deoarece avea foarte multe bogății şi nu avea puterea să se 
despartă de ele. Tânărul a plecat întristat deoarece răspunsul lui lisus nu era ceea ce 
sperase. Era obişnuit cu adunarea de bogății, dar nu era obişnuit cu adunarea lor în 
cer. Cunoştea poruncile, dar nu cunoştea cuvântul şi voia lui Dumnezeu. 





lisus nu dorea să-l lipsească de averi, ci îi oferea bogății cu mult superioare celor 
pământeşti, pe care molia şi rugina le mănâncă, însă tânărul nu se putea dezlipi 
tocmai de cele perisabile, pentru că ele erau cele care îi ofereau sentimentul de 
putere. De aceea, pentru a atrage atenţia ucenicilor săi şi, prin ei, a tuturor 
oamenilor, de trei ori lisus subliniază aceeaşi idee: „Cât de greu vor intra bogații 
în împărăţia lui Dumnezeu! Fiilor, cât de greu este celor ce se încred în bogății 
să intre în împărăţia lui Dumnezeu! Mai lesne este cămilei să treacă prin 
urechile acului, decât bogatului să intre în împărăţia lui Dumnezeu ” (Marcu 10, 
23-25). Rostind această sentinţă de trei ori, lisus mărturiseşte clar că dorinţa pentru 
bogăţie nu trebuie subestimată, deoarece ea are abilitatea de a-l înşela pe om şi de 
la a-l depărta de la calea care duce în împărăţia lui Dumnezeu. „Bogăția de ar 
curge, spune psalmistul, nu vă lipiţi inima de ea!” (Psalmul 61, 10). 


Nu există îndoială că atunci când lisus spune că o cămilă sau o funie poate trece 
printre urechile acului, foloseşte o hiperbolă, procedeu stilistic des întâlnit în 
Sfânta Scriptură. Dar exagerarea voită are scopul de a preda o lecţie: dacă 
mântuirea unui bogat este omeneşte imposibilă, Mântuitorul declară faptul că 
Dumnezeu, pentru care nimic nu este imposibil, îl poate mântui pe bogat, cu 
condiţia ca inima bogatului să se schimbe, mutându-şi ataşamentul de la averile 
lumeşti, la cele cereşti. 


Trece cămila printre urechile acului? 


Aşadar, pe baza celor dezbătute până acum, ne punem întrebarea: Poate trece 
cămila printre urechile acului? Dacă interpretăm cuvintele lui Hristos în mod 
literal, o cămilă nu va putea trece niciodată printr-un orificiu de câţiva milimetri, 
asta însemnând că toţi bogaţii ar fi condamnaţi la chinuri, lucru care nu este 
adevărat, căci Hristos nu condamnă bogăţia în sine, ci ataşamentul maladiv al 
omului faţă de ea. Sfânta Scriptură ne dă exemplul multor oameni bogaţi care au 
dus o viaţă pe placul lui Dumnezeu şi au fost consideraţi drepţi, începând cu 
Avraam, Isaac, lacov şi continuând până losif din Arimateea, Nicodim şi mulţi 
după ei. 


Dar să luăm acum şi celelalte două imagini: funia groasă (ataşamentul bogatului) şi 
urechile acului (calea strâmtă ce duce la mântuire). Poate o funie groasă să treacă 
printr-un orificiu aşa de mic? Răspunsul este DA, dar numai dacă este desfăcută în 
fâşii subțiri. Aşadar, poate intra un bogat în împărăţia lui Dumnezeu? Răspunsul 
este DA, dar numai dacă se desface de patimile care îi îngroaşă inima. 





Adrian Alui Gheorghe - Este bogăţia un păcat? 


„Cum nu va trece cămila prin urechile acului, aşa nu va trece bogatul prin Poarta 
Raiului”...! Nu-i bogăţia un păcat dacă e făcută prin mijloace cinstite şi din ea se 
înfruptă multă lume, cum nu-i sărăcia o virtute dacă omul nu și-a ales drumul 
renunţării la toate cele lumești, alegând să slujească pe Hristos. 


Când corabia este în primejdie să se scufunde, ce face marinarul înţelept? Aruncă 
peste bord toate averile de pe corabie, ca să îşi salveze viaţa, să se salveze pentru 
Viaţă! 


Cel care nu se îndură să arunce nimic, se scufundă cu toate averile sale, alege 
moartea trupului şi a sufletului. Aşa e și omul de azi şi aşa a fost dintotdeauna: 
Dumnezeu îi dă de toate, el trebuie să ştie să aleagă doar ce îi trebuie, cât îi trebuie. 


Un om bogat suferea de o boală gravă şi trebuia să se opereze, dar operaţia costa 
bani mulţi. Nu s-a îndurat să plătească operația, omul a murit, iar averea sa a rămas 
unor rude care i-au împărțit-o rapid. 


(Adrian Alui Gheorghe, Cu părintele Iustin Pârvu despre moarte, jertfă și iubire, 
Editura Conta, Piatra Neamţ, 2006, p.78) 





Pr. Nicolae Dascălu - Și totuşi, poruncile nu pot fi doar opţionale... 

24 noi, 2019 


Din prima parte a convorbiri Mântuitorului Hristos cu tânărul bogat reținem o 
enumerare concentrată a poruncilor din Decalog despre care nu se poate spune 
decât că fac parte din firescul relaţiilor interumane și al trăsăturilor sănătoase de 
caracter: „să nu ucizi, să nu săvârşeşti adulter, să nu furi, să nu mărturiseşti strâmb, 
cinstește pe tatăl tău şi pe mama ta, să iubeşti pe aproapele tău” (Matei 19, 18-19). 


Tânărul confirmă cu naturaleţe că păzirea poruncilor i-a fost întotdeauna criteriu de 
conduită în viață şi de aceea Hristos l-a privit cu drag (Marcu 10, 21), ca pe un om 
aflat pe cale. 


În toate timpurile şi în toate locurile de pe pământ, ca fiinţe sociale, oamenii au res- 
pectat principii, reguli şi cutume comunitare, formulate mai simplu sau mai ela- 
borat, îmbinate cu viaţa religioasă sau, în vremurile mai noi, codificate în norme 
seculare. Când sunt prea multe reguli şi când se schimbă foarte des, acestea ame- 
nință societatea prin formalism și birocraţie, când se manifestă tendinţa de eli- 
minare sau relativizare a acestora apare riscul anarhiei. Duhul Evangheliei nu 
înlătură rânduielile, ci le interiorizează şi le luminează din perspectiva veşniciei. 


Privite din perspectiva societăţii noastre postmoderne, poruncile din Scriptură par a 
fi astăzi serios amendate sub presiunea libertăţii umane dominate de mitul că „totul 
este posibil”. Paradoxal, în epoca în care cunoașterea ştiinţifică ocupă etajele supe- 





rioare ale demnităţii umane, legile matematice, fizice şi chimice ale macrocos- 
mosului sau microcosmosului nu pot fi puse la îndoială. În schimb, buna rânduială 
a spiritului uman pare a fi uitată sau supusă unor experimente care se dovedesc de 
multe ori cel puţin riscante. 


Putem face în fiecare zi un simplu exercițiu de anamneză. După ce am urmărit 
programele de seară de la câteva televiziuni de ştiri, autohtone sau de aiurea, sau 
după ce am navigat câteva minute pe oceanul informaţional al internetului, să 
recitim poruncile din Evanghelie. Memoria recentă ne va sesiza rapid disonanțele. 
Violenţele fizice şi verbale fac parte din peisajul nostru cotidian. Castitatea şi 
înfrânarea sunt ironizate de libertăţi și extravaganţe mai mult sau mai puţin do- 
mestice, dar şi de o profitabilă industrie a pornografiei, prezentată ca parte a 
culturii de masă. Corupţia este forma scrobită a hoţiei, societatea investeşte enorm 
în sisteme de supraveghere, tehnologii de anchetare şi legislații mereu înnoite de 
combatere a fenomenelor infracţionale. Minciuna se strecoară ca ploaia la toate 
nivelurile, nu doar sub formă de fake news, ci şi în strategii complexe de pro- 
pagandă şi manipulare. Părinţii ideali sunt nişte docili împlinitori ai dorințelor 
copiilor, persoana aproapelui este văzută doar la nivel de individ. 


Şi totuşi, în lumea aceasta care pare pierdută în autosuficienţă şi devorare de sine, 
mai avem oameni care aud glasul lui Dumnezeu și înţeleg că poruncile Lui nu sunt 
doar materii de studiu opţional. Sunt poate mai ales dintre aceia despre care scrie 
Marcu Ascetul în Filocalie: „Căci celor botezați în Hristos li s-a dăruit harul în 
chip tainic; dar el lucrează în ei pe măsura împlinirii poruncilor. Harul nu 
încetează de a ne ajuta în chip ascuns; dar atârnă de noi să facem binele pentru 
care avem putere”. 


Astfel, împlinirea poruncilor este poarta „intrării în viaţă”, a echilibrului din socie- 
tate și, în relaţie cu Cerul, şansa chemării la desăvârşire. 





Pr. conf. dr. Horia Constantin Oancea - Singura întrebare esenţială 


Duminica a 30-a după Rusalii (Dregătorul bogat - păzirea poruncilor) Luca 18, 18- 
27 


Există întrebări fundamentale pe care orice om şi le pune odată şi odată. „De unde 
vine viaţa? Încotro ne îndreptăm? Ce sens are viaţa mea? Există ceva dincolo?” 
Odată ce acceptă că Dumnezeu este răspunsul la aceste întrebări, omul credincios 
îşi va pune inevitabil întrebarea esențială: Ce să fac ca să am parte de Dumnezeu şi 
dincolo? Când nu ştie să îşi răspundă singur, omul apelează la un altul care știe 
răspunsurile. Că aşa stau lucrurile ni se arată îndeosebi în vieţile sfinților. „Avva, 
spune-mi un cuvânt!” este rugămintea frecvent întâlnită în Pateric, adresată de 
ucenicul care vrea să ştie ce să facă pentru mântuirea sufletului său. 


În Evanghelia duminicii de astăzi, întrebarea este pusă Mântuitorului de un 
dregător: „Bunule Învățător, ce să fac ca să moştenesc viaţa de veci? (Lc. 18, 18). 
Toţi evangheliştii sinoptici - Matei, Marcu și Luca - redau întâmplarea, însă fiecare 
reține câte un detaliu aparte, astfel încât lectura paralelă a celor trei relatări este 
edificatoare pentru înţelegerea episodului. 


Aceeaşi întrebare i-a mai fost pusă Mântuitorului de un învăţător de lege, cu 
intenția de a-L încurca (Lc. 10, 25). Acum întrebarea vine din partea unui om 
sincer. Aşa se explică faptul că, deși era demnitar, el îngenunchează în fața lui lisus 





(Mc. 10, 17). lar lisus chiar îl îndrăgeşte pe acest om onest, preocupat de dobân- 
direa vieţii veşnice (Mc. 10,21). 


Implinirea poruncilor 


Mântuitorul îl îndeamnă pe dregător să împlinească poruncile. „Care?”, întreabă 
acesta (Mt. 19, 18). Întrebarea sa era justificată, căci rabinii din antichitate sus- 
țineau că în Lege sunt 613 porunci și că orice evreu era dator să le împlinească. 
Răspunsul Mântuitorului, din această perspectivă, surprinde prin concizie: „Să nu 
săvârşeşti adulter, să nu ucizi, să nu furi, să nu mărturiseşti strâmb, cinsteşte pe 
tatăl tău şi pe mama ta” (Lc. 18, 20). 


d e Da a aa As 
lisus i-a recomandat dregătorului să observe cele mai cunoscute porunci din 
Scriptură. Orice iudeu le cunoştea, pentru că făceau parte din Decalog („Cele zece 
porunci”). Datorită importanţei lor, Legea lui Moise le expune în două rânduri: 
prima oară în capitolul 20 din Ieşire, apoi în capitolul 5 din Deuteronom. 


Prin faptul că îndeamnă la respectarea acestor porunci, Mântuitorul confirmă 
autoritatea lor şi pentru creştini. Deşi multe rânduieli ale legislaţiei mozaice au fost 
abrogate deja din timpul Bisericii primare, Decalogul şi-a păstrat autoritatea 
normativă până în ziua de astăzi. Cele zece porunci sunt cuprinse în mai toate 
cărţile de rugăciune tipărite în Biserica Ortodoxă Română, la capitolul „Îndatoriri 
ale creștinilor”. 


Cele zece porunci reglementează atât conduita omului față de Dumnezeu, cât şi pe 
cea față de alți oameni. Mântuitorul nu îi aminteşte dregătorului tot Decalogul, ci 
doar poruncile care se referă la relația omului cu semenii (ş. 20, 2-17). Să fi avut 
lisus în vedere poziţia socială a acestui om, faptul că tocmai cei care dețin puterea 
sunt predispuşi să abuzeze de ea, făcând rău şi nedreptăţindu-şi semenii? Nu ştim, 
nu ni se spune. Din cuvintele Mântuitorului reiese doar că, în condiţii normale, 
împlinirea poruncilor i-ar fi fost de ajuns dregătorului pentru a afla calea spre viaţa 
veşnică. 


De ce sunt aceste porunci o condiție esenţială pentru moştenirea vieții veşnice? Cel 
mai clar răspuns ni-l dă cel care a spus despre sine: „M-am răstignit împreună cu 
Hristos; şi nu mai trăiesc cu, ci Hristos trăieşte în mine” (Gal. 2, 20). Sfântul 
apostol Pavel sintetizează învățătura Mântuitorului, din răspunsurile date 
învățătorului de lege (Lc. 10, 25-28) şi dregătorului (Lc. 18, 18-20), astfel: „Pentru 
că poruncile: să nu săvârşeşti adulter; să nu ucizi; să nu furi; să nu mărturisești 





strâmb; să nu pofteşti... şi orice altă poruncă ar mai fi se cuprind în acest cuvânt: Să 
iubești pe aproapele tău ca pe tine însuţi” (Rom. 13, 9). 


Iubirea aproapelui este calea spre dobândirea vieţii veşnice. Implinind poruncile, 
bătătorim această cale. 


Dificultatea majoră: renunţarea 


Dialogul Mântuitorului cu dregătorul putea să se încheie aici. Întrebarea esenţială 
îşi primise răspunsul. Dregătorul confirmă că ştie poruncile şi că le-a păzit 
dintotdeauna. Și totuşi, simte că încă îi lipseşte ceva pentru a putea moşteni viața 
veşnică. lar lisus îi descoperă dificultatea esenţială. „Încă una îţi lipseşte: Vinde 
toate câte ai şi le împarte săracilor şi vei avea comoară în ceruri; şi vino de 
urmează Mie” (Lc. 18, 21). 


De-abia acum dialogul se încheie. Dregătorul pleacă întristat, pentru că e foarte 
bogat. Atât de bogat, încât devenise dependent de avere. În orice dependență, 
renunţarea la elementul care conferă plăcerea produce tulburări fizice şi psihice 
asupra celui dependent. De aceea „s-a întristat” dregătorul, iar întristarea sa a fost 
la fel de sinceră şi profundă precum dorinţa inițială de a moşteni viaţa veşnică. 
Bunurile proprii nu îi mai asigurau existența, ci 1-0 înlănțuiau. Renunţarea la tot 
ceea ce avea i-ar fi redat libertatea. L-ar fi urmat astfel pe Hristos, ar fi agonisit 
comori în ceruri, ar fi dobândit viaţa veşnică. Din păcate, povara lui „a avea”, 
acum și aici, l-a făcut să rateze şansa de „a fi” în Împărăţia veşnică a lui 
Dumnezeu. 


Cămila prin urechile acului 


Deşi dregătorul a plecat (Mt. 19, 22), Mântuitorul rosteşte o sentință care îl privea 
pe acesta: „Mai lesne este a trece cămila prin urechile acului decât să intre bogatul 
în Împărăţia lui Dumnezeu”. Unii tâlcuitori au sugerat că Mântuitorul nu s-a referit 
aici la cămilă, ci la o funie groasă, confuzia apărând datorită asemănării celor două 
cuvinte în greacă. Dar lisus foloseşte asemănător imaginea cămilei când îi mustră 
pe farisei şi cărturari pentru formalismul excesiv: „Călăuze oarbe, care strecuraţi 


jo 


țânțarul şi înghițiți cămila!” (Mt. 23, 24). Imaginea suprarealistă a cămilei care 
încearcă să treacă prin urechile acului exprimă cât se poate de realist dificultatea 
sufletului alipit de averi de a se desprinde de ele. 


Puterea de a renunța 





Pasajul evanghelic înregistrează şi altă sentință a Mântuitorului referitoare la 
mântuire. Ea îi viza pe cei rămași după plecarea dregătorului, înfricoşaţi de lipsa 
oricărei perspective de a se mântui: „Cele ce sunt cu neputinţă la oameni, sunt cu 
putință la Dumnezeu”. (Lc. 18, 27) 


Printre ei erau și apostolii, care au lăsat tot - familie şi bunuri - pentru a urma lui 
lisus. Un sacrificiu care, cu siguranţă, nu a fost uşor! Dar renunțarea lor e răsplătită 
prin făgăduinţa Mântuitorului că vor dobândi mult mai mult în schimb, chiar și 
viața veşnică (Lc. 18, 28-30). 


Astfel, întrebarea inițială a dregătorului primeşte acum un răspuns, potrivit pentru 
orice om, în orice loc și timp ar trăi el: cel care are puterea de a renunța la 
obstacolul său pentru a urma lui Hristos va moşteni viața veşnică. lubirea pătimașă 
de avere este doar un caz, căci orice patimă reprezintă un obstacol în calea urmării 
lui Hristos! 





Părintele Constantin Sturzu - Adevărata avere a Bisericii 


Adevărata criză nu este cea economică, socială, culturală şamd, ci este criza de 
identitate. Suferim pentru că nu ne regăsim în ceea ce facem Sau avem, şi nu ne 
regăsim pentru că numai în Dumnezeu putem Să ne întâlnim cu noi înşine. 


Una dintre temele favorite ale presei, atunci când îşi propune să pună “într-o 
lumină proastă” Biserica, este aceea a inventarierii bunurilor sale pământeşti şi a 
prezentării rezultatelor financiare ale activităţilor sale economice sau specifice 
cultului, fără a le corela şi cu activitatea sa social-filantropică, culturală, misionară 
etc. Sigur că “a produce” bunuri materiale nu este menirea principală a Bisericii. 
Nu se spune în Evanghelii să devenim întreprinzători, în sensul economic al 
cuvântului, deşi am putea invoca anumite parabole şi în sprijinul unei atari viziuni. 
Este, în acest context, îndreptăţită înfierarea modului în care Biserica se implică în 
astfel de chestiuni “lumeşti”, a implicării însăşi, chiar? 


Înainte de a căuta, împreună, un răspuns la aceste nedumeriri, să comentăm puţin 
ultimul, cronologic vorbind, moment în care s-a discutat în presă despre 
“nefirescul” implicării Bisericii într-o activitate care n-ar ţine de “specificul” ei. 
Este vorba despre “lăcrămaţia” unor reprezentanţi din turism ce vizează centrele de 
pelerinaj. Dincolo de faptul că, deşi sesizate, autorităţile statului nu au găsit nimic 
neconform cu legea la aceste centre, este strigător la cer să vină cineva la tine în 
casă şi să-ţi spună: “N-ai voie să-ţi faci singur de mâncare, trebuie să apelezi la noi, 
firmele de catering”. Cum poţi să îmi interzici ca, în calitate de creştin, să merg în 
vizită la un alt frate creştin doar apelând la serviciile dumitale de intermediar? De 
ce să nu pot să merg să mă închin la o altă biserică, din ţară sau din străinătate, 
decât dacă apelez la o firmă care îşi va pune fireştile adaosuri comerciale? Un grup 
de studenţi la Geologie nu poate merge într-o excursie de studiu pe munte decât 
prin intermediul unei agenţii de turism? Atunci de ce credincioşii nu ar putea 
merge, ghidaţi de un centru de pelerinaj, la locurile sfinte ale creştinismului? 





Dimpotrivă, agenţiile de turism ar trebui, dacă tot e “să ne căutăm dreptatea”, să 
ceară permisiunea Bisericii pentru a duce grupurile să viziteze un anumit lăcaş de 
cult. Sau, măcar să fie recunoscătoare Bisericii pentru că oferă astfel de “puncte de 
atracţie”, de care se poate profita, în sensul bun al cuvântului. Poţi organiza câte 
excursii doreşti la Ierusalim, dar dacă nu ar exista lăcaşurile de cult de acolo (şi 
alte locuri sfinte pentru creştinism), “oferta” pe care o poţi pune în faţa 
potenţialului turist ar fi cu mult mai puţin tentantă decât este în clipa de faţă. 


Îmi veţi spune că aducerea în discuţie a pelerinajelor, precum şi a calendarelor 
bisericeşti sau a obiectelor de cult nu acoperă întreaga problematică a activităților 
lucrative ale Bisericii, anume şi a acelora care nu ţin de specificul Bisericii. Şi vă 
voi da dreptate. 


Dar pentru a aborda şi acest din urmă aspect de natură economică, voi face recurs 
la Evanghelie. Vă voi trimite chiar la textul ce se va citi mâine în bisericile 
ortodoxe, de la Luca (18, 18-27), şi care mai este cunoscut ca pericopa dedicată 
“dregătorului bogat” şi “păzirii poruncilor”. Acelui tânăr care ar fi vrut “să 
moştenească viaţa de veci”, Domnul îi spune, în final: “Vinde toate câte ai şi le 
împarte săracilor şi vei avea comoară în ceruri; şi vino de urmează Mie” (Luca 138, 


22). Tânărul dregător se întristează însă şi se îndepărtează de Hristos, neîmplinind 


acest cuvânt. I s-a părut prea mult să-şi împartă averea săracilor. Acest episod a 
fost şi este, din păcate, multiplicat şi se regăseşte în toate generaţiile de atunci şi 
până acum. Faptul că cei bogaţi, cei care au averi (mai mari sau mai mici) nu vor 
să le împartă săracilor (sau cu săracii, oferind, adică, măcar o parte din bunurile 
lor) este principalul motiv pentru care încă mai avem sărăcie pe suprafața 
pământului. 


Există o mărturie cum că, undeva prin acele secole creştine în care averea Bisericii 
crescuse considerabil (de obicei prin donaţii), s-a găsit cineva care să reproşeze 
ierarhilor că acceptă o astfel de implicare în lucruri prea “lumeşti”. Atunci s-a găsit 
un slujitor al Domnului care să dea o replică de genul acesta: “Aşa este, ai dreptate. 
Biserica nu ar trebui să aibă astfel de proprietăţi. Dar nici nu poate să stea cu 
mâinile în sân văzând atâta lume necăjită: orfani, văduve, bolnavi... Fiindcă tu şi 
cei care sunteţi în lume nu faceţi milostenie şi nu vă deschideţi pungile voastre 
către unii ca aceştia, suntem obligaţi noi, cei din Biserică, să facem acest lucru. Şi 
cum putem îngriji, hrăni, îmbrăca pe cineva dacă nu avem bunuri materiale? 
Nemilostenia voastră este motivul pentru care noi ne-am implicat în astfel de 
lucrări.” Personal, m-am cutremurat când am auzit prima dată aceste cuvinte, în 
preajma unui ierarh fiind. Abia atunci am înţeles, pot spune, cu adevărat, de ce îşi 
“complică viaţa” Biserica implicându-se în activităţi economice, acerb criticate de 





cei care îi sunt duşmani (sau de cei neştiutori). l-ar fi mult mai simplu unei eparhii 
(chiar mult mai comod) să-şi reducă activitatea sa vizibilă doar la ceea ce îi este 
strict specific. Şi poate că nimeni nu ar avea nimic de reproşat (deşi, chiar şi atunci, 
s-ar “activa” criticii slabei implicări a Bisericii “în social” şi adepţii ieşirii din 
“ohetoul liturgic”). 


Criza de identitate 


Biserica nu poate sta impasibilă la suferinţă şi sărăcie, la boală şi necaz, la toate 
lipsurile pe care le sesizează în lume. Încă nu are forţa de a acoperi şi de a răspunde 
tuturor cererilor, de multe ori implicarea ei fiind una de natură oarecum simbolică, 
inclusiv spre a oferi un model care să inspire şi pe alţii. Adevărata avere a Bisericii 
nu este aceasta materială, pe care conjuncturi lumeşti o obligă, cumva, să o accepte 
şi să o administreze în folosul omului. Adevărata avere a Bisericii sunt acele 
suflete milostive care, fără a trâmbiţa în văzul lumii aceasta, jertfesc din bunurile 
lor, oferind ajutor şi alinare. Când aceştia vor fi suficient de mulţi spre a rezolva 
toate problemele, Biserica va fi cel mai bogată, chiar şi dacă (sau mai ales dacă) 
atunci nu ar mai avea nici un petec de pământ în posesie. În general, judecăm la 
ceilalți ceea ce noi înşine nu realizăm în viaţă (cine ajută pe aproapele său nu are 
cum să critice pe un altul care ajută, căci ştie ce efort şi ce bază materială 


presupune o anume acțiune social-filantropică). Dar unii atacă însăşi ideea de 
milostenie: “De ce să dau altora din munca mea (sau din moştenirea primită de la 
ai mei), mai ales că unii au ajuns în diferite nevoi din vina lor, sunt leneşi, beţivi 
etc.? Care este folosul meu personal aici? La ce mă ajută?” 


Răspunsul, la cele trei întrebări de mai sus este simplu: mă ajută să mă regăsesc 
sau, mai degrabă, să-mi aflu adevărata identitate. Şi pentru a înţelege mai limpede 
vol face iarăşi recurs la pericopa “dregătorului bogat”. Despre acest tânăr cu 
“funcţie” mare în timpul său, Tradiţia ne spune că a avut nevoie de aproximativ un 
an până a se hotări să împlinească acel cuvânt al Domnului. După ce şi-a împărțit 
averea, s-a adăugat ucenicilor lui Hristos şi, după o vreme, a fost hirotonit episcop 
undeva prin Asia Mică. Astfel, s-a împlinit cuvântului Domnului şi în privinţa lui: 
“Nu este nici unul care a lăsat casă, sau femeie, sau fraţi, sau părinţi, sau copii, 
pentru împărăţia lui Dumnezeu, şi să nu ia cu mult mai mult în vremea aceasta, iar 
în veacul ce va să vină, viaţă veşnică” (Luca 18, 29-30). Căci tânărul a lepădat o 
funcție lumească şi a primit o funcție bisericească (cu mult mai importantă). A 
lepădat avere (câtă o fi având) şi 1 s-au încredinţat nu doar mulţime de suflete spre 
păstorire, ci şi bunurile acestei comunităţi (care nu erau puţine în vremea aceea, 
când unii puneau tot ce deţineau “la picioarele apostolilor”). Fiindcă a primit mai 
mult decât a dat, de ce mai era nevoie de acest “ocol” existenţial în viaţa acestui 





tânăr? Simplu. Tânărul nostru a înţeles, în cele din urmă, onest fiind, că era o mare 
problemă faptul că se identificase cu un anumit statut social, cu o anumită poziţie 
în comunitate, cu rolul pe care-l juca în familia sa. De aceea îi şi cere Domnul 
acestuia să le lase pe toate, iar nu pentru că, în sine, aceste lucruri-funcţii-roluri ar 
fi fost rele. 


Și noi păţim la fel atunci când ajungem să ne identificăm cu ceea ce ţine de 
exterioritatea noastră. Adevărata criză nu este cea economică, socială, culturală 
şamd, ci este criza de identitate. Suferim pentru că nu ne regăsim în ceea ce facem 
sau avem, şi nu ne regăsim pentru că numai în Dumnezeu putem să ne întâlnim cu 
noi înşine. 


Ispita politicianului este să se identifice cu funcția sa (şi să ţină cu dinţii de 
aceasta). Ispita bogatului să nu-şi mai conceapă existenţa fără averea sa, a 
profesorului universitar să nu mai vadă dincolo de această (onorabilă) calitate a sa. 
Dacă eu constat că am ajuns să mă confund cu funcția mea şi să nu mai trăiesc cu 
Hristos, la modul real şi profund, atunci mai bine îmi este să mă retrag din această 
funcție. lar dacă mă lipesc de vreun bun oarecare în mod pătimaş, atunci mai bine 
îl dau ca milostenie. E infinit mai important să fu (cu Dumnezeu, întru veşnicie), 
decât să petreci cu cele “ale tale” aici, vreme de câţiva anişori. Filantropia este un 


exerciţiu de identitate. A da înseamnă a te afla pe tine însuţi. Teamă mi-e că numai 
exersându-o o putem înţelege cu adevărat. 


A 


(Text publicat în cadrul rubricii „Acum, după două mii de ani”, în ediţia tipărită 
a Ziarului de laşi.) 





Pr. Constantin Sturzu - De ce te întristezi, când Dumnezeu îţi zâmbeşte? 


Odoxologia.ro 


Am asistat, de-a lungul vieţii, la multe convertiri sau reveniri în Biserică. M-am 
bucurat, de fiecare dată, ca un copil în faţa unei minuni. Am avut multă vreme 
convingerea că, odată ajuns omul în acest punct, ce este mai greu a trecut. Că nu 
poate nimeni dintre cei care „gustă şi văd că bun este Domnul” (cf. Psalmi 33, 8) 
să se mai întoarcă „precum câinele la vărsătura lui” (cf. II Petru 2, 22). Am văzut 
însă că poţi să ajungi să-L cunoşti pe Dumnezeu, te poţi încredința de dragostea 
Lui, poţi fi martor chiar la multe minuni şi, totuşi, poţi alege, la un moment dat, să- 
I întorci cu totul spatele. Nu contează dacă ai fost crescut de mic în Biserică sau ai 
ales la maturitate calea credinţei, ispita e aceeaşi. Şi e veche de pe vremea în care 
Adam şi Eva, în Rai fiind, alegeau să ignore cuvântul Creatorului lor, preferând să 
asculte de sfatul unei creaturi precum şarpele (sau satana). 


Care e motivul pentru care am alege să ne depărtăm de Dumnezeu, mai ales 
atunci când El ne oferă totul? De ce se frânge avântul nostru către cele cereşti şi 
preferăm să ne tăvălim, iar şi iar, în noroiul păcatului? 


Posibile răspunsuri la astfel de frământări găsim în relatarea evanghelică din 
Duminica a 30-a după Rusalii. Dregătorul bogat este un tânăr evlavios, care 
păzeşte poruncile lui Dumnezeu. Realizează că toate virtuțile sale nu sunt 
suficiente, că-i mai lipseşte ceva. Acest imbold lăuntric şi această onestitate 
spirituală îl aduc în faţa lui Hristos. Este traseul pe care-l parcurge orice credincios. 





După cum se vede, greu nu este să ajungi înaintea lui Dumnezeu, greu este să 
rămâi cu El. Căci tânărul dregător refuză să facă pasul decisiv: a-şi împărţi averea 
săracilor şi a urma lui Hristos. Dacă i s-ar fi spus: „mai împlineşte cutare poruncă 
şi vei moşteni Împărăţia Cerurilor” - sunt convins că acest om ar fi plecat bucuros. 
Dar ar fi constatat, nu după multă vreme, că nici o lucrare, nici o virtute nu aduc 
desăvârşirea şi nici bucuria deplină. 


Aşa se întâmplă şi cu cei ce pleacă din Biserică, deşi au cunoscut darul lui Dumne- 
zeu. Ei caută un bine care să fie doar al lor, o „realizare” a lor, prin „munca” lor. 
Virtuţile pe care le dobândesc îi fac să se simtă importanţi, apreciaţi. Îşi conturează 
o anumită părere de sine şi se bazează foarte mult pe o identitate pe care şi-o 
clădesc cu mijloace religioase, dar şi cu elemente ce ţin de criterii lumeşti. Numai 
că, în esenţă, creştinismul nu este o religie precum sunt celelalte - de fapt, nu este 
deloc o religie. A fi creştin înseamnă a renunţa la tot, pentru a urma lui Hristos. Tot 
ceea ce ai acumulat, ai construit până atunci, în Biserică fiind, pare că se năruie. 
Dar e ca atunci când se lansează o rachetă spre cer şi toată construcția care o 
susținea în poziţie verticală începe să se dărâme. Aşa cum se ataşează şchiopul de 
cârje, tot aşa suntem şi noi ispitiţi să ne ataşăm de anumite „lucrări creştineşti”, iar 
nu de Însuşi Hristos. Cădem într-un soi de idolatrie. 


Din Evanghelii ştim că au fost mulţi care au ales să urmeze Domnului. Ba chiar 
unii s-au oferit ei înşişi, precum acel cărturar care a zis: „Învăţătorule, Te voi urma 
oriunde vei merge” (Matei 8, 19). Te-ai fi aşteptat ca Mântuitorul să-l primească 
bucuros, iar nu să-i răspundă: „Vulpile au vizuini şi păsările cerului cuiburi; Fiul 
Omului însă nu are unde să-Şi plece capul” (Matei 8, 20)! Greşeala cărturarului 
este că el doreşte să ajungă undeva (,„,oriunde”) cu Hristos, nu înţelege că EI este 
Însuşi Calea şi Ținta. 


Cei nemulțumiți de Biserică, ce rup comuniunea, o pot face şi pentru că li se pare 
că nu ajung nicăieri, ei vor neapărat să ajungă „undeva”. Nu pricep că a fi în 
Biserică este deja împlinirea făgăduinţei lui Dumnezeu pentru ei, precum la 
începuturi, când „Domnul adăuga zilnic Bisericii pe cei ce se mântuiau” (Faptele 
Apostolilor 2, 47). 


Dacă eşti trist şi eşti gata să întorci spatele lui Hristos precum a făcut-o dregătorul 
bogat înseamnă că s-a petrecut, în prealabil, ceva minunat. 


Ca o completare la ceilalți doi evanghelişti sinoptici, Sfântul apostol şi evanghelist 
Marcu adaugă un amănunt plin de semnificaţii. După ce dregătorul afirmă că „a 
păzit toate poruncile încă din tinereţile lui”, ni se spune că „lisus a privit la el cu 





dragoste” (cf. Marcu 10, 20-21). Abia apoi vine îndemnul de a vinde tot spre a 
împărți averea săracilor şi de a lua crucea spre a urma lui Hristos. Aşa că e foarte 
posibil ca tristeţea ta să fie o reacţie la privirea plină de iubire a lui Dumnezeu, care 
se oferă pe Sine. Inima ta, fiind lipită de lucruri omeneşti sau pământeşti, nu se 
deschide acestei iubiri. Tristeţea nu e semnul resemnării, ci semn că în inima ta se 
dă o bătălie. 


Tradiţia ne spune că, după aproximativ un an, acel dregător a ales să urmeze 
totuşi lui Hristos, ajungând chiar episcop. Poate nu eşti pregătit acum, poate încă 
ți se mai pare că lumea mai are ceva de oferit sau tu ai ceva de oferit lumii. 
Tristeţea de acum precede însă zâmbetul tău de mâine, după promisiunea 
nemincinoasă a Domnului: „întristarea voastră se va preface în bucurie” (loan 16, 
20). 





Dregătorul bogat şi păzirea poruncilor. Radicalismul Evangheliei lui Hristos. 
Creștinismul nu este ceva comod 


DREGĂTORYL BOGAT 


[cd At | = PI iri 


AA 


] 


Pr. Constantin Sturzu - lisus a privit cu drag 


“Dumnezeu nu ne-a creat pentru a fi mai buni decît alţii, ci pentru a fi dumnezei 
prin har. Orice altă ţintă în viaţa creştinilor este dezamăgitoare. 


O vorbă din popor spune că nu iei nimic cu tine în groapă. Adică, indiferent de câte 
averi sau bunuri ai acumulat în viaţă, la moarte le laşi pe toate aici, neputând să 
treci dincolo nici măcar propriul trup, pe care îl lepezi ca pe o haină în mormântul 
în care vei fi aşezat. A lua ceva cu noi dincolo, pe lumea cealaltă e tot atât de greu 
pe cât îi este unei cămile să treacă prin urechile unui ac, adică imposibil. Această 
comparaţie o face Domnul atunci când vorbeşte despre cât de greu le este celor ce- 
şi lipesc inima de averi să intre în Împărăţia lui Dumnezeu. Locul îl găsim în 
fragmentul evanghelic ce se va citi mâine în biserici (Luca 18, 18-27). 


Un dregător bogat îi cere lui Hristos să-i spună ce să facă pentru a moşteni viaţa de 
veci. După ce află că a împlinit toate poruncile pe care le-a dat Dumnezeu evreilor 
prin Moise, că avea deci o viaţă curată din punct de vedere moral, primeşte o 
“lovitură” neaşteptată: Învățătorul lisus îi spune că totuşi îi mai lipseşte un lucru, 





acela de a se lepăda de averile sale în folosul celor săraci. Lucru ce îl întristează pe 
tânărul dregător, “căci era foarte bogat”. Iar tradiţia consemnează faptul că a avut 
nevoie de un an de zile pentru a împlini această ultimă poruncă a Domnului, un an 
de zbatere şi frământare interioară, la capătul căruia a biruit gândul de a asculta 
întrutotul de Cuvântul lui Dumnezeu. A vândut averile sale şi a împărțit banii 
săracilor, apoi s-a adăugat grupului de ucenici care îl urmau pe lisus, iar mai târziu 
a devenit episcop undeva în Asia Mică. O poveste, ar spune omul tributar 
producţiilor cinematografice hollywoodiene, care are happy-end, chiar dacă după 
ceva suspans. 


Cum se termină însă poveştile noastre de viaţă, ale celor care căutăm, precum acel 
dregător, viaţa cea veşnică? Există şi pe traseul nostru duhovnicesc un moment în 
care să ne întâlnim cu o poruncă divină ce ne întristează sufletul? Pe care simţim că 
nu suntem în stare să o împlinim? Cu siguranţă, da. Desigur, nu tuturor li se cere să 
renunţe la toată averea şi la toate obligaţiile lumeşti şi să urmeze lui lisus. Această 
chemare este adresată mai ales călugărilor. Dar pentru fiecare există ceva ca o 
barieră, ca un plafon pe care îl atinge şi de care, dacă ar avea curajul de a-l 
străpunge, ar ţâşni cu putere către Lumină. 


Cei mai mulţi dintre credincioşii constanţi, practicanți, împlinesc în general 
poruncile. Postesc, merg duminica la biserică, se roagă zilnic. Dar cei mai mulţi 
ajung la un nivel la care intervine un soi de automulţumire. Ceva cam în genul 
celeia pe care o încerca fariseul care arăta cu degetul către un vameş păcătos 
rostind cunoscutele cuvinte: 


“Dumnezeule, Îţi mulţumesc că nu sunt ca ceilalți oameni, răpitori, nedrepţi, 
adulteri, sau ca şi acest vameş“(Luca 18, 11). 


Comentând situaţia vieţii duhovniceşti a creştinilor de astăzi, protoiereul Vladimir 
Vorobiev, rector al Universităţii Ortodoxe “Sf. Tihon” din Moscova, remarcă în 
volumul “Duhovnicul şi ucenicul” publicat de Editura Sophia în 2009: 


“Însă ce este mult întristător în viaţa Bisericii noastre este faptul că poţi vedea 
venind la biserică oameni de un anumit nivel care însă, la un moment dat, se opresc 
şi nu mai pot să meargă mai departe. lar nivelul la care s-au oprit nu este chiar aşa 
de înalt. De obicei, acesta este nivelul oamenilor care nu săvârşesc păcate de 
moarte, nu desfrânează, nu beau, nu fură, nu practică magia, nu-şi bat părinţii, nu 
înjură, poate chiar nu fumează. Se împărtăşesc des, însă dacă iei aminte la ei, nu 
vei vedea vreun om care să sporească, care să meargă din putere în putere, care să 





se apropie de Hristos. Au terminat doar începutul lucrării, ceva pregătitor...” (pag. 
17) 


Dumnezei prin har 


[...] Însă ceea ce se subliniază în finalul volumului “Duhovnicul şi ucenicul” este 
că însăşi preoţii nu mai îndeamnă, sistematic şi accentuat, pe credincioşi să urce pe 
treptele sfinţeniei. Ori pentru că ei înşişi nu se străduiesc să le străbată şi nu se pot 
face călăuze pentru alții, ori pentru că se mulţumesc că-i văd pe oameni în biserică, 
departe de capcanele lumii, şi se mulțumesc şi cu atât, mai ales în contextul unei 
depravări morale tolerată de societate şi chiar legiferată, pe alocuri. 


În această cheie putem şi noi decripta “păţania” tânărului bogat care credea că 
împlineşte toate poruncile, dar care n-avea linişte şi nu se mulțumea cu atât. Simţea 
că sufletul său este chemat la ceva mai înalt, că asta este doar o etapă. Şi noi avem 
în adâncul nostru această chemare către mai înalt, dar deseori ne mulţumim să ne 
eliberăm de patimi şi să avem o viaţă curată din punct de vedere moral. Stadiul 
curățirii de patimi, al desăvârşirii morale este doar prima dintre cele trei etape pe 
care le poate parcurge un creştin, celelalte două fiind lumânarea şi îndumnezeirea. 
Un vas este curăţit şi pregătit nu pentru a rămâne aşa în proximitatea chiuvetei, ci 


pentru a fi umplut cu hrană. Tot aşa şi vasul trupului nostru nu este curățit spre a 
sta gol, ci pentru a chema pe Dumnezeu să sălăşluiască într-însul din ce în ce mai 
deplin. Instalându-ne confortabil pe prima treaptă a unei scări şi închipuindu-ne că 
am ajuns deja în vârf nu ne putem umple decât, eventual, de penibil. 


Dumnezeu nu ne-a creat pentru a fi mai buni decât alţii, ci pentru a fi dumnezei 
prin har. Orice altă ţintă în viaţa creştinilor este dezamăgitoare. Că nu toţi reuşesc 
să străbată aceste etape, e la fel de adevărat. Dar toți sunt chemaţi să încerce. lar 
Dumnezeu, văzând râvna noastră, va face pogorământ şi va cobori şi mai aproape 
de noi, cei care nu reuşim să urcăm. De aceea şi pe acel tânăr dregător lisus “l-a 
privit cu drag” (Marcu 10, 21). Cu drag ne priveşte şi pe noi pentru că îndrăznim să 
credem că se poate mai mult pentru viaţa noastră, că nu trebuie să ne oprim într-un 
echilibru de ordin moral. Chiar şi dacă nu vom putea să ascultăm ce ne spune 
Domnul atunci şi ne vom întrista, cu siguranţă vom fi mai câştigaţi mai târziu. Căci 
Dumnezeu îi iubeşte mult pe cei care îndrăznesc să-l ceară mai mult pentru cei, 
chiar dacă nu pot duce pe moment povara urcuşului“. 


sursa: Doxologia 





Pr. Coman - Despre bogăţie 
(fragmente) 


Pr. Coman: Am mai spus acest lucru. Avuţia este cea mai mare piedică în calea 
omului spre Dumnezeu. De orice natură ar fi această avuţie. „Nici o slugă nu poate 
să slujească la doi stăpâni. Fiindcă sau pe unul îl va uri şi pe celălalt îl va iubi, sau 
de unul se va ţine şi pe celălalt îl va dispreţui. Nu puteţi să slujiți lui Dumnezeu şi 
lui Mamona“, ca să cităm pe Sfântul Luca (16,13)[1]. Mamona este un cuvânt de 
origine siriacă şi înseamnă bogăţie. 


În viaţa omului, în inima omului, de fapt, bogăţia face cea mai mare concurenţă lui 
Dumnezeu. Şi nu numai lui Dumnezeu, ci şi semenilor. Bogăția este un idol, adică 
un dumnezeu fals. Cine se închină bogăției se leapădă de Dumnezeul cel viu şi 
adevărat. Cine se alipeşte de avuţie, se converteşte la un mod de viaţă egoist, 
egocentric, deşi sistemul nostru existențial este unul teocentric. Dacă Dumnezeu 
este Creatorul lumii şi al nostru, şi rațiunea pentru care ne-a creat este aceea de a-l 
fi parteneri într-o relație de dragoste deschisă veşniciei, atunci când întoarce 
spatele lui Dumnezeu, omul se înscrie pe o traiectorie existențială greşită. Rămas 
cu faţa la Dumnezeu, el se află pe traiectoria împlinirii sale, a sensului şi a vocației 
sale esenţiale, a raţiunii sale ultime de a fi. Omul este chemat să aleagă între 
Dumnezeul cel adevărat şi viu, duhovnicesc, al iubirii jertfelnice, al iubirii celuilalt 
şi zeul banului, Mamona, al iubirii de sine, al plăcerilor egoiste, al culturii 
materialiste, care slujeşte egoismul sinucigaş. 


Mai este şi o explicaţie tehnică, să spun aşa, a faptului că în duminicile acestea 
revine atât de frecvent tema bogăției. În această perioadă se citesc fragmente din 
Evanghelia după Luca. Sfântul evanghelist Luca este foarte preocupat de problema 
bogăției, ca de altfel şi de multe alte probleme sociale. 





Apropos, cei care se ocupă de problematica socială, politicienii noştri - pentru că 
ne aflăm într-o perioadă de campanie electorală - ar trebui să studieze foarte bine 
Evanghelia după Luca. Ar găsi aici o foarte complexă şi bogată perspectivă asupra 
problemelor sociale. Desigur, discursul biblic este un pic radical. Politicienii iubesc 
un discurs mai nuanţat, mai diplomatic. Diferenţa vine de la obiectivul pe care şi-l 
propune fiecare. Discursul biblic îşi propune să arate lumii adevărul, fără să 
urmărească să placă în vreun fel oamenilor, în timp ce limbajul politic caută cu 
preponderență să placă oamenilor. 


R. Rădulescu: La Mântuitorul Hristos vine, să zicem, un politician al vremii, un 
dregător, cum îi spune Evanghelia, care este preocupat şi de viaţa de veci. Îl 
întreabă ce să facă? Mântuitorul îi răspunde dur, pentru că Simte tonul 
linguşitor al dregătorului. Mi se pare că mesajul Evangheliei în legătură cu 
atitudinea omului faţă de ceea ce posedă, de ceea ce dobândeşte în lumea 
aceasta, puţin neluat în seamă, care se confruntă cu un eşec, constatăm în jurul 
nostru, că există preocupare doar pentru lucrurile materiale în viaţa aceasta, 
avem impresia chiar că ar fi ultimul Scop. Toate eforturile noastre merg în 
direcţia câştigului cât mai mare, a unui serviciu bun, a unei vieţi confortabile. 
Cum să încadrăm mesajul Mântuitorului Hristos, în viaţa noastră plină de 
materialitate? 


Pr. Coman: Întâi de toate, va trebui să privim cu luciditate şi cu stăruință, să 
vedem dacă această cultură în care ne aflăm noi şi care este generalizată, pentru că 
suntem într-o epocă a mondializării, este o cultură convenabilă cu adevărat. Aşa 
cum aţi definit-o şi dumneavoastră, este o cultură a banului prin excelenţă, a 
confortului material, a folosului material, a consumului, a plăcerilor materiale şi 
aşa mai departe. Este o cultură materialistă prin excelenţă. Sunt puţini oamenii care 
şi-o asumă lucid, conştient, în urma unei îndelungi reflecții. Toţi suntem prinşi ca 
într-un iureş de modul acesta de viaţă şi nu ne mai întrebăm dacă, într-adevăr, este 
profitabil până la capăt. Deci, primul lucru pe care ar trebui să-l facă fiecare om 
este să se întrebe dacă este mulţumit în adâncul lui de acest mod de viaţă, dacă îl 
satisface pe deplin. 


Să nu mai vorbim despre faptul că această civilizaţie materialistă, a consumului 
material, este susținută de cei care beneficiază de pe urma ei, adică de cei care 
produc. În spatele diferitelor industrii se află o ideologie propagată pe toate 
canalele şi susținută cu toate mijloacele posibile. Publicitatea s-a dezvoltat atât de 
mult, este atât de rafinată, încât strecoară în adâncul conştiinţei noastre motivațiile 
unei astfel de vieţi. Ne face să alergăm după himere, pe care nu le prindem, dar ne 
consumăm viaţa întreagă, alergând după ele. Este o adevărată dramă. Oricine îşi 





poate da seama că nu averile nenumărate îi aduc bucuria, ci prezenţa unui suflet 
lângă el, a unui om, a mamei, a tatălui, a soţului, a soţiei, a copiilor, a vecinului, a 
prietenului. Un prieten nu-l poţi plăti cu toate averile din lume! Ori, banul este cel 
care ne strică aproape toate prieteniile. Averile sunt cele care sapă între oameni 
prăpăstii adânci, între semeni, între fraţi, între părinţi şi copii. Nu este nici o 
filozofie în a înţelege acest lucru! Şi totuşi, o lume întreagă aleargă după bani! Mă 
întrebaţi cum este posibil?! Ce să spun, pare o lume în derivă, purtată de vânt pe 
valurile istoriei, ca o turmă de necuvântătoare. Îndrăznesc să spun lucrul acesta 
pentru că deseori mă simt pe mine şi pe cei din jurul meu făcând parte din această 
turmă. 


Sunt lucruri atât de evidente. Mântuitorul Hristos le spune cu atâta simplitate, cu 
atâta claritate, cu atâta fermitate, sentenţios, încât nimeni nu poate comenta nimic, 
tocmai pentru faptul că lucrurile se pot certifica în propria existenţă. 


Dacă ar fi cineva curios să facă un sondaj de opinie, în rândul celor bogaţi, la 
sfârşitul unei vieţi pline de bogăţie, şi dacă aceştia ar fi oneşti, am avea mărturia 
eşecului lor existenţial. Dar, la bătrâneţe, nu-i mai caută nimeni pe aceşti oameni, 
pentru că nu mai slujesc cultura şi ideologia bogăției, nu mai slujesc la altarul lui 
Mamona, ca să spunem lucrurilor pe nume. 


Nu sunt de acord cu exegeţii contemporani nouă, care cred că numai în anumite 
condiţii bogăţia este piedică în calea omului şi a lui Dumnezeu. Nu, în toate 
condiţiile, bogăţia este o piedică. Omul bogat nu este milostiv, nu poate fi milostiv! 


Teoretic, desigur, dacă este înţelept şi foloseşte bogăţia pentru a face milostenie, 
atunci bogăţia nu este o piedică în relaţia lui cu Dumnezeu. Nu avem exemple nici 
în Evanghelii, nici în istorie. Poate, foarte rare exemple. Ca să vedem că nu există 
excepţii, să citim finalul Evangheliei de astăzi, unde Mântuitorul spune clar şi fără 
echivoc: „Mai uşor trece o cămilă prin urechile acului, decât să intre un bogat în 
împărăţia lui Dumnezeu!” Există vreun echivoc aici? Există vreo clauză? Apar 
circumstanţe atenuante, care să ofere vreo şansă bogatului? Eu nu văd nici una! 


Mântuitorul Hristos este foarte clar şi foarte radical. Aceasta este Evanghelia! Dacă 
rămâi agăţat şi de un capăt de aţă, de un lucru care pentru tine este mai preţios 
decât Dumnezeu, eşti un nefericit. 





Îmi amintesc un film, care a circulat foarte mult pe CD-uri: Ostrov se numeşte. Un 
film extraordinar, în care un călugăr foarte înduhovnicit este perceput aproape ca 
nebun de ceilalți, tocmai pentru că îşi asumase întru totul calea lepădării de lume. 
Acesta dă o lecţie stareţului său, care se ataşase de nişte ciubote, de o plapumă şi 
de o saltea, pe care le primise în dar. Într-o noapte i le aruncă pe foc şi în mare şi-i 
spune: „Cât eşti de lipit de aceste cizme, atât eşti de departe şi de nealipit de 
Dumnezeu!”. 


Avem mărturia celor care îl trăiesc pe Dumnezeu, Ii trăiesc apropierea, trăiesc 
darurile fantastice ale întâlnirii sau ale apropierii sau măcar ale simțirii de la 
distanţă a dumnezeirii. Ce pace, ce linişte, ce dulceaţă, ce bunătate, ce bucurie, ce 
prietenie, ce deschidere fantastică asupra omenirii, asupra lumii, ce ierarhie 
extraordinară a lucrurilor şi a valorilor când ai o mică, fie şi numai o mică 
percepţie la nivelul simţirii Dumnezeului celui adevărat! La acest nivel, oamenii nu 
pot judeca scolastic şi teoretic, conceptual. 


Lucrurile nu se limpezesc la nivelul abordării teoretice sau al dezbaterii, ci la 
nivelul experienţei. Stă la îndemâna noastră, a tuturor, să experimentăm bogăția? 
Să experimentăm un timp şi lepădarea totală de avuţie, sărăcia! Am experimentat 
bucatele bogate? Să experimentăm o lună şi bucatele sărace! Am experimentat 
dănţuirea cu bucurie lumească? Să experimentăm şi întristarea duhovnicească! Să 
le experimentăm, aşa cum spune Hristos, dând, măcar pentru un timp, ce este al 
nostru săracilor. Să observăm ce se naşte în noi! De altfel, ideologia despre care 
vorbeam ţine sus drapelul libertăţii individuale şi al dreptului de opţiune şi alegere. 
Nu sunt, oare, demne de luat în seamă cuvintele lui Hristos, măcar la nivel 
experimental?! Ar fi pătruns atât de mult în conştiinţa omenirii acest Personaj, care 
este lisus Hristos, dacă vorbele Sale nu ar fi avut relevanţă în adevăr? 


R. Rădulescu: Se pare că este greu. Greu a fost şi pentru dregător. După ce 
Hristos îl îndeamnă pe dregătorul bogat să vândă tot, îi mai spune „...vino după 
Mine!” Vă întreb, ce înseamnă acest îndemn, la ce îl cheamă Mântuitorul 
Hristos pe dregătorul dornic de veşnicie? 


Pr. Coman: Urmarea lui Hristos este un concept evanghelic esențial. A urma lui 
Dumnezeu, a urma calea lui Hristos este intrarea pe calea cea împlinitoare, pe 
traiectoria existenţială corectă şi sănătoasă. Care este calea lui Hristos, ne 
întrebăm? Calea lui Hristos este calea jertfirii de sine, calea crucii, a batjocoririi de 
către ceilalți, a neînţelegerii şi a morţii. Aceasta este calea lui Hristos! Asta 
înseamnă „...vino după Mine!” Lasă calea confortului, a bunăstării, a aparentei 
mulțumiri şi împliniri şi vino pe calea renunțării, pe calea sacrificiului de sine. Eşti 





cinstit de lume, ţi se dau onoruri, eşti respectat, lăudat, ai un statut social pentru că 
eşti bogat?! Calea lui Hristos este să fii gata să renunţi la toate acestea şi să 
primeşti din partea semenilor disprețul, batjocură, umilirea etc. 


Paradoxal, aceasta este adevărata cale a împlinirii existențiale şi a vieţii celei 
adevărate, dacă mai preocupă pe cineva împlinirea în această viaţă! Toţi suntem 
flămânzi după fericire şi după bucurie, şi le căutăm. Dar nimeni nu mai ia seama, 
nu se mai întreabă: „este aceasta calea care duce la bucurie?“ Sau, măcar, să-şi 
propună să verifice şi calea despre care vorbeşte Biserica, de două mii de ani, în 
numele lui Dumnezeu şi în numele lui Hristos. De aceea îndemn, experimentați! 
Ascultaţi un cuvânt la biserică sau citiți Evanghelia, aplicaţi-l şi vedeţi! Veţi gusta 
bucuria pe care nu aţi avut-o niciodată! Dar noi nu reuşim nici măcar să testăm. 
Vom constata, dramatic, că există potrivnicii! Există înlăuntrul nostru un monstru 
care se împotriveşte acestor experimentări. Există o construcție înlăuntrul şi în 
afara noastră, care se împotriveşte să ne recuperăm traiectoria sănătoasă spre 
Dumnezeu. 


Este greu. Este greu de unul singur. Nu poate omul singur. Este, însă, posibil cu 
ajutorul lui Dumnezeu: „Ceea ce la oameni nu este cu putinţă, este cu putinţă la 
Dumnezeu!” 


Recuperăm, astfel, antropologia teologică, adică o înţelegere a omului, în care intră 
în calcul prezenţa şi lucrarea lui Dumnezeu. Omul, prin construcţie, prin structura 
sa psihosomatică şi prin vocaţia sa, nu este o ființă autonomă, suficientă sieşi. 
Adică, vine de undeva, fără voia lui, şi se duce undeva, dar nu ştie unde va ajunge. 
Mărturisim, prin descoperirile dumnezeieşti, că omul este o ființă în mâna lui 
Dumnezeu, nu numai la naştere şi după moarte, ci în fiecare clipă a existenţei sale. 
De aceea, recursul la Dumnezeu este necesar continuu, moment de moment. 
Poporul nostru are o vorbă: „Trăieşte cu Dumnezeu sau trăieşte fără Dumnezeu!” 
A trăi cu Dumnezeu, înseamnă a fi într-o raportare permanentă la Dumnezeu, cu 
simţul limitelor, cu implorarea şi invocarea ajutorului lui Dumnezeu. Când omul va 
ajunge la această măsură, desigur, biruindu-şi trufule, atunci va înţelege ce 
înseamnă bucuria adevărată a fiinţei smerite, care este el însuşi!”. 


(din: Pr. Constantin Coman, “Dreptatea lui Dumnezeu şi dreptatea oamenilor”, 
Editura Bizantină, Bucureşti, 2010) 





“Oamenii sunt foarte trişti când nu reuşesc în proiectele lor, în programele 
lor. Ei bine, această tristeţe vine tocmai pentru că omul nu concepe să se 


lepede de ambiţii”. “Provocarea” lui Hristos şi întristarea bogatului 
“nepregătit” din noi 


dir 
— 


(& 


Drumul crucii (desen de Elena Murariu) 
22.08.2015 


“Ci, auzind cuvântul acesta, tânărul a plecat întristat, căci avea multe avuţii...” 
(Matei 19, 22) 


R. Rădulescu: 


Pr. Coman: ... Că eu sunt sensul propriei mele existenţe. Că eu îmi sunt suficient 
mie-mi! Eu cu bucuriile mele, cu plăcerile mele, cu preocupările mele, cu 





proiectele mele, îmi sunt propriul sens. Oamenii sunt foarte trişti când nu reuşesc 
în proiectele lor, în programele lor. Ei bine, această tristeţe vine tocmai pentru că 
omul nu concepe să se lepede de ambiţii. 


Chemarea Mântuitorului Hristos este una într-adevăr extraordinar de provocatoare. 
O putem observa, dacă ne aruncăm privirea în mănăstiri. Monahii, mai mult decât 
noi cei din lume, urmează această cale a Mântuitorului Hristos, la modul foarte 
propriu: se leapădă de ei, se leapădă de lumea în care s-au născut, de părinţi, de 
rudenii, de perspectivele unei cariere, de traiul asemenea nouă, şi urmează lui 
Hristos. Nu mai au nici o altă preocupare sau, mai corect spus, îşi subsumează 
orice preocupare urmării lui Hristos. A urma lui Hristos înseamnă a urma calea 
despre care vorbea (...) calea suferințelor, calea pătimirii, a sacrificiului de sine, a 
crucii. Sigur nu de dragul de a suferi şi de a pătimi, ci pentru că aceasta este calea 
care-l face pe om părtaş şi moştenitor al vieţii celei adevărate, care este viaţa 
împreună cu Dumnezeu. Aceasta este marea provocare! 


Dar este omul preocupat de provocarea de a trăi cu Dumnezeu? Ştie omul ce 
înseamnă a trăi cu Dumnezeu sau ştie numai ce înseamnă să trăiască cu sine şi cu 
semenii săi? Mântuitorul Hristos spune clar că sensul ultim nu este a trăi cu tine şi 
cu semenii tăi, ci sensul ultim, plenar, bogat şi împlinitor este a trăi cu Dumnezeu. 
De ce? Pentru că aşa a făcut Dumnezeu lumea şi pe oameni, aşezând în ei acest 
rost. 


Celor care nu se mulțumesc cu acest răspuns le aduc aminte un cuvânt al Sfântului 
apostol Pavel: „Dar, omule, tu cine eşti care răspunzi împotriva lui Dumnezeu? 
Oare făptura va zice Celui ce a făcut-o: De ce m-ai făcut aşa?” (Rom. 9,20). 


R. Rădulescu: Mesajul este adresat oricărui creştin sau numai monahilor? Cum 
să înţelegem mesajul pe care-l transmite Hristos în Evanghelie? 


Pr. Coman: Mesajul este adresat, fără doar şi poate, tuturor oamenilor. Evanghelia 
Mântuitorului Hristos este o chemare şi o provocare la sens, adresată tuturor 
oamenilor. 


R. Rădulescu: Părinte profesor, mă gândesc acum la un lucru: în sinea mea Stă 
personalitatea mea, stă felul meu de a fi om, care contează în relaţiile cu ceilalți. 
Mi se cere să renunţ la personalitatea mea, să-mi fie indiferent caracterul meu, 
identitatea mea. Cum să înţeleg această lepădare? 





Pr. Coman: Vă înţeleg frământările şi neliniştea în faţa acestei provocări. Cred că 
ar trebui să distingem între o personalitate legitimată social, cu vizibilitate, şi o 
personalitate nelegitimată social, fără vizibilitate publică. Până la urmă este foarte 
important ca omul să ştie ce vrea: vrea legitimarea în faţa oamenilor sau în faţa lui 
Dumnezeu?! Legitimarea în faţa oamenilor suportă riscuri nenumărate, între care 
cel mai grav este ipocrizia, dedublarea. O imagine socială bună nu echivalează 
întotdeauna cu o personalitate integră, coerentă, sănătoasă. 


— Personalitatea mona-hului este în primul rând extrem de unitară, pentru că 
cel care exclude criteriul vizibilităţii, odată cu el exclude şi riscul 
dedublării. 

— În al doilea rând, monahul care s-a lepădat de puterile şi de performanţele 
firii sale create, s-a racordat la resursele dumnezeieşti, infinit mai puternice. 

— În al treilea rând, eliberat de nevoia de imagine, monahul investeşte exclusiv 
în edificarea sa lăuntrică, duhovnicească, potențându-şi funcţiile duhov- 
niceşti: capacitatea de iertare, de înțelegere, de iubire etc. 


Coordonatele specifice ale unei personalități lumeşti vor fi deosebite de cele ale 
unei personalităţi retrase din lume. Primul investeşte în „ambalaj” - iertaţi-mi 
barbarismul - al doilea investeşte exclusiv în conţinut. Cultura noastră lumească de 
astăzi este o cultură a imaginii, a vizibilităţii. Exişti dacă eşti vizibil şi „vinzi” dacă 
imaginea ta este cât mai vizibilă, dar şi cât mai „înfrumuseţată”. 


Cultura Evangheliei, întrupată într-o măsură foarte mare în spiritualitatea monahală 
răsăriteană, este o cultură a retragerii din lume, o cultură a lepădării de lume, atât 
în postura ei exterioară omului, cât şi în cea interioară. Cine a cunoscut un monah 
care a reuşit lepădarea de sine, a întâlnit în acel monah o personalitate 
extraordinar de puternică, mult mai împlinită, fericită. Aceasta şi pentru faptul 
că, lepădându-se de sine, s-a eliberat de presiunile egoiste care-l întristează pe 
om, care sunt amăgitoare şi nu duc la satisfacţie. Iar, pe de altă parte, îl ajută să 
guste adevărul existenţei, care înseamnă Să uite de sine şi să-i cuprindă pe 
ceilalți, să-L cuprindă pe Dumnezeu însuşi cu mintea şi cu inima. 


R. Rădulescu: Afi cunoscut asemenea oameni? 
Pr. Coman: Am cunoscut şi pot să vă dau mărturie. M-am întors de câteva 


săptămâni dintr-un stagiu mai îndelungat la Sfântul Munte, unde am avut bucuria 
să cunosc foarte mulţi astfel de oameni. 





Printre ei am cunoscut chiar un monah retras în pustnicie. N-ar trebui să spun, 
pentru că mi-a şi spus să nu vorbesc despre el, dar pentru că m-aţi provocat să dau 
o mărturie concretă... Trăieşte de aproximativ zece ani într-o izolare aproape 
totală, fără să se îngrijească ce va mânca şi cu ce se va îmbrăca. Am avut revelaţia, 
cu adevărat, a împlinirii celor despre care vorbeşte Evanghelia de astăzi. A fost cea 
mai importantă întâlnire din viaţa mea, până acum. Am 55 de ani. Am întâlnit 
foarte multă lume, foarte mulţi oameni, din toate categoriile: profesori universitari, 
ierarhi, patriarhi, monahi... Fără să supăr pe nimeni, a fost cea mai importantă 
întâlnire din viaţa mea. Am văzut în ochii lui, pe faţa lui, în sufletul lui iradierea 
acestei împliniri dumnezeieşti. Am văzut fața omului care se leapădă de sine, care 
nu mai trăieşte pentru sine, ci arde, pur şi simplu, pentru ceilalţi, este realmente un 
ocean de dragoste. Aşa cum m-a îmbrățişat acest om, mai întâi cu privirea, cu 
vorba, şi apoi cu braţele, nu m-a îmbrăţişat nimeni în viaţa mea. M-a topit, pur şi 
simplu. 


Ca să ajungă la această măsură, priveghează opt ore pe noapte în metanie şi în 
rugăciune. Nu mănâncă decât fructe şi rădăcini, ceaiuri de cele mai multe ori. 
Merge ore întregi, noaptea, ca să ajungă la o chilie să se împărtăşească. Nu îl 
cunoaşte aproape nimeni. Eu l-am întâlnit cu totul întâmplător, la înmormântarea 
unui monah român, unde se adunaseră foarte mulţi călugări. L-am întâlnit şi mi-a 
dat Dumnezeu gând să-l iscodesc. Ne-am retras deoparte şi acolo a avut loc 
descoperirea aceea fantastică. Am întâlnit măsura avansată a unui om împlinit. 


Omul se va împlini când va fi capabil de iubire. EI trebuie să iubească, nu să fie 
iubit. Când omul iubeşte, simte ce înseamnă să se lepede de sine. Cine iubeşte, 
nu-i pasă de sine, nici de trupul său, nici de sufletul său. 


Cum se spune în Evanghelia de astăzi cine se îngrijeşte să-şi scape sufletul şi-l va 
pierde, iar cine se leapădă de sine îl va câştiga. 


R. Rădulescu: Părinte profesor, vorbiţi de oameni care nu au familie, care sunt 
retraşi din lume. Este posibilă lepădarea de sine în lumea noastră tumultuoasă, 
dinamică, cu multe responsabilităţi, cu multe preocupări, cu presiuni din toate 
părţile? Este posibil? Cum să facem? 


Pr. Coman: Nu numai că este posibil, dar este singura cale care ne va duce la 
împlinire, care ne va face cu adevărat fericiți. În familia mea, cu soţia, cu copiii, cu 
vecinii, în parohie, la serviciu, dacă nu voi avea capacitatea să mă lepăd de mine, 
adică de percepția şi de interesele mele egoiste de fiecare moment, să renunţ la 
propria mea dreptate, pe moment sau pe termen lung, să renunţ la propria mea 





plăcere în favoarea celuilalt, nu voi face experienţa căii crucii şi nici a împlinirii 
existenţiale la care ne conduce calea crucii. Nu vorbim de măsura deplinătăţii, ci de 
cât poate fiecare. 


Perspectiva Evangheliei, recapitulată în calea crucii vine în tensiune cu calea lumii, 
care este perspectiva bucuriei lumeşti şi a plăcerii lumeşti, adică a bucuriei şi a 
plăcerii pentru tine însuţi. Cuvintele sunt frumoase, dar numai experienţa ne arată 
dacă o cale este sau nu valabilă. Suntem datori, măcar să încercăm şi calea crucii, a 
lepădării de sine. Cealaltă cale nu este nevoie să o încercăm pentru că mergem pe 
ea de când ne naştem. O cunoaştem, îi cunoaştem şi efectele. Luaţi jugul lui 
Hristos, măcar pentru un timp, renunţaţi la propriile ambiţii, proiecte, plăceri, 
bucurii, în favoarea celorlalți. Omul nu-şi are sensul în sine, ci în afară de sine, în 
celălalt şi, în cele din urmă, în Dumnezeu. 


Lumea, omenirea, nu-şi are sensul în sine, ci în afară de sine, iar acest „în afară” 
este Dumnezeu, Creatorul, Atoateţiitorul Izbăvitorul, Mântuitorul. 


Să încerce cineva să-şi mute preocuparea centrată pe sine, spre Dumnezeu şi va 
vedea ce se întâmplă în el! Măcar la nivel de exerciţiu. Du-te cu mintea şi cu 
inima, dacă se poate, spre Dumnezeu, ca spre un altcineva! 


R. Rădulescu: Părinte profesor, schițaţi, vă rog, portretul omului capabil să-L 
urmeze pe Hristos lepădându-se de sine. Creionaţi câteva calităţi ale acestui om. 


Pr. Coman: Prima calitate este frământarea sau neliniştea existenţială. Poate să-L 
descopere pe Hristos şi chemarea Lui, omul frământat de întrebarea „trăiesc în 
adevăr sau în amăgire? Modul în care trăiesc eu mă împlineşte sau nu mă 
împlineşte? Sunt mulțumit de mine?!” Dacă nu există această frământare 
existenţială, să existe măcar spiritul de observaţie, pentru a vedea pădurea de 
biserici şi de cruci, de care te „loveşti” la tot pasul şi onestitatea de a te întreba ce 
rost or fi având! 


A doua calitate este cunoaşterea de sine şi sinceritatea cu tine însuţi. Cine ajunge 
să-şi pună întrebarea de mai sus îşi va răspunde cu siguranţă că nu este mulțumit de 
nivelul la care trăieşte şi va căuta. De aceea îşi oferă şansa să se întrebe dacă nu 
cumva există o cale care-i poate oferi mai multă fericire? 


In fine, o oarecare trezvie, sau vigilenţă, sau atenţie care să-ți permită să „citeşti” 
ce se întâmplă cu tine sau în jurul tău. Dumnezeu este într-o continuă vorbire cu 
fiecare dintre noi şi cu lumea întreagă. De obicei, vorbirea Lui este într-un registru 





extrem de discret şi de delicat, propriu existenţelor înzestrate cu duh, un registru 
duhovnicesc. Dumnezeu Se adresează „de la Duh la duh“: 


„Căci cine dintre oameni ştie ale omului, decât duhul omului, care este în el? Aşa 
şi cele ale lui Dumnezeu, nimeni nu le-a cunoscut, decât Duhul lui Dumnezeu... 
Omul firesc nu primeşte cele ale Duhului lui Dumnezeu, căci pentru el sunt 
nebunie şi nu poate să le înţeleagă, fiindcă ele se judecă duhovniceşte. Dar omul 
duhovnicesc toate le judecă...” (1 Cor. 2,11,14-15). 


Alteori, e drept, dată fiind opacitatea noastră, îngroşarea simţurilor şi împietrirea 
inimii, foloseşte la mare nevoie şi vorbirea „în tunete şi fulgere”! Onestitatea 
existenţială ne cere să dăm replică sau să răspundem atunci când chiar percepem 
vorbirea lui Dumnezeu către noi, „cea în multe rânduri şi în multe feluri!” 


Provocarea Evangheliei este o chemare liberă, cu totul liberă. În momentul acesta, 
ne vor auzi mulți oameni, care nu s-au gândit niciodată la această chestiune. 
Momentul acesta este momentul în care provocarea Evangheliei ajunge la urechile 
lor. Normal ar fi, să existe o reacţie la această provocare”. 


3 Xe 


R. Rădulescu: Un om tânăr şi bogat se întâlneşte cu Mântuitorul Hristos. Am 
putea spune un privilegiat, părinte Constantin. De obicei, oamenii ajung Să 
acumuleze la vârstă mai înaintată, nu la tinereţe. Era probabil un băiat de bani 
gata, cum Spunem noi astăzi. Acest tânăr cere de la Mântuitorul Hristos să-i 
spună cum Să dobândească viaţa veşnică. Vreau să vă întreb, părinte profesor, 
cum se gândea acest tânăr la viaţa veşnică? Înţelegea el o dimensiune spirituală 
sau se gândea la un fel de prelungire a acelei stări bune pe care el o avea în 
momentul în care vorbea cu Mântuitorul Hristos? Ce înţelegea prin viaţă 
veşnică? 


Pr. Coman: Se gândea ca la un bun pe care ar fi putut să-l adauge avuţiei sale. Se 
gândea ca la ceva care îi lipsea din patrimoniu şi pe care dorea să şi-l adauge. 
Această înţelegere se developează în reacția lui atunci când Mântuitorul Hristos îi 
propune calea de a dobândi viaţa veşnică. Calea dobândirii vieţii veşnice nu mai 
era agonisirea, ci contrariul agonisirii, adică renunțare la avuţia agonisită. Aşadar, 
nimic din logica lui, nimic din aşteptările lui. Viaţa veşnică nu se înscrie în ceva ce 
omul poate să aibă, poate să posede. Paradoxul este şi mai mare, pentru viaţa 
veşnică nu numai că nu trebuie să fi agonisit ceva, ci trebuie să te fi lepădat de tot 
ceea ce ai agonisit. Trebuie să renunțţi la tot ce ai, trebuie să dai nu o parte din tot 
ce ai, ci toată avuţia trebuie să o dai. Evanghelia nu ne spune dacă tânărul va fi 





acceptat teoretic adevărul celor spuse de Mântuitorul Hristos, dar fiind prea ataşat 
avuţiei sale, nu şi l-a putut însuşi practic. Ce ne spune clar este că interesul său 
pentru viaţa veşnică era mai mic decât cel pentru propria avuţie. Dacă-mi îngăduiți 
o comparaţie, aproape vulgară, este posibil să fi funcţionat şi argumentul „nu da 
vrabia din mână pe cea de pe gard!” 


Din nou, logica omenească este surprinsă a fi contrară logicii dumnezeieşti. 
Tânărul bogat era consecvent filosofiei lumeşti, gândea în termenii omeneşti, ai 
înţelepciunii şi ai culturii civilizației umane din epoca sa, care nu s-a schimbat 
deloc nici până astăzi, în timp ce Mântuitorul Hristos îi oferea perspectiva 
cerească, perspectiva împărăției lui Dumnezeu. Această filozofie cerească este 
plăcută la nivel teoretic, dar când este vorba de a te conforma personal ei, constaţi 
că-ţi stau în cale mulțime de obstacole. 


În fond, exigenţele Evangheliei sunt maximaliste, Evanghelia ne cere nu o 
îmbunătăţire a vieţii, ci o schimbare radicală a ei. Or, această provocare ne află mai 
pe toți nepregătiţi. Tânărul ar fi acceptat probabil să-şi sacrifice parte din avuţie, 
dar nu pe toată! Şi aceasta pentru că renunţarea la toată avuţia îi afecta filosofia de 
viaţă. 


R. Rădulescu: Dar de ce este, părinte profesor, bogăţia, acumularea materială, 
un obstacol în veşnicia omului, în dimensiunea Spirituală a vieţii, în relaţia 
omului cu Dumnezeu? Un om care a acumulat prin mijloace cinstite, pentru că 
d fost harnic, inteligent, a ştiut cum Să-şi folosească mijloacele ca să ajungă 
bogat, nu poate acel om să fie şi bogat, să fie şi un bun creştin şi să aibă o bună 
relaţie cu Dumnezeu? 


Pr. Coman: Teoretic, ar putea. Dar practic, nu poate. 
R. Rădulescu: Este chiar imposibil? 


Pr. Coman: Este chiar imposibil! 


R. Rădulescu: Se spune că un bogat nu poate intra în Împărăţia Cerurilor. Mai 
degrabă intră o cămilă prin urechile acului decât un bogat în Impărăţia 
Cerurilor! 


Pr. Coman: Eu în fața acestei dileme, adică, pe de o parte perspectiva Mân- 
tuitorului şi a Evangheliei Sale, iar de cealaltă parte perspectiva noastră ome- 
nească, mă încredinţez, fără ezitare, perspectivei Mântuitorului Hristos şi renunţ la 





propria mea logică. Eu cred în cuvântul Mântuitorului Hristos, care spune că 
bogăţia este una dintre marile piedici, dacă nu chiar cea mai mare piedică în calea 
omului spre Dumnezeu, şi chiar în calea omului spre oameni, prin urmare în calea 
omului spre viaţă, spre viaţa adevărată. Dacă viaţa înseamnă a trăi împreună cu 
ceilalți, dacă viaţa înseamnă o relație de dragoste, bogăţia este o mare piedică în 
calea relației de dragoste dintre oameni. Cred că dacă s-ar face nişte statistici cu cei 
mai bogaţi oameni, sau cu oamenii foarte bogaţi din istorie, s-ar constata acest 
lucru: - că bogăţia a înăbuşit, oriunde a existat, dragostea dintre oameni, chiar şi 
dintre soţi, dintre părinţi şi copil...! 


R. Rădulescu: Sărăcia nu? 
Pr. Coman: Nu, sărăcia niciodată. Poate setea după bogăţie a celor săraci. 


R. Rădulescu: Din punct de vedere social, sunt probleme între noi, sunt 
probleme în familie, sunt probleme între oameni şi din cauza sărăciei. Aflăm 
lucrurile acestea din analizele sociologice. Acum este blamată sărăcia, pentru că 
ea naşte lipsă de civilizaţie, naşte boli, naşte multe probleme. Trăim într-o lume 
în care bogăţia este idealul. 


Pr. Coman: Domnule Rădulescu, din perspectivă socială s-ar părea că aveţi drep- 
tate. Dar noi analizăm lucrurile din perspectiva teologică. Adică mergem cu gândul 
un pic mai departe de limitele lumii noastre, încercăm să-L luăm în calcul pe 
Dumnezeu. Pe Dumnezeu şi toate implicațiile Lui pentru existenţa noastră, inclusiv 
oferta vieţii veşnice. Da, trăim într-o lume în care bogăţia este idealul. Mântuitorul 
lisus Hristos, Dumnezeul nostru, ne spune însă că acest ideal este o amăgire, o 
cumplită amăgire. 


Trebuie spus foarte clar, repetând cuvântul Mântuitorului Hristos, deşi cei din jurul 
nostru nu par să accepte acest lucru. Sărăcia, să nu uităm, este creată de bogațţii 
care se îmbogăţesc. Dacă oamenii şi-ar împărţi, cu oarecare logică, ceea ce 
Dumnezeu dă pentru toţi, nu ar mai exista oameni săraci. Săracii sunt victimele 
bogaţilor. 


Este foarte evident, şi nu este deloc greu să facem radiografia ultimilor 20 de ani 
din România, ca să înţelegem cum s-au îmbogățit cei mai mulţi oameni în 
România. Sigur, în detrimentul celorlalți, pentru că au fost mai inteligenţi, pentru 
că au fost mai capabili, pentru că au fost mai abili, pentru că au fost mai la putere, 
pentru o mie şi una de alte motive. În nici un caz pentru că au fost umani, 
milostivi, iertători, atenţi cu cei din jurul lor. Afirmația aceasta o să-i supere, 





probabil, pe cei bogaţi. Sunt şi oameni bogaţi care încearcă să ţină un anume 
echilibru, consumând mult din bogăţia lor pentru a face milostenie, pentru a ridica 
biserici. Dumnezeu primeşte orice semn de întoarcere, orice semn de iertare, orice 
semn de recuperare a stării de normalitate. 


Oricum, este adevărat că starea de sărăcie creează anumite premize defavorabile 
pentru om. Omul decade din civilizaţie, din cultură, cade în zona de supravieţuire. 
Dar nu sărăcia ca atare este de vină, după părerea mea, ci modul de a vedea sărăcia. 
Cei mai mulţi văd sărăcia ca lipsă a bogăției, şi trăiesc nefericiţi pentru faptul că nu 
sunt bogaţi, dar visează să fie. Trăiesc, în fond, tot cu filosofia avuţiei. Este şi mai 
trist şi mai dramatic. Aceştia pierd de două ori: odată că sunt lipsiţi şi suferă din 
pricina lipsei şi a doua oară pentru că, în fond, trăiesc cu mentalitatea bogatului. Şi 
pentru ei bogăţia sau avuţia este esențială, cu singura diferenţă că unii o au, iar 
ceilalți râvnesc sau visează la ea. 


R. Rădulescu: Trăiesc cu dorinţa acelei bogății. 


Pr. Coman: Este ca şi când ar avea-o. Pentru că, în fond şi la urma urmei, răul pe 
care-l aduce bogăţia este tocmai această credință a noastră în ea, mentalitatea că 
avuţia îți conferă siguranţă, confort, linişte, împlinire. Omul bogat nădăjduieşte în 
avuţia sa, nu în Dumnezeu. Bogăția devine un „concurent” redutabil în inima omu- 
lui pentru Dumnezeu Însuşi. Aici este explicaţia atitudinii radicale a Evangheliei 
față de bogăţie. Cuvântul Mântuitorului este atât de clar: „„...unde este comoara ta, 
acolo va fi şi inima ta.” (Matei 6,21). Noi, oamenii, ne asigurăm punând bani 
deoparte, crescând bogăţia noastră, şi uităm de Dumnezeu. Dumnezeu este asi- 
gurarea, este cauza, este sursa, este finalitatea existenţei noastre. Credinţa noastră 
este că Dumnezeu este Creatorul nostru, EI este Cel care ne ţine continuu în viaţă 
pe noi şi lumea întreagă. Ciudat şi paradoxal este că noi ne luptăm să punem bani 
deoparte, pentru a ne asigura viaţa. Bogaţii au mult mai mulţi bani decât le este 
necesar ca să trăiască normal. 


R. Rădulescu: Soluţia ar fi să nu-ţi doreşti surplus, să doreşti necesarul. Şi să 
lupți, să munceşti, pentru a ţi-l asigura. 


Pr. Coman: Normal ar fi ca omul să trăiască lejer, spontan, liber, cu nădejdea că 
Dumnezeu a doua zi îi va da ce îi este necesar. Să nu pună deoparte pentru a-şi 
asigura ziua de mâine. Să nu mai vorbim de cei care vor să-şi asigure şi generaţiile 
viitoare! 





Să vă povestesc, din propria mea experienţă, o întâmplare, apropos de a face 
economii pentru a-ţi asigura viitorul. Personal, am primit de la Dumnezeu lecţii 
foarte clare în această direcţie. S-a întâmplat cu mine exact ce se întâmpla cu iudeii 
în deşert. Le dădea Dumnezeu mană de sus în fiecare zi, dar nu aveau voie să o 
păstreze de pe o zi pe alta, tocmai pentru a face exerciţiul încredinţării exclusive în 
Dumnezeu. În perioada studiilor mele la Atena, deşi aveam o bursă mică, am făcut 
eforturi mari să economisesc ceva, lipsindu-mă de multe lucruri, cu gândul la 
situaţia din România şi la ziua când aveam să mă întorc în ţară, unde nu aveam nici 
de unele şi nici părinți cu posibilități de a mă ajuta. La noi era starea care era, nu 
aveam casă, nu avem nimic, absolut nimic, dar aveam deja trei copii. 


R. Rădulescu: Anii? 


Pr. Coman: In anul 1983, la Crăciun, m-am întors. Cu economiile pe care le 
făcusem aş fi reuşit să-mi cumpăr un aragaz, un frigider, un pat, câte ceva în casă. 
Nu aveam nimic. 


Când mi-aduc aminte cum s-a întâmplat totul nu pot să nu recunosc scenariul 
dumnezeiesc. La plecarea din Atena, am primit în dar, de la un prieten, un portofel 
de piele. Mi-am pus toate economiile în el. Amintesc de portofel pentru că odată cu 
el începe derularea scenariului. A doua zi după sosirea în Bucureşti cineva în 
magazinul Unirea mi-a furat acel portofel cu toate economiile. Era la ora 8.00 
dimineaţa. În magazin nu era nimeni, decât eu şi vânzătorii. Fiind liber până la 
deschiderea birourilor la Patriarhie, am intrat să cumpăr ceva. În 30 de secunde am 
rămas fără portofel şi fără toate economiile mele. După ce am plătit la casă, în loc 
să pun portofelul în buzunarul pardesiului, l-am pus pe lângă buzunar şi a căzut 
Jos. 


Probabil, una din doamne l-a luat şi văzând atâţia bani, s-a lăsat ispitită. Am fost 
atât de confuz, încât n-am reuşit să desluşesc lucrurile. Am plecat de acolo fără 
bani. Era să se piardă totul! A fost o lecţie din partea lui Dumnezeu şi am primit-o 
ca atare, deşi nu mi-a fost uşor nici mie şi nici familiei mele! Am înţeles că 
Dumnezeu îmi dăduse „mana” să o consum în ziua respectivă, nu să o economisesc 
pentru zilele următoare. Pentru că aşa cum îmi purtase de grijă atunci, trebuia să 
fiu încredinţat că îmi va purta de grijă şi pe mai departe. Dar calculele omeneşti 
sunt altele. 


După ce mi-a luat toate economiile, Dumnezeu mi-a purtat în continuare cu multă 
generozitate de grijă. M-a lăsat câteva luni să mă zbat, căutând, fără vreun rezultat, 
un serviciu şi un adăpost, apoi mi s-a oferit, fără să fi visat vreodată, postul de 





asistent la Facultatea de teologie şi un post de preot la o parohie în Bucureşti cu 
casă parohială. Este casa în care înregistrăm acum. O casă boierească, în care am 
trăit bucuroşi şi liniştiţi cu familia mea, iată de peste un sfert de secol. Simt parcă 
un pic frustrarea că nu este casa mea, păcătos ce sunt, dar mă repliez rapid 
gândului că este darul lui Dumnezeu. Este casa bisericii Sfinţii Voievozi, unde 
slujesc ca preot tot de atâţia ani. 


R. Rădulescu: Casă parohială. 


Pr. Coman: Dau slavă lui Dumnezeu, cu multă mulţumire, pentru cât am stat şi 
pentru cât vom sta aici. Vă spun acestea din experienţa mea. Dar toate acestea mi 
s-au confirmat şi în experienţa altora. 


Am la spovedit o doamnă vârstnică, la şaptezeci şi ceva de ani, care mă biruie cu 
credinţa dânsei. Este ceva extraordinar. A pierdut în urma retrocedărilor casa în 
care stă de patruzeci şi opt de ani şi pe care ea o cumpărase, în urma retrocedărilor. 
Nu are nici cea mai mică îngrijorare, nu are nici cea mai mică supărare. Nu s-a 
gândit la nici o soluţie sau la ce se va întâmpla. Liniştită, când s-a dat ultimul 
verdict mi-a spus: „Părinte, mulțumesc lui Dumnezeu că am avut unde să stau atâta 
timp, o să aibă grijă Dumnezeu unde o să stau şi de acum înainte!” Aceasta este o 
atitudine creştinească. 


Într-o astfel de atitudine au loc şi grija faţă de celălalt, şi mila față de celălalt, au 
loc şi dragostea, şi simpatia, şi compasiunea. Are loc timpul pentru celălalt, să stai 
de vorbă, să te întâlneşti, să te bucuri. Cine are bani şi averi, are foarte multe griji, 
nu mai are timp de nimeni şi de nimic. 


Mi-a devenit aproape o certitudine gândul că, în cele din urmă, bogaţii pier şi 
săracii rămân, că seminţiile celor bogaţi se pierd, nu se perpetuează, în timp ce ale 
celor săraci rodesc copii. Nu este deloc întâmplător! De altfel, statisticile arată că 
familiile bogate nasc copii putini, unu, doi cel mult, în timp ce familiile sărace nasc 
copii mai mulți, pentru că sunt mai largi la suflet, mai generoşi. 


Paradoxal, cei săraci nu se sperie de venirea celui de-al treilea sau celui de-al 
cincilea copil, nu se îngrijorează, iar cei mai avuţi se sperie. De ce? Probabil că le 
afectează un pic confortul sau probabil că se gândesc să ajungă avutul copilului. Se 
întâmplă, de multe ori, ca neamul celor bogaţi să se stingă repede. Sunt familii 
celebre de oameni bogaţi, ale căror neamuri s-au stins deja, la prima generaţie, 
cunoscuţi de noi în veacul al XX-lea. 





R. Rădulescu: Părinte profesor Constantin Coman, în final revenim la această 
întâmplare evanghelică, o întrebare care vine în minte oricui citeşte această 
întâmplare din Evanghelie: „Cine se poate mântui atunci?” Probabil că apostolii 
au pus întrebarea în acelaşi spirit: de ce un bogat nu poate intra în Împărăţia lui 
Dumnezeu? Mântuitorul Hristos dă un răspuns, pe care aş vrea sa ni-l explicaţi: 
»Mântuirea nu este cu putinţă la oameni, dar la Dumnezeu toate sunt cu 

utinţă!“, adică, Dumnezeu îi mântuieşte şi pe bogați. În ce condiţii? 
p Ş pe Vos 


Pr. Coman: Păi, ce este mântuirea?! Trebuie să acceptăm că acest cuvânt a devenit 
inaccesibil ca sens, datorită prea desei folosiri. Mântuire înseamnă salvare, scăpare 
dintr-o situaţie negativă. 


În cazul strict teologic, mântuirea este salvarea omului de la stricăciune şi moarte 
şi ridicarea lui la nivelul unei existenţe neperisabile şi veşnice. Nu este cu putință 
acest lucru omului, pentru că omul, prin natura lui creată, este muritor. Singura lui 
posibilitatea de a deveni nemuritor este împărtăşirea de o realitate nemuritoare. 
Acesta este Dumnezeu. 


Ca să rezum cât se poate de mult, voi trimite la Evanghelia după loan, unde se 
vorbeşte pe larg despre viaţa veşnică şi despre accesul omului la aceasta. Singura 
cale este ca omul să se hrănească cu hrană cerească, spune Sfântul evanghelist 
loan, vorbind despre o pâine care coboară din cer, despre o apă vie etc. Dumnezeu 
oferă această hrană tuturor. Dar ca să-şi împlinească rostul, darul trebuie nu numai 
să fie dăruit, ci şi primit. Mântuirea echivalează, aşadar, cu recuperarea relaţiei cu 
Dumnezeu, pentru că din Dumnezeu vin resursele nestricăciunii şi ale nemuririi. 
Omul nu se poate singur racorda la lumea lui Dumnezeu. Şansa aceasta îi este dată 
de Dumnezeu care se împărtăşeşte pe Sine lumii şi omului. 


Sfântul apostol Pavel vorbeşte pe larg despre mântuirea ca dar, nu ca reuşită a 
noastră, nu ca performanţă a noastră. Și bogaţii s-ar putea mântui. Dar de ce îşi 
riscă ei mântuirea? Pentru că stau cu spatele la Dumnezeu, atunci când Dumnezeu 
dă darul. Ei nu speră la Dumnezeu, nu nădăjduiesc, nu aşteaptă din această direcţie. 
Ei stau cu faţa la bogăţia lor, absorbiți exclusiv de posibilităţile pe care le oferă 
aceasta. Ei au aşteptări exclusiv de la bogăţia lor. Ori bogăția nu mântuieşte pe 
nimeni. Nici virtutea nu mântuieşte pe nimeni. Dumnezeu este Cel care mântuieşte. 
Dumnezeu dăruieşte darul extraordinar al veşniciei, al depăşirii limitelor acestei 
vieţi pământeşti. Este o taină mare. Vorbim, poate, prea uşor despre lucruri atât de 
mari! 





Aşadar, şansa mai mare de mântuire este a săracului, a păcătosului, a umilului, a 
neînvăţatului, a celui lipsit pentru că pur şi simplu acesta este mai deschis darului. 
Este mai deschis speranţei care vine din afara lui şi chiar dinafară acestei lumi. Nu 
este în mod necesar foarte aproape, dar are mai multe şanse, în timp ce bogatul nu 
are [la fel de multe] şanse. 


În toate calculele sale, bogatul se întemeiază pe propria avuţie. Acolo sunt 
aşteptările lui, acolo sunt idealurile lui, acolo sunt strategiile lui, acolo este viziu- 
nea lui pentru neamul lui, pentru ţara lui. Dumnezeu nu mai are loc. Este o 
concurență amăgitoare, între oferta lui Dumnezeu şi propria avuţie. 


Aş mai dori să spun un lucru: bogaţi nu sunt numai cei care au avuţie materială, 
sunt şi cei care au bogăţie de orice alt fel. Puterea lumească este şi aceasta o 
bogăţie. Cultura lumească este şi aceasta o bogăţie. Poziţia socială este şi aceasta o 
bogăţie. 


Sfântul apostol Pavel dă acelaşi verdict în direcţia acestor categorii: „„...priviţi 
chemarea voastră, fraţilor, că nu mulți sunt înţelepţi după trup, nu mulți sunt 
puternici, nu mulţi sunt de bun neam” (1 Cor. 1,26). Orice avuţie „consolidează” 
egocentrismul, egoismul, încrederea în sine, siguranţa de sine, speranţa în sine şi-l 
închide pe om în sine. 


(din: Pr. Constantin Coman, “Dreptatea lui Dumnezeu şi dreptatea oamenilor”, 
Editura Bizantină, Bucureşti, 2010) 





Pr. Bogdan Racu - Evanghelia de Duminică - Păzirea poruncilor, calea pentru 
moştenirea vieţii de veci 


29 noi, 2020 


Duminica a 30-a după Rusalii (Dregătorul bogat - păzirea poruncilor) Luca 18, 18- 
Da 


Fragmentul din Evanghelia după Luca, aşezat de Biserică în această duminică din 
perioada postului Nașterii Domnului, ne prezintă întâlnirea Mântuitorului cu un 
dregător, un cunoscător şi învățător al Legii Vechiului Testament. Așezat în prima 
parte a anului bisericesc, acest text ne îndeamnă să călătorim cu întrebarea: Ce să 
fac ca să moştenesc viaţa de veci? pe care am auzit-o şi în prima duminică a pos- 
tului şi căreia Mântuitorul i-a dat drept răspuns Pilda samarineanului milostiv. 


Această întrebare va mai reveni în lectura biblică de la Sfânta Liturghie spre sfâr- 
şitul anului bisericesc, în Duminica a 12-a după Rusalii, când se citeşte fragmentul 
din Evanghelia de la Matei 19, 16-26, fiind adresată Mântuitorului de un tânăr 
bogat, ca o preocupare esențială pentru viața duhovnicească a creştinului. Aceeaşi 
întrebare care, prin răspunsuri formulate diferit, indică aceeaşi cale a mântuirii: iu- 
birea aproapelui. 


Nu în mod întâmplător, Sfinții părinţi au ales ca acest dialog să fie încadrat liturgic 
într-o perioadă de post, când creştinul acordă o importanță sporită respectării po- 
runcilor, dar trăiește şi în atmosfera bucuriei așteptării Naşterii Domnului descrisă 





de catavasiile sărbătorii, care se cântă de pe 21 noiembrie (Hristos se naşte, slăviţi- 
L! Hristos din ceruri, întâmpinaţi-L! Hristos pe pământ, înălțaţi-vă! Cântaţi 
Domnului tot pământul, şi cu veselie, lăudaţi-L, popoare, că S-a prea slăvit), şi de 
colinde. În această trăire a bucuriei de a dărui, pe care încercăm să o simţim mai 
intens în această perioadă, ni se aşază la inimă și mesajul Evangheliei de astăzi, 
care ar putea fi rezumat astfel: păzirea poruncilor este calea pentru moştenirea vie- 
ţii de veci. 


Dregătorul care se înfăţişează înaintea Mântuitorului Hristos mărturiseşte că a păzit 
poruncile Legii din tinerețile sale. El va fi citit cu atenţie îndemnul primit de 
poporul iudeu prin Moise, „Poruncindu-ţi astăzi să iubeşti pe Domnul Dumnezeul 
tău, să umbli în toate căile Lui şi să împlineşti poruncile Lui, hotărârile Lui şi legile 
Lui, ca să trăieşti şi să te înmulţeşti şi să te binecuvânteze Domnul Dumnezeul tău 
pe pământul pe care îl vei stăpâni” (Deut. 30, 16), prin prorocul David, „Fericiţi cei 
fără prihană în cale, care umblă în legea Domnului (...) Tu ai poruncit ca poruncile 
Tale să fie păzite foarte” (Psalmul 118, 1, 4), sau prin prorocul Ieremia, „Ci iată 
porunca pe care ţi-am dat-o: Să ascultați glasul Meu, şi Eu voi fi Dumnezeul vo- 
stru, iar voi Îmi veţi fi poporul Meu, şi să umblaţi pe toată calea pe care vă 
poruncesc Eu, ea să vă fie bine” (Ieremia 7, 23). 


ȘI cu toate că urmărise să împlinească fiecare prescripţie, îndreptându-şi de tânăr 
calea sa prin păzirea cuvintelor Legii (Psalm 118, 9), simţea o neîmplinire în viaţa 
sa, pe care Hristos 1-0 va descoperi ca fiind lipirea inimii de posesiunile materiale. 
Așadar, nu este suficient să nu facem răul, prin împlinirea poruncilor în litera lor, 
ci trebuie să facem binele, săvârşindu-le în duhul lor. 


Cum trebuie împlinite poruncile lui Dumnezeu? 


Potrivit învățăturii de credință, Legea lui Dumnezeu trebuie împlinită în întregime, 
căci ea este una şi toate poruncile ei sunt date de Dumnezeu. Credinciosul nu 
trebuie să aleagă ce i se pare lui mai însemnat sau mai folositor din ea, căci atunci 
ar înlocui legea lui Dumnezeu cu o lege a sa. Sfânta Scriptură spune: „Cine va păzi 
toată Legea, dar va greşi într-o singură poruncă, s-a făcut vinovat față de toate 
poruncile” (Iacov 2, 10). 


— Pentru o singură vină, Moise a fost pedepsit să nu intre în pământul fă- 
găduit. 

— Pentru 0 singură minciună, Anania şi Safira au fost pedepsiţi cu moartea 
(Fapte 5, 1-10). 





Legea lui Dumnezeu trebuie, apoi, împlinită necontenit, adică în toate împrejurările 
vieţii, fiindcă numai aşa îşi dovedeşte credinciosul dragostea sa puternică faţă de 
Dumnezeu, binefăcătorul său cel mai mare. Şi, în sfârşit, ea trebuie împlinită cu 
toată bucuria. Fapta, oricât de bună ar fi, dacă e făcută împotriva inimii şi cu câr- 
teală, nu are nici un preţ. 


„Domnul este ascuns în poruncile Sale” 


Nu Dumnezeu are nevoie să-l împlinim poruncile, ci noi avem această nevoie, pen- 
tru a pune limită egoismului din noi. De aceea, cei care-şi dedică viaţa lui Hristos 
şi se retrag în mănăstire depun jurământul tăierii voii, adică al ascultării. La fel şi 
în viaţa de familie, cei doi soţi se află într-un exerciţiu permanent de tăiere a voii şi 
atenție acordată celuilalt. 


„De Mă iubiţi, păziți poruncile Mele” (loan 14, 15) ne îndeamnă Hristos, înţe- 
legând noi că „Şi aceasta este porunca Lui, ca să credem întru numele lui lisus 
Hristos, Fiul Său, şi să ne iubim unul pe altul, precum ne-a dat poruncă. Cel ce 
păzeşte poruncile Lui rămâne în Dumnezeu şi Dumnezeu în el; şi prin aceasta 
cunoaştem că El rămâne în noi, din Duhul pe care ni L-a dat (| loan 3, 23-24). 
Poruncile nu sunt niște restricţii care ne limitează libertatea, ci calea spre feri- 


cirea celor ce-L simt pe Dumnezeu în viața lor. 


„După atotadevărata şi Sfânta Evanghelie a unicului şi de neînlocuitului nostru 
Domn şi Mântuitor: «Cuvintele pe care vi le-am spus sunt duh şi sunt viaţă» (loan 
6, 63), căci fiecare dintre ele revarsă din sine o putere mântuitoare, sfințitoare, 
plină de har, de viaţă dătătoare şi transfiguratoare. Fără adevărul sfânt al Sfintei 
Treimi, noi nu ne împărtăşim din acea putere ce se revarsă din Sfânta Treime şi pe 
care noi o dobândim prin credinţă, putere care ne dă viaţă, ne sfinţeşte, ne îndu- 
mnezeieşte şi ne mântuieşte” (Sfântul Iustin Popovici, Credinţa ortodoxă şi viaţa în 
Hristos). Împlinirea poruncilor este viaţa împreună cu Dumnezeu, numită înde- 
obşte viaţa veşnică. 


Cine poate să se mântuiască? 


Dregătorul din Evanghelie pleacă întristat de la această întâlnire cu Hristos, după 
cum și noi ne întristăm atunci când răspunsul lui Dumnezeu la cererile noastre nu 
este cel mai uşor de urmat. Această întristare este semn al luptei omului cu sinele 
robit de patimi. De aceea, Domnul nu încearcă să-l convingă, ci doar îi arată calea. 
Nu-i îngrădeşte libertatea, dar stă gata să-i acorde ajutorul dumnezeiesc, pentru că 
nu puterile proprii şi nici iscuinţa în împlinirea poruncilor îl mântuiesc pe om, ci 





harul dumnezeiesc. Schimbarea modului de a fi şi de a gândi este posibilă numai 
cu ajutorul lui Dumnezeu, așa cum mărturisim împreună cu Sfântul Simeon Noul 
Teolog în rugăciunea a şaptea de dinaintea Sfintei Impărtăşanii. 


Trebuie să reținem că mesajul Evangheliei de astăzi se adresează tuturor, 
indiferent de starea socială, pentru că este greu să nu se încreadă în cele mate- 
riale și celui care are mult şi celui care are puţin, dar îşi doreşte mult, aşa cum 
tâlcuieşte : „Dar mai trebuie să înțelegem un lucru. 
Socotită cum se cuvine, durerea suferită la lepădarea de cele lumești este 
aceeași, fie că este vorba de mult sau puţin. Haideţi să vedem care este ade- 
văratul înțeles al acestui exemplu atât de întâlnit. Să presupunem că doi oameni 
au trebuit să stea dezbrăcaţi. Unul s-a dezbrăcat de haine scumpe, în timp ce 
celălalt a trebuit să lepede numai dintre cele ieftine şi uşor de găsit. Oare 
durerea goliciunii nu va fi aceeași în ambele cazuri? Mai rămâne altceva de 
lămurit? Cât priveşte ascultarea şi dorința cea bună, cei care, deși în situaţii 
diferite, au arătat totuşi aceeași ușurință şi, dorind, au vândut ceea ce aveau, 
trebuie aşezaţi pe aceeași treaptă cu cei bogaţi. Chiar Pavel cel înţelept scrie: 
Căci, dacă este bunăvoință, bine primit este darul, după cât are cineva, nu după 
cât nu are (2 Cor. 8, 12)” (Comentariu la Luca, Omilia 124). 





Diac. Alexandru Briciu - Arvuna filantropiei 


27 noi, 2020 


În timpul activităţii Sale pământeşti, Mântuitorul Hristos S-a arătat deschis dia- 
logului în numeroase contexte ce ni s-au păstrat consemnate în scrierile sfinților 
evanghelişti. Roadele înţelepciunii Fiului lui Dumnezeu întrupat se vădesc nu doar 
din cuvintele desăvârşite ale propovăduirii, ci şi din arta dialogului cu oamenii 
acelor vremuri. Dregătorul bogat este doar unul dintre puţinii parteneri de dialog ai 
Mântuitorului consemnați în slovele Scripturii. 


Vor fi fost mult mai mulţi la număr, dacă ţinem cont că evangheliştii nu au elaborat 
stenogramele activităţii Învăţătorului lor, ci au reprodus scrieri programatice care 
le serveau dezvoltării unor anume idei de propovăduire, evident sub bogata inspi- 
raţie a Duhului Sfânt. 


În Biserică, întrebarea este călăuză pe calea mântuirii. Din Pateric aflăm că sme- 
renia întrebării dezleagă misterul celui ce împărtăşeşte fratelui o frământare. O 
constantă a fiecărei întâlniri cu lisus Hristos este totala transparenţă a celor ce 1 se 
înfățişau. Ucenicii Săi, anonimii care primeau tămăduire de diferite neputinţe, 
fariseii, cărturarii şi dregătorii erau cărţi deschise în faţa Înţelepciunii lui Dumne- 
zeu. 


Când vede că are în faţă un om integru, care caută cu adevărat răspunsuri la între- 
bări fundamentale, Mântuitorul Hristos îi explică pe măsura înţelegerii lui. In 





schimb, când vede vicleşugul din adâncul inimii celor care urmăresc să-L prindă în 
cuvânt, le răspunde cu replici ce zăgăzuiesc orice continuare a dialogului şi îi 
respinge drept ispititori şi făţarnici. Exemplul fariseilor aparent interesaţi de păre- 
rea Învăţătorului despre dajdia cuvenită cezarului este grăitor în acest sens. 


În duminica ce urmează vom auzi la Sfânta Liturghie relatarea Sfântului 
evanghelist Luca despre întâlnirea Mântuitorului cu un dregător bogat (cap. 18, vv. 
18-27). Textul este scurt, dar plin de înţelesuri duhovniceşti. Ca în multe alte 
relatări scripturistice, ne este de folos să parcurgem şi scrierile celorlalți doi 
evanghelişti sinoptici, Matei şi Marcu. La fiecare dintre ei vom regăsi cuvinte sau 
expresii-cheie care ne luminează imaginea descrisă. 

Sfântul Matei îl numeşte „tânăr”, în timp ce Sfântul Marcu arată că, după ce l-a 
mărturisit că a păzit toate poruncile, Mântuitorul a vorbit „privind la el cu 
dragoste”. Tânărul dregător a avut o raportare corectă şi un parcurs bun până la un 
anumit punct. Ne luminează tot evanghelistul Matei, care spune că îndemnul de a- 
şi vinde averea pentru a o împărți săracilor este precedat de cuvintele Domnului: 
„Dacă voieşti să fii desăvârşit”. Aşadar, păzirea poruncilor îl aşeza pe cale, îi ofe- 
rea un anumit statut social, în timp ce pentru desăvârşire e nevoie de mai mult. 


Plecarea tânărului întristat şi cuvintele Fiului lui Dumnezeu despre dificultatea 
bogaţilor de a intra în Împărăţia cerească au dat naştere la tomuri de teologie. 
Aparent, tânărul ratează cea mai importantă chemare de care s-au bucurat con- 
temporanii săi: urmarea Învăţătorului. Totuşi, Tradiţia Bisericii ne aduce mân- 
gâierea unei eventuale rodiri a cuvintelor Mântuitorului în sufletul tânărului, care Îi 
primeşte sfatul, se adaugă ucenicilor şi ajunge chiar episcop într-o cetate din Asia 
Mică. 


Bogăția ca atare nu este piedică în calea desăvârşirii. Totul ţine de raportarea la 
bunuri. O ştiau şi contemporanii Mântuitorului, din cuvintele Pildelor lui Solomon: 
„Un nume (bun) e mai de dorit decât o bogăţie; cinstea este mai prețioasă decât 
argintul şi decât aurul” (22, 1). Judecata finală va fi cu adevărat înfricoşătoare în 
special în virtutea criteriului binelui pe care am fi putut să-l săvârşim şi nu ne-am 
învrednicit. 


Sfântul Vasile cel mare avertiza încă din secolul 4: „Cu cât înaintezi în bogăţie, cu 
atât întârzii în iubire”. Dovadă că bogăţia nu este incompatibilă cu sfinţenia o regă- 
sim în multe file ale calendarului. Şi totuşi, nu regăsim apelativul „cel bogat” ataşat 
nici unui nume de sfânt! „Cel milostiv” da, pentru că dărnicia aduce sfinţenia. 





Am văzut aceasta în Anul comemorativ al filantropilor ortodocşi români, când ne- 
au fost oferite modele de generozitate de-a lungul istoriei. Măsura evanghelică a 
împărţirii averilor la săraci este greu de îndeplinit. Adunându-ne comoara în inimă 


(Matei 6, 21), nădăjduim că la Judecată vom afla că am fost, dacă nu desăvârşiţi, 
măcar „pe cale”. 





Ierom. Maxim Morariu - „Averea” şi poruncile 


Nov. 26, 2020 
Text şi context 


Capitolul ce găzduieşte pericopa evanghelică de astăzi debutează cu o parabolă. 
Hristos vorbeşte despre dreptatea divină. Se foloseşte de un exemplu care-i per- 
mite, pe baza contrastului, să arate ce diferenţă este între logica şi justiția divină și 
cea umană. O aduce în atenție pe văduva stăruitoare, tocmai pentru a arăta că, în 
raport cu ea, omul credincios trebuie să insiste infinit mai puţin, spre a primi cele 
cerute din partea lui Dumnezeu. 


Apoi, vorbeşte despre credinţă. Ca de fiecare dată când o face, ţine să arate că ea 
ține de interiorul omului şi trebuie să fie asociată cu smerenia. Cum adunarea era 
mozaicată şi în auditoriu, se găseau oameni aparținând tuturor claselor sociale şi 
diferitelor grupări religioase ale vremii, ţine ca de fiecare dată, să îi atingă niţel pe 
farisei. Prezintă unul de-al lor în contrast cu un vameş, un exponent al ocupantului 
şi al corupției sociale. Are grijă să laude atitudinea din templu a celui din urmă, şi 
să arate că aceasta a plăcut lui Dumnezeu mai mult decât cea a celor ce se pre- 
tindeau împlinitori ai Legii. În fond, critică formalismul fariseilor şi aroganţa cu 
care se proclamau împlinitori ai Legii. 


Precum se întâmplă de fiecare dată când au de-a face cu un tămăduitor, oamenii 
aduc şi acum copiii în faţa Lui. Să fie binecuvântaţi. Să le ursească ceva de bine. 
Să aibă ce povesti nepoților. Motivaţiile sunt multiple. Hristos se foloseşte de 





această practică pentru a transmite un nou mesaj cu valoare morală. Pe de-o parte, 
îi ceartă pe ucenici, care încearcă să-i oprească să facă acest lucru, iar pe de alta 
laudă curăția inimii pruncilor şi o dă exemplu. Din anumite puncte de vedere, 
lumea păstrase încă, în întregimea ei, anumite aspecte ce defineau copilul. Din 
păcate, accentele nu căzuseră unde trebuia. La suflet, lumea nu mai era la vârsta 
copilăriei. Se azvârlise într-o cruntă bătrânețe a imoralității, ce-i zvântase și 
ultimele urme ale inocenţei de pe chip. De aceea era nevoie ca oamenilor să li se 
ceară să se reîntoarcă la statutul de prunci. Nu să coboare la mintea copiilor, 
atenție! La sufletul lor! 


În învălmășeala ce se iscase, cineva din popor, ridică şi el glasul. Are o întrebare. 
Marcu ţine să accentueze că este tânăr, probabil pentru a face o frumoasă tranziție 
de la pasajul anterior la cel de față. Luca se mulţumeşte doar să spună că era dre- 
gător. Omul are o întrebare, firească şi de bun simţ. Vrea să ştie ce-i de făcut 
pentru a dobândi viața veșnică. 


Hristos şi lingușeala 


Învățătorul îi răspunde frământării, nu înainte de a-l lua însă niţel în răspăr. Nu-i 
place stilul, ce musteşte a gânduri ascunse, cu care-l abordează omul. E meteahnă 
de diplomat şi comerciant şi probabil, l-ar vrea dezbărat de ea. Fiind un om aflat în 
funcții înalte, ține la etichetă şi la anumite dulcegării. 1 se adresează şi Lui, din 
complezență, cu „bunule învăţător”. Hristos ţine să-l se oprească asupra formulării 
şi să arate că, involuntar, a spus un lucru interesant. Însă, spre a fi înţeles, se cade a 
fi completat: „nimeni nu este bun, decât unul Dumnezeu.” Cu alte cuvinte, fără să 
vrea, dregătorul curios, l-a mărturisit calitățile divine. Din tonul Lui Hristos se 
desprind uşoare accente de ironie. Şi totuşi, nu-l mustră pentru abordare, ci doar 
ține să arate ce se înțelege din spusele sale. 


„Poruncile” şi „desăvârşirea” 


Ca răspuns la frământarea dregătorului, Mântuitorul îl trimite la textul Scripturii. 
Arată înspre porunci, ferm şi expeditiv: „Ştii poruncile: Să nu săvârşeşti adulter, să 
nu ucizi, să nu furi, să nu mărturiseşti strâmb, cinsteşte pe tatăl tău şi pe mama ta.” 
Răspunsul e cel așteptat. Omul era un practicant al Legii şi nu se arată surprins de 
cele spuse de EI. Ba mai mult, ţine să aducă mărturie că i-a urmat toate pres- 
cripţiile. Din modul cum o face, dă de înţeles că ar vrea ceva mai mult. Învățătorul 
nu se lasă aşteptat. Din gura Lui ies cuvinte ce-l vor întrista, însă: „Încă una îţi 
lipseşte: Vinde toate câte ai şi le împarte săracilor şi vei avea comoară în ceruri; şi 
vino de urmează Mie.” 





Dezinteresul față de cele lumești, venit la pachet cu urmarea Lui, reprezintă calea 
sigură spre mântuire. Pentru un om ce se simte, însă, legat de realitățile acestei 
lumi, e un motiv de profundă supărare. Bogat fiind, cel ce-a-ndrăznit să-ntrebe, e 
nevoit să plece întristat. A primit răspuns la întrebare, dar îndeplinirea lui e peste 
puterile sufleteşti ale sale. 


Hristos e trist şi EI. Ca de fiecare dată când răspunsul Său nemulţumeşte şi când în 
inimile oamenilor găseşte lacăt şi ferecătură, în loc de dragoste şi sălaş. Nu-i necă- 
jit pentru Sine, ci pentru cel de dinaintea Lui. Îşi dă seama că, în ciuda abundenței 
bunurilor materiale, cel cu care vorbise e sărac. De-o pauperitate ce-i nocivă. Ex- 
clamă cu durere: „Cât de greu vor intra cei ce au averi în împărăţia lui Dumnezeu!” 


Bogații şi Împărăţia 


Să fie aceasta o sentință? E Dumnezeul nostru un adversar declarat al bogăției? 
Nici vorbă. E unul al dreptăţii sociale. Dar aceasta nu exclude bogăţia, ci doar cere 
o anumită atitudine în raport cu ea. Bogăția nu reprezintă în mod obligatoriu calea 
de intrare în iad, la fel cum nici sărăcia nu e drumul absolut înspre Împărăţie. 
Dumnezeu ne-a înzestrat cu libertate şi a inclus în ea şi originalitatea. Fiecare om 
este chemat să se mântuiască folosindu-se de ceea ce are la îndemână. În rândul 
cetei sale, cum spunea titlul unei interesante cărți. 


Problema dregătorului rezidă în absolutizarea bogăției. In faptul că, spre deosebire 
de alți oameni iluștri cu stare, precum lov, era atât de legat de patrimoniul material 
de care dispunea, încât nu se putea imagina fără el. Nici măcar în cele mai negre 
Visuri. 


Cum cuvintele lui Hristos sperie, ascultătorii încep să vocifereze. Întrebarea ce se 
iscă pe buzele tuturor e firească şi de bun simţ: „Şi cine poate să se mântuiască?” 
Răspunsul e mai mult decât dătător de nădejde: „Cele ce sunt cu neputinţă la 
oameni sunt cu putinţă la Dumnezeu.” Judecata se face după măsura iubirii, nu a 
meritocraţiei. În plus, neputința omenească poate fi transformată de Dumnezeu. E 
nevoie doar de rugăciune și de mărturisire sinceră. 


Aspecte conclusive 
Dincolo de valoarea în sine a evenimentului, dialogul cu dregătorul se pretează şi 


la o interpretare simbolică şi alegorică. In ipostaza acestui om ne regăsim cu cer- 
titudine şi noi, fiecare, dacă ne facem o analiză sinceră a conştiinţei. Intr-o formă 





sau alta, într-un moment sau altul al vieţii, suntem robiţi de te miri ce mărunțiș pe 
care-l considerăm mai important decât veşnicia. 


Mai e apoi un accent asupra căruia merită adăstat niţel. Împărăţia cerurilor „se 
moşteneşte”. E un fapt bine spus, deşi involuntar, de către dregător. Acest lucru 
arată că ea vine ca un dar. Dumnezeu ne-o oferă în mărinimia Lui, dacă vom ști să 
dăm dovadă că îi suntem copii iubitori. Apoi, ne conferă statutul de fii, căci ei sunt 
chemaţi a o „moşteni”. Dacă pentru un petec de pământ rămas de la părinți, fraţii 
se judecă adesea cu anii, oare nu ar merita să facem tot posibilul pentru a moşteni 
unul de cer? 





Pr. Emil Jurcan ia atitudine faţă de umilirea Bisericii şi terfelirea poporului 
de către conducători şi Mass-media: “Fiţi cinstiţi cu poporul. Nu faceţi din 
boală o afacere! Nu vă îmbogăţiţi pe marginea suferinţei omului! Nu 
transformați poporul într-o turmă urmărită de poliţie, înfricoşată la 
televizor” 

Pr. Emil Jurcan - Gânduri de părinte, 28 noiembrie 2020 - Pilda dregătorului 
bogat şi păzirea poruncilor. O replică la politică, din partea Bisericii 


„Aş pleca în gândul meu de la Evanghelia pe care o vom auzi: se apropie de Mân- 
tuitorul un tânăr bogat, totuşi preocupat de starea lui sufletească, şi Îi zice: Învă- 
țătorule bune, ce să fac să moştenesc viaţa cea veşnică? Mântuitorul îl întreabă: De 
ce spui că sunt bun? Bun este Dumnezeu. Cu alte cuvinte: Simţi tu că Eu sunt 
Dumnezeu? Ai venit la Mine ca la Dumnezeu? Sau ai venit doar să mă întrebi, 
dintr-o curiozitate? Probabil că ai mai întrebat pe mulţi, dar ai fi vrut să vezi ce 
părere am şi Eu. Sau vrei, într-adevăr, să găseşti calea spre Cer. Îi dă răspuns Mân- 
tuitorul: Vinde toate, apoi vino după Mine! Vinde toate câte ai, vine toate câte eşti, 
câte ai fost tu până în momentul acesta - un om al materiei, al orizontalităţii, un om 
care ai crezut că materia poate să fie dumnezeul tău, că plăcerea este de fapt viaţa 
ta în definiția ei. Nu este! Vinde toate, scapă de această mentalitate şi vino apoi şi 
stai cu Mine. Simţi tu oare starea Mea dumnezeiască, simţi tu divinul din Mine? 





Probabil că această întrebare ar fi trebuit să i-o punem mai ales acum, în această 
atmosferă de pandemie: Doamne, ce să facem? Doamne, cum să facem? Îi spunem 
Învățător cei care nu avem prea multă credinţă, dar Îţi spunem Dumnezeu cei care 
credem mult; oricum, tot vrem să Te întrebăm ce să facem. Chiar dacă nu suntem 
grozav de credincioşi, tot avem nevoie de răspunsul Tău. Dumnezeu aşteaptă să Îl 
întrebăm. Până acum nu L-am întrebat. Să-L găsim - până acum nu L-am căutat. 
Dumnezeu aşteaptă să mergem la EI, să venim la EI, să-l cerem sfatul - n-am făcut- 
0, ne-am crezut noi deştepţi şi sfătoşi. Şi ne-am trezit că nu putem gestiona. E tot 
mai greu şi tot mai greu. Ne-ar fi dat Dumnezeu şi răspunsuri şi înţelepciunea Lui. 
Dacă L-am fi ascultat, poate că am fi fost singurul popor din Europa pentru care 
pandemia ar fi fost ceva accidental, cu foarte puţine cazuri. Dar trebuia să-L ascul- 
tăm. Am fi fost un popor sănătos dacă am fi ştiut să-l cerem Lui sfatul. Cu sigu- 
ranţă ştim răspunsurile Lui, ştim ce sfaturi ne-ar fi dat EI. 


În primul rând, Dumnezeu ne-ar fi spus nouă, tuturor: <Fiţi cinstiţi între voi!> lar 
conducătorilor le-ar fi spus mai tare, mai apăsat: <Fiţi cinstiți cu poporul. Nu faceţi 
din boală o afacere!> Le-ar fi spus lucrul acesta. <Nu vă îmbogăţiți pe marginea 
suferinţei omului!> 


În al doilea rând, le-ar fi spus tuturor, - şi celor care conduc, în primul rând: <Con- 


ştientizați poporul, maturizaţi-i, nu-i speriaţi. Nu-i transformați într-o turmă urmă- 
rită de poliţie, înfricată la televizor. Spuneţi-le că boala trece în momentul când au 
credință multă şi sunt optimişti, că imunitatea trupului se întăreşte în momentul în 
care omul zâmbeşte. Omul are puterea de a trece cu zâmbet, cu optimism peste tot. 
Când omul se roagă, capătă mai multă putere.> Ne-ar fi spus Dumnezeu: <Rugaţi- 
vă tot poporul! Învăţaţi sau reînvăţaţi să vă rugaţi. Rugaţi-vă! Ridicaţi mâinile 
voastre spre cer toţi. Şi cel mic, şi cel care stă în fruntea Ţării. Începeţi ziua cu 
Tatăl nostru. Începeţi-o şi sfârşiţi-o tot cu Tatăl nostru. Cereţi de la Tatăl Cel 
ceresc ajutor şi înţelepciune şi vă vor fi date.> 


Și apoi, mai concret, ne-ar fi spus Dumnezeu - şi aici vreau să dau răspunsul pe 
care eu, ca teolog, ca om al Bisericii, îl simt, pentru că tot timpul nouă ni s-a spus: 
Voi nu faceţi politică! Cu alte cuvinte, oricine din presă poate să tragă Biserica de 
urechi, dar Biserica să nu replice; Biserica să stea cuminte, să ia palme, că de-asta 
e Biserică, să întoarcă şi celăalt obraz. Adică tu poţi să te urci cu picioarele pe 
Biserică, Biserica trebuie să primească palme şi să zică mulţumesc. Nu! Biserica 
are un răspuns. Şi cu siguranţă că fiecare slujitor, fiecare om cuminte ştie exact 
care este răspunsul. 





La replica <Oamenii se îmbolnăvesc de la moaşte>, Biserica ar fi trebuit să spună: 
<Nu de la moaşte! Dacă voi credeţi că ne înghesuim la moaşte şi la icoane, foarte 
bine, scoatem moaştele şi icoanele în cele mai mari pieţe şi oamenii şi de la bal- 
coane să se închine, să se plece, să se roage. Vom face lucrul acesta pentru con- 
ştientizare.> Aşa ar fi trebuit să faceţi, nu să trimiteţi presa, pe neica nimeni, să 
filmeze două băbuţe care se ţin una de alta şi să spuneţi că e înghesuială şi de acolo 
se îmbolnăvesc. Nu de acolo s-au îmbolnăvit oamenii, nu de la moaşte, nu de la 
icoane, nu de la biserică. 


Ne-ar fi spus Dumnezeu: <Nu vă mai certaţi! Nu vă mai certaţi la televizor, nu vă 
mai certaţi prin parlament. Arătaţi urât, aşa de urât vă stă când vă tot certaţi şi vă 
acuzaţi. Sunteţi ca nişte ţaţe, vai ce urâţi sunteţi în momentul acela!> Tensiunea 
voastră devine apoi tensiunea noastră şi oamenii se îmbolnăvesc pentru că ascultă 
şi primesc tensiunea aceasta a voastră şi trupul lor capătă stres, oboseală, tensiune. 
Cearta noastră se repercutează asupra noastră negativ. Opriţi să vă certaţi, spuneţi- 
vă părerea frumos şi găsiți cea mai bună variantă.> Asta ne-ar fi spus Dumnezeu. 


Şi ne-ar mai fi spus tuturor: <lubiţi-vă Țara şi neamul! Spuneţi-le românilor şi tutu- 
ror celor care trăiesc în Țara aceasta că sunt frumoşi, că sunt deştepţi, că sunt cu- 
minţi, că ei nu sunt hoţii Europei, nici cerşetorii Europei, nici urâţii Europei, ci 
sunt harnicii Europei, inteligenţi Europei şi că în Europa aceea occidentală mult- 
lăudată în care unii cântau cu inconştiență „Vrem o ţară ca afară”- care afară? În 
acea Europă există hoţii mult mai mari, de miliarde şi miliarde de euro.> Adică nu 
noi suntem hoți Europei. Dimpotrivă, suntem frumoşii spirituali ai Europei. 
Spuneţi lucrul acesta, făceți-i pe oameni să zâmbească, să se simtă bine; ei sunt 
frumoşii spirituali ai Europei, pe primul loc în ceea ce priveşte spiritualitatea şi 
întâlnirea cu sacrul, cu Dumnezeu. Nici un popor nu este mai frumos ca acest 
neam. ŞI apoi să ne educăm, să mergem la Dumnezeu. 


<Opriţi-l - ar fi spus Dumnezeu - pe cei care vin cu sintagma „libertatea presei” 
[pentru a pretexta atacurile la adresa neamului propriu şi a Bisericii - n.n.]. În nu- 
mele aşa-zisei libertăţi a presei urâţesc neamul nostru, arunca atâtea cuvinte mur- 
dare. Asta nu e libertatea presei. Să murdăreşti un popor, o ţară întreagă, ducându- 
te la televizor sau scriind în mass-media sau să promovezi prin tot felul de site-uri 
de socializare, prin tot felul de reţele, cât de urâţi, cât de proşti... Opriţi-i! Poporul 
acesta este poporul lui Dumnezeu. 





Mă întorc la ceea ce am început să vă spun. Un tânăr vine la Mântuitorul şi-i 
spune: Doamne, ce să fac? Şi Mântuitorul îi spune ce să facă. Din păcate, n-a 
primit. Din păcate, s-a dus îngândurat, pentru că era prea legate de averea lui, de 
pământul lui, de nimicul lui. 


S-ar putea ca ceea ce v-am spus eu acum să fie exact ca răspunsul Mântuitorului şi 
mulți dintre voi veţi zice: nu, nu merge. Am întâlnit de mai multe ori, vorbind cu 
oamenii, răspunsul: <Aa, asta nu, asta e ideal, e vis, nu se poate; la români nu se 
poate.> Nu se poate dacă nu vrei! Dacă îl faci conştient pe popor, dacă îi spui: <Tu 
nu eşti un popor prost! Tu eşti un popor deştept. Hai să vedem cât eşti de înţelept! 
Tu eşti înţelept!> Şi oamenii vor începe să gândească în profunzime. Când stai cu 
ei şi-l priveşti în ochi şi le spui lucrul acesta, oamenii sunt receptivi. 


Eu simt că oamenii nu sunt răi, doar că atât au fost de hărțuiţi şi de asmuţiţi încât 
realmente au devenit răi. Asmuţiţi pe Biserică, asmuţiţi pe lucruri frumoase, 
asmuţiţi împotriva a ceea ce nu trebuiau să fie asmuţiţi. Tot timpul aceşti oameni, 
prin aceste mizerabile mass-media - pentru că chiar sunt mizerabile; îmi spunea 
cineva odată: - Părinte, nu mă interesează dacă dumneata le vorbeşti frumos, dacă 
dumneata faci lucruri frumoase la biserica ta. Pe mine, ca presă, mă interesează 
dacă te-au prins beat, dacă ţi s-a luat carnetul, cu alte cuvinte mă interesează doar 
ce este rău, pentru că doar aşa pot să fac rating. Şi-mi era prieten, îmi era apropiat 
respectivul. Şi am întrebat: - Chiar asta e mişcarea voastră?! Şi mi-a zis: - Da! Deci 
toată presa caută doar ce este şocant şi rău, mai ales acolo unde lucrurile sunt 
sensibile, unde este Biserica, unde este credinţa. Şi atunci prin ratingul pe care mi-l 
fac prin aceste ştiri, vând publicitatea mai scump, adică am mai mulți bani. Totul 
se cifrează în bani. Şi am zis: Vai, dar ce rău am ajuns. Din păcate, aici suntem. 


Mă întorc la ceea ce vă spuneam: haideţi să ne întoarcem să fim acei oameni ai 
frumosului, indiferent de bani; în primul rând să fim foarte interesaţi de suflet, de 
frumos. Să căutăm oamenii frumoşi. Şi să ne impunem punctele frumoase, adică să 
nu cedăm. Nu vă mai uitaţi la manipularea mass-media. Vă distruge. V-aţi 
îmbolnăvit mult privind toate ştirile acestea alarmiste. V-aţi îmbolnăvit. Să ştiţi că 
prima dată boala a intrat în mintea noastră şi apoi în trupul nostru. 


Și există boala, sigur că toată lumea conştientă vine şi îmi zice că există boală, 
este, într-adevăr, o gripă; dar haideţi s-o tratăm altfel! Medicii să-şi facă datoria, 
atât cât pot ei face şi să-i suţinem. În al doilea rând, să-i oprim pe cei care ne ten- 
sionează, ne obosesc. Să le spunem politicienilor că noi nu mai vrem să ascultăm 
certuri. Vrem să vedem gânduri frumoase, propuneri interesante, dialog plăcut, 
care să odihnească, nu să obosească. Adică lucruri în care să văd o gândire profun- 





dă, nu un simplu slogan: <Dă-te jos să mă pun eu în locul tău!> - căci deocamdată 
doar atât am văzut, cu promisiuni mincinoase. 


Am vrut astăzi să vă pun la suflet şi o gândire a unui om din Biserică. Cu alte 
cuvinte, să ştiţi că Biserica gândeşte, şi gândeşte profund. Biserica nu este una 
strict ceremonială, chemată să mai facă câte un parastas la mormântul eroilor sau la 
1 Decembrie. Biserica are un cuvânt de spus. 


Și aş vrea să ne încurajăm unii pe alţii. Fără să jignim, dar să spunem. Să se ştie că 
avem o verticalitate. Şi, în primul rând, avem o credinţă. Îl ascultăm pe Dumnezeu. 
Îi ascultăm vocea pe care o simţim în conştiinţa noastră. Vocea lui Dumnezeu este 
conştiinţa noastră. Să încercăm să nu ne sufocăm această conştiinţă. Să fie con- 
ştiinţa lui Dumnezeu în conştiinţa noastră [...]”. 





Mitropolitul Andrei - Două căi duc la moştenirea vieţii veşnice 


Nov 28, 2020 


Ne spune Sfântul Luca evanghelistul, că s-a apropiat de Domnul lisus Hristos un 
om, care l-a întrebat ce să facă ca să moștenească viaţa de veci. Evanghelistul 
Matei, când relatează această întâmplare, ne spune că, pe deasupra, omul acesta era 
tânăr şi Domnul Hristos l-a primit cu drag, pentru că era un tânăr preocupat de via- 
ţa spirituală. 


Poate şi atunci, ca şi astăzi, tineretul nu era destul de aşezat ca să fie preocupat de 
această problemă, aceea de a căuta moştenirea vieţii veşnice, care, de fapt, este cea 
mai serioasă şi importantă problemă. Astfel că, Domnul Hristos, fiind pedagog 
absolut, i-a arătat tânărului bogat, preocupat de viaţa spirituală, două căi de moş- 
tenire a vieţii veşnice fericite. 


Una dintre căi, este cea comună, pe care Domnul Dumnezeu ne-o pune înainte no- 
uă, tuturor. Domnul Hristos i-a spus: „Păzeşte poruncile!” Vedeţi, poruncile lui 
Dumnezeu ar trebui să le păzim cu toţii. Pe unele dintre ele ni le şi enumeră Dom- 
nul lisus Hristos, în Evanghelia de astăzi. 


Mai târziu, Sfântul Marcu Ascetul ne va spune nouă că, Dumnezeu este ascuns 


în poruncile sale şi cine îi împlineşte poruncile II află pe Dumnezeu. Aceasta este 
o cale comună tuturor. Un om cuminte încearcă să împlinească poruncile lui 





Dumnezeu, înţelegându-le în duhul lor, aşa cum Însuşi Domnul lisus Hristos, în 
Predica de pe Munte, le-a tâlcuit apostolilor Săi. 


Însă, mai este o cale specială de moştenire a vieţii veşnice, iar calea cea specială 
este calea monahală. Vedeţi, la urmă, tânărul, care după cum reiese din istorisire, 
era cuminte, a fost încuviinţat de către Domnul lisus Hristos că păzeşte poruncile, 
încă din tinereţile lui. Văzând aceasta i-a spus că dacă vrea să fi e desăvârşit, dacă 
vrea să caute o cale specială de a intra în Împărăţia lui Dumnezeu, ar trebui să 
vândă tot ce are, să împartă săracilor şi să-l urmeze, pentru a avea comoară în cer. 
Aici se cuprind cele trei voturi monahale: sărăcie, ascultare şi feciorie. 


Tânărul din Evanghelie, fiind foarte bogat, nu s-a putut dezlipi de averea sa şi 
Mântuitorul a constatat cu durere în suflet cât de greu vor intra cei ce au bogății în 
Impărăţia Cerurilor. 


Și atunci, ca şi acum, cine este stăpânit de iubirea de avere, cu greu se dăruieşte 
totalmente lui Dumnezeu. Auzind aceasta, ucenicii au întrebat: „Doamne, dar 
atunci cine poate să se mântuiască?” La această întrebare, Domnul Hristos, pentru 
a-i mângâia şi încuraja, le răspunde: „Ceea ce la oameni este cu neputinţă, este cu 
putință la Dumnezeu”. 


De atunci şi până astăzi, mulţime de oameni, tineri şi bătrâni, îşi pun această pro- 
blemă esenţială pentru a afla ce trebuie să facă pentru a moşteni viaţa cea de veci. 


Acum, noi care suntem maturi, avem această datorie de a le deschide poarta curio- 
zităţii celei sfinte tinerilor noştri, ca să vină şi să-L întrebe pe Domnul Hristos ce 
trebuie să facă să moştenească viaţa veşnică cea fericită. 


Nu le putem pretinde tinerilor să fie bătrâni. Ei trebuie să se bucure de tinereţea lor, 
dar frumos, cumpătat, aşa cum ne învaţă Sfânta Scriptură, care, în anumite mo- 
mente li se adresează chiar lor, nepretinzându-le să fie posaci, ci, dimpotrivă, să fie 
aşa cum trebuie să fie un tânăr, dar să aibă preocupări religioase şi o viaţă morală. 


lată ce zice Solomon, în acest sens, în cartea Eclesiastului, în capitolul 11, înce- 
pând cu versetul 9: „Bucură-te omule cât eşti tânăr şi inima ta să fie veselă în zilele 
tinereţilor tale şi mergi în căile inimii tale şi după ce-ţi arată ochii tăi, dar să ştii că 
pentru toate acestea, Dumnezeu te va duce la judecata Sa”. Cu alte cuvinte, le 
spune să aibă o noimă întru toate. 





Tineri şi bătrâni, trebuie să fim preocupaţi de viaţa spirituală şi să-L întrebăm pe 
Domnul Hristos ce să facem ca să moştenim această viaţă veşnică fericită. Prima 
cale deschisă pentru noi, pentru toţi, este cea a păzirii poruncilor. Cea de-a doua, 
este cea specială, a monahilor. 





PS Macarie, în Sfântul Munte, despre diferenţa dintre moralitate şi viaţa 
duhovnicească bazată pe o relaţie vie cu Hristos. “Fără pocăință ne aflăm în 
mare risc să cădem în părere de sine, în înşelare, să ne cufundăm într-o stare 

căldicică” 


14.12.2015 


Episcopia Română a Europei de Nord: PS Episcop Macarie în slujire arhierească la 
Schitul Prodromu din Muntele Athos - „Să ne reîmprospătăm și să ne reîntinerim 
sufletul prin roua pocăinţei” 


În aceste zile Preasfinţitul părinte episcop Macarie al Episcopiei Ortodoxe Române 
a Europei de Nord se află în pelerinaj în Muntele Athos, fiind însoţit de un grup de 
pelerini români din Suedia. Zilele trecute, ierarhul s-a aflat în mijlocul monahilor 
români din Schitul Lacu, iar duminică, 9 decembrie 2018 a săvârşit Privegherea și 
Sfânta Liturghie în biserica Schitului românesc Prodromu, fiind înconjurat în 
slujirea euharistică de părintele stareț Atanasie Floroiu și de un sobor de preoți și 
diaconi. După Sfânta Liturghie, Preasfinţitul Macarie a săvârşit un Trisaghion la 
mormântul Părintelui Petroniu Tănase, membru al mişcării „Rugul Aprins”, stareţ 
al schitului românesc Prodromu din Sfântul Munte Athos, dar şi unul din marii 
duhovnici români. 





Referindu-se la pericopa evanghelică (Luca 18, v. 18-27) despre dregătorul bogat 
şi păzirea poruncilor, Preasfinţitul Macarie a spus: „Există un prim plan, cel mai 
evident, cel al diferenţei între moralitate şi viaţă în Hristos. Dregătorul bogat 
respectase toate poruncile din Vechea Lege. În esenţă, ele constau în cinstirea lui 
Dumnezeu şi a părinţilor şi în ferirea de păcate grele: adulter, crimă, furt, minciună 
gravă (mărturie calomnioasă împotriva aproapelui). Cine respectă aceste porunci 
ale decalogului atinge prima treaptă a umanităţii, anume treapta morală. Cine nu 
atinge această treaptă se află într-un stadiu, am putea spune, de neomenie. Este 
neom cine nu-şi cinstește părinții trupești sau sufleteşti şi cine comite celelalte 
fărădelegi. Așadar, ca să putem dori mai mult de la cineva, ca să putem tinde către 
mai mult, este necesar să atingem, mai întâi, această treaptă. 


Însă odată ce suntem aici, Hristos ne arată, prin răspunsul dat dregătorului, că nu 
suntem încă prietenii Lui. Nu ducem o viață duhovnicească doar prin simpla 
respectare a decalogului. Pentru aceasta e nevoie de mult mai mult. Aşadar, ni se 
arată diferenţa între Vechiul şi Noul Testament, între viaţa morală și cea duhov- 
nicească. 


Un al doilea plan este cel al averilor de care trebuie să se lepede tânărul dregător. 
Aceste averi reprezintă orice agonisită, acumulare materială, dar, mai ales, 
imaterială, pe care am dobândit-o în viaţa noastră păcătoasă, zi de zi. Acumulăm 
trăsături de personalitate, păreri, obișnuinţe, ataşamente, o anume idee despre noi 
înşine, anumite concepții despre bine și rău, acumulăm, zi de zi, clipă de clipă, 
multe păcate, stări păcătoase. 


Ei bine, iubiții mei, pentru a ne putea apropia de Hristos, pentru a avea o relaţie vie 
cu Hristos, noi trebuie mereu şi mereu să ne lepădăm de aceste „averi” depozitate 
straturi, straturi peste sinea noastră, trebuie să ne reconsiderăm mereu și mereu 
concepțiile, părerile, ideea pe care o avem despre noi înşine şi ce facem cu viaţa 
noastră. 


Dacă nu vom face aceasta, adică dacă nu facem pocăință (metanoia, schimbarea 
minţii), zi de zi, atunci ne aflăm în mare risc să cădem în părere de sine, în înșelare, 
să ne pietrificăm în moartea sufletului. Riscăm să ne cufundăm într-o stare de 
întuneric (pe care-l luăm drept lumină), într-o stare căldicică în care dragostea față 
de Dumnezeu şi aproapele se stinge, fiind înlocuită cu egocentrism. 


lar aceasta, dragii mei, se poate întâmpla chiar dacă noi rămânem, în cele exte- 
rioare, nişte oameni morali, care cinstim pe Dumnezeu, cinstim părinţii şi nu facem 





fărădelegi mari. La arătare oameni evlavioşi, pe dinăuntru mucegai şi putregai, aşa 
cum se întâmpla cu fariseii pe care Domnul îi numea „morminte văruite”. 


Aşadar, dacă vrem să-L urmăm cu adevărat pe Hristos, trebuie să punem început 
bun al pocăinţei noastre zi de zi. lară şi iară. Să ne reîmprospătăm şi să ne rein- 
tinerim sufletul prin roua pocăinței, prin starea umilicioasă a inimii, prin sărăcia cu 
duhul, adică prin smerirea noastră înaintea lui Dumnezeu, conștienți fiind că 
suntem slugi netrebnice, orice bine şi orice poruncă am fi reușit să facem sau am 
crede că am reușit să facem”. 





PS Macarie este “Alături cu toată inima de părintele arhiepiscop Teodosie de 
la Tomis şi de pelerinii de la Peştera Sfântului apostol Andrei!”: “Să nu ne 
uităm înapoi, ci să privim înainte, la ţinta Hristos!” 


29.11.2020 


Episcopul Macarie: „Ce să facem pentru a ne mântui? Sunt alături cu toată 
inima de pelerinii de la Peştera Sfântului apostol Andrei!” Copenhaga, 
duminică, 29 noiembrie 2020: 


(transcrierea unui fragment) 


[...] Acum ne întrebăm, aşa cum se întreba şi dregătorul bogat din Evanghelia ca- 
re s-a citit la dumnezeiasca Liturghie: Ce putem să facem ca să ne mântuim? În 
momentul în care trebuie să luăm decizii capitale, să le alegem pe cele mântuitoare. 
Cu alte cuvinte, să nu ne uităm înapoi, ci să privim înainte, la ţintă, iar ţinta noastră 
este Mântuitorul nostru lisus Hristos. Ne mai spune Domnul în Evanghelia după 
Luca, cap. 9, versetul 62: Nimeni care pune mâna pe plug şi se uită îndărăt nu este 
potrivit pentru Împărăţia lui Dumnezeu. Aţi auzit? 


Nimeni care pune mâna pe plug şi se uită îndărăt - şi nu priveşte la ţintă, nu 
priveşte înainte, nu merge înainte! - nu este potrivit pentru Împărăţia lui Dumne- 
zeu. Aşadar, să privim înainte, iubite frate şi iubită soră, şi să nu ne uităm în urmă 
la modul de viaţă trecut pe care trebuie să-l părăsim pentru a-l urma lui Hristos, ca 
să nu ni se întâmple şi nouă ceea ce i s-a întâmplat soției lui Lot, care nu a ascultat 





de Dumnezeu şi a privit înapoi spre Gomora, prefăcându-se în stâlp de sare. Aşa- 
dar, nu privi înapoi, ci priveşte înainte! Ținta noastră este Hristos! 


Şi să luăm deciziile capitale în aceste vremuri de restrişte, chiar dacă aceasta ar 
însemna să ne întoarcem intempestiv în ţara noastră sau să ieşim din marile oraşe 
sau să ne retragem în locuri mai liniştite şi să părăsim modul de viaţă de dinainte 
sau chiar să rămânem pe loc, încredinţându-ne integral Preamilostivului Dumne- 
zeu. Nu te descuraja, ci priveşte înainte, ţinta este Hristos! EI este pacea şi bucuria 
noastră, Lui trebuie să-l urmăm şi Lui trebuie să ne dedicăm integral. 


Mă gândesc cu multă dragoste în aceste zile, fiindcă, iată, Dumnezeu m-a învre- 
dnicit să revin în mijlocul dvs, lângă moaştele Sfântului apostol Andrei - fragmente 
din moaştele Sfântului apostol Andrei se păstrează şi în biserica noastră de aici, de 
la Copenhaga - şi a devenit o tradiţie ca în fiecare an, în duminica premergătoare 
prăznuirii Sfântului apostol Andrei, botezătorul poporului român, să fiu în mijlocul 
frăților voastre, la Copenhaga. Dumnezeu m-a învrednicit să trec peste toate opre- 
liştile şi să fiu în mijlocul dvs. 


lar acum, în comuniune de rugăciune, ne gândim şi la pelerinii care se îndreaptă 
astăzi şi mâine spre peştera Sfântului apostol Andrei. Îi suntem alături, cu toată ini- 
ma, părintelui arhiepiscop Teodosie de la Tomis şi tuturor slujitorilor dumne- 
zeiescului altar care, iată, sunt constrânşi în aceste zile în a-şi exercita alături de 
enoriaşi, libertatea lor religioasă. Le suntem alături tuturor pelerinilor de la peştera 
Sfântului apostol Andrei şi slujitorilor altarului de la Tomis şi din toate locurile 
noastre, de acasă, care, în aceste zile, îi aduc cinstire Sfântului apostol Andrei, 
ocrotitorul României, care ne îndeamnă să urmăm chemării Mântuitorului nostru 
lisus Hristos de a împlini apostolatul, aşa cum l-a împlinit şi el, cu timp şi fără 
ump. 


Ii cuprind pe toți cei care se adună acum în biserici la această frumoasă prăznuire 
în îmbrățişarea rugăciunii şi urmăm cu toţii îndemnul apostolesc de a ne purta 
poverile unii altora întru legătura iubirii. Amin. 





PS Calinic Botoşăneanul - Urmarea lui Hristos pe drumul cel greu al lepădării 
de sine 


Cel bogat trebuie să se subțieze atât de mult, adică să renunţe la cele care îi fac 
plăcere, încât să devină transparent lui Dumnezeu. 


Momentul care face subiectul Evangheliei citite la Sfânta Liturghie în Duminca a 
XXX-a după Rusalii vorbeşte despre primejdia bogăției (Matei 19, 16-30; Marcu 
10, 17-31 şi Luca 18, 18-30) şi el a urmat binecuvântării pruncilor (Luca 18, 15- 
17). Mântuitorul lisus Hristos îi prezintă pe copii drept modele pentru cei care vor 
să dobândească Împărăţia lui Dumnezeu. 


Mişcat de cele auzite, un dregător (în versiunea Sfântului Evanghelist Luca), un 
tânăr bogat (în versiunea Sfântului Evanghelist Matei) şi unul din mulțime (în 
versiunea Sfântului Evanghelist Marcu) a venit la EI şi, plecându-şi genunchiul, i-a 
zis: „Învăţătorule bun, ce bine să fac, ca să am viaţa veşnică?” După cum se vede, 
pe dregător îl preocupa „dobândirea vieţii de veci” (Luca 18, 19). Bogăția este o 
cunună pentru cei înţelepţi (Pilde 14, 24). Am putea spune că era un om cu 
preocupări serioase. Încredinţat că lisus este deplin autorizat să-i dea cele mai bune 
sfaturi, tânărul 1 s-a adresat Lui ca unui învăţător, dar cu însuşirile ce se cuvin 
numai lui Dumnezeu: „Învăţătorule bun, ce bine voi face, ca să am viaţă 
veşnică?” (Matei 19, 16). Modul de adresare a învățătorului i-a atras atenţia lui 
Hristos. Dreptul de a stabili condiţiile în care cineva poate să dobândească viaţa de 





veci aparţineau doar lui Dumnezeu.Or, tânărul apelează la bunătatea lui Iisus în 
speranţa că îi va trasa condiţii mai uşoare pentru dobândirea vieţii veşnice. 


Hristos nu poate îngădui să se aducă vreo ştirbire bunătății lui Dumnezeu şi să 
abată atenţia tânărului de la Dumnezeu, izvorul oricărui lucru bun (Marcu 10, 18). 
Mai mult, lisus îi arată că EI nu este ca ceilalţi învăţători de lege, care ar fi acceptat 
apelativul „bun”. Din acest motiv îi atrage atenţia, spunându-i: „De ce-Mi zici 
bun? Nimeni nu este bun, fără numai Dumnezeu ” (Luca 18, 18). 


Porunci mari Și porunci mici 


Dumnezeu, în urma sfatului treimic, L-a trimis pe Fiul Său ca să restaureze lumea. 
Însă aceasta nu se putea face stabilind condiţii mai uşoare decât cele indicate de 
Părintele Său ceresc. Şi îndată Hristos l-a trimis la poruncile Legii, date de 
Dumnezeu prin Moise, spunându-i: „lar de vrei să intri în viaţă, păzeşte 
poruncile” (Matei 19, 17). lisus face trecerea de la „a avea” viaţa veşnică, căci în 
concepţia iudaică aceasta se putea dobândi prin meritele personale, la „a intra” în 
viaţa veşnică, arătând că mântuirea este un dar al lui Dumnezeu făcut oamenilor. 
Neştiind la care porunci face trimitere, dregătorul I-a întrebat pe Hristos: „Care?” 


Întrebarea era îndreptăţită, întrucât cărturarii împărțeau poruncile Legii în porunci 
mari şi mici. Însă nu spuneau care dintre ele sunt poruncile mari şi care sunt cele 
mici. Pentru a dobândi viaţa de veci era suficient, spuneau ei, să împlineşti doar 
poruncile mari. Aşa se face că Hristos 1 le-a enumerat: „Să nu ucizi, să nu 
săvârşeşti adulter, să nu furi, să nu mărturiseşti strâmb, cinsteşte pe tatăl tău şi 
pe mama ta şi să iubeşti pe aproapele tău ca pe tine însuţi” (Matei 19, 18-19). De 
fapt, Hristos nu face altceva decât îi aminteşte poruncile din Decalog, de la 6-9 şi 
porunca 5 (Ieşire 20, 12-16; Deuteronom 5, 16-20). La acestea se adaugă porunca 
10 (leşire 20, 17 şi Deuteronom 5, 21), formulată însă altfel: „să iubeşti pe 
aproapele tău ca pe tine însuţi” (Matei 19, 19), căci numai cel ce îşi iubeşte 
aproapele nu pofteşte nimic din cele ce îi aparţin. De remarcat este faptul că iubirea 
de Dumnezeu nu era inclusă în porunca iubirii aproapelui (Levitic 19, 18), deşi 
erau numite în mod nedespărţit. Ascultându-le, dregătorului nu-i erau străine. 


Drumul spre Împărăţia lui Dumnezeu trece pe la poarta săracului 


Referatul precizează că pe acestea le păzise din tinereţile sale (Matei 19, 20). Şi 
totuşi tânărul era dezorientat; nu se putea defini. Trecea printr-o criză de identitate. 
Simţea că cele impuse de legea mozaică, împlinite cu toată acrivia, nu sunt 
suficiente. Se temea că poate îi scăpase din vedere vreo poruncă. Aşa se şi explică 





rostul întrebării adresate lui lisus. Aceasta l-a şi făcut să caute un răspuns pertinent, 
mai ales că sesizase disponibilitatea lui Hristos de a lega o discuţie cu el. Văzând 
dorinţa sa de a şti ce-i mai lipseşte ca să dobândească viaţa de veci, Hristos l-a 
privit cu drag (Marcu 10, 21) şi i-a spus: „Dacă vrei să fii desăvârşit, du-te, vinde 
averea ta, dă-o săracilor şi vei avea comoară în cer; şi apoi, luând crucea, vino şi 
urmează Mie” (Luca 18, 22). Adică, realizează-ţi coordonatele personalităţii tale 
după modelul Crucii lui Hristos. Căci „plinirea Legii” este Hristos. Paradoxul este 
că desăvârşirea cerută de Dumnezeu nu constă în păzirea tuturor poruncilor, ci în 
eliberarea întregului om de lucrurile care îi leagă lbertatea, care constituie o 
piedică în calea desăvârşirii. De remarcat este faptul că drumul spre Împărăţia lui 
Dumnezeu trece exclusiv pe la poarta săracului. Din păcate, spusele lui Hristos l-au 
întristat foarte tare pe dregător şi l-au făcut să plece mâhnit (Luca 18, 23). Sperase 
să i se fixeze condiţii mai uşoare pentru a dobândi viaţa veşnică. 1 s-a descoperit 
tocmai antipodal şi anume că trebuia să iasă din lumea avuţiilor pentru a intra în 
lumea Duhului, să îşi desfacă sufletul de legăturile bogățiilor materiale. Or, pentru 
iudei, bogăția era semnul binecuvântării, iar sărăcia cel al blestemului. 


Spunându-i: „la crucea şi urmează-mi”, Hristos i-a sugerat să moară patimii 
avuţiei, pentru ca numai după aceea să „vină şi să-i urmeze” (Matei 16, 24). Numai 
că „dregătorul a plecat întristat, căci avea multe avuţii”. Avuţii pe care le poseda cu 


patimă; de aceea, la gândul că le va pierde, s-a întristat de moarte. Nu putea 
înţelege revendicarea totală a lui Dumnezeu pentru întreg omul, şi nu doar pentru 
anumite manifestări ale sale. Şi aceasta pentru că religiozitatea lui nu era totală, ci 
parțială şi fragmentară, rezumându-se doar la o parte a vieții sale. Şi văzându-l 
trist, lisus a zis: „Cât de greu vor intra cei ce au averi în împărăţia lui 
Dumnezeu ” (Luca 18, 24). 


Familia eshatologică 


Averile au o deosebită însemnătate asupra sufletului. Te pot mântui sau te pot 
osândi. Când le idolatrizezi, ele devin păguboase (Efeseni 5, 5), căci întodeauna „a 
avea” domină asupra lui „a fi”. În acest sens, Mântuitorul Însuşi a zis: „Mai lesne 
este să treacă cămila prin urechile acului, decât să intre un bogat (zgârcit) în 
împărăţia lui Dumnezeu ” (Matei 19, 24). Solomon spune: „Nu zăbovi a face bine 
celui ce are nevoie, când ai putinţa să-l ajuţi. Nu spune aproapelui tău: „Du-te şi 
vino, mâine îţi voi da!”, când poţi să-i dai acum” (Pilde 3, 27-28). Cel bogat 
trebuie să se subțieze atât de mult, adică să renunţe la cele care îi fac plăcere, încât 
să devină transparent lui Dumnezeu. Din acest motiv, când bogăţiile sunt folosite 
în scopuri filantropice, ele asigură un loc în veşnicie (Luca 16, 9). Prin urmare, 





sărăcia de bună voie nu este o poruncă, ci un îndemn, pentru cel care râvneşte 
desăvârşirea. 


Auzind Apostolii cele spuse de lisus, s-au mirat, zicând: „Dar cine poate să se 
mântuiască?” (Luca 18, 26). Raționamentul lor era simplu: dacă cei avuţi, care 
aveau posibilitatea să îndeplinească toate cele poruncite de legea mozaică, numai 
cu mare greutate se pot mântui, iar cei săraci, neavând posibilități materiale, nu pot 
împlini Legea, cine se mai poate mântui? Atunci, lisus i-a asigurat, zicând: „La 
oameni aceasta este cu neputinţă, la Dumnezeu însă toate sunt cu putință” 
(Matei 19, 25-26). Deci, Dumnezeu poate să-i mântuiască şi pe unii şi pe alţii, cu o 
singură condiție: „Să creadă în EI. Căci mântuirea nu este rezultatul lui „ce voi 
face?”, ci darul bunătăţii lui Dumnezeu, căci „nimeni nu este bun, fără numai 
Dumnezeu (Marcu 10, 18). 


Însufleţit de răspunsul lui Iisus, Petru se interesează de răsplata pe care o vor primi 
cei care, „lăsând toate ale noastre, am urmat Ţie” (Luca 18, 28). Domnul îi 
asigură că lepădarea lor de toate cele lumeşti şi urmarea Lui nu va rămâne 
nerăsplătită, căci „nu este nici unul care a lăsat casă, sau femeie, sau fraţi, sau 
părinţi, sau copii, pentru împărăţia lui Dumnezeu, şi să nu ia cu mult mai mult 
în vremea aceasta, iar în veacul ce va să vină, viaţa veşnică” (Luca 18, 29-30). 


Sfântul Evanghelist Matei consemnează drept recompensă aşezarea Apostolilor pe 
cele 12 scaune, în calitate de judecători ai celor 12 seminţii ale lui Israel, la 
„naşterea din nou”, adică la Învierea cea de obşte (Matei 19, 28). Răsplata va fi 
deci de două feluri. Una pe pământ, în această viaţă, constând în bunuri spirituale, 
capabile să aducă sufletului mai multă bucurie decât cele materiale, şi anume o 
familie eshatologică, Biserica (Marcu 3, 31-35), şi una în viaţa de după moarte, şi 
anume prietenia veşnică a sufletului cu Dumnezeu. Astfel, Dumnezeu dăruieşte 
omului viaţa veşnică încă din prezent, pentru a se continua în viitor, fără a fi 
întreruptă de faptul biologic al morţii fizice. 


Pentru a dobândi însă toate acestea, este subliniat îndemnul de a-L urma pe Hristos 
pe drumul cel greu al lepădării de toate şi al asumării Crucii. 





PS Sebastian, episcopul Slatinei şi Romanaţilor: Predică la Duminica a XXX-a 
după Rusalii: Dregătorul bogat şi păzirea poruncilor - De la păzirea 
poruncilor la desăvârşire 


Dreptmăritori creştini, Evanghelia propusă spre meditaţie astăzi este cea a 
Dregătorului bogat, potrivit Sfântului Evanghelist Luca, sau a Tânărului bogat, 
potrivit textului paralel de la Sfântul Evanghelist Matei (19,16-26). Un bogat, 
aşadar, vine la Mântuitorul Hristos şi-l pune o întrebare lăudabilă, o întrebare care 
ar trebui să ne preocupe permanent şi pe noi: „ce să fac să moştenesc viaţa de 
veci?” Numai că, bogatul acesta, deşi pune o întrebare bună, dovedeşte totuşi o 
dublă ignoranță prin felul în care o formulează, ceea ce şi duce la amplificarea şi 
complicarea dialogului cu Hristos. Care este această dublă ignoranță? 


Întâia necunoaştere a bogatului constă în faptul că acesta nu ştia cu Cine vorbeşte! 
L-a numit pe Domnul „Învăţătorule bun“, dar îl considera un învăţător de lege 
oarecare. De aceea, Mântuitorul l-a întrebat: „De ce Mă numeşti bun? Nimeni nu 
este bun, decât unul Dumnezeu“, iar acela nu a ripostat, să fi zis: „Dar, Doamne, eu 
asta am vrut să spun, că eşti Dumnezeu şi de aceea Te întreb...” Nu ştia, aşadar, cu 
Cine vorbeşte. 


De ce mai este ignorant bogatul? Pentru felul în care cere „să moştenească viaţa de 
veci!” Aşa se exprimă el în textul de astăzi de la Sfântul Luca. Cum întreabă 
tânărul în textul de la Sfântul Evanghelist Matei? „Ce bine să fac, ca să am viaţa de 





veci?” Vedeţi? Acela cere „să aibă” viaţa de veci, iar cel de astăzi „să o 
moştenească“. I-a corectat, însă, Hristos, şi pe unul şi pe celălalt. Ce le-a răspuns 
EI? De vrei să intri “în viaţă — nu dacă vrei „s-o ai“, şi nici dacă vrei s-o 
moşteneşti” —, păzeşte poruncile. Vedeţi cum tânărul gândea ca un bogat? A pus 
problema exact în felul în care gândesc bogaţi. A venit la Hristos conştient de 
multele sale bogății, cerând „să moştenească” şi „să aibă” viaţa de veci. Hristos 
însă a făcut distincţie şi a arătat că una este „să moşteneşti” ori „să ai“, şi alta „să 
intri în viaţa de veci“. De ce? Pentru că una este calea poruncilor, şi alta calea 


desăvârşirii, chiar dacă ambele duc în împărăţia lui Dumnezeu. 


În viaţa de dincolo, vor fi unii care se vor mântui aşa, “cu milă şi cu îndurările şi cu 
iubirea de oameni” ale Domnului, şi prea puţini „aleşi“, care vor ajunge 
„moştenitori” şi chiar “judecători” ai celorlalți: „au nu ştiţi că sfinţii vor judeca 
lumea?“ (1 Cor. 6, 2). lar despre Sfinţii Apostoli spune că vor şedea şi ei „pe 
douăsprezece tronuri, judecând cele douăsprezece seminţii ale lui Israel” [Mt. 
19,28]. lată, aşadar, două categorii de „cetăţeni” ai împărăției Cerurilor: una, a 
celor mântuiţi, şi alta a celor desăvârşiţi, sau a sfinților. 

Ei bine, văzând Hristos confuzia din mintea bogatului, i-a răspuns, afirmând mai 
întâi un creştinism pe măsura priceperii lui şi a celor mai mulți dintre noi. Ce a 
spus Domnul că trebuie să facă pentru ca să intre în viaţa de veci? „Să nu 
săvârşeşti adulter, să nu ucizi, să nu furi, să nu mărturiseşti strâmb, cinsteşte pe 
tatăl tău şi pe mama ta“. Un creştinism, vasăzică, simplu, comod, confortabil şi la 
îndemâna oricui, pentru că aduce de față numai poruncile prohibitive din Lege, şi 
anume doar pe acelea ce se referă strict la relația cu semenii. De aceea i s-a şi părut 
extrem de simplu bogatului, care a şi replicat: „Toate acestea le-am păzit din 
tinereţile mele“. Atunci, aceasta îți mai lipseşte, a adăugat Hristos: „Vinde toate 
câte ai şi le împarte săracilor... şi vino de urmează Mie“. Ce a făcut atunci 
bogatul? I-a întors spatele şi a plecat... 


Iubiţi credincioşi, ar fi fost foarte comod creştinismul care doar ne-ar fi oprit să 
săvârşim adulter, să ucidem, să furăm, să mărturisim strâmb ori să ne necinstim 
părinţii! Ar fi fost, însă, doar un „creştinism uman” sau „umanist” şi o „religie 
prohibitivă“... Hristos însă a promovat un „creştinism pozitiv“, cerând de la noi şi 
angajament, devotament şi chiar jertfă, fapt ce nemulţumeşte pe foarte mulți care, 
dezamăgiţi, repetă până astăzi gestul tânărului bogat, pun capul în jos şi pleacă 
„neputincioşi”. Ne-ar fi convenit, poate, un creştinism în care să fie suficient „să 
nu ucizi, să nu furi, să nu faci desfrânare, să nu depui mărturie mincinoasă etc“. 
Dar, oare, creştinismul aceasta este? O religie al lui „ce să nu facem“? Este un 
creştinism prohibitiv? Dacă ar fi aşa, creştin ar fi tot cel ce nu săvârşeşte răul! Nu, 





însă! Evanghelia de astăzi ne atrage atenţia, chiar cu riscul de a-i întoarce şi noi 
spatele, că adevăratul creştinism înseamnă mult mai mult decât atât... 


Spun aceasta, pentru că se întâmplă şi astăzi să vină credincioşi la spovedanie şi să 
înceapă tot în felul bogatului: „Ştiţi, părinte, n-am făcut mare lucru... n-am furat, 
n-am dat în cap la nimeni, n-am făcut desfrânare şi... cam atât!“. Şi atunci îi 
întrebăm; „Frate dragă, ai auzit de milostenie? Ai auzit de compasiune? De iertare? 
De slujirea celor aflaţi în nevoi? De iubirea aproapelui şi a lui Dumnezeu, căci 
creştinismul înseamnă şi toate acestea”! Adevăratul creştinism nu este doar fugă 
de păcat, ci este, deopotrivă, şi angajament cu toată fiinţa noastră în cultivarea 
virtuților. Este iubirea lui Dumnezeu şi a aproapelui, chiar dacă acesta din urmă 
ne-ar fi vrăjmaş. Și atunci, sigur că, dintr-odată creştinismul nu mai pare atât de 
„convenabil”, „comod” şi la îndemâna oricui. Este şi motivul pentru care mulți se 
limitează doar la atitudinea bogatului de astăzi - la creştinismul acela al lui „ce nu 
trebuie să facem” şi „ce nu e bine să facem“. În momentul în care, însă, ni se 
spune că adevăratul creştinism înseamnă şi post, şi rugăciune, şi milostenie, şi 
curăţie trupească şi sufletească, şi iubire şi, în scurte cuvinte, multă luptă cu noi 
înşine, dintr-odată îi întoarcem spatele, sau ne mulțumim doar cu „creştinismul” 
acela „rudimentar” şi, de fapt, „insuficient”. 


Fraţi creştini, bogatul din evanghelia de astăzi a făcut, fără să-şi propună, un lucru 
deosebit de valoros: L-a „provocat” pe Hristos să ridice ştacheta şi să vorbească 
despre creştinismul celor „desăvârşiţi” sau al celor „aleşi”. Adică despre cei care, 
peste veacuri, nu s-au mulțumit doar cu păzirea poruncilor, ci au tins spre 
desăvârşire, şi este cazul sfinților în general, dar şi al monahilor, care au văzut 
întotdeauna în invitaţia lui Hristos „Vinde toate câte ai şi le împarte săracilor, şi vei 
avea comoară în ceruri, apoi vino de urmează Mie” chemarea la votul desăvârşitei 
sărăcii. Ce a făcut acela? S-a întristat, pentru că avea multe bogății, iar acest lucru 
L-a determinat pe Domnul să spună ucenicilor un cuvânt teribil de greu, ce a căzut 
ca plumbul şi peste ei şi peste noi: „Adevărat zic vouă că un bogat cu greu va 
intra în Împărăţia Cerurilor. Și iarăşi zic vouă că mai lesne este să treacă cămila 
prin urechile acului, decât să intre un bogat în Împărăţia Cerurilor”. 


Un cuvânt greu şi absolut neconvenabil şi neconfortabil! Căci, acestui soi de 
devotament şi angajament nu numai bogatul de astăzi i-a întors spatele, plecând 
acasă întristat, ci şi foarte mulți dintre noi. 


Mulţi oameni întorc şi astăzi spatele creştinismului, ori preferă un creştinism doar 
al primei faze. Aceştia, poate, s-ar fi bucurat ca tânărul să nu-L fi provocat pe 
Hristos să ridice ştacheta atât de sus şi să arate ce vasăzică adevăratul creştinism! 





Le-ar fi convenit de minune, probabil, un creştinism prohibitiv şi care să privească 
doar relaţiile interumane! Hristos, însă, arată că adevăratul creştinism nu ne cere 
doar să fugim de rău, ci să şi căutăm binele şi să-l săvârşim pe el cu toată fiinţa 
noastră. Mai mult decât atât, Hristos arată bogatului din evanghelie că, dacă voieşte 
să fie desăvârşit, trebuie să renunţe tocmai la ceea ce iubea el mai mult - avuţiile 
sale. 


Ar putea părea unora că Mântuitorul are ceva cu bogăţia!... Atenţie, însă, care este 
învăţătura Lui cu privire la bogăţie şi sărăcie: nici bogăţia şi nici sărăcia nu pierd 
ori mântuiesc prin ele însele. Veţi vedea bogaţi la care avuţia naşte îngâmfare, 
mândrie, auto suficiență, lăcomie, nemilostivire, împietrire, dar veţi vedea şi 
oameni cărora bogăţia nu le-a luat minţile şi nu le-a afectat credinţa ori dragostea 
faţă de Dumnezeu. 


4 Aduceţi-vă aminte de dreptul Avraam care, deşi era cel mai bogat om de pe 
pământ, striga din mijlocul bogăției lui: „pulbere şi cenuşă sunt eu“! (Fc. 
18, 27] Şi a iubit pe Dumnezeu atât de mult, încât a fost gata să-şi jertfească 
nu doar bogăţiile sale — ceea ce n-a făcut bogatul nostru de astăzi — ci pe 
propriul fiu, Isaac (Fc. cap. 22). 

4 Un alt exemplu, tot din Vechiul Testament, Dreptul lov. Bogat, cu avuţii 


nenumărate, pierzându-le pe toate acestea prin îngăduința Domnului, L-a 
iubit totuşi pe El mai mult decât lucrurile cele pieritoare. Căci, deşi şi-a 
pierdut toată avuţia, a rămas, totuşi, credincios lui Dumnezeu şi răbdător în 
suferință (vezi cartea lov). 

4 Un altul, Iosif din Arimatea: sfetnic ales, bogat, dar mare admirator al 
Mântuitorului Hristos, I-a dăruit Domnului propriul său mormânt ca să fie 
îngropat în el (Mt. 27, 57-60). 


Și mai sunt şi multe alte exemple de oameni pentru care bogăţia nu a fost 
numaidecât pierzare. Hristos nici nu a afirmat că este cu neputinţă bogatului să 
intre în Împărăţia Cerurilor, ci a spus doar că-i va fi foarte, foarte greu să-L 
iubească pe Dumnezeu şi pe semenul său mai mult decât avuţiile sale... 


Atenţie că nici sărăcia nu este virtute, dacă nu este dublată de „sărăcia cu duhul“! 
Sărăcia poate şi ea împietri, înrăi şi neferici, ducând la hoţie, la dorinţă de câştig 
urât, la invidie faţă de cei care au mai mult, ori la veşnică nemulţumire cu propria 
stare, lucruri care nu vor zidi niciodată duhovniceşte. Altundeva trebuie căutat 
înţelesul cu care Dumnezeu ne previne că bogăţia este periculoasă — şi anume că 
ne leagă inima de ea, ne răpeşte libertatea, făcându-ne robi ai ei. Or, Hristos nu-Şi 
doreşte în Împărăţia Sa robi. Aţi văzut cum bogatul a cerut “să moştenească” 





Împărăţia Cerurilor, adică să fie stăpân peste ea? Dar cum ar fi putut fi stăpân el, 
de vreme ce s-a arătat neputincios de a stăpâni peste sine şi a fost robit de propria 
avuţie, căci, având de ales între Hristos şi avere, a preferat-o pe aceasta din urmă? 
Nu i-a convenit acest soi de creştinism care cere totul! Şi, de ce oare cere totul? Ei 
bine, cere totul pentru că numai atunci poţi iubi „pe Domnul Dumnezeul tău cu 
toată inima ta, cu totul cugetul tău, din tot sufletul tău şi din toată virtutea ta” 
(Lc. 10, 27), când eşti gata să renunțţi la toate pentru Dumnezeu. A vrut desăvârşire 
bogatul: iată calea desăvârşirii! 


Dragii mei, Evanghelia de astăzi ne arată tuturor că există un creştinism simplu, 
comod, confortabil şi la îndemâna oricui, dar care abia dacă ne va mântui... Ce a 
cerut bogatul, însă? Abia aflat în pragul mântuirii, a dorit şi a râvnit la desăvârşire! 
De aceea i-a arătat Hristos că, dacă vrea să fie desăvârşit, atunci nu se mai poate 
mulțumi doar cu păzirea poruncilor, şi încă a celor mai simple... Evanghelia de 
astăzi nu aşteaptă de la noi, aşadar, doar să fugim de păcat, ci să ne şi agonisim 
virtuțile. Adică ne cere să arătăm angajament: să postim, să facem milostenie, să ne 
rugăm, să slujim lui Dumnezeu şi semenilor, să iubim pe Dumnezeu şi pe 
aproapele, căci acestea „cuprind toată Legea şi proorocii” (Mt. 22,40). 


A iubi pe Dumnezeu şi pe aproapele cu toată fiinţa noastră ne obligă să fim gata a 
renunţa la orice ne-ar putea împiedica de a alerga în urma Lui, iar bogatului de 
astăzi tocmai avuţiile îi stăteau în cale. De aceea pericopa evanghelică ne îndeamnă 
să iubim pe Dumnezeu mai mult decât orice ne-ar tenta ori ne-ar putea distrage de 
la iubirea şi comuniunea cu El, dacă vrem să putem dialoga cu EI cu adevărat. Să 
nu fim tânărul care şi-a plecat privirea şi n-a mai putut răspunde nimic lui Hristos; 
n-a mai putut rămâne în comuniune, n-a mai putut fi capabil să ţintească spre 
desăvârşire. S-a mulțumit cu poruncile prohibitive. S-a limitat doar la a nu săvârşi 
răul şi, pentru aceasta, s-a arătat incapabil să mai săvârşească binele. lată ce ne cere 
pericopa de astăzi! 


Nu este suficient, aşadar, un creştinism definit doar prin fugă de păcat, ci este 
necesar un stil de viaţă creştin, un angajament şi devotament faţă de Dumnezeu şi 
față de aproapele prin iubire până la jertfă, căci abia acestea vor face din noi 
oameni capabili să putem intra în „dialog” şi să rămânem în comuniune deplină cu 
Hristos, fără a-l întoarce spatele pentru că a dus creştinismul mai departe de 
respingerea păcatului, la virtute şi luptă pentru desăvârşire. Evanghelia de astăzi ne 
cere, prin urmare, angajament creştin, luptă, jertfă, dragoste faţă de Dumnezeu şi 
față de aproapele, cu tot ce presupun acestea. 





Să cerem, deci, Domnului să ne dăruiască această iubire, capabilă să ne facă să 
renunțăm la orice pentru EI. Să-L punem, adică, pe EI în centrul preocupărilor şi al 
vieţii noastre, iar nu celelalte lucruri — necesare şi acelea până la un punct — însă 
nu în aşa măsură încât să-l ia locul. Să-L iubim pe Dumnezeu, să-L slujim cu toată 
fiinţa noastră şi EI ne va dărui moştenirea Împărăției de veci, Amin. 


(din: f Sebastian, episcopul Slatinei şi Romanaţilor, Predici la Duminicile de 
peste an, Slatina, 2011) 





Ips Timotei - Veşnicia, dialogurile şi întrebările esenţiale 


Timotei Prahoveanul, 

- 26 noi, 2020 


În perioada anterioară Duminicii a 30-a după Rusalii, Biserica a rânduit să fie citite 
fragmente din Sfânta Evanghelie în care sunt redate cuvintele Mântuitorului cu 
referire la cei nemilostivi. Am auzit despre un om care petrecea mereu în ospeţe 
îmbelșugate şi nu a oferit din firimiturile care cădeau de la masa sa săracului Lazăr, 
plin de bube, care zăcea la poarta lui. 


Am auzit apoi despre un om care, primind belşug în urma unor recolte bogate, a 
hotărât în sine să strice hambarele pe care le avea şi mai mari să le zidească. 


În Duminica a 30-a după Rusalii ne este prezentat dialogul dintre Mântuitorul Hri- 
stos şi un om bogat. 


Cei trei evangheliști care prezintă episodul întâlnirii Mântuitorului cu acest tânăr 
bogat oferă diferite amănunte: unul spunând că era dregător, altul că era un om 
oarecare, iar altul că era un tânăr bogat. Acest om, apropiindu-se de Domnul, L-a 
numit mai întâi Bunule Învățător (Luca 18, 18). 


După ce l-a numit Bunule Învățător (Luca 18, 18), dregătorul I-a pus o întrebare 
de-a dreptul neobişnuită: Ce să fac ca să moştenesc viaţa de veci? (Luca 18, 18) 





sau, după o altă traducere, Ce să fac ca să trăiesc veșnic? Mântuitorul i-a răspuns 
rezumativ, spunându-i: Ştii poruncile: Să nu săvârşeşti adulter, să nu ucizi, să nu 
furi, să nu mărturiseşti strâmb, cinsteşte pe tatăl tău şi pe mama ta (Luca 18, 20). 


Sfinţii evangheliști Matei şi Marcu adaugă un lucru esențial: Să iubeşti pe aproa- 
pele tău ca pe tine însuţi. Expunerea esenței poruncilor a primit răspuns pozitiv din 
partea tânărului. Mântuitorul a adăugat: Încă una îţi lipseşte: Vinde toate câte ai şi 
le împarte săracilor şi vei avea comoară în ceruri; şi vino de urmează Mie (Luca 
18, 22). Evanghelia ne spune că tânărul a plecat întristat, căci avea multe bogății. 
Nu era un bogat de rând, ci unul de seamă, dar la care îndemnul Mântuitorului nu a 
găsit atunci ecou în inima lui. 


După refuzul acestuia de a-L urma, Mântuitorul le-a spus ucenicilor: Mai lesne este 
a trece cămila prin urechile acului decât să intre bogatul în Împărăţia lui Dumnezeu 
(Luca 18: 24, 25), cuvinte care au stârnit nedumerirea lor: Şi cine poate să se mân- 
tuiască? (Luca 18, 26), înțelegând că mântuirea este un dar prețios. Mântuitorul, 
parcă încercând să-i consoleze, le-a spus: Cele ce sunt cu neputinţă la oameni sunt 
cu putinţă la Dumnezeu (Luca 18, 27). 


Dacă ar fi să privim cu atenţie la poruncile pe care dregătorul le-a păzit, trebuie să 
recunoaștem că suntem departe de a le împlini cum se cuvine. Sunt multe forme ale 
păcatului pe care nu le conștientizăm deplin. Referindu-se la porunca uciderii, 
Mântuitorul avea să le spună ucenicilor: lubiţi pe cei ce vă urăsc și faceţi bine celor 
care vă vatămă şi vă prigonesc. El nu cere iubire pentru iubire, ci mai ales iubire în 
schimbul urii cu care ar fi putut să se întâlnească ucenicii. Oare de câte ori nu i-am 
vorbit rău pe alţii sau am adus mărturie mincinoasă și am reuşit să-l ucidem sufle- 
teşte pe fratele nostru, nedorind îndreptarea lui, ci doar dorinţa de a arăta că el a 
greşit, considerându-ne superiori și infailibili. Îndeplinim poruncile amintite de 
Mântuitorul uneori formal, alteori deloc. 


Tradiţia Bisericii spune că cel care avea multe bogății și a plecat de lângă Mân- 
tuitorul nu a avut atitudinea lui Zaheu din Ierihon de a împărți jumătate din avuţie 
săracilor și de a răsplăti împătrit tuturor celor nedreptățiți. Dacă Mântuitorul ne-ar 
fi cerut să lăsăm toate câte avem, cel mai probabil am fi foarte întristaţi, întrucât 
suntem legaţi de lucrurile trecătoare și prea puţin de cele spirituale, înalte. 


Învățăm că există întrebări esenţiale şi vorbe goale. Noi ne-am obișnuit cu cele de 
pe urmă, pe care le rostim la tot pasul, discuţii fără folos, vorbire în zadar despre 
alţii, irosirea timpului şi a liniştii interioare. Întrebările esenţiale sau existenţiale, 
cum a fost şi cea a dregătorului din Evanghelia acestei duminici, trebuie să le adre- 





săm permanent. Ce bine ar fi dacă am reflecta în fiecare zi la această temă: Ce să 
facem pentru a fi mai aproape de Dumnezeu și pentru a dobândi Împărăţia ceru- 
rilor. În toată această osteneală de a-L urma pe Dumnezeu, jertfirea de sine, renun- 
ţarea la sine, dăruirea sunt forme prin care putem să ne apropiem de Hristos. Dacă 
omul din Evanghelia Duminicii a 30-a după Rusalii L-a refuzat pe Mântuitorul, să 
nu facem la fel. 


Tradiţia ierusalimiteană spune că, după un timp de meditație, dregătorul bogat s-a 
întors la Mântuitorul, mărturisind că a împlinit porunca din urmă, adică vânduse tot 
ce avea şi a dat săracilor ca să-L urmeze. 


Altă tradiție spune că în vremea dărâmării "Templului din Ierusalim, în anul 70 
d.Hr., dregătorul, încărcat de ani, aflându-se la una dintre porțile cetăţii, pe unde 
oamenii fugeau în timpul busculadei de atunci, a încercărilor, le spunea: să nu fa- 
ceți ce am făcut eu, pentru că nu L-am ascultat pe Domnul, iar acum soldaţii 
Romei mi-au trecut prin foc toată agoniseala mea. Dacă atunci L-aș fi ascultat pe 
lisus Hristos, astăzi aş fi fost fericit, dar acum trăiesc propria mea ruinare, pentru 
că nu poate cineva să se îmbogăţească decât în Dumnezeu... 


Cuvintele Evangheliei că mai lesne este a trece cămila prin urechile acului (Luca 
18, 25) pot fi înţelese din două perspective: 


— Una dintre porțile cetăţii Ierusalimului, înspre pârâul Cedrilor, numită 
astăzi şi Poarta Sfântului Ștefan, se numea în vechime Poarta Urechile 
Acului. Pe acolo erau trecute turmele de oi și capre pentru a putea fi numă- 
rate. De asemenea, animalele care erau duse la Templu pentru a fi jertfite 
treceau prin același loc strâmt. 


Mântuitorul, vorbind celor care cunoşteau Ierusalimul de atunci, le-a dat de înţeles 
că o cămilă trece foarte greu printr-o poartă strâmtă, dar nu era totuşi impo-sibil, 
întrucât o cămilă îngenuncheată și împinsă ar fi putut trece cu greu prin acel loc. 
La fel se întâmplă şi cu cei care au avuţii, care şi-au lipit inima de lucrurile lumești, 
de care se desprind foarte greu. Acest lucru avea să-l amintească Mântuitorul 
ucenicilor pentru a se feri de împovărarea lucrurilor nefolositoare. 


— Cuvântul camila în limba greacă este apropiat ca înțeles de cuvântul funie 
(groasă), în sensul de otgon marinăresc cu care sunt legate corăbiile când 
acostează. O astfel de funie nu poate trece prin urechile acului decât dacă 
este desfăcută fir cu fir. La fel este şi structura noastră: dacă nu vom 





încerca să ne desprindem de lucrurile care ne împovărează, vom. fi 
permanent robi ai păcatului, cu diferitele lui denumiri. 


Dacă vom ajunge într-o zi să înțelegem lucrurile esenţiale, iubirea şi atenția noastră 
se vor concentra către lucrurile veşnice, care ne apropie de Dumnezeu. Tânărul din 
Evanghelia acestei duminici, dacă nu a răspuns la început mărinimiei pe care i-a 
arătat-o Domnul, avea s-o înţeleagă mai târziu, după o analiză atentă a propriei sale 
vieţi, descoperind ce era important cu adevărat. 


Evanghelia dregătorului bogat se adresează şi nouă, nu pentru a condamna bogăția, 
căci bogăția în sine nu este rea, cum nici sărăcia în sine nu este virtute, după cum 
spune Sfântul loan Gură de Aur. Folosirea bogăției, felul cum ne raportăm la ea, 
poate aduce bogăţie veșnică sau una vremelnică, amăgitoare. 


Cineva care se pregătea de moarte şi se considera drept a cerut unui apropiat să-i 
aducă Cartea Legii, l-a rugat să-i citească dacă a împlinit ceea ce era scris. Era un 
om al literelor pentru că litera ucide, iar duhul face viu (2 Corinteni 3, 6). Se cu- 
vine nu doar să căutăm bifarea anumitor virtuţi pe care trebuie să le împlinim de 
dragul imaginii formale, ci trebuie întotdeauna să căutăm să zidim omul dinlăuntru 
şi fiecare cărămidă să fie raportată la Dumnezeu, niciodată îndreptată către oameni. 


Evanghelia Duminicii a 30-a după Rusalii ne arată că Mântuitorul nu S-a întâlnit 
doar cu oameni săraci, bolnavi, neputincioşi, năpăstuiți. El S-a întâlnit şi cu oame- 
nii mari ai vremii. Așa au fost membrii importanţi ai Sinedriului, cu care Domnul 
S-a întâlnit de câteva ori. Era căutat frecvent de oamenii nevoiaşi, bolnavi, care nu 
mai aveau vreo speranță. Dar Și-a îndreptat cuvântul şi către cei luminaţi, cum face 
Biserica întotdeauna. Biserica se raportează la toate categoriile sociale şi profe- 
sionale. Ea arată tuturor drumul care duce către Împărăţia lui Dumnezeu. Indiferent 
cine ești, cât de sus ai urcat în ierarhia socială, dacă nu-ţi pui aceeaşi întrebare ca 
tânărul din Evanghelie, înseamnă că te afli pe drumul greșit. 


Este esențial să rostim mereu aceeași întrebare ca a dregătorului din Evanghelie: 
Bunule Învățător, ce să fac ca să moştenesc viața de veci? (Luca 18, 18). Punându- 
ne această întrebare, vom găsi şi răspunsuri, bucurându-ne întotdeauna de întâl- 
nirea cu Domnul, aşa cum Îl întâlnim în chip special prin participarea la Sfânta 
Liturghie și prin faptele bune pe care le săvârşim. Cei care avem mai mult decât 
alţii suntem invitaţi să facem faptele iubirii, faptele celor care Îl caută pe Dumne- 
zeu ştiind că drumul către El trece întotdeauna prin fața săracilor. Cei cu adevărat 
săraci ne ajută să nu ni se închidă drumul către Împărăţia lui Dumnezeu. 





Îl rugăm pe Mântuitorul Hristos să privească cu drag spre noi, cum a privit către 
tânărul din Evanghelia acestei duminici, pentru că el avea preocupări speciale, 
înțelepte şi veşnice. Fericiţi sunt cei înţelepţi care îşi pun aceeaşi întrebare, a căror 
viaţă este trăită ca răspuns la îndemnul pe care Hristos l-a adresat tânărului și 
doresc să trăiască veşnic, împreună cu Domnul! 





Predica prea fericitului părinte patriarh Daniel la Duminica a XXX-a după 
Rusalii - Milostenia - cale spre mântuire 


Sfânta Evanghelie din Duminica a XXX-a după Rusalii a fost rânduită de Biserică 
spre a se citi în această perioadă a postului Naşterii Mântuitorului nostru lisus 
Hristos. Ea este un îndemn la milostenie, la ajutorarea celor săraci. Sfântul evan- 
ghelist Luca ne pune în faţă problema bogăției ca obstacol în calea mântuirii şi a 
desăvârşirii vieţii creştine. 


Bogăția nu este rea în sine, dar devine piedică în calea mântuirii când ne legăm de 
ea ca de ultima realitate, când ne alipim sufletul atât de mult de cele materiale, 
încât grija pentru bogăţie robeşte sufletul nostru şi nu mai lasă în el loc pentru 
prezenţa lui Dumnezeu. 


Un bogat evlavios şi moral, dar zgârcit şi nemilostiv 


Spre deosebire de bogatul nebun căruia i-a rodit țarina şi care nu ştia unde să mai 
păstreze tot ceea ce a primit de la Dumnezeu în mod neaşteptat ca recoltă, bogatul 
din Evanghelia de astăzi nu este un bogat necredincios sau nepăsător cu privire la 
mântuirea sufletului său. Bogatul din Evanghelia Duminicii trecute a fost 
considerat 'nebun' tocmai pentru că reducea toată viaţa sa la nivelul biologic al 
existenţei şi zicea sufletului său: 'suflete, mănâncă, bea şi te veseleşte' (Luca 12, 





19), fără să mai caute hrană spirituală şi pentru suflet, întrucât credea că sufletul se 
poate mulțumi doar cu lucruri materiale, limitate şi perisabile. 


Însă bogatul din Evanghelia de astăzi, un tânăr dregător, cu prestanţă în societatea 
iudaică, este un om duhovnicesc, un om virtuos. Când Mântuitorul lisus Hristos 
enumeră poruncile pe care trebuie să le observe acesta potrivit Legii Vechiului 
Testament, şi anume: 'să nu fii desfrânat, să nu ucizi, Să nu furi, Să nu fii martor 
mincinos, cinsteşte pe tatăl tău şi pe mama ta' (Ieşire 20, 12-17), tânărul bogat a 
răspuns: 'Toate acestea le-am păzit din tinereţile mele" (Luca 18, 21), adică din 
fragedă copilărie. Deci, este vorba aici de un bogat evlavios şi virtuos, un bogat 
care-şi pune întrebarea cea mai serioasă sau cea mai gravă a vieţii omului pe 
pământ: 'ce să fac ca să moştenesc viaţa de veci?” (Luca 18, 16). Bogatul acesta 
pare a fi un om care nu este mulțumit cu viaţa aceasta, nu pentru că era sărac, nici 
pentru că ar fi trecut prin multe greutăţi, ci pentru că simţea că omul este chemat să 
trăiască veşnic în iubirea veşnică a lui Dumnezeu, întrucât a fost creat după chipul 
lui Dumnezeu Cel veşnic viu (cf. Facere 1, 26). 


Mântuitorul lisus Hristos i-a zis: 'ştii poruncile' şi le-a enumerat, deşi era convins 
că acest tânăr este un cunoscător al Legii şi al poruncilor. De ce? Pentru că a voit 
să-i arate că tot ceea ce făcuse tânărul până atunci nu era suficient. Prin urmare, i-a 


spus: "încă una îţi lipseşte” (Luca 18, 22). Li mai lipsea o componentă importantă a 
vieţii spirituale şi morale. Ce anume? Generozitatea sau dărnicia, milostenia sau 
ajutorarea săracilor. 


Milostenia, începutul asemănării omului cu Dumnezeu 


Dregătorul bogat era evlavios şi virtuos, dar era zgârcit sau nemilostiv. Aşadar, un 
bogat evlavios, dar nemilostiv sau insuficient de darnic. Prin aceasta, Mântuitorul 
voieşte să ne arate că nu este suficient a fi curat şi cinstit, sau a nu face rău cuiva, 
adică a nu fi desfrânat, nici martor mincinos, nici hoţ, nici violent, nici ucigaş şi 
nici a te purta urât cu părinţii. Ci, pentru a fi cu adevărat fericit şi asemenea lui 
Dumnezeu, omul trebuie să fie şi milostiv sau darnic. 


Prin urmare, Evanghelia de astăzi ne atrage atenţia că nu este suficient să postim 
mult, să ne rugăm mult, să ne înfrânăm de la păcat dacă nu suntem şi milostivi. De 
ce? Pentru că milostenia ca iubire sfântă sau bunătate arătată faţă de semenii noştri 
este începutul asemănării omului cu Dumnezeu Cel milostiv. Dumnezeu doreşte ca 
noi să fim nu numai recunoscători faţă de EI, ci să fim şi milostivi faţă de semeni. 
În momentul în care Mântuitorul îi spune: 'winde toate câte ai şi le împarte 
săracilor, şi vei avea comoară în ceruri; şi vino de urmează Mie' (Luca 18, 22), 





tânărul bogat s-a întristat pentru că poseda multe averi. De fapt, Domnul lisus 
Hristos descoperă în sufletul tânărului bogat o boală ascunsă. Prin urmare, El 
operează o intervenţie spirituală de tăiere a unei bube foarte adânci din sufletul 
bogatului, şi anume prea multa sa alipire de bogăţiile din lumea aceasta. Când Iisus 
i-a recomandat eliberarea din robia ascunsă a lăcomiei, tânărul s-a întristat pentru 
că i s-a propus o pierdere materială în schimbul unui câştig spiritual. Mântuitorul 1- 
a demolat tânărului un idol ascuns, adică prea multa sa bizuire pe bogățiile pe care 
le avea, sau relaţia sa pătimaşă faţă de averile materiale limitate. 


Bogatul acesta este mai preocupat de ceea ce are decât de ceea ce poate fi sau 
deveni. Pentru el verbul 'a avea' era mai preţios şi atractiv decât verbul 'a fi'. Cu 
toate acestea, Mântuitorul lisus Hristos a văzut că tânărul bogat avea în suflet o 
căutare sinceră şi o dorinţă spirituală, aceea a vieţii veşnice. Din acest motiv, 
Domnul lisus nu încearcă să-l convingă pe tânăr, ci îl lasă în această întristare de 
moment, dar şi să răspundă la întrebarea dacă poate sau nu să Îi urmeze Lui. 
Hristos Domnul nu-l mai întreabă nimic pe tânărul bogat, nu-i mai explică nimic, 
ci respectă în tăcere libertatea lui de a-l urma sau nu, de a împlini sau nu sfatul pe 
care i l-a dat. Hristos-Domnul propune, dar nu impune; recomandă, dar nu 
comandă schimbarea vieţii; cheamă, dar nu constrânge; fascinează, dar nu fana- 
tizează; povăţuieşte, dar nu umileşte pe tânăr. 


Numai cu ajutorul lui Dumnezeu putem împlini voia Lui 


În Evanghelie vedem cât de mult preţuieşte Hristos căutarea desăvârşirii spirituale. 
În acest sens, Evanghelia după Sfântul evanghelist Marcu precizează că 'Iisus l-a 
privit cu drag' (Marcu 10, 21) pe acest tânăr care a pus întrebarea esenţială şi cea 
mai matură a vieţii sale: 'Ce să fac ca să moştenesc viaţa de veci?” (Luca 18, 18). 
Pe de altă parte, Mântuitorul a văzut lupta interioară a tânărului bogat, dificultatea 
lui de a renunţa la ceea ce era până atunci idolul ascuns al vieţii sale, adică 
bogăţiile materiale. 


Iar cei care au fost prezenţi acolo, mai ales ucenicii lui lisus, au văzut cât de greu 
era pentru bogat să urmeze sfatul lui lisus în momentul acela, mai ales după ce 
Mântuitorul le-a zis: 'Mai lesne este a trece cămila prin urechile acului decât să 
intre bogatul în Împărăţia lui Dumnezeu” (Luca 18, 25). Cămila aceasta poate fi 
înţeleasă în mod simbolic sau metaforic. În Ierusalim era o poartă numită Urechile 
Acului pentru că era foarte strâmtă. Prin acea poartă, o cămilă putea trece doar în 
genunchi, deci, dacă se apleca, se micşora, se smerea. Indiferent de interpretarea 
simbolică, Mântuitorul vrea să ne arate dificultatea pe care o are omul bogat pentru 
a intra în Împărăţia Cerurilor dacă nu devine smerit şi milostiv. 





Totuşi, Mântuitorul nu exclude posibilitatea mântuirii acestui tânăr bogat căutător 
al vieţii veşnice. La întrebarea ucenicilor Săi: "Și cine poate să se mântuiască?' 
(Luca 18, 26), Mântuitorul răspunde: 'Cele ce sunt cu neputinţă la oameni Sunt 
cu putinţă la Dumnezeu” (Luca 18, 27). Cu alte cuvinte, schimbarea modului de a 
fi şi de a gândi a bogatului este posibilă numai cu ajutorul lui Dumnezeu. 


Prin milostenie, averile trecătoare devin comori veşnice 


Dumnezeu doreşte ca omul să adune comori în ceruri, nu pe pământ. lisus îi spune 
dregătorului: "Vinde toate câte ai şi le împarte săracilor şi vei avea comoară în 
ceruri! (Luca 18, 22), comoara faptelor bune, comoara milosteniei. Averile nu se 
pierd când din ele se face milostenie săracilor, ci se transferă de pe pământ la cer, 
în înţelesul că milostenia transformă averile în lumina neînserată a faptelor bune, 
pe care omul o ia cu el în suflet şi se mută la cer, după moartea sau după 
despărțirea lui de lumea materială. Acest transfer - transfigurare, adică această 
schimbare a bunurilor materiale în faptă bună şi în comoară cerească nu se face 
uşor dacă omul s-a prea obişnuit cu modul de existenţă posesiv, pătimașş şi lacom, 
acaparator şi adunător de averi trecătoare. De aceea, pentru a ne vindeca de patima 
lăcomiei, avem nevoie de harul lui Dumnezeu. Mântuitorul spune în această 
privinţă: 'Cele ce sunt cu neputinţă la oameni, sunt cu putinţă la Dumnezeu” 
(Luca 18, 27). 


Dacă noi Îi cerem ajutorul, Dumnezeu ne ajută să ne schimbăm, să realizăm acest 
transfer - mutație din comoară pământească în comoară cerească şi să-l urmăm 
Lui. Să renunțăm la ceva pentru a primi pe Cineva, să renunțăm la daruri pentru a 
primi pe Dumnezeu-Dăruitorul, pentru ca EI să devină Viaţa vieţii noastre. Potrivit 
Sfintei "Tradiţii, cuvintele tainice ale Mântuitorului Hristos: 'cele ce sunt cu 
neputinţă la oameni sunt cu putinţă la Dumnezeu' s-au adeverit în viaţa acestui 
tânăr, întrucât el era sincer în căutarea sa spirituală. Dar îi era greu să se schimbe 
imediat. 


Se spune că el a avut nevoie de un an ca să lupte cu propriul său egoism, pentru 
a împlini Sfatul Mântuitorului Hristos. Deci, după o luptă interioară duhov- 
nicească în care, desigur, a cerut ajutorul lui Dumnezeu, tânărul bogat a 
renunţat la averi, le-a vândut, le-a împărţit săracilor, a devenit unul din ucenicii 
Mântuitorului lisus Hristos, iar mai târziu a ajuns episcop în Asia Mică. Aşadar, 
Hristos Domnul a prevăzut această schimbare sau convertire a tânărului bogat. 


De aceea, a zis că cele ce sunt cu neputinţă la oameni, când ei se luptă singuri, sunt 
cu putinţă la Dumnezeu, care îi scoate pe oameni din singurătate, îi ridică din 





patimi, îi luminează, îi ajută şi îi mântuieşte, adică îi uneşte cu EI şi le dăruieşte 
viaţă veşnică. 


Să ne ajute Bunul Dumnezeu să înţelegem din Evanghelia de astăzi că, deşi adesea 
este greu, ne putem totuşi schimba felul nostru de a fi, de a gândi şi de a făptui, iar 
aceasta este cu putință dacă Îl chemăm pe Dumnezeu în ajutor. Să-L chemăm, 
aşadar, pe El în rugăciune cât mai deasă, mai ales acum în această perioadă a 
Postului Naşterii Domnului, pentru înnoirea vieții noastre. lar pe lângă evlavie şi 
viaţă virtuoasă, să adăugăm şi multă milostenie, prin cuvântul bun şi prin fapta 
bună, spre slava Preasfintei Treimi şi spre a noastră mântuire. Amin! 





Milostivirea faţă de semeni, începutul asemănării cu Dumnezeu 


Arhid. Ştefan Sfarghie 
- 24 noi, 2019 


Preafericitul părinte Daniel, patriarhul Bisericii Ortodoxe Române, a rostit dumi- 
nică, 24 noiembrie 2019, în Duminica a 30-a după Rusalii, un cuvânt de învățătură 
în Paraclisul „Sfântul Grigorie Luminătorul” din Reşedinţa Patriarhală, în care a 
evidenţiat faptul că pasajul evanghelic citit în cadrul Sfintei Liturghii (Luca 18, 18- 
27), despre dregătorul bogat şi păzirea poruncilor, ne arată în esenţă că milostenia 
este cale spre mântuire. 


Întâistătătorul Bisericii noastre a precizat că Evanghelia Duminicii a 30-a după 
Rusalii este un îndemn la milostenie sau la ajutorarea celor săraci. „Sfântul 
evanghelist Luca ne pune în față problema bogăției ca obstacol în calea mântuirii 
şi a desăvârşirii vieţii creștine. Bogăția nu este rea în sine, dar devine piedică în 
calea mântuirii când ne legăm de ea ca de ultima realitate, când ne alipim sufletul 
atât de mult de cele materiale, încât grija pentru bogăţie robește sufletul nostru şi 
nu mai lasă în el loc pentru prezenţa lui Dumnezeu şi pentru legătura noastră cu 
EL”, a arătat prea fericirea sa. 


Patriarhul României a evidenţiat că, spre deosebire de bogatul nebun căruia i-a 
rodit țarina (Luca 12, 16-21) şi care nu ştia unde să-şi păstreze bogăţia primită de 
la Dumnezeu într-un mod neaşteptat, dregătorul bogat din Evanghelia Duminicii a 
30-a după Rusalii era un om preocupat de mântuirea sufletului său. „Bogatul din 





Evanghelia de astăzi, un oarecare dregător, cu prestanță în societatea iudaică, 
este un om evlavios și virtuos sau moral. Când Mântuitorul lisus Hristos enumeră 
poruncile pe care trebuie să le împlinească acesta potrivit Legii Vechiului 
Testament, şi anume: «Să nu săvârșeşti adulter, să nu ucizi, Să nu furi, Să nu măr- 
turiseşti strâmb, cinstește pe tatăl tău şi pe mama ta» (leşirea 20, 12-16), acest 
bogat a răspuns: «Toate acestea le-am păzit din tinereţile mele» (Luca, 18, 21). 
Deci, este vorba aici de un bogat evlavios și virtuos, care își pune cea mai serioasă 
întrebare a vieții sale pe pământ: «Ce să fac ca să moştenesc viața de veci?» (Luca 
16, 18). Totuşi, dregătorul acesta pare a fi un om nemulțumit cu viața pămân- 
tească, nu pentru că ar fi sărac, nici pentru că ar fi trecut prin multe greutăţi, ci 
pentru că doreşte viața veşnică, deoarece simte că omul este chemat să trăiască în 
iubirea veşnică a lui Dumnezeu, fiind creat după chipul lui Dumnezeu Cel veşnic 
Viu. 


Domnul lisus Hristos i-a zis dregătorului bogat: «Știi poruncile?», şi îndată le-a 
enumerat, deşi era convins că acest dregător cunoștea poruncile Legii vechi. De 
ce? Pentru că a voit lisus să arate că tot ceea ce făcuse dregătorul până atunci nu 
era suficient. Prin urmare, lisus i-a spus: «Încă una îţi lipseşte» (Luca 18, 22). Îi 
mai lipsea o componentă importantă a vieţii spirituale şi morale. Ce anume îi lip- 
sea? Generozitatea sau dărnicia, adică milostenia sau ajutorarea săracilor”, a ex- 
plicat prea fericirea sa. 


„Dumnezeu doreşte să fim milostivi faţă de semeni” 


În continuare, prea fericitul părinte patriarh Daniel a subliniat că dregătorul bogat, 
deşi era evlavios şi virtuos, era zgârcit şi nemilostiv. ,, Domnul lisus Hristos voiește 
să îi arate acestuia că nu este suficient a fi curat şi cinstit şi a nu face rău cuiva, ci 
pentru a fi cu adevărat fericit, omul trebuie să facă mult bine, să fie şi milostiv sau 
darnic, să ajute pe semenii aflaţi în nevoi. Prin urmare, Evanghelia de astăzi ne 
atrage atenţia că nu este suficient să postim mult, să ne rugăm mult, să ne înfră- 
năm de la păcat, dacă nu suntem şi milostivi. De ce? Pentru că milostivirea, ca 
iubire sfântă sau bunătate arătată faţă de semenii noştri, este începutul asemănării 
omului cu Dumnezeu Cel milostiv. Dumnezeu dorește ca noi să fim nu numai recu- 
noscători faţă de EI, ci să fim și milostivi faţă de semeni ”, a reliefat prea fericitul 
părinte patriarh Daniel. 


Întâistătătorul Bisericii noastre a mai arătat că Domnul lisus Hristos a oferit dregă- 
torului bogat o chemare, nu l-a forțat sau obligat în vreun fel: „Pentru acest bogat, 
verbul «a avea mai mult» era mai preţios și mai atractiv decât verbul «a fi mai 
bun». Cu toate acestea, Domnul lisus Hristos a văzut că dregătorul bogat avea în 





suflet o căutare sinceră și o dorință sfântă, şi anume dorinţa dobândirii vieţii veş- 
nice. Din acest motiv, Domnul lisus nu încearcă să-l convingă, ci îl lasă în starea 
de întristare, adică în starea de luptă cu sine însuși, pentru ca, în mod liber, să 
răspundă la întrebarea dacă poate sau nu să Îi urmeze lui Iisus. De aceea, Domnul 
lisus nu-l mai întreabă nimic pe dregătorul bogat, nici nu-i mai explică nimic, ci 
respectă în tăcere libertatea lui de a-l urma sau nu, de a împlini sau nu sfatul pe 
care i l-a dat El. Deci, Domnul lisus Hristos propune, dar nu impune; recomandă, 
dar nu comandă schimbarea vieții; cheamă, dar nu constrânge; fascinează, dar nu 
fanatizează; povăţuieşte, dar nu presează sufletul dregătorului bogat”. 


Omul ia cu el lumina spirituală a faptelor bune 


Preafericirea sa a mai spus că numai prin dărnicie și milostenie, averile materiale 
trecătoare devin comori spirituale veşnice: ,, Averile nu se pierd când din ele se fa- 
ce milostenie săracilor, ci se transferă de pe pământ la cer, în înţelesul că 
milostenia sinceră şi smerită schimbă valoric averile materiale pământeşti în 
lumina spirituală a faptelor bune, singura pe care omul o ia cu el în suflet când se 
mută la cer, după moartea trupului, adică după despărţirea lui de bunurile mate- 
riale din lumea aceasta (...). Pentru a ne vindeca de patima lăcomiei, avem nevoie 
de harul lui Dumnezeu. Dacă noi Îi cerem ajutorul, Dumnezeu ne ajută să ne 
schimbăm modul de a gândi, să realizăm această schimbare a averilor pământeşti 
în comoară cerească și să-l urmăm Lui. Mai precis, să renunţăm la ceva pentru a 
primi pe Cineva, să renunțăm la daruri materiale pentru a primi pe Dumnezeu- 
Dăruitorul, pentru ca EI să devină Viaţa vieţii noastre”. 


Prea fericitul părinte patriarh Daniel a arătat că, potrivit Tradiţiei bisericești, 
dregătorul bogat şi-a vândut averile, iar banii i-a împărțit săracilor şi apoi a devenit 
unul dintre ucenicii Mântuitorului lisus Hristos, iar mai târziu a ajuns episcop în 
Asia Mică. 


La final, patriarhul României a subliniat că îndemnul adresat de Domnul dregă- 
torului din Evanghelie a rodit mult în viața multor credincioși din Biserică: „În- 
demnul Domnului lisus Hristos adresat dregătorului bogat de a transforma, prin 
milostenie, comorile materiale pământeşti în comoara spirituală cerească a fost 
urmat în istorie de o mulțime de oameni bogaţi, care au devenit monahi sau 
monahii în mănăstiri, sau ctitori de biserici şi aşezăminte sociale, sau donatori 
care au sprijinit cu averea lor materială lucrarea spiritual-misionară și socială a 
Bisericii, dobândind astfel mântuirea sufletului sau fericirea vieții veşnice, pentru 
că au ajutat mult pe alții prin dărnicia lor”. 





Evlavia izvorâtă din credinţă trebuie unită cu milostenia 


Arhid. Ştefan Sfarghie 
- 29 noi, 2020 


În Duminica a 30-a după Rusalii, prea fericitul părinte Daniel, patriarhul Bisericii 
Ortodoxe Române, a rostit un cuvânt de învăţătură în Paraclisul istoric „Sfântul 
mare mucenic Gheorghe” al Reşedinţei Patriarhale. Părintele patriarh Daniel a 
reliefat faptul că Evanghelia citită în cadrul Sfintei Liturghii, despre dregătorul 
bogat şi păzirea poruncilor (Luca 18, 18-27), ne arată în esenţă că milostenia este 
cale spre mântuire. 


Întâistătătorul Bisericii noastre a explicat motivul pentru care Biserica a rânduit ca 
în această perioadă a postului Naşterii Domnului să fie citit în biserici pasajul 
evanghelic ce ne vorbeşte despre dregătorul bogat. „Pentru ca, în această perioadă 
a postului Naşterii Domnului, să învăţăm cât de mare este patima lăcomiei de 
avere, care poate deveni un obstacol în calea mântuirii, şi cât de mare este milo- 
stenia, care devine cale spre mântuire. Evanghelia a fost rânduită de Biserică toc- 
mai pentru a ne îndemna la milostenie, la ajutorarea săracilor şi a celor care se 
află în nevoi. În esenţă, Evanghelia ne spune că nu este suficient să fim evlavioşi şi 
cu 0 viaţă curată, ci, pe lângă evlavie izvorâtă din credinţă şi pe lângă viaţă 
curată în împlinirea poruncilor lui Dumnezeu, omul trebuie să fie şi milostiv, să fie 
asemenea lui Dumnezeu Cel milostiv”, a arătat patriarhul României. 





Preafericirea sa a precizat apoi că dregătorul bogat l-a numit pe isus bun, şi nu în- 
țelept, pentru că a voit să exprime prin aceasta că Mântuitorul lisus Hristos nu este 
doar un Om care impresionează prin cuvintele Sale, ci EI este bun şi prin faptele 
Sale. „Prin faptul că EI a ridicat o mulțime de păcătoşi din starea lor de păcă- 
toşenie şi a îndemnat la pocăință, dar mai ales prin faptul că a vindecat o mulțime 
de oameni bolnavi, de infirmi, de şchiopi, de orbi, EI a arătat bunătatea Sa, iubi- 
rea Sa milostivă. În conștiința acestui dregător bogat, lisus este un învăţător bun, 
nu doar unul înțelept. Această bunătate a lui lisus se pare că l-a impresionat, l-a 
atras, l-a fascinat pe acest dregător bogat şi l-a determinat să vină la lisus şi să-I 
adreseze această întrebare, care este cea mai serioasă întrebare a vieţii unui om: 
«Ce să fac ca să moştenesc viața de veci?» (Luca 18, 18). Mântuitorul lisus 
Hristos a apreciat la acest dregător căutarea sa. Întrebarea pe care el o pune este 
întrebarea rostului vieţii pe pământ. Tânărul din Evanghelia de astăzi simte în 
sufletul său că bunurile materiale pe care el le deține nu sunt suficiente, nu pot 
mulțumi întru totul sufletul său care este dornic de viaţă veşnică şi de fericire 
veşnică (...). El era un om evlavios şi moral, era un om credincios şi sincer, corect. 
EI a observat că a respectat, a împlinit poruncile Vechiului Testament”. 


În continuare, părintele patriarh Daniel a subliniat faptul că nu este suficientă doar 
păzirea poruncilor pentru ca omul să fie fericit şi mulțumit, ci foarte importantă 
este dărnicia sau milostenia arătată faţă de săraci. „Sfatul pe care i l-a dat Mân- 
tuitorul lisus Hristos dregătorului bogat a fost greu de îndeplinit. L-a pus într-o 
situaţie foarte dificilă şi, de aceea, el s-a întristat. Nu a înţeles cum împărţirea ave- 
rilor sale către săraci îi transformă bogăţiile sale pământeşti, materiale, în comori 
cereşti (...). Omul bogat şi prea mult ataşat de averile sale materiale, limitate şi 
trecătoare nu se poate schimba uşor, decăt cu ajutorul harului dumnezeiesc. Con- 
vertirea şi împlinirea sfatului lui lisus dat acestui dregător bogat, de a vinde 
averile sale, de a le împărți săracilor şi de a-l urma Lui, nu se puteau realiza deo- 
dată, spontan, ci era nevoie de un timp de luptă cu sine însuşi. Mântuitorul lisus 
Hristos, după ce vede că dregătorul s-a întristat, nu insistă să-l convingă, ci-l lasă 
în întristarea lui. De ce? Pentru ca el să se lupte singur cu sine însuşi şi, în mod 
liber, mai târziu, să ia decizia de a urma sau nu sfatul Mântuitorului. Tradiţia 
bisericească spune că acest dregător bogat, care a plecat întristat de la întâlnirea 
cu lisus, a avut nevoie de un an şi mai bine de luptă cu el însuşi şi de rugăciune, 
până când a reuşit să renunţe la averi, să le vândă, să împartă banii săracilor şi 
să-l urmeze lui Hristos ”, a evidenţiat prea fericirea sa. 


De asemenea, prea fericitul părinte patriarh Daniel a precizat faptul că în Evan- 
ghelia Duminicii a 30-a după Rusalii, Mântuitorul lisus Hristos nu-l îndeamnă pe 
dregătorul bogat doar să-şi vândă averile şi să împartă banii săracilor, ci să li urme- 





ze Lui. „Cu alte cuvinte, renunți la ceva trecător din lumea aceasta, şi primeşti pe 
Cineva, pe Hristos Cel veşnic şi netrecător. Tradiţia spune că acest tânăr, după ce 
a vândut averile şi a împărțit banii săracilor, a devenit ucenic al lui lisus, iar mai 
târziu a ajuns episcop în Asia Mică. Evanghelia se încheie cu această vedere pro- 
fetică a Mântuitorului lisus Hristos, că «cele ce sunt cu neputinţă la oameni sunt 
cu putinţă la Dumnezeu» (Luca 15, 27), cele ce sunt cu neputinţă la oameni pot de- 
veni o realitate, când oamenii cer ajutorul lui Dumnezeu. 


În concluzie, Evanghelia de astăzi ne îndeamnă la milostenie. O mulțime de oa- 
meni bogaţi, din diferite motive, ca urmare a căutării lor, ca urmare a unor situaţii 
dificile din viaţa lor, adesea şi-au schimbat viaţa, şi-au vândut averile şi apoi au 
zidit biserici, au zidit case pentru bolnavi, orfani, bătrâni sau copii şi, astfel, au 
transformat averile lor în comori cereşti. Pentru că omul nu ia din lumea aceasta 
nimic material cu el, dar fiecare om ia cu sine în sufletul său lumina faptelor 
milostive. Acestea sunt comorile sale: cuvântul bun şi fapta bună, toate izvorâte 
din iubire smerită şi milostivă ”, a spus prea fericirea sa. 





Istorioară - O primire meritată 


Un ţăran, om bun la suflet, avea obiceiul să spună tuturor: 

- Vedeţi cum e lumea asta? Cei mari au de toate şi sunt primiţi oriunde cu mare 
pompă, în timp ce pe noi, cei simpli, nimeni nu ne bagă în seamă. Cum de este po- 
sibil aşa ceva, cum de se poate una ca asta? Vom ajunge noi pe lumea cealaltă şi 


vom vedea cum o fi şi acolo... 


Azi aşa, mâine aşa, până când, omul nostru a visat într-o noapte ceva nemai- 
pomenit: se făcea că murise şi ajunsese la Poarta Raiului. Acolo, ce să vezi, veselie 
multă, îngeri adunaţi să-l întâmpine pe noul sosit, bucurie mare! Omului nu-i venea 
să-şi creadă ochilor. 


Atâtea pregătiri doar pentru el, un simplu creştin. Oricum, era fericit că urma să 
intre în Rai, nici n-ar fi sperat şi la o asemenea primire. Dar, când să intre pe poarta 
aceea minunată, înconjurat de tot acel alai, un înger se apropie de ţăranul nostru şi 
îi spuse: 

- Omule, nu poţi intra pe aici, du-te ceva mai încolo şi vei găsi o portiţă mai mică, 
păzită de un înger. Intră pe acolo şi, mai târziu, ne vom revedea în grădinile minu- 
nate ale Raiului. 


- Atunci pentru cine sunt toate aceste pregătiri? - a mai întrebat omul mirat. 
- E1, aşteptăm pe un boier care a murit odată cu tine şi care, din clipă în clipă, tre- 


buie să ajungă aici. Pentru venirea lui este sărbătoare şi ne pregătim să-l întâm- 
pinăm cum se cuvine. 





- Bine, îngerule, dar cum se poate una ca asta? Cât am trăit în lume, am văzut 
nedreptăţi multe, dar şi aici, cum de e cu putinţă? De ce el, fiindcă este boier, 
trebuie primit cu atâta fast? Contează că el are bogății şi eu nu? 


- Omule, pentru a te mântui nu contează ce ai avut - fie că ai fost sărac, fie bogat - 
ci ceea ce ai făcut cu tot ce Dumnezeu ţi-a dăruit. Dacă ai fost sărac şi ai ştiut să 
împărți şi celorlalți din puţinul de care ai avut parte, te vei mântui negreșşit. Dacă ai 
fost bogat, cu atât mai mult ai fi putut dărui cu drag celor mai necăjiţi decât tine. 
Fie că eşti sărac sau bogat, important este să rămâi om. 


- Dar atunci, dacă şi eu şi boierul vom intra în Rai, pentru ce este venirea lui aşa o 
sărbătoare? 

- Omule, creştini ca tine, vin aici în fiecare zi, cu miile şi sunt bine primiţi cu toţii. 
Dar un boier de când n-a mai ajuns şi aici, în Rai... 


Sărac sau bogat, oricine poate fi bun şi darnic, din atât cât are. Cel bogat cu atât 
mai mult ar trebui să dea milostenie. Şi fiecare din noi este bogat, în felul său; căci 
oricând putem găsi pe cineva mai sărman decât noi, pe care să îl ajutăm. Dacă vom 
fi egoişti şi zgârciţi, ce folos vom avea? Cine a văzut vreodată un om rău sau zgâr- 
cit care să fie fericit? 


“Eşti bogat? Foarte bine! Eşti zgârcit? Foarte rău! (...) Nu bogaţii vor fi osândiţi, ci 
cei ce slujesc bogăției.” - Sfântul loan Gură de Aur 





Icoane 


Duminica a 30-a după Rusalii 


(Dregătorul bogat - Păzirea poruncilor) 

T Dregătorul bogat - Păzirea poruncilor 


Un dregător oarecare s-a apropiat de lisus şi L-a intrebat: 
„Bunule învăţător, ce să fac ca să moştenesc viaţa de 
veci?” lar lisus i-a zis: , Ştii poruncile: Să nu săvârşeşti 
adulter, să nu ucizi, să nu furi, să nu mărturiseşti strâmb, 
cinsteşte pe tatăl tău şi pe mama ta." 

